
NOTĂ ASUPRA EDIŢIEI 


Lucrul la această carte a început la Institute for Advan¬ 
ced Study in the Humanities (Edinburgh). Directorul insti¬ 
tutului, Peter Jones, a fost o gazdă memorabilă, iar colegilor 
de acolo le păstrez o amintire specială. De atunci, următoa¬ 
rele institute şi departamente m-au primit ca membru: 
Clark Library/Center for 17th and 18th Century Studies (Los 
Angeles), Departamentul de Filozofie Socială şi Morală al 
Universităţii din Helsinki, Institutul Sigurdur Nordal (Reyk- 
javik), Netherlands Institute for Advanced Study in the Hu¬ 
manities and Social Science (Wassenaar), Herzog August 
Bibliothek (Wolfenbiittel), Institut fur Geschichte (Univer- 
sităt Wien). Champlain College (Peterborough) mi-a oferit, 
prin decanul său, Stephen Brown, un răgaz de lucru. Am 
mai avut privilegiul de a lucra în bibliotecile naţionale ale 
Austriei, Finlandei, Islandei şi Scoţiei, precum şi în biblio¬ 
tecile universităţilor Leiden, Trent şi UCLA. Mulţumin- 
du-le tuturor, adaug că nici una din aceste instituţii sau 
persoane nu este responsabilă pentru eventualele erori. 

Trimiterile la cărţile din secolele XVI-XVIII, frecvente în 
această lucrare, implică unele dificultăţi. Este un fapt comun, 
în această perioadă, ca o lucrare să apară în ediţii diferite 
una de alta. Numeroşi autori revin asupra textului, adău¬ 
gind sau eliminînd pasaje, în funcţie de tot felul de raţiuni. 
Uneori manuscrisele nu corespund exact cu lucrarea tipă¬ 
rită, alteori editorii intervin în text, locul de apariţie al căr¬ 
ţii este disimulat, unele ediţii apar anonim, trimiterile din 
note ori citatele nu sînt exacte (uneori intenţionat), idei sînt 
reluate fără să li se recunoască originea. Unele lucrări cir¬ 
culă în manuscris sau în ediţii-pirat. Cum intenţia mea este 

de a comunica un alt gen de istorie, nu am dorit să complic 
lectura cu consideraţii bibliografice de care cititorul se poa¬ 
te dispensa. De aceea am adoptat o serie de convenţii des¬ 
tinate să simplifice aparatul critic. 

Notele au fost menţinute la minim, iar bibliografia con¬ 
ţine ediţiile la care trimit notele de subsol; nu a fost posi¬ 
bil, din considerente practice, să includ eventualele ediţii 
româneşti. Traducerile în limba română îmi aparţin. Cînd 
a fost necesar, am modernizat textul original. Anul primei 
ediţii este de regulă indicat în text; uneori acesta nu corespun¬ 
de cu aceea pe care am folosit-o pentru referinţă. Nu am mai 
considerat necesar, în majoritatea cazurilor, să marchez 
eventualele diferenţe între ediţiile unui text. 

Pentru că sensurile termenilor „clasic" şi „modem" s-ar 
putea să apară nu întocmai intuitive, trebuie să precizez că 
„clasic" înseamnă ceea ce ţine de Antichitatea clasică şi, prin 
extensie, ceea ce a fost influenţat de ideile şi valorile aces¬ 
teia. De aceea, mă refer uneori la argumente din secolele 
XVII-XVIfl ca fiind „clasice", în opoziţie cu un stil de gîn- 
dire „modern", promovat de ştiinţa şi filozofia aceloraşi 
secole. 

Rătăcit prin lume de mai mulţi ani decît am sperat sau 
am dorit, această carte e un fel al meu de a mă întoarce aca¬ 
să. Ea este dedicată tuturor celor care nu au mai putut să 


mă aştepte. 


Viena, 22 septembrie 2002 



INTRODUCERE 


A şi B, cei doi filozofi al căror dialog deschide lucrarea 
lui Diderot Supliment la călătoria lui Bougainville... despre in¬ 
convenientul de a ataşa idei morale anumitor acţiuni fizice care 
nu le presupun (1772), trec în revistă recentele descoperiri din 
Mările Sudului, ocazie cu care ajung în faţa unei situaţii care 
cere o consideraţie specială. O insulă plasată în mijlocul 
abundenţei naturale, cu o suprafaţă limitată (o leghe dia¬ 
metru, precizează textul) şi în care oamenii au ajuns aproa¬ 
pe ca prin miracol, va putea ea să susţină creşterea populaţiei? 
Ce se va întîmpla cu oamenii care vor începe să se multi¬ 
plice, întreabă B? Pentru A, răspunsul este clar: vor începe 
să se extermine şi să se mănînce unii pe alţii. Este posibil, 
continuă A, ca datorită acestui gen de situaţie să fi apărut, 
într-o epocă foarte veche, antropofagia, care ar fi astfel „de 
origine insulară". De aici rezultă necesitatea şi sursa unor 
obiceiuri crude, precum infanticidul şi sacrificiile omeneşti, 
apărute pentru a opri creşterea de nesusţinut a populaţiei. 
Diderot le califică pe acestea ca „tot atîtea datini de o cru¬ 
zime necesară şi bizară, a căror cauză s-a pierdut în noap¬ 
tea timpurilor şi care îi torturează pe filozofi". 

Amatorul de metafizică s-ar putea întreba de ce am gă¬ 
sit potrivit să torturez publicul cu analiza unor bizarerii pe¬ 
trecute în insulele reale sau imaginate ale trecutului. La prima 
vedere, discuţia dintre A şi B nu are nimic remarcabil, în 
contextul teoriilor secolului al XVIII-lea. Primitivii antropo¬ 
fagi din teritorii exotice, geneza cultului şi a fanatismului 
religios din necesităţile existenţei naturale, obsesia faţă de 
creşterea populaţiei pe un teritoriu dat: toate acestea sînt 
teme încercate ale Iluminismului. Semnificaţia teoriei de- 



8 


FILOZOFUL CRUD 


spre originea insulară a canibalismului apare doar dacă 
luăm distanţă faţă de text şi îl privim în raport cu tipul de 
ştiinţă pe care îşi propune să o vehiculeze, anume „istoria 
naturală", în sensul în care acest termen este înţeles în tim¬ 
pul lui Diderot. Antropofagii din Insula Lăncierilor sînt pla¬ 
saţi într-o situaţie care este la întretăierea a două mari 
formule. Pe de o parte, ei sînt un produs necesar al unei is¬ 
torii naturale. Combinaţia dintre abundenţa naturală limi¬ 
tată şi tendinţa către multiplicare nu poate fi prelungită logic 
decît spre un punct în care acumularea de corpuri trebuie 
să genereze un consum reciproc. Pe de altă parte însă, toc¬ 
mai faptul că antropofagii sînt cultivaţi de imaginaţia filo¬ 
zofului în izolarea insulei-laborator ne dovedeşte că natura 
canibalismului nu mai este un element al istoriei naturale 
înţelese ca gen universal. 

Discuţia dintre A şi B surprinde canibalul la o răscruce 
de drumuri, parte precară a unei istorii la care accesul în¬ 
cepe să-i fie interzis. Dincolo de acest moment, antropofa¬ 
gul este aşa cum îl cunoaştem noi astăzi, produs al unor 
circumstanţe particulare. Foamea extremă, obiceiurile dis¬ 
părute din teritoriile invadate acum de turişti ori manifes¬ 
tările unui psihic profund deranjat, toate acestea sînt pîlpîiri 
de cauzalitate descrise de ştiinţeparticulare. Poporul antro¬ 
pofag a fost redus la o adunătură tristă de excentrici, care 
îşi duce, fiecare în parte, o existenţă chinuită în mica sa nişă 
ecologică, incapabil să se constituie ca un punct de articu¬ 
lare al unei filozofii morale. 

Ajunşi funcţionari care ştiu foarte bine de unde le vine 
următoarea masă, filozofii din zilele noastre ne învaţă o ver¬ 
siune sau alta a utilitarismului, relativismului moral ori po¬ 
zitivismului juridic. Mai sensibil la plăcerile inactualităţii, 
eu am ales să prezint cititorului un studiu despre o perioa¬ 
dă precedentă, în care mîncătorul de came de om şi-a fă¬ 
cut simţită cumplita hegemonie între graniţele ştiinţei 
dreptului natural. Dezbaterea dintre A şi B ne permite să 
contemplăm, măcar ca posibilitate, o situaţie în care cani¬ 
balul a fost un subiect originar al istoriei universale. Dacă 
este aşa, atunci canibalul este un mare personaj uitat al fi- 

lozofiei, iar povestea despre om şi obligaţiile sale, aşa cum 
acestea au fost văzute de filozofii trecutului, ar fi incomple¬ 
tă fără el. 

Această istorie a canibalismului poate fi reconstruită ca 
o succesiune de trei stadii, parte istorice şi parte conceptu¬ 
ale. în cel dintîi, canibalul este tratat ca o creatură privită 
din perspectiva dreptului natural. în cel de-al doilea, el ajun¬ 
ge retorta diabolică unde o circulaţie a particulelor încurcă 
socotelile teologilor şi metafizicienilor. Cel de-al treilea sta¬ 
diu este acela în care se pare că am ajuns azi, în care cani¬ 
balul este o creatură a împrejurărilor şi educaţiei. Dreptul 
natural, materialismul şi relativismul antropologic sînt cele 
trei mari contexte care impun o împărţire a istoriei trecerii 
prin gîndire a canibalului şi care sînt, la rîndul lor, clarifi¬ 
cate de prezenţa sa. 

Lucrarea de faţă nu este, totuşi, una în primul rînd is¬ 
torică. Mai întîi, pentru că ea nu este în nici un fel o istorie 
a practicilor canibale. Desigur, instanţele antropofagiei ve¬ 
ritabile şi-au lăsat uneori urmele în producţiile ideale ale 
filozofilor. însă dacă au existat canibali sau nu, acest lucru 
este numai marginal important. Canibalul meu este o crea¬ 
tură livrescă, în primul rînd, un personaj ce animă scrieri¬ 
le teoretice şi doar în mică măsură sau deloc un subiect al 
unei antropologii aberante. 

înainte de orice, în această carte este vorba despre noi 
şi despre lumea noastră. Ceea ce am încercat să lămuresc 
nu este atît felul în care antropofagia a fost tratată de ştiin¬ 
ţele dreptului natural, cît mai ales misterul general al dis¬ 
pariţiei acestor teorii. Această dispariţie este semnificativă 
în ordine filozofică, deoarece în spaţiul ei gîndim noi astăzi 
binele şi răul. 

O dată cu personajul sanguin al canibalului dispare un 
stil al argumentării filozofice, lăsînd în urmă o imaginaţie 
mai săracă. Dar fundamental este faptul că un univers de 
argumente, valori şi sensibilităţi ne devine inaccesibil ori 
neclar o dată cu exilarea din cîmpul reflecţiei a punctului 
lor de articulaţie. 

Antropofagul a fost o creatură neînduplecată, care făcea 
vizibilă legea unei naturi aspre şi profunde. Aşa fiind, poa¬ 
te că el are să ne spună ceva despre noi înşine, oamenii unui 
timp cînd natura a devenit doar o ocazie de pitoresc. In ra¬ 
port cu noi, subiecţii unei organizări mediate tehnologic, ca¬ 
nibalul stării de natură ne permite să explorăm această 
dimensiune imposibilă, să traversăm sfera de cristal a po¬ 
liticii. 

In stranietatea sa, canibalul este suveran peste o specie 
de libertate. Povestea sa este una care luminează originile 
statului modem şi hotarele civilizaţiei modeme şi le cîntă- 
reşte dreptul lor de a fi. Să îl ascultăm pe acest om, căci vo¬ 
cea sa vine de dincolo, de unde noi venim şi unde poate 
nu vom mai ajunge niciodată. 



ŞTIINŢA LEGILOR NATURALE 


Teatrul dreptului naturii 

în ceea ce este, poate, cea mai concisă şi mai ignorată ca¬ 
racterizare a metodei sale ştiinţifice, Hobbes susţine în Le- 
viathan (1651) că „exemplele nu dovedesc nimic" 1 . Ceea ce 
Hobbes marchează aici este o diferenţă profundă nu de stil, 
ci de natură, între ştiinţa politică al cărei inventator se de¬ 
clarase în De cive (1642) şi filozofia morală a predecesori¬ 
lor săi. încă în jurul anului 1630 Hobbes elaborase ideea unei 
ştiinţe despre om înţeleasă ca una universală şi raţională, 
modelată după principiile geometriei euclidiene. Aceasta 
este o ştiinţă a deducţiilor raţionale, extrase sistematic, în 
manieră logică, din cîteva axiome. Ea nu se dispensează 
complet de experienţă, însă o reduce pe aceasta la un set 
restrîns de observaţii ce nu admit contradicţie, cum ar fi 
aceea că oamenii se tem unii de alţii. Necesitatea acestui nou 
gen de ştiinţă este, pentru Hobbes, dublă. Pe de-o parte, ea 
decurge din natura corpului politic, care este o construcţie 
artificială, rezultat al voinţei indivizilor. Aceasta înseamnă 
că el nu e o parte a naturii şi nu poate fi dedus pe baza sen¬ 
timentelor naturale ale sociabilităţii. De aceea ştiinţa poli¬ 
tică trebuie să pornească de la definiţii şi nu de la fapte 
empirice. Pe de altă parte, ştiinţa deductivă a omului şi a 
corpului politic se opune unei idei despre discursul politic 
pe care Hobbes o consideră profund suspectă, anume tra¬ 
diţiei „retoricii", un termen prin care el include filozofia şi 
istoriografia antică, împreună cu interpretările lor moder¬ 
ne 2 . El vede această ştiinţă ca pe una a reprezentărilor in¬ 
certe sau eronate, capabile de a întreţine disensiuni cu 
privire la cele mai fundamentale principii ale moralei. în 
contrast cu „retorica" autorilor clasici, Hobbes propune o şti- 

inţă ordonată axiomatic, similară fizicii şi matematicii, cu 
relevanţă universală, una în care „exemplele" au cel mult 
un scop de clarificare a unor aspecte şi de a dezvălui une¬ 
le implicaţii ale teoriei. 

Ideea hobbesiană a ştiinţei, care are unele antecedente sco¬ 
lastice, a fost extrem de influentă în secolele XVII şi XVIII, 
cînd filozofii politici încep să cultive un stil de argumenta¬ 
re care se îndepărtează notabil de acela al moraliştilor de 
extracţie literară. Spinoza este unul dintre cei dintîi care ade¬ 
ră la această doctrină, cu o lucrare în care etica este „demon¬ 
strată" more geometrico. Lista autorilor din această perioadă 
care elaborează lucrări abstracte, ostentativ concepute ca şti¬ 
inţifice, este lungă şi ea include nume diverse precum Hen- 
ry More", Cumberland”, Hutcheson ori William King. 
Ceea ce este respinsă de aceştia este concepţia despre dis¬ 
cursul moral înţeleasă ca o sumă de experienţe particula¬ 
re. Aceasta este şi filozofia morală care este acum cu noi, 
una în care exemplele nu au decît o valoare fie în esenţă ne¬ 
gativă, de „falsificare" a unui principiu general, fie margi¬ 
nal pozitivă, ilustrativă. 

Este greu astăzi, pe fondul unei sărăciri a imaginaţiei mo¬ 
rale, să sesizăm că în secolul al XVII-lea formula dominan¬ 
tă a filozofiei morale era totuşi alta. Pînă în momentul în 
care ştiinţa abstractă a omului şi a societăţii a intrat în sce¬ 
nă, au existat un număr de alte ştiinţe pentru care imagi¬ 
nea şi exemplul erau materia primordială în jurul căreia îşi 
construiau discursul. Chiar şi după ce noul canon al ştiin- 
ţificităţii este acceptat, ruptura dintre acesta şi ceea ce am 
desemnat aici ca stilul clasic de argumentare morală nu este 
bruscă. Hobbes însuşi se abate de la propriul său principiu. 
El trebuie să se fi gîndit că exemplele, în fond, dovedesc 
ceva, altfel dimensiunile Leviathan-ului s-ar fi redus consi- 


* Henry More (1614-1687). Filozof englez, parte a grupului „pla- 
toniştilor de la Cambridge", a dezbătut tezele cartezianismului. 

** Richard Cumberland (1631-1718). Teolog şi filozof englez. Tra¬ 
tatul său De legibus naturae (1672) a fost o influenţă critică a concep¬ 
ţiilor lui Hobbes. 

derabil. în scrierile sale, ca şi în scrierile majorităţii celor¬ 
lalţi filozofi ai stilului ştiinţific, exemplele cu valoare mo¬ 
rală sînt numeroase. Necesitatea în virtutea căreia ele sînt 
menţionate şi discutate este destul de complexă. 

Pînă la începutul secolului al XVIII-lea, una dintre for¬ 
mele majore ale discursului despre morală este ştiinţa ca¬ 
zuisticii. Aceasta este o colecţie de „cazuri", colaţionate în 
tratate care le grupează pe categorii şi le discută separat, în 
legătură cu autorităţile relevante. Cazuistica este o ştiinţă 
a exemplelor, în care începutul şi scopul cercetării este in¬ 
dividualul şi nu generalul, o ştiinţă „practică", în sensul aris¬ 
totelic al acestui termen. Cazuistica este, în epoca formării 
modelului ştiinţific modem, un interlocutor obligatoriu. 
Autorii ştiinţifici scriu într-un spaţiu saturat de convenţi¬ 
ile şi vocabularul cazuisticii. Argumentele şi influenţa ca¬ 
zuisticii explică, în parte, de ce filozofia socială a secolului 
al XVIII-lea este una în care exemplele rămîn centrale în or¬ 
dinea demonstraţiei. 

Un fapt mai profund însă este că natura cunoaşterii omu¬ 
lui în general este cea care reclamă exemplele. Nu este o exa¬ 
gerare prea mare să spunem că pentru omul clasic a cunoaşte 
înseamnă a imagina, a dispune de un set de imagini adec¬ 
vate. Alăturarea unei serii de imagini este cea care formea¬ 
ză galeria ştiinţei, pînă la marea cenzură a imaginaţiei 
anunţată de stilul pozitivismului. Pînă în acest moment, şti¬ 
inţele despre om au fost organizate în jurul unor idei care 
au provenit probabil de la sofiştii greci, după care au fost 
sistematizate de teoria argumentaţiei şi a categoriilor ela¬ 
borată de Aristotel şi transmisă mai departe de către scep¬ 
ticism şi tradiţia retoricienilor romani. 

Aceste influenţe explică de ce cunoaşterea lumii şi a omu¬ 
lui ajunge să fie concepută în Renaştere ca o specie de tea¬ 
tru. Savantul şi cititorul sînt văzuţi ca spectatori ce contemplă 
un spectacol, un „teatru al lumii" (theatrum muncii). Meta¬ 
fora teatrului este un model al discursului ştiinţific. Terme¬ 
nul „teatru" începe să fie folosit în titlul unor lucrări care 
sînt expuneri sumare ale unor subiecte vaste 3 . Cunoaşterea 
aplicată începe şi ea să exploateze virtuţile teatralităţii. în 

secolul al XVI-lea apar primele „teatre anatomice", la Pa- 
dua şi Leiden, iar numeroasele colecţii de curiozităţi natu¬ 
rale din această perioadă sînt desemnate ca „teatre ale 
naturii". In secolul al XVII-lea, William Petty arată despre 
un teatru anatomic că este „(fără metaforă) un templu al lui 
Dumnezeu". In 1630 Jean-Pierre Camus arată: „Lumea este 
un amfiteatru sîngeros... Pentru că lumea este populată de 
mai mulţi oameni răi decît de cei buni, e nevoie să se in¬ 
spire frică şi teroare acelora [răi] prin înfăţişarea pedepse¬ 
lor pe care legile le stabilesc pentru cei care se îndepărtează 
de la datoriile lor." 4 în Istoria naturală a religiei, David Hume 
scrie: „Sîntem aşezaţi în această lume ca într-un mare tea¬ 
tru, unde adevăratele resorturi şi cauze ale fiecărui eveni¬ 
ment sînt ascunse [privirii noastre]." 5 

In secolul al XVII-lea, teatrul este şi locul unde ingenio¬ 
zitatea glorificată de noua filozofie mecanică îşi găseşte un 
teren fertil de desfăşurare. Fascinat de mişcarea miraculoa¬ 
să, regizorul baroc face apel la o serie de mecanisme care 
automatizează spectacolul. Pe scena care începe să fie lu¬ 
minată de o lumină artificială este reprezentată o alegorie 
a mişcării din societate şi din lume. Fontenelle* arată, în Dia¬ 
log despre pluralitatea lumilor, că universul este o colecţie de 
asemenea maşini de teatru. Barocul cultivă şi un gust pen¬ 
tru spectacolul cruzimii şi suferinţei omului. Plăcerea şi du¬ 
rerea sînt necesare una alteia: nu există plăcere fără durere, 
o satisfacţie este compensată în ordinea naturii de o sufe¬ 
rinţă 6 . Despre influenţa modelului teatral ne spune ceva şi 
faptul că pînă şi contestarea legitimităţii teatrului, pe care 
o va propune Rousseau în Scrisoare către d'Alembert, este po¬ 
sibilă numai în măsura în care există o legătură profundă 
între teatru şi natura umană: „Scena, în general, este un ta¬ 
blou al pasiunilor omeneşti, al căror original se găseşte în 
toate inimile." 7 

Sistem de imagini organizat teatral, ştiinţa barocului este 
animată de pasiunea centrală a curiozităţii. încă Aristotel 


* Bemard Fontenelle (1657-1757). Filozof francez, secretar perma¬ 
nent al Academiei de Ştiinţe. 

remarcase, în Metafizica, cum mirarea este primul impuls că¬ 
tre filozofie: „Datorită faptului că s-au minunat, oamenii în¬ 
cep acum, şi au început mereu, să filozofeze." 8 în secolele 
XVII-XVIII curiozitatea este scoasă din catalogul viciilor şi 
ridicată la rangul de pasiune primară. în Spectacolul natu¬ 
rii, Pluche* susţine că dintre toate mijloacele ce pot fi folo¬ 
site pentru a-i învăţa pe tineri să gîndească „nu este nici unul 
ale cărui efecte să fie mai sigure şi mai durabile decît cu¬ 
riozitatea" 9 . Spectacolul naturii este unul pe care divinita¬ 
tea l-a destinat anume pentru instrucţia omului. în natură, 
omul are posibilitatea şi datoria să descifreze o ordine pro¬ 
videnţială. Dacă ne mulţumim să observăm natura fără să 
înţelegem planul Creatorului, crede Pluche, vom fi ca acel 
sălbatic care priveşte la un ceas fabricat în Europa fără să 
priceapă la ce foloseşte această maşinărie. „întreaga natu¬ 
ră este un ceas magnific ale cărui resorturi nu funcţionea¬ 
ză decît pentru a ne învăţa ceva complet diferit de ceea ce 
se observă la prima vedere." 10 

Curiozitatea nu este doar o pasiune, ci şi un obiect al cer¬ 
cetării. Ştiinţa epocii clasice este, mai mult ca oricare alta, 
o colecţie de curiozităţi. Unele dintre tratatele acestei pe¬ 
rioade conţin în titlul lor referinţe la „curiozităţi", eviden¬ 
ţiind interesul pentru grotesc şi bizar în filozofia morală şi 
naturală a Renaşterii şi barocului. 

Pînă în secolul al XVIII-lea, cînd ştiinţa reuşeşte măcar 
în ordine conceptuală să facă inteligibil şi plauzibil idealul 
baconian al unei luări în stăpînire complete a realităţii, lu¬ 
mea largă este văzută prin optica unui sistem de opoziţii 
fundamentale între cetate şi natură. Acest sistem al opozi¬ 
ţiilor este regizat epistemologic de „dialectică", o ştiinţă care 
purcede prin răsturnarea obiectului său iniţial, pentru a-i 
distinge natura sa ascunsă şi relaţia cu opusul său în balan¬ 
ţa universală a creaturilor. Structura dialectică a lumii în¬ 
cepe de la vîrful ierarhiei celeste, unde se află Dumnezeu 


* Noel-Antoine Pluche (1688-1761). Cleric francez refugiat în 
Olanda, autor al Spectacolului naturii (1732-1750), o lucrare foarte popu¬ 
lară în secolul al XVIII-lea. 

şi maimuţa sa. Diavolul, şi continuă pînă la baza piramidei 
fiinţelor. 

Dincolo de marginile cetăţii clasice se întinde aşadar o 
lume răsturnată, opusul civilizaţiei, populată cu persona¬ 
je groteşti, imagini răsturnate ale omului civil. Hotarul re¬ 
publicii este limita simbolică de unde începe un alt univers, 
anunţat de construcţii precum Rabenstein (Piatra corbilor), 
eşafodul pe care avea loc în oraşele germane ritualul exe¬ 
cuţiei capitale, locul unde cel care încălca legile oamenilor 
şi ale naturii era ucis, iar rămăşiţele sale erau lăsate să atîr- 
ne în furci. Aici era limita dincolo de care natura rea deve¬ 
nea vizibilă, de unde ea venea şi unde era somată să se 
întoarcă. 



Fig. 1. Theodor de Bry, 
gravură cu antropofagi (sec. al XVI-lea) 


Starea de natură invocată de filozofi, înainte de a fi un 
experiment mental al ştiinţei modeme ori o ipoteză istori¬ 
că, este parte a acestei răsturnări fundamentale, teatru gro¬ 
tesc al unor personaje ale nelegiuirii. Ea este un carnaval 

în care toate ierarhiile ordinii civile sînt dizolvate într-o con¬ 
fuzie criminală. De aici descrierea stării de natură ca un răz¬ 
boi generalizat, al tuturor împotriva tuturor, un război în 
care este permis orice. 

Aceasta este anarhia naturală pe fondul căreia se contu¬ 
rează personajul central al povestirii noastre, antropofagul, 
între creaturile diabolice stîmite de libertatea anticivilă, ca¬ 
nibalul este o prezenţă eminentă. Ideea după care absenţa 
puterii supreme duce la o stare de haos caracterizată de ca¬ 
nibalism este comună. Dintr-o predică din secolul al XVII-lea 
aflăm: „Eliminaţi suveranitatea de pe faţa pămîntului şi îl 
veţi transforma într-o arenă de luptă. Oamenii ar deveni ca¬ 
nibali şi şi-ar tăia gîtul unul altuia... Acesta ar fi cu adevă¬ 
rat iadul pe pămînt..." 11 în Dreptul războiului şi păcii (1625) 
Hugo Grotius* citează aprobator ceea ce el spune că este un 
proverb al evreilor: dacă nu ar exista magistraţi, oamenii 
s-ar mînca unii pe alţii. Aceeaşi idee, afirmă el, s-ar regăsi 
şi la Ioan Hrisostomul 12 . în Eseu asupra principiului populaţiei 
(ediţia din 1803) al lui Malthus, indienii americani, care tră¬ 
iesc în starea de natură, se războiesc necontenit ca „fiarele 
prădătoare", exterminîndu-se şi mîncîndu-se unii pe alţii, 
în insulele Pacificului este şi mai rău: „Starea de ostilitate 
perpetuă în care trăiesc aceste diferite triburi pare să fie mai 
şocantă decît aceea dintre sălbaticii din orice parte a Ame- 
ricii, iar obiceiul lor de a consuma came de om, chiar plă¬ 
cerea cu care ei fac acest lucru, este dincolo de orice îndoială." 13 
Ipoteză logică sau fapt istoric, starea de natură este mai îna¬ 
inte de orice o imagine a Sabatului care se întinde în afara 
ordinii civile. 

Geografia groazei 

Cînd la sfîrşitul secolului al XVIII-lea o ceată de ţigani 
antropofagi îngrozeşte Viena, asistăm la una dintre ultime- 


* Hugo Grotius (1583-1645). Jurist olandez, admirat pentru lucra¬ 
rea sa despre Dreptul războiului şi păcii (1625), una dintre cele mai im¬ 
portante lucrări de drept modeme. 

le incursiuni în spaţiul civilizaţiei a unor creaturi extraor¬ 
dinare, care înainte populau spaţiile largi ale imaginaţiei 
geografice 14 . Pigmei sau giganţi, păsări vorbitoare, popoa¬ 
re cu apucături stranii. Gog şi Magog, oameni cu cap de cîi- 
ne ori cu un singur picior: aceasta este materia primă a unei 
ştiinţe care se află în fundalul disertaţiilor despre teatrul le¬ 
gii naturale. Ea este o specie de geografie, însă spre deose¬ 
bire de geografiile fizice obişnuite ea este mai degrabă o 
geografie speculativă, preocupată să descrie şi să explice in¬ 
versiunile bizare de dincolo de marginile înţelegerii comu¬ 
ne, unde se întind teritoriile în care individualitatea civilizată 
este destinată pierzaniei. 

Dintre toate speciile de fiinţe pe dos, canibalii sînt obiec¬ 
tul unei adevărate fixaţii. în literatura antică, menţiunile de¬ 
spre antropofagi sînt frecvente, de la Homer şi Strabon pînă 
la istoricii romani. Cele mai influente relatări au fost ace¬ 
lea cuprinse în Istoriile lui Herodot. Marginile universului 
cunoscut autorului grec sînt populate de numeroase naţiuni 
canibale, cum ar fi mesageţii. Cînd dneva se apropie de sfîr- 
şitul vieţii, rudele îl ucid, după care prepară din carnea sa 
mîncăruri pentru un banchet. Ei socotesc această soartă 
drept cea mai fericită şi mai cred că oamenii care mor de 
boli nu sînt buni de mîncat, ci doar de îngropat, o eventu¬ 
alitate care îi face să jelească 15 . Tot în preajma Mării Negre, 
cînd un războinic scit îşi ucide primul adversar, el îi bea sîn- 
gele. Sciţii obişnuiesc să îşi facă şi veşminte ori tolbe de să¬ 
geţi din pielea duşmanilor lor şi cupe de băut din cranii. 
Unii îşi jupoaie victimele şi le întind pielea pe un cadru 16 . 

în Evul Mediu, cruciadele au fost o ocazie pentru impor¬ 
tul unor imagini extreme în imaginarul european. într-un 
chanson de geste de la sfîrşitul secolului al Xll-lea în care re¬ 
latează evenimente din timpul primei cruciade, armata le¬ 
gendarului rege Tafur, aliat al creştinilor, este prezentată ca 
o adunătură de primitivi sălbatici, desculţi şi înarmaţi cu 
ghioage. Uimiţi, cruciaţii exclamă: „Ei preferă carnea de om 
mai mult decît pe aceea a privighetorilor [umplute] cu mi¬ 
rodenii; au să îi mănînce şi pe ai noştri după ce au să îi fri- 

gă [maiîntîi] ," 17 Richard Inimă-de-Leu este înfăţişat în une¬ 
le cronici ca un canibal care înfulecă la ospăţ carne de sa¬ 
razin. în această perioadă, sursa principală de informaţii 
despre popoare cu obiceiuri ciudate este cartea lui Marco 
Polo. în Asia există neamuri care încheie căsătorii între 
morţi, altele care îi răpesc pe străini pentru a cere răscum¬ 
părare, iar regele unui alt popor umblă gol, exact ca şi su¬ 
puşii săi. în regatul Ferclech, locuitorii consumă carnea tuturor 
felurilor de animale, fără să se dea în lături şi de la carnea 
de om. 

Evenimentul crucial care a generat apariţia unei mase de 
literatură geografică ce tratează canibalismul a fost desco¬ 
perirea Americii. Termenul „canibal" provine din această 
epocă şi probabil îşi are originea în cuvîntul cariba (îndrăz¬ 
neţ), apelativ pe care indienii Arawak îl foloseau pentru a 
se desemna pe ei înşişi. La începutul secolului al XVI-lea 
Petru Martirul’, în De novo orbe (Despre Lumea Nouă) lan¬ 
sează o imagine care va avea o carieră extraordinară. El pre¬ 
tinde că antropofagii americani fertilizează femei pentru a 
îşi asigura, prin rodul pîntecelor lor, hrană proaspătă. 
Această temă, probabil inspirată de legenda lotofagilor, a 
insulei în care Ulise şi tovarăşii lor sînt îngrăşaţi pentru a 
fi mîncaţi, este preluată şi de altă lucrare citată intens, pînă 
în secolul al XVIII-lea, O călătorie în ţara Braziliei, numită şi 
America (1578) a lui Jean de Lery”. El mai pretinde că in¬ 
dienii îşi dau fiicele prizonierilor, pe care apoi îi îngraşă ca 
pe porci, pentru a-i ucide la ospeţe 18 . După el, caraibii au 
o religie simplă, care îl ignoră pe Dumnezeu. în Istoria ge¬ 
nerală a Spaniei, iezuitul Juan de Mariana’” ne prezintă o 


’ Petru Martirul (1457-1526). Cărturar italian, autor al primei 
istorii a descoperirilor spaniole în Lumea Nouă (1511). 

” Jean de Lery (1534-1613). Scriitor protestant francez, a vizitat 
Brazilia în 1556. 

”’ Juan de Mariana (1536-1613), iezuit spaniol, profesor Ia uni¬ 
versităţile din Roma, Palermo şi Toledo, autor al lucrării De Rege (1599). 

imagine standard a indienilor americani: practică sacrifici¬ 
ile omeneşti şi mănîncă uneori carnea, sînt poligami şi so¬ 
domiţi, umblă cel mai adesea goi 19 . Principala lucrare care 
în acest secol vehiculează imaginile şi miturile canibale este 
aceea a lui Sebastian Munster*, Cosmographia, care înregis¬ 
trează 46 de ediţii în 6 limbi între 1544 şi 1650. 



Fig. 2. Ilustraţie lauti manuscris medieval francez 
al cărţii lui Marco Polo 


Literatura geografică despre sălbaticii din Lumea Nouă 
a fost rapid conectată, de erudiţii secolelor XVI-XVIII, cu 
literatura Antichităţii, prin chestiunea originii indienilor 
americani. Aceştia nu par să fie menţionaţi în Biblie ori în 
sursele antice, ceea ce pune în discuţie chiar interpretarea 
sau chiar relevanţa acestora. Antropofagia americanilor a 
fost considerată de unii savanţi drept semnificativă pentru 
a clarifica misterul originii lor. Jean de Laet** crede că in¬ 
dienii trebuie să fi fost urmaşii sciţilor, pentru că şi unii şi 
alţii sînt antropofagi; idee preluată în secolul al XVIII-lea 


* Sebastian Miinster (1489-1552). Geograf şi cărturar german. 

** Jean de Laet. Director al Companiei olandeze a Indiilor Occi¬ 
dentale, autor al unei lucrări despre indienii americani (1640). 

de Charlevoix*. Lafitau** arată că termeni precum Sciţia sau 
Tracia sînt prea vagi, aşa că încearcă să ofere o localizare 
mai precisă. El este de acord că obiceiurile americanilor do¬ 
vedesc că ei se trag din vechile popoare ale Europei. Ana¬ 
liza sa îi plasează pe strămoşii indienilor în rîndul popoarelor 
barbare care au locuit în Grecia, pe continent şi pe insule¬ 
le din Marea Egee. Metoda urmată constă în a compara da¬ 
tinile indiene cu cele menţionate de istoricii Antichităţii. 
Indienii din Illinois îşi înfăşoară morţii în piei crude de bou 
şi îi atîmă în copaci, exact cum făceau locuitorii din Colchi- 
da antică, iar alţii sacrifică copii cum făceau cei din Cana- 
an, care jertfeau lui Moloh. 

în secolul al XVII-lea lucrarea care succedă Cosmografiei 
lui Miinster ca cronică principală a comportamentului ca¬ 
nibal este cartea lui Garcilasso de la Vega***, Istoria regilor 
Inca din Peru (1608). Citată de Sidney, Locke şi Pufendorf****, 
ea a fost cunoscută probabil şi de Hobbes, iar în 1746, For- 
mey, secretarul Academiei din Berlin, o menţionează în Sfa¬ 
turi pentru a alcătui o bibliotecă puţin numeroasă însăaleasămtre 
cărţile de călătorie pe care un om cultivat trebuie să le po¬ 
sede 20 . După Garcilasso, au existat două „epoci" în istoria 
popoarelor din Anzi, una a regilor civilizatori Inca, care a 
urmat după prima, primitivă şi sălbatică, şi care subzistă 
încă în acele regiuni andine unde puterea regilor incaşi nu 
a ajuns. Aceasta este partea din carte care a inflamat tot atît 
imaginaţia cititorilor europeni în secolele al XVII-lea şi al 
XVIII-lea pe cît a făcut-o relatarea despre ordinea perfectă, 
raţională şi frugală, impusă în statul Inca. 


* Franţois-Xavier Charlevoix (1682-1716). Iezuîtfrancez, a călăto¬ 
rit în America în cadrul unor expediţii geografice, a predat în Quebec. 

** J. Lafitau (1685-1740). Misionar francez în Canada. 

*** Garcilasso de Ia Vega (1539-1617). Cronicar spaniol, mama sa 
era de origine incaşă, iar tatăl său guvernator al oraşului Cuzco. Lu¬ 
crarea sa despre imperiul incaş este sursa istorică majoră despre pe¬ 
rioada pre-columbiană. 

**** Samuel Pufendorf (1632-1694). Unul din cei mai importanţi 
autori ai şcolii dreptului natural. Influenţat de Grotius şi Hobbes, a 
predat la Heidelberg şi la Lund. 

Secolul al XVIII-lea este perioada de glorie a relaţiilor de 
călătorie, reale sau imaginate. Dintre acestea din urmă, 
conţinînd referinţe numeroase la antropofagie, se numără 
Robinson Crusoe a lui Defoe*, despre care Rousseau arată în 
Emile că este cel mai bun tratat de „educaţienaturală" şi pri¬ 
ma carte pe care trebuie să o citească elevul său 21 . Robin¬ 
son trăieşte în starea de natură, unde teroarea permanentă 
(„rînjetul fricii de om") provine din posibilitatea ca ceilalţi 
să fie antropofagi. Pînă să îşi construiască o fortificaţie, lui 
îi este greu să adoarmă, „de frică să nu fie devorat". La ju¬ 
mătatea secolului al XVIII-lea, articolul lui Diderot despre 
Caraibi (articol la care trimite intrarea despre Canibali din 
Enciclopedie) ne arată că percepţia antropofagului nu s-a 
schimbat esenţial. Caraibii, conform lui Diderot, sînt nişte 
sălbatici din insulele Antile. „Sînt în general trişti, visători 
şi leneşi, însă cu o constituţie bună, şi trăiesc în general 100 
de ani. Umblă goi, pielea lor e măslinie. Nu îşi înfaşă co¬ 
piii, care de la vîrsta de 4 luni umblă în patru labe şi ajung 
mai tîrziu să fugă aşa la fel de bine ca un european pe două 
picioare. Ei au mai multe femei, care nu sînt geloase unele 
pe altele... Ele nasc fără dureri... îşi mănîncă prizonierii la 
frigare şi trimit bucăţi [de friptură] prietenilor lor... Cînd 
unul din ei moare, ceilalţi îi ucid negrul, pentru ca acesta 
să îl servească pe lumea cealaltă." 

Unul din cei mai importanţi autori ai secolului al 
XVIII-lea care contribuie la discuţia despre canibali este Cor- 
nelius de Pauw.** In Cercetări filozofice asupra grecilor (1788), 
el susţine că există multe „popoare sălbatice, care trăiesc din 
pradă şi care nu ascultă de nimeni", precum beduinii din 
Turcia şi kurzii din Persia. Unele din aceste popoare sînt an- 


* Daniel Defoe (1660-1731). Scriitor, agent secret şi jurnalist en¬ 
glez. Romanul său Robinson Crusoe (1719), care se inspiră din litera¬ 
tura olandeză despre naufragiaţi, a avut un succes fenomenal îndată 
după apariţie. 

** Comelius de Pauw (1739-1799). Pastor olandez, autor al unor 
lucrări de geografie şi descriere a moravurilor foarte populare în se¬ 
colul al XVIII-lea. Napoleon a intenţionat să îi ridice o statuie. 

tropofage, formînd enclave în mijlocul popoarelor civiliza¬ 
te, cum ar fi mîncătorii de oameni din Guzurat sau ceea ce 
s-ar putea să fie un trib de aromâni din Grecia, care au de¬ 
vorat, în accesele lor de furie fanatică, mai mulţi mahome¬ 
dani; ei au comis atît de multe masacre şi excese, încît în 
1676 guvernatorii acelor locuri i-au gonit. 

Geografia moravurilor şi filozofia morală sînt două as¬ 
pecte ale aceluiaşi discurs. Mai întîi, pentru că literatura de 
călătorie este o sursă principală de imagini şi de teme pen¬ 
tru reflecţia asupra normelor. Aristotel arată, în Retorica sa, 
că literatura de călătorie este folositoare în opera legislati¬ 
vă, pentru că de acolo putem învăţa „legile şi obiceiurile di¬ 
feritelor rase" 22 . In Noul Organon, Bacon salută contribuţia 
descoperirilor geografice la progresul filozofiei: „prin călă¬ 
toriile în ţinuturi îndepărtate, care au devenit frecvente în 
zilele noastre, multe lucruri au fost dezvăluite şi descope¬ 
rite, care ar putea să aducă o lumină nouă în filozofie". In 
parte datorită influenţei lui Bacon, Societatea Regală priveş¬ 
te cunoaşterea acumulată din călătorii drept o componen¬ 
tă indispensabilă a progresului noii ştiinţe. InCîteva gînduri 
cu privire la lecturile şi studiul potrivite unui gentleman (1703) 
John Locke arată că geografia şi cărţile de călătorie sînt ab¬ 
solut necesare; el menţionează o listă lungă de lucrări care 
începe cu Hakluyt şi cu Purchas. La începutul secolului al 
XVIII-lea, periodicul The Tatler arată că „nu există cărţi care 
să delecteze mai mult decît cele de călătorie, mai ales cele 
despre ţări îndepărtate, care dau autorului ocazia să-şi ara¬ 
te iscusinţa fără să fie în pericol de a fi cercetat sau contra¬ 
zis" 23 . 

Există şi un alt motiv, mai profund, care leagă literatu¬ 
ra de călătorie de ştiinţa moralei şi a corpului politic. Mul¬ 
te dintre aceste scrieri, mai ales cele moderne, sînt scrise cu 
o intenţie critică. Ele vehiculează teme şi argumente prelua¬ 
te din speculaţiile filozofilor moralei. Frecvent, aceste scrieri 
sînt ele însele suportul şi sursa unor asemenea argumente. 

Teoria climatului este una din acestea. Primele sale men¬ 
ţiuni sînt antice. In De Ira, Seneca arată că cei care trăiesc 
în nordul îngheţat au un temperament sălbatic, asemenea 

unor fiare, şi sînt susceptibili de a fi cuprinşi de furie 24 . în 
acest pasaj, Seneca nu discută direct canibalismul, însă el 
stabileşte o legătură triunghiulară între climat, pasiunea ex¬ 
tremă a mîniei şi anarhie, pe care o vom regăsi mai tîrziu 
în relatările despre libertatea sălbaticilor. Popoarele care sînt 
asemenea leilor şi lupilor, arată el, se bucură de o libertate 
care este una a sălbăticiei. Ele nu pot să se supună unei au¬ 
torităţi şi nici nu pot să exercite vreun fel de dominaţie po¬ 
litică. Popoarele care sînt capabile să trăiască sub o guvernare 
sînt doar cele care trăiesc sub o climă moderată. 

Dintr-una din sursele principale ale teoriei climatului, 
lucrarea lui Bodin* Cele şase cărţi ale republicii (1576), aflăm 
că popoarele din Sud sînt mai crude şi mai răzbunătoare 
decît cele din Nord, care la rîndul lor sînt mai răzbunătoa¬ 
re decît blîndele naţiuni care au norocul sa sălăşluiască în 
zona temperată. Brazilienii, de exemplu, nu numai că se 
mulţumesc să mănînce carnea inamicilor lor, ci îşi îmbăia- 
ză copiii în sîngele acestora. Poziţia geografică face ca în 
emisfera sudică să fie mai mulţi nebuni decît în cea nordi¬ 
că. Garcilasso de la Vega încearcă, la rîndul lui, să dea o ex¬ 
plicaţie inspirată de literatura savantă care circulă în Europa 
modernă: „furia" de a consuma carne omenească este mai 
puternică la indienii trăitori în ţinuturile calde decît la ace¬ 
ia din ţinuturile reci. Lucrarea lui Pierre Petit, Tratat istoric 
asupra amazoanelor (1718), încearcă să arate că popoare de 
amazoane feroce au existat cu adevărat, în climatul aspru 
din jurul Mării Negre. Cornelius de Pauw descrie, în Cer¬ 
cetări filozofice asupra americanilor, ritualurile funerare ale in¬ 
dienilor irochezi şi ale tunguşilor, care îşi suspendau morţii 
în arbori. Cauza este dublă: ignoranţa (ei nu ştiu să îşi ardă 
morţii) şi clima (pămîntul este îngheţat). De Pauw inserea¬ 
ză aici o critică a creştinismului. Spre deosebire de religia 
romanilor (care recomandă arderea morţilor), creştinismul 
„nu a contribuit cu nimic la reforma generală a acestei părţi 
a moravurilor noastre" 25 . 


* Jean Bodin (1520-1596). Gînditor francez, cunoscut pentru lu¬ 
crarea sa Cele şase cărţi ale republicii (1576), unde propune o teorie a 
absolutismului. 

Istorie antică şi modernă, literatura de călătorie şi geo¬ 
grafie a moravurilor, toate aceste genuri sînt separate prin 
graniţe permeabile de teoria morală a filozofilor clasici şi 
moderni. Ele alcătuiesc un complex în care expresiile geo¬ 
grafice sînt adesea doar un vehicul al unor argumente te¬ 
oretice. 

Enciclopedia obiceiurilor bizare 

Una dintre formele pe care le iau disertaţiile geografiei 
moravurilor este aceea pe care o putem numi, în lipsa unui 
termen consacrat, enciclopedia obiceiurilor bizare. Ea este 
cuprinsă uneori în lucrări de sine stătătoare, cum ar fi aceea 
a lui Boemus (Obiceiurile, legile şi uzanţele tuturor popoarelor, 
1558) sau a lui Jean-Nicolas Demeunier ( Spiritul datinilor şi 
obiceiurilor popoarelor, 1776), însă cel mai frecvent apare ca 
inserţie într-o lucrare mai amplă. Este o enciclopedie pen¬ 
tru că ia forma unei enumerări exhaustive şi sistematice a 
unor legi şi datini extreme. în mod tipic, o asemenea listă con¬ 
ţine practici funerare stranii, pedepse atroce, aranjamente 
maritale excepţionale, apucături sexuale curioase, culte re¬ 
ligioase excentrice şi obiceiuri alimentare dezgustătoare. Ca¬ 
nibalismul este o ocurenţă constantă în această listă, dacă 
nu cumva piesa sa centrală. Una din sursele acestui gen de 
disertaţie s-ar putea să fi fost lista obiceiurilor funerare de¬ 
spre care Cicero ne spune că a adunat-o Chrysippus. 

Prezenţa acestei enciclopedii ne interesează pentru că este 
legată, în ordine filozofică, de o discuţie despre universa¬ 
litatea legii naturale. Dacă lăsăm la o parte ipoteza originii 
sale din voinţa divină, există două mari definiţii ale legii 
naturale, din epoca Antichităţii clasice şi pînă în secolul al 
XVIII-lea. Prima vede legea naturii ca un principiu natural 
al acţiunii şi cunoaşterii omeneşti. Această definiţie extrem 
de generală ascunde o varietate remarcabilă de concepţii. 
Corpus juris civilis prezintă dreptul natural ca fiind comun 
omului şi animalelor: „Jus naturale este ceea ce natura a fă¬ 
cut cunoscut tuturor animalelor, pentru că nu este o lege 
specifică omenirii, ci este comună tuturor animalelor, celor 

terestre, marine şi păsărilor. Din aceasta se trage uniunea 
bărbatului cu femeia pe care noi o numim căsătorie, procre¬ 
area copiilor şi creşterea lor. Noi putem observa că toate ani¬ 
malele, inclusiv cele sălbatice, pot fi considerate pe drept 
ca cunoscînd această lege." 26 Legea naturii este văzută de 
autori precum Augustin, Toma sau Pufendorf, ca un prin¬ 
cipiu al dreptăţii, un gen de sentiment, implantat de Dum¬ 
nezeu în om şi cu putinţă de cunoscut pe cale raţională. 
Expresia clasică a acestei concepţii este aceea dată de Cice¬ 
ro şi care a avut un ecou pînă la Blackstone* şi Hamilton: 
legea naturii este înscrisă în inima omului cu degetul divi¬ 
nităţii. 

A doua mare definiţie a dreptului natural îl tratează pe 
acesta ca pe un fel de acord universal al oamenilor. Legea 
naturii poate aşadar să fie cunoscută observînd ceea ce este 
comun în obiceiurile şi legile popoarelor, principiile pe 
care orice societate este obligată să le respecte. Şi în acest 
caz. Cicero este cel care dă o expresie canonică acestei te¬ 
orii. în De republica el defineşte legea naturală ca fiind 
„raţiunea dreaptă, în acord cu natura, răspîndită la toate po¬ 
poarele" 27 . Legile pozitive nu pot să o contrazică, o decizie 
a autorităţilor nu ne poate scuza să o respectăm. Ea nu ad¬ 
mite excepţii şi particularităţi: „nu va fi o lege [de acest fel] 
la Roma şi alta la Atena, una acum şi alta mai tîrziu; toate 
naţiunile vor fi supuse mereu acestei legi eterne şi ne¬ 
schimbătoare". 

Oricum ne-am decide să o considerăm, legea naturală este, 
în ambele versiuni, universală. Aceasta este o caracteristi¬ 
că ce nu este ignorată de nici un autor. De la primele ocu¬ 
renţe, în perioada pre-socratică, ale expresiei „lege naturală", 
şi pînă la autorii moderni, legea naturii este văzută ca una 
eternă şi universală, în contrast cu legile omeneşti, bazate 
pe autoritatea locală şi pe convenţie. 


* Sir William Blackstone (1724-1780). Jurist britanic, autor al Co¬ 
mentariilor asupra legilor Angliei, publicate în 4 volume între 1765 şi 
1769, cel mai important text de teorie a dreptului din engleză. 

Prezenţa enciclopediei obiceiurilor bizare în contextul 
discuţiei despre legea naturală ne sugerează că autorii cla¬ 
sici erau conştienţi că diversitatea obiceiurilor ridică o pro¬ 
blemă aparte. Dacă legea naturală este un consimţămînt al 
popoarelor, atunci unde poate acesta să fie găsit? Iar dacă 
legea naturală este înscrisă de Dumnezeu în inima omului, 
cum se face că atîţia oameni par să o ignore, practicînd ceea 
ce raţiunea ne învaţă că sînt crime împotriva naturii? Acest 
contrast aparent între unitatea legii naturii şi varietatea mo¬ 
ravurilor este perceput cu claritate de autorii clasici. Spre 
deosebire de unii autori moderni însă, ei nu extrag de aici 
un argument negativ, ci încearcă să explice acest fapt din 
perspectiva unei concepţii despre legea naturală. 

Diversitatea obiceiurilor naţiunilor este discutată de Mon- 
taigne, în Apologia lui Raimond Sebond, ca o posibilă obiec¬ 
ţie împotriva relevanţei legii naturale. Singurul argument 
prin care filozofii ar putea arăta care sînt aceste legi ar fi 
„universalitatea aprobării [sale]. Ceea ce natura ne-ar fi or¬ 
donat cu adevărat, noi am urma desigur pe baza unui con¬ 
simţămînt unanim" 26 . însă nu există nici o lege care să nu 
fie contrazisă, nu de una, ci de mai multe naţiuni. Furtul, 
„licenţa pentru tot soiul de voluptăţi", incestul şi, desigur, 
canibalismul sînt exemplele lui Montaigne. „Nu e nimic mai 
oribil pentru imaginaţia noastră decît să ne mîncăm părin¬ 
ţii". însă popoarele care au avut acest obicei credeau că fac 
un act de pioşenie, încorporînd în cei vii măduva celor morţi 
şi readucîndu-i cumva la viaţă prin „transmutarea" cărnii 
digerate. în acest context, al opiniilor excentrice, sînt men¬ 
ţionate şi doctrinele filozofilor, pentru că „şi cea mai sănă¬ 
toasă filozofie suferă de licenţe îndepărtate de uzajul comun 
şi excesive" 29 . Unii au dorit bordeluri publice şi femei comu¬ 
ne, Diogene s-a masturbat în public. Insă Montaigne nu nea¬ 
gă că există o lege naturală: „Este de crezut că există legi 
naturale [pentru om] aşa cum se vede la alte creaturi, însă 
ele s-au pierdut în noi" datorită inconstanţei şi vanităţii ra¬ 
ţiunii. 

în Dreptul naturii şi al naţiunilor, Pufendorf recurge la au¬ 
toritatea enciclopediei obiceiurilor extreme pentru a respin- 

ge ideea după care legea naturală este de găsit în consim- 
ţămîntul popoarelor, măcar al tuturor popoarelor civiliza¬ 
te. Este absurd să luăm drept fundament al legii naturale 
consimţămîntul celor care le violează cel mai adesea. Ori¬ 
cum nu este nimeni care să cunoască obiceiurile tuturor nea¬ 
murilor de pe pămînt sau chiar numai denumirile acestora. 
In zadar se spune: consimţămîntul naţiunilor civilizate e su¬ 
ficient şi putem ignora opiniile barbarilor. Există oare vreun 
popor care să se recunoască pe sine drept barbar? Şi ce na¬ 
ţiune va fi atît de orgolioasă încît să pretindă ca celelalte să 
se conducă după ce crede ea? Chiar dacă ar exista un con- 
simţămînt al popoarelor, experienţa ne învaţă că există mai 
mulţi proşti decît persoane înţelepte. Unele popoare pot să 
cadă de acord să respecte unele lucruri, însă asta nu arată 
cel mult decît că legea naturală le permite, nu că le prescrie 
în mod pozitiv. 

Pentru a demonstra că nu există o înţelegere suprana- 
ţională a legii naturale, Pufendorf enumeră o varietate de 
obiceiuri contradictorii şi inacceptabile. Canibalismul figu¬ 
rează în fruntea acestei liste de aberaţii, înaintea altor ul- 
tragii cum ar fi incestul. Sciţii mănîncă came de om şi îşi 
ucid copiii sub pretextul religiei (sursele citate sînt Plutarh, 
Aristotel, Eusebiu, Diogene Laertiu). Tibarineenii îi arun¬ 
că de pe un loc înalt pe cei ajunşi la o anumită vîrstă. La părţi 
şi la armeni, legile îi absolvă pe cei care şi-au omorît soţia, 
fata, fiul, fratele fără copii sau sora necăsătorită. La grecii 
vechi erau iubiţi băieţii, iar indienii îşi fac datoriile conju¬ 
gale în public. Unele popoare din Egipt autorizează pros¬ 
tituţia fetelor, iar filozofii stoicine autorizează să avem relaţii 
cu o curtezană sau să profităm de cîştigurile ei. Perşii se că¬ 
sătoresc cu propriile lor mame, iar egiptenii cu surorile lor; 
aceste căsătorii au fost aprobate de Zenon şi Chrysippus. 
Platon dorea comunitatea femeilor. Unele naţiuni barbare 
mănîncă came de om, obicei pe care filozofii stoici l-au apro¬ 
bat. Amazoanele estropiază băieţii, spartanii pedepsesc ho¬ 
ţul nu pentru că a furat, ci pentru că s-a lăsat prins. O lege 
a lui Solon permitea expunerea copiilor, abisinienii aduc re¬ 
gelui o parte din ce au furat, păstrînd restul, fără să soco¬ 
tească asta o infamie. 

Fig. 3. Simon Grynaeus şi Johan Huttlich, 

„Novis orbis regionum", detaliu de hartă, 1532 

în Eseuri despre legea naturii (c. 1663-1664) Locke expu¬ 
ne pe cîteva pagini obiceiuri stranii, multe preluate de la 
istoricii Antichităţii. Exista un obicei în Sardinia conform 
căruia copiii îşi ucid, bătîndu-i cu băţul, părinţii care au ajuns 
la bătrîneţe. Alte triburi îşi expun copiii ori cer ca văduva 
să moară o dată cu soţul. La soldanieni şi la unele naţiuni 
din Brazilia cultul lui Dumnezeu este complet necunoscut. 
Toate acestea arată, susţine Locke, că „nu există nici un con- 
simţămînt universal şi general între oameni cu privire la mo¬ 
rală". Literatura de călătorie ne demonstrează că legea naturii 
„nu este scrisă în inimile oamenilor". Dacă ar fi, ea ar fi prac¬ 
ticată de cei care nu au învăţaţi şi se conduc conform natu¬ 
rii, fiind cel mai puţin influenţaţi de „obiceiuri morale 
arbitrare", adică triburile de sălbatici. însă acestea violea¬ 
ză în repetate rînduri dreptul natural prin obiceiurile lor, 
arată Locke, „pentru că printre cele mai multe dintre aces¬ 
tea nu există nici un fel de urmă de pietate, milă, fidelita¬ 
te, castitate... ei îşi petrec viaţa lor nenorocită în tîlhării, 
furturi, destrăbălare şi crime" 30 . 

Pentru mulţi autori din şcoala dreptului natural, clasic 
ori modem, catalogul datinilor contradictorii şi aberante nu 

este o dovadă suficientă că definiţiile legii naturale trebuie 
amendate. In Schiţe despre istoria omului, Kames* arată că va¬ 
rietatea obiceiurilor nu demonstrează că nu există un 
„consens" în morală, ci doar că acesta nu a fost întotdeau¬ 
na perfect 31 . Universalitatea dreptului natural este apărată 
şi de Burlamaqui**, în Principii dedrept natural (1751). După 
el. Creatorul ne-a înzestrat cu un discernămînt al binelui şi 
al răului, cu un sentiment sau cu un gust al virtuţii şi al jus¬ 
tiţiei. Sînt însă unii care contestă realitatea acestor sentimen¬ 
te pe motiv că există popoare sălbatice care nu par să aibă 
nici un fel de asemenea simţuri sau sentimente. Burlama¬ 
qui este însă mai optimist. El crede că pînă şi aceste popoa¬ 
re mai au „urme" ale acestui simţ al binelui. Dacă sînt unele 
care par să nu aibă, explică el, aceasta este pentru că noi nu 
ştim multe despre moravurile lor, ori poate că s-au abruti¬ 
zat, căzînd într-un „abuz" contrar acestor principii, însă nu 
„respingîndu-le pozitiv, ci prin efectul vreunei prejudecăţi 
care prevalează asupra bunului lor simţ". Există sălbatici, 
arată el, care îşi mănîncă inamicii atunci cînd îi prind, „cre- 
zînd că acesta este dreptul războiului, iar pentru că sînt în 
stare să îi ucidă, se gîndesc să profite de carnea lor". Este 
aşadar o noţiune greşită despre dreptul natural aceea care 
îi împinge pe sălbatici spre canibalism. Antropofagia este 
bazată pe o carenţă epistemologică. însă ea este doar o eroa¬ 
re pe un fond moral altminteri solid: „Aceiaşi sălbatici po¬ 
sedă între ei un drept şi nişte reguli, buna-credinţă nu este 
mai puţin stimată acolo decît în alte părţi, iar o inimă re¬ 
cunoscătoare nu primeşte mai puţine elogii la ei decît la 
noi." 32 

Motivul pentru care filozofii dreptului natural nu extrag 
automat concepţii relativiste din enciclopedia moravurilor 
este dublu. Mai întîi, pentru că ei fac o distincţie netă între 


* Henry Home, lord Kames (1696-1782). Filozof scoţian, autor 
al Elementelor de critică (1762), o carte care a făcut parte pînă în seco¬ 
lul al XlX-lea din programa de retorică a multor şcoli americane. 

**Jean-Jacques Burlamaqui (1694-1748). Filozof elveţian, unul din 
principalii exponenţi ai teoriei dreptului natural în secolul al XVIII-lea. 

stipulaţiile legii naturale şi acelea ale legii civile. Ideal este 
ca legea civilă (politică, municipală sau pozitivă sînt alţi ter¬ 
meni folosiţi pentru a o desemna) să fie bazată pe legea natu¬ 
rală sau, cel puţin, să nu îi contravină. In realitate însă multe 
legi şi obiceiuri nu sînt conforme legii naturale, dar aceas¬ 
ta nu înseamnă nicidecum că legea naturală îşi epuizează 
realitatea dedesubtul acestei varietăţi a abaterilor de la ea. 
Diversitatea obiceiurilor nu contravine ideii că legea natu¬ 
rală este universală pentru că acestea sînt, în fond, rezulta¬ 
tul convenţiei şi nu al naturii. 

Mai profund însă, filozofii dreptului natural reacţio¬ 
nează la problema diversităţii moravurilor şi la omnipre¬ 
zenţa crimelor împotriva naturii printr-o teorie despre 
fragilitatea facultăţilor cognitive ori despre perversitatea 
voinţei omeneşti. Omul, în această optică, nu poate cunoaş¬ 
te cu claritate legea naturală pentru că raţiunea sa este în¬ 
tunecată de altceva, de regulă de pasiuni, care îl fac să refuze 
să asculte dictatele acestei raţiuni. Răspîndirea crimelor con¬ 
tra naturii este compatibilă cu unitatea dreptului natural în 
contextul unei concepţii despre depravarea omului. 

Cazurile anticilor şi modernilor 

Vizita lui Cameade la Roma, în anul 155 î.Hr., a fost aş¬ 
teptată cu mult interes de tinerii studioşi, care s-au înghe¬ 
suit cu sutele să asculte cele două discursuri ale filozofului 
grec. Publicul a fost şocat să îl audă pe Cameade vorbind 
într-o zi în favoarea dreptăţii, cu o considerabilă elocven¬ 
ţă, iar a doua zi împotriva acesteia, cu la fel de multă abi¬ 
litate. Cato Cenzorul a fost într-atîta de scandalizat încît a 
cerut izgonirea tuturor filozofilor de la Roma, pentru a îm¬ 
piedica corupţia tineretului. Ecourile acelor discursuri s-au 
simţit peste secole. într-unul din Eseurile despre legea natu¬ 
rii Locke argumentează împotriva acelora care susţin că nu 
există o lege naturală şi că singurul lucru care justifică o ac¬ 
ţiune este utilitatea individuală. Ţinta atacului său este filo¬ 
zofia lui Cameade, despre care afirmă că a avut un intelect 
atît de ascuţit încît i-a făcut pe mulţi să adopte doctrina sa 

şi să reclame o „libertate naturală" în detrimentul legilor 
pozitive sau divine. Aceasta însă este o „opinie din cele mai 
dăunătoare", crede Locke, care a fost respinsă de „cea mai 
raţională parte a omenirii". 

Discursurile lui Cameade ne aduc o precizare fundamen¬ 
tală cu privire la demersul teoretic al filozofiei morale cla¬ 
sice. într-o proporţie considerabilă, aceasta se construieşte 
în jurul unor cazuri precise. Originea analizelor care apar 
în mod standard în dreptul natural modem este de găsit în 
teoriile filozofilor cinici şi stoici greci. Unul din cei care au 
furnizat autorilor de mai tîrziu modelul acestor discuţii este 
chiar Cameade. în Divinae institutiones, Lactanţiu ne spu¬ 
ne despre acesta că ar fi susţinut că „nu există lege natura¬ 
lă" şi că oamenii îşi caută doar avantajul propriu. în unele 
situaţii nu poţi să fii just fără să îţi pui viaţa în pericol. Două 
exemple avansate deCarneadeîşi vor face loc pînă în tra¬ 
tatele de filozofie morală din secolul al XVIII-lea. Primul este 
cel al scîndurii pentru care se luptă doi naufragiaţi, scîndu- 
ra putînd să ţină doar pe unul din ei la suprafaţă. Al doi¬ 
lea este al omului care fuge de un inamic şi se vede nevoit 
să îl doboare pe un nevinovat pentru a-i lua calul. Conclu¬ 
zia lui Cameade este că în aceste două cazuri fiecare este 
îndreptăţit să îşi urmărească propria conservare. Lactanţiu 
este în dezacord; după el, Cameade a pervertit noţiunea de 
dreptate. în aceste două cazuri, un om drept mai curînd ale¬ 
ge să moară decît să ucidă 33 . 

Noi nu ştim exact care a fost conţinutul discursurilor lui 
Carneade, deci nu putem fi siguri dacă el a atins cumva şi 
problema antropofagiei. Aceasta este însă o posibilitate. An¬ 
tropofagia este discutată de predecesorii greci ai lui Camea¬ 
de. Diogene Cinicul a scris o lucrare numită Republica, unde 
alături de canibalism, sînt recomandate şi alte obiceiuri care 
vor fi, mai tîrziu, discutate în aceleaşi contexte: homosexu¬ 
alitatea, incestul, violul, prostituţia, nuditatea, pacifismul, 
lipsa banilor şi comunitatea femeilor 34 . Chrysippus arată că 
observarea modului de viaţă al animalelor ne dovedeşte că 
nici un obicei nu este deplasat sau lipsit de fundament în 

natură. Fondatorul şcoliicinice,Zenon din Citium, ar fi fost 
şi el avocatul consumării cărnii părinţilor morţi. 

Chiar şi fără să fi ajuns la chestiunea precisă a caniba¬ 
lismului, cele două discursuri ne spun ceva esenţial despre 
metoda filozofiei dreptului natural. Carneade a vorbit în- 
tr-o zi în sprijinul unei teze, iar a doua zi împotriva aces¬ 
teia, construind, aşadar, un fel de situaţie paradoxală, între 
limitele căreia un gen de adevăr moral aşteaptă să fie des¬ 
coperit. Este exact acest gen de situaţie teoretică ce intervi¬ 
ne atunci cînd antropofagul este somat să îşi facă apariţia 
în cadrele ştiinţei dreptului natural. 



Fig. 4. HansStaden, „Canibali Tupinamba " (1557) 


Indiferent ce ar susţine unele reconstrucţii recente ale te¬ 
oriei legii naturale, filozofii clasici nu au derivat niciodată 
formulările sale dintr-o idee naivă despre raţiune sau de¬ 
spre sociabilitate. Intr-o lume de fiinţe corupte şi pasionale, 
a desluşi contururile acestei legi este o operaţiune delica¬ 
tă, care mobilizează resurse teoretice considerabile. Poate 
că nimic nu face mai vizibilă această lege decît prezenţa ex¬ 
tremă a antropofagului. însă acesta, precum Carneade, este 
purtătorul unei ştiinţe dialectice. Pe de o parte, el este in- 

camarea eminentă a crimei împotriva naturii. Pe de altă par¬ 
te însă, în cazul în care antropofagia este scuzată de nece¬ 
sitatea absolută, canibalul este însuşi omul naturii, guvernat 
de legea acesteia. Dublă expunere, aşadar, a legii naturale, 
pe care antropofagul o face posibilă: prima dată, negativ, 
ca abatere de la aceasta, a doua oară pozitiv, ca reprezen¬ 
tant al acesteia. Paradoxul este calea regală prin care antro¬ 
pofagul intră în istoria filozofiei. 

în cazul acesta, cum ar spune Pascal, trebuie să alegem. 
O parte a filozofilor, pornind de la ideea că crimele împotri¬ 
va naturii sînt imposibil de scuzat, arată că antropofagia este 
injustă, chiar şi în situaţia necesităţii absolute. Aristotel, în 
Etica Nicomahică, susţine că unele acte nu trebuie comise, nici 
măcar după torturi 35 . Cicero scrie că legea naturală provine 
de la divinitate, iar cel care nu o respectă se înstrăinează de 
ea. Dacă îşi ignoră propria natură omenească, păcătosul va 
căpăta chiar prin aceasta „cea mai mare pedeapsă, chiar dacă 
el scapă de toate celelalte lucruri care sînt în general recunos¬ 
cute drept pedepse... nu e nimeni care să aleagă mai curînd 
să nu moară decît să fie transformat într-un animal în vre¬ 
me ce mai posedă încă o minte omenească; şi încă mai mi¬ 
zerabil este să ai o minte de fiară într-un corp de om". 

O altă tabără filozofică descoperă însă că, în anumite si¬ 
tuaţii, antropofagia este legitimă. Heineccius* afirmă că 
„nu este nici o îndoială" că fapta celor care, într-o „foame¬ 
te extremă", recurg la „orice hrană, chiar şi la carnea oame¬ 
nilor morţi", este scuzabilă. Aici avem de-a face, arată el, 
cu un conflict între două datorii faţă de noi înşine. între 
„două rele fizice — moartea şi hrana detestabilă — trebuie 
să îl alegem pe cel mai mic". însă nu este scuzabil acel în¬ 
fometat care îl ucide pe un altul „pentru a-şi prelungi pu¬ 
ţin mizerabila sa viaţă hrănindu-se cu carnea aceluia". 
Oricît de puternică ar fi foamea, susţine juristul german, ni¬ 
meni nu are dreptul să îl ucidă pe un om care are, la rîn- 
dul său, un drept egal de supravieţuire 36 . 


* Johann Gottlieb Heineccius (1681-1741). Profesor de filozofie şi 
jurisprudenfă la Halle. 

Una din cele mai sofisticate analize despre legitimitatea 
canibalismului este aceea a lui Pufendorf, din capitolul VI 
(Despre dreptul şi privilegiile necesităţii ) din tomul I al Drep¬ 
tului naturii şi naţiunilor. Dumnezeu ne poate impune legi 
atît de inviolabile încît respectarea lor să ne coste viaţa. Aşa 
credeau cei şapte fraţi din cartea Macabeenilor despre car¬ 
nea de purcel, crezînd că, dacă o mănîncă, asta înseamnă 
o abjurare a adevăratei religii. Spre deosebire de Dumne¬ 
zeu, autorii legilor pozitive, legi care au ca scop siguranţa 
şi avantajul oamenilor, trebuie să aibă în vedere şi slăbiciu¬ 
nile acestora, precum şi înclinaţia irezistibilă de a fugi de tot 
ce ne distruge. De aceea presupunem că starea de necesi¬ 
tate este tacit exceptată de majoritatea legilor, cel puţin a 
celor pozitive. în ce priveşte legile naturale afirmative, adi¬ 
că cele care ne prescriu să facem ceva anume, trebuie să 
avem ocazia, maniera şi puterea de a acţiona. Or, în caz de 
necesitate absolută, noi nu le avem pe acestea şi ar fi un lu¬ 
cru imposibil, ori deasupra fermităţii obişnuite a spiritului 
uman, să facem ce este prescris de legea naturală. Dacă nu 
este ceva în natura lucrului de care e vorba ca să ne inter¬ 
zică acţiunea, noi sîntem scuzaţi de necesitate. 

Această scuză a necesităţii are limitele sale. Dacă o ac¬ 
ţiune a noastră vine în contradicţie cu respectul pentru ma- 
jestatea divină, atunci ea este absolut interzisă. Pentru că 
Dumnezeu ne poate face un rău maimare decît moartea na¬ 
turală, rezultă că trebuie să suferim această moarte mai cu- 
rînd decît să îi aducem un afront. într-o manieră care 
aminteşte de Pascal, Pufendorf scrie că raţiunea ne arată că 
e „probabil" să ne pierdem viaţa în favoarea unui bine in¬ 
finit mai considerabil. în ce priveşte datoriile mutuale ale 
omului, arată Pufendorf, unele legi naturale se referă la un 
fapt de instituţie omenească şi deci ele nu se întind asupra 
cazurilor de extremă necesitate. 

După ce a stabilit astfel în termeni generali justeţea re¬ 
cursului la temeiul necesităţii, Pufendorf trece la examina¬ 
rea unor „cazuri particulare". După ce menţionează chestiunea 
sinuciderii şi pe aceea a mutilării, el trece la spinoasa pro¬ 
blemă a canibalismului. în anumite condiţii, acesta este ac- 

ceptabil sub specia legii naturale: „Atunci cînd, în lipsa ori¬ 
cărui alt aliment, mîncăm carnea unei creaturi umane" pe 
care nu am ucis-o noi înşine, oricît de „tristă şi dezgustă¬ 
toare ar fi o asemenea carne", noi nu comitem nici o crimă 
dacă ne servim de această hrană. Adevărata problemă inter¬ 
vine atunci cînd trebuie să aflăm dacă „Natura autorizea¬ 
ză aceste mese" în cazul în care cei mîncaţi au fost fie ucişi 
împotriva voinţei lor, fie au fost aleşi prin sorţi, pe baza unui 
„consimţămînt general" al grupului. Pe de o parte, legea care 
condamnă homicidul pare să condamne această hrană bar¬ 
bară, iar pe de alta, disperarea celor care au ajuns la o foa¬ 
mete presantă şi moartea inevitabilă a tuturor, dacă nu e 
sacrificat unul pentru ca ceilalţi să fie salvaţi, pare să per¬ 
mită recursul la acest trist expedient. 

Argumentele relative la antropofagie vor rămîne o par¬ 
te centrală a doctrinelor modeme ale drepturilor naturale 
pînă în momentul în care acestea vor începe să difuzeze în 
sfera acţiunii politice. în proiectul său de Declaraţie a drep¬ 
turilor omului şi cetăţeanului din 1789, Marat* observa că 
atunci cînd omului îi lipsesc cele necesare traiului, el are 
dreptul să „smulgă" celuilalt surplusul de care acesta se bu¬ 
cură. Aceasta este o idee care e aproape universal accepta¬ 
tă în filozofia politică, medievală şi modernă, însă Marat 
extrage de aici o consecinţă ce pare fără precedent dacă ig¬ 
norăm prezenţa canibalului în discursul jusnaturalismului. 
Cel lovit de nevoie are dreptul să îi smulgă celuilalt chiar 
şi cele necesare, „şi decît să moară de foame el are dreptul 
să îl ucidă şi să îi devoreze carnea palpitînd de viaţă... Pen¬ 
tru a-şi păstra zilele, omul are dreptul să atenteze la pro¬ 
prietatea, libertatea şi chiar la viaţa semenilor săi. Pentru a 
se sustrage opresiunii, el are dreptul să oprime, să reducă 
la sclavie pe alţii ori să îi masacreze... el nu face decît să ce¬ 
deze unei înclinaţii irezistibile, implantată în sufletul său 


* Jean Paul Marat (1743-1793), scriitor şi om politic francez, unul 
din principalii actori ai Revoluţiei. A avut preocupări ştiinţifice, fi¬ 
ind şi doctor în medicină al Universităţii St. Andrews; a practicat vi¬ 
visecţia. 

de autorul fiinţei sale" 37 . Teoriile despre legitimitatea antro¬ 
pofagiei au parcurs astfel întreg spectrul de opţiuni, de la 
inflexibilitatea poruncilor divine pînă la consecinţele revo¬ 
luţionare ale transformărilor jusnaturalismului de la sfîrşi- 
tul secolului Luminilor. 

Dreptul mării 

în 1884, trei marinari britanici sînt inculpaţi pentru cri¬ 
mă şi, după ce sînt găsiţi vinovaţi, sînt condamnaţi la spîn- 
zurătoare. Ceea ce face cazul lor (Regina vs. Dudley and 
Stevens) interesant pe fondul istoriei dreptului este că cei 
trei au fost condamnaţi pentru o crimă în cazul căreia un 
secol înainte ar fi avut imunitate în faţa tribunalelor civile. 
Supravieţuitori ai scufundării vasului Mignonette, cei trei, 
mînaţi de foame, l-au ucis şi l-au mîncat pe un mus împre¬ 
ună cu care se salvaseră într-o barcă 38 . 

într-un alt caz, din 1737, cîţiva marinari englezi au fost 
acuzaţi de homicid pentru că ar fi mîncat pe unii din tova¬ 
răşii lor, în urma unui naufragiu. Judecătorul îi amnistia- 
ză, apreciind însă că crima lor a fost „spălată" de „necesitatea 
inevitabilă". Sentinţa, formulată în latină, arată că judecă¬ 
torul a evitat să îşi impună autoritatea într-o chestiune în 
care dreptul natural avea precedenţă. Pufendorf menţiona¬ 
se deja, în Dreptul naturii şi al naţiunilor, că doi naufragiaţi 
englezi care l-au mîncat pe un al treilea într-o barcă au fost 
absolviţi de judecător cînd au ajuns la ţărm. El nu explică 
pe ce bază a fost luată această decizie, însă contextul ne în¬ 
dreptăţeşte să credem că este vorba de doctrina necesităţii 
naturale. 

Decizia tribunalului din 1884ca şi dezbaterile din timpul 
apelului (sentinţa a fost amendată, făptaşii fiind puşi după 
o vreme în libertate) ne arată cum categoriile dreptului po¬ 
litic şi ale dreptului natural sînt antrenate într-o dispută a 
cărei miză este stabilirea unei jurisdicţii asupra unui teri¬ 
toriu în care domnea constituţia naturii. în secolul al XlX-lea, 
marea largă este anexată la domeniul legii pozitive. Sntin- 

derea mării fusese şi pînă atunci un domeniu unde se exer¬ 
cita voinţa unei autorităţi suverane. în secolul al XVII-lea, 
Grotius şi Selden sînt protagoniştii unei polemici despre 
dreptul de stăpînire asupra mărilor. Lucrarea lui John Sel¬ 
den, Marea închisă (1635), stabilise că marea poate fi obiect 
al aproprierii: o doctrină la care unii suverani recurg oca¬ 
zional pentru a reclama un drept de acces sau de folosinţă 
exclusivă asupra unei porţiuni a oceanului. în opoziţie, Gro¬ 
tius arată, în Marea liberă (1609), că marea aparţine acelor 
domenii'a căror natură însăşi exclude o altă proprietate de- 
cît aceea comună, a întregii omeniri 39 . Acest gen de argu¬ 
mente însă nu privesc decît dimensiunea strategică şi 
comercială a prezenţei pe mare. Liberă sau nu, marea nu 
este, pînă în secolul al XlX-lea, un teritoriu pe fondul căru¬ 
ia delictele civile sînt vizibile. 

Instituirea unei autorităţi legale asupra mării albastre este 
un proces în care Marea Britanie joacă un rol central. în se¬ 
colele al XVIII-lea şi al XlX-lea, ea se află într-o situaţie uni¬ 
că. Posesoare a unui imperiu mondial, Britania este stăpîna 
mărilor. Flota engleză, porturile, coloniile, toată mişcarea 
oamenilor şi bunurilor pe ocean sînt plasate acum într-un 
teritoriu în care există o putere suverană, ce poate impune 
legi şi poate face ca sentinţele să fie executate. Imperiul ma¬ 
ritim britanic este spaţiul în care un sistem precis al drep¬ 
tului mării începe să fie formulat, unul care intră în coliziune 
cu dreptul naturii aşa cum era el definit de jurisconsulţi şi 
filozofi. Adoptarea, în 1854, a legii privitoare la marina co¬ 
mercială (Merchant Shipping Act ) elimină ambiguitatea cu 
privire la natura jurisdicţiei valide în cazul naufragiilor. De 
acum, crimele comise în şalupe şi bărci, în marea largă, cad 
sub jurisdicţia Coroanei, de unde înainte ele erau socotite 
ca fiind în afara competenţei legii pozitive. Dreptul mări¬ 
lor devine astfel, dintr-un corp de precepte ale raţiunii spe¬ 
culative, din ce în ce mai englez în conţinut. Juriştii britanici 
sesizează această apropiere şi suprapunere dintre dreptul 
natural şi dreptul comun, o relaţie în care iniţiativa aparţi¬ 
ne acum dreptului naţional. Blackstone tratează acest subiect 
într-un capitol ( Despre ofensele împotriva dreptului naţiunilor ) 

al Comentariilor asupra dreptului englez (1765-1769). El defineş¬ 
te, în maniera clasică, legea naţiunilor ca fiind un ansamblu 
de reguli, derivabile raţional şi stabilite prin consimţămîn- 
tul general al locuitorilor naţiunilor civilizate, după care ara¬ 
tă că „în Anglia, dreptul naţiunilor... este adoptat pe deplin 
în corpul de legi juridice [common law] şi este reputat ca fă- 
cînd parte din legea naţională [law ofthe land]". 



Eig. 5. Eugene Delacroix, „Naufragiul lui Don juan" (1840) 


Cazul Regina vs. Dudley and Stephens ilustrează această 
evoluţie complexă, în care autoritatea civilă ajunge să ju¬ 
dece lucruri care altădată cădeauîn domeniul dreptului na¬ 
tural. Dar aşa făcînd, ea întîlneşte o rătăcire de la regula pe 
care categoriile sale o cuprind numai imperfect. In ordine 
penală, canibalismul a avut întotdeauna un statut straniu, 
accesoriu, exces al unei cruzimi pe care Codul penal a re¬ 
nunţat să o exploreze în natura sa. In sine, canibalismul nu 
este o ofensă menţionată de codurile legale ale epocii mo¬ 
deme 40 . In spaţiul civil descris de legile statului, antropo¬ 
fagia se dizolvă pe fondul ilegalităţii. Ea este o transgresiune 
menţionată de teoreticienii dreptului doar în legătură cu sta¬ 
rea de natură, unde prin definiţie legile civile nu au efect. 
Intre cele două forme, pentru profesionistul dreptului se gă¬ 
seşte un teritoriu al clar-obscurului juridic. 

Trebuie să căutăm, aşadar, personajele bine conturate ale 
dreptului natural înainte de acest moment al juridizării mă¬ 
rilor, Pînă în secolul al XVIII-lea, marea liberă ţinea de vas¬ 
tul domeniu al legii naturale, iar singurul său suveran era 
necesitatea. Robinson este redus la stadiul de om al natu¬ 
rii datorită mării: „eram un prizonier încuiat în spatele gra¬ 
tiilor şi zăvoarelor eterne ale oceanului". Surprins de curent 
pe o plută şi ameninţat să fie tîrît în larg, el realizează că, 
în comparaţie cu marea largă, insula sa este un paradis 41 . 

Primul personaj al galeriei sumbre a aberaţiilor dreptu¬ 
lui natural al mărilor este piratul. într-un pasaj clasic din 
De Officiis, Cicero arată că piratul nu e un inamic „privat", 
ci unul al întregului gen omenesc, astfel că oricine are 
dreptul să poarte un război împotriva sa, dincolo de mar¬ 
ginile oricărei jurisdicţii particulare 42 . 

A doua mare ocazie în care legea naturală porunceşte este 
naufragiul. Filozofii Antichităţii sînt primii care elaborea¬ 
ză o cazuistică sofisticată privitoare la dreptul aplicabil în 
această situaţie. Multe din imaginile şi din soluţiile invo¬ 
cate de ei sînt foarte comune în literatura de mai tîrziu, fi¬ 
ind reciclate în beneficiul teoriilor modeme ale dreptului 
natural. Iată, spre exemplu, cazul corăbiei care ameninţă să 
se scufunde într-o furtună şi ai cărei pasageri trebuie să arun¬ 
ce încărcătura peste bord, pentru a se salva. Dacă ei arun¬ 
că marfa care aparţine unui negustor, are acela dreptul să 
ceară o despăgubire de la tovarăşii săi de călătorie, o dată 
ajuns cu bine la ţărm? Discuţiile înjurulacestuicaz formea¬ 
ză o componentă importantă a teoriei despre risc şi asigu¬ 
rare în perioada premodernă. Sau cazul, la fel de faimos, 
al naufragiatului care se agaţă de o scîndură. Are el un fel 
de drept de proprietate asupra scîndurii, un drept care să 
îl excludă pe al altuia care doreşte să i-o smulgă din mîini? 

Toată această cazuistică a naufragiului devine foarte 
importantă în epoca marilor călătorii. Ea debordează acum 
limitele disertaţiilor sistematice despre drept şi găseşte o 
nouă posibilitate de exprimare în nuvele ori jurnale de că¬ 
lătorie (reale sau închipuite) care ilustrează nenorocirile na¬ 
ufragiaţilor. Genul acesta de literatură este extrem de 

popular în secolele al XVII-lea şi al XVIII-lea, cînd au o lar¬ 
gă circulaţie imaginile cu marinari disperaţi, salvîndu-se pe 
socoteala unora dintre tovărăşiilor. Canibalismul este o pre¬ 
zenţă constantă în aceste scrieri, care au o componentă te¬ 
oretică certă. Unul din cele mai interesante exemple ale 
literaturii marinăreşti este cartea despre Călătoriile lui fean 
Struys în Moscovia, Tartaria, Persia, India şi în alte ţări străine 
(1682). Membrii unui grup de naufragiaţi europeni ajung 
să nu poată dormi fără să tremure de teamă că fiecare poa¬ 
te fi mîncat de ceilalţi. în cele din urmă, cineva îşi asumă 
funcţia de orator al ordinului antropofag: „Este adevărat că 
legea ne ordonă să ne iubim aproapele şi că ne interzice să 
ucidem. însă nimic nu ne este mai aproape decît propria fi¬ 
inţă." 43 De aici rezultă, evident, că există un principiu de 
conservare, care ne cere să facem tot ce putem să ne păs¬ 
trăm fiinţa pe care ne-a dat-o „Natura" (referinţa ne indi¬ 
că o anume simpatie a vorbitorului pentru deism). în lume 
lucrurile se petrec tot la fel, peştii mari mîncîndu-i pe cei 
mici (probabil o referinţă la Spinoza). Moartea este un lu¬ 
cru crud, pe care trebuie să îl evităm, dacă avem cum. Prin 
urmare, grăieşte vocea celui care înclină spre antropofagie, 
de ce să nu opunem morţii singurul obstacol care o mai poa¬ 
te opri, şi de ce să nu îi sacrificăm pe cei mai slabi dintre 
noi, aşa cum ne cere „Natura"? Filipica aceasta se încheie 
cu un îndemn adresat tovarăşilor săi de a încerca să îl con¬ 
trazică. „Fals raţionament — arată un altul — false princi¬ 
pii. Interdicţia de a ucide este formulată cu atîta claritate 
în lege, încît nici o raţiune nu ne poate scuti să o respectăm. 
Aceste cuvinte Să nu ucizi! sînt limpezi şi nu admit nici o 
excepţie... Dacă veţi continua cu acest plan ticălos veţi de¬ 
veni inamicii lui Dumnezeu şi ai oamenilor". Dezbaterea 
scolastică dintre cei doi naufragiaţi ne dezvăluie un conflict 
între o idee tradiţională a dreptului natural şi o interpreta¬ 
re radicală, influenţată de spinozism. 

Deriva canibalilor 

Exemplul cel mai caracteristic pentru această literatură 
este cel al bărcii cu naufragiaţi care pluteşte în derivă. Su- 

puşi necesităţii celei mai crunte, aceştia devin personajele 
unei drame în care marile categorii ale dreptului natural de¬ 
vin vizibile, de la dreptul de proprietate pînă la chestiunea 
canibalismului. 

Lucrarea lui Marc Lescarbot*, Istoria noii Frânte (1609), 
este una din primele care evocă şalupa cu naufragiaţi. Dis¬ 
peraţi, aceştia au decis — previzibil — că unul dintre ei tre¬ 
buie să moară, pentru a îi salva pe ceilalţi. „Ceea ce s-a şi 
făcut... carnea... a fost împărţită egal între toţi, un lucru atît 
de oribil de relatat, încît condeiul îmi scapă din mînă." 44 
Gustul publicului este probabil cel care l-a făcut pe Lescar¬ 
bot să îşi facă curaj şi să ia pana din nou, pentru că spre sfîr- 
şitul cărţii el recidivează şi ne prezintă alţi canibali, de data 
aceasta un trib indian care nu crede în Dumnezeu. 

Această şalupă cu naufragiaţi este experimentul mental 
în care este testată o nouă teorie, una care este parte a drep¬ 
tului natural, dar care va face în cele din urmă loc pentru 
o intervenţie decisivă a dreptului civil. Am văzut că în si¬ 
tuaţia naufragiaţilor înghesuiţi în şalupă, există un conflict 
al unor drepturi fundamentale. Este aproape o axiomă a 
dreptului naturii că prezervarea sinelui, a vieţii, este un ase¬ 
menea drept fundamental, dacă nu cumva dreptul funda¬ 
mental prin excelenţă. Or, dificultatea acestei teorii este că 
există situaţii în care dreptul unui om este incompatibil cu 
acelaşi drept al altuia. Soluţiile acestei dificultăţi sînt, după 
cum am văzut pînă acum, variate. Una din ele constă în a 
interpreta creativ acest drept şi de a susţine că există excep¬ 
ţii, cel puţin în raport cu cursul acţiunii care este recoman¬ 
dat. Altă teorie este aceea după care dreptul primitiv la 
păstrarea vieţii nu poate suspenda dictatele legii naturale 
sau divine. Prima teorie are dezavantajul că ne expediază 
într-o cazuistică complexă, pe care autorii sistemelor drep¬ 
tului natural modem o evită de obicei, mai cu seamă din 
consideraţii de metodă. A doua are dezavantajul că presu¬ 
pune fie o multiplicitate de principii fundamentale, fie o in- 


* Marc Lescarbot (1570-1629). Avocat francez, a călătorit în Ca¬ 
nada. 

tervenţie prea directă a voinţei divine într-o construcţie care 
de obicei se doreşte seculară. Insă în secolul al XVIII-lea, Bar- 
beyrac* pune în circulaţie o teorie alternativă, care evită 
aceste dificultăţi. 

Punctul său de pornire este barca cu naufragiaţi pe care 
Pufendorf o prezintă în Drepturile omului şi cetăţeanului, aşa 
cum sînt ele stabilite de legea naturală. Barbeyrac intervine în 
notele traducerii sale pentru a pune în evidenţă existenţa 
contradicţiei dintre drepturile primitive. Atunci cînd există 
un conflict, arată el, între dreptul la conservare al mai mul¬ 
tor oameni, pentru a justifica preferinţa pe care ne-o acor¬ 
dăm nouă înşine, în detrimentul altuia, trebuie ca acea 
persoană cu care ne regăsim într-un „pericol comun" să nu 
aibă vreun „drept particular" asupra mijlocului de salvare 
oferit de Providenţă. „Astfel, cel căruia îi aparţine şalupa, 
nu trebuie azvîrlit [peste bord] şi nici nu este obligat să tra¬ 
gă la sorţi." Este limpede, din comparaţia cu pasajele din 
Pufendorf, că opinia lui Barbeyrac este diferită. Pufendorf 
nu acordă o asemenea graţie posesorului ambarcaţiunii, 
după cum nu consideră că în exemplul scîndurii pe care şi-o 
dispută doi naufragiaţi ar exista vreun drept particular 
care să excludă a priori pe unul din aceştia de Ia dreptul de 
a şi-o apropria, chiar în situaţia în care celălalt îşi pierde via¬ 
ţa dacă i se ia scîndura. Comentînd acest din urmă caz, Bar¬ 
beyrac arată că există un „drept al primului ocupant, care 
exclude orice pretenţie a altora; aceluia îi aparţine [de 
drept] scîndura, care şi-a apropriat-o". Intr-un alt caz ex¬ 
pus de Pufendorf, cineva fuge de un duşman şi întîlneşte 
un copil sau un infirm, pe un „drum îngust". In acord cu 
învăţăturile cazuiştilor, Pufendorf recomandă fugarului să 
treacă peste acel om lipsit de noroc. Barbeyrac nu crede că 
lucrurile sînt aşa de simple: „Trebuie să presupunem că e 
vorba de o şosea publică. Pentru că altfel, copilul sau şchio¬ 
pul sînt pe domeniul lor şi ei dobîndesc prin aceasta un 


* Jean Barbeyrac (1764-1744). Gînditor francez, a trăit în Elveţia 
şi Germania,şi a predat în Olanda, la Groningen. Faimos pentru edi¬ 
ţiile sale comentate din Pufendorf şi Grotius. 

drept particular, care îl împiedică pe cel care este urmărit 
să îşi prefere propria conservare, pe socoteala altuia." 

Pentru a înţelege argumentele lui Barbeyrac, să plasăm 
soluţiile sale în contextul dezbaterilor din teoria dreptului 
natural, în secolele XVII şi XVIII. Autorii timpului arată, 
practic fără excepţie, că dreptul natural este cel care stă Ia 
baza dreptului civil, şi prin urmare, cel puţin în situaţii ex¬ 
treme, are prioritate. Adam Smith este unul din primii care 
introduce o corecţie severă, arătînd în Avuţia naţiunilor (1776) 
că dreptul civil de proprietate este un drept perfect care, cel 
puţin prima fade, trebuie să aibă prioritate faţă de conside¬ 
raţiile necesităţii. Barbeyrac nu susţine însă că dreptul „par¬ 
ticular" de proprietate este cel care justifică prioritatea unui 
om faţă de altul, în materie de drept de conservare. însă te¬ 
oria sa nu este aceea ortodoxă, a filozofilor şi juriştilor 
dreptului natural care îl precedă. Ideea sa cu privire la „drep¬ 
tul [exclusiv al] primului ocupant", aplicată naufragiatului 
care ia în stăpînire o scîndură, este o variaţie considerabi¬ 
lă în raport cu John Locke, care este sursa sa probabilă atunci 
cînd speculează asupra acestui drept. Locke susţinuse, în 
Două tratate asupra guvernării, că există un drept exclusiv al 
primului ocupant, însă el arătase că acesta este un drept asu¬ 
pra pămîntului, scopul său imediat este cultivarea, iar lua¬ 
rea în proprietate se face într-o situaţie de abundenţă 
naturală primitivă, în aşa fel încît „să mai rămînă destul, şi 
la fel de bun, şi pentru alţii". Nici vorbă de aşa ceva la Bar¬ 
beyrac, unde exercitarea dreptului „primului ocupant" se 
face asupra singurului mijloc prezent de conservare a vie¬ 
ţii şi unde dreptul conservării de sine nu pare să aibă limi¬ 
tele pe care le sugerează Locke. Pentru Barbeyrac, alegerea 
între două drepturi, naturale însă incompatibile, se face prin 
adăugarea unui drept specific, „particular". Altfel spus, ceea 
ce este comparat este un drept natural simplu, pe de o par¬ 
te, iar pe de altă parte o entitate mixtă, sinteza dintre un 
drept natural şi unul pozitiv. Logica sa este una a adiţiei: 
drept natural versus drept natural plus un supliment. 

Pe cît de elegantă este soluţia sa, pe atît de problemati¬ 
că este ea. Mai întîi, ea nu pare destul de verosimilă din 
punctul de vedere al psihologiei actorilor dreptului natu¬ 
ral. In iminenţa dezastrului, sub presiunea fricii de moar¬ 
te, cum mai este posibilă respectarea unui drept atît de 
„particular", mai ales dacă această respectare duce la con¬ 
secinţe atît de nefaste, atît de contrarii instinctului de con¬ 
servare? Acum vedem că în discuţia lui Barbeyrac este 
marginalizat tocmai acel element care însoţeşte teoriile de¬ 
spre cunoaşterea principiilor dreptului natural. Pentru ma¬ 
joritatea autorilor, cunoaşterea postulatelor dreptului natural 
prin mijlocirea luminilor raţiunii este numai o parte a na¬ 
raţiunii. O altă parte este aceea a afectelor umane, dorinţe, 
impulsuri, pasiuni, instincte. In incarnarea lor legitimă, 
acestea sînt şi ele în contact cu dreptul natural. Dreptul de 
conservare nu este unul abstract, ci se manifestă ca dorin¬ 
ţă, impuls, pasiune, înclinaţie către conservarea vieţii. Mini- 
malizînd această dimensiune a pasiunilor naturale, Barbeyrac 
pare că doreşte să îşi convingă cititorul că naufragiaţii vor 
specula respectuos asupra dreptului la proprietate priva¬ 
tă, după care se vor arunca resemnaţi în apă. 

O altă consecinţă importantă a acestei teorii este margi- 
nalizarea, în economia generală a filozofiei dreptului natu¬ 
ral, a teoriei stării de natură. Pentru predecesorii lui 
Barbeyrac, cum ar fi Pufendorf, starea de natură este în prin¬ 
cipiu opusă stării de asociaţie civilă: legea naturii are prio¬ 
ritate, din punctul de vedere al forţei prescripţiei. Cel puţin 
atunci cînd descriu trecerea de Ia starea de asociaţie civilă 
la starea naturală, Pufendorf şi ceilalţi filozofi sînt de acord: 
necesitatea stării naturale suspendă prescripţiile legii po¬ 
zitive. Oamenii îşi regăsesc astfel libertatea şi egalitatea în 
faţa dreptului natural. In schema lui Barbeyrac, omul însă 
nu îşi va mai regăsi această insulă de libertate, pentru că 
disoluţia de moment a societăţii nu dizolvă absolut toate 
obligaţiile civile, care vor rămîne ca un supliment de neîn¬ 
lăturat la dreptul natural al indivizilor. Naufragiaţii, fuga¬ 
rii, flămînzii, canibalii: toţi aceşti actori ai disperării vor 
rămîne să îşi poarte, în fuga lor simulată dintre graniţele 
ordinii sociale, lanţurile obligaţiilor civile. 

Fig. 6. Theodore Gericault, „Pluta Meduzei" (1818) 


La Christian Wolff*, discuţia despre şalupa cu naufragiaţi 
este prefaţată de o clarificare a unor postulate ale dreptu¬ 
lui natural. Dacă există o necesitate irezistibilă, atunci, con¬ 
form dreptului natural care include această excepţie tacită, 
sîntem scuzaţi. însă atîta vreme cît există mijloace de a re¬ 
zista unui obstacol inevitabil, legea îşi conservă forţa obli¬ 
gatorie. Cînd un pericol egal ne ameninţă pe noi şi pe un 
altul, noi sîntem obligaţi să ne gîndim la noi mai întîi. în 
general, toate datoriile noastre către ceilalţi includ această 
excepţie, că trebuie să ne preferăm propriile interese, atunci 
cînd ele intră în coliziune cu ale altora. Dacă este o contra¬ 
dicţie între ceea ce datorăm nouă sau altora, şi ce datorăm 
lui Dumnezeu, atunci datoriile către divinitate au priorita- 


* Christian Wolff (1769-1754). Filozof, matematician şi jurist ger¬ 
man. Profesor la Halle, Marburg, Hesse, membru fondator al Acade¬ 
miei din St. Petersburg. între 1741 şi 1754 este cancelar al lui Frederic 
cel Mare. Autor a numeroase opere, majoritatea în latină, care con¬ 
stituie sistemul filozofiei „wolffiene", discutat pe la mijlocul secolu¬ 
lui al XVIII-lea în relaţie cu acela al lui Leibniz. 

te, chiar şi cu preţul vieţii. Cît conservăm uzul raţiunii, nu 
avem dreptul să comitem fapte contrarii a ceea ce îi dato¬ 
răm lui Dumnezeu 45 . 

Cartea lui Emmerich de Vattel*, Chestiuni de drept natu¬ 
ral Despre tratatul de drept natural al domnului baron Wolff 
(1762) este probabil ultima lucrare importantă din tradiţia 
dreptului natural care discută sistematic problema antro¬ 
pofagiei 46 . Comentariile sale cu privire la ceea ce putem face 
pentru a ne conserva în caz de necesitate cuprind necesa¬ 
rele referinţe cu privire la distincţia dintre acţiuni ilicite în 
sine şi cele ilicite prin convenţie, şi despre drepturi aliena- 
bile şi inalienabile. în maniera în care am văzut că este in¬ 
tens practicată în şcoala dreptului natural, antropofagul este 
chemat să lumineze contururile acestor distincţii, iată ce¬ 
lebra întrebare, dacă necesitatea poate face licită o acţiune 
care este altminteri ilicită. Ea este, în fond, o interogaţie asu¬ 
pra originii, naturii şi consecinţelor dreptului la viaţă, acest 
paşaport spre validitate ontologică a obiectului dreptului 
natural. Vattel procedează în maniera consacrată, lămurind 
regula cu ajutorul excepţiei. Două cazuri: primul, comun, 
în care un om îl ucide pe altul, un agresor, pentru a-şi sal¬ 
va propria viaţă. Al doilea, acela în care un om este nevoit 
să îl ucidă pe altul pentru a se hrăni cu carnea lui într-o si¬ 
tuaţie de înfometare extremă. Necesitatea apasă egal asu¬ 
pra actorilor celor două întîmplări. însă există un principiu, 
arată Vattel, care nu este scos în evidenţă de Wolff, anume 
că nu este permis să facem rău cuiva, să acţionăm împotri¬ 
va dreptului lui stabilit 47 . 

Dificultatea care se ridică în calea cursului pe care Vat¬ 
tel doreşte să îl imprime textului este că acest principiu tre¬ 
buie conservat în validitatea lui generală în condiţiile în care 
există această acţiune extremă, care este antropofagia ne¬ 
cesară. Dacă acceptăm că necesitatea — evidentă şi nepro¬ 
blematică în cazul uciderii agresorului — poate scuza o 


* Emmerich de Vattel (1714-1767). Jurist elveţian, a cărui lucrare 
despre dreptul naţiunilor (1758) a fost principala sursă a teoriei drep¬ 
tului internaţional în secolul al XVIII-lea. 

acţiune ilicită în sine, atunci pe baza acestui raţionament tre¬ 
buie să abordăm şi aberaţia canibalismului forţat, de vre¬ 
me ce el este regizat de aceleaşi resorturi naturale şi legale. 

Soluţia lui Vattel este destul de nouă, cu toate că el pare 
să argumenteze într-o manieră tradiţională. El arată, mai în- 
tîi, că ideea că noi avem dreptul de a face orice pentru a ne 
îndeplini obligaţiile (inclusiv aceea faţă de propria conser¬ 
vare) presupune că aceste acţiuni la care recurgem nu sînt, 
la rîndul lor şi în ele însele, absolut ilegitime. Evident, asta 
ne-ar aduce în faţa unui paradox, pentru că ne confruntă cu 
nevoia de a ierarhiza datorii absolute şi incompatibile. Una 
din soluţii, am văzut, este de a examina natura datoriilor 
şi drepturilor, pentru a găsi excepţii ori defecte ale perfec¬ 
ţiunii acestora, care să permită inserarea lor într-o ierarhie. 
O a doua soluţie, despre care am văzut de asemenea că este 
conturată deja în secolul al XVIII-lea, constă în negarea ca¬ 
racterului natural al unor drepturi ori vicii. Vattel însă încear¬ 
că, în critica poziţiilor lui Wolff, să evite ambele soluţii, cu o 
construcţie teoretică ce urmăreşte conservarea caracterului 
absolut al unor drepturi naturale, şi care, în acelaşi timp, 
să nu fie expusă paradoxurilor necesităţii extreme. 

Cazul agresorului ucis în legitimă apărare este rezolvat 
fără dificultate, pentru că acesta se situează în afara unei 
garanţii totale a dreptului său la viaţă, prin faptul că pune 
in pericol iminent viaţa altuia. In cazul inocentului aflat în 
pericol de a dispărea în pîntecele unui înfometat, este de 
asemenea limpede că şi el are un drept al său, care nu poa¬ 
te fi suspendat de antagonistul său. In numele egalităţii na¬ 
turale, jusnaturalismul refuză deci să ridice garanţiile 
acordate vieţii inocentului în favoarea unui drept simetric, 
al unui alt inocent. Insă Vattel sparge această simetrie in- 
troducînd un element dinamic în structura drepturilor şi 
obligaţiilor vizibilă în tragedia înfometării de grup. El sus¬ 
ţine că ar fi permisă consumarea cărnii de om în cazul în 
care unul din disperaţi ar „consimţi să se sacrifice pentru 
conservarea altora". Vattel trece sub tăcere, aici, două difi¬ 
cultăţi. Prima este în ce măsură un consimţămînt forţat este 
un consimţămînt valid. A doua, care este la rîndul său o 

obiecţie clasică, este dacă actele rele în sine (mala per se) pot 
fi făcute licite prin convenţie. Vattel are însă o agendă des¬ 
tul de diferită, aşa că în acest moment se mulţumeşte să ara¬ 
te doar că dacă există consimţămînt, el nu vede de ce nu 
este permis ca sacrificiul să nu fie acceptat. El renunţă să îşi 
mai pună întrebarea pe baza cărui drept ar fi permisă aceas¬ 
tă acceptare, dacă el ar admite excepţii semnificative, cum 
ar fi situaţia copiilor şi femeilor, al căror consimţămînt li¬ 
ber nu poate fi presupus, şi nu examinează consecinţele şi 
legitimitatea canibalismului în ipoteza, mai realistă proba¬ 
bil, în care victimele foamei nu ar fi avut în mijlocul lor o 
natură atît de generoasă încît să consimtă să devină un mar¬ 
tir al gastronomiei extreme. 

Loteria foamei 

O temă care apare frecvent în discuţiile despre caniba¬ 
lism în general şi despre cel maritim în special este aceea a 
loteriei pe care cei aflaţi într-o situaţie extremă o organizea¬ 
ză pentru a alege pe acela dintre ei care va fi sacrificat. Este 
posibil să fi existat o asemenea tradiţie marinărească. Nu 
canibalismul în sine este crima de care se fac vinovaţi ma¬ 
rinarii de pe Mignonette. Monstruozitate morală, ea nu este 
încă traductibilă în limbajul codului penal. Ca atare, ea este 
doar un episod aberant, fără consecinţe juridice adverse şi 
specifice. Nici doctrina necesităţii nu este pusă în cauză, pen¬ 
tru că ceea ce li se reproşează marinarilor nu este că au ucis 
pe cineva ca să nu moară ei de foame. Este o stipulaţie a drep¬ 
tului natural aceea care este folosită pentru a susţine auto¬ 
ritatea judecătorului civil. Ceea ce li se reproşează inculpaţilor 
de către curtea de primă instanţă, temeiul identificat al vi¬ 
novăţiei lor, este faptul că au omis să tragă la sorţi cine să 
fie victima. în loc să facă acest lucru, ei l-au omorît pe cel 
mai slab dintre ei. Un caz destul de apropiat este United Sta¬ 
tes vs. Holmes. Aici, căpitanul a ordonat, într-o urgenţă, ca 
pasagerii bărbaţi să fie aruncaţi peste bord. Judecătorul a 
apreciat că victimele ar fi trebuit trase la sorţi 48 . 

Sursele şi semnificaţia episodului loteriei din şalupă 
trebuie căutate mai curînd în aceeaşi literatură a drepturi- 

lor naturale. Loteria este u n procedeu care este frecvent dis¬ 
cutat de filozofi, iar menţionarea sa trebuie să ne semnale¬ 
ze prezenţa unei analize teoretice complexe. Ea nu este un 
procedeu a cărui legitimitate este simplu de explicat. Pînă 
în secolul al XVIII-lea, loteria dă ocazia unor dezbateri din¬ 
tre cele mai vehemente, iar justificarea sa în dreptul divin 
şi natural este departe de a fi asigurată. Numeroşi teologi 
condamnă loteriile ca un afront împotriva voinţei divine. 
Mai întîi, pentru că sorţii par să fie un fel de forţare a divi¬ 
nităţii de a-şi „arăta mîna", cum ar spune un jucător de cărţi, 
de a-şi dezvălui intenţiile pentru viitor. Mai apoi, pentru că 
loteriile şi ghicitul sînt asociate unor practici păgîne şi ido¬ 
latre, cum este aceea a haruspiciilor romane. In fine, pentru 
că jocul de noroc este ocazia multor abateri, de la îmbogă¬ 
ţire fără muncă pînă la lenevie ori blasfemie. O altă com¬ 
plicaţie, de natură politică şi legală, este aceea a dreptului 
de a organiza loterii. Acest drept este de obicei recunoscut 
numai autorităţii publice, iar loteriile private sînt privite cu 
suspiciune sau ostilitate. 

Pe de altă parte însă, tragerea la sorţi este asociată, încă 
din Antichitate, cu un procedeu perfect echitabil. In Grecia 
antică, democraţia este regimul politic în care oficiile şi dem¬ 
nităţile se distribuie egal, altfel spus prin tragere la sorţi şi 
mai rar ca urmare a unor alegeri populare. Disperaţii ce trag 
la sorţi care din ei să fie mîncat revin astfel la un fel de de¬ 
mocraţie primitivă, unde domneşte o egalitate perfectă. 

In Călătoriile lui jean Struys, majoritatea naufragiaţilor cad 
de acord că necesitatea extremă nu cunoaşte nici un fel de 
lege şi declară că vor să mănînce pe cineva. Se cere ca ale¬ 
gerea victimei să se facă după principiile echităţii natura¬ 
le: „Le propuse să tragă la sorţi, în aşa fel încît nici unul din 
echipaj să nu fie scutit, şi le mai spuse că acela asupra că¬ 
ruia Cerul va hărăzi să cadă sorţii trebuie să fie socotit demn 
să moară." In Istoria şi descrierea generală a Noii Frânte (1744) 
a iezuitului Pierre Franţois Xavier de Charlevoix, o adevă¬ 
rată colecţie enciclopedică de poveşti despre canibalism, 
aflăm că o colonie franceză din Florida a fost redusă Ia foa¬ 
mete extremă. In această stare de disperare, unul le-a spus 

celorlalţi că prin sacrificiul unuia pot fi salvaţi toţi ceilalţi. 
Această propunere nu numai că nu a fost respinsă cu oroa¬ 
re, ci a fost chiar aplaudată. Aproape că au căzut de acord 
să tragă la sorţi cine va fi sacrificat, cînd unul dintre ei a de¬ 
clarat că vrea să îşi grăbească moartea, pe care o credea ine¬ 
vitabilă, pentru a întîrzia cucîteva zile pe aceea a tovarăşilor 
săi. „EI a fost aprobat şi [apoi] ucis pe loc, fără ca acesta să 
se opună cîtuşi de puţin. N-au pierdut nici o picătură din 
sîngele său", toţi au băut cu aviditate, corpul a fost făcut 
bucăţi şi fiecare şi-a luat partea 45 . 

Legitimitatea loteriei este derivată, în dreptul natural, din 
faptul că este bazată pe un contract. Ea aparţine marii cla¬ 
se de contracte în care intervine hazardul, exemplul cel mai 
cunoscut fiind acela al contractelor de asigurare. Pentru că 
participarea Ia loterie este o înţelegere între părţi, ea este con¬ 
siderată de unii autori ca o modalitate legitimă de a asigu¬ 
ra transferul de drepturi şi de proprietate. 

între aceste două teme, a democraţiei şi a contractului, 
există desigur o alianţă solidă. în dreptul natural, democra¬ 
ţia este frecvent considerată un regim bazat pe un contract 
de asociere, cunoscutul „contract social" care ar fi Ia origi¬ 
nea tuturor celorlalte tipuri de asociaţie civilă. Disperaţii din 
şalupă care îşi trag Ia sorţi supravieţuirea formează un gen 
de asociaţie care are în comun cu democraţia contractualis- 
tă nu numai forma. Analiza asociaţiei lor descoperă aceleaşi 
elemente ca analiza genezei societăţii politice: o egalitate pri¬ 
mitivă, dreptul de conservare a propriei fiinţe, acela de a 
executa legea naturală şi transferul acestor drepturi pe bază 
de consimţămînt. Şalupa cu antropofagi este, în dreptul na¬ 
tural, un model al corpului politic. 

Primele referinţe ale tragerii Ia sorţi a celui care va fi mîn- 
cat arată că ritualul se practica pe uscat. Herodot arată că 
în timpul expediţiei lui Cambyses, proviziile soldaţilor se 
termină 50 . Aceştia sînt nevoiţi să îşi mănînce animalele de 
povară, pînă cînd rămîn şi fără acestea. Dacă regele persan 
ar fi fost un conducător raţional, comentează Herodot, el 
şi-ar fi condus trupele înapoi, renunţînd la luptă. El a dat 
însă ordin de continuare a marşului, iar armata sa şi-a con- 

tinuat degradarea. Soldaţii au început să mănînce iarbă pen¬ 
tru a supravieţui. „însă cînd au ajuns în deşert, unii dintre 
ei au făcut ceva îngrozitor. Au tras la sorţi să aleagă un om 
din fiecare zece şi să îl mănînce." O dată ce a auzit de acest 
lucru, Cambyses a realizat că autoritatea este în pericol să 
se prăbuşească sub presiunea necesităţii şi a dat ordin de 
întoarcere, abandonînd expediţia. 

Epoca marilor călătorii descoperă loteria în largul mă¬ 
rii. în Dreptul naturii şi al naţiunilor, Pufendorf prezintă ca¬ 
zul unei şalupe cu trei marinari englezi care au tras la sorţi 
cine dintre ei să servească drept hrană celorlalţi. Cel asu¬ 
pra căruia au căzut sorţii s-a lăsat răbdător să fie ucis, iar 
ceilalţi şi-au potolit puţin foamea şi setea bîndu-i sîngele şi 
mîncîndu-i carnea. Ziegler, un comentator al lui Grotius, ara¬ 
tă Pufendorf, ar fi susţinut că ei se fac vinovaţi de un mare 
păcat pentru că au conspirat la moartea unuia din ei, şi chiar 
fiecare în parte la a lui însuşi, riscîndu-şi mîntuirea sufletu¬ 
lui pentru a îşi salva corpul. Ei nu trebuiau să-şi preţuias- 
că atît de puţin viaţa ca să şi-o sacrifice pentru a potoli foamea 
celorlalţi. Iar aceştia nu trebuiau să îşi ucidă tovarăşii, pen¬ 
tru a-şi potoli stomacurile. 

Pufendorf nu este de acord cu această soluţie. Nu se poa¬ 
te spune, comentează el, că marinarii aceştia conspirau la 
moartea unui tovarăş al lor, sub pretext că trag la sorţi. Fără 
aceasta, ei ar fi pierit mizerabil împreună cu el, deci nu au 
de ce să se teamă pentru mîntuirea sufletului. înseamnă să 
nu ţinem la viaţă dacă vrem să o prelungim cu uşurinţă, şi 
fără necesitate, şi nu merită să fim socotiţi că ne trădăm pe 
sine atunci cînd o pierdem cu intenţie într-o asemenea ne¬ 
cesitate. Nu este nici o cruzime din partea celor care accep¬ 
tă un asemenea sacrificiu, sau a victimei, care se lasă ucisă 
pentru binele comun şi care suferă mai puţin primind lovi¬ 
tura mortală, decît cel care este redus la trista necesitate de 
a înfige pumnalul în pieptul camaradului său 51 . 

Heineccius susţine însă că Pufendorf greşeşte. Nimeni 
nu are dreptul să ia viaţa altuia, nici măcar în caz de nece¬ 
sitate extremă. Cît despre consimţămîntul pe care naufra¬ 
giaţii l-ar fi dat pentru a participa la loteria cărnii de om. 

el nu este valabil. „Cel care consimte la propria crimă este 
la fel de vinovat ca cel care se sinucide sau care îl ucide pe 
un altul." Ziegler are dreptate atunci cînd spune: „Nimeni 
nu trebuie să îşi dispreţuiască într-atîta viaţa încît să şi-o az- 
vîrle pentru a satisface foamea altuia şi nici nu trebuie să aten¬ 
teze la aceea a aproapelui său pentru a-şi potoli poftele." 52 

Wolff arată că atunci cînd un mădular e atins de o boa¬ 
lă incurabilă, e permis să îl tăiem, şi chiar sîntem obligaţi, 
pentru că în alternativa dintre o pierdere certă şi un eveni¬ 
ment al cărui succes e îndoielnic, trebuie să preferăm a doua 
variantă. Aceasta este una din bazele de pe care el judecă 
ceea ce se întîmplă în şalupa cu naufragiaţi. în acest caz, sa¬ 
crificarea unuia ar fi răul cert, iar salvarea tuturor ar fi eve¬ 
nimentul incert. Este limpede că Wolff inversează termenii 
relaţiei, aşa cum era ea prezentată în mod obişnuit: moar¬ 
tea tuturor e perspectiva certă, în vreme ce răul care poate 
să se abată asupra fiecăruia este incert. Aceasta îi permite 
să tragă concluzia că într-o extremă lipsă de alimente, nu 
e permis să ucidem pe cineva, fie prin forţă, fie prin trage¬ 
re la sorţi, pentru ca ceilalţi să se hrănească cu el 53 . 

Consecinţa acestei negaţii este absurdă, pentru Vattel. 
Dacă Wolff ar avea dreptate, atunci toţi ar muri de foame, 
însă există mai multe „practici contrarii, menţionate chiar 
şi de autorul nostru", care îl contrazic 54 . Atunci cînd un oraş 
este atacat, nu este oare permis, chiar şi lăudabil, ca o par¬ 
te dintre cetăţeni să iasă şi să respingă inamicul, chiar şi cu 
riscul de a muri pe cîmpul de bătălie? Vom spune oare de¬ 
spre ei că nu au drepturi asupra propriei lor vieţi? Foamea, 
continuă Vattel, este un inamic foarte crud, care îi amenin¬ 
ţă pe toţi cei care se găsesc în şalupă. Trăgînd la sorţi, fie¬ 
care se expune morţii, pentru salvarea tovarăşilor săi şi pentru 
binele său propriu, „dacă se găseşte printre cei fericiţi" asu¬ 
pra cărora n-au căzut sorţii. Această conduită, susţine el, se 
armonizează mai bine cu datoriile faţă de noi înşine şi cu 
datoriile faţă de ceilalţi, decît decizia de a îi lăsa pe toţi să 
moară de foame. 

Comparaţia lui Vattel, prin care el înţelege să rezolve ten¬ 
siunea din şalupă, nu este neapărat surprinzătoare. în a 

doua jumătate a secolului al XVIII-lea, ideile clasice cu pri¬ 
vire la eroism sînt deja în ruină, cel puţin pentru unii din¬ 
tre filozofii progresului social. Din această perspectivă, a 
muri pentru patrie, cu arma în mînă, acoperit de glorie, pare 
perfect asimilabil cu a consimţi la a fi prăjit la frigare. Aceas¬ 
tă apropiere mai este făcută posibilă şi de o altă transforma¬ 
re pentru care Vattel nu este în nici un fel responsabil, pentru 
că ea este practic completă încă înainte ca el să înceapă să 
îşi elaboreze argumentele. Paralela între corpul politic ori 
acela al bisericii şi corabie are o istorie venerabilă, care co¬ 
boară dincolo de primele secole creştine, către Platon. în se¬ 
colele al XVII-lea şi al XVIII-lea însă, o asemenea comparaţie 
capătă un conţinut strict utilitarist. Ceea ce Vattel reţine din 
vechea metaforă a navei este o comunitate de interese limi¬ 
tate, dacă nu cumva infranaturale. Aceasta este un exem¬ 
plu congruent cu noua viziune asupra ordinii politice cultivată 
intens în Iluminism, aceea a unei asociaţii bazate pe necesi¬ 
tate şi animată de considerente strict pragmatice. Din acest 
unghi, este previzibil că patriotismul antic nu mai este per¬ 
ceput ca un ataşament personal faţă de un lider sau o aso¬ 
ciaţie de familii, ori ca un angajament religios, istoric ori 
antropologic (în numele onoarei, spre exemplu). Pentru Vat¬ 
tel, anarhia forţată a disperării din şalupă are în comun cu 
corpul politic această caracteristică esenţială, în numele că¬ 
reia philia antică este invitată să părăsească scena: anume 
că este reglabilă pe baza impulsurilor simple ale pasiuni¬ 
lor conservării. 

Din orizontul intelectual modern, Vattel este acum liber 
să rescrie amănuntele prescripţiilor dreptului naturii. Dacă 
este adevărat că legea prescriptivă [preceptive] trebuie să 
cedeze legii prohibitive, nu este mai puţin adevărat că exis¬ 
tă şi „multe excepţii". Este o datorie pe care o am, să îmi 
feresc corpul de accidente, şi este o altă datorie aceea pe care 
o am faţă de un altul, de a-1 salva de la un pericol în care se 
găseşte. însă nu pot face asta fără să mă expun la o „rănire 
lejeră", deci datoria faţă de mine nu este aceea care trebuie 
să primeze. De asemenea, legea îmi interzice să stric bunul 
altuia, ceea ce este fără îndoială just în general. însă dacă 



56 


FILOZOFUL CRUD 


îl văd pe un om care este atacat de o fiară sălbatică, este fără 
îndoială permis să calc peste cîmpul altuia pentru a veni în 
ajutor victimei atacului. Ce lege poate interzice acest lucru? 

De la enunţarea excepţiilor particulare, Vattel progresea¬ 
ză către enunţul regulilor mai generale. Trebuie să alegem 
întotdeauna cel mai mare bine, ori cel mai mic rău, însă lu- 
înd în considerare lucrurile în complexitatea lor, „cu toate 
conexiunile lor şi cu toate consecinţele şi interdependenţe¬ 
le lor. Trebuie să facem astfel pentru că decizia nu poate să 
se întemeieze doar pe cazul prezent, considerat în el însuşi 
şi independent de consecinţele sale în lume" 55 . Un filozof 
clasic ar putea şi el să subscrie la îndemnul juristului elve¬ 
ţian, adăugind însă probabil că „fericirea" prezentă de a-şi 
umple stomacul cu unul din semenii noştri nu ar trebui să 
ne facă să pierdem din vedere valorile şi scopurile noastre 
autentice, ca oameni, chiar dacă dificultăţile circumstanţi¬ 
ale de moment le împing pe acestea dincolo de orizontul in¬ 
tereselor noastre iminente. Ceea ce este semnificativ la Vattel 
este legătura pe care el o stabileşte, în cursul discuţiei, în¬ 
tre dreptul din starea de natură şi dreptul politic. In aceas¬ 
tă apropiere făcută posibilă de prezenţa canibalului, dreptul 
naturii şi dreptul politic se vor regăsi preschimbate în ra¬ 
porturile dintre ele. 

Şalupa cu naufragiaţi este laboratorul unde Vattel dis¬ 
tilează noile ingrediente ale dreptului. El menţionează un 
alt caz propus deWo!ff,şi anume dacă într-o şalupă supra¬ 
încărcată, unii au dreptul să îi arunce pe alţii, mai slabi, peste 
bord. Nu este acelaşi lucru —întreabă el —cu situaţia în care, 
într-o necesitate extremă, cei puternici îi mănîncă pe cei mai 
slabi? „A-l arunca pe un om în mare ori a-1 mînca, aceasta 
este totuna din punctul de vedere al răului care i se face ace¬ 
luia. Nu văd diferenţa esenţială între aceste două cazuri. Şi 
într-unul şi în altul, cel mai puternic ia viaţa celui mai slab 
pentru a şi-o conserva pe a sa." 56 Posibil, însă întrebarea era 
tocmai ce ar face legitim un asemenea apel la forţă. Am vă¬ 
zut că în tradiţia dreptului natural întrebarea aceasta a pri¬ 
mit diferite răspunsuri, de la Seneca încoace. Insă Vattel 
preferă să considere soluţia sa drept evidentă şi să treacă 

apoi la ajustarea datelor problemei înseşi. Dacă este permis 
să se tragă la sorţi, afirmă el, pentru a vedea cine rămîne 
în şalupă şi cine este aruncat în mare, de ce atunci nu ar fi 
permis în situaţia unei lipse cumplite de provizii să se tra¬ 
gă la sorţi, printr-un consimţămînt comun, „pentru a se de¬ 
cide cine să piară, şi astfel să îi salveze pe ceilalţi, lăsîndu-le 
carnea sa drept hrană?". O dificultate logică ar fi aceea că 
Vattel îl conduce pe cititor, pe furiş, de la descrierea unui 
univers hobbesian, în care cei puternici îi aruncă pe cei slabi 
din barcă sans autre forme de proces, la unul în care acum pa¬ 
sagerii şalupei deliberează, în maniera contractualistă, asu¬ 
pra binelui comun şi organizează un gen de loterie. 

Dar cel mai important element introdus de Vattel în dez¬ 
baterea despre canibalism s-ar putea să fie semnalat de une¬ 
le din rezervele sale. El arată că acceptarea loteriei depinde 
de o condiţie, şi anume presupunerea că soluţia extremă a 
antropofagiei este singurul mijloc de a se salva pe care îl 
au nenorociţii din şalupă: „Atîta vreme cît există o speran¬ 
ţă, trebuie fără îndoială să amînăm să recurgem la un ex¬ 
pedient atît de oribil." Aceasta ar fi fost cazul unui căpitan 
olandez, al cărui vas sărind în aer în plină mare, a reuşit să 
obţină de la oamenii săi să nu îl mănînce pe unul din tova¬ 
răşii lor, după care cu toţii au reuşit să ajungă la mal îna¬ 
inte de a fi reduşi la o „crudă extremitate". Cu alte cuvinte, 
este prezenţa în proximitatea stării de natură a unui alt te¬ 
ritoriu, al civilizaţiei şi abundenţei materiale, aceea care sus¬ 
pendă conştiinţa omului ca subiect de drept natural. 

Pentru a înţelege mai bine calitatea poziţiei lui Vattel, să 
lămurim această relaţie inversată între starea de natură, unde 
canibalismul este — la limită — licit, şi starea de asociaţie 
politică, o stare care este folosită, după cum am văzut, 
pentru a clarifica unul din principiile dreptului naturii. Che¬ 
ia de lectură este de găsit în discuţia despre natura şi limi¬ 
tele puterii suverane. Una din problemele absolutismului 
a fost aceea că este permeabil la consecinţele unui drept na¬ 
tural extins. Suveranul absolut ar primi, în virtutea unei anu¬ 
me înţelegeri a dreptului natural, o capacitate de dispoziţie 
fără limite asupra supuşilor săi, ceea ce l-ar autoriza — după 



58 


FILOZOFUL CRUD 


cum o dovedesc raţiunea şi experienţa popoarelor exotice — 
să îi canibalizeze pe aceştia. Consecinţă absurdă şi inac¬ 
ceptabilă, pentru Locke. Vattel însă aşază entităţile familia¬ 
re analizei jusnaturaliste ale antropofagiei într-o ordine 
exact opusă. In acest context, el nu începe de la autoritatea 
naturală, pentru a lămuri natura şi limitele autorităţii po¬ 
litice, ci procedează invers, pornind de la constituţia şi 
funcţionarea suveranităţii politice, pentru a deriva limite¬ 
le autorităţii naturale. Această încercare este surprinzătoa¬ 
re, nu numai datorită ordinii sale epistemologice, ci şi 
datorită faptului că la finele analizei, regăsim entitatea tra¬ 
diţională a canibalului, învestit cu drepturile sale naturale 
recunoscute de majoritatea filozofilor clasici, însă pornind 
de la o concepţie moderată şi modernă asupra suveranită¬ 
ţii politice, care respinge componenta tiraniei. 

Limita puterii suverane este pentru Vattel de căutat în 
rezerva tacită a necesităţii absolute. Prinţul este liber să-şi 
exercite puterile legislative şi executive, însă cu o condiţie 
generală şi permanentă, aceea de a avea în vedere binele 
public. „Poporul — arată filozoful elveţian — se supune ju¬ 
decaţii prinţului în ceea ce priveşte administrarea statului. 
Insă nimeni nu se poate baza pe judecata altuia decîtîn ceea 
ce priveşte chestiunile care fac obiectul unor opinii diver¬ 
gente, nu cele care sînt indisputabile. Dacă am promis să 
mă supun ordinelor unui guvernator, oare asta înseamnă 
că sînt obligat să îl las să facă orice, chiar dacă vrea să mă 
arunce în mare, ori să mă ucidă?" 57 

în şalupa politică se pare deci că cel puternic nu are chiar 
toate drepturile, iar ceea ce a fost evident cu o sută de pa¬ 
gini mai înainte în starea de natură nu mai este la fel de 
evident în starea civilă. Dar dacă Vattel ţine la distanţă un 
element al dreptului natural de un element al dreptului po¬ 
litic şi îşi refuză derivarea spontană a unuia din altul, este 
doar pentru că el se pregăteşte să atribuie puterii suvera¬ 
ne limitate şi constituţionale un drept destul de special de 
dispoziţie asupra vieţii cetăţenilor. 

Acest drept nu este unul despotic, cel puţin nu în ter¬ 
menii în care ştiinţa politică clasică înţelege despotismul. 

Urmînd o linie de argumentare clasică, inspirată probabil 
de Locke, el arată că guvernarea este stabilită pentru bine¬ 
le comun al societăţii şi nu pentru binele celor care o exer¬ 
cită. Despotismul nu este o formă de guvernare, deci poporul 
nu poate să confere nimănui o autoritate despotică. Chiar 
dacă am presupune că el ar avea cum să o facă, acest lucru 
nu ar obliga cu nimic generaţiile viitoare. în fine, poporul 
are dreptul, dacă are mijloacele, să îl „aresteze" pe un prinţ 
ale cărui acţiuni se îndepărtează de binele statului 58 . Deci 
suveranul ca persoană naturală nu are dreptul să îşi obli¬ 
tereze vreunul dintre supuşii care rămîn în limitele liber¬ 
tăţii lor politice. 

Dar dacă acest drept nu izvorăşte din calităţile natura¬ 
le ale suveranului, aceasta nu înseamnă că nu există. Pen¬ 
tru Vattel el derivă din însăşi constituţia corpului politic. 
Demonstraţia sa este cuprinsă în pasajele în care el discu¬ 
tă o altă „dificultate" a dreptului natural, anume dacă suve¬ 
ranul are dreptul să sacrifice un cetăţean inocent pentru 
binele statului 59 . Aceasta, admite el, este o întrebare foarte 
delicată şi dificilă. Dacă Wolff ar avea dreptate că nu pu¬ 
tem dispune de propria viaţă, atunci de unde derivă el pu¬ 
terea unui regent ori a societăţii de a dispune de viaţa unui 
inocent? într-adevăr, nici necesitatea nu scuză actele care sînt 
absolut ilicite în ele însele, iar aceste acţiuni sînt interzise 
de o lege imuabilă. Dar dacă acceptăm principiul în aceas¬ 
tă formă, este limpede că ajungem la o absurditate, anume 
că toată societatea ar pieri în cazul în care nici unul din mem¬ 
brii săi nu ar decide (aşa cum e probabil, ori cel puţin foar¬ 
te posibil) să se sacrifice, în numele dreptului său propriu 
de conservare. Cum să rezolvăm această dificultate? se în¬ 
treabă Vattel. 

Soluţia sa este o secularizare pragmatică a pariului lui 
Pascal. în virtutea unei răsplăţi probabile, eu mă supun unui 
risc calculat. Să admitem deci că fiecare a consimţit în avans 
să fie sacrificat în cazul în care expune publicul, prin exis¬ 
tenţa sa, la un pericol letal. Aceasta nu înseamnă, arată Vat¬ 
tel, să accept direct să îmi sacrific viaţa, d doar să mă 
expun la un pericol care, cel puţin în avans, apare ca incert. 

„Pentru ca societatea să se întemeieze pe un fundament so¬ 
lid... trebuie ca fiecare cetăţean să fie gata să se sacrifice pen¬ 
tru salvarea sa. Deci este permis şi avantajos ca fiecare să 
fi consimţit, atunci cînd a devenit un membru al societăţii, 
să fie sacrificat pentru ea, dacă necesitatea o va cere. Bine¬ 
le pe care cetăţenii îl procură astfel este prezent şi sigur [pre- 
sent et certain], iar pericolul la care ei se expun [fiecare în 
parte] este îndepărtat şi foarte nesigur [tres eloigne et tres-in- 
certain] 60 . 

Acesta este dreptul de dispoziţie asupra vieţii individu¬ 
lui pe care Vattel îl derivă din analiza corpului politic şi pe 
care apoi îl transferă în mica republică în derivă care este 
şalupa cu naufragiaţi. Că nu este vorba de un drept natu¬ 
ral primitiv, direct ataşat subiectului privat al jusnaturalis- 
mului se vede şi din speculaţiile lui Vattel cu privire la datoria 
persoanei suveranului în situaţia în care o asemenea dile¬ 
mă ca aceea de mai sus ar confrunta statul. In acest caz, ara¬ 
tă el, este.chiar prinţul cel care ar trebui să se sacrifice cel 
dintîi, iar aceasta ar fi o acţiune lăudabilă şi eroică. Acolo 
unde ordinea politică modernă este testată la limita ei ex¬ 
tremă, Vattel plasează nu un suveran care îşi devorează su¬ 
puşii, ci dimpotrivă, un suveran care este înghiţit de corpul 
politic în numele dreptului acestuia la supravieţuire. 

Mai rămîne să sperăm că între naufragiaţi nu se vor fi 
găsit unii de o altă persuasiune filozofică şi care îl vor fi ci¬ 
tit mai curînd pe Jean Barbeyrac decît pe Vattel. In comen¬ 
tariile sale la tratatul lui Pufendorf, Datoriile omului şi 
cetăţeanului, Barbeyrac arată că una din cele două condiţii 
în care nu este permisă exercitarea directă a dreptului de 
conservare este aceea cînd persoana cu care ne găsim „în 
concurenţă" este „infinit mai utilă societăţii". în acest caz 
de necesitate, arată Barbeyrac, „un supus... trebuie să îşi sa¬ 
crifice viaţa sa pentru [a salva pe] aceea a prinţului său, mai 
ales dacă e vorba de un prinţ bun". Dacă între cei cîţiva na¬ 
ufragiaţi ar fi şi proprietarul şalupei (o altă condiţie pusă 
de Barbeyrac), înseamnă că supusul ar avea o şansă reală 
de a deveni rapid un martir al legii naturale. 

Acum sîntem în măsură să apreciem natura revizuirii pe 
care Vattel o introduce în analiza temei clasice a canibalis¬ 
mului. Dreptul natural care regizează acţiunile subiecţilor 
stării de natură este amendat şi lămurit prin apelul la drep¬ 
tul politic. In analiza sa, dreptul civil este o prezenţă care 
explică, corectează şi împrumută substanţa sa drepturilor 
primitive. Canibalul lui Vattel nu este decît momentan şi 
accidental o creaţie a naturii; el este, în cele din urmă, un 
subiect civil. La orizontul şalupei hobbesiene se întrezăreş¬ 
te portul Leviathan-ului. 

Suferinţa cu măsură 

Natura dreptului de a pedepsi pe cei care încalcă legea 
nu a ridicat probleme fundamentale vechilor greci şi roma¬ 
nilor. în Legile lui Platon găsim o propunere enciclopedică 
de reformă a pedepselor, însă natura dreptului punitiv în¬ 
suşi nu este pusă în discuţie. Probabil că în republicile an¬ 
tice, dreptul de pedeapsă nu a făcut obiectul unui tratament 
filozofic din cauza naturii participatorii şi tradiţionale a au¬ 
torităţii. Socrate acceptă şi explică, în Criton, legitimitatea 
sentinţei dictate împotriva sa. După el, un cetăţean are o obli¬ 
gaţie evidentă de a respecta deciziile cetăţii. în perioada Im¬ 
periului, dreptul suveranului de a pedepsi nu a fost chestionat 
intens pentru că acesta era văzut ca o oglindă a divinităţii 
şi pentru că judecata criminală şi puniţia ţineau, în practi¬ 
că, de magistraţii inferiori. Abia în Evul Mediu lucrurile se 
schimbă radical. Din această perioadă datează o teorie de¬ 
spre dreptul autorităţii de a pedepsi, care va avea curs pînă 
în secolul al XVIII-lea, cînd marea reformă a penalităţii oc¬ 
cidentale va rescrie din nou datele problemei. 

Deşi trebuie să privim generalizările cu prudenţă, putem 
totuşi afirma că perioada premodernă este una în care pe¬ 
depsirea fărădelegilor era principala sarcină a suveranului 
pe timp de pace. Monarhul este văzut ca judecător suprem, 
ceea ce înseamnă că lui i se recunoaşte un drept specific, 
de a decide viaţa şi moartea supuşilor săi. Acesta este 
„dreptul săbiei" (jus gladii), pe care doctrinele politice şi te¬ 
ologice creştine îl tratează cu o atenţie deosebită. Pînă la sfîr- 
şitul secolului al XVII-lea teoria dreptului de pedepsire va 
conţine puterea de execuţie ca element central. în Două tra¬ 
tate asupra guvernării, puterea politică apare ca „dreptul de 

a face legi despre pedeapsa cu moartea, şi în consecinţă şi 
celelalte pedepse mai mici" 61 . De aici rezultă că dreptul de 
viaţă şi de moarte este considerat ca o bază ce permite de¬ 
rivarea unui drept mai larg de a acţiona al suveranului. 
Dreptul de pedepsire este cu adevărat nucleul dur al dis¬ 
cuţiei despre autoritatea civilă pînă în secolul al XVIII-lea. 

Discuţia despre cine este învestit cu dreptul de pedeap¬ 
să, despre originea acestui drept, despre procedurile lega¬ 
le ce trebuie respectate, este complexă datorită situaţiei politice 
şi sociale din Occidentul medieval şi renascentist. Dacă în 
perioada romană împăratul este deţinătorul unei puteri su¬ 
preme (imperium) care include şi chintesenţa puterii judi¬ 
ciare, iar în republicile aristocratice ale Antichităţii dreptul 
cutumiar şi consimţămîntul popular apar ca baze suficien¬ 
te ale puniţiei, începînd cu Evul Mediu apar o serie de in¬ 
stituţii care îşi dispută domeniul dreptului de pedepsire. 
Una din primele controverse este în jurul chestiunii dacă 
pontiful suprem are şi o putere temporală pe lîngă aceea 
spirituală, mai precis dacă are vreun drept efectiv asupra 
suveranilor politici. Dar chiar şi fără marea dispută între 
papi şi împăraţi, peisajul este complicat de o mulţime de 
alţi actori. Nobilii locali reclamă şi ei jurisdicţii separate; te¬ 
ritoriile ecleziastice au privilegii legale; breslele şi oraşele 
libere posedă la rîndul lor instituţii legale proprii, iar la toa¬ 
te acestea se adaugă nenumărate cutume locale. 

între aceste mari unităţi, conflictul este inevitabil, cum 
s-a întîmplat în 1476, la Regensburg, cînd burghezii şi îm¬ 
păratul îşi dispută jurisdicţia asupra unui grup de evrei ares¬ 
taţi sub bănuiala de crimă rituală şi canibalism. Friedrich 
al III-lea, sesizînd în procedurile locale o uzurpare a drep¬ 
turilor imperiale, ordonă consiliului oraşului să îi elibere¬ 
ze pe arestaţi. Opoziţia oraşului îi aduce acestuia acuzaţia 
de răzvrătire şi ridicarea libertăţilor civice, inclusiv pe aceea 
de a aplica pedeapsa capitală. In replică, notabilii din Re¬ 
gensburg, inspiraţi de dreptul canonic şi de ideologia re¬ 
publicană a oraşelor nord-italiene, declară că împăratul nu 
are dreptul să se amestece în mersul justiţiei comunale, iar 
evreii nu îi aparţin în primul rînd lui ca supuşi, ci comuni¬ 
tăţii creştine în general 62 . 

Fig. 7 . Goya, „Scenă de martiriu" 
(Canibali pregătindu-şi victimele) 


Acesta este fundalul aproape anarhic pe care juriştii şi 
filozofii încearcă să impună o ordine. Simplificarea şi raţio¬ 
nalizarea dreptului au două componente majore. Prima ar 
fi redescoperirea autorităţii unei singure formule de drept, 
în esenţă a dreptului roman. Acest lucru se întîmplă, înce- 
pînd cu secolul al Xl-lea, în mediile juriştilor italieni; sem¬ 
nificaţia sa iniţială este aceea de a legitima puterea imperială. 
A doua constă în stipularea unui drept pe care deţinătorul 
puterii supreme îl are de a enunţa legi, legi care acum sînt 
considerate ca acte ale voinţei sale personale. Suveranul, in¬ 
dividual sau (mai rar) colectiv, începe să fie punctul focal 
în care se concentrează întreaga justiţie punitivă care, aşa 
cum arată Foucault în A supraveghea şi a pedepsi (1975), la 
un moment dat ajunge să fie concepută ca o activare şi res¬ 
taurare a puterii personale a suveranului. Avînd în vedere 
multitudinea de jurisdicţii şi principate din Europa acelei 
vremi, această idee aduce cu sine consecinţe profunde. 
Imunităţile ş i privilegiile tradiţionale ale supuşilor încep s ă 
fie dizolvate de un drept punitiv pe care teoreticienii suve¬ 
ranităţii îl compară cu puterea absolută a lui Dumnezeu. 

în centrul discuţiei se află forma pe care o ia puniţia. Ce 
anume este permis şi împotriva cărui acuzat — aceasta în¬ 
seamnă, în termeni practici, enunţarea unui discurs so¬ 
lemn despre supliciul corporal. Iar supliciul prin definiţie, 
din care este extrasă legitimitatea tuturor celorlalte forme 
de pedeapsă, este execuţia. 

Chinurile trupului: iată teritoriul pe care se duce o par¬ 
te din bătălia despre dreptul politic al pedepselor. Ce anume 
este permis statului să dicteze împotriva unui condamnat 
a fost şi a rămas un subiect de controversă. în perioada pre¬ 
modernă, cînd simbolismul puterii este mult mai sofisticat 
decît penalitatea monocoloră a secolului al XlX-lea, miza de¬ 
taliilor este considerabilă. 

Cititorii moderni ai lui Machiavelli sînt şocaţi de sfatul 
pe care el îl formulează, în Principele, de a folosi cruzimea 
cu măsură, în funcţie de circumstanţe. însă din punctul de 
vedere al unui cititor contemporan cu filozoful italian, pro¬ 
blema nu era decît una a alegerii termenilor. Arta penali¬ 
tăţii premoderne este tocmai abilitatea de a doza raţional 
supliciile. Există un fel de „termen mediu" optim al chinu¬ 
lui sancţionat juridic. Prea puţin, şi prinţul nu are autori¬ 
tate. Prea mult, şi el se transformă într-un tiran sîngeros. 
Aceasta este o perioadă în care regimurile politice sînt ca¬ 
talogate după duritatea pedepselor pe care le distribuie. Opi¬ 
nia universală este că tirania (sau despotismul) este cel mai 
crud regim, în vreme ce o monarhie temperată de o aristo¬ 
craţie ar putea să practice o justă măsură a durerii. O ilus¬ 
traţie dintr-un manuscris francez din secolul al XlII-lea al 
Politicii lui Aristotel prezintă o ierarhie a regimurilor rele 
— tiranie-oligarhie-democraţie — dedusă pe baza cruzi¬ 
mii pedepselor practicate de fiecare dintre acestea. 

De aici una din concluziile importante ale teoriei drep¬ 
tului de pedepsire: excesul înseamnă tiranie, iar tirania, aşa 
cum ştim, este nelegitimă. Tiranul va fi lovit de mînia lui Dum¬ 
nezeu şi, după unii autori, de mîna oamenilor. Graniţele 
dreptului de pedepsire sînt aşadar acelea dintre legitimita¬ 
te şi nelegitimitate politică, hotarul dintre gloria monarhu¬ 
lui şi chemarea la tiranicid. Puterea arbitrară este recunoscută. 

pînă în secolul al XVIII-lea, după faptul că impune pedep¬ 
se arbitrare şi excesive. Phalaris, tiranul Siracuzei, cel care 
îşi închidea duşmanii într-un bivol de bronz care era apoi 
încins la roşu, este unul din prototipurile unei literaturi care 
insistă asupra cruzimii politice. Această percepţie a tiraniei 
ca exces al dreptului de pedepsire explică şi interdicţia stipu¬ 
lată de constituţia americană împotriva pedepselor „crude 
şi neobişnuite". Despotismul asiatic este marele transgresor 
al dreptului punitiv raţional. în Asia, europenii descoperă 
dezgustaţi pedepse cumplite. Jean Struys găseşte în Persia 
o sclavă albă care încearcă să fugă — prinsă, este jupuită 
de vie, iar pielea atîmată pe un perete. 

Marca distinctivă a regalităţii rele este transgresiunea le¬ 
gii divine, naturale şi civile. în acest proces tiranul se trans¬ 
formă într-o fiinţă curioasă, rebel împotriva lui Dumnezeu, 
a naturii, a oamenilor şi a corpului politic. Cînd este nevo¬ 
ie ca tiranul să împrumute un chip sau să prindă un glas, 
el este asimilat unei fiare sîngeroase ori unui despot exo¬ 
tic. în ambele cazuri, o mişcare standard este aceea de a-1 
decădea la rangul de antropofag. 

Mai există o direcţie din care teoria dreptului de pedep¬ 
sire confruntă antropofagia. Să ne întoarcem la chestiunea 
naturii dreptului de pedepsire. De unde posedă suveranul 
acest drept? Răspunsul unor filozofi, începînd cel puţin cu 
secolul aî XVII-lea, este că acesta este un drept transferat 
de la „popor". Suveranul este custodele unui drept care ini¬ 
ţial aparţinea altcuiva. Există aşadar o perioadă în care drep¬ 
tul de pedepsire era învestit în indivizi mai curînd decît 
într-un suveran. Or, aceasta este starea de natură, în care 
fiecare deţine un drept de a pedepsi încălcările legii natu¬ 
rale, un drept de execuţie nelimitat de o autoritate pămînteas- 
că. Cum ar putea să nu abuzeze de el? De aici două tipuri 
de relatări. Prima este portretul despotului sîngeros. A doua 
este aceea a sălbaticului. în ambele cazuri, geografia spe¬ 
culativă şi istoria devin un rezervor de imagini şi de proble¬ 
me . Atât despotul sălbatic cît şi omul natural sînt transgresori 
dovediţi ai dreptului raţional de pedepsire. în epoca regi¬ 
murilor populare, o a treia figură este asociată acestui cu- 

piu sumbru: omul gloatei. El va cunoaşte începînd de la sfâr¬ 
şitul secolului al XVIII-lea o scurtă perioadă de glorie. Ig¬ 
norant şi brutal, el este o rudă a omului natural, pe care îl 
va depăşi uneori în cruzime. Omul gloatei este în fond lo¬ 
cuitorul stării de natură rezultate din descompunerea vio¬ 
lentă a ordinii politice, iar legea în virtutea căreia acţionează 
justiţia populară este la fel de cumplită ca legea naturii săl¬ 
batice. In timpul Revoluţiei Franceze numeroase sînt rela¬ 
tările despre atrocităţile gloatei pariziene, ca şi cele în care 
sînt menţionate acte de canibalism. 

O parte din controversele politice ale secolelor al XVII-lea 
şi al XVIII-lea vor gravita în jurul acestor figuri ale abuzu¬ 
lui de putere. Teoria suveranităţii va trebui să execute o miş¬ 
care fină pentru a delimita graniţele puterii legitime. Pe de o 
parte, ea trebuie să ataşeze un drept de viaţă şi de moarte 
persoanei suveranului. Pe de altă parte, ea trebuie să expli¬ 
ce şi să ţină la distanţă pe tiranul sălbatic şi pe omul natu¬ 
rii. De aceea analiza raţională a pedepselor devine un subiect 
important al filozofiei politice din această perioadă. Scopul 
său este acela de a legitima un drept de pedepsire cuprin¬ 
zător, eficient şi propriu suveranului. Aceasta presupune de¬ 
nunţarea excesului punitiv şi elaborarea unei idei de reformă 
penală în care pedepsele sînt modernizate. 

Critica cruzimii punitive 

Montaigne este unul din primii autori care avansează o 
critică a cruzimii pedepselor. în Eseurile sale găsim exem¬ 
plul unui voievod al Transilvaniei care a ordonat ca un pri¬ 
zonier să fie legat gol şi apoi să fie chinuit în fel şi chip în 
timp ce altor prizonieri nu li s-a dat de mîncare şi de băut 
pentru ca să fie obligaţi să îl mănînce pe tovarăşul lor. Săl¬ 
baticii, scrie el, care prăjesc şi mănîncă corpurile celor morţi 
provoacă o indignare mai mică decît cei care îi chinuie şi îi 
persecută pe cei vii. „Cît despre mine, chiar şi în ce priveş¬ 
te execuţia justiţiei, tot ceea ce este dincolo de simpla moar¬ 
te îmi pare pură cruzime, în special pentru noi cei care trebuie 
să veghem ca să trimitem [pe lumea cealaltă] sufletele în 

bună stare, ceea ce este cu neputinţă, după ce au fost agi¬ 
tate şi aduse la disperare de chinuri insuportabile." 63 

Nu toţi sînt însă pregătiţi să vadă în sălbatic un termen 
favorabil de comparaţie. Numeroase referinţe la primitivi 
pun în evidenţă sălbăticia pedepselor lor. Lescarbot arată 
cum Champlain, un explorator francez în nordul Americii 
secolului al XVII-lea, propune sălbaticilor să curme cu un glonţ 
de archebuză suferinţele unui prizonier. Spiritul umanitar 
al francezului nu împiedică însă deznodămîntul antropo¬ 
fag. Condamnatul este despicat, măruntaiele îi sînt arun¬ 
cate în foc, iar inima este dată altui prizonier să o mănînce 64 . 
Şi popoarele civilizate ale Asiei sînt privite cu scepticism şi 
repulsie tocmai pentru reputaţia de duritate ataşată siste¬ 
melor penale din unele ţări precum Japonia sau China. 



Fig. 8. Theodor de Bry. 

Indieni pedepsind o santinelă care a adormit 

Opoziţia faţă de pedepsele corporale care implică mu¬ 
tilare sau moarte nu este proprie doar filozofilor moderni. 
Ea este cunoscută şi în Antichitate; în Roma antică, saevitia 
(cruzimea) este probabil cel mai peiorativ termen care poa¬ 
te fi aplicat unui împărat 65 . în Evul Mediu există o ostilita- 

te faţă de atrocităţile eşafodului care culminează cu înteme¬ 
ierea unor ordine religioase ce îşi propun să se îngrijească 
de soarta condamnaţilor, atît în ultimele lor clipe cît şi 
post-mortem. Sufletul celui condamnat nu trebuie să dis¬ 
pere datorită durerii, pierzîndu-şi speranţa în justiţia divi¬ 
nă — argumentul acesta este folosit înaintea lui Montaigne 
de Jean de Gerson*, un teolog al Universităţii din Paris, care 
îi cere regelui Franţei prezenţa unui confesor pe eşafod şi 
scurtarea supliciilor. 

Filozofii sînt însă mai interesaţi să rămînă în limitele unei 
analize raţionale şi istorice a naturii şi limitelor dreptului 
de pedepsire. In comentariul său la Dreptul naturii şi naţiu¬ 
nilor, Barbeyrac comentează teoria lui Locke despre drep¬ 
tul de pedepsire. El admite că în starea de natură fiecare este 
îndreptăţit să „execute" legea naturală, însă această putere, 
precizează el, nu este absolută şi arbitrară. Cel care ucide 
cu premeditare merită să fie distrus ca pe lei, tigri sau alte 
bestii feroce, cu care nu putem întreţine nici un fel de rela¬ 
ţii sociale. în concluzie, interesul societăţii este acela care 
ne autorizează să pedepsim în starea de natură. Cît despre 
limitele ce trebuie impuse acestui drept de pedepsire, Bar¬ 
beyrac arată că dacă pedepsim cu prea multă cruzime vom 
face mai mult rău decît bine. Nu este permis să ne lăsăm duşi 
de pasiune şi să pedepsim excesiv o greşeală. Cînd cineva 
calcă în picioare legile naturii, pe care Dumnezeu le-a dat 
oamenilor şi care sînt regulile echităţii şi raţiunii, el devi¬ 
ne inamicul regnului omenesc. Cum fiecare are dreptul să 
vegheze la păstrarea societăţii omeneşti, rezultă că oricine 
are dreptul să îl pedepsească pe acesta, „urmînd luminile 
raţiunii calme" 66 . 

Acestea sînt premisele teoretice pentru o critică a exce¬ 
selor punitive, care va deveni un gen filozofic important în 
epoca Luminilor. în Schiţe despre istoria omului, lordul Ka- 
mes arată că pedepsele naţiunilor europene sînt prea cru¬ 
de. în Evul Mediu, mîna celui care era prins furînd din 
minele de la Derby era bătută în cuie pe o masă, iar acesta 
era ţinut fără mîncare şi băutură. Singurul fel în care putea 


* Jean de Gerson (1363-1429). Teolog francez. 

ajunge la ele era să îşi taie singur mîna. Kames comentea¬ 
ză că deşi „barbaria poporului englez" din acele timpuri fă¬ 
cea pedepsele aspre necesare, „pedeapsa menţionată trece 
dincolo de severitate; nu este decît cruzime brutală". Şi na¬ 
ţiunile modeme din Europa şi din Rusia, arată el, au pedep¬ 
se oribile. Toate aceste relatări, în capitolul care tratează 
despre „progresul manierelor". Tortura, „acest pretins cri¬ 
teriu al adevărului", arată Beccaria*, este un obicei demn 
de canibali 67 . 



Fig. 9. Tlieodor de Bry, 

Spanioli pedepsindu-i pe indieni pentru sodomie (sec. al XVI-lea) 


în consecinţă, în secolul al XVIII-lea se face auzit un în¬ 
demn către moderaţia pedepselor penale. Chinurile corpo¬ 
rale sînt înlocuite cu închisoarea ori deportarea peste mări. 


* Cesare, marchiz de Beccaria (1738-1794). Savant italian. Trata¬ 
tul său Despre delicte şi pedepse (1764), în care propunea, pe conside¬ 
rente utilitariste, eliminarea pedepsei capitale şi o moderare a puniţiei, 
a fost cel mai influent text al reformei penale în Iluminism. 

în ţinuturi sălbatice şi inospitaliere. Deportatul este reinte¬ 
grat unei stări de natură al cărei locuitor a devenit de drept 
prin nesocotirea dreptului civil. în aceste ţinuturi, el este ve¬ 
cinul unei serii de alte personaje ale anomiei, printre care 
şi sălbaticii canibali. Una din justificările timpurii ale depor¬ 
tării ca o formă de pedeapsă penală a fost aceea care sub¬ 
liniază prezenţa antropofagilor. Unul din primii care propun 
o asemenea măsură este Emeric Cruce’, în Noul Cineus 
(1623). O cauză a războiului, arată el, este existenţa unor oa¬ 
meni care pleacă din ţara lor pentru a căuta războiul în altă 
parte. Lumea însă nu a fost făcută pentru cei care nu ştiu 
decît să facă rău. însă se pare că unii regi preferă să îi ia în 
serviciul lor. Ei ar trebui izgoniţi de acolo şi trimişi la „ca¬ 
nibali şi la sălbatici, care nu au nimic omenesc decît faţa" 68 , 
în eseurile sale despre călătorii. La Mothe Le Vayer ” ara¬ 
tă că există în Franţa o infinitate de persoane pe care justi¬ 
ţia le condamnă pentru crimele lor. Ei ar putea fi trimişi, în 
funcţie de ce a săvîrşit fiecare, în locuri nelocuite, printre 
sălbaticii care sînt „foarte inumani" şi chiar printre antro¬ 
pofagi. Acest exil al criminalilor poate fi practicat nu nu¬ 
mai în Australia, susţine el, ci şi în toate celelalte părţi din 
lume, cu condiţia ca pericolul la care sînt expuşi să nu fie 
mai mare decît pedeapsa meritată de vinovat. Prin urma¬ 
re, cei care echipează nave de cursă lungă ar trebui obligaţi 
să ia unul sau doi oameni din aceştia, să îi lase în locurile 
stabilite şi să facă un proces-verbal. Trebuie instruite apoi 
alte corăbii care trec pe acolo să se intereseze din cînd în 
cînd ce s-a întîmplat cu aceştia 69 . 

Ceea ce reformatorii penali ai Iluminismului reclamă este, 
înainte de orice, marginalizarea chinurilor corpului. Pedep¬ 
sele atroce şi tortura sînt condamnate, iar pentru prima dată 


* £meric Cruce (1590-1648), călugăr francez, autor al unui tra¬ 
tat despre libertatea comerţului în Europa, o lucrare cunoscută, pro¬ 
babil, de Sully şi de Grotius. 

” Franţois de La Mothe Le Vayer (1585-1672). Om de litere şi 
curtean francez, consilier de stat şi autor al unor scrieri de factură li¬ 
bertină sau enciclopedică. 

legitimitatea şi utilitatea pedepsei cu moartea încep să fie 
chestionate. Intr-o călătorie ficţională în America, Aventuri¬ 
le lui Jacques Masse, eroul descoperă, în premieră, o ţară în care 
pedeapsa capitală este abolită şi în care pedepsele constau 
în munca forţată; lucrarea conţine şi un elogiu al filozofiei 
lui Descartes. 

Asta nu înseamnă că mulţimea curioasă nu se mai adu¬ 
nă în jurul eşafodului. însă ceea ce se petrece aici începe să 
fie din ce în ce mai puţin un teatru sîngeros şi din ce în ce 
mai mult o execuţie rece, rapidă şi eficientă a justiţiei cri¬ 
minale, care va culmina cu introducerea ghilotinei. Acesta 
este un proces gradual. Eşafodul medieval nu a fost nicio¬ 
dată, în principiu, un loc al pasiunilor dezlănţuite. Pedeap¬ 
sa capitală şi chinurile care o precedau aveau logica lor, în 
care momentul final era stabilit cu precizie, în funcţie de con¬ 
sideraţii simbolice şi morale. Treptat, se întîmplă două lu¬ 
cruri, nu neapărat conectate între ele. Pe de o parte, momentul 
morţii este ocultat. Spre exemplu, în Olanda secolului al 
XVII-lea, condamnatul este sugrumat după un paravan, îna¬ 
inte ca corpul său să fiesupus restului de pedeapsă, în văzul 
publicului. în Franţa secolului al XlX-lea, ghilotina începe 
să fie instalată pe furiş în pieţele publice, la ieşirea zorilor, 
pentru ca numai cei mai hotărîţi curioşi să poată veni să pri¬ 
vească; mai tîrziu, aceasta va fi ascunsă complet între zidu¬ 
rile închisorii. Pe de altă parte, atrocităţile legale, în primul 
rînd formele de mutilare ale corpului, sînt din ce în ce mai 
puţin tolerate de spectatori. Acest lucru este valabil şi pen¬ 
tru formele nonletale de mutilări: biciuirea, însemnarea cu 
fierul roşu, tăierea urechilor. Rezultatul combinat al aces¬ 
tor evoluţii este dispariţia discretă din peisajul urban, înain¬ 
te de sfirşitul secolului al XVIII-lea, a eşafodului şi a „furcilor". 
Acestea sînt uneori construcţii elaborate, de care sînt prin¬ 
se cadavrele (ori bucăţi din cadavrele) celor executaţi. Ubi¬ 
cuitatea lor este sugerată şi de faptul că ele sînt repere pentru 
călători, cumva precum bornele noastre kilometrice. 

Cruzimea nu dispare pur şi simplu dintre sentimentele 
publicului Luminilor. Dimpotrivă, în secolul al XVIII-lea pu¬ 
tem detecta chiar o sporire a atenţiei pentru unele dintre du- 



CHINURILE ŞI SOARTA TRUPULUI 73 

rerile trupului. Numai că teatrul acestui nou şi morbid in¬ 
teres se află mai curînd în sfera domestică. în special sufe¬ 
rinţa sexuală pare să fie un subiect care fascinează. „Fă-mă 
să sufăr încă şi mai mult!", îi cere călugăriţa portugheză 
amantului său. Acum este momentul în care sporeşte con¬ 
siderabil interesul pentru practici sexuale extreme, un in¬ 
teres care va culmina în opera lui Sade. 

în acest context tortura nu mai trimite către realităţile se¬ 
vere ale destinului sufletului sau ale justiţiei penale, ci de¬ 
vine o chestiune de maniere. în 1753, Jane Collier publică 
Arta chinuirii ingenioase ; titlul ne-ar putea da o idee greşită 
despre conţinutul cărţii, care nu este altceva decît o satiră 
ce îşi propune să înveţe femeile să-şi agaseze soţii şi servi¬ 
torii. 

Pe fondul acestei revizuiri a moravurilor, decuparea unui 
trup omenesc nu mai este un spectacol demn de un popor 
civilizat. Şi nu e vorba numai de trupuri omeneşti aici. în 
Evul Mediu măcelarul este un vecin care îşi desfăşoară ac¬ 
tivitatea în curte ori chiar în stradă. Modernizarea oraşu¬ 
lui îl goneşte în abator, unde îl regăsim ca muncitor salariat. 
Carnea sîngerîndă şi producţia sa sînt din ce în ce mai di¬ 
ficil de observat. Cum canibalismul este greu disociabil de 
o percepţie a dezmembrării corpului, se pune întrebarea 
dacă aceste evoluţii sînt de natură să împingă antropofa¬ 
gul în umbră. 

Nu este deloc limpede că răspunsul este simplu. Repul¬ 
sia faţă de cruzimile cărnii a fost, fără îndoială, o forţă care 
îl trimite pe canibal în subsolul reprezentărilor colective. Pe 
de altă parte însă, contrastul cu noua stare a sensibilităţii îl 
face pe canibal un personaj excepţional. O dată cu transfor¬ 
marea călăului în funcţionar, un singur alt personaj mai îm¬ 
parte cu antropofagul domeniul tranşării corpului: medicul. 
Chirurgia este această figură a modernităţii care dezlocu- 
ieşte practicile punitive ca metodă a vizibilităţii extreme a 
corpului. Iar figura extremă a macabrului medical este au¬ 
topsierul, în legătură cu care apare un folclor nou şi sinis¬ 
tru. El este unul din cele două capete ale unui continuu, care 
are o semnificaţie legală, însă un conţinut medical. La celă- 

lalt capăt este criminalul sadic, în incarnarea sa cea mai vio¬ 
lentă un canibal urban. între aceştia, unindu-i, o întreagă 
nebuloasă de personaje suspecte, care face obiectul unei li¬ 
teraturi şi al unui jurnalism de senzaţie. Ceea ce au ei în co¬ 
mun este că sînt locuitori ai oraşului, care nu mai sînt loviţi 
de un stigmat social, care nu mai fac parte dintr-un ordin 
separat, precum călăii medievali. Amurgul supliciilor şi ci¬ 
vilizarea moravurilor au eliminat spectacolul cărnii însîn- 
gerate, însă ele au coincis cu transformarea canibalului în 
cetăţean. Ritmurile sale nu vor mai fi ritmurile naturii ori 
ale ceremoniei penale, ci acelea ale muncii şi loisir-ului. 

Fiara cu chip de om 

La sfîrşitul secolului al XVIII-lea, potrivit lui Foucault, 
asistăm la o regîndire a deviantului, un proces în care se for¬ 
mează vastul domeniu al anormalităţii modeme. Una din 
principalele sale figuri ar fi aceea a monstrului moral, un 
personaj care se manifestă mai întîi în perioada revoluţio¬ 
nară ca monstru politic. Aici am avea de-a face cu trei for¬ 
mule principale ale anormalităţii. Primul ar fi monstrul 
politic primordial, tiranul, care ar fi devenit modelul tutu¬ 
ror celorlalte. Ludovic al XVI-lea ar fi fost, în imaginaţia re¬ 
voluţionară, transgresorul prin excelenţă. Al doilea ar fi 
monstrul popular, multiform, violent şi însetat de sînge. în 
această perioadă, violenţa populară ia într-adevăr forme şo¬ 
cante, iar acuzaţiile de canibalism sînt frecvente. Pornind 
de la acestea, s-ar contura figura criminalului modem, care 
s-ar fi format în marginea teoriilor contractului social. Ast¬ 
fel, criminalul este un produs al regresului în starea de na¬ 
tură, pentru că el a rupt pactul social: „Este omul pădurii 
acela care reapare o dată cu criminalul." 70 Cît despre sur¬ 
sele compoziţiei acestui personaj, Foucault arată: „Sînt aceste 
două figuri ale antropofagului — monstrul popular — şi 
ale incestuosului — monstrul princiar — acelea care au ser¬ 
vit drept grilă de inteligibilitate, cale de acces către un nu¬ 
măr de discipline"; Foucault se referă mai ales la antropologia 
şi psihiatria criminală. 

Schema aceasta este pe cît de interesantă pe atît de dis¬ 
cutabilă. Monstrul politic despre care Foucault crede că s-a 
născut în turbulenţele Revoluţiei Franceze are o istorie ve¬ 
nerabilă. Canibal şi incestuos, acesta esteîncă tiranul lui Pla- 
ton. Că poporul ori gloata se pot manifesta mai sîngeros ca 
o ceată de antropofagi indieni excitaţi de gîndul răzbună¬ 
rii, şi această idee a fost exersată de textele prerevoluţiona- 
re. D'Holbach* arată, în Sistemul social, că omul din popor 
este „pe de-a întregul un adevărat sălbatic", susceptibil de 
orice exces. In Schiţe despre istoria omului, Kames relatează 
că în 1348, în Burgundia, ţăranii răsculaţi au pus la frigare 
un nobil şi i-au silit soţia şi fetele, violate în prealabil, să mă- 
nînce carnea, după care le-au ucis. Delincventul este descris 
ca o întoarcere la animalitate şi de John Locke, în Al doilea 
tratat asupra guvernării. După el, criminalul, cel care încalcă 
legea naturală, a declarat război împotriva întregii omeniri, 
şi astfel fiecare are dreptul să îl „distrugă ca pe un leu sau 
tigru, una din acele fiare sălbatice, cu care omul nu poate 
trăi în societate sau securitate" 71 . Burlamaqui arată şi el, în 
Principii de drept politic, că cel care calcă legea naturală de¬ 
vine un inamic periculos al regnului omenesc. 

Legătura dintre criminal şi fiară apare în istoria penali¬ 
tăţii şi sub forma simbolică a „aruncării la fiare" (damnatio 
ad bestias). Aceasta era una din pedepsele-standard în Roma 
antică şi era rezervată criminalilor şi sclavilor. Despre Ca- 
ligula, Suetonius afirmă că era atît de pasionat de specta¬ 
colul celor sfîşiaţi în arenă încît, după ce s-au terminat 
condamnaţii, a dat ordin să fie aruncaţi fiarelor spectatori 
din tribune după ce mai întîi le-a fost tăiată limba pentru 
a nu mai protesta. Ultima dată cînd această pedeapsă a fost 
oficial aplicată în Europa a fost probabil în Germania seco¬ 
lului al XVII-lea, cînd nişte ursari polonezi au fost condam¬ 
naţi să fie sfâşiaţi de propriile animale. 

Ceea ce se petrece în Revoluţia Franceză nu este decît o 
irupţie a unor simboluri anterioare. Este foarte posibil ca 


* Paui-Henri Dietrich, baron D'Holbach (1725-1789). Influent fi¬ 
lozof francez, a propagat ateismul şi materialismul în lucrări precum 
Sistemul naturii (1770). 

Foucault să aibă dreptate în aceea că figura anormalului este 
punctul de intersecţie a unor noi domenii ale cunoaşterii. 
Insă ceea ce el nu pare să observe este că în acelaşi timp, 
obsolescenţa unor reprezentări clasice despre canibal este 
aceea care semnalează şi însoţeşte nu doar geneza, ci şi de¬ 
clinul ori dispariţia unor domenii ale cunoaşterii savante: 
dreptul natural, geografia morală a secolelor al XVII-lea şi 
al XVIII-lea şi teoria contractului social. Apropierea dintre 
animalitate şi transgresorul pactului social nu aşteaptă epo¬ 
ca Revoluţiei; ea are origini medievale şi va reapărea la Lo- 
cke şi la Rousseau. Este adevărat că autorii anteriori sfîrşitului 
de secol al XVIII-lea nu descriu sistematic transgresiunile 
împotriva legii civile ca pe o degenerare morală şi fizică, 
însă nici nu este nevoie să o facă din perspectiva lor. Pînă 
în secolul al XVII-lea o teorie a pasiunilor cu un substrat 
teologic este aceea care elimină necesitatea figurii degene¬ 
ratului, pentru că ea este fondul pe care se conturează fi¬ 
gura păcătosului. 

Dreptul de înmormîntare 

Privarea de riturile funerare a fost o formă de pedeapsă 
cunoscută majorităţii societăţilor. Ea apare în textele religioa¬ 
se evreieşti, unde este menţionată ca o pedeapsă pentru apos¬ 
taţi, în Iliada lui Homer şi în Antigona lui Sofocle, unde apare 
pentru prima dată expresia „lege naturală" în discursul prin 
care este justificată îngroparea unui trup lăsat neîngropat, 
în perioada creştină interdicţia riturilor funerare devine 
un supliment extrem al penalităţii. în anul 177, cîţiva creş¬ 
tini din Lyon sînt condamnaţi de autorităţile romane să fie 
executaţi în arena locală. Moartea lor însă nu pune capăt 
ritualului punitiv. Cadavrele sînt date la cîini, iar rămăşi¬ 
ţele sînt păzite zi şi noapte pentru ca creştinii să nu le poa¬ 
tă lua şi îngropa. Pînă în secolul al XVIII-lea, pedepsele cele 
mai grave sînt acelea în care după momentul morţii conti¬ 
nuă spulberarea rituală a corpului. Vrăjitoria este pedepsi¬ 
tă prin arderea pe rug şi risipirea cenuşii, iar regicidul sau 
trădarea dau ocazia unor spectacole elaborate în care cor- 

pul condamnatului este tranşat în bucăţi care sînt apoi ex¬ 
puse în locuri diferite. Chiar şi pedeapsa mai comună a spîn- 
zurării este suplimentată uneori de abandonarea trupului 
tîrnat în ştreang pînă la putrezirea sa completă. Ocazional, 
filozofii justifică asemenea atitudini. Utopicii lui Morus îi 
pedepsesc pe cei care se sinucid fără aprobarea senatului 
cu interzicerea înmormîntării sau incinerării: „le abando¬ 
nează trupul, neîngropat şi dezonorat, în cea mai apropia¬ 
tă rîpă" 72 . 

Privarea de sepultură ajunge la o asemenea preeminen¬ 
ţă în Occident datorită doctrinei creştine a resurecţiei. Pe¬ 
deapsa stabilită în 177 este o încercare calculată de a prezenta 
creştinilor o evidenţă copleşitoare a imposibilităţii resurec¬ 
ţiei corpului: „...de partea noastră a fost multă jale, pentru 
că nu am putut îngropa corpurile martirilor... Trupurile, ex¬ 
puse în toate felurile posibile şi lăsate neîngropate timp de 
şase zile, au fost arse de aceşti oameni răi, iar cenuşa arun¬ 
cată în rîul Rhone..., aşa încît nici măcar o singură relicvă 
a corpurilor lor să nu fie lăsată pe pămînt. Şi au făcut asta 
pentru că au crezut că pot să îl întreacă pe Dumnezeu şi să 
le ia martirilor speranţa învierii, după cum ei înşişi au zis: 
«Să îşi piardă speranţa în înviere... Să vedem acuma dacă 
mai pot învia şi dacă Dumnezeul lor îi mai poate ajuta şi 
salva din mîinile noastre.»" 

Alături de asemenea forme extreme ale penalităţii, teo¬ 
logii mai au de lămurit consecinţele, care par similare, ale 
privării de sepultură în cazul celor care mor în naufragii sau 
accidente şi sînt devoraţi de peştii din mare, de fiare sau 
de păsări. Răspunsul unora dintre scriitorii patristici la 
aceste dificultăţi este negarea necesităţii riturilor funerare 
pentru resurecţia unui trup. în Cetatea lui Dumnezeu, Au- 
gustin arată că lipsa înmormîntării nu contează pentru un 
creştin. „Noi sîntem asiguraţi că fiarele sălbatice nu vor îm¬ 
piedica învierea corpurilor, de pe care nu se va clinti nici 
un fir de păr." Funeraliile decente şi o înmormîntare verita¬ 
bilă, cu procesiunea sa de jelitoare, sînt mai mult „o conso¬ 
lare pentru cei vii decît un ajutor pentru cei morţi". Doctrina 
resurecţiei cărnii face inutilă grija metafizică pentru fune- 



78 


FILOZOFUL CRUD 


ralii: „Creştinii sînt asiguraţi că corpurile lor, cu toate mă¬ 
dularele acestora, vor fi restaurate şi înnoite, într-o clipă, nu 
numai din pămînt, ci şi din cele mai mici ascunzişuri din¬ 
tre celelalte elemente printre care corpurile lor moarte 
s-au dezintegrat." Pentru Augustin, cadavrele sînt îngro¬ 
pate doar ca un act de pioşenie, ca să ne afirmăm credinţa 
în înviere 73 . 

Augustin şi martirii continuă o tradiţie filozofică antică 
a dispreţului pentru soarta trupului după moarte. Dioge- 
ne Cinicul a cerut ca leşul său să fie lăsat păsărilor şi fiare¬ 
lor, pentru a le fi acestora de folos, arătînd că e mai bine ca 
trupul său să servească unor fiinţe drept hrană decît să fie 
lăsat să se descompună. Anaxagoras, întrebat de prietenii săi 
pe patul de moarte dacă doreşte ca corpul să îi fie dus la 
locul său de baştină, la Clazomenae, i-a asigurat pe aceş¬ 
tia: „Nu e nici o nevoie pentru că din orice loc drumul către 
lumea de apoi este la fel de lung." Cicero îl aminteşte în Tus- 
culanae disputationes peTheodorus din Cyrene, care amenin¬ 
ţat cu crucificarea de către tiranul Lysimachus, i-a răspuns 
acestuia: „Rogu-te, îndreaptă-ţi abominabilele ameninţări 
către curtenii tăi în livrele stacojii. Pentru Theodorus nu e 
nici o diferenţă dacă putrezeşte în pămînt sau în aer." 74 

Aceste opinii au fost însă marginale, chiar şi între con¬ 
temporanii cinicilor şi stoicilor. Juriştii sînt de acord că le¬ 
gile recunosc un drept la sepultură. Digesta lui Justinian arată 
că dreptul de înmormîntare este un drept mai puternic de¬ 
cît dreptul de proprietate: „Este în interesul public, pentru 
ca trupurile să nu rămînă neîngropate, să se ignore princi¬ 
piul strict [al titlului de proprietate]... pentru că cel mai înalt 
principiu dintre toate este acela care serveşte intereselor re¬ 
ligiei." 75 Acest gen de stipulaţii se regăsesc şi în dreptul ci¬ 
vil modem. Jean Domat* arată că violarea mormintelor, 
pentru a insulta cadavrele, pentru a le folosi în scopuri in¬ 
terzise ori pentru a le jefui, este o specie de sacrilegiu. De- 


* Jean Domat (1625-695). Jurist francez, prieten al lui Pascal şi apro¬ 
piat de Şcoala de la Port-Royal, autor al unuia din cele mai importan¬ 
te tratate de drept din perioada sa. Legile civile în ordinea lor naturală. 

spre cît de serioase sînt aceste crime putem deduce din fap¬ 
tul că imediat după acestea Domat menţionează cea mai gra¬ 
vă din crimele posibile, pe aceea de lezmajestate. 

Filozofii şi teologii vorbesc şi ei de un drept la sepultu¬ 
ră. O discuţie despre legislaţia privitoare la înmormîntare 
apare în Legile lui Platon şi o analiză filozofică a legilor fu¬ 
nerare se găseşte în cartea a Il-a a Legilor lui Cicero. Intr-un 
pasaj în care fuzionează sensibilităţi opuse, Seneca se întrea¬ 
bă cu privire la raţiunile înmormîntării: „Să presupunem că 
am găsit într-un loc singuratic corpul tatălui cuiva şi îl în- 
mormîntez. Nu am făcut nici un bine, nici omului cu prici¬ 
na (pentru că ce diferenţă este pentru el felul în care 
putrezeşte?), nici fiului (ce avantaj trage acesta de pe urma 
acestui act?). însă am să vă spun eu ce a cîştigat [fiul], Fo- 
losindu-mă pe mine ca instrument al său, el şi-a îndeplinit 
o datorie tradiţională şi necesară... Totuşi acest act devine 
un beneficiu numai dacă eu l-am îndeplinit nu dintr-un simţ 
al milei şi al omeniei care să mă împingă să ascund cada¬ 
vrul altuia, ci pentru că am recunoscut corpul şi am presu¬ 
pus că aduc un serviciu fiului. însă dacă am aruncat pămînt 
peste un mort necunoscut, atunci prin acest act nu am creat 
o datorie pentru nimeni — am acţionat doar ca oricine, cu 
omenie." 76 Lactanţiu afirmă că „cea mai mare operă de pie¬ 
tate este înmormîntarea străinilor şi săracilor" 77 . Chiar şi Au- 
gustin arată, în De cura pro mortuis, că fiecare om are o „iubire 
naturală" pentru propria sa carne care îl face să se teamă de 
eventualitatea că va rămîne neîngropat 78 . Hugo Grotius de¬ 
dică un capitol întreg din Dreptul războiului şi păcii (1625) 
discutării dreptului de sepultură, ajungînd la concluzia că 
acesta este un drept care nu poate fi refuzat nici măcar ina¬ 
micilor, fie ei „privaţi sau publici". Una din trimiterile sale 
este la poetul grec Moschion, care ar fi arătat că barbaria 
Giganţilor, care mîncau oameni, a făcut ca sepultura să fie 
introdusă ca o marcă de abolire a acestui obicei brutal. în 
Discurs despre originea inegalităţii, Rousseau face din drep¬ 
tul de sepultură un instinct. Că impulsul de a înmormînta 
morţii este natural e dovedit de faptul că pînă şi unele ani- 

male îşi îngroapă semenii. Nici un animal „nu trece fără ne¬ 
linişte pe lîngă un animal mort din aceeaşi specie" 79 . 

Există aşadar un mare curent de opinie care stabileşte 
că există o datorie şi un drept, fie civil fie natural, al sepul¬ 
turii. Problema este a justificării acestui drept. Posibilitatea 
ca el să fie un drept strict civil nu este una care îi preocupă 
prea mult pe filozofi, pînă în secolul al XVIII-lea, pentru că 
legile civile sînt, pînă în acel moment, văzute ca fiind înte¬ 
meiate pe dreptul natural, iar sepultura este considerată un 
act religios mai degrabă decît unul civil. Dacă există însă 



Fig. 10. Sfintul Louis îngropînd morţii (ilustraţie medievalii) 

un drept natural al sepulturii, atunci înseamnă că el trebuie 
să fie comun marii majorităţi a popoarelor. Dar acum difi¬ 
cultăţile abia încep, pentru că filozofii şi călătorii observă 
că nu toate neamurile par să adere la aceleaşi standarde fu¬ 
nerare. Unele au obiceiuri stranii şi atroce, iar altele par să 
dispreţuiască însăşi ideea funeraliilor. Acest contrast este cu 
atît mai vizibil pentru teologii şi filozofii creştinătăţii, cu cît 
ei cunosc doar două tipuri de rituri funebre: înmormînta- 
rea creştină şi incinerarea Antichităţii greco-romane. 

Apare astfel un gen de discurs filozofic cu privire la obi¬ 
ceiurile mortuare care debutează, de regulă, cu un catalog 
al celor mai extravagante dintre acestea, unde antropofa¬ 
gia este cazul cel mai serios. De la Cicero aflăm că Chrisip- 
pus a adunat o mulţime de obiceiuri ciudate, însă „detaliile 
sînt atît de dezgustătoare, încît limbajul le evită cu oroare", 
în Hyrcania, populaţia creşte cîini pentru a devora cadavre¬ 
le stăpînilor lor morţi; fiecare ţine cîţi poate, după rang şi po¬ 
sibilităţi 80 . Din Istoriile lui Herodot ştim că în nord trăieşte 
un popor, Issedones, care prepară o mîncare din amestecul 
de came de om muribund şi de animale. Craniul mortului 
este curăţat, poleit şi folosit apoi ca un obiect de cult, în ban¬ 
chete anuale oferite în onoarea celui dispărut. „Fiecare fiu 
procedează astfel cu tatăl său, exact aşa cum grecii organi¬ 
zează aniversări ale morţilor." 81 Antropofagii amintiţi de 
Struys nu îşi îngroapă morţii, pentru că îi păstrează pentru 
„o folosinţă mai bună". Ei îşi raţionalizează moravurile, re- 
plicînd celui care le reproşează că îşi mănîncă aproapele că 
opinia şi obiceiul sînt cele care fac ca un lucru să fie bun 
sau rău şi că nimeni care urmează aceste lumini nu poate 
păcătui. La Mothe Le Vayer menţionează, în Mici tratate sub 
formă de scrisori, obiceiul unor indieni americani care pisea¬ 
ză oasele părinţilor lor şi le amestecă în băutură. Pufendorf 
include, în Dreptul naturii şi naţiunilor, o enumerare exha¬ 
ustivă a unor ritualuri stupefiante, din care nu lipseşte ca¬ 
nibalismul. Şi literatura de călătorie din epoca Luminilor 
dezvăluie existenţa unor datini ciudate. Lafitau dedică un 
spaţiu considerabil chestiunii sepulturii în Moravurile săl¬ 
baticilor americani comparate cu moravurile primelor timpuri. 
Mulţi indieni, precum altădată sciţii şi majoritatea popoa¬ 
relor barbare, sînt antropofagi şi nu acordă decedatului alt 
mormînt decît stomacul, susţine el. în volumul al II-lea al 
lucrării, un capitol prezintă obiceiuri din Indii: mumifica¬ 
re, afumarea cadavrelor, sacrificii omeneşti şi procesiuni cu 
morţi în spinare. 

în aceste condiţii, întrebarea firească este dacă există un 
drept natural al sepulturii. Şi presupunînd că există un ase¬ 
menea drept, prescrie oare acesta înmormîntarea, aşa cum 

o cunosc creştinii, ca singura formă acceptabilă? Aceste în¬ 
trebări se ridică în special în legătură cu antropofagia. Pe 
de o parte, consumarea unui corp de către antropofag pare 
să fie negarea cea mai absolută a sepulturii. Pe de altă parte, 
încă din sursele antice, unele popoare justifică antropofa¬ 
gia ca un substitut al îngropăciunii, avansînd argumente care 
reconstituie consumarea decedaţilor ca pe un act de pietate, 
în fine, o altă chestiune evocată de teoria dreptului natural 
al sepulturii este aceea privitoare la consecinţele teologice 
sau juridice ale negării unei sepulturi civilizate. 

Descoperirea antropofagiei şi riturilor de înmormînta- 
re din Lumea Nouă este ocazia unor discuţii despre drep¬ 
tul de înmormîntare avînd o considerabilă miză politică. Un 
tratament ingenios al acestui subiect se găseşte în Despre le¬ 
gile dietei (1538) a lui Francisco de Vitoria*. După el, înmor- 
mîntarea este un drept recunoscut de legea naturală 82 . Acesta 
ar fi însă încălcat dacă s-ar admite practica consumului de 
came de om. Mai mult, canibalismul ar apărea ca o injus¬ 
tiţie ( iniuria ) la învierea corpului, pentru că trupurile oame¬ 
nilor ar fi amestecate unele cu altele. în fine, a-i îngropa pe 
cei morţi este un act de compasiune, iar a-i priva de îngro¬ 
păciune este o lipsă de pietate. în măsura în care sînt an¬ 
tropofagi, indienii din America se fac aşadar vinovaţi de 
crime împotriva naturii. 

Dreptul la sepultură este un subiect prezent şi în tratate¬ 
le de drept natural modem. Pufendorf observă că dreptul 
de sepultură face parte din datoriile umanităţii. Barbeyrac 
notează însă că acest lucru este destul de dificil de susţinut, 
atîta vreme cît Pufendorf însuşi enumeră o serie de obiceiuri 
funerare din cele mai aberante. Varietatea aceasta nu îl 
duce pe Barbeyrac să nege că există un drept universal al 
sepulturii, ci doar la supoziţia că acesta nu a fost explicat 
judicios. După el, dacă un lucru nu este avantajos societă¬ 
ţii omeneşti în general, el este interzis de dreptul natural. 


* Francisco de Vitoria (1492-1546). Unul din cei mai importanţi 
scolastici spanioli, profesor la Salamanca, exponent major al teoriei 
războiului just. 

chiar dacă unele popoare îl practică. Acesta este cazul cu 
furtul la spartani şi adulterul la mesageţi. Mai departe Bar- 
beyrac foloseşte modelul tradiţional al discuţiei despre în- 
mormîntare. Este uman să nu lăsămcadavrele să putrezească 
la soare sau să le lăsăm pradă animalelor, pentru că acesta 
e un spectacol înfiorător pentru cei vii, şi produce un efect 
nefast (dommage reel), prin infectarea aerului, atît de dău¬ 
nător sănătăţii. Chiar şi persoanele cele mai indiferente 
trebuie să îngroape morţii din acest motiv. Unii, precum 
Thomasius, au discutat legile care interzic sepultura ca o 
pedeapsă pentru unele crime, şi au susţinut că un mort nu 
simte nimic. însă e posibil să îi faci un rău cuiva chiar şi în 
această stare, cum este cazul cu un copil din sînul mamei 
sale sau cu un nebun, fără ca vreunul dintre aceştia să aibă 
conştiinţa acestui lucru. Ni se spune că mortul nu mai este, 
dar raţiunea nu are o certitudine absolută asupra acestui lu¬ 
cru, aşaîncîte suficientă posibilitatea ca sufletul să mai exis¬ 
te. Chiar făcînd abstracţie de imortalitatea sufletului, nu 
păcătuiesc cei care calomniază o persoană moartă? Refuzul 
sepulturii e un prilej de război drept din partea rudelor sau 
prietenilor mortului, iar dreptul războiului nu se întinde 
pînă la a refuza sepultura duşmanilor, ceea ce ar fi o cru¬ 
zime barbară 83 . 

Nu toţi autorii prezintă popoarele primitive ca pe păcă¬ 
toşi împotriva naturii şi lui Dumnezeu prin obiceiurile lor 
de înmormîntare. Marco Polo scrie despre un regat în Asia 
în care oamenii se strîng în jurul unui bolnav, îl sufocă, după 
care îl fac bucăţi, îl gătesc şi îl mănîncă la un ospăţ unde 
participă vecinii şi prietenii defunctului. Această relatare este 
evident inspirată de Herodot, însă Marco Polo mai adau¬ 
gă cîteva detalii care vor avea o carieră notabilă. Antropo¬ 
fagii săi cred că dacă un om ar fi lăsat să îşi ducă boala, 
carnea sa s-ar transforma în viermi, care apoi vor muri de 
foame, lucru care va aduce mari suferinţe sufletului. Ei în¬ 
groapă cu grijă oasele, ca fiarele să nu se atingă de ele 84 . La- 
f itau, susţine că majoritatea sălbaticilor indieni îşi îngroapă 
totuşi morţii, precum popoarele creştine. Privarea de sepul¬ 
tură este pentru americani o infamie şi o pedeapsă crudă. 

Ei îşi păzesc cimitirele pentru ca nici măcar animalele săl¬ 
batice să nu dezgroape cadavrele. Cum rămîne însă cu da¬ 
tinile stranii pe care Lafitau le-a prezentat? Acestea nu îşi 
au originea într-o perversiune fundamentală a naturii, ci mai 
curînd într-o idee greşită pe care indienii şi-o fac despre une¬ 
le virtuţi. E adevărat, recunoaşte Lafitau, că există naţiuni 
care îşi ucid şi îşi mănîncă bătrînii, însă ele îşi închipuie că 
astfel le fac un bine. Aceasta este o pietate rău înţeleasă, ad¬ 
mite el, „însă este o pietate colorată totuşi de o oarecare um¬ 
bră de raţiune", pentru că ele cred că o asemenea sepultură 
e mai onorabilă decît să îi lase pradă viermilor 85 . 

în cazul lui La Mothe Le Vayer, discuţia despre dreptul 
la sepultură îl duce la o denunţare a exceselor rafinamen¬ 
tului funerar. în Ultimele mici tratate în formă de scrisori el 
avansează o serie de teze radicale. Oricît ar fi de frumoase 
mormintele pe dinafară, pe dinăuntru ele conţin tot putre¬ 
ziciune. Filozofii au arătat, împotriva opiniei populare care 
susţine că sepultura e onorabilă, că există popoare întregi 
care abandonează cadavrele animalelor. Şi în această pri¬ 
vinţă, termenul mediu dintre două extreme, despre care vor¬ 
beşte şi Aristotel, este cel mai bun, crede filozoful francez. 
Nu trebuie prea multă ostentaţie în funeralii. Este foarte bun 
obiceiul din Turcia şi din China, care cere ca cimitirele să 
fie în afara oraşelor. Medicii care nu vor să prejudicieze să¬ 
nătatea celor vii prin interzicerea înmormîntării în biserică 
au o intenţie lăudabilă, care uneori e greşit interpretată, pre¬ 
tinde el. 

Pe fondul necredinţei crescînde a secolelor XVII-XVIII, 
nu este surprinzător că unii scriitori radicali îşi îndreaptă 
atacul asupra teoriilor tradiţionale ale sepulturii. în Statele 
şi imperiile din Lună (1657), Cyrano de Bergerac* descrie o 
procesiune funebră pentru cineva care a fost condamnat cu 
douăzeci de ani în urmă să moară de moarte naturală 86 . Pă- 


* Savinien Cyrano de Bergerac (1619-1655). Scriitor şi libertin fran¬ 
cez, principalele sale opere ( Istoria comică a statelor şi imperiilor din Lună 
şi Istoria comică a statelor şi imperiilor de pe Soare) au fost publicate pos¬ 
tum, în 1656 şi 1662. 

mînteanul se miră, însă un localnic îl asigură că înmormîn- 
tarea este o pedeapsă grea. Este clar că intenţia lui Cyrano 
este de a scrie, în fond, despre riturile funerare creştine din 
perspectivă comparată. Cînd cineva îmbătrîneşte pe Lună, 
el convoacă un fel de adunare, unde cere votul prietenilor 
săi pentru a muri. Avem de-a face aici cu un fel de contrac- 
tualism inversat, unde scopul pactului este nu conservarea 
membrilor săi, ci tocmai ratificarea renunţării la dreptul la 
viaţă. O dată această aprobare obţinută, o petrecere este or¬ 
ganizată a doua zi, unde fiecare se aşază după rang, şi unde 
cel mai drag prieten al victimei, după ce îl va fi „sărutat tan¬ 
dru", îi înfige un pumnal în inimă. „Amantul" — aflăm mai 
departe — nu scoate pumnalul din rană şi nu îşi desprinde 
buzele de cele ale tovarăşului său pînă ce acesta nu moare. 
O specie de stoicism, aşadar, colorată de homosexualitate. 
După acest moment pumnalul e retras, iar amantul „închi¬ 
de cu gura sa rana, îi bea sîngele şi suge pînă cînd nu mai 
este nimic de băut". Mortul e dus pe un pat, unde şi alţii se 
dedau la aceeaşi îndeletnicire. Sătui, urmează o orgie unde 
fiecărui tovarăş i se aduce, pentru „patru sau cinci ore", o 
fată de 16 sau 17 ani. Petrecerea se prelungeşte apoi cîteva 
zile, timp în care ei nu se hrănesc decît cu carnea crudă a 
mortului. Scopul acestui ritual ciudat este recuperarea sub¬ 
stanţei amicului mort, despre care ei presupun că ar putea 
să renască, în urma „îmbrăţişărilor" la care s-au dedat ca¬ 
nibalii. 

în epoca Luminilor, filozofii revin pe Pămînt cu atacuri 
directe împotriva dreptului de sepultură. Cornelius de 
Pauw arată, în Cercetări filozofice despre americani (1772), că 
acest drept este bazat doar pe un sentiment al celor vii. Mo¬ 
dalitatea în care „elementele brute şi materialele unui corp 
care este privat de organizarea sa intimă şi de sensibilita¬ 
te" se descompun este „fără îndoială, o acţiune indiferen¬ 
tă în sine". Nu este nici o diferenţă, crede filozoful nostru, 
dacă „viermii, irochezii sau canibalii sînt aceia care rod un 
cadavru". Articolul Carne din Enciclopedia Yverdon pare să 
îl plagieze pe de Pauw. Ritualul de înmormîntare are un rol 
al lui, însă numai unul psihologic. Unele acţiuni, indiferen- 

te în realitate, încetează să mai fie astfel în contextul ordi¬ 
nii civile sau sociale. In acest caz, legislatorii trebuie să ţină 
seama că oamenii se conduc mai mult după prejudecăţi de- 
cît după legi, motiv pentru care ei au prevăzut ca morţii să 
fie respectaţi, pentru că, în cele din urmă, şi cei vii să fie res¬ 
pectaţi, morţii fiind o imagine a celor vii, în viziunea celor 
mai mulţi. Filozofia iluministă, în lupta sa contra prejude¬ 
căţilor, acceptă un rest de iraţionalitate, atîta vremecît aceas¬ 
ta este traductibilă în regimul utilităţii publice 87 . Reluînd 
argumente pe care le găseşte probabil în de Pauw, Brissot 
de Warville* arată că unui indian i s-ar părea ciudat să ne 
vadă că îngropăm „cadavrele sîngerînde" ale duşmanilor, 
în loc să îi mîncăm. După el, sălbaticii au un drept natural 
asupra cadavrelor celor ucişi similar celui pe care îl au cor¬ 
bii şi viermii. în ultimă instanţă, este utilitatea aceea care 
dictează recursul la corpul mort: „Eh! şi de ce nu s-ar hrăni 
[cu leşuri]?" Moleculele organice, explică Brissot, servesc la 
nutriţie şi la propagarea speciei, deci tot aşa cum lupul mă- 
nîncă lup, omul are voie sa mănînce om 88 . 

în articolul Antropofagi din Dicţionarul filozofic, Voltaire 
include o discuţie despre înmormîntare care este în acelaşi 
timp o legitimare a canibalismului. în 1725, pretinde el, au 
fost aduşi la Fontainebleau patru sălbatici de pe Mississip¬ 
pi, „cu care am avut onoarea să mă întreţin". De la aceşti 
filozofi rustici savantul francez a dorit să afle dacă au mîn- 
cat oameni. O „damă din acele locuri" a răspuns „naiv" că 
da. „Am părut puţin scandalizat; ea se scuză arătînd că e 
mai bine să îţi mănînci inamicul mort decît să îl laşi pradă 
fiarelor şi că învingătorii merită să aibă prima alegere." Noi, 
în Europa, comentează Voltaire, ne ucidem semenii după 
care îi lăsăm în „bucătăria corbilor şi viermilor. Aici e oroa¬ 
rea, aici e crima; ce contează dacă, după ce eşti ucis, eşti mîn- 
cat de un soldat, sau de un corb ori un cîine?" Problema, 
aşa cum o vede Voltaire, este că în lumea civilizată noi îi 
respectăm mai mult pe morţi decît pe cei vii. „Naţiunile nu- 


* Jacques Pierre, Brissot de Warville (1754-1793). Scriitor şi om po¬ 
litic francez. 

mite civilizate [ policees] au dreptate să nu îi pună pe duş¬ 
manii lor învinşi în oală, pentru că... atunci ne-am mînca 
în curînd compatrioţii, ceea ce ar fi un mare inconvenient 
pentru virtuţile sociale." 

Argumentele filozofilor Luminilor nu sînt altceva decît 
o reluare, într-un context modem, a unora dintre tezele os¬ 
tile sepulturii proferate fie de filozofii păgîni, fie de scriito¬ 
rii patristici. Acest lucru este evident şi în transformările 
teoriei privitoare la corpul omenesc ca hrană a viermilor, o 
temă intens amintită în Evul Mediu şi care revine în forme 
noi. în Dialoguri despre religia naturali Hume arată că natu¬ 
ra este un fel de univers hobbesian, unde „un război per¬ 
petuu se desfăşoară între toate creaturile vii... cei mai puternici 
îi transformă în pradă pe cei mai slabi şi îi menţin în teroa¬ 
re şi anxietate. Cei slabi, la rîndul lor, îi transformă uneori 
pe cei puternici în prada lor... Să considerăm nenumărata 
rasă a insectelor, care se înmulţesc pe corpul fiecărui ani¬ 
mal, sau se învîrt în jurul lui şi îşi înfig acele în el. Aceste 
insecte au şi ele pe unele mai mici care le chinuie [la rîndul 
lor]. Şi tot aşa, înainte şi înapoi, deasupra şi dedesubt, fie¬ 
care animal e înconjurat de inamici, care îi caută neîncetat 
mizeria şi distrugerea" 89 . Virey* pretinde că natura este o 
scenă a camajului universal, unde creaturile se mănîncă una 
pe alta 90 . într-o anexă la lucrarea sa, el prezintă o viziune 
terifiantă despre om ca fiinţă muritoare, ai cărui inamici cei 
mai teribili, care îl rod de viu, sînt paraziţii, viermii şi insec¬ 
tele. Aceste imagini ale unor organisme care parazitează alte 
organisme, la infinit, sînt evident influenţate de descoperi¬ 
rile microscopice. 

Atacurile filozofice asupra dreptului la sepultură au 
fost una dintre raţiunile pentru care acesta a fost eliminat 
din arhitecturile dreptului natural, chiar înainte ca această 
ştiinţă să intre în declin, în secolul al XlX-lea. O alta este apa¬ 
riţia unor noi atitudini în faţa morţii. Aşa cum arată Robert 
Favre, în secolul al XVIII-lea moartea şi-a pierdut prestigiul. 
Imaginile morţii rămîn, însă omul poate trăi mai blazat de 


* Julien-Joseph Virey (1775-1846). Filozof şi savant francez. 

acum înainte printre ele 91 . Cultul asociat cadavrului înce¬ 
pe să se relaxeze, după cum o dovedeşte şi o remarcă a lui 
Mercier, în Tablou al Parisului : „îndată ce careva îşi dă du¬ 
hul, este înşfăcat cald încă din patul său; cei din jur nu fac 
altceva decît să se debaraseze de corpul său." în Robinson 
Crusoe, naufragiatul englez îi porunceşte lui Vineri să strîn- 
gă resturile unui ospăţ canibal, să facă o grămadă şi să le 
ardă. Defoe nu explică de ce rămăşiţele au fost arse fără nici 
un fel de ceremonie şi nu îngropate; este posibil ca absen¬ 
ţa sepulturii să fie intenţionată, fiind vorba de resturile unor 
canibali. 

Atitudinile moderne în faţa morţii şi sepulturii, mai prag¬ 
matice şi mai expeditive, au fost pregătite de discursul fi¬ 
lozofilor, în care problema antropofagiei joacă un rol central 
şi în care sînt recuperate teorii stoice, cinice şi patristice. Pen¬ 
tru Christian Wolff, ca şi pentru o lungă tradiţie cazuistică 
ce îl precedă, este permis uneori să ignorăm dreptul de în- 
mormîntare atunci cînd acesta vine în contradicţie cu drep¬ 
tul conservării vieţii. Este adevărat, susţine Wolff, că dreptul 
natural nu acordă nimănui dreptul să ucidă pe altcineva 
pentru a se hrăni cu carnea lui. Aceasta se întîmplă pentru 
că dreptul natural ar conţine o poruncă ce interzice homi- 
cidul. Dacă există corpuri omeneşti care nu au fost ucise cu 
intenţia de a fi mîncate, cum ar fi, spre exemplu, cele de pe 
un cîmp de bătălie, „dreptul natural comun" nu interzice 
hrănirea cu ele, pentru că în fond acesta este un aliment con¬ 
venabil corpului nostru. Aceasta repugnă doar „legii natu¬ 
rale perfective", pentru că ne face să dobîndim o obişnuinţă 
de ferocitate, ale cărei consecinţe sînt periculoase. Dar dacă 
orice altă hrană lipseşte, nimeni nu poate contesta că car¬ 
nea unei persoane, la moartea căreia nu am luat parte, nu 
poate să ne servească nouă drept aliment. Pe de altă parte, 
nu putem să mîncăm morţii sub pretextul că astfel le acor¬ 
dăm sepultura 92 . 

Tratamentul pe care Wolff îl acordă dreptului la înmor- 
mîntare este destul de tipic. Deşi nu putem face la modul 
propriu rău morţilor, putem păcătui împotriva memoriei lor 
ori împotriva angajamentelor pe care ni le-am luat faţă de 

ei 93 . Trebuie să luăm cadavrele din locurile frecventate de 
oameni şi să nu le tratăm ca pe cadavrele animalelor, lăsîn- 
du-le să putrezească sub cerul liber. Acest drept este uni¬ 
versal şi de el trebuie să se bucure chiar şi inamicii noştri. 
Este permis conform dreptului natural să ardem cadavrele, 
însă dreptul perf ectiv ne prescrie să le îngropăm, pentru că 
este mai comod. în acest punct, Wolff inserează un argu¬ 
ment care ne arată că dreptul de sepultură a glisat din te¬ 
ritoriul dreptului natural în acela al dreptului civil. O dată 
stabilit că leşurile trebuie îngropate, Wolff arată că în sta¬ 
rea naturală este permis să îngropăm un mort oriunde. însă 
o dată cu stabilirea proprietăţii pe bază de consimţămînt, 
trebuie să îl ducem în locurile destinate anume sepulturii 94 . 
Care anume sînt acestea este evident o problemă care ţine 
de legea politică. O dată cu intrarea omului în societate, ceea 
ce era odată doar o datorie naturală a început să devină un 
act animat de voinţa unui suveran. 

Naţionalizarea cadavrelor 

Secolul al XVIIl-lea este momentul în care apare o doc¬ 
trină ce va domina reflecţia morală a modernilor; utilitaris¬ 
mul. Istoriile filozofiei morale îl descriu, concis, ca o teorie 
bazată pe „calculul utilităţii", care legitimează normele în 
funcţie de utilitatea lor socială. La rîndul său, acest calcul 
este posibil pentru că fiziologia morală a omului este sim¬ 
plificată, cel puţin în utilitarismul timpuriu, la un model al 
„durerii şi plăcerii". Durerea şi plăcerea ar fi două senzaţii 
simple, opuse şi măsurabile, de unde ideea unui calcul pre¬ 
cis al consecinţelor actelor omeneşti. Utilitarismul este de¬ 
scris, în fine, ca o doctrină seculară, ce se substituie sistemelor 
morale inspirate de teologie. 

Ceea ce istoriile nu explică satisfăcător este succesul ex¬ 
traordinar al utilitarismului. Argumentaţii bazate pe utili¬ 
tate, publică sau privată, apar încă din Antichitate. Acest gen 
de argumente devin foarte atrăgătoare, desigur, în momen¬ 
tul în care, în timpul Luminilor, apare o psihologie simplă 
şi eficientă, bazată pe teoria despre idei a lui Locke. Aceas- 

ta este perioada în care, înainte de Bentham, se formează o 
şcoală franceză a utilitarismului, care avansează explicaţii 
radical seculare ce folosesc un model simplu al senzaţiilor. 

Problema care trebuie lămurită este aceea a raporturilor 
dintre utilitarism şi teoriile drepturilor naturale, înainte de 
declinul acestora din urmă. Intr-adevăr, utilitarismul radi¬ 
cal al senzualiştilor francezi se formează într-un mediu în 
care argumentele dreptului natural au un statut bine defi¬ 
nit. Dacă justificările utilitariste au putut fi privite ca pla¬ 
uzibile, atunci acest lucru trebuie să se fi întîmplat în cursul 
unei substituiri, măcar parţiale, a explicaţiilor tradiţionale 
ale jusnaturalismului. 

Simplu de descris într-o manieră foarte generală, acest 
proces nu este unul fără complicaţii. El a fost prezentat de 
istorici ca unul de opoziţie între două mari sisteme, ceea ce 
nu este întocmai exact. Mai întîi, pentru că argumentele care 
fac apel la utilitate coexistă multă vreme cu cele bazate pe 
dreptul natural. Acest lucru este vizibil de la marii jurişti 
ai dreptului natural pînă la finele secolului al XVIlI-lea, cînd 
oratorii şi pamfletarii Revoluţiei Franceze amestecă fără in¬ 
hibiţii utilitarismul cel mai primitiv cu exaltarea drepturi¬ 
lor naturale. In fond, nu există un motiv profund pentru care 
o teorie a utilităţii ar trebui să se dispenseze de o noţiune a 
legii naturale. Dimpotrivă, în a doua jumătate a secolului 
al XVIII-lea, noţiunea de „lege a naturii" este interpretată, 
în cîmpul filozofiei morale, într-o manieră din ce în ce mai 
influenţată de ştiinţele naturii. Această schimbare se face în 
detrimentul înţelesului tradiţional, de dictat al raţiunii. 
Acum, legea naturii morale este asimilată legilor universu¬ 
lui mecanic, ceea ce permite acestei versiuni „ştiinţifice" să 
coexiste cu, şi chiar să presupună, o teorie seculară a utili¬ 
tăţii senzaţiilor omeneşti. Motivul pentru care istoricii au 
preferat să pună în evidenţă mai curînd opoziţia dintre drep¬ 
tul natural şi utilitarism se datorează probabil lui Bentham, 
care îşi prezintă versiunea sa de utilitarism într-o opoziţie 
vehementă faţă de filozofia jusnaturalismului. 

Această reconstrucţie istorică a unui antagonism net în¬ 
tre două sisteme nu este suspectă doar pentru că pierde din 

vedere complexităţile reale ale unei evoluţii istorice, ci mai 
ales pentru că ocultează unele dintre semnificaţiile reale ale 
acesteia. Din perspectiva acestui utilitarism sterilizat, pen¬ 
tru uzul contemporanilor, unele din preocupările şi obiec¬ 
tele cercetării utilitarismului primitiv ne sînt inaccesibile. La 
originile sale, utilitarismul se constituie într-o intimitate pro¬ 
fundă cu argumentele şi obiectele dreptului natural. Pe aces¬ 
ta trebuie să îl interogăm pentru a ajunge la intenţiile originare 
ale primilor filozofi ai utilităţii publice. 

Or, dacă privim dinspre această teorie a drepturilor na¬ 
turale înspre filozofia morală mai modernă, o diferenţă fun¬ 
damentală devine imediat evidentă. Tabla de materii a 
celor două este foarte diferită. Aici nu avem de-a face doar 
cu o diferenţă retorică, ci una de esenţă. Obiectele, metoda 
şi scopul filozofiei morale clasice sînt diferite. 

Aici avem de-a face cu o problemă foarte generală, care 
poartă asupra bunei înţelegeri a istoriei ideilor în general, 
aşa încît să ne fie permisă o scurtă digresiune. Filozofia mo¬ 
rală contemporană, în măsura în care mai există una, se con¬ 
struieşte în jurul unor „argumente". Aceste argumente pot 
fi considerate fie relativ izolat, în funcţie de presupusele lor 
merite logice, fie în „contextul" lor, social sau istoric. Pro¬ 
blema este că atunci cînd interogăm astfel textele clasice, 
pierdem din vedere ceea ce este cheia de boltă a oricărei in¬ 
terpretări de anvergură: anume că sînt sistematice. Nu ab¬ 
solut toate şi nu în aceeaşi măsură, însă multe din ele, cel 
puţin acelea care sînt scrise cu o intenţie teoretică, savan¬ 
tă, sînt sistematice în structura şi în referinţele lor. Textele 
clasice, aşadar, au o arhitectură care trebuie luată în serios. 
A culege de ici şi de colo nişte „argumente" riscă să se trans¬ 
forme într-o întreprindere care falsifică nu doar sensul tex¬ 
telor clasice, ci s-ar putea să ne închidă accesul la adevărul 
moral spre care acestea ar putea să trimită. 

O dată ce convenim să considerăm cu atenţia cuvenită 
structura scrierilor clasice, nu putem să nu observăm cît de 
diferită este ea de aceea a eticii profesioniste de astăzi. în- 
tr-adevăr, nici nu este clar dacă există o structură a aceste¬ 
ia din urmă saudacă ea mai ascultă de vreunmodel eminent. 

In cazul textelor clasice, structura, vizibilă de obicei în ta¬ 
bla de materii, este diferită nu doar în ordinea tratării unor 
subiecte, ci mai ales în alegerea lor. Această diferenţă a uni¬ 
versului de discurs se cere explicată, înainte de a putea să 
estimăm semnificaţia unor „argumente" izolate. 

Cu aceasta am revenit la problema noastră. De două se¬ 
cole încoace, în filozofia morală modernă anumite subiec¬ 
te fie nu sînt tratate, fie au dobîndit un statut perfect marginal. 
Dacă despre discuţia asupra dreptului de pedepsire s-ar pu¬ 
tea susţine că ea doar şi-a schimbat conţinutul, despre drep¬ 
tul la sepultură trebuie să observăm că el a dispărut dintre 
preocupările identificabile ale eticienilor. 

Cum anume s-a petrecut acest lucru? Are el o semnifi¬ 
caţie filozofică notabilă? Dreptul de sepultură a fost, aşa cum 
am văzut, unul din subiectele formulabile, din perspectivă 
clasică, doar în limbajul dreptului natural. Tăcerea utilita¬ 
rismului modem şi a filozofiei morale contemporane în an¬ 
samblu nu trebuie construită doar ca o indicaţie că unele 
din subiectele tradiţionale sînt „depăşite" ori lămurite cum¬ 
va. Dimpotrivă, această tăcere trebuie explicată la rîndul său 
pentru a-i înţelege atît sensul cît şi posibilitatea. In virtu¬ 
tea căror raţiuni dreptul de sepultură a fost scos din suma¬ 
rul eticii modeme? Această întrebare ne poartă spre un 
orizont de semnificaţii mai generale. Dacă înţelegem cum 
această ieşire s-a operat, atunci s-ar putea să înţelegem une¬ 
le din forţele şi intenţiile profunde care stau la originea ac¬ 
tualei noastre table de priorităţi morale. . 

Trebuie să evităm să considerăm că doar o mutaţie a sen¬ 
sibilităţilor poate explica discreţia cu care acest drept a fost 
tratat de la sfîrşitul Iluminismului şi pînă acum. Epoca mo¬ 
dernă este una în care fascinaţia pentru morbiditate este o 
componentă a culturii maselor. Dispariţia tematicii sepul¬ 
turii trădează altceva decît un implauzibil tabu cultural. De¬ 
clinul tratamentelor filozofice ale implicaţiilor extreme ale 
dreptului de pedepsire şi sepulturii este posibil doar ca de¬ 
clin sau transformare înideea dreptului natural, de provin¬ 
cia căruia aparţin. Trupul condamnatului, al martirului, ori 
cadavrul sînt părţi ale unui discurs despre legea naturală. 

ale cărui argumente trebuie fie ignorate, fie confruntate pen¬ 
tru a ajunge la poziţiile moderne. Aşa se face că istoria ori¬ 
ginilor utilitarismului nu poate fi separată de uitarea sau 
revizuirea argumentelor clasice asupra cadavrelor şi a an¬ 
tropofagiei funerare. 

O justificare a canibalismului bazată pe utilitate apare 
sporadic încă din textele antice. Herodot descrie nişte in¬ 
dieni care sînt nomazi şi mîncători de came crudă. Cînd unul 
dintre ei se îmbolnăveşte, fie că e bărbat sau femeie, cei apro¬ 
piaţi lui îl ucid, arătînd că e păcat să se irosească prin boală 
atîta came. Omul e ucis şi dacă neagă că e bolnav, ceea ce 
pare să arate că atracţia unui prînz extrem (ine de raţiuni 
mai profunde decît cele utilitare. Ei îşi ucid şi bătrinii, însă 
nu mulţi ajung la această vîrstă, pentru că sînt omorîţi şi 
mîncaţi la primul semn de boală 95 . 

Vechi sînt şi primele referinţe care arată că trupul şi se¬ 
pultura au intrat în contact cu un regim ilicit al profitului şi 
utilităţii. într-un capitol intitulat Despre violarea morminte¬ 
lor şi a gropilor din Istoria popoarelor nordice (1555), Olaus Mag- 
nus* arată că sub pretextul căutării de comori ori de salpetru, 
se deschid morminte. „Ce ar spune părinţii şi strămoşii noş- 
tii [dacă ar vedea aşa ceva]? Pînă şi barbarii păgîni au obi¬ 
ceiul de a respecta aceste rămăşiţe, pe care le lasă să zacă 
în pămînt. Ce sălbăticie demnă de nişte cîini!'' Lafitau ara¬ 
tă că conchistadorii, în aviditatea lor, au profanat mormin¬ 
tele indienilor pentru a căuta comori. Indienii i-au implorat 
să ia doar aurul şi să lase în pace rămăşiţele omeneşti; aceas¬ 
ta se petrece, crede Lafitau, pentru că aceste popoare au o 
idee despre resurecţia morţilor 96 . Dreptul canonic stipulea¬ 
ză împotriva diviziunii cadavrelor. în 1299 o bulă a papei 
Bonifaciu al VlII-lea, Detestande feritatis, condamnă practi¬ 
ca îmbucătăţirii morţilor, pentru a fi îngropaţi în mai multe 
locuri sfinţite deodată, şi pe aceea a dezmembrării şi fier¬ 
berii pentru a separa oase ce urmau a fi aduse înapoi din 


* Olaus Magnus (1490-1558). Istoric şi geograf suedez, a trăit la 
Roma din 1537. 



94 


FILOZOFUL CRUD 


cruciade. Aceste obiceiuri „îi umplu pe credincioşi de oroa¬ 
re şi ne şochează auzul". 

Ideea după care cadavrele omeneşti ar avea în sine o va¬ 
loare măsurabilă economic este relativ recentă, probabil nu 
mai veche de sfîrşitul secolului al XVII-lea 97 . Desigur, exis¬ 
tă excepţia relativă a relicvelor şi aceea a disecţiilor medi¬ 
cale. Evul Mediu cunoaşte şi chiar tolerează traficul de relicve, 
iar furtul acestora era practicat de adevărate bande specia¬ 
lizate. Insă aici avem de-a face cu ceva care transcende frag¬ 
mentul de corp omenesc, care în nici un caz nu era considerat 
unul comun. Este reziduul de divinitate cel care suspendă 
putrefacţia naturală şi care este semnificativ. Epoca moder¬ 
nă introduce leşul ordinar în circuitul valorii. In Anglia, 
această evoluţie este legată de avîntul anatomiei medicale 
în condiţiile în care există un deficit al ofertei de corpuri, 
datorită restricţiilor legale referitoare la cota de cadavre de 
criminali care puteau fi apropriate anual de breasla chirur¬ 
gilor. In secolul al XVIII-lea disecţia este folosită ca un mul¬ 
tiplicator al pedepsei capitale, fiind decisă de judecători. 
Spaima pe care sentinţa disecţiei pare să o fi indus condam¬ 
naţilor nu vine în primul rînd de la ideea că corpul s-ar înfă¬ 
ţişa dezmembrat Ia Judecata de Apoi, cît mai ales din faptul 
că spînzurarea era reputată că nu este întotdeauna letală 98 . 

In aceste condiţii, sub presiunea progresului, statul or¬ 
ganizează un spaţiu legal în care cadavrul omenesc dobîn- 
deşte o utilitate precisă 99 . Acte ale Parlamentului englez 
stabilesc, în secolele XVIII-XIX, drepturile tagmei medica¬ 
le relative la disecţii şi adresează chestiunea traficului pri¬ 
vat de cadavre omeneşti dirijat de grupurile organizate de 
„resurecţionişti". Primele reglementări au fost interpretate 
pe fondul unei ostilităţi de clasă. După ce prima Lege a Ana¬ 
tomiei a fost publicată în 1828, pensionarii azilurilor de să¬ 
raci au intrat în panică, crezînd că sînt destinaţi disecţiei, 
după moarte. Tot aceştia credeau că sînt forţaţi să devină 
canibali, fiind serviţi cu „supă anatomică" [Natomy Soup] pre¬ 
parată cu resturi omeneşti şi de animale precumpisici şi mă¬ 
gari. în 1832, o altă lege privitoare Ia anatomie stabileşte că 
sîntsăracii, mai curînd decît criminalii, sînt cei ale căror cor- 

puri vor fi destinate disecţiei. Percepţia aceasta ne arată că tea¬ 
ma de disecţie a claselor de jos şi asociaţiile acestei opera¬ 
ţii cu antropofagia au ajuns şi pe ţărmurile europene. Cu o 
sută de ani înainte, părintele Labat* notase în Călătoria ca¬ 
valerului Des Marchais în Guineea, insulele vecine şi în Cayenne 
(1731) că negrii îi consideră pe albi antropofagi, neputîn- 
du-şi explica altfel de ce medicii albilor recurg la disecţie. 
Aceasta este o operaţie utilă, protestează Labat, pentru că 
altfel ar fi imposibil să se cunoască motivele morţii atîtor 
sclavi negri. Aceştia preferă să se arunce în mare sau să moa¬ 
ră de foame decît să ajungă, cred ei, într-o ţară în care exis¬ 
tă măcelării publice de carne de om. în ce priveşte originea 
acestor zvonuri, ele au fost lansate, speculează Labat, de ri¬ 
valii albi ai francezilor 100 . 

Modelul anatomic devine interesant în această perioa¬ 
dă nu numai pentru că el este purtătorul unui adevăr şti¬ 
inţific, ci şi pentru că anunţă un adevăr moral. Tratatul despre 
pasiuni al lui Descartes este o tentativă de a construi pe baze 
anatomice o ştiinţă a moralei. în Tratat despre natura umană, 
Hume îl compară pe filozoful moral cu anatomistul care di¬ 
secă corpuri 101 . Există „ceva hidos", admite el, în genul de 
lucruri pe care aceştia le prezintă. 

O dată ce implicaţiile ştiinţifice şi etice ale anatomiei sînt 
stabilite, debutează, în secolul al XVIII-lea, un proces de na¬ 
ţionalizare a cadavrelor. Leşul omenesc devine o resursă 
într-un sistem al puterii şi al cunoaşterii specific statului bi¬ 
rocratic modem. Pentru aceasta, este necesar ca unele din¬ 
tre vechile sensibilităţi să fie excizate. Sntr-una din rarele 
legitimări ale disecţiei de dinaintea secolului al XVIII-lea, 
aceea din Ultimele mici tratate sub formă de scrisori, La Mothe 
Le Vayer nu face apel la utilitate şi la dreptul natural pen¬ 
tru a apăra disecţia, ci la virtuţile morale. Sfîntul Francisc 
de Sales nu ar fi dat niciodată dovadă de mai multă milă 
faţă de aproapele său decît atunci cînd şi-a lăsat corpul chi¬ 
rurgilor, pentru a le fi util în instrucţia lor. Un secol mai tîr- 
ziu, articolul Cadavru din Enciclopedia Yverdon (1771) scoate 


* Jean-Baptiste Labat (1664-1738). Misionar şi savant dominican. 

în evidenţă cîştigul ştiinţific. Deschiderea cadavrelor este 
foarte avantajoasă pentru progresul medicinei, aşa cum ar 
fi arătat şi „domnul La Mettrie*". „Nu e suficient un exa¬ 
men superficial, trebuie răscolite viscerele." Această profun¬ 
zime este cuplată cu o anexare a artei anatomice la autoritatea 
de stat, ca opusă autorităţii tradiţionale. Supravieţuirea oa¬ 
menilor şi progresul în arta de a-i vindeca sînt obiecte atît 
de importante pentru o societate civilizată [bien policee], 
continuă articolul, încît preoţii nu ar trebui să primească ca¬ 
davrele decît din mîna anatomistului. Cîte fenomene pe care 
nu le ştim, şi pe care le-am ignora pentru totdeauna, pen¬ 
tru că nu e decît disecţia frecventă a cadavrelor care să le 
dezvăluie! — exclamă extaziat autorul. Articolul conchide cu 
o observaţie ce ne arată că unul din postulatele clasice ale 
dreptului natural este pe cale să fie corectat. Oamenii se pre¬ 
ocupă îndeajuns de propria lor supravieţuire, susţine au¬ 
torul. Lucru deloc surprinzător, mai ales că aceasta este o 
teză comună a dreptului natural. Insă articolul arată că acest 
imperativ este „neglijat de societate". Statul începe să se im¬ 
pună acum ca suport şi agent al unor drepturi tradiţional 
ataşate individului sau grupurilor tradiţionale. 

Christian Wolff stabileşte şi el că disecţia este necesară 
şi justificată dacă e făcută pentru a spori cunoaşterea struc¬ 
turii corpului omenesc şi pentru a preveni sau vindeca ma¬ 
ladiile. Rezultă o cunoaştere a perfecţiunii Creatorului în 
operele sale care ne duce la glorificarea sa 102 . Disecţia ca¬ 
davrelor este „permisă din punctul de vedere al naturii", 
după cum e permis să preparăm materiale anatomice sau 
schelete. Nu e nimic în toate acestea care să fie împotriva 
onoarei datorate umanităţii. Insă acest drept are limitele lui 
la Wolff, pentru că excesul său contrazice dreptul la înmor- 
mîntare. După ce terminăm disecţia, arată el, trebuie să în¬ 
gropăm piesele pe care nu ne propunem să le conservăm. 
Cele două principii ale dreptului divizează aici corpul, la 
modul propriu, şi îşi apropriază bucăţile. In finalul discu- 


* Julien Offroy de La Mettrie (1709-1751). Ateist şi filozof mate¬ 
rialist francez, cunoscut pentru lucrarea sa Omul maşină (1747). 

ţiei sale, Wolff adaugă că nu e permis, sub nici un pretext, 
să disecăm oameni vii. 

Justificarea disecţiei este doar unul din elementele pro¬ 
cesului care dizolvă cadavrul dreptului natural în acidul uti¬ 
lităţii publice. Un altul este descoperirea unei utilităţi practice 
a părţilor corpului omenesc. In Enciclopedie (1751), în arti¬ 
colul Piele, citim o reţetă pentru tăbăcirea pielii de om. Aceas¬ 
ta poate fi pregătită „la fel ca pielea patrupedelor". Tot ce 
trebuie este un amestec de sare, vitriol şi alaun, în care se 
introduce pielea, după ce este curăţată de grăsime. Tonul 
articolului este neutru. Un chirurg din Paris a donat cabi¬ 
netului regelui o pereche de pantofi „destul de rari" con¬ 
fecţionaţi din piele de om preparată după procedeul de mai 
sus, „care nu a distrus deloc porii" acesteia. Procedeul are 
avantajul că produce un material „de o consistenţă fermă, 
destul de netedă pe faţa sa exterioară, cu toate că striaţiile 
care înconjoară mameloanele... apar mai profund gravate 
decît în stare naturală; suprafaţa exterioară este inegală şi- 
puţin lînoasă, pentru că rămîn în mod inevitabil [ataşate de 
ea] nişte foiţe de membrane". 

Pasul final este legitimarea canibalismului pe baza prin¬ 
cipiilor ştiinţelor modeme ale utilităţii. In Cercetările filozo¬ 
fice asupra americanilor de Pauw arată că în timpul tulburărilor 
Ligii, la Paris a fost o asemenea foamete încît oamenii au 
consumat pîine făcută cu pulbere din oase de om, „pentru 
a se răzvrăti pînă la extrem faţă de cel mai bun dintre regi". 
Acest aliment ar fi provocat o maladie a stomacului care i-ar 
fi adus mai repede în mormînt pe cei care l-au consumat 
decît foamea pe care doreau să şi-o alunge. Acest fapt, „pe 
care un irochez l-ar citi cu spaimă în analele Franţei", nu 
dovedeşte însă teza maladiilor „particulelor veninoase" 
din umorile omeneşti, crede de Pauw. Dacă parizienii ar fi 
mîncat pîine din osemintele altor animale, s-ar fi obţinut ace¬ 
leaşi efecte. Ambasadorul Spaniei catolice, acest bastion al 
reacţiunii catolice pentru filozofii Iluminismului, este ace¬ 
la care ar fi indicat simpatizanţilor Ligii această resursă, însă 
el era „un rău gînditor politic [ Politique] şi un medic rău". 
Pentru de Pauw, din cîte se pare, problema nu e că oame- 

nii au ajuns antropofagi, d că nu au o bucătărie sănătoasă. 
Pîinea de oseminte nu este defectă din punct de vedere mo¬ 
ral, ci doar gastronomic. Din fericire, progresul tehnic des¬ 
chide posibilitatea unei includeri în circuitul nutritiv a 
substanţei omeneşti. Un aparat numit Le Digesteur, inven¬ 
tat de „celebrul Papin", ar fi — crede de Pauw — „adevă¬ 
ratul mijloc pentru a extrage din substanţele osoase o hrană 
inocentă" 103 . 



Fig. 11. Jeremy Bentliam, „Auto-lcon " 


Disecţie, preparare şi antropofagie: aceasta este zona 
de umbră a istoriei utilitarismului, unde se ţese un discurs 
despre cadavrul omenesc ce îl evită sau îl corectează pe ace¬ 
la al teologiei şi al dreptului natural. Doar după ce utilita¬ 
rismul va putea să se refere la acest obiect extrem, el se va 
putea impune ca o doctrină completă a utilităţii, ce poate 
să descrie întreaga sferă a activităţilor omeneşti. Monumen¬ 
tul acestei voinţe de încorporare teoretică se găseşte la Uni- 

verşity College, în Londra. Este faimosul Auto-Icon, prepa¬ 
rat după indicaţiile testamentare ale lui Bentham, care a ce¬ 
rut ca după moarte scheletul său să fie acoperit cu ceară, 
îmbrăcat cu hainele sale obişnuite şi aşezat pe un scaun în- 
tr-o vitrină. Unul dintre cunoscuţii săi îşi aminteşte că filo¬ 
zoful era interesat ca ţeasta sa să fie preparată „în maniera 
neozeelandezilor", altfel spus, a canibalilor maori. Testamen¬ 
tul lui Bentham adaugă: „Dacă se va întîmpla ca prietenii 
mei personali sau alţi discipoli să se întîlnească într-o zi a 
anului pentru a-1 comemora pe fondatorul sistemului celei 
mai mari fericiri în materie de morală şi legislaţie, execu¬ 
torul meu testamentar va aranja să fie adusă respectiva cu¬ 
tie sau vitrină în camera în care se reunesc." Tradiţia mai 
adaugă că mumia lui Bentham participă la şedinţele comi¬ 
tetului, unde votează, în caz de balotaj, întotdeauna în fa¬ 
voarea moţiunii. 



CELĂLALT OM AL NATURII 


Nevoie şi frică 

Majoritatea filozofilor politici, antici şi moderni, sînt de 
acord că omul natural este o fiinţă slabă. în ce anume con¬ 
stă această slăbiciune este o chestiune disputată, dar ce este 
dincolo de orice controversă pentru cei mai mulţi e că 
omul din starea de natură este o fiinţă vulnerabilă, incom¬ 
pletă. Contează prea puţin acum dacă această stare este în¬ 
ţeleasă ca o specie a animalităţii ori dacă ea este zugrăvită 
în culorile atrăgătoare ale unei utopii rustice. Oricum ar fi 
el desemnat, om-animal, naufragiat solitar sau bun sălba¬ 
tic, omul natural este imaginat ca avînd o lipsă esenţială în 
raport cu fiarele. Pe scara Creaţiei, acestea sînt deasupra lui 
prin forţă brută, simţuri, instincte, anatomie. Natura este în- 
tr-un sens profund o colecţie de pericole şi de provocări prin¬ 
tre care primitivul duce o existenţă dacă nu precară atunci 
cel puţin insulară, aproape neverosimilă. Hume surprinde 
această idee atunci cînd arată, în Tratatul despre natura uma¬ 
nă, că omul este fiinţa în care „conjuncţia nefirească a infir¬ 
mităţii şi a necesităţii poate fi observată în cea mai mare 
perfecţiune a sa" 104 . Voltaire pretinde, în Eseu despre mora¬ 
vuri, că animalele carnivore ar fi exterminat o bună parte 
din oameni dacă aceştia nu s-ar fi reunit într-o societate 105 . 

Există o raţiune anume ca acest soi de om să fie privit 
de filozofi ca o creatură slabă. Una din preocupările lor de 
temelie, dacă nu cumva cea dintîi, este aceea cu privire la 
natura asociaţieipolitice. Simplu spus, întrebarea fundamen¬ 
tală este: ce anume e un corp politic? Or, această întrebare 
se cere — cel puţin într-un orizont al ştiinţei clasice despre 
om — lămurită în raport cu scopul asociaţiei politice. înţe¬ 
legem ce este un lucru pricepînd la ce anume serveşte el. 

în materie politică, rezultă de aici că trebuie să stabilim că¬ 
rei necesităţi îi răspunde polis-ul. Pentru a ajunge la aceas¬ 
ta, metoda favorită este aceea de a propune o stare în care 
omul este văzut ca nefăcînd parte din ordinea politică, toc¬ 
mai pentru a extrage raţiunea acesteia de a fi, surplusul său 
de utilitate. Aceasta înseamnă că teoria despre natura cor¬ 
pului politic trebuie să conţină o relatare despre formarea 
acestui corp, pornind de la o stare naturală populată fie cu 
indivizi izolaţi, fie cu entităţi prepolitice. 

Or, dacă omul natural nu ar fi o fiinţă slabă, dacă el ar 
putea înfrunta restul creaturilor (şi eventual pe semenii săi 
sălbatici) ca un egal al lor, atunci motivele sale pentru a ieşi 
din starea de natură ar fi greu de întrevăzut. Dacă omul pri¬ 
mitiv ar fi o creatură ce îşi ajunge sieşi, care poate să rezis¬ 
te ca oricare altă specie naturală, atunci ce l-ar mai împinge 
către civilizaţie, cel puţin către una înţeleasă ca fiind dife¬ 
rită în natura sa de grupurile de animale sociale? El este con¬ 
damnat să poarte cu sine un fel de stigmat care să-l detaşeze 
cumva de restul fiinţelor, ori măcar de acelea — majorita¬ 
tea — care în mod evident nu trăiesc în vreun fel de stat, 
şi să-l marcheze pentru un destin politic. Lipsa societăţii este 
înscrisă vizibil în natura omului naturii. 

Varietatea concepţiilor despre slăbiciunea omului prepo- 
litic poate fi redusă la un principiu general. Omul este vă¬ 
zut de filozofii clasici ca o fiinţă plină de nevoi. în Republica, 
Plafon stabileşte că nevoile sînt cele care îi obligă pe oameni 
să se asocieze unii cu alţii într-un polis. în interiorul mare¬ 
lui univers al nevoii putem distinge, tot în termeni extrem 
de generali, două mari tendinţe. Mai întîi, avem o idee de¬ 
spre un sentiment social care este propriu omului. Acesta 
îşi caută semenii, le doreşte prezenţa, resimte o plăcere anu¬ 
me din faptul că ei sînt aproape. Chiar viciile şi vanităţile 
sale au nevoie de ceilalţi pentru a fi satisfăcute. Avem de-a 
face aici cu o concepţie antică, formulată, între alţii, de Aris- 
totel, şi canonizată apoi de autoritatea lui Toma d'Aquino. 
Conform Politicii, cel care trăieşte singur este fie un animal, 
fie un zeu, nu un om 106 . De aceea omul nu poate pur şi sim¬ 
plu să rămînă izolat, starea aceasta este străină de natura sa. 

Pe de altă parte, există un alt gen de nevoie, mai sum¬ 
bră, la care se poate apela pentru închegarea corpului so¬ 
cial. In datele sale simple, aceasta este o dorinţă irezistibilă 
de a îşi perpetua existenţa. Aici, un alt set de pasiuni este 
pus la lucru decît acela invocat de suporterii sociabilităţii 
sentimentale. în centrul acestuia este frica. Omul natural este 
văzut ca dominat de frică ori de variaţiile sale de grad: ti¬ 
miditatea ori teroarea. Frica este interpretată ca o pasiune 



Fig. 12. Oameni sălbatici în luptă cu animalele. 

Tapiserie medievală 

fundamentală a antropologiei primitive. Locul clasic al aces¬ 
tui gen de argument este, fireşte, Hobbes. Teama îl izolea¬ 
ză pe om de natură şi de alţi oameni, care nu mai constituie 
pentru el decît nişte ameninţări, îl închide într-un cerc în 
care devine vizibil ca fiinţă individuală. Dar în acelaşi ime¬ 
diat frica este o pasiune comună care îl pune pe om în re¬ 
laţie cu alţi oameni, îl ridică la rangul de membru al unei 
societăţi deocamdată negative. Teama, în acest context te¬ 
oretic al discuţiei despre formarea corpului social, poate fi 
reconstituită ca o relaţie productivă. Mînat de frică, omul 
natural caută o acomodare cu ceilalţi din care va rezulta pînă 
la urmă societatea civilă. Istoria întemeierii societăţii, pen¬ 
tru Hobbes şi pentru alţi filozofi ai corpului politic, este seri- 

să în cheia unei pasiuni condamnabile din punctul de ve¬ 
dere al unei etici a virtuţilor, însă acceptabilă în cadrele unei 
filozofii a naturii. 

Mişcarea dialectică de la slăbiciune către naşterea socie¬ 
tăţii civile este descrisă de Monboddo* cu referinţă la an¬ 
tropofagie. Omul este prin natura sa hrana fiarelor, a căror 
„pradă comună" este. In contrast, carnivorele nu numai că 
nu se mănîncă una pe alta în interiorul aceleiaşi specii, ci 
chiar şi între ele, în general (un leu nu mănîncă tigri sau urşi 
decît în caz de „extremă necesitate", crede filozoful scoţian). 
Singurul avantaj al omului faţă de sălbăticiuni este „inteli¬ 
genţa sa superioară", care îl împinge să inventeze societa¬ 
tea civilă şi limbajul 107 . 

Ritualul torturii 

Această concepţie a filozofilor despre caracterul omu¬ 
lui natural nu este singura din discursul antropologiei se¬ 
colelor XVII-XVIII. Omul primitiv construit de filozofii 
dreptului natural coexistă cu un alt om al naturii, care popu¬ 
lează mai ales scrierile călătorilor şi istoricilor. Caracte¬ 
ristica problematică a acestuia, din punctul de vedere al 
teoriilor clasice, este un curaj absolut în faţa morţii şi du¬ 
rerii. Această virtute este înfăţişată în ceea ce este un ta¬ 
blou clasic al literaturii şi istoriilor despre Lumea Nouă: 
ritualul torturii prizonierilor de război, o ceremonie cru¬ 
dă care este descrisă pe fundalul unui gen de stare de na¬ 
tură, populată cu asociaţii naturale (familii, clanuri, triburi), 
în absenţa unei guvernări suverane care să păstreze pacea, 
triburile indiene sînt angajate într-un fel de război perma¬ 
nent al tuturor împotriva tuturor, în care războinicii cap¬ 
turaţi sînt torturaţi înainte de a cădea victimă unui 
canibalism al răzbunării. 


* James Bumett, lord Monboddo (1714-1799).Jurist şi filozof sco¬ 
ţian. Cartea sa despre originea limbajului (1773-1799) conţine un ma¬ 
terial bogat despre obiceiurile diferitelor popoare şi speculaţii cu 
privire la evoluţie. 

William Robertson* arată, în Istoria Americii (1777), că pri¬ 
zonierul e legat de un stîlp, după care tot tribul, inclusiv 
femei şi copii, vin să îl chinuie „precum Furiile", cu orice 
torturi imaginabile, uneori zile întregi. Scena aceasta este 
urmată de o alta, „nu mai puţin şocantă". Americanii de¬ 
vorează frecvent victimele cruzimii lor; de altfel este ştiut 
ca Lumea Nouă este plină de canibali, cum e cazul în Ame¬ 
rica de Sud, unde triburile îşi îngrijesc prizonierii, le dau 
femei frumoase să se bucure de ele, după care sînt ucişi şi 
înfulecaţi la un ospăţ 108 . Descrierea abatelui Raynal**, din/s- 
toria filozofică şi politică a celor două Indii este şi mai grafică: 



Fig. 13. Theodor de Bry, gravură cu canibali 
din Lumea Nouă (sec. al XVI-lea) 


* William Robertson (1721-1793). Istoric şi cleric scoţian, mem¬ 
bru al Clubului Select din Edinburgh, alături de David Hume, lordul 
Kames, Adam Smith şi Adam Ferguson. Cartea sa Istoria Americii 
(1777) a fost una din cele mai cunoscute despre acest subiect în pri¬ 
ma jumătate a secolului al XlX-lea. 

** Guillaume-Thomas Raynal (1713-1796). Abate francez, unul din¬ 
tre cei mai importanţi scriitori ai Luminilor. 

unii pîrlesc carnea prizonierului cu fîşii de pînză aprinse, 
alţii îi scot unghiile, alţii îi taie degetele, pe care le prăjesc 
şi le mănîncă în faţa lui. După Poincy, unii taie fîşii de car¬ 
ne şi pun mirodenii usturate pe răni. După aceea prizonie¬ 
rul e ucis, făcut bucăţi, gătit şi mîncat. Indienii consideră 
carnea delicioasă, iar femeile ling frigările. Păstrează gră¬ 
simea inamicului în vase, din care picură în sosurile lor la 
mese festive, pentru a perpetua, pe cît pot, răzbunarea lor. 
Virey susţine că după ce s-au întrecut în a inventa cruzimi 
din cele mai atroce, sălbaticii muşcă apoi cu furie din mem¬ 
brele prizonierilor 109 . 

Lucrarea lui Charlevoix, Istoria şi descrierea generalei a Noii 
Frânte, cuprinde una din cele mai exaltate descrieri ale ri¬ 
tualului. Prizonierii sînt obligaţi să treacă printre două rîn- 
duri de sălbatici cu ciomege, care îi bat. Ajunşi în sat, sînt 
duşi din cabană în cabană. Aici li se smulge o unghie, aco¬ 
lo li se taie un deget. Un bătrîn le jupoaie carnea pînă la os, 
un copil îi înţeapă, o femeie îi biciuie pînă îi cad braţele de 
oboseală. După aceea se face consiliu şi prizonierii sînt re¬ 
partizaţi războinicilor. Irochezii nu uită niciodată să pună 
deoparte cîţiva prizonieri „pentru public". Unii sînt adop¬ 
taţi, unii sînt făcuţi sclavi, însă majoritatea sînt ucişi. Cei care 
sînt destinaţi morţii sînt trataţi la început bine. S-ar zice că 
sînt puşi la îngrăşat pentru a fi sacrificaţi zeului războiu¬ 
lui. Li se dau numele rudelor moarte, uneori li se dau fiice¬ 
le ca femei. Cînd vine momentul sacrificiului, femeia aceasta 
se transformă într-o furie, care urlă şi invocă numele celui 
pe care vrea să îl răzbune. Satul se adună, căci aceasta este 
sentinţa de condamnare la moarte. 

Părintele Lafitau crede că un indian rupe cu dinţii un de¬ 
get al victimei şi îl pune în pipă să îl fumeze în loc de tu¬ 
tun, ori îi dă victimei să tragă un fum. Prizonierul e chinuit 
cu torţe, după care tribul consumă carnea prăjită. Uneori fac 
o cămaşă din scoarţă, căreia îi dau foc. Alteori îl scalpează 
şi îi pun cenuşă fierbinte sau îi toarnă apă clocotită în cap. 
Lescarbot arată că prizonierului îi sînt smulse unghiile, iar 
în locul lor şi pe vîrful membrului viril, călăii pun cărbuni 
aprinşi. După aceea, ei îi extrag nervii din braţe cu ajuto- 

rul unor beţe pe care le răsucesc. Du Tertre afirmă că lucrul 
cel mai uimitor este furia cu care femeile muşcă din prizo¬ 
nier. Indienii, crede el, duc carnea rămasă după ospăţ aca¬ 
să, unde o împart rudelor şi prietenilor 110 . Adair* admite că 
prizonierii indienilor sînt trataţi cu o cruzime cumplită. Li 
se pune argilă în cap, pentru ca flăcările să nu le ardă scal¬ 
pul. Din cînd în cînd captivul e udat cu apă rece, apoi fe¬ 
meile şi copiii reiau tortura focului. După ce leşină, este 
scalpat şi tăiat în bucăţi, iar acestea („inclusiv părţile ruşi¬ 
noase!", exclamă Adair în latină) sînt plimbate într-o pro¬ 
cesiune sălbatică. 



Fig. 14. Theodor de Bry, 

dansuri ale indienilor americani (sec. al XVFlea) 


Torturi crude aplicate prizonierilor de război, urmate de 
canibalism orgiastic: formula apare aproape invariabil în li¬ 
teratura de călătorie. Ceea ce este însă interesant de notat 
în această dezlănţuire a cruzimii este atitudinea victimei. 
Robertson arată că în timp ce suferă torturi inimaginabile, 

* James Adair. Negustor şi autor american, a trăit printre indieni 
între 1735 si 1775. 

prizonierul îşi cîntă cîntecele de moarte cu o voce hotărîtă, 
promite răzbunare, şi „excită ferocitatea" călăilor săi prin 
insultele pe care le adresează. Raynal propune o imagine 
similară, în care „eroul" îşi provoacă persecutorii, uneori 
„timp de o săptămînă", după care moare fără ca să i se fi 
smuls măcar un suspin. A dovedi tărie în aceste situaţii este 
„cel mai nobil triumf al unui luptător". Dacă vreuneia din 
victime i se face frică, ea este ucisă pe loc, ca nedemnă de 
soarta unui bărbat. Lafitau pretinde că în timpul acesta pri¬ 
zonierul îşi insultă adversarii spunîndu-le că „nu ştiu să îşi 
facă meseria" 111 . Charlevoix relatează că un războinic vine 
şi îi spune captivului: „Frate, fă-ţi curaj, că vei fi ars!" Ce¬ 
lălalt răspunde „cu răceală": „Asta e bine, îţi mulţumesc." 
E legat apoi de un stîlp, încît să se poată roti. El cîntă cîn- 
tecul de moarte, face recapitularea faptelor lui de vitejie, in- 
sultîndu-i pe cei din jur şi îi îndeamnă să nu îl cruţe 112 . 
Prizonierii indienilor dansează, se distrează şi rostesc nu¬ 
mele celor pe care i-au ucis sau ars la rîndul lor, mai ales 
pe cei care sînt cunoscuţi duşmanilor. Maniera în care su¬ 
feră cele mai dure tratamente dă de înţeles că le face plă¬ 
cere. în Teoria sentimentelor morale, Adam Smith prezintă 
într-un fel similar ritualul torturii: în timp ce este atîrnat de 
subsuori deasupra focului, sălbaticul nu dă nici un semn 
că resimte vreun fel de disconfort. El discută cu cei din jur, 
care privesc în timp ce „fumează tutun" — şi care, în trea¬ 
căt fie spus, manifestă, conform lui Smith, aceeaşi insen¬ 
sibilitate absolută în faţa durerii — despre „subiecte 
indiferente", cum ar fi noutăţile din ţara aceea 113 . Adam Fer- 
guson* susţine că prizonierul cere să fie omorît nu cu cuţi¬ 
tul, ci cu focul, „pentru ca acei cîini, aliaţii voştri [referinţă 
la oamenii albi] să înveţe cum suferă un bărbat" 114 . 

Nu e vorba aici doar de rezistenţa la durerea fizică. In¬ 
dianul american este ieşit din comun şi prin aceea că con- 


* Adam Ferguson (1723-1816). Filozof şi istoric scoţian, profesor 
la universitatea din Edinburgh. A scris mai multe cărţi de filozofie 
morală şi un Eseu despre istoria societăţii civile (1767) foarte citit pînă 
în secolul al XlX-lea. 

ştiinţa sa pare imună la neliniştea ce însoţeşte anticiparea 
chinurilor şi morţii. Comelius de Pauw arată, în Cercetări 
filozofice asupra americanilor , că sălbaticii din Lumea Nouă 
au un fel de indiferenţă pentru viaţă şi nu sînt tulburaţi de 
apropierea morţii. Poincy crede că prizonierul merge sin¬ 
gur, nelegat şi vesel la locul execuţiei, şi pare că nu doreş¬ 
te nimic mai mult decît moartea. Se laudă că el şi tovarăşii 
lui i-au chinuit mai mult pe cei din tribul inamic. Promite 
torturi şi mai îngrozitoare pentru cei care vor cădea prizo¬ 
nieri la rîndul lor 115 . Adair arată că în timp ce captivii sînt 
chinuiţi cu făclii aprinse, ei cîntă, înjură sau manifestă un 
„dispreţ galant". Du Tertre crede că prizonierul îi înfruntă 
cu o „figură senină şi constantă" pe călăi, îi insultă şi îi scui¬ 
pă. în capitolul despre canibali din Eseuri, Montaigne pre¬ 
zintă ritualul torturii aşa cum l-a cunoscut din cărţile lui Lery 
şi The vet. Prizonierul de război este sacrificat şi mîncat, însă 
nu înainte ca torţionarii săi să fi încercat să îi smulgă mă¬ 
car un suspin, aceasta fiind, după ei, adevărata victorie pe 
care trebuie să o obţină asupra lui. în zadar. Prizonierul cîn¬ 
tă un cîntec în care afirmă că ei îşi vor mînca propriii taţi 
şi strămoşi, care i-au servit şi lui drept hrană: „Aceşti muşchi 
— le spune el — şi aceste vene sînt ale voastre, bieţi nebuni 
ce sînteţi... savuraţi-le bine, că o să daţi de gustul propriei 
voastre cămi" (această idee este preluată apoi de Poincy şi 
Du Tertre). După aceasta îi scuipă în faţă pe călăii săi şi îi 
sfidează pînă ce îşi dă duhul. 

în prima menţiune a acestui ritual indian în literatura 
savantă, la Jean de Lery (1578), el este plasat în contextul 
povestirii despre indienii care îşi căsătoresc fiicele cu pri¬ 
zonierii de război, pentru ca apoi aceştia să fie îngrăşaţi, sa¬ 
crificaţi şi mîncaţi. Femeile tribului spală şi freacă leşul pînă 
îl fac alb, curăţîndu-1, spune autorul francez, cum se cură¬ 
ţă purceii de lapte.Soţia defunctului, pretinde el, vine prima 
şi mănîncă din el. Nu sînt menţionate torturi îndelungate, 
însă Lery este convins că înaintea morţii, prizonierul se „dis¬ 
trează". In secolul al XVH-lea însă, literatura savantă va ajun¬ 
ge la concluzia fermă că prizonierii sînt supuşi unor torturi 

cumplite pe care Ie înfruntă cu un curaj ieşit din comun îna¬ 
inte de a fi devoraţi. 

Nu întotdeauna rezistenţa la torturi este atribuită anu¬ 
me indienilor americani. Ea pare să fie o caracteristică re¬ 
cunoscută omului primitiv şi barbarilor în general. Din 
Istoria generală a Spaniei a unui autor scolastic din secolul al 
XVI-lea, Juan de Mariana, aflăm că „vechii spanioli" (ape¬ 
lativ prin care el îi desemnează pe basci) erau grosolani, 
aveau moravuri feroce, şi semănau mai mult a fiare decît a 
oameni. „Ei erau atît de secretaşi încît nici torturile cele mai 
înfiorătoare nu erau în stare să-i facă să dezvăluie un lucru 
care le-a fost încredinţat." 116 în Schiţe despre istoria omului, 
Kames vorbeşte despre incredibilul curaj în faţa morţii al 
locuitorilor din insula Celebes. Unul din ei, capturat de duş¬ 
manii săi şi apoi torturat, a suportat ca un tigru să-i lingă 
sîngele de pe faţă, fără ca măcar să clipească sau să întoar¬ 
că privirea 117 . Ferguson pretinde (Montaigne menţionează 
o poveste asemănătoare) că musulmanii sînt imuni la du¬ 
rere în anumite situaţii: „Musulmanul îşi sfîşie carnea ca să 
cucerească inima iubitei sale, după care vine vesel la ea, cu 
sîngele şiroind, ca să arate că îi merită stima." 118 însă cere¬ 
monia cu final antropofag a torturilor aplicate prizonieri¬ 
lor apare în literatura de călătorie aproape exclusiv ca un 
obicei al sălbaticilor din America. 

Exaltarea durerii 

Ce produce uluitoarea insensibilitate a victimelor? Cli¬ 
matul ar fi suspectul cel mai convenabil. Teoria lui Mon- 
tesquieu, din cartea a XlV-a din Spiritul legilor, susţine că 
frigul climatelor nordice produce un gen de contracţie a ner¬ 
vilor care diminuează sensibilitatea. „Trebuie să jupoi un 
moscovit pentru a-1 face să simtă ceva." Tot Montesquieu 
explică contradicţia dintre laşitatea locuitorilor din India, 
produsă de căldură, şi „penitenţele lor sălbatice". Imagina¬ 
ţia lor vie, pusă în mişcare de căldură, este excesivă şi ge¬ 
nerează mii de idei de care aceştia se tem mai mult decît de 
moarte. însă teoria climatului nu este folosită de autorii care 

vorbesc despre ritualul indian, după cum şi posibilitatea ca 
indiferenţa sălbaticului să fie explicată prin teza de origi¬ 
ne carteziană şi popularizată de Malebranche cu privire la 
insensibilitatea animalelor pare să fi trecut neobservată. Ex¬ 
plicaţiile avansate de autorii care descriu acest ritual par să 
nu se conecteze neapărat la marile teme ale antropologiei 
filozofice ale vremii. 

Răspunsul standard, avansat în literatura de călătorie, 
la chestiunea naturii indiferenţei prizonierului indian în faţa 
durerii şi morţii, este că greutăţile vieţii sălbatice sînt ace¬ 
lea care întăresc caracterul şi trupul. Un alt răspuns, com¬ 
patibil cu primul, este de a arăta că ideile despre onoare, 
preţuite în societăţile războinice, sînt acelea în virtutea că¬ 
rora sălbaticii nu numai că rezistă, dar se pare că şi năzuiesc 
să îndure „fără un murmur, dureri care par imposibil de su¬ 
portat pentru natura omenească" (Robertson). Educaţia şi 
onoarea: iată o formulă care îi apropie pe canibalii indieni 
de unele dintre popoarele eroice ale Lumii Vechi, în special 
de spartani. Secolul al XVIII-lea, mai cu seamă, marchează 
o proliferare a imaginilor pozitive despre ordinea politică 
a republicii romane sau a spartanilor. Scopul scriitorilor care 
vehiculează mitul Spartei ori al Romei republicane este de 
a critica corupţia moravurilor din monarhiile contempora¬ 
ne. Sălbaticul antropofag este invocat uneori pe fondul ad¬ 
miraţiei pentru virtuţile arhaice ale unei educaţii stoice. 
Lescarbot crede că indienii se antrenează cu cărbuni aprinşi, 
să reziste la durere, precum romanii şi spartanii. Robertson 
descrie probele pe care trebuie să le suporte un tînăr pen¬ 
tru a deveni războinic, şi observă că vînătoarea şi războiul 
neîncetat îi obişnuiesc pe sălbatici cu stratagemele şi cu vir¬ 
tuţile răbdării şi secretului. Adam Smith susţine şi el că pri¬ 
mitivii au o „disciplină spartană", rezultat al traiului dur 
şi al educaţiei. Fiecare sălbatic, crede el, se pregăteşte din 
copilărie pentru a fi gata să îndure cele mai oribile torturi. 
Voltaire îi compară şi el favorabil, în Eseul despre moravuri, 
pe „pretinşii sălbatici" cu spartanii. Copiii indieni, susţine 
el, se întrec să vadă care ţine mai mult în mînă un tăciune 
aprins. Montaigne şi Pascal menţionează şi ei o poveste cu 

un băiat spartan care n-a dat nici un semn că s-ar fi întîm- 
plat ceva cînd un tăciune care i-a căzut în mînecă l-a ars pînă 
la os 119 . Ideea aceasta a fost dezvoltată de Lafitau, care pre¬ 
tinde că a văzut cu ochii lui un copil de 5-6 ani, care opă¬ 
rit cu apă clocotită în urma unui accident, îşi cînta cîntecul 
de moarte, în ciuda durerilor pe care le resimţea. 



Fig. 15. Pieter van Laer, „Flagelanţi" 


Capitolele despre ritualul indian din literatura de călă¬ 
torie fac parte d intr-o nebuloasă de scrieri care, începînd cu 
perioada Antichităţii, glorifică rezistenţa la durere. Creşti¬ 
nismul primitiv, în special, a promovat sfidarea durerii ca 
pe o datorie supremă a credinciosului, un semn al bunăvoin¬ 
ţei divine. Actele martirilor au fost probabil primul set de 
scrieri care au vehiculat obsesia indiferenţei la durere. Sfîn- 
tul Laurenţiu, legat de o frigare şi fript la foc mic, îi spune 
magistratului roman: „întoarce, că pe partea asta e gata!" 
După ce corpul lui a fost supus flăcărilor şi pe cealaltă par¬ 
te, el i-a aruncat în faţă omului legii: „Acuma chiar s-a fă¬ 
cut! [coctum est]. Gustă să vezi dacă e mai bun crud ori fript!" 
Geografia anticilor a fost o altă sursă a acestor istorii. Dio- 
dorus Siculus ne prezintă pe ihtiofagii din Arabia; ei nu au 
milă de cei care suferă, strangulează femei şi copii fără să 

le pese, „şi chiar atunci cînd sucombă sub torturile cele mai 
extraordinare, rămîn liniştiţi, uitîndu-se doar la rănile care 
li s-au făcut şi înclinînd capul la fiecare lovitură" 120 . 

Un alt gen, destul de popular, care prezintă şi el exem¬ 
ple de bravură în faţa morţii şi torturii, este acela al „lite¬ 
raturii de eşafod". Pînă în secolul al XlX-lea, pedeapsa 
capitală este un ritual public,iar reacţiile condamnaţilor (re¬ 
ale sau născocite) au o importanţă aparte. Uneori ei dau do¬ 
vadă de o bravură extraordinară. Aristocraţii sînt prezentaţi 
înfruntînd moartea cu calm, o atitudine dictată de codul 
onoarei. Dar chiar şi criminalii comuni pot să se ridice dea¬ 
supra condiţiei lor. In Anglia secolului al XVIII-lea, spînzu- 
rătoarea este ocazia unui gen de carnaval, unde eroul principal 
al piesei este prezentat încercînd să profite de statutul său 
pentru a-şi regla verbal conturile cu autorităţile. Montaigne 
ne spune că un condamnat a refuzat să scape de spânzură¬ 
toare pe motiv că fata care i se oferise în căsătorie era urîtă, 
cu obrajii scobiţi şi cu nasul mare; un altul îi spune călău¬ 
lui să nu îl atingă pe piept că se gîdilă. In Germania, un con¬ 
damnat ridică indiferent din umeri pe eşafod şi exclamă: 
„Aşa merge treaba!", o expresie care ajunge imediat o zica¬ 
lă locală; un altul mănîncă cu poftă prunele pe care i le cum¬ 
pără procurorul înainte de a-i veni rîndul să fie executat 121 . 

In fine, un al treilea gen cu putinţă de reperat în aceas¬ 
tă zonă este acela despre atitudinea filozofilor în faţa mor¬ 
ţii. O lungă perioadă de timp filozofia a fost asociată strîns 
unei arte de a muri 122 . Filozoful face demonstraţia naturii 
sale pe patul de moarte, neînfricat în faţa terorilor morţii şi 
neînduplecat de superstiţii. Un capitol din Eseurile lui Mon¬ 
taigne se intitulează A filozofa înseamnă a învăţa să mori. în- 
tr-o scrisoare, Seneca îl menţionează pe un om care nu şi-a 
întrerupt lectura unei cărţi în timp ce chirurgul îl opera; 
exemplu reluat şi de Montaigne, alături de acela, tot din Se¬ 
neca, al filozofului care îşi bătea joc de călăii săi pentru a 
le „irita cruzimea". Hobbes l-ar fi admonestat peSelden, care 
trăgea să moară şi care i-ar fi spus că vrea să cheme şi un 
preot: „Ai trăit toată viaţa ca un bărbat şi acum vrei să mori 
ca o femeie!" Despre Leibniz se povestea că a murit ca un 

ateu, preocupat în ultimele sale momente de rezolvarea unei 
probleme matematice. Exemplele tăriei filozofice în faţa 
morţii şi durerii formează probabil o paralelă la actele mar¬ 
tirilor bisericii şi erau o componentă fundamentală a ima¬ 
ginii despre filozofie ca o îndeletnicire ce formează un 
caracter superior. Posibilitatea ca cineva să moară ca filo¬ 
zof delirînd într-un azil de lunatici a trebuit să îi aştepte pe 
admiratorii lui Nietzsche pentru a se realiza. 


Fig. 16. Antonello della Messina, 

„Martiriul Sfmtului Sebastian" 

O dată cu Montaigne avem de-a face cu o fuziune a aces¬ 
tor genuri. în Eseuri el observă că există destule „persoane 
obişnuite" [personnes populaires] care, deşi sînt conduse către 

Fig. 17. Jean Louis David, „Moartea lui Socrate" 


moarte, „şi nu o moarte simplă, ci una ruşinoasă şi acom¬ 
paniată uneori de chinuri", dau dovadă de o stăpînire de 
sine de-a dreptul extraordinară. Pe ultimul drum, ei îşi fac 
ordine în afacerile domestice, se întreţin cu prietenii, cîntă, 
uneori chiar rîd ori închină în sănătatea cunoscuţilor, „la fel 
de bine ca şi Socrate" 123 . Nu e nevoie aşadar să fii un sfînt 
sau un erou pentru a înfrunta moartea cu curaj, pare să spu¬ 
nă Montaigne. El prezintă un mic catalog al acestui curaj 
democratic. Un condamnat roagă escorta să nu o ia pe o anu¬ 
me stradă, de frică să nu pună mîna pe el un creditor de-al 
său. Chiar şi femeile furnizează acum exemple de insensi¬ 
bilitate. Iat-o pe acea pariziancă ce şi-a jupuit faţa numai ca 
să dobîndească un ten fraged, sau pe femeile care îşi smulg 
dinţii pentru a-şi face vocea mai moale (Montaigne se in¬ 
spiră aici probabil dintr-un episod patristic: Sfîntul Ieronim 
a fost creditat că şi-a pilit dinţii pentru a pronunţa mai bine 
textele sfinte în ebraică). Unele femei înghit nisip pentru a-şi 
decolora pielea sau îşi sîngerează coastele pentru a-şi pune 
un corset care să le dea o talie „spaniolă". între exemplele 
din Eseuri, unele sînt inspirate de istorie şi de literatura de 
călătorie. în regatul Natsinque, soţiile se lasă cu bucurie să 



CELALALT om al naturii 


115 


fie arse pe rug la moartea soţilor. Locuitorii unui oraş ase¬ 
diat de Brutus manifestă o adevărată „dorinţă frenetică de 
a muri". 

Toate acestea indică, după Montaigne, forţa opiniei. 
Avem de-a face aici cu o temă sceptică şi stoică. Montaigne 
scrie că Pyrrho, fondatorul şcolii sceptice, le-ar fi arătat pa¬ 
sagerilor de pe nava cu care călătorea, înspăimîntaţi de fur¬ 
tună, un purcel ce părea să fie singurul care nu îşi făcea nici 
o grijă. Mai frecvent decît educaţia filozofică, ideile religioa¬ 
se sînt responsabile pentru acceptarea senină a durerii şi a 
morţii. Cîţi nu s-au lăsat mai curind ucişi în timpul războa¬ 
ielor dintre turci şi greci decît să se circumcidă pentru a se 
converti? Cîţi flagelanţi europeni nu îşi biciuiesc carnea pînă 
la os? însă tot Montaigne acceptă că alături de opinie este 
şi natura însăşi aceea care ne dictează reacţiile: „tot ceea ce 
e viu... tremură în faţa durerii". Durerea este de fapt mai 
cumplită decît moartea însăşi, dovadă că mulţi oameni 
preferă să moară decît să fie chinuiţi. Dar este iarăşi „ima¬ 
ginaţia" aceea care, anticipînd moartea, ne face să resimţim 
mai viu durerea. 

Stoic şi spartan, impasibil în faţa morţii şi vehement cu 
persecutorii săi, primitivul are capacitatea de a deveni ve¬ 
hiculul unor argumente subversive. Raynal exclamă: „Fa¬ 
natici ai tuturor religiilor vane şi false, mai lăudaţi acum 
[dacă puteţi] tăria martirilor voştri. Sălbaticul natural eclip¬ 
sează toate miracolele voastre." Această posibilitate pare să-l 
fi mişcat chiar şi pe un scriitor religios precum Jean de la 
Placette, care admite, în Eseuri de morală (1716), că unii oa¬ 
meni pot suferi cu succes torturi precum cele cu care au fost 
chinuiţi martirii „doar din cauze pur omeneşti şi fără nici 
un ajutor al graţiei divine". Iată-i spre exemplu pe filozo¬ 
fii păgîni care au rezistat torturilor sau s-au aruncat în foc 
(Calanus şi Peregrin). Tot aşa, femeile din India, care fac la 
fel la moartea soţului; în fine, cum ne arată şi sălbaticii din 
America, care sînt traşi în ţeapă şi puşi la frigare de vii, cînd 
sînt prinşi în război, şi care nu încetează să cînte pînă în mo¬ 
mentul în care îşi dau duhul. Rezultă de aici, pretinde Pla¬ 
cette, că ceea ce reclamă biserica de la martirii săi nu este 

Fig. 18. Giovanni Baglione, „Martiriul Sfintei Agatha" 


imposibil 124 . Lafitau expune în esenţă aceeaşi teorie. Prizo¬ 
nierii se poartă cu un asemenea eroism încît pot fi compa¬ 
raţi cu martirii bisericii primitive. Ceea ce pentru aceştia era 
efectul graţiei şi al miracolului, pentru indieni este însă efec¬ 
tul naturii acestora şi al forţei spiritului lor 125 . Pentru Hen- 
ry More, curajul necredincioşilor, motivat de dorinţa de 
glorie sau de superstiţie, arată ce poate face adevărata vir¬ 
tute 126 . După Virey, atitudinea victimelor ritualului dove¬ 
deşte că oamenii naturii sînt nişte „eroi". Ce de virtuţi — 
exclamă el — în comparaţie cu popoarele modeme, care sînt 
efeminate şi moleşite! 127 

In Cercetări filozofice despre americani, de Pauw avansea¬ 
ză o explicaţie strict ştiinţifică a tăriei de a înfrunta moartea 
întîlnită la unele popoare. Vorbind despre femeile indiene 
care se aruncă în foc la moartea soţului lor, el pretinde că 
acestea sînt drogate de brahmani cu o băutură al cărei se¬ 
cret l-ar fi descifrat în urma unor cercetări făcute de el pe 
această temă. Băutura cu pricina ar conţine o „infuzie pu¬ 
ternică de şofran", care ar fi mai tare decît opiul şi alte nar¬ 
cotice. Faptul că femeile sînt drogate printr-o „stratagemă" 
a brahmanilor şi fachirilor explică presupusele gesturi de 
bucurie pe care le fac în faţa rugului. Indienii americani, spe¬ 
culează de Pauw, folosesc şi ei un procedeu asemănător, dro- 
gîndu-şi victimele cu tutun 128 . 

Această teorie fiziologică este însă excepţia. Regula este 
imaginea exemplară a sălbaticului ca spartan şi care este, 
desigur, importantă în legătură cu tendinţa mai generală de 
exaltare a „bunului sălbatic" pe socoteala exceselor civili¬ 
zaţiei occidentale. Insă ea este probabil mai demnă de aten¬ 
ţia noastră în măsura în care ea vehiculează o critică 
fundamentală a unei anume filozofii politice a secolelor 
XVII-XVIII. Imaginea sălbaticului care sfidează moartea este 
opusă noţiunii de stare de natură aşa cum aceasta este ex¬ 
pusă de teoriile contractului social şi de o parte a şcolii drep¬ 
tului natural. Cel puţin în versiunea lui Thomas Hobbes, 
omul natural este un individ dotat cu o timiditate esenţia¬ 
lă. El poate fi, desigur, agresiv, însă în cele din urmă inca¬ 
pacitatea sa de a suporta pericolul permanent din partea 
celorlalţi îl face — ca şi pe oricare alt locuitor al stării de 
natură — să reclame pacea. Este momentul faimosului pact 
de constituire a societăţii, în care indivizii îşi transferă drep¬ 
tul de viaţă şi de moarte către un suveran. Teama de moar¬ 
te şi dorinţa de prosperitate, pasiuni care i-au condus să se 
asocieze, lucrează şi în cadrul societăţii civile, pentru a-i ţine 
în ascultare faţă de suveran. 

Subvertirea omului natural 

Sălbaticul care priveşte moartea cu o stranie indiferen¬ 
ţă este orice, numai nu omul timid al stării de natură. Nici 

chinurile cele mai înfricoşătoare, nici perspectiva de a fi mîn- 
cat de viu nu îl pot determina pe acest sălbatic să joace ro¬ 
lul pe care unele teorii ale dreptului natural i l-au desemnat: 
acela de a se teme de moarte. El poate fi maleabil în alte pri¬ 
vinţe. Este crud, trăieşte într-un război al tuturor contra tu¬ 
turor, nu are guvernare, este sărac, superstiţios şi nu pare 
prea înclinat spre sociabilitate naturală. In toate acestea, ju¬ 
riştii şi filozofii dreptului natural îşi pot recunoaşte creatu¬ 
ra. Insă în ce priveşte teama de moarte, o pulsiune presupus 
naturală şi esenţială în scenariul generării şi menţinerii au¬ 
torităţii politice, sălbaticul are alte idei. „Imaginaţia" sa, o 
dimensiune capitală a analizei clasice a motivaţiei acţiunii 
politice, nu pare să fie tulburată de proximitatea morţii. Dacă 
autorii secolului al XVIII-lea reuşesc să ia distanţă faţă de 
implicaţiile teoriei lui Hobbes, pe care le privesc cu vădit dis¬ 
confort, aceasta se întîmplă şi datorită faptului că literatura 
geografică vehiculează în mod consistent o imagine despre 
omul natural parţial diferită de aceea a filozofilor politici. 

Probabil că ind ianul crud nu este întocmai acceptabil nici 
pentru teoriile de inspiraţie aristotelică, care postulează un 
gen de simţ social al omului şi care nu îşi construiesc argu¬ 
mentele pornind de la pasiunea fricii. Spre exemplu, sălba¬ 
ticul reuşeşte performanţa să contrazică teoria lui Aristotel 
despre curaj. După filozoful grec, curajul este ceva contrar 
ferocităţii. Există numeroase triburi care nu scapă nici o oca¬ 
zie să ucidă oameni şi chiar să îi mănînce, între care se nu¬ 
mără şi două triburi din jurul Mării Negre, arată Aristotel. 
Insă despre acestea, ca şi despre celelalte naţiuni care trăiesc 
din „tîlhărie", el nu crede că putem spune că ele au curaj 129 . 
De asemenea, genul de socialitate gurmandă al indienilor 
nu este întocmai uşor asimilabil idealului „prieteniei" (phi- 
lia ) despre care etica aristotelică susţine că îi uneşte pe 
membrii unei cetăţi. Dacă acest sălbatic va fi fost sesizat ca 
opus şi acestei clase de argumente are mai mică importan¬ 
ţă. Aristotelismul politic era oricum în declin în această pe¬ 
rioadă, supravieţuind mai ales prin comentariile pioase ale 
unor jurişti universitari germani. Noua filozofie politică a 
secolelor XVII-XVIII este mai curînd contractualistă. 

în legătură cu această ştiinţă politică şi cu teoria drep¬ 
turilor naturale cu care ea este aliată trebuie să ne punem 
întrebarea cu privire la relevanţa teoriei despre sălbatic avan¬ 
sată de literatura despre călătorie. Aceasta împrumută te¬ 
oriei contractului o parte din materialul său empiric, însă 
cazul ritualului crud ne arată că această generozitate are li¬ 
mitele sale. Literatura despre sălbatic este un gen filozofi- 
co-istoric radical, sistematic şi separat, care descoperă un 
om natural altul decît creatura filozofilor speculativi. Cele 
două genuri nu au intrat neapărat în coliziune, însă ele şi-au 
delimitat cîte un spaţiu al lor propriu. Această situaţie nu 
a rămas fără consecinţe pentru teoria modernă a stării de 
natură şi a contractului. Capacitatea sa de a se prezenta ca 
o reconstrucţie istorică valabilă a fost handicapată de aceas¬ 
tă alteritate a literaturii de călătorie. într-adevăr, dacă săl¬ 
baticul este aşa cum l-au descris călătorii, atunci înseamnă 
fie că teoria stării de natură este eronată, cel puţin în une¬ 
le din datele sale, fie că indianul nu se află în starea de na¬ 
tură. Prima variantă implică o reconsiderare a relevanţei 
stării de natură şi a asociaţiei politice care s-ar fi format de 
aici. A doua posibilitate sărăceşte material teoria contrac¬ 
tului şi a drepturilor naturale prin privarea sa de ceea ce 
ar fi putut să fie o ilustrare ideală a stării naturale. 

Dificultăţile ridicate de antropologia primitivilor pot fi 
evitate dacă starea de natură şi contractul ar fi mai curînd 
situaţii ipotetice, experimente mentale. Aceasta este ceea ce 
David Hume recomandă filozofilor, în Tratatul despre natu¬ 
ra umană : „starea de natură... trebuie privită ca o simplă fic¬ 
ţiune, nu deosebită de epoca de aur de care ne vorbesc 
poeţii" 130 . Acest concept, crede Hume, poate fi admis nu¬ 
mai ca o „ficţiune filozofică".Începînd cu Kant şi ajungînd 
pînă la Gauthier şi Rawls în secolul al XX-lea, aceasta este 
interpretarea dominantă a teoriei contractului. în acest caz 
însă ea îşi reduce din forţa explicativă, pentru că nu mai este 
o reconstrucţie a istoriei societăţii. Se ştie că în secolul al 
XVIII-lea şi la începutul secolului al XlX-lea, ea a fost vio¬ 
lent criticată, în special în Anglia, în favoarea unei abordări 
„istorice" a drepturilor politice. Ceea ce este acum mai clar 

este cum a ajuns să fie vulnerabilă la o asemenea critică, de 
vreme ce la începuturi ea este o teorie nu doar despre o sta¬ 
re ipotetică, ci despre una reală (derivabilă însă şi ca ipote¬ 
ză logică, pe baza unei analize). Literatura de călătorie nu 
mai poate funcţiona pur şi simplu ca o confirmare a ideii 
istoricităţii stării de natură pentru o teorie care este presa¬ 
tă să se redefinească doar ca studiu al unor condiţii ideale. 

Intr-o asemenea deplasare a unităţilor de relief ale cu¬ 
noaşterii omului, literatura despre sălbatic nu avea cum să 
se menţină la rîndul său neafectată. Ceremonia indiană a 
torturii pune probleme şi pentru noile formule ale ştiinţei 
politice, probleme care se cer neutralizate sau ignorate, în 
condiţiile în care etica republicanismului spartan sau logi¬ 
ca drepturilor naturale nu mai sînt compatibile cu spiritul 
acestor noi ştiinţe. De aceea antropofagia este un element 
din reţeta sărbătorii învingătorilor a cărui prezenţă începe 
să fie chestionabilă. In cartea lui Charlevoix întîlnim cazul 
unei orgii criminale, descrisă în detalii mărunte, pînă în mo¬ 
mentul în care prizonierii sînt ucişi şi arşi. După „crimă", 
noaptea este petrecută de trib „în sărbătoare", însă nu aflăm 
dacă ospăţul a inclus şi came de om. Este posibil ca aceas¬ 
ta să fie o omisiune; în fond Charlevoix nu ezită să prezinte 
numeroase cazuri de canibalism. Insă Adam Ferguson, în 
Istoria societăţii civile (1767), menţionează ritualul şi rezis¬ 
tenţa fenomenală a sălbaticilor la durere, fără să mai arate 
că el se termină cu un ospăţ canibal, poate deoarece crede 
că majoritatea prizonierilor indieni nici nu mai ajung să fie 
torturaţi, ci sînt adoptaţi de familiile tribului învingător, „îm¬ 
părţind [cu membrii tribului] toate privilegiile unui cetă¬ 
ţean", pentru ca tribul să-şi refacă populaţia pierdută în urma 
războiului 131 . Nici Smith nu menţionează antropofagia, 
deşi am văzut că şi el cunoaşte literatura despre supliciile 
indienilor americani. Intervenţia lui Poincy se petrece pe alte 
coordonate. El nu neagă prezenţa canibalului, însă pregă¬ 
teşte terenul pentru minimizarea rolului torturilor. După el, 
caraibii obişnuiau să îşi chinuieprizonierii de război; acum 
însă ei preferă să îi ucidă dintr-o singură lovitură 132 . Cazul 
lui Adair este şi mai instructiv, pentru că aici este limpede 

că absenţa canibalului din ritualul crud este intenţionată şi 
este efectuată pe fondul unei lecturi selective a surselor cla¬ 
sice. Un războinic brav îşi înfruntă călăii, ne informează el, 
spunîndu-le că a torturat şi ucis la rîndul său multe din ru¬ 
dele lor şi că naţiunea sa va avea grijă să îi silească să „mă- 
nînce foc" 133 . Desigur, Eseurile lui Montaigne de unde probabil 
el culege această poveste se referă la mîncatul de came ome¬ 
nească, un detaliu care nu se potriveşte deloc cu imaginea 
lui Adair despre indienii americani. 

Dar cea mai importantă răsturnare de optică filozofică 
se petrece la nivelul semnificaţiei generale a ritualului săl¬ 
batic, o mişcare ce anunţă eviscerarea sensului său profund 
şi transformarea sa într-un tablou satiric. Tortura iminentă 
a prizonierilor îi oferă lui Voltaire ocazia de a mobiliza doar 
un set de pasiuni burgheze. Romanul său Candide sau opti¬ 
mismul (1759) este cunoscut ca o parodie a ideii lui Leibniz 
despre cea mai bună din lumile posibile. Insă el cuprinde 
şi un episod al cărui conţinut teoretic este lămurit foarte bine 
de protagoniştii săi. Candide este prins de canibali, împre¬ 
ună cu servitorul său, Cacambo. Candide îi cere acestuia să 
le explice sălbaticilor „ce fel de lipsă de omenie înspăimîn- 
tătoare este să faci mîncare dintr-un om, şi cît de puţin creş¬ 
tin este acest lucru". Cacambo nu pare convins că argumentele 
stăpînului său ar avea mare trecere printre canibali, aşa în- 
cît recurge la o traducere foarte creativă a ordinului primit: 
„Domnilor, dumneavoastră speraţi că astăzi veţi mînca un 
iezuit. Asta e foarte bine şi nimic nu e mai just decît a-i tra¬ 
ta astfel pe duşmani. De fapt, dreptul natural este cel care 
ne învaţă să ne ucidem aproapele şi astfel se procedează 
oriunde pe pămînt. Dacă noi nu ne folosim de dreptul de a-1 
mînca este pentru că avem ce să punem pe masă. Insă dum¬ 
neavoastră nu aveţi aceleaşi resurse ca noi. Este fără îndo¬ 
ială mai bine să-i mîncăm pe duşmani decît să abandonăm 
corbilor şi viermilor fructul victoriei noastre. Insă, domni¬ 
lor, dumneavoastră nu aveţi de gînd să vă mîncaţi priete¬ 
nii. Vă imaginaţi acum că puneţi un iezuit la frigare, însă 
acela pe care vă pregătiţi să-l rumeniţi este inamicul inami¬ 
cilor dumneavoastră." Filozoful nostru îşi asigură elibera- 

rea din cazanul antropofag cu preţul necredinţei, justifica¬ 
tă, cu o ironie sofisticată, de argumentele dreptului natu¬ 
ral modem. Cacambo le arată sălbaticilor că stăpînul său a 
ucis un iezuit, iar ei găsesc tot acest discurs „foarte rezona¬ 
bil". De data aceasta nu va mai fi nici un martir, pentru că 
vremea stoicismului rustic a trecut. 

Declinul raselor monstruoase 


Sînt canibalii fiinţe omeneşti? Că unii oameni au mîn- 
cat carnea altor oameni, nimeni nu a negat acest fapt. însă 
antropofagia despre care ne povestesc istoricii este de cele 
mai multe ori una particulară, produs al unor circumstan¬ 
ţe extreme: foamete, furie, entuziasm religios. Individul tre¬ 
buie să iasă cumva dintre graniţele genului său pentru a se 
atinge de hrana interzisă. Devenit canibal, el nu îşi tîrăşte 



Fig. 19. Gregor Reisch , 
ilustraţie din „Mărgărită philosophia“ (1517) 


după sine propria specie. Ca hrană ordinară, carnea de om 
pare destinată unor alte genuri de creaturi. Sursele antice, 
medievale şi modeme timpurii ne relatează despre popoa¬ 
re de sălbatici antropofagi care sînt descrise ca nişte colec¬ 
ţii de fiinţe ciudate, hibrizi între animal şi om 134 . Un demers 
explicabil: doar un neam de monştri ar putea duce o viaţă 
atît de străină de regulile vieţii omeneşti şi doar pentru un 
asemenea popor regula naturii poate fi una pe dos. 

Imaginea tipică a monstrului-canibal a fost aceea a chi- 
nocefalului. Primele referinţe la popoarele fantastice cu cap 
de cline, care trăiesc în Asia, datează din perioada preso¬ 
cratică. 135 Ele ajung apoi să anime imaginarul medieval. 
Marco Polo descoperă, pe o insulă, antropofagi cu cap de 
cline. Columb menţionează primul prezenţa mîncătorilor 
de came de om în Lumea Nouă, despre care susţine că ar avea 
cap de cline — o idee preluată de la Pliniu, probabil prin 
mijlocirea unei confuzii cu termenul latin caniş (cline) 136 . 

In lupta lor împotriva superstiţiilor, filozofii Luminilor 
resping ideea că există specii naturale de canibali. Voltaire 
arată, în Eseu despre moravuri, că existenţa monştrilor nu este 
imposibilă: „... în ţările calde unele maimuţe au subjugat 
fete..." După Herodot, continuă filozoful din Femey, în 
Egipt o femeie s-a acuplat public cu un ţap. Din aceste re¬ 
uniuni abominabile s-au putut naşte fiinţe monstruoase, însă 
„ele nu au influenţat regnul uman, pentru că, fiind aseme¬ 
nea catîrului, care nu se înmulţeşte, ele nu au putut dena¬ 
tura alte rase" 137 . In articolul Carne al Enciclopediei Yverdon, 
citim despre negrii din Guyana care au fizionomie de tigri 
şi care sînt antropofagi prin instinct. Cînd unii din aceştia 
se găsesc pe nave de sclavi, îi sfîşie pe ceilalţi prizonieri. Acest 
fapt ar fi surprinzător dacă ar fi adevărat, însă e contrazis 
de mai multe persoane care au pentru noi o autoritate mai 
mare decît aceea a dlui Roemer, comentează autorul artico¬ 
lului. Alţi savanţi credeau că antropofagia este explicabilă 
pe baza variaţiei danturii. Sf. Ieronim arată că antropofa¬ 
gii din Scoţia au două rînduri de dinţi. Astfel, speciile de 
oameni care au mai mulţi dinţi decît alţii ar fi „carnasiere" 
(tătarii, chinezii, sirienii). însă călătorii cei mai luminaţi nu 
au întîlnit acest fenomen. E adevărat că în Matamba şi în 
Congo, la unele triburi antropofage, există un obicei de a 
mutila dinţii, ceea ce a făcut pe unii călători superficiali să 
creadă că gustul pentru carnea de om vine de la o multi¬ 
plicare a dinţilor, conchide articolul. 

Scepticismul relativ la existenţa monştrilor nu este com¬ 
plet necunoscut înainte de secolul al XVIII-lea. Un emisar 
papal care călătoreşte în China în secolul al XlV-lea arată. 

referindu-se la monştrii asiatici descrişi de călători: „Ade¬ 
vărul este că nu există asemenea popoare. Se poate totuşi 
să existe cîte un monstru individual, în unele locuri ." 138 în¬ 
doiala devine un exerciţiu constant abia la autorii moderni. 
Ea decurge nu doar dintr-o observaţie mai critică a realită¬ 
ţii cît — şi poate mai ales — dintr-o perspectivă teoretică 
pentru care monstruozitatea este suspectă pe fondul unei 
filozofii integrale a naturii şi a societăţii. 



Fig. 20. Chinocefal devorînd un cavaler, ilustraţie medievala 

în secolul al XVI-lea, Ambroise Pare* definise monştrii 
ca fiind „lucruri care apar împotriva cursului naturii" (e ade¬ 
vărat că unele din cauzele care, după el, duc la apariţia mon¬ 
ştrilor sînt perfect naturale, de pildă loviturile aplicate 
femeii însărcinate) 139 . însă în De Cive Hobbes face din arti¬ 
culaţia monstruozităţii cu natura o relaţie contingenţă. Pen¬ 
tru el, ce este un monstru e în primul rînd o problemă de 
definiţie a termenilor, iar dreptul de definiţie a noţiunilor 
legale este, după el, domeniul exclusiv al autorităţii suve¬ 
rane. Monstrul moral nu este, aşadar, o chestiune de resor¬ 
tul ştiinţei naturale. Statul decide cine este un monstru: „De 
exemplu, să presupunem că o femeie dă naştere unui copil 


* Ambroise Pare (1510-1590). Medic francez, unul din părinţii chi¬ 
rurgiei modeme. 

deformat, iar legea interzice uciderea unei fiinţe omeneşti, 
întrebarea care se pune este dacă nou-născutul [acesta] este 
o fiinţă umană... Deci, ce este o fiinţă umană? Nimeni nu 
pune la îndoială că aici republica este aceea care decide — 
şi asta fără ca ea să ia în considerare definiţia lui Aristotel 
după care omul este un animal raţional ." 140 De ce anume 
trebuie ca republica să nu îl consulte pe Aristotel nu este 
prea limpede, însă putem presupune că aceasta se întîm- 
plă pentru că ea are acum la dispoziţie teoria mai pragma¬ 
tică a lui Hobbes. 

Consecinţa acestei critici nu este dispariţia monstrului. 
Galeriile teratologice vor rămîne şi în Iluminism o catego¬ 
rie importantă a imaginaţiei. Monştrii modernităţii însă nu 
mai posedă acea alteritate radicală a predecesorilor lor cla¬ 
sici şi medievali, ci sînt excrescenţe ale unei lumi aproape 
casnice, simple deviaţii de la figurile normalităţii. Ştiinţele 
fizionomiei ori ale criminalisticii încep să descrie, în locul 
păcătoşilor împotriva naturii şi a lui Dumnezeu, o conste¬ 
laţie de degeneraţi cum ar fi violatorii. Dacă la începutul 
secolului al XlX-lea violul era (cu unele excepţii) o catego¬ 
rie minoră a ofenselor comune recunoscute de legea civi¬ 
lă, la sfîrşitul aceluiaşi secol avem de-a face deja cu irupţia 
în imaginaţia socială a personajului violatorului patologic. 
Descrierea-tip: mic de statură, robust, anomalii ale nasului 
şi ale organelor genitale, inteligenţă redusă, deformări cra¬ 
niene, pasiune pentru jocuri de noroc. în aceeaşi perioadă 
apare şi o altă figură durabilă a spaimei, aceea a crimina¬ 
lului în serie 141 . 

între neamurile exotice de monştri morali un loc anu¬ 
me îl ocupă adoratorii Diavolului. în iconologia creştină. 
Diavolul a fost multă vreme principala figură a mîncăto- 
rului de oameni. Tablouri ale Judecăţii de Apoi ni-i înfăţi¬ 
şează pe păcătoşi devoraţi de Iad, care este reprezentat de 
o gură nesătulă, care scuipă flăcări. Alături de diavoli, la 
acest ospăţ monstruos participă şi adoratorii săi. Marco Polo 
menţionează constant idolatria cînd se referă la obiceiuri 
aberante printre care canibalismul. America a fost înainte 
de oricare altul continentul unde Diavolul îşi avea cultul său. 

Jose de Acosta* îi prezintă pe incaşi şi pe mexicani ca pe niş¬ 
te adoratori ai Satanei, practicînd un cult care este un gen 
de creştinism pe dos. Există în Mexic mînăstiri de virgine 
dedicate Diavolului, unde sînt crescute fete pentru sacrifi¬ 
cii 142 . Descoperind riturile aztecilor, spaniolii nu mai au nici 
o îndoială că aceştia îl cinstesc pe Satana, în onoarea căru¬ 
ia, după cum arată Acosta, ei au vărsat infinit de mult sîn- 
ge. Comentînd aceste relatări, Henry More afirmă: „Atît de 
crudă şi de tiranică a fost domnia Diavolului în nou desco¬ 
perita lume păgînă." Popoarele din Guiana şi alte ţări nu nu¬ 
mai că sacrifică oameni, însă îi şi mănîncă. în Florida, 
Diavolul apare şi spune că îi este sete şi cere sînge de om. 
în Peru, sînt sacrificaţi la încoronarea unui rege o sută de 
copii. în Mexic, este înecată o fată, pentru a ţine companie 
zeului lacului. După ce sacrifică un prizonier,preotul îşi pune 
pe el o piele jupuită de pe un om şi se duce să ceară bani în 
piaţă. Cine refuză e pălmuit cu un colţ însîngerat al pielii 143 . 

Credinţa în regatele satanice îl face pe More aproape o 
excepţie între filozofii şi călătorii din a doua jumătate a se¬ 
colului al XVII-lea, cînd chiar şi în Lumea Nouă Diavolul 
pare că începe să îşi piardă apetitul pentru carnea de om. 
în cartea de călătorii în Noua Spanie a lui Thomas Gage** 
(1648) religia aztecă este descrisă în termeni care vehiculea¬ 
ză un simbolism vizibil şi tradiţional al Anticristului. Un 
templu aztec este făcut din capetele prizonierilor de război 
ucişi, „un lucru hidos la vedere". Nici un cuvînt însă de¬ 
spre canibalismul ritual în acest context. Descriind un alt 
templu aztec, Gage arată că acolo se găseşte un idol făcut 
din seminţele plantelor care sînt cultivate în acea ţară şi 
amestecate cu sînge de copil şi de virgine, cărora li se des¬ 
chide pieptul cu „brice" pentru a li se extrage inima, care este 
apoi oferită ca ofrandă zeului. După aceasta idolul este rupt 


* Jose de Acosta (1539-1600). Teolog şi misionar iezuit, rector al 
colegiului iezuit din Salamanca, autor al unei lucrări despre istoria 
naturală şi morală a Indiilor (1590). 

** Thomas Gage (1603-1656). Călător în America între 1625 şi 1637, 
cartea sa despre coloniile spaniole a creat senzaţie, stîmind dorinţa 
englezilor de a captura aceste teritorii. 

în bucăţi. Aztecii se apucă să facă altul, nu înainte de a dis¬ 
tribui poporului bucăţile primului. Fiecare este fericit să aibă 
o bucăţică. Acest pasaj este regizat de o teorie care circulă 
în secolele XVII şi XVIII şi care pretinde că antropofagia unor 
naţiuni din Indii a luat doar forme simbolice. Un exemplu 
este lucrarea lui de Pauw despre indienii americani. Peru- 
vienii, pretinde el, nu mai sacrifică oameni, ci doarextrag pu¬ 
ţin sînge de copil pe care îl oferă zeilor lor. Aceasta arată că 
deşi erau antropofagi la început, acum s-au mai civilizat 144 . 


Fi%. 21. Theodor de Bry, „Diavoli din I.umea Nouă" 

După ce descoperă urma unui picior gol pe insula sa, Ro- 
binson se gîndeşte că este posibil ca Diavolul să fi venit să 
îl terorizeze. După o reflecţie raţională, el respinge această 
posibilitate, ca „inconsistentă cu toate noţiunile pe care le 
avem de regulă despre subtilitatea Diavolului". Trebuie să 
fie vorba, arată el, de „o creatură mai periculoasă" 145 , adi¬ 
că de sălbatici antropofagi. în perioada Luminilor caniba¬ 
lul a preluat aşadar în beneficiul său unul din atributele 
Diavolului, acela de a fi incarnarea răului extrem. Cît de- 

spre Satana, el nu va mai supravieţui mult criticilor filozo¬ 
filor. Hobbes este unul din cei dintîi care pune la îndoială, 
în Leviathan, valoarea demonologiei, iar după cartea lui Bal- 
thasar Bekker, Lumea dezvrSjiti (1691), puţini vor mai fi cei 
dispuşi să creadă în existenţa sa, moment în care reprezen¬ 
tările diabolicului îşi pierd considerabil influenţa asupra 
imaginaţiei învăţate. 

Pentru omul modem, monstrul devine dintr-o proble¬ 
mă ontologică, una socială sau medicală, percepută într-un 
registru minor. Descriind un „monstru-ciclop", adus pe lume 
de o femeie, în 1755, un savant membru al Academiei din 
Berlin rezumă succint această nouă sensibilitate: „genera¬ 
ţia monştrilor speciei omeneşti nu este un lucru atît de ex¬ 
traordinar" 146 . In Principiile dreptului natural, Burlamaqui 
admite existenţa monştrilor morali, însă susţine că aceştia 
sînt foarte rari. Oricum, continuă el, faptul existenţei lor nu 
are nici un fel de consecinţe teoretice 147 . Lovitura de graţie 
va fi dată de lucrarea lui Johann Friedrich Blumenbach’, De 
Generis Humani Varietate Natura (1775), care îşi propune să 
dovedească dintr-o perspectivă ştiinţifică netemeinicia is- 
toriilordespre monştri. Cauzele naturale, după el, sînt o ex¬ 
plicaţie suficientă: ceea ce oamenii au considerat monştri 
nu sînt altceva decît oameni normali, loviţi însă de diferi¬ 
te boli, cum ar fi afecţiuni ale pielii 148 . 

Din categorie morală, monstruosul începe să fie perceput 
în epoca modernă din ce în ce mai mult ca o categorie este¬ 
tică. în Emile, Rousseau arată că oamenii moderni cultivă 
monstruozitatea. Este însă un monstru domesticit acela la 
care se referă el, mai mult bizar decît înspăimîntător, o sim¬ 
plă „diformitate", cum sînt plantele de gradină ori cîinii se¬ 
lecţionaţi 149 . Contemplaţia acestor creaturi produce plăcere 
şi nu angoasa profundă suscitată de incursiunile raselor cri¬ 
minale de dincolo de marginile civilizaţiei. 


* Johann Friedrich Blumenbach (1752-1840). Savantgerman, pro¬ 
fesor de medicină la Gottingen, unul dintre fondatorii antropologiei 
modeme. 

Menajeria antropofagă 

O dată cu sfîrşitul secolului al XVIl-lea, la hotarele iden¬ 
tităţii omeneşti, chinocefalii sîntînlocuiţi de urangutani. Fi¬ 
lozofii şi călătorii sînt fascinaţi de fiara nou, descoperită în 
Java, despre care suspectează că ar putea fi un fel de om, 
eventual omul sălbatic despre care vorbesc sursele Antichi¬ 
tăţii şi teoria stării de natură 150 . Confuzia care domneşte în 
legătură cu această creatură este ilustrată perfect de cardi¬ 
nalul de Polignac, care, văzînd un urangutan într-o cuşcă, 
i se adresează acestuia: „Vorbeşte şi am să te botez!" Locke 
anunţase deja în Eseul asupra intelectului că o maimuţă ra¬ 
ţională ar fi parte a dreptului natural, exact ca şi un om 151 . 

Intrigat de posibilitatea ca fiinţa aceasta să nu fie o mai¬ 
muţă, ci chiar incarnarea omului primitiv, Rousseau inse¬ 
rează, în Discurs asupra originii inegalităţii, o lungă disertaţie 
despre rasele omeneşti în care vorbeşte şi despre urangutan. 
El preia un text din Istoria călătoriilor despre urangutanii din 
Indiile Orientale unde citim, printre altele, că aceştia se hră¬ 
nesc cu fructe şi cu nuci şi nu consumă niciodată came. Omul 
primitiv nu este aşadar un antropofag. Rousseau se rapor¬ 
tează sceptic la acele porţiuni ale descrierii călătorilor care 
nu sînt în acord cu imaginea sa despre omul natural ca o 
creatură pacifică. Aceşti călători, spune el, nu au observat 
cu atenţie faptele. Ei au scris odată că urangutanii îi atacă 
pe negrii care încearcă să traverseze pădurile unde ei trăiesc, 
iar în altă parte afirmă că aceştia nu le fac nici un rău oa¬ 
menilor. Mai multe observaţii sînt necesare, conchide Rous¬ 
seau. „Experienţa" pe care el o propune aluziv, inspirată 
dintr-un pasaj despre măgar din Buffon, este aceea a încru¬ 
cişării dintre om şi urangutan. 

Virey preia de la Rousseau ideile cu privire la similarita¬ 
tea dintre omul primitiv şi urangutan, adăugînd şi o diser¬ 
taţie despre sursele clasice ale ipotezei că primii oameni au 
fost, ca şi maimuţele, fructivori. Şi după el, omul este în aşa 
fel organizat de natură încît să mănînce mai ales vegetale. 

Monboddo este unul dintre puţinii filozofi ai Luminilor 
care crede în existenţa raselor monstruoase. Că există oa- 



CREATURILE RÂULUI 


131 


meni cu coadă, susţine el în Despre originea şi progresul lim¬ 
bajului, „este un fapt atît de bine atestat încît nu admite nici 
o îndoială". Unii din aceştia au fost văzuţi recent de un că¬ 
lător în Nicobar; trăiesc în cete şi atacă elefanţi. Alţi călă¬ 
tori au descris pe unii insulari din Mările Sudului care au 
unghii lungi pe care le folosesc ca „arme ofensive", ori pe acei 
locuitori din Noua Guinee care au dinţii proeminenţi şi care 
muşcă precum cîinii. Totuşi, pentru Monboddo, canibalis¬ 
mul nu izvorăşte dintr-un instinct natural, ci este opera edu¬ 
caţiei. Că este aşa, crede el, ne-o dovedeşte faptul că animalele 
de pradă nu îşi mănîncă semenii 152 . 

O altă ipostază a omului sălbatic, pe care publicul Lu¬ 
minilor o descoperă chiar în mijlocul Europei, este copilul 
sălbatic. Primul caz celebru este acela al lui Peter, descope¬ 
rit în 1724 la Hamelin 153 . El a fost considerat imediat un 
exemplar al omului natural, de către autori precum Daniel 
Defoe, în Mere Nature Delineated (1726), şi apoi de lordul 
Monboddo, în 1784, care îl apreciază drept „un exemplu viu 
al stării de natură". în notele la Discursul despre originea ine¬ 
galităţii, Rousseau dovedeşte o cunoaştere atentă a cîtorva 
cazuri de copii sălbatici. în 1755 La Condamine* publică ob¬ 
servaţiile sale asupra unei fetiţe sălbatice găsită într-o pădu¬ 
re în Franţa. Cazul clasic de copil sălbatic este acela al lui 
Victor din Aveyron, descoperit în 1800. Părea de 11 sau 12 
ani, umbla pe două picioare şi purta zdrenţele unei cămăşi, 
însă asemănarea cu omul se oprea aici. Victor nu vorbea, ci 
scotea doar nişte strigăte şi în pofida eforturilor pedagogi¬ 
lor şi medicilor vremii nu a putut fi niciodată obişnuit cu 
un trai omenesc. îndată după descoperirea sa, el este con¬ 
siderat de jurnalişti şi de filozofi cum ar fi De Gerando un 
exemplu al omului din starea de natură. Ajuns o celebrita¬ 
te, bietul copil este arătat curioşilor, ajungînd chiar să fie 
prezentat în salonul doamnei de Recamier. Virey include în 
lucrarea sa din Anul 10 o anexă consistentă despre Victor, 
unde avansează un argument inspirat de Emile al lui Rous- 


* Charles-Marie de La Condamine (1701-1774). Naturalist şi ex¬ 
plorator francez. 

seau: acest copil sălbatic mănîncă puţină came, ceea ce de¬ 
monstrează, împotriva lui Helvetius care ar fi susţinut con¬ 
trariul, că omul este de la natură mai curînd fructivor decît 
carnivor. Nu toată literatura despre copiii sălbatici pare să 
fie favorabilă acestei teze. La Condamine susţine că fetiţa 
sălbatică pe care a văzut-o el nu s-a putut multă vreme dez- 
obişnui să mănînce carne crudă şi chiar animale vii, căro¬ 
ra le sugea sîngele; ea ar fi vînat stînd ascunsă într-un copac 
şi sărind asupra animalelor care treceau pe dedesubt 154 . 

Copilul sălbatic este o alternativă la prezenţa robustă şi 
fioroasă a canibalului primitiv. O dată cu descoperirea sa, 
omul natural va începe să fie înţeles mai curînd ca un co¬ 
pil a cărui dezvoltare a fost ratată decît ca o fiară. Aceasta 
este o idee pregătită de teoria speculativă a stării de natu¬ 
ră. încă înainte de cazurile de copii sălbatici ale secolului 
al XVIII-lea, Hobbes afirma despre omul stării de natură că 
este un „copil robust". Burlamaqui ne cere, în Principii de drept 
natural (1751), să ne imaginăm un copil care a crescut sin¬ 
gur, în sălbăticie. „Nu am vedea în el decît slăbiciune, igno¬ 
ranţă şi barbarie... [ar fi] cel mai mizerabil dintre toate 
animalele, ar fi mereu în pericol să piară de foame, de frig 
sau în colţii vreunei fiare sălbatice." în alt pasaj, el arată că 
un asemenea copil ar fi aproape incapabil să îşi asigure cele 
necesare; este drept că de data aceasta el adaugă că creatu¬ 
ra ar putea fi „feroce" 155 . într-un influent memoriu citit în 
1745 în faţa Academiei de Ştiinţe din Paris, La Condamine 
prezintă şi el un tablou sumbru al omului natural, aşa cum 
este el înfăţişat de indienii americani. Stupizi, leneşi, ocu¬ 
paţi doar de momentul prezent, „îmbătrînesc fără să iasă 
din copilărie, ale cărei defecte le conservă toată viaţa... nu 
putem privi fără umilinţă cum omul abandonat naturii sim¬ 
ple, privat de educaţie şi de societate, diferă atît de puţin 
de o fiară" 156 . 

Prezenţa copilului sălbatic a răsturnat astfel termenii unei 
relaţii posibile dintre natură şi cultură. Rasele de sălbatici 
erau o ameninţare la adresa civilizaţiei sau măcar o demon¬ 
straţie dramatică a limitelor sale. Spre deosebire de acestea, 
micul sălbatic solitar trimite doar către absenţa societăţii şi 



CREATURILE RĂULUI 


133 


a instituţiilor sale, necesitatea lor fiind interpretată ca o da¬ 
torie pe care societatea o are faţă de partea de sălbăticie din 
indivizii care o compun. 

Disiparea naraţiunilor despre rasele monstruoase şi apoi 
a celor despre omul natural lasă în urma sa două reprezen¬ 
tări mai simple. Prima dintre acestea este aceea a copilului 
sălbatic, un personaj care este o fiinţă căreia îi lipseşte doar 
educaţia şi compania celorlalţi oameni pentru a participa 
din plin la umanitate. A doua este aceea a animalului, care 
va monopoliza, începînd cu secolul al XlX-lea, spaţiul an¬ 
tropofagiei din starea naturală. 



Fig. 22 . Rubens, „Vînătoarea de tigri" 


Nu este vorba aici doar de faptul că unele animale se hră¬ 
nesc cu came de om. în sine, aceasta este o constatare a unui 
fapt comun. însă pînă în zorii epocii modeme, animalul este 
un participant la marea ordine a dreptului naturii. Uneori 
aceasta se traduce printr-o responsabilitate juridică a dobi¬ 
toacelor. în Evul Mediu există cazuri în care animalele au fost 
aduse în faţa tribunalelor, judecate şi condamnate. Unii fi¬ 
lozofi se întreabă nu numai dacă oamenii au dreptul să mă- 
nînce carnea animalelor, ci şi dacă animalele au vreun drept 

să mănînce carnea noastră. Pentru Pluche, ordinea provi¬ 
denţială explică existenţa carnivorelor. Dacă animalele ar 
muri fără să fie îngropate, speculează el, aerul s-ar infecta 
şi noi ne-am îmbolnăvi. De aceea Dumnezeu a creat carni¬ 
vorele: „Le putem numi [pe acestea] pe drept cuvînt un fel 
de cloacă vie, nişte morminte animate, care caută şi înghit 
tot ceea ce ne este primejdios prin exces." Din argument în 
argument, Pluche ajunge să explice şi antropofagia. Aceste 
fiare ne mănîncă şi pe noi, iar acest lucru se întîmplă pen¬ 
tru că Creatorul a dorit ca omul să rămînă alert, atent la „sur¬ 
prize", şi nu indolent 157 . 

Lupul a fost multă vreme personajul ordinar al antro¬ 
pofagiei. Crud şi viclean, lupul este mai mult decît o fiară, 
el este, după expresia lui La Fontaine, „inamicul comun". 
De acesta se leagă nu doar un univers amorf al spaimei. 
Lupul este, poate mai mult ca orice altă creatură în afară de 
om, o fiinţă socială. Lupii care îl asaltează în Franţa pe Robin- 
son, după ce acesta scapă de pe insula sa cu canibali, sînt 
organizaţi „cu toţii într-un corp [militar], majoritatea lor aşe¬ 
zaţi în linie, precum o armată regulată organizată de ofi¬ 
ţeri experimentaţi" 158 . Ideea că lupii se mănîncă unii pe alţii 
este un loc comun; ea apare, între alţii, la Esop şi Elian. Aces¬ 
ta din urmă descrie un ritual elaborat. în vreme de foame¬ 
te, lupii se aşază în cerc şi încep să alerge unul în urma altuia, 
îndată ce unul dinei ameţeşte şi iese din cerc, ceilalţi se nă¬ 
pustesc asupra lui şi îl mănîncă. 

Lupul este asociat şi cu turbarea. O infecţie fatală înain¬ 
te de Pasteur, turbarea era reputată că produce antropofa¬ 
gie, ca în acea întîmplare cu gazda care şi-a servit oaspeţii 
cu carnea unui porc ce fusese muşcat de un cîine turbat; toţi 
cei care au mîncat din această came infectată cu „veninul" 
cîinelui au turbat, după care s-au muşcat şi s-au sfîşiat unii 
pe alţii 159 . în fine, licantropul, acest hibrid între om şi lup, 
este recunoscut pentru apetitul pentru came de om. în se¬ 
colul al XVI-lea, marele specialist în materie de vrăjitorie, 
Jean Bodin, arată că există un criteriu care ne permite să dis¬ 
tingem infailibil între lupii veritabili şi „licantropia diabo¬ 
lică". în vreme ce lupul-lup atacă oi, licantropul ( loup-garou ) 

are o predilecţie pentru om. Tribunalele vor lua aminte, sta¬ 
bilind arderea pe rug ca pedeapsă pentru licantropie. 

Începînd cu a doua jumătate a secolului al X VlII-lea, sta¬ 
tura lupului va diminua. Lupii care îl atacă pe baronul 
Miinchhausen în Polonia sar pe deasupra omului, direct asu¬ 
pra calului de la sanie. în epoca marilor imperii coloniale alte 
fiare vor lua locul lupului antropofag. Ceea ce le deosebeş¬ 
te de lup este că sînt mai primitive. Ele nu mai vehiculea¬ 
ză mitologia sociabilităţii inconfortabile a lupului, ci sînt 
simple sălbăticiuni cu un apetit pentru came de om. Dom¬ 
nind peste toate acestea este tigrul. Apare acum o literatu¬ 
ră vînătorească despre feline mîncătoare de oameni, iar 
aristocraţii şi militarii englezi se întrec să colecţioneze tro¬ 
fee de tigri indieni deveniţi legendari pentru numărul de 
victime pe care le-au făcut. Redusă la stadiul pur al anima¬ 
lităţii, antropofagia naturală începe să nu mai fie, în seco¬ 
lul al XlX-lea, decît ţinta unui divertisment sîngeros. 



Fig. 23. Vasili Vereshchagin, „Canibal" (sec. al XlX-lea) 


Declin al raselor de monştri, dispariţie a Diavolului şi a 
popoarelor care îl adoră, infantilizare a omului natural şi 
animalizare completă: acestea sînt deplasări ale căror efec¬ 
te se fac simţite în spaţiul teoretic. Iniţial, eliminarea mon- 

ştrilor din ecuaţia antropofagică contribuie la consolidarea 
dreptului natural. Cită vreme popoarele de canibali au o na¬ 
tură a lor, separată, ele nu stau neapărat sub aceeaşi lege 
ca celelalte naţiuni. Universalitatea dreptului natural nu poa¬ 
te fi asigurată aşadar decît cu condiţia demonstraţiei unei 
naturi comune. Doar după ce filozofii descoperă că, în fond, 
antropofagii sînt şi ei oameni, antropofagia poate deveni o 
piatră de încercare pentru dreptul natural în general. Şi doar 
după ce faptul masiv al antropofagiei pune în cauză noţiu¬ 
nile elementare cu privire la legea naturală şi la natura aso¬ 
ciaţiei politice poate dreptul natural să se constituie ca o 
ştiinţă universală. 

într-adevăr, în măsura în care dreptul naturii este o şti¬ 
inţă despre om, atunci la originea sa stă întrebarea cu pri¬ 
vire la ce este, ori ce trebuie să fie, de la natură, această fiinţă. 
Dacă omenirea este o colecţie de specii morale, ale cărei gra¬ 
niţe cu animalitatea sau cu diabolicul sînt permeabile, atunci 
dreptul natural nu poate să arate decît ca o ştiinţă practică, 
o colecţie de cazuri, nu o ştiinţă universală, raţională şi de¬ 
ductivă, idealul filozofilor moderni. Abia după ce omeni¬ 
rea este descoperită ca un gen universal poate fi elaborată 
o adevărată ştiinţă despre legea acesteia. Paradoxal, aceas¬ 
ta se construieşte, împotriva pretenţiilor de originalitate ale 
filozofilor moderni, pornind de la cazurile clasice. Dar con¬ 
strucţia unei ştiinţe deductive despre om care să includă 
aceste cazuri se loveşte de alteritatea fundamentală a popoa¬ 
relor de antropofagi şi a legiunilor de licantropi, diavoli şi 
animale sociale. în legătură cu acestea se poate imagina doar 
un drept natural înţeles, în sensul lui Ulpian, ca ceva co¬ 
mun omului şi animalelor, eventual şi speciilor hibride şi 
fantastice, însă nu ca o ştiinţă universală a datoriilor şi drep¬ 
turilor omului ca om. Doar după ce popoarele de monştri 
au fost fie eliminate, fie promovate la rangul de oameni, antro¬ 
pofagia poate să apară ca o problemă complet formulabilă 
de teoria drepturilor naturale ale omului. Nu este doar o 
coincidenţă că ştiinţa modernă a dreptului natural s-a format 
o dată cu structurarea percepţiei modeme a canibalismului. 

Insă tot această evoluţie a percepţiei moderne a caniba¬ 
lismului ridică apoi probleme pentru dreptul natural. Aceas¬ 
ta se întîmplă pentru că principalul său personaj, omul 
natural, începe să aibă din ce în ce mai puţin în comun cu 
fiinţa în jurul căreia se construiesc unele dintre cazurile sale 
centrale. O dată cu simplificarea imaginaţiei semnalate de 
dispariţia raselor monstruoase, copiii sălbatici şi animale¬ 
le carnivore sînt extremele între care imaginea antropofa¬ 
gului se va dizolva, împreună cu ştiinţa al cărei mesager era. 

Criminalul natural 

Aşa cum îl ştim în timpurile noastre, canibalul natural este 
un bolnav psihic. Jurnalismul de senzaţie, ştiinţa psiholo¬ 
giei criminale şi imaginile culturii populare ne prezintă un 
antropofag modern care este, în esenţă, un alienat. Dement 
sau schizofrenic, el este perceput mai ales sub chipul asa¬ 
sinului în serie. Consumul cărnii de om este o obsesie ira¬ 
ţională, o plăcere perversă, pe scurt, o parte a delirului. 

Acest personaj, al criminalului-antropofag, ridică proble¬ 
me considerabile atunci cînd este evaluat pe fundalul isto¬ 
riei gîndirii morale. Incarnare a anomiei, el nu poate prin 
definiţie să fie subiectul unui discurs etic care să coincidă 
cu dinamica naturii sale. El poate fi cel mult obiect al unei 
ştiinţe despre bine, însă nu un agent al acesteia. Filozofia a 
încetat, o dată cu psihopatul, să mai enunţe un adevăr mo¬ 
ral al antropofagiei ca înclinaţie de la natură. 

Această tăcere trebuie explicată în sursele şi în semnifi¬ 
caţia sa. Ea este o restrîngere a cîmpului filozofiei morale care 
trebuie fie legitimată, fie denunţată. înainte de a-1 abando¬ 
na pe canibal criminaliştilor şi ziariştilor, să medităm o cli¬ 
pă la faptul că acest gest înseamnă că trebuie să ne detaşăm 
de o întreagă ştiinţă filozofică a binelui şi răului. Aşa făcînd, 
noi intrăm în spaţiul ştiinţelor publicului modem, pentru 
care antropofagul-criminal este un caz clinic şi nu unul mo¬ 
ral. Antropofagia poate să-i intereseze pe moralişti, evident, 
prin implicaţiile sale (justeţea reacţiilor societăţii, impera¬ 
tivul terapiei), nu prin natura sa. Discursul despre caniba- 

lismul criminal este, în principiu, doar un discurs despre ne¬ 
bunie. 

Identitatea amorală a psihopatului canibal nu este pro¬ 
dusul filozofiei morale clasice şi modeme. El este mai cu- 
rînd rezultatul descompunerii acesteia, la sfîrşitul secolului 
al XVIII-lea. în secolul al XlX-lea, literatura de senzaţie şi 
medicii vor descoperi un tip de criminal a cărui apariţie nu 
fusese anunţată de speculaţiile filozofilor şi teologilor. El 
este, în esenţă, un bolnav mental. Venind din afara filozofiei 
morale, el nu e recuperat de aceasta ca actor al său. 

Naşterea acestui monstru de care filozofia s-a dezis este 
semnificativă tocmai pentru că ea semnalează eliminarea din 
cîmpul ştiinţei morale a unei serii de teme în beneficiul ex¬ 
clusiv al cuplului nebunie-antropofagie. De unde însă îşi 
extrage el forţa sa epistemologică? Cum a reuşit nebunia să 
anexeze pe această creatură a libertăţii naturale care era ca¬ 
nibalul? 

Pînă la sfîrşitul secolului al XVIII-lea, canibalul şi nebu¬ 
nul sînt personaje distincte. Nebunia înţeleasă ca o catego¬ 
rie clinică nu figurează între explicaţiile pe care filozofii şi 
călătorii le reţin pentru a da seamă de răspîndirea caniba¬ 
lismului. In relatările istorice şi în actele juridice apare oca¬ 
zional figura dementului canibal. însă acesta vehiculează 
probabil o evidenţă a lui proprie, pentru că el nu face obiec¬ 
tul unei ştiinţe sistematice şi separate. Descreieratul este un 
personaj rar şi astfel reţinerea lui într-un discurs altul de- 
cît acela al colecţiei de bizarerii este problematică. 

Pînă la apariţia psihologiei pozitive, nebunia se deschi¬ 
de către canibalism în două situaţii. Prima este aceea a in¬ 
fluenţei diabolice. Aceasta este un supliment la nebunie mai 
curînd decît o parte a sa. în actele juriştilor, antropofagia 
este unul din semnele vrăjitoriei. Numeroase tratate despre 
vrăjitorie şi demonologie menţionează antropofagia între 
cele mai grave păcate ale vrăjitoarelor şi magicienilor. în De¬ 
spre demonomania vrăjitoarelor (1580) Bodin arată că acestea 
ucid copii, mai ales copii mici şi nebotezaţi, după care îi fierb 
pentru a le putea bea umorile şi carnea. Ele consumă car¬ 
ne de copil, şi „desigur că le beau sîngele... însă oricine vede 

că acesta este un obicei rău pe care Diavolul îl aşază în ini¬ 
ma oamenilor ca să îi facă să se ucidă şi să se devoreze unul 
pe altul pentru ca rasa omenească să fie distrusă... Crima, 
după legile lui Dumnezeu şi ale oamenilor, merită pedep¬ 
sită cu moartea. Cei care consumă came de om sau dau la 
alţii să o mănînce merită moartea: cum a fost cazul acelui 
brutar din Paris care îşi făcuse o afacere din vînzarea plăcin¬ 
telor făcute cu carnea celor spînzuraţi. A fost ars şi casa lui 
rasă de pe faţa pămîntului" 160 . A doua situaţie este aceea a 
suveranului descreierat. Este o percepţie clasică aceea după 
care perversiunea celui mai înalt oficiu duce la cele mai atro¬ 
ce rătăciri. Este însă nu nebunia ca atare, cît păcatul cel care 
se citeşte dincolo de degradarea regelui în delir. El şi nebu¬ 
nul nu se ating decît într-un punct, în măsura în care amîn- 
doi rătăcesc spre neant. 



Fig. 24. Goya, „Scenă de martiriu " 
(canibali cu resturi omeneşti) 


Canibalul poate aşadar să-şi piardă minţile, însă nebu¬ 
nul nu devine canibal doar sub presiunea delirului său. An¬ 
tropofagul nu este una din speciile din grădina nebuniei. 
El este copilul păcatului. De regulă, în scrierile clasice avem 
de-a face cu o simplă absenţă a conexiunii dintre aceste două 

categorii. Dar chiar şi atunci cînd nebunia este discutată ca 
posibilă cauză a antropofagiei, savanţii se declară sceptici. 
Vitoria susţine că indienii americani nu sîntnebuni, deşi ad¬ 
mite că ei sînt canibali. Sepulveda este convins că america¬ 
nii sînt nebuni şi de aceea păcătuiesc, însă nebunia la care 
se referă el se manifestă doar ca ateism şi venerare a Dia¬ 
volului. Destul de frecvent, canibalul este înfăţişat, pînă la 
sfîrşitul Iluminismului, ca un individ perfect rezonabil, şi 
nu o dată el este partener al unui dialog filozofic. 

De ce anume antropofagia nu are o specie care să fie ane¬ 
xată nebuniei este o chestiune destul de obscură. Cu sigu¬ 
ranţă că înaintea sfîrşitului secolului al XVIII-lea antropofagul 
nu putea fi un „bolnav mental" pur şi simplu pentru că no¬ 
ţiunea de „maladie mentală" era inexistentă, cel puţin în sen¬ 
sul său modern, clinic. în secolul al XlX-lea, o dată cu 
formarea concepţiilor despre psihopatie, se va contura şi 
imaginea unui canibal animat de maladia psihică. însă acest 
personaj nu este preluat din galeria de portrete a nebuniei 
clasice. 

Aceasta este de altfel una foarte generoasă. Mai întîi, ne¬ 
bunia însăşi împarte în secolul XVII, împreună cu alte de¬ 
viaţii de la regulă, un spaţiu al practicilor şi concepţiilor 
terapeutice şi disciplinare. Săracii, leproşii, venerienii, per¬ 
soanele de moralitate dubioasă se amestecă cu nebunii pe 
coridoarele azilurilor, caselor de corecţie şi spitalelor epocii 
clasice 161 . Antropofagul nu este vizibil în această adunătură 
de nefericiţi. Maniaci, melancolici, femei isterice şi nimfoma¬ 
ne, cretini — o întreagă Curte a Miracolelor a spiritului ome¬ 
nesc, unde canibalul nu are un loc al său propriu. Este foarte 
probabil că în registrele vreunui ospiciu vom găsi şi dova¬ 
da că vreun antropofag va fi fost internat printre aceştia. Pro¬ 
blema este că pînă la începutul secolului al XlX-lea nu avem 
de-a face cu un gen de antropofagie sistematic clasificată 
ca o maladie a minţii. Invers, categoriile care par să anticipe¬ 
ze noţiunile noastre despre sadismul cel mai extrem, cum ar 
fi „demenţa", nu invocă antropofagia ca un simptom posibil. 

Antropofagia nu este capturată de analiza medicală a ne¬ 
buniei, nici ca fapt masiv şi nici în incarnările sale specifi- 

ce. Această incapacitate a ştiinţei maladiilor spiritului de a 
improviza un discurs despre antropofag este cea mai evi¬ 
dentă în absenţa consideraţiilor „psihiatrice" despre naţiu¬ 
nile canibale, despre ale căror excese (i)morale călătorii şi 
filozofii sînt foarte conştienţi, dar pe care nu le aşază nici¬ 
odată între populaţiile nebuniei. 

Aceasta nu înseamnă că o anume psihologie aberantă nu 
este la lucru între sălbatici. Aceştia sînt descrişi uneori în 
termenii unei patologii a comportamentului. Sălbaticii sînt 
leneşi, indolenţi: un gen de corupţie morală care îi califică 
pentru tratament în casele de muncă forţată ale omului alb, 
precum în statul iezuit din Paraguay. Ei sînt frecvent descrişi 
şi în termenii unei patologii a pasiunilor. Melancolici, indi¬ 
ferenţi pînă la stupoare, destrăbălaţi sau impotenţi, dedaţi 
consumului de alcool şi tutun şi, mai înainte de orice, „fu¬ 
rioşi". Toate acestea sîntdesigursimptome din marele uni¬ 
vers al nebuniei. Insă aceşti sălbatici şi canibali rămîn invizibili 
pentru ştiinţa medicală. Ei nu sînt un capitol din enciclo¬ 
pedia nebuniei clinice a omului civil. 

Călătoria antropofagului către lumina ştiinţei medicale 
începe totuşi de aici, din marele domeniu al analizei pasiu¬ 
nilor. înainte însă de momentul medicalizării sale, acesta este 
o parte a discursului filozofic despre om. Acesta este pen¬ 
tru autorii clasici o fiinţă duală, amestec de raţiune şi pa¬ 
siune. Aceste două forţe care îl guvernează sînt elementare 
pentru că provin din cele două naturi din care este plăsmuit 
omul: spirituală şi animală. Ca fiinţă pasională, omul este 
aşadar o specie de animal. 

Aceste pasiuni animalice sînt acelea care explică răbufni¬ 
rile antropofagiei. Primul care propune o teorie articulată 
despre acest proces este Platon, în contextul analizei tira¬ 
niei din Republica. Psihicul omului conţine un strat profund, 
a cărei existenţă este stabilită într-o manieră ce aminteşte 
de teoria psihanalitică, prin observarea dorinţelor pe care 
le avem în timpul somnului, atunci cînd celelalte părţi ale 
sufletului sînt adormite. „în acest moment, partea sălbati¬ 
că şi bestială, sătulă de mîncare şi băutură, îşi alungă som¬ 
nul şi încearcă să găsească o cale să devină satisfăcută... nu 

e nimic de la care să se dea înapoi în acest moment, elibe¬ 
rată de controlul ruşinii sau raţiunii. Nu ezită să facă sex 
cu mama sa ori cu oricine altcineva, fie om, zeu sau fiară. 
El va comite orice crime infame şi nu este nici o mîncare pe 
care să refuze să o mănînce. Intr-un cuvînt, nu omite nici 
un act nebunesc ori ruşinos." 162 Aici apare o asociaţie de idei 
care va fi frecventă în teoriile savante despre canibal, anu¬ 
me asociaţia dintre pasiunea pentru consumul de carne de 
om şi pasiunea extatică, brutală, pentru sex. 

A doua mare sursă antică a ideilor despre antropofagia 
produsă de pasiune este stoicismul. în De ir a [Despre mînie] 
Seneca tratează despre consecinţele pasiunii furiei. Pentru 
stoicul roman, furia este o specie de maladie ale cărei con¬ 
secinţe pot fi dramatice, aşa cum se vede în exemplul ex¬ 
pediţiei lui Cambyses, preluat din Herodot. Încrîncenarea 
sa împotriva etiopienilor l-a împins pe regele persan într-o 
aventură nesăbuită, în care soldaţii săi au ajuns să tragă la 
sorţi pentru a îşi asigura „o hrană mai crudă decît foamea", 
pentru „a descoperi cine va muri mizerabil, şi cine va trăi 
încă şi mai mizerabil" 163 . Un alt episod reluat de Seneca este 
acela în care Cambyses îl ucide pe fiul unui curtean al său 
şi îl dă de mîncare tatălui, care întrebat cum găseşte carnea 
fiului său, a replicat: „La masa regelui orice fel de mîncare 
este delicios" (pasajul e menţionat şi de d'Holbach, în Sis¬ 
temul social, pentru a ilustra abisul servilismului). Pentru Se¬ 
neca aceasta arată că e posibil ca un om „să îşi ascundă furia 
care este iscată chiar şi de acest fel de ultragiu monstruos" 164 . 
Acesta este un exerciţiu în controlul de sine care trebuie însă 
să aibă un scop anume şi nu să se transforme într-un gen 
de linguşeală din cea mai josnică. Seneca arată că nu sus¬ 
ţine că supuşii tiranului trebuie să se supună fără opoziţie 
comenzilor „măcelarilor" lor: „E o altă chestiune dacă via¬ 
ţa merită acest preţ." în ultimă instanţă, calea spre liberta¬ 
te este deschisă, deoarece omul are întotdeauna posibilitatea 
sinuciderii. 

Pentru Seneca, furia duce la cruzime. Un nobil roman a 
dat ordin ca unul din sclavii săi, care a spart o cupă de cris¬ 
tal, să fie aruncat de viu într-un bazin cu ţipari uriaşi. Au- 

zind acest ordin, împăratul — destul de surprinzător dacă 
ţinem seama că vechii romani erau obişnuiţi cu multe — a 
fost „şocat de o asemenea inovaţie în materie de cruzime". 
Cruzimea este atacată de Seneca şi în De clementia: „Cruzi¬ 
mea este un lucru rău, cel mai nepotrivit omului... pentru 
că a găsi plăcere la vederea sîngelui şi rănilor şi a lăsa la o 
parte aspectul omenesc pentru a se schimba într-o creatu¬ 
ră a pădurilor este nebunia unei fiare sălbatice. Ce diferen¬ 
ţă este dacă îl arunci, o, tu. Alexandru! pe Lisimah unui leu, 
ori dacă tu însuţi îl sfîşii cu dinţii? Muşcătura leului e a ta 
şi a ta este sălbăticia lui... Motivul pentru care brutalitatea 
este cea mai respingătoare este acesta: pentru că transgre¬ 
sează mai întîi toate limitele obişnuite, şi după aceea toate 
limitele omeneşti... mintea omului a ajuns la cea mai înde¬ 
părtată limită a nebuniei atunci cînd cruzimea a ajuns o plă¬ 
cere, iar uciderea unei fiinţe omeneşti a ajuns o bucurie." 165 
Un asemenea om, tiranul, îşi atrage după sine ura şi pedeap¬ 
sa întregii cetăţi. 

în epoca descoperirilor, această teorie a furiei începe să 
fie folosită pentru a explica antropofagia sălbaticilor. în De¬ 
spre canibali, Montaigne arată că nu e adevărat, „aşa cum se 
crede", că antropofagii americani îşi mănîncă prizonierii da¬ 
torită foamei, aşa cum ar fi făcut sciţii. Adevărata cauză este 
„răzbunarea extremă". Rochefort susţine că sălbaticii din Ca- 
raibe îşi mănîncă duşmanii din furie şi din spirit de răzbu¬ 
nare, nu pentru că această came le-ar plăcea. Unii împing furia 
pînă acolo încît muşcă pînă şi pietrele de care se lovesc la 
picior ori săgeţile care i-au rănit; canadienii mănîncă puri¬ 
cii care i-au ciupit 166 . Du Tertre arată ca sălbaticii din Anti- 
le nu consumă carnea de om mînaţi de foame ori de gust, 
ci datorită „furiei" cu care se răzbună pe cei învinşi. De alt¬ 
fel majoritatea se îmbolnăvesc după ce mănîncă „acest 
prînz execrabil". O altă explicaţie avansată în aceleaşi pa¬ 
ragrafe: ei mănîncă carne de om crudă pentru a-şi face cu¬ 
raj. Cei care mănîncă mai mult sînt cei mai stimaţi de 
colegii lor de trib 167 . 

în secolele XVII-XVIII ideea că oamenii în starea de na¬ 
tură sînt „furioşi" este un loc comun. William Robertson ara- 

tă, în Istoria Americii, că în comunităţile mici, dorinţa de răz¬ 
bunare îi cuprinde pe toţi ca o furie şi ofensele împotriva 
unui membru sînt resimţite de toţi. Sălbaticii nu sînt mul¬ 
ţumiţi pînă nu distrug întreaga comunitate a duşmanilor 
lor. „Ei luptă nu pentru a cuceri, ci pentru a distruge." Săl¬ 
baticii îi învaţă pe copii, înainte de toate, principiul răzbu¬ 
nării. „Faţă de inamicii lor, furia răzbunării nu cunoaşte 
margini. Sub dominaţia acestei pasiuni, omul devine cel mai 
crud dintre animale. El nu are milă, nu iartă şi nu cruţă pe 
nimeni." 168 După Virey, antropofagia este produsă de ura pe 
care învinşii au acumulat-o împotriva învingătorilor 169 . La- 
fitau scrie că unele popoare din America de Sud mănîncă 
carnea inamicilor şi apoi poartă scheletele în luptă, ca pe un 
fel de stindard, ca să-şi facă curaj şi ca să-şi terorizeze ad¬ 
versarii 170 . 

Pasiunea furiei explică şi originea unor ritualuri stranii. 
Pentru Poincy, unele naţiuni împing răzbunarea dincolo de 
moarte, şi insultă chiar morţii care nu mai au nici o simţi¬ 
re. Unii indieni din Virginia poartă la gît o mînă uscată. Al¬ 
ţii, din Noua Spanie, poartă ca pe o medalie părţi din inamicii 
masacraţi. Pe o insulă lîngă China (probabil Formosa) se face 
o coroană cu capete de morţi şi fire de mătase. Chinezii fac 
cupe din craniile spaniolilor, canadienii şi mexicanii dan¬ 
sează la festivaluri acoperiţi de pieile celor pe care i-au mîn- 
cat. Huancas, din Peru, fac tobe din aceste piei, crezînd că 
au virtutea de a pune pe fugă inamicii 171 . Raynal arată că 
„răzbunarea este cea care dă savoare unui aliment pe care 
simţul omeniei îl respinge". Unii indieni din America îşi ucid 
adversarii după „anumite formalităţi" (prin care Raynal în¬ 
ţelege tortura), după care fac fluiere din oasele mîinilor şi 
picioarelor, iar din dinţi fac coliere pe care le agaţă la gît. Ei 
mai cred că cei desfiguraţi în luptă sînt frumoşi 172 . 

în secolul al XVIII-lea, alte pasiuni se vor adăuga furiei 
în catalogul pornirilor care pot duce la antropofagie. în Cer¬ 
cetare asupra principiilor moralei (1751), Hume arată cum cu¬ 
rajul, o pasiune fundamentală pentru popoarele războinice, 
se transformă într-un viciu, acela al cruzimii. Sciţii îşi scal- 
pează inamicii şi fac din pieile lor un fel de „ştergare" [to- 

uiels]; cine are mai multe asemenea ştergare este cel mai sti¬ 
mat. Bravura marţială, comentează Hume, a distrus, „la 
această naţiune ca şi la atîtea altele", sentimentele de ome¬ 
nie, „o virtute desigur mult mai utilă" 173 . Relatarea lui Hume 
pare informată de Herodot, care scrie, printre altele, că mer¬ 
cenarii greci din tabăra egipteană care înfruntă expediţia lui 
Cambyses împotriva etiopienilor au băut sînge de copil îna¬ 
inte de lupta cu persanii 174 . Un simţ exagerat al onoarei poa¬ 
te duce la gesturi extreme chiar şi la popoarele foarte rafinate, 
crede Kames. Excesul onoarei explică „ferocitatea neobiş¬ 
nuită" a japonezilor. în mijlocul unui ospăţ, o femeie tînă- 
ră, care s-a întins să ia ceva de pe o tavă cu mîncare, a scăpat 
un pîrţ. „Ruşinată şi copleşită, ea şi-a ridicat sînii la gură, 
i-a sfîşiat cu dinţii şi a murit pe loc." 175 în Sistemul social (1773), 
d'Holbach susţine că o afecţiune numită ennui este adevă¬ 
ratul flagel al naţiunilor opulente şi tiranul cetăţenilor celor 
mai bogaţi. Termenul este aproape intraductibil, pentru că 
el desemnează la moraliştii vremii nu doar o simplă plicti¬ 
seală, cît mai curînd o stupoare şi o angoasă totale, un fel 
de suspendare a sentimentului vital. Spiritul omului urmă¬ 
rit de ennui este torturat fără încetare. Pentru a scăpa din- 
tr-o stare atît de penibilă nu este nimic care să nu fie încercat, 
însă nu e proiect mai greşit decît acela de a ne amuza în per¬ 
manenţă. Consecinţele acestei goane după senzaţie sînt fu¬ 
neste. Un împărat mongol a pus sîngele prizonierilor în 
mortarul cu care şi-a făcut palatul 176 . 

în secolul al XlX-lea, teoria dezechilibrelor pasionale va 
înregistra o modificare de accent care va detaşa figura an¬ 
tropofagului din contextul său natural şi o va insera în în¬ 
gusta nişă ecologică a psihopatologiei criminalului modem. 
In vreme ce teoria clasică a pasiunilor îşi desfăşoară catego¬ 
riile conceptuale pe fundalul unei noţiuni despre natura 
umană în general sau despre omul natural, o dată cu sfîrşi- 
tul Iluminismului interesul medicilor şi savanţilor se foca¬ 
lizează aproape exclusiv asupra omului civil. Este ca şi cum 
acesta ar avea un monopol asupra maladiei nervoase. Vi- 
rey crede că majoritatea maladiilor de care suferă omul so- 

cial sînt de origine nervoasă, pentru că organele noastre de¬ 
vin mai sensibile datorită modului nostru de viaţă 177 . 

Pasul decisiv în transformarea canibalului într-un crimi¬ 
nal dezaxat este făcut de Sade. în contextul operei sadiene, 
discursul despre canibalism are un statut paradoxal. Antro¬ 
pofagia eroilor săi este, de regulă, aceea nereflectată şi ne¬ 
mediată, a delirului sexual şi criminal despre care vorbesc 
psihiatrii secolului al XlX-lea. Libertinii lui Sade înfulecă bu¬ 
căţi din sînii femeilor ori organizează ritualuri orgiastice în 
care pacienţi şi călăi consumă laolaltă came de om, precum 
în cele 120 de zile ale Sodomei, unde nefericita Aline este pusă 
să mănînce din propria came friptă de libertini ori unde o 
femeie este devorată de un şoarece introdus în vagin. An¬ 
tropofagia nu este, cu cîteva excepţii, subiect al justificări¬ 
lor delirante. Practic fiecare tip de infracţiune, ultragiu, păcat 
sau transgresiune sînt legitimate de personajele lui Sade în 
ceea ce uneori formează adevărate disertaţii filozofice. Cri¬ 
ma, blasfemia, violul, masturbaţia, sodomia, furtul, nerecu¬ 
noştinţa, prostituţia — şi lista ar putea continua considerabil 
— sînt subiectele unor expuneri detaliate, unde Sade îşi ex¬ 
hibă considerabila erudiţie filozofică în scopul legitimării 
aberaţiei. Antropofagia lipseşte, de obicei, din lista acestor 
teme ale disertaţiilor sadiene, şi asta în ciuda menţionării 
sale frecvente. 

Iată-1 pe chirurgul criminal Rodin, pe cale de a argumen¬ 
ta faţă de asociatul său Rombeau sacrificiul propriei fete pen¬ 
tru experienţele sale crude. Dreptul părinţilor de a dispune 
de propriii copii nu a fost contestat de nici un popor de pe 
pămînt, susţine el. Teza puterii absolute a părinţilor asupra 
odraslelor lor este cunoscută din discuţiile despre familie 
şi puterea patriarhală, iar exemplele lui Sade sînt cele obiş¬ 
nuite în contextul epocii sale. Romanii şi grecii îşi expuneau 
copiii, sălbaticii admit avortul etc. Nu îl vom urma pe Sade 
în enumerările sale al căror singur scop pare să fie acela de 
a scrie o enciclopedie a răutăţii care să îl zguduie pe cititor 
la fiecare pagină pe care o întoarce. Mai interesant este acum 
să vedem că antropofagia este absentă din enumerarea sa, 
cu toate că inferenţa sa din puterea absolută de dispoziţie 



CREATURILE RĂULUI 


147 


asupra copiilor era discutată de autori precum Locke, iar 
obiceiul unor sălbatici de a-şi mînca progeniturile era men¬ 
ţionat foarte frecvent în literatura antropologică pe care Sade 
o citise. în enumerarea popoarelor care acceptă pruncuci¬ 
derea din Filozofia în budoar lipseşte orice referinţă la cani¬ 
balism, deşi exemplele lui Sade par să provină din lucrările 
clasice despre geografia antropofagiei. în operele sale, an¬ 
tropofagul încetează să fie sursa unui discurs asupra mo¬ 
ralităţii. 

Există şi excepţii, pentru că Sade gîndeşte totuşi în ori¬ 
zontul disciplinelor clasice. în juliette — după Maurice Blan- 
chot, „cea mai scandaloasă lucrare care a fost scrisă vreodată" 
— Sade inserează o notă de subsol în care susţine că car¬ 
nea de om este cea mai bună dintre mîncăruri, „pentru a 
obţine o abundenţă şi o grosime a materiei seminale". Or¬ 
gasmul este deci la orizontul antropofagiei sadiene. Nimic 
nu este mai absurd, scrie Sade, decît repugnanţa noastră faţă 
de această came; o dată ce o gustăm, e imposibil să mai vrem 
alta. Finalul notei trimite la Cercetările despre americani ale 
lui Comelius de Pauw. Interesul lui Sade pentru sălbaticii 
americani l-a condus apoi, din cîte se pare, la scrierea unei 
pierdute Disertaţii despre americani. Menţiunea lucrării lui de 
Pauw clarifică şi una din sursele imaginaţiei sexuale ale lui 
Sade. Ultragiile la adresa femeilor au fost o constantă în li¬ 
teratura despre societăţile primitive. Malthus arată cum săl¬ 
baticul răpeşte o femeie din alt trib, o „stupefiază" cu 
lovituri de măciucă peste cap şi spinare, şi o tîrăşte de o mină 
spre sălaşul său fără să ţină seama de pietrele din calea sa. 
Bătăile sînt un lucru comun, iar la indienii americani femei¬ 
le au statutul animalelor de povară. 

Perversul antropofag al lui Sade are evident rădăcini în 
descrierile precedente ale popoarelor de sălbatici. Sodomia, 
spre exemplu, a fost încă de foarte devreme asociată antro¬ 
pofagiei. Vorbind despre răspîndirea viciului homosexual 
în America („această destrăbălare ruşinoasă, care şochea¬ 
ză natura şi perverteşte instinctul animal"), abatele Raynal 
arată că el se datorează unei serii de cauze: climatul, dis¬ 
preţul pentru femei şi starea acestora de aservire, inconstan- 

ţa gustului, bizarerie, căutarea voluptăţii, „un lucru mai fa¬ 
cil de conceput decît de explicat" 178 . Lescarbot scrie că „fe¬ 
tele din Brazilia au permisiunea de a se prostitua îndată ce 
sînt în stare". Bărbaţii se pare însă că nu pot răspunde pof¬ 
telor lor. Deşi prostituţia şi nuditatea ar fi trebuit să îi facă 
mai „amorezi", ei sînt chiar indiferenţi la sex. Cauza se află 
în fumul unor plante pe care aceştia le-ar arde şi care îm¬ 
piedică „funcţiile lui Venus" 179 . Virey crede că femeile săl¬ 
baticilor americani le cauzează un satiriazis violent soţilor 
lor ungîndu-le membrul viril cu „insecte caustice" 180 . 

în centrul delirului sadian se găseşte rusul Minski, o fi¬ 
inţă hibridă, încrucişarea dintre nebunul criminal şi antro- 
pofagul-filozof. De o statură gigantică, el sălăşluieşte într-o 
fortăreaţă subterană care seamănă cu templele aztece, de¬ 
corată cu schelete şi cu cranii. Minski este un canibal inte¬ 
gral. După propria sa mărturisire, el nu se hrăneşte decît 
cu came de om. Meniul său arată că gusturile sale sînt ceva 
mai diversificate. La desert, el serveşte în boluri de porţe¬ 
lan drept îngheţată „căcaţi... din cei mai bine formaţi şi din 
cei mai proaspeţi", care provin din cele mai frumoase cu¬ 
ruri din seraiul său. 

Dincolo de micile sale inconsecvenţe, Minski este impor¬ 
tant pentru că furnizează o justificare sistematică a caniba¬ 
lismului. „Trebuie multă filozofie pentru a mă înţelege" — 
îi avertizează el pe vizitatorii săi libertini — „ştiu, sînt un 
monstru vomitat de natură pentru a coopera cu ea la dis¬ 
trugerile pe care aceasta le reclamă." Avertizat că urmează 
un ospăţ cu came de om, unul din oaspeţii săi arată că re¬ 
pulsia se naşte doar din obişnuinţă, că toate cărnurile sînt 
hrănitoare şi că nu e cu nimic mai extraordinar a mînca un 
om decît să mănînci un pui. După această sumară lămurire 
a chestiunii, toţi se înfruptă cu poftă din bucate, într-o sală 
de mese unde mobilele sînt vii, fiind făcute din grupuri de 
femei care se aşază conform indicaţiilor lui Minski. 

Antropofagia este justificată de Minski în disertaţii care 
par desprinse din literatura de călătorie. Manierele africa¬ 
nilor sînt mai convenabile decît grosolănia simplă a ame¬ 
ricanilor, viclenia europeană şi moliciunea cinică a asiaticilor. 

„După ce am vînat oameni cu cei dintîi, am băut şi am min¬ 
ţit cu cei de după ei, şi am futut din plin cu cei din urmă, 
am mîncat oameni împreună cu africanii. Am păstrat aceste 
gusturi, şi tot ce vedeţi aici sînt resturi de oameni pe care 
i-am devorat." 

O altă linie de argumentare parcurge direct textele filo¬ 
zofilor. Montesquieu greşeşte în Scrisorile persane, susţine 
eruditul canibal, atunci cînd arată că ideea după care jus¬ 
tiţia depinde de convenţii ar fi periculoasă, pentru că în acest 
caz nimeni nu ar mai fi în siguranţă. De ce să ascundem 
omenirii un adevăr esenţial? Doar devenind la fel de injuşti 
şi de vicioşi ca şi ceilalţi vom ajunge să ne punem la adă¬ 
post de capcanele lor. De la filozofia morală, sărim apoi la 
filozofia politică. Domnia legilor este vicioasă şi este infe¬ 
rioară anarhiei, după Minski, pentru că oamenii nu sînt puri 
decît în starea naturală. Cînd se îndepărtează de aceasta, ei 
degenerează. Analiza comparată a regimurilor politice con¬ 
firmă această intuiţie, crede gigantul. Roma a cucerit lumea 
atîta vreme cît a avut spectacole crude; cînd stupida mora¬ 
lă creştină a triumfat şi romanii au fost convinşi că e mai 
rău să ucizi oameni decît animale. Roma a căzut în sclavie. 

Pentru Minski, canibalismul apare ca o componentă a 
unui gen de absolutism întunecat. Exersez toate drepturile 
unui suveran, susţine el, am gustat toate plăcerile despo¬ 
tismului, nu mă tem de nimeni şi trăiesc mulţumit. Consu¬ 
mul de came de om este pentru el în centrul unei experienţe 
mai curînd fiziologice decît politice. El este canibal pentru 
că acest lucru îi sporeşte potenţa sexuală. în Juliette sau pros¬ 
peritatea viciului, canibalismul este pe cale de a fi detaşat din 
contextul legislaţiei naturale pentru a fi ataşat unei fiziolo¬ 
gii excepţionale, în care impulsurile sexuale şi cele crimi¬ 
nale se confundă. în cuvintele lui Minski, el mănîncă tot ce 
fute. Iar pofta de futut el şi-o întreţine cu came de om. Cer¬ 
cul vicios perfect. Minski le spune oaspeţilor săi că el eja¬ 
culează de zece ori pe zi şi atribuie acest volum de masă 
seminală cantităţii de carne omenească pe care o mănîncă. 
Cine încearcă acest regim îşi va tripla cu siguranţă facultă¬ 
ţile libidinoase, arată el. O dată ce guşti came omenească. 

nu poţi să mai mănînci altă carne, pentru că nici una nu se 
compară cu aceasta. Totul e să îţi învingi la început reţine¬ 
rea. In cele din urmă discursul crudului filozof se întreru¬ 
pe, pentru a face loc glasului delirului. Aceasta este limita 
teoretică dincolo de care antropofagia basculează în terito¬ 
riul ştiinţei despre nebunie. Minski urlă oribil înainte să eja¬ 
culeze şi jeturi de spermă ţîşnesc pînă în tavan. în delirul 
său criminal, acest om al naturii sale rele marchează mo¬ 
mentul în care antropofagul nu mai articulează decît ade¬ 
vărul dezmembrat al psihopatiei. 



CUCERIREA SĂLBATICILOR 


Dificultăţile evanghelizării 

în 1492, pe o plajă din Antile, Columb a cerut unui no¬ 
tar să citească unui grup de indieni o proclamaţie prin care 
aceştia erau somaţi să devină supuşi ai coroanei Spaniei şi 
să îmbrăţişeze religia creştină. Este improbabil că indienii 
au putut pricepe ceva din spusele oficialului spaniol. Din 
perspectiva europenilor însă, scena era mai puţin bizară de- 
cît ne apare nouă astăzi. Columb nu făcea altceva decît să 
respecte, în formă, scrupulele juridice fără de care autori¬ 
tatea sa şi a suveranului său asupra teritoriilor nou-desco- 
perite ar fi putut să fie pusă la îndoială. 

încă din perioada apostolică biserica creştină îşi desco¬ 
peră o vocaţie misionară, dar nu toate neamurile par să fie 
uşor de convins de necesitatea adoptării creştinismului. Iată 
de ce dreptul canonic începe să exploreze problema legiti¬ 
mităţii conversiunii forţate, care este discutată de regulă în 
legătură cu evreii. în 1235, William of Rennes susţine că co¬ 
piii evreilor pot fi botezaţi fără consimţămîntul părinţilor; 
argumentul său pleacă de la ideea că sclavii nu au drepturi 
parentale, în virtutea statutului lor servil. Aceste drepturi, 
crede William, trec asupra prinţului, lucru valabil şi în ca¬ 
zul evreilor, care au un statut servil faţă de creştini. Curînd, 
se conturează două tabere: una grupată în jurul lui Toma 
d'Aquino, care susţine, în Summa theologiae, că drepturile 
parentale, ca drepturi naturale, nu pot fi subordonate drep¬ 
tului civil; cealaltă este reprezentată de Duns Scotus, care 
crede că botezul forţat este justificat de dreptul divin, ca un 
mijloc necesar mîntuirii sufletului 181 . Multiplicarea discu¬ 
ţiilor despre conversiune, în Evul Mediu tîrziu, este proba¬ 
bil legată de noul statut al Europei, care începe să îşi extindă 

dominaţia asupra unor teritorii păgîne şi idolatre şi, pe de 
altă parte, de influenţa teoriilor profetice ale istoriei. 

Atitudinea mai agresivă a teologilor creştini faţă de pro¬ 
blema conversiunii şi a raporturilor de putere dintre creş¬ 
tini şi păgîni mai este motivată şi de o revizuire a teoriilor 
proprietăţii şi ale suveranităţii, faţă de care există un inte¬ 
res considerabil în perioada scolastică. în tratatul său De¬ 
spre puterea eclesiasticct (1302), Aegidius Romanus arată că 
necredincioşii şi ereticii nu sînt demni de nici un fel de pro¬ 
prietate, nu li se poate încredinţa nici o autoritate şi nu tre¬ 
buie să li se respecte nici o instituţie politică 182 . Aceste opinii, 
care apar destul de frecvent la suporterii papalităţii, nu sînt 
elaborate în legătură cu chestiunea colonizării unor ţinu¬ 
turi sălbatice, ci ele apar în contextul luptei dintre papă şi 
suveranii europeni ori în legătură cu statele musulmane, în 
perioada cruciadelor. în secolele XIV-XV însă. Europa în¬ 
cepe să-şi extindă dominaţia asupra unor teritorii de o na¬ 
tură diferită de aceea a regatelor de infideli. Popoarele pe 
care portughezii le descoperă în Africa nu par să aibă nici 
o guvernare demnă de acest nume şi nici forme admisibi¬ 
le ale vreunui cult religios. Dublu ultragiu, aşadar: împo¬ 
triva legii naturale şi împotriva majestăţii divine. Lipsiţi de 
o guvernare legitimă, sălbaticilor îi se oferă una recunos¬ 
cută de către Suveranul Pontif, cu condiţia ca scopul suprem 
al acţiunii principilor creştini să fie unul pios, de propaga¬ 
re a religiei. Regele Duarte al Portugaliei cere în 1436 apro¬ 
barea papei să cucerească insulele Canare. El arată că locuitorii 
de acolo trăiesc în sălbăticie şi de aceea au nevoie de o gu¬ 
vernare: „Oameni aproape sălbatici, care trăiesc în păduri, 
nu sînt uniţi de o religie comună, nu sînt sub jugul legilor, 
trăiesc fără relaţii sociale, precum animalele." 

America ridică o dificultate specială în calea evangheli¬ 
zării. Ceea ce era o situaţie excepţională devine acum nor¬ 
mă. în majoritatea lor, locuitorii Lumii Noi par să fie acest 
gen de sălbatici care duc o viaţă primejdios de similară ce¬ 
lei a animalelor. Mai grav, şi aproape fără precedent, ei sînt 
vinovaţi de păcate monstruoase, în primul rînd de caniba¬ 
lism. Prima întrebare care secere rezolvată, aşadar, este dacă 

aceştia sînt oameni ori nişte fiinţe subumane, incapabile să 
primească Evanghelia. Pentru teologii medievali „a vorbi 
despre un om sălbatic înseamnă a vorbi despre un om cu 
suflet de animal, un om atît de degradat încît nu putea fi 
salvat nici de graţia lui Dumnezeu" 183 . în comparaţie cu pe¬ 
rioada creştinismului primitiv, cînd despre unii apostoli se 
afirmă că au predicat antropofagilor şi de cînd este atestat 
şi un sfînt chinocefal (Sfîntul Cristofor), în secolul al XVI-lea 
atitudinea primilor autori care scriu despre americani este 
mai ostilă. 



Fig. 25. SJjntul Cristojor, icoană bizantină 

Chiar şi după ce calitatea lor de oameni este admisă, an¬ 
tropofagia din Indii este văzută ca incompatibilă cu orice 
fel de credinţă religioasă. înainte ca Bayle să emită suges¬ 
tia incendiară a unui popor de atei virtuoşi ori ca iezuiţii 
să sugereze, la jumătatea secolului al XVII-lea, că chinezii 
nu ar avea nici o religie, canibalii americani sînt conside¬ 
raţi de unii autori drept naţiuni ateiste. De la primii paşi 
pe pămîntul Americii, la 11 octombrie 1492, Columb obser¬ 
vă despre insulari că „sînt un popor care poate fi mai uşor 
convertit la sfînta noastră credinţă prin dragoste mai curînd 
decît prin forţă". în aceeaşi zi el se lămureşte însă că băşti¬ 
naşii „nu au nici o religie". Pe 1 noiembrie el are pe ce să 

îşi sprijine această intuiţie: nu a observat pe nici unul din 
indienii pe care i-a luat prizonieri spunînd vreo rugăciune. 
Pentru sensibilităţile secolului al XVI-lea, acest diagnostic 
echivalează cu o condamnare absolută. Fără religie, antro¬ 
pofagii sînt expediaţi în alteritatea absolută a unei anarhii 
totale. Faţă de aceştia, orice metode sînt bune. Ordonanţele 
privitoare la descoperiri şi la bunul tratament al indienilor, pro¬ 
mulgate la 27 decembrie 1526, ordonă căpitanilor spanioli 
care descoperă sau cuceresc un nou teritoriu să le spună clar 
„indienilor sau locuitorilor că ei au fost trimişi să îi înveţe 
obiceiuri bune, să îi descurajeze de la vicii cum ar fi mîn- 
catul de carne omenească şi să îi instruiască în Sfînta Cre¬ 
dinţă" 184 . în secolul al XVII-lea, aceste opinii despre ateismul 
sălbaticilor vor persista. împotriva lui Cicero, care susţine 
că nu există nici un popor, oricît de sălbatic, care să nu aibă 
un fel de religie, Rochefort arată că numeroase popoare de 
sălbatici din Lumea Nouă nu au nici un fel de religie şi nu 
respectă nici o putere suverană 185 . în unele regiuni din Anzi, 
pretinde Garcilasso, locuitorii lor nu se sfiesc să facă din sto¬ 
macul lor un mormînt chiar şi pentru cei mai „intimi" prie¬ 
teni. Cînd cineva moare, este mîncat de rudele sale, fiert sau 
fript, în funcţie de cum va fi fost decedatul, gras sau slab. 
După aceasta, ei îngroapă oasele cu mare ceremonie, însă 
fără a-i aduce ofrande lui Dumnezeu, pentru că nu au nici 
unul 186 . 

Unii autori susţin că indienii au totuşi un fel de religie. 
Acosta crede că ei au o oarecare cunoaştere a divinităţii, chiar 
dacă mintea lor este dominată de superstiţii şi erori 187 . în 
capitolul despre canibali din Eseuri, Montaigne afirmă că 
aceştia cred în eternitatea sufletelor şi în pedepsele şi răs- 
plăţile din viaţa de apoi. Lescarbot nu este prea hotărît cu 
privire la credinţele sălbaticilor indieni. El afirmă că teolo¬ 
gia creştină nu poate fi explicată sălbaticilor, care nu cred 
în Dumnezeu, îl idolatrizează pe Diavol şi cred în vise, care 
nu sînt altceva decît viziuni diabolice. Pe de altă parte, săl¬ 
baticii din Canada ar fi foarte uşor de convertit. 

Dacă sălbaticii sînt capabili de la natură să accepte o re¬ 
ligie, aceasta este o discuţie care are ca miză nu doar legi- 

timitatea întreprinderii misionarilor. Unul din scopurile aces¬ 
teia este teologic, acela de a clarifica natura voinţei divine. 
Pentru scriitorii secolului al XVII-lea, care clădesc pe ante¬ 
cedente scolastice, voinţa divină are două aspecte — o voin¬ 
ţă generală ca toţi oamenii să fie mîntuiţi şi o alta, particulară, 
ca unii oameni să fie condamnaţi. Dacă o cunoaştere, ori- 
cît de imperfectă, a articolelor necesare mîntuirii poate fi gă¬ 
sită şi la cei mai decăzuţi dintre oameni, aceasta ar ilustra, 
evident, voinţa generală şi benevolentă a lui Dumnezeu. Dacă 
însă natura acelor oameni este opacă la adevărurile credin¬ 
ţei, înseamnă că Dumnezeu i-a predestinat pe unii păcatu¬ 
lui şi pieirii. Această teorie este legată şi de aceea a ideilor 
înnăscute. Existenţa unei idei înnăscute despre Fiinţa Su¬ 
premă şi despre cultul care îi este datorat ar dovedi că in¬ 
tenţia divinităţii ar fi aceea a mîntuirii tuturor. 



Fig. 26 . Theodor de Bry. Indieni ucigînd clerici 


Existenţa antropofagilor, atei şi criminali, pune la grea 
încercare aceste speculaţii. Opiniile învăţaţilor sînt împăr¬ 
ţite. Nicole arată, în Tratat despre grafia generală, că cunoaş¬ 
terea lui Dumnezeu este răspîndită la toate popoarele, în 
grade diferite, inclusiv la naţiunile cele mai barbare, samo- 
ezi, laponi, irochezi şi caraibi 188 . în Scrieri asupra sistemului 
grafiei generale Amauld critică ideea lui Nicole după care iro- 
chezii, brazilienii şi caraibii pot fi luminaţi de cunoaşterea 

datoriilor către Dumnezeu; fără aceasta, crede el, sălbaticii 
nu ar avea puterea fizică să respecte poruncile lui Dumne¬ 
zeu; Amauld crede că ideea despre această capacitate a săl¬ 
baticilor este foarte puţin credibilă 189 . Poincy arată, pe de o 
parte, că insularii nu au o religie a Fiinţei Supreme. Ei cred 
doar în spirite şi susţin că ideea resurecţiei corpului este o 
prostie. Pe de altă parte, ei admit nemurirea sufletului şi unii 
cred în transmigraţie. Nu cunosc numerele mari, iar unii in¬ 
dieni, ca să exprime ideea de număr mare, iau în mînă un 
pumn de nisip, comparaţie prezentă şi în Sfintele Scripturi 190 . 
Părintele Jean-Baptiste Du Tertre, care în 35 de ani nu a re¬ 
uşit să convertească decît 20 de indieni, reflectează şi el pe 
marginea religiei sălbaticilor din Antile. Viaţa lor grea, pri¬ 
vaţiunile pe care aceştia le îndură, fac ca faptele sfinţilor să 
pălească, în comparaţie. Ce fel de credincioşi creştini ar ieşi 
din aceştia! însă există nenumărate dificultăţi în calea con¬ 
vertirii lor, arată Du Tertre, nu în ultimul rînd aceea că săl¬ 
baticii au fost corupţi de europenii cu care au venit în contact. 
O altă piedică este religia lor, plină de superstiţii atît de ab¬ 
surde încît ar fi bine să se spună că ei nu au religie deloc. 
Totuşi, ei cred în nemurirea sufletului. Istoria aventurierilor 
flibustieri arată despre caraibi că aceştia nu au nici un fel de 
religie. Ei au totuşi nişte ritualuri şi sacrificii, însă refuză să 
se lase convertiţi, arătînd că o fiinţă atotputernică precum 
Dumnezeu nu ar avea nevoie de ei 191 . Pentru Locke, rela¬ 
tările navigatorilor nu lasă loc de nici o îndoială: la întregi 
naţiuni, din golful Soldaniei pînă în insulele Caraibilor, nu 
se găseşte „nici o noţiune despre Dumnezeu şi nici o reli¬ 
gie", ceea ce demonstrează că ideea de Dumnezeu nu este 
înnăscută 192 . Voltaire crede că popoarele sălbatice adoră niş¬ 
te zeităţi, la întîmplare, precum cafrii care fie venerează o 
insectă, fie n-au absolut nici un Dumnezeu 193 . 

Începînd cu secolul al XVIf-lea îşi face loc o teorie despre 
o credinţă a popoarelor din Lumea Nouă care ar fi antici¬ 
pat creştinismul predicat de misionarii europeni. Garcilas- 
so de la Vega susţine că regii fnca erau cei mai „moderaţi" 
din Lumea Nouă şi că legile şi obiceiurile lor erau confor¬ 
me cu raţiunea şi cu legea naturală 194 . Dacă istoricii au scris 

că incaşii sînt canibali este pentru că au primit informaţii 
false şi pentru că ei au confundat regimul incaş cu acela al 
aztecilor. Spre deosebire de aceştia din urmă, incaşii nu sa¬ 
crificau oameni şi nu se hrănesc cu came de om, pe care o 
socotesc respingătoare 195 . Scopul său este să arate că socie¬ 
tatea incaşă era pregătită pentru convertirea la creştinism 
pe care sosirea spaniolilor a făcut-o posibilă, pentru că cre¬ 
dinţele şi felul de viaţă al incaşilor erau compatibile cu 
acelea ale lumii creştine. Astfel, ei au crezut încă înainte de 
sosirea spaniolilor în nemurirea sufletului şi în resurecţia 
universală. Unele pasaje sugerează că Garcilasso încearcă 
să recicleze, în beneficiul reabilitării incaşilor, argumente pa¬ 
tristice. Incaşii, afirmă el, credeau în înviere, cînd corpu¬ 
rile şi sufletele se vor ridica din morminte. De aceea, ei 
păstrau cu mare grijă unghiile şi părul, de care presupuneau 
că vor avea nevoie cînd corpul se va ridica din ţărînă, cînd 
trupul îşi va căuta fragmentele ce îi lipsesc. Poveştile de¬ 
spre incaşi care argumentau în legătură cu problema inte¬ 
grităţii corpurilor după înviere au un aer atît de suspect în 
privinţa autenticităţii lor, încît Garcilasso arată că se teme 
să nu fie considerat că inventează. Cît despre cum anume 
ar fi ajuns incaşii la această coincidenţă miraculoasă, el ara¬ 
tă că îi este imposibil să spună. 

în secolul al XVIII-lea, cea mai influentă lucrare ce tra¬ 
tează problema religiei barbarilor din Indii este cartea ie¬ 
zuitului Lafitau, Moravurile sălbaticilor americani comparate cu 
cele din primele timpuri (1724). Una din cele mai bune probe 
pe care le avem despre existenţa divinităţii este aceea baza¬ 
tă pe universalitatea ideilor despre Dumnezeu. însă unii atei 
arată că există popoare care nu îl cunosc pe Dumnezeu sau 
sînt lipsite de orice religie. Evident, exemplul privilegiat este 
acela al sălbaticilor americani. Iată de ce planul lui Lafitau 
este să contracareze argumentele acestor atei demonstrînd 
că indienii au o religie care anunţă creştinismul. Astfel, el 
încearcă să recupereze istoria sacră şi clasică, arătînd că obi¬ 
ceiurile indiene de fapt sînt cele ale unor popoare din An¬ 
tichitate. Semnul crucii, spre exemplu, ar fi fost venerat în 
America înainte de sosirea europenilor pe acele meleaguri. 



158 


FILOZOFUL CRUD 


Aceste speculaţii despre o religie similară creştinismu¬ 
lui apar în relaţie cu preocupările pentru descifrarea origi¬ 
nii indienilor americani. Dacă a existat o singură geneză a 
omului, şi mai ales dacă aceasta era aceea despre care ne 
informează Biblia, atunci rezultă că indienii americani tre¬ 
buie să provină din popoarele Lumii Vechi. Cum anume 
este o chestiune extrem de disputată, mai ales în condiţi¬ 
ile în care geografia nordului Americii este încă un mister. 
Savanţii secolelor XVI-XVIII încearcă să lămurească aceas¬ 
tă problemă prin apelul la erudiţie, pe baza similarităţilor 
dintre obiceiurile şi credinţele neamurilor despre care ne 
vorbesc istoriile biblice ori antice şi acelea ale indienilor. Ast¬ 
fel, unii cred că aceştia din urmă provin din sciţi pentru că 
ambele neamuri sînt canibale, alţii cred că indienii sînt unul 
din triburilepierdute ale evreilor din Vechiul Testament. O 
dată cu Luminile filozofice, originile etnice ale indienilor ori 
comparaţia dintre creştinism şi religia sălbatică devin mai 
puţin interesante decît posibilitatea ca indienii să practice 
o religie naturală, un gen de deism. In Enciclopedie, Diderot 
pretinde că sălbaticii din Antile cunosc un fel de religie, în 
care îl amestecă pe Dumnezeu şi pe Diavol, şi cred în ne¬ 
murirea sufletului. 

în secolul al XVIII-lea, o dată cu progresul unor atitu¬ 
dini mai liberale în materie de religie, semnificaţia ateismu¬ 
lui canibal începe să se estompeze. Faptul că antropofagii 
nu sînt creştini nu mai apare ca altceva decît cel mult proba 
unei ignoranţe ca oricare alta. In Principii de drept natural (1751) 
Burlamaqui arată că necunoaşterea de către indienii ame¬ 
ricani a învăţăturilor creştinismului era una „invincibilă şi 
involuntară" 196 . Acest lucru este vizibil şi în romanul lui De- 
foe, care situează în centrul său experienţa evanghelizării 
sălbaticului. Vineri, canibalul salvat de Robinson din mîi- 
nile duşmanilor săi antropofagi, se dovedeşte uşor de con¬ 
vins să accepte învăţătura despre Dumnezeu, însă alte aspecte 
ale religiei creştine se dovedesc mai greu de asimilat: „Am 
descoperit — spune Robinson — că nu era la fel de uşor să 
îi imprim noţiuni corecte despre Diavol, ca despre fiinţa lui 
Dumnezeu." De fapt, noul convertit se arată un interlocu- 

tor care sesizează atît de abil dificultăţile religiei creştine, în- 
dt Robinson se vede constrîns să admită că „eram prea puţin 
calificat în meseria de cazuist, să rezolv aceste probleme" 197 . 



Fig. 27. Ilustraţie din Franţois du Creux, 

„Historiae camdensis" (1665) 

O dată cu sosirea unui spaniol şi a tatălui lui Vineri pe 
insulă, Robinson iese din starea de natură în care fusese 
aruncat pentru a-şi asuma o poziţie de suveran: „Insula mea 
era acum populată şi m-am gîndit că aveam mulţi supuşi, 
şi era o reflecţie amuzantă pe care o făceam frecvent, cu pri¬ 
vire la faptul că păream un rege. Mai înainte de orice, toată 
ţara nu era decît proprietatea mea, aşa încît aveam un drept 
de stăpînire [dominion] indubitabil. In al doilea rînd, po¬ 
porul meu îmi era supus în mod absolut: eram stăpînul [lord] 
şi legislatorul lor [...]" Cel mai remarcabil lucru în această 
reverie inspirată de discursul dreptului natural este că Ro¬ 
binson decretează o toleranţă religioasă absolută între gra¬ 
niţele regatului său: „Aveam trei supuşi, de religii diferite: 
servitorul meu Vineri era protestant, tatăl său era păgîn şi 
canibal, iar spaniolul era papistaş. însă eu am permis liber¬ 
tatea de conştiinţă pe domeniile mele." 198 

Justificarea misionarismului începe acum să facă loc 
unei atitudini mai critice faţă de conversiunea indienilor. 
Muratori* susţine că antropofagia din America este un fe¬ 
nomen rar. Ceea ce inspiră cea mai mare oroare, scrie el în 
Noutăţi din misiunile din Paraguay, este că indienii mănîncă 
came de om chiar şi în timp de pace, cînd se urmăresc şi îşi 
întind unul altuia capcane, „pentru a-şi potoli apetitul fe¬ 
roce". însă trebuie să admitem, continuă el, că „mulţi in¬ 
dieni, chiar şi în sînul infidelităţii, au avut oroare de această 
cutumă atît de barbară". în general, indienii nu-şi mănîn¬ 
că prizonierii, ci încearcă să-i convingă să rămînă cu ei. An¬ 
tropofagi sau nu, pentru Muratori aceasta nu este o problemă 
importantă: oricît de barbari ar fi ei, aceasta nu este prin¬ 
cipalul obstacol în calea convertirii lor. După Muratori, eu¬ 
ropenii sînt vinovaţi de aversiunea indienilor pentru 
creştinism, datorită durităţii comportamentului lor. Mura¬ 
tori susţine că ruşii din Siberia, spre deosebire de spanioli 
în America, i-au cîştigat pe băştinaşi de partea lor „cu cado¬ 
uri şi cu fapte bune", care i-ar fi făcut pe siberieni să se „su¬ 
pună voluntar împăratului Rusiei" 199 . în Discurs despre 
originea inegalităţii, Rousseau arată ce greu se convertesc săl¬ 
baticii la creştinism. Greşesc cei care susţin că sălbaticii nu 
au raţiune suficientă pentru a adopta ideile noastre, scrie el, 
pentru că „estimarea fericirii este mai puţin o problemă a 
raţiunii cît a sentimentului". Un exemplu „bine atestat" ar 
fi suficient, constată el: misionarii olandezi de la Capul Bu¬ 
nei Speranţe nu au reuşit să convertească nici măcar un ho- 
tentot 200 . Pentru autorii secolului al XVlII-lea, conversiunea 
nu mai este o condiţie necesară a fericirii, iar antropofagul 
poate trăi mai departe în legea sa. 

Controversa spaniolă 

La începutul secolului al XVl-lea scepticismul privitor 
la legitimitatea şi necesitatea convertirii era încă necunos- 


* Luigi Antonio Muratori (1672-1750). Bibliotecar la Modena, au¬ 
tor al unor scrieri enciclopedice. 

cut. Evanghelizarea indienilor este acceptată de practic toţi 
juriştii şi teologii ca o raţiune validă a intervenţiei Spaniei 
în Lumea Nouă. Chestiunea dominaţiei politice asupra in¬ 
dienilor este însă una foarte diferită. Nu toţi scolasticii sînt 
convinşi că papa are vreo autoritate seculară care să decurgă 
din aceea spirituală. Dimpotrivă, unii ţin să separe net sfe¬ 
ra spirituală de aceea politică. Iată de ce pentru un număr 
de autori evanghelizarea indienilor nu dă nici un fel de drept 
valid spaniolilor de a ocupa teritorii în America. 

Discuţia este complicată şi de abuzurile perpetuate de 
primele valuri de colonişti. Impactul acestora asupra indie¬ 
nilor a fost perceput imediat ca nimicitor. în această situa¬ 
ţie, un număr de clerici spanioli încep să formuleze obiecţii. 
Primul dintre aceştia este Antonio de Montesinos, un do¬ 
minican care în 1511 ţine o predică incendiară în faţa auto¬ 
rităţilor din insula Espagnola, în care denunţă tratamentul 
indienilor. în De indiis [Despre indienii americani]. Francis¬ 
co de Vitoria arată că nu îi este „deloc clar că credinţa creş¬ 
tină a fost vestită şi prezentată barbarilor într-un fel în care 
aceştia să fie obligaţi să creadă sub ameninţarea recăderii 
în păcat... Nu am auzit — continuă el — de nici un fel de 
miracole sau semne sau de vreo sfinţenie exemplară care 
să fie suficientă să îi convertească. Dimpotrivă, aud numai 
despre provocări, crime sălbatice şi o mulţime de acte pă¬ 
cătoase." Marele avocat al indienilor din această perioadă este 
Las Casas, datorită influenţei căruia bula Sublimis Deus, din 
9 iunie 1534, emisă în beneficiul dominicanilor, respinge ideea 
că locuitorii Americii pot fi privaţi de bunurile lor ori de 
libertate pe motiv că ar fi incapabili să primească botezul. 

Cei care susţin un drept al spaniolilor de a-i subjuga pe 
indieni sînt obligaţi să construiască o teorie cu privire la in¬ 
capacitatea locuitorilor din Lumea Nouă de a se guverna 
singuri. în centrul acestei teorii este ideea că amerindienii 
ar fi „sclavi naturali", o idee pe care John Major o derivă din 
Aristotel şi care nu fusese folosită pentru a justifica sclavia 
în Spania medievală 201 . De ce însă aceşti barbari ar fi aseme¬ 
nea sclavi de la natură? Pentru că, susţin apărătorii acestei 



162 


FILOZOFUL CRUD 


idei, ei au un mod de viaţă bestial, nepotrivit naturii ome¬ 
neşti. Semnul principal al acestei degradări este canibalis¬ 
mul. 

Oponentul cel mai formidabil al lui Las Casas şi al 
prietenilor indienilor a fost Juan Gines de Sepulveda 
(1490-1573). Democrates Secundus, scrierea sa despre mo¬ 
tivele războiului împotriva indienilor, a rămas în manuscris 
pînă în secolul al XlX-lea, publicarea fiind suprimată de cen¬ 
zorii ecleziastici dominicani, favorabili ideilor lui Vitoria. 
El şi-a făcut însă auzite opiniile într-o faimoasă confrunta¬ 
re cu Las Casas, în 1550, într-o dezbatere organizată la Val- 
ladolid. Teoria sa este o reelaborare a doctrinei războiului 
just avansată de cazuiştii creştini, în special de Toma, şi com¬ 
pletată cu ideea sclaviei naturale. Obiceiurile inumane ale 
indienilor americani, crede Sepulveda, dovedesc că aceştia 
sînt nişte „nebuni" [stulti] care nu au capacitatea să se gu¬ 
verneze în vederea virtuţii, scopul firesc al acţiunilor omu¬ 
lui civil. Ei sînt războinici, sînt idolatri, practică sacrificiile 
omeneşti şi organizează „oribile ospeţe cu came omeneas¬ 
că" pe socoteala unor popoare nevinovate. Cel mai grav este 
că neagă existenţa lui Dumnezeu, trăind astfel ca bestiile. 
Faţă de spanioli, ei sînt precum copiii faţă de adulţi sau fe¬ 
meile faţă de bărbaţi 202 . A fi cuceriţi de un rege atît de pios 
precum regele Spaniei este un adevărat beneficiu pentru 
aceste popoare 203 . Dacă legea naturală a carităţii creştine ne 
obligă să îl aducem pe calea cea bună pe cel ce rătăceşte, cu 
atît mai mult ea trebuie să ne prescrie să îi atragem spre re¬ 
ligia creştină pe nenumăraţii păgîni din Lumea Nouă. In fine, 
legile naturale sînt universale şi ele pot fi cunoscute de ori¬ 
cine, de unde rezultă că popoarele care aleg să le ignore nu 
au scuza ignoranţei 204 . 

Tratatul lui Jose de Acosta, De procuranda indorum salute 
(Despre mîntuirea indienilor, 1588), menţionează şi el teo¬ 
ria sclaviei naturale, cu referinţă la indienii caraibi şi brazi¬ 
lieni, care trăiesc ca bestiile, „fără lege, fără regi, fără magistraţi 
şi fără stat" ( sine lege, sine rege, sine certo magistrate et repu¬ 
blica) 205 . Aceşti indieni consumă came de om şi au toate vi¬ 
ciile lui Venus. Există deci motive pentru ca ei să fie ocupaţi 

şi convertiţi, mai ales că creştinii au un drept suprem să facă 
cunoscută Evanghelia pe tot pămîntul. Trebuie însă aten¬ 
ţie, pentru că spaniolii înşişi, prin purtarea lor brutală, au 
ridicat obstacole în calea evanghelizării acestor popoare 206 . 



Fig. 28. Theodor de Bry, „Cruzimile spaniolilor" 


Denunţul cel mai sistematic al teoriilor sclaviei natura¬ 
le este formulat de Francisco de Vitoria (1485-1546), profe¬ 
sor de teologie la Salamanca, care în 1538 a ţinut un curs 
Despre legile dietei ori despre temperanţd. Chestiunea funda¬ 
mentală ridicată de Vitoria este dacă mîncatul cărnii de om 
este permis de legea naturală. în manieră scolastică, el fur¬ 
nizează o serie de răspunsuri, obiecţii şi dovezi. Logica şi 
istoria ne învaţă că antropofagia este contrară legii natura¬ 
le. Toate popoarele „civilizate" consideră acest lucru drept 
ceva abominabil, iar ceea ce este considerat în mod univer¬ 
sal drept rău este împotriva legii naturale. 

în Despre legile dietei canibalismul este respins şi din punc¬ 
tul de vedere al legii naturii şi, în măsura în care este un 
act sacrificial, de doctrina creştină, care respinge sacrifici¬ 
ile omeneşti. Un argument de natură logică pare să fie ace- 

la după care nimeni nu poate să cedeze altuia dreptul de a 
fi ucis şi mîncat, pentru simplul motiv că dreptul asupra 
propriei vieţi este netransferabil, aşa cum este cazul cu vic¬ 
timele care sînt copii şi care nici nu ar fi fost capabili să-şi 
înstrăineze acest drept. 

La întrebarea dacă principii creştini au dreptul să decla¬ 
re război sălbaticilor în virtutea transgresiunilor acestora îm¬ 
potriva legilor naturale, Vitoria răspunde afirmativ, cu 
observaţia că acest lucru se poate întîmpla numai în ulti¬ 
mă instanţă. Antropofagia şi sacrificiul omenesc sînt raţiuni 
suficiente pentru a declara război indienilor, însă principii 
creştini nu-şi pot legitima direct acţiunile pe baza dreptu¬ 
lui legii naturale. Dacă ei au vreun drept de a porni un răz¬ 
boi just împotriva antropofagilor amerindieni, aceasta se 
întîmplă pentru că sacrificiile omeneşti şi canibalismul sînt 
acte de nedreptate 207 . 

Dacă antropofagia nu este legitimă din punctul de vede¬ 
re al legii naturii, de ce europenii nu ar fi îndreptăţiţi de 
aceeaşi lege a naturii să intervină? Mai precis, de ce prin¬ 
cipii creştini nu pot să-şi asume rolul de executori ai legii 
naturii în Lumea Nouă? Dacă privim la scrierile anterioare 
ale lui Vitoria, ne dăm seama că soluţia sa este departe de 
a fi simplă. în De potestate civili (Despre puterea civilă), un 
curs din 1528, Vitoria afirmase că „scopul şi utilitatea pu¬ 
terii publice sînt identice cu cele ale societăţii înseşi" 208 . Cu 
alte cuvinte, raţiunea de a fi a puterii suverane este aceea 
de a permite perpetuarea sociabilităţii naturale. De aceea, 
suveranul este înzestrat de Dumnezeu cu o autoritate care 
este, în acest sens, naturală 209 . 

Este adevărat că aceeaşi lucrare arată că şi păgînii au su¬ 
verani legitimi. Acest pasaj însă probabil că nu se referă la 
situaţia din Indii. Mai întîi, pentru că cursul a fost ţinut îna¬ 
inte de acelea despre indieni şi despre legile dietei. în al 
doilea rînd, pentru că situaţia din America, aşa cum era ea 
cunoscută la acea dată, nu înfăţişa observatorului european 
mari regate civilizate precum cele din Asia; să nu uităm că 
cursul din 1528 este formulat înainte de expediţiile lui Cor- 
tez împotriva aztecilor şi campania lui Pisaro împotriva im- 



CUCERIREA SĂLBATICILOR 


165 


periului Inca. Ceea ce savanţii europeni cunoşteau la acea 
dată este un teritoriu unde oamenii trăiesc o viaţă simplă 
în asociaţii tribale care nu sînt altceva decît uniuni primi¬ 
tive de familii. în fine, Vitoria discută în De potestate civili 
problema nelegitimităţii suveranului dintr-o perspectivă de¬ 
osebită, anume aceea a ascultării pe care creştinii trebuie să 
o acorde suveranilor catolici. Ţinta argumentelor sale este 
teza teoreticienilor rezistenţei, luterani şi calvinişti, care sus¬ 
ţin că supuşii au dreptul să se revolte împotriva a ceea ce so¬ 
cotesc ei, în conştiinţa lor, că este un „prinţ fără Dumnezeu". 
Iată deceDe potestate civili formulează o poziţie mai agnos¬ 
tică cu privire la consecinţele păcatului împotriva legii na¬ 
turale. Chestiunea dacă iminenţa unui păcat capital este o 
raţiune suficientă pentru a respinge autoritatea unui suve¬ 
ran nu este una clarificată, pretinde Vitoria în 1528, nici mă¬ 
car în stipulaţiile legii divine, şi cu atît mai puţin în cele ale 
legii naturale ori civile 210 . Aşa încît răspunsul său este ace¬ 
la de a considera fiecare caz separat. 

în ordine politică, ultragiile la adresa legii naturale nu 
sînt automat traductibile într-un drept de rezistenţă ori de 
intervenţie. însă chestiunea antropofagiei nu este întocmai 
una politică. Vitoria nu susţine nicăieri că obiceiul stabilit 
al antropofagiei ar putea fi util şi că ar trebui respectat, în 
vreme ce el afirmă în De potestate civili că legile care servesc 
scopurile unei republici trebuie respectate, chiar dacă sînt 
impuse de un tiran. Această diviziune îi va permite apoi să 
trateze chestiunea consecinţelor legale ale antropofagiei 
într-o manieră relativ independentă de pronunţările sale din 
cursul din 1528. în acesta, el observase că cu cît păcatul e 
mai grav, cu atît supuşii sînt mai puţin obligaţi la asculta¬ 
re faţă de suveran. La nivelul naţiunilor, acestea nu îşi pot 
permite, la rîndul lor, să ignore „legea naţiunilor", pentru 
că aceasta are sancţiunea lumii întregi. 

Crimele împotriva dreptului natural în Lumea Nouă sînt, 
după Vitoria, o nedreptate ( iniuria ) făcută altor oameni, iar 
un precept al raţiunii ne arată că fiecare trebuie să îi apere 
pe cei nevinovaţi. în acest moment una din premisele dis¬ 
cursului lui Vitoria este aparentă, anume că nu toţi locui- 



166 


FILOZOFUL CRUD 


torii Americii pot fi vinovaţi de antropofagie, ci numai unii, 
în vreme ce alţii ar fi victime inocente, împotriva cărora os¬ 
tilităţile nu pot fi declarate. Mai important însă este alt lu¬ 
cru, anume că temeiul intervenţiei, aşa cum este el recunoscut 
de Vitoria, nu lasă loc decît pentru o justiţie retributivă. 
Aceasta înseamnă că prinţul creştin are dezlegare să rein- 
staureze dreptatea, redînd fiecăruia ce e al său ori împie- 
dicînd comiterea unei nedreptăţi, însă acest lucru îi lasă pe 
beneficiari în deplină posesie a drepturilor lor naturale şi 
civile. Raţiunea acestui fapt este aceea că subiectul al cărui 
bine este scopul acţiunii este unul individual. Acest lucru 
înseamnă că principele creştin trebuie să acţioneze pentru 
restaurarea unui drept individual şi nu în virtutea stabili¬ 
rii unui drept de dominaţie politică, prin care să substituie 
o eventuală autoritate tiranică. Suveranul european are drep¬ 
tul să comită acte de benevolenţă care nu constituie, ca ata¬ 
re, motive pentru constituirea unei puteri politice în America. 

Vedem acum că poziţia lui Vitoria limitează sever prero¬ 
gativele prinţului creştin în Lumea Nouă. La sfîrşitul cursu¬ 
lui despre legile dietei, el anunţă că indiferent de titlul cu 
care a fost început războiul împotriva „barbarilor", nu 
este legal ca el să fie împins mai departe decît este legitim 
să fie purtat un război împotriva creştinilor. în De indiis el 
formulează rezerve critice cu privire la un alt punct din agen¬ 
da coroanei spaniole, chestiunea botezului forţat al indie¬ 
nilor. Aceştia nu sînt deloc nebuni, sînt fiinţe raţionale, ceea 
ce este evident dacă judecăm după faptul că trăiesc într-o 
ordine (ordo) civilă, altfel spus, au oraşe bine organizate, că¬ 
sătorii, magistraţi şi conducători politici (domini), legi, meş¬ 
teşuguri şi comerţ, toate acestea fiind lucruri care reclamă 
uzul raţiunii 211 . Imaginea dominantă relativă la amerindieni 
nu mai este acum una modelată după omul natural. Pen¬ 
tru Vitoria, indienii sînt acum naţiuni cu o civilizaţie, desi¬ 
gur deosebită, însă nu mai puţin veritabilă. Canibalismul 
american poate fi încadrat acum doar în două categorii di¬ 
ferite: fie ca fapt excentric, incarnare a anticivilizaţiei, fie ca 
element al unei ordini sociale. Din punctul de vedere al or¬ 
dinii europene, republicile americanilor sînt stranii şi ofe- 

ră un număr de motive întemeiate de declarare a „războiu¬ 
lui drept": protecţia convertiţilor şi misionarilor, apărarea 
celor inocenţi împotriva tiraniei, sprijinul dat aliaţilor şi prie¬ 
tenilor. Aceste motive dezvăluie că între statele Lumii Vechi 
şi celei Noi începe să fie sesizată nu atît o falie ontologică 
a păcatului natural, cît spaţiul comunicaţiei şi diferenţei din¬ 
tre civilizaţii. într-o scrisoare către Miguel de Arcos, scrisă 
pe 8 noiembrie 1534, Vitoria declară: „In legătură cu cazul 
[campaniei] din Peru, trebuie să îţi spun că, după o viaţă 
de studii şi după o lungă experienţă, nimic nu mă şochea¬ 
ză mai tare decît profitul corupt şi afacerile din Indii. Sim¬ 
pla menţionare a lor îmi îngheaţă sîngele în vine... Chiar 
dacă împăratul are un motiv just pentru a-i cuceri, indie¬ 
nii nu cunosc şi nici nu pot cunoaşte acest lucru. Ei sînt cu 
siguranţă inocenţi în acest război." în orizontul lui Vitoria, 
crimele împotriva naturii sînt estompate de violenţa cu care 
este scrisă istoria civilizaţiei modeme. 

Verdictul protestant 

în lumea protestantă şi, într-o anumită măsură, pentru 
scriitorii francezi animaţi de sentimente antispaniole, jus¬ 
tificările ocupaţiei teritoriilor indiene care menţionează cri¬ 
mele împotriva naturii comise de indieni sînt cunoscute, însă 
ele sînt excepţia şi nu regula. Richard Baxter, unul din au¬ 
torii importanţi din perioada Războiului Civil şi a Restau¬ 
raţiei engleze, arată, în Republica sfîntă (1659), că în cazul în 
care „una din naţiunile indiene, sărmane şi barbare, precum 
canibalii, ar refuza să consimtă să primească Evangheliile" 
noi avem dreptul să le „forţăm să ne accepte predicatorii", 
pe care europenii îi vor fi trimis, desigur, dintr-un fel de „ca- 
ritate" 212 . Există şi scrupule morale: nu trebuie să îi rănim, 
ci să îi guvernăm şi nu avem dreptul să îi privăm de pose¬ 
siunile lor. Majoritatea autorilor protestanţi nu sînt însă in¬ 
teresaţi atît să justifice deposedarea indienilor cît să preia 
acuzaţiile cele mai violente ale autorilor catolici, pe care le 
folosesc pentru a delegitima autoritatea spaniolă din Lumea 
Nouă şi pentru a ilustra excesele puterilor catolice. Teoria 

modernă a dreptului natural, o creaţie aproape exclusiv pro¬ 
testantă, cuprinde numeroase consideraţii asupra nedrep¬ 
tăţilor spaniole. Problema pe care scriitorii protestanţi 
trebuie să o rezolve, similară cu a apărătorilor catolici ai unei 
atitudini moderate faţă de indieni, este aceea a semnifica¬ 
ţiei crimelor împotriva naturii. Argumentele lor iniţiale, ca 
de altfel şi ale criticilor spanioli, provin de fapt din teoriile 
scolastice. In Scurt discurs despre guvernarea tiranicii (cca 
1340), William Ockham arată că greşesc cei care susţin că ne¬ 
credincioşii nu pot deţine legitim proprietate şi nu pot în¬ 
cheia contracte veritabile, ori nu au „o adevărată conducere 
[politică] în lucrurile temporale". Argumentele sale sînt ba¬ 
zate pe o lectură a Scripturilor (Abraham, spre exemplu, re¬ 
cunoaşte statutul regelui din Sodom, deşi acesta era un 
necredincios) la care se adaugă interpretări ale scrierilor pa¬ 
tristice şi ale decretelor papale. Opinia după care necredin¬ 
cioşii nu au autoritate justă şi nu deţin de drept proprietate 
este un „prejudiciu" pentru oricare muritor, arată Ockham. 
Una din consecinţele acestei erori ar fi că copiii păgînilor 
nu pot moşteni legitim proprietate, iar acest lucru este îm¬ 
potriva dreptului natural şi îi prejudiciază pe aceşti copii 
„înaintea botezului". Din examinarea atributelor oficiului 
papal, Ockham ajunge la concluzia că papa nu are nici un 
fel de putere temporală asupra împăratului roman ori asu¬ 
pra principilor necreştini şi supuşilor lor 213 . 

Plecînd de la argumentele scolasticii în legătură cu le¬ 
gitimitatea autorităţii păgînilor, Grotius arată, în Mare libe- 
rum, că idolatria indienilor este compatibilă cu un drept 
legitim de proprietate; el mai arată că americanii sînt „în- 
demînatici şi harnici", nu „feroce şi stupizi", aşa încît moti¬ 
vele invocate pentru cucerirea lor nu sînt decît nişte pretexte 
lipsite de pietate 214 . Treptat, autorii protestanţi evoluează că¬ 
tre argumente modeme, seculare. Pufendorf argumentea¬ 
ză şi el din perspectiva dreptului natural împotriva cuceririi 
Americii. în Dreptul naturii şi al naţiunilor ţinta sa este teo¬ 
ria lui Vitoria, despre care el crede că postulează dreptul spa¬ 
niolilor de a îi expropria pe indieni. Conform lui Pufendorf, 
Vitoria susţine că acest titlu se întemeiază mai întîi pe so- 

cietatea şi comerţul pe care oamenii sînt obligaţi să le în¬ 
treţină unii cu alţii şi deci spaniolii ar avea dreptul să mear¬ 
gă în acele ţări şi să se aşeze acolo, dacă nu fac rău barbarilor. 
Insă comunicarea dintre oameni nu îl poate împiedica pe 
un proprietar să acorde sau nu dreptul ca altul să uzeze de 
ceea ce îi aparţine, protestează Pufendorf. Străinii nu au un 
drept nelimitat de a călători şi de a se aşeza unde vor; su¬ 
veranul local are dreptul să examineze în ce număr şi cu ce 
scopuri vin. Al doilea motiv avansat de Vitoria ar fi că spa¬ 
niolii au dreptul să întreţină un comerţ cu indienii, şi nici 
unii şi nici ceilalţi nu pot fi împiedicaţi legitim de suvera¬ 
nul lor. însă aceasta este o pretinsă libertate a comerţului, 
căreia i se pot pune limite atunci cînd binele statului o cere. 
Al treilea motiv este că dacă există lucruri ce pot fi pose¬ 
date în comun în ţara barbarilor, aceştia nu au dreptul să 
îi refuze pe spanioli să vină să le posede şi ei. Dacă este per¬ 
mis ca alţii să caute în minele de aur, asta trebuie să fie per¬ 
mis şi spaniolilor. însă dacă îi permit vecinului meu să se 
plimbe în grădina mea şi să ia nişte fructe, nu înseamnă că 
trebuie să las pe altul să taie arborii şi să mă gonească de 
acolo 215 . 

în tomul al doilea al aceleiaşi lucrări, Pufendorf revine 
la critica dreptului de cucerire. De data aceasta ţinta sa este 
Francis Bacon, care arată că un obicei precum acela al ame¬ 
ricanilor de a sacrifica oameni divinităţilor lor şi de a-i mîn- 
ca este un motiv suficient de a declara război acestor popoare, 
precum unor oameni proscrişi de însăşi Natura. De data 
aceasta Pufendorf nu mai argumentează cu referire la pro¬ 
blema exproprierii, ci cu referire la dreptul de a declara un 
război just. Ca să decidem această chestiune, scrie el, tre¬ 
buie să examinăm: 1 Dacă un prinţ creştin poate ataca in¬ 
dienii doar pentru că se hrănesc cu came de om, ori dacă 
se hrănesc cu cei de aceeaşi religie ca ei, ori dacă se hrănesc 
cu străini. 2. în legătură cu cei din urmă, trebuie să distin¬ 
gem dacă aceştia vin în Indii ca inamici sau corsari, ori ca 
oameni care vor să intre şi să călătorească onest, fără să facă 
rău nimănui, sau dacă au ajuns acolo aruncaţi de furtună. 
Doar în acest caz este permis războiul împotriva acestor po- 

poare sălbatice, dacă ele au tratat pe unul din compatrio¬ 
ţii [prinţului respectiv] într-o manieră atît de crudă sau de 
barbară. 

în acest punct, Barbeyrac inserează un comentariu. Dacă 
aceşti antropofagi mănîncă doar carnea oamenilor morţi din 
cauze naturale sau care au fost ucişi de alţii dintre ei, ori- 
cît de sălbatică şi de barbară ar fi o asemenea cutumă, ea nu 
dă nici un drept ca ei să fie atacaţi pe acest motiv. Barbey¬ 
rac, din cîte se pare, refuză să considere faptul că antropo¬ 
fagii încalcă un alt drept natural, acela de sepultură. însă 
el admite că dacă ucid ei înşişi creaturi omeneşti, pentru a 



Fig. 29. Foaia de titlu a cărţii „Lacrimile indienilor, 
sau relatarea adevărată a masacrului a peste 20 de milioane 
de fiinţe inocente ", traducerea engleză din 1656 a lucrării lui Las Casas 

le mînca ori dacă îi sacrifică idolilor lor, acesta este un lu¬ 
cru atît de crud şi atît de contrar umanităţii, atît de destruc- 
tiv pentru societatea şi pentru genul uman,încît nu putem 
decît privi ca just şi lăudabil un război care tinde să abo¬ 
lească acest uzaj, chiar şi cînd acei oameni nu l-ar practica 
decît între ei şi i-ar cruţa pe străini 216 . 

Heineccius crede şi el că ocupaţia Americii este abuzi¬ 
vă. El arată că una din formele legitime ale proprietăţii este 
aceea asupra vînatului pe un teritoriu care nu este în pro¬ 
prietatea privată a nimănui. Vînătoarea şi pescuitul sînt aşa¬ 
dar „forme de ocupare" pe care „nimeni nu le poate nega". 
Un popor poate să reclame pentru sine un drept exclusiv 
în privinţa acestor animale asupra cărora îşi extinde „domi¬ 
naţia" şi din acel moment devine injust pentru oricine să îşi 
aroge un drept de vînătoare asupra a ceea ce a fost deja re¬ 
zervat de un altul. în alt pasaj el atacă direct problema co¬ 
lonizării Americii, însă folosindu-se de un alt gen de 
argumente. Grotius a greşit, pretinde Heineccius, atunci cînd 
a susţinut că crimele împotriva naturii comise de un popor, 
cum ar fi idolatria şi consumul de came de om, sînt o cau¬ 
ză justă de război împotriva acestuia. Nu există „absolut nici 
un drept de război" în acest caz, susţine autorul nostru, pen¬ 
tru că popoarele sînt unul faţă de altul în starea de natură 
şi atîta vreme cît un popor nu lezează direct pe altul prin 
acţiunile sale el nu poate fi pedepsit, pentru că în starea de 
natură nimeni nu are superior, şi „doar un superior poate 
pedepsi un delincvent". De aceea spaniolii nu aveau drep¬ 
tul să declare război mexicanilor, cum de altfel şi „doctorii 
spanioli" în drept au recunoscut 2 ' 7 . 

La Defoe găsim o discuţie complexă despre dreptul de 
a declara război antropofagilor. Descoperind urmele unui 
ospăţ canibal pe insula sa, Robinson nu se poate gîndi la 
nimic altceva decît la cum să-i ucidă pe „aceşti monştri în 
timpul distracţiilor lor crude" şi să elibereze „victima pe care 
au adus-o aici pentru a o distruge". Cînd locul fantasme¬ 
lor inspirate de frică este luat de „gînduri mai reci şi mai 
calme", Robinson se întreabă cu ce drept pretinde el să fie 
„judecător şi călău \judge and executioner] al acestor oameni 
pe care îi socoteam criminali şi pe care Cerul a găsit de cu¬ 
viinţă ca atîtea secole să rămînă nepedepsiţi". Folosind o 
concepţie care apare încă în literatura stoică şi după care pe¬ 
deapsa omului rău este însăşi răutatea sa, Robinson arată 
că sînt chiar antropofagii cei care „execută" judecata divi¬ 
nă unul asupra altuia. Astfel, el realizează că actele lor nu 

îl privesc direct şi aşadar el nu are de ce să se amestece în 
„certurile" lor şi să verse sînge la rîndul său. Deşi ceea ce 
îşi fac unul altuia este „animalic şi inuman", Robinson re¬ 
alizează că antropofagii nu i-au făcut lui nici un rău [no in- 
jury; termenul este mai curînd juridic decît moral]. Doar 
atacat el ar avea dreptul să se apere. Altfel — continuă el ar¬ 
gumentul — s-ar comporta precum spaniolii, care au comis 
acte de „barbarie" în America sub pretextul că aceşti ame¬ 
ricani erau barbari, idolatri şi sacrificau oameni. în raport 
cu spaniolii, indienii nu ar fi fost decît nişte „oameni foar¬ 
te inocenţi", crede englezul, iar eliminarea lor a fost „nimic 
altceva decît o măcelărire, o cruzime sîngeroasă şi nenatu¬ 
rală, de nejustificat faţă de Dumnezeu şi faţă de oameni". 
Aceste argumente, la care el adăuga şi posibilitatea ca săl¬ 
baticii să se întoarcă în număr mai mare să-l caute şi să se 
răzbune, îl fac pe Robinson să opteze pentru prudenţă: „Cît 
despre crimele de care sînt vinovaţi... ele sînt colective [na¬ 
ţional] şi trebuie să le las în seama justiţiei lui Dumnezeu, 
care este guvernatorul naţiunilor şi care ştie cum să pedep¬ 
sească just prin pedepse colective delictele [offences] colec¬ 
tive, şi să emită judecăţi publice asupra celor care îl ofensează 
într-o manieră publică" 218 . Limbajul în care este redactată 
această hotărîre este saturat de concepte ale dreptului na¬ 
tural. 

Efectul argumentelor jusnaturaliste este destul de com¬ 
plex. Dacă scriitorii protestanţi au reuşit să impună ideea 
că legea naturală nu autorizează abuzurile împotriva indie¬ 
nilor, chiar dacă aceştia ar fi vinovaţi de crime împotriva 
naturii, ei au rămas astfel fără un fundament teoretic con¬ 
sacrat, din perspectiva căruia cucerirea Americii a fost jus¬ 
tificată. Ei sînt confruntaţi aşadar cu o dilemă: fie admit că 
europenii nu au nici un drept asupra indienilor, fie caută 
alte raţiuni ale dominaţiei asupra acestora. Cea de-a doua 
opţiune este explorată de numeroşi autori, care încep să re¬ 
nunţe la argumentele bazate pe legea naturală în favoarea 
unora pragmatice sau economice. Charles de Rochefort 
este unul din numeroşii scriitori care pretind, în secolele 
XVII-XVIII, că, spre deosebire de spanioli, francezii şi engle- 

zii s-au aşezat în Antile şi în Caraibe legitim, printr-o înţe¬ 
legere cu şefii indienilor 219 . în epoca coloniilor puritane din 
America nevoia „civilizării" ori „pacificării" indienilor ori 
faptul că aceştia nu cultivă pămîntul aşa cum s-ar cuveni 
au fost explicaţiile favorite, care vin să ocupe spaţiul for¬ 
mat de restrîngerea argumentelor ştiinţei dreptului natural. 

Glorificarea primitivilor 

Mai tîrziu, canibalul va deveni, într-o răsturnare curioa¬ 
să, din victimă incarnarea unui anume gen de justiţie. Te¬ 
ribilă, fără îndoială, dar nu imposibil de recunoscut ca 
atare. Antropofagia începe acum să fie considerată ca un re¬ 
zultat, o reacţie sau o răsplată a brutalităţii europenilor în 
colonii. Părintele Labat arată, în Călătorii în insulele Ameri- 
cii (1722), că antropofagia este oarecum justificată: „este o 
acţiune cu totul extraordinară din partea acestor popoare; 
furia este aceea care îi împinge spre acest exces, pentru că 
ei nu se pot răzbuna pe deplin pe europeni, pentru injus¬ 
tiţia care le-a fost făcută cînd au fost goniţi de pe pămîntu- 
rile lor, decît ucigîndu-i, atunci cînd îi prind, cu mai multă 
cruzime decît este pentru ei firesc ori natural" 220 . 

Contextul în care este inserată această imagine a cani¬ 
balului justiţiar este acela al unui disconfort cu privire la 
justificările şi efectele colonizării, unde Lumea Veche ia lo¬ 
cul Lumii Noi pe tabla istoriei, preluînd atributele sale. Ia- 
tă-1 pe Emeric Cruce (Crucerius), un călugăr din Paris şi 
autorul primului tratat de pace eternă din epoca modernă. 
Noul Cineas (1623), ilustrînd această posibilitate: „Să ne temem, 
pentru că ceea ce noi am făcut altora ni se poate întîmpla 
şi nouă. Noi nu cunoaştem încă toate ţările din zona locui¬ 
bilă a pămîntului. S-ar putea să existe un popor, în Occi¬ 
dent ori în Sud, care se pregăteşte să ajungă la noi. Cine le-ar 
fi putut spune americanilor, acum 150 de ani, că nişte oa¬ 
meni cu barbă le vor cuceri în curînd ţara? 221 " Există o lec¬ 
ţie istorică pe care Europa diviziunilor şi războaielor religioase 
trebuie să o extragă din situaţia Lumii Noi. Cucerirea Ame- 
ricii nu s-ar fi întîmplat niciodată, arată Cruce, dacă state- 

le de acolo ar fi fost paşnice. însă stăpînii lor „nu puteau trăi 
liniştiţi dacă nu mîncau trupurile vecinilor lor". Canibalis¬ 
mul este aici o figură de stil pentru expansionismul terito¬ 
rial. Acesta este un fel de păcat contra naturii corpului 
politic, în logica acestui tratat, care nu poate fi eliminat de- 
cît printr-o măsură radicală, nouă şi artificială, un gen de 
contract între state: „Nimic nu poate salva un imperiu de- 
cît o pace eternă, al cărei mijloc principal [de acţiune] să fie 
limitarea monarhiilor, astfel încît fiecare prinţ să rămînă în 
limitele teritoriilor pe care le posedă în prezent." 



Fig. 30. Theodor de Bry. 

Indieni turnînd aur topit pegîtul unui spaniol 


Poincy arată, despre caraibii care au fost numiţi canibali 
sau antropofagi, că trăiesc o viaţă simplă, fără ambiţie. Din¬ 
tre toate popoarele, ei ţin cel mai mult unii la alţii. Lucru 
extraordinar pentru nişte sălbatici, ei iubesc curăţenia. Nu 
călătoresc şi nu sînt curioşi să ştie nimic despre ţările înde¬ 
părtate. Sînt însă curioşi cu tot ce le cade în mînă. Sînt mo¬ 
deraţi în mîncare. Au patima băuturii, ceea ce pentru 
europeanul secolului al XVII-lea probabil că nu era un vi¬ 
ciu capital. îi primesc foarte bine pe străini. 

Ce ar mai fi de adăugat la această listă de virtuţi? Cani¬ 
balismul, desigur. Poincy nu neagă că indienii caraibi sînt 
canibali, însă crede că acesta e un eveniment rar, dictat de 
un exces al răzbunării. Altminteri, caraibii nu mănîncă ori¬ 
ce fel de came, iar unii sînt chiar vegetarieni. Există alte nea¬ 
muri care sînt mult mai crude, în Asia şi Africa, unii mai 
brutali decît tigrii. îşi leagă prizonierul de un stîlp şi îl des¬ 
pică în bucăţi, hrănindu-se, inclusiv femei şi copii, cu car¬ 
nea lui crudă. Femeile îşi freacă sînii cu „sîngele pacientului", 
astfel încît copiii să-l sugă o dată cu laptele. Cît despre ca¬ 
raibi, ei nu sînt prezentaţi ca nişte păcătoşi contra naturii. 
Dimpotrivă, canibalii sînt cei care prind glas în relatarea lui 
Poincy. Ei le reproşează europenilor injustiţia lor, pentru că 
i-au gonit din propria ţară 222 . Istoria aventurierilor flibustieri 
arată că dacă indienii erau vinovaţi că sacrificau şi mîncau 
oameni, spaniolii au fost la fel de vinovaţi că i-au „masa¬ 
crat pe aceşti nenorociţi"; este adevărat că ei au eliminat 
acest „obicei detestabil", însă au făcut-o în numele propri¬ 
ilor interese 223 . 

Gradual, victimizarea sălbaticilor face loc glorificării 
omului primitiv. La originea acestui curent de gîndire este 
Montaigne, care arată, în eseul Despre canibali, că aceştia poar¬ 
tă războaie „nobile şi generoase", animate de „gelozia vir¬ 
tuţii". El compară excesele civilizaţiei occidentale şi modul 
de viaţă al canibalilor, găsind că primele sînt cel puţin la 
fel de grave. Noi avem obiceiul să condamnăm drept săl¬ 
batic ceea ce pentru noi este străin şi de neînţeles, însă e pro¬ 
babil că mai curînd oamenii corupţi de „artificii şi deturnaţi 
de la ordinea comună" ar trebui numiţi ca atare. Naţiuni¬ 
le antropofage, crede el, trăiesc sub imperiul legii natura¬ 
le. Ceea ce vedem la ele întrece orice a imaginat filozofia şi 
tot ceea ce poeţii au spus despre epoca de aur. Nu au vicii, 
nu se ceartă pe avere, nu sînt bolnavi, se bucură de abun¬ 
denţa de peşte şi de came, pe care le mănîncă gătite sim¬ 
plu, şi dansează toată ziua. Sînt poligami, însă femeile lor 
nu sînt geloase una pe alta. Montaigne admite că sălbaticii 
americani îşi ucid în chinuri cumplite prizonierii, pe care 
apoi îi mănîncă. Aceasta însă nu înseamnă că trebuie să ne 

judecăm superiori lor: „Eu cred că este mai barbar să mă- 
nînci un om de viu decît să îl mănînci mort... să îl dai de mîn- 
care cîinilor şi porcilor... sub pretext de pietate şi religie." 

Rochefort reproduce ceea ce pretinde că sînt discursuri 
ale sălbaticilor, care le reproşează europenilor uzurparea 
drepturilor, după care se lansează în elogiul primitivilor. Săl¬ 
baticii şi sălbaticele din Caraibe sînt frumoşi, crede el 224 . Du 
Tertre susţine că indienii caraibi nu sînt sălbatici decît cu 
numele. Ei sînt „cei mai mulţumiţi, cei mai fericiţi, cei mai 
puţin vicioşi, cei mai sociabili, cei mai sinceri şi cei mai pu¬ 
ţin agitaţi dintre toate naţiunile de pe pămînt. Ei sînt aşa 
cum i-a făcut natura... sînt toţi egali" 225 . Rousseau, cititor 
atent al lui Montaigne, susţine că sălbaticii din Caraibe sînt 
mai fericiţi decît europenii 226 . 

Cartea abatelui Raynal este cea mai importantă dintre 
lucrările care în secolul al XVIII-lea denunţă excesele ocu¬ 
paţiei coloniale. Ea a avut un succes notabil, fiind conside¬ 
rată o lucrare subversivă şi interzisă în Franţa după prima 
sa ediţie, în 1775. Raynal denunţă ocupaţia şi abuzurile per¬ 
petuate sub pretexte religioase şi care au dus la răspîndirea 
superstiţiilor. După exemplul incaşilor, iezuiţii au înteme¬ 
iat o guvernare teocratică, însă cu un avantaj datorat reli¬ 
giei creştine: confesiunea. în loc de a diminua crimele, 
„mărturisirea le agravează". în loc să eludeze pedeapsa, vi¬ 
novatul vine să o ceară în genunchi. Cu cît e mai severă şi 
mai publică, cu atît ea restabileşte calmul conştiinţei. Ast¬ 
fel, pedeapsa, care în orice altă parte îi înspăimîntă pe vi¬ 
novaţi, aici îi consolează. 

Pentru a submina pretenţia de legitimitate a ocupaţiei 
şi a conversiunilor forţate, Raynal se vede nevoit să justi¬ 
fice, cel puţin pînă la un punct, unele obiceiuri discutabile 
din America. Este adevărat, admite el, că femeile indiene 
recurg la pruncucid, însă ele au un motiv întemeiat să uci¬ 
dă selectiv fetele la naştere, pentru a le scăpa de tirania băr¬ 
baţilor indieni. Acelaşi argument este prezent la Kames, în 
Schite despre istoria omului, unde o femeie indiană ţine un 
discurs filozofic care justifică pruncucidul selectiv. 

Fig. 31. Theodor de Bry. 

Cum îşi fac provizii indienii americani 

Problema principală este însă antropofagia. Obiceiurile 
crude ale antropofagilor sînt considerate de Raynal ca un 
rezervor de virtute ce a contribuit la apărarea libertăţii na¬ 
turale a indienilor. în Brazilia, capetele inamicilor masacraţi 
în luptă ori sacrificaţi erau conservate cu atenţie, fiind ară¬ 
tate ca monumente ale valorii şi victoriei. Eroii acestor na¬ 
ţiuni feroce îşi purtau isprăvile gravate pe membrele proprii 
prin incizii care îi onorau. Cu cît erau mai desfiguraţi, cu 
atît gloria lor era mai mare. Aceste moravuri nu i-au pre¬ 
dispus pe brazilieni să primească cu răbdare lanţurile care 
le erau destinate, însă ce puteau ei face contra armelor şi 
disciplinei din Europa? 227 

Prăbuşirea completă a argumentelor tradiţionale cu pri¬ 
vire la dreptul europenilor de a-i expropria şi converti pe 
sălbatici este urmată de o mişcare de constituire a unor noi 
ideologii de eliberare a sclavilor şi coloniilor. Acesta este un 
proces în care glorificarea sălbaticului joacă un rol impor¬ 
tant. Din perspectiva teoriilor dreptului natural semnifica¬ 
ţia acestui discurs nu este simplu de definit. Pe de o parte, 
sălbaticul bun şi incarnarea sa extremă, canibalul just, aduc 
în atenţia savantă ceea ce pare să fie omul naturii. în a doua 
jumătate a secolului al XVIII-lea, o dată cu lansarea cultu¬ 
lui naturii ce va culmina în romantism, bunul sălbatic va fi 
catapultat la rangul de erou al unei culturi a sensibilităţii 
necontaminate de corupţia modernilor. Pentru a ajunge însă 
acolo, o percepţie profundă a dreptului natural a trebuit aban¬ 
donată. în scrierile admiratorilor săi, sălbaticul just răsare 
din starea de natură spălat de orice păcate. însă scolasticii 
ştiau că în această stare păcatul împotriva legii naturale este 
posibil şi vizibil. Canibalul bun anunţă aşadar o natură care 
la un nivel profund este împăcată cu sine din punct de ve¬ 
dere moral, pentru că părţile sale nu vor mai putea fi vino¬ 
vate unele faţă de altele. Semn al unei viitoare păci naturale, 
bunul sălbatic va deveni agentul idealiştilor şi radicalilor 
Luminilor într-un proiect universal de reformă morală. 

Tratatele de resurecţie 

Filozoful cinic care era în mulţimea de curioşi ce asista, 
în jurul anului 180, la procesul unui creştin, l-a apostrofat 
pe acesta: „Apollonius, să îţi fie ruşine pentru că, cu tot dis¬ 
cursul tău subtil, te-ai îndepărtat de subiect." 228 Ceea ce acu¬ 
zatul încercase, fără prea mult succes, se pare, era să îşi 
convingă audienţa că ideea creştină a morţii martirului şi 
moartea lui Socratesînt asemănătoare. Disputa celor doi ri¬ 
dică o problemă cu privire la natura doctrinelor martirilor 
timpurii şi cu privire la persecuţiile la care au fost supuşi. 
Chestiunea martiriului în biserica timpurie a fost analiza¬ 
tă din perspectiva implicaţiilor teologice, legale şi istorice. 
Dar dialogul dintre Apollonius şi filozoful cinic ne sugerea¬ 
ză că diferenţele între martiri şi adversarii lor erau şi de na¬ 
tură metafizică. în aceeaşi perioadă în care Apollonius se 
înfrunta cu filozoful cinic, un alt viitor martir, Prionius, dis¬ 
puta cu un amator de filozofie: „în acest moment, cineva 
din public, numit Rufinus, unul din aceia care avea o repu¬ 
taţie pentru excelenţă în retorică, îi spuse: «încetează Prio¬ 
nius, nu fi prost!» Şi Prionius îi răspunse: «Aceasta e retorica 
ta? Asta e literatura ta? Nici Socrate nu a suferit aşa din par¬ 
tea atenienilor... Au fost Socrate şi Aristides şi Anaxarchus 
şi toţi ceilalţi [filozofi] nişte proşti, în opinia ta, pentru că 
au cultivat filozof ia, dreptatea şi curajul?»... Iar Rufinus cînd 
a auzit asta n-a mai avut ce face şi a tăcut din gură." în Fap¬ 
tele lui Phileas (306) prefectul roman exprimă dubii în ce pri¬ 
veşte putinţele filozofice ale lui Isus: „Poate vrei să spui că 
[Cristos] a fost superior chiar şi lui Platon." Phileas: „Nu 
numai lui Platon. El a fost mai profund decît oricare om. A 
convins chiar şi pe filozofi... Grija mea este pentru sufle- 

tul meu. Creştinii nu sînt sigurii care îşi poartă de grijă sufle¬ 
tului; chiar şi păgînii fac asta. Ia-1 pe Socrate, de exemplu. 
Atunci cînd a fost condus către moarte, chiar şi de faţă cu 
soţia şi copiii săi, el nu a dat înapoi, ci a mers cu bucurie". 

Moartea aceasta nu era însă una obişnuită. Nu e vorba 
aici doar de faptul că procedurile punitive ale romanilor in¬ 
cludeau atrocităţi precum vivicombustia ori aruncarea la fia¬ 
re. în cazul martirilor creştini, autorităţile par să fi fost în 
special interesate de aplicarea unei pedepse excepţionale da¬ 
torită, pe de o parte, acuzaţiilor de necromanţie şi caniba¬ 
lism, şi pe de alta, datorită doctrinei creştine a resurecţiei. 

De ce anume doctrina resurecţiei corpului a produs o ase¬ 
menea ostilitate nu este clar. Ea a asigurat însă un gen de 
complicitate stranie între cele două grupuri. Autorităţile iau 
uneori precauţii deosebite pentru a distruge complet, din¬ 
colo de orice posibilitate de recuperare a fragmentelor, cor¬ 
pul martirului, în vreme ce pentru acesta, arena apare ca un 
loc al unei digestii diabolice, în care corpurile omeneşti sînt 
mestecate între fălcile lui Anticrist, pentru a fi înviate din 
fragmente la iminenta Judecată de Apoi. Bucuros că împă¬ 
ratul Traian l-a condamnat să fie devorat de fiare, Ignatius 
din Antiohia arată că astfel el va dispărea mai repede de pe 
faţa pămîntului, pentru a ajunge la Dumnezeu 229 . 

în secolele II—III existau grupuri de creştini care profe¬ 
sau o doctrină apocaliptică ce avea în centrul ei ideea resu¬ 
recţiei corpurilor. Această idee apare încă în Biblie, însă în 
perioada bisericii primitive ea este pusă la încercare de prac¬ 
ticile persecutorilor. Cum poate fi concepută reuniunea 
particulelor unui corp pulverizat încetează acum să mai fie 
o problemă pur speculativă. 

Prima reacţie a grupurilor de creştini pare să fi fost co¬ 
lectarea atentă a tuturor rămăşiţelor trupurilor martiriza¬ 
te. în primele texte martiriologice precum Martiriul sfîntului 
Policarp ori Martiriul sfinţilor Carpus, Papylus şi Agathonice, 
care descriu evenimente petrecute pe la jumătatea secolu¬ 
lui al II-lea, creştinii strîng resturile, în aparenţă fără să în- 
tîmpine vreo dificultate din partea autorităţilor. Rămăşiţele 

lui Policarp sînt considerate relicve: „pentru noi erau mai 
preţioase ca pietrele scumpe şi mai fine ca aurul". 

Lucrurile se complică atunci cînd romanii recurg la pe¬ 
depse care presupun pulverizarea corpului, precum la 
Lyon, în 177. Uneori este chiar entuziasmul excesiv al creş¬ 
tinilor pentru relicve cel care ridică probleme. Martiriul epis¬ 
copului Fructuosus şi al diaconilor săi, Auguries şi Eulogius (259) 
arată că creştinii strîng cenuşa martirilor în timpul nopţii; 
cîteva fragmente se pare că nu au fost returnate, aşa încît 
unul din martiri este nevoit să apară după moarte tovară¬ 
şilor săi şi să-i îndemne pe aceia care au luat din dragoste 
pentru el unele bucăţi, să le înapoieze fără întîrziere. 

Existau aşadar toate motivele pentru ca dificultăţile re¬ 
surecţiei să fie privite cu o atenţie specială în cercurile bi¬ 
sericii primitive. De aceea, doctrina resurecţiei este prezentată 
în actele martirilor într-o manieră ce include obiecţiile opo¬ 
nenţilor săi. Aceasta nu este una pur teologică, ci şi filozo¬ 
fică. Aceste argumente sînt rapid sistematizate într-o serie 
de tratate dedicate anume temei resurecţiei. Primul este tra¬ 
tatul atribuit lui Athenagoras Despre învierea morţilor, scris 
probabil în 180. Tema lor este aceea a „învierii cărnii", nu 
pur şi simplu aceea a învierii „corpului". Dacă, în ce priveş¬ 
te perpetuarea sufletului, existau premisele unui acord în¬ 
tre primii apologeţi creştini şi criticii lor, în ce priveşte 
tema resurecţiei materiei perisabile a omului, disensiunile 
par să fi fost acute. în secolul al IV-lea, Augustin include 
în cartea a XXII-a a lucrării sale Cetatea lui Dumnezeu un „răs¬ 
puns la calomniile cu care necredincioşii tratează credinţa 
creştină în resurecţie". Disertaţii despre dificultăţile resu¬ 
recţiei sînt apoi prezente şi la teologii medievali, spre 
exemplu în Suplimentul (întrebarea 80, articolul 4) la Sum- 
ma theologiae a lui Toma d'Aquino. 

Textele timpurii nu ne permit să afirmăm cu precizie care 
era identitatea criticilor teoriei resurecţiei şi cărui public anu¬ 
me erau ele destinate. E posibil ca primele tratate despre 
resurecţie să fi servit în polemica împotriva docetismului, 
care trata trupul lui Cristos ca pe ceva metaforic, şi a gnos¬ 
ticismului, care pleda pentru lepădarea de corp 230 . Ele au 

însă mai curînd aerul că enumeră cu scrupulozitate dificul¬ 
tăţile logice ale ideii învierii, mai întîi pentru a risipi orice 
îndoială formulabilă de chiar autorul lor. Nu e de necon¬ 
ceput, deci, ca acestea să fie nişte exerciţii prin care se răs¬ 
pundea la obiecţiile unui adversar imaginar, doar pentru a 
construi un caz inatacabil. Dar este mai probabil că unele 
dintre primele argumente împotriva resurecţiei să fi fost în- 
tr-adevăr formulate în discuţiile dintre filozofii păgîni şi creş¬ 
tinii secolelor II—III. Pentru cei dintîi, subiectul nu pare să 
fi fost de o importanţă decisivă, pentru că nu deţinem lu¬ 
crări echivalente, în care tema resurecţiei să fie tratată sis¬ 
tematic. Este adevărat că unele din operele primilor critici 
ai creştinismului au dispărut complet ori au fost transmi¬ 
se extrem de fragmentar, în parte datorită distrugerii aces¬ 
tor cărţi în primele secole cînd creştinismul a triumfat ca 
religie oficială. Tot ce ştim sigur este că există o asimetrie, 
destul de dificil de explicat, între discursul patristic despre 
resurecţie şi cel al presupuşilor critici ai acestei idei. Athe- 
nagoras atribuie obiecţiile resurecţiei „anumitor persoane, 
care de altfel îşi arogă spirit şi înţelepciune". Nu este lim¬ 
pede că el s-ar referi la un grup organizat de filozofi, pentru 
că arată că aceste argumente, „atît de simple şi de comune, 
le apar înţelepţilor noştri foarte puternice şi fără replică". 
Iustin Martirul discută obiecţiile aduse dogmei resurecţiei 
pentru a conchide că ea este compatibilă cu „opiniile filo¬ 
zofilor". 

Oricine vor fi fost aceşti critici, autorii tratatelor despre 
resurecţia cărnii enumeră cu rigoare obiecţiile aduse dog¬ 
mei învierii. Implicaţiile antropofagiei ridică pentru ei cele 
mai serioase îndoieli cu privire la înviere. Pentru a demon¬ 
stra posibilitatea resurecţiei, autorii acestor tratate sînt obli¬ 
gaţi să mobilizeze împotriva canibalului un arsenal întreg 
de concepte teologice şi filozofice. O autoritate precum Au- 
gustin ne asigură de statutul antropofagiei în această dez¬ 
batere: cea mai dificilă chestiune cu care aceştia [cei care 

resping ideea învierii trupului] ne confruntă este aceasta: 
cînd corpul cuiva a fost mîncat de un alt om, care comite 
un act de canibalism sub impulsul foamei, cu ce corp va re- 

veni [la viaţă primul dintre aceştia]? Pentru că [hrana] s-a 
convertit în carnea omului care s-a hrănit cu o asemenea 
mîncare şi a suplinit pierderea de greutate cauzată de foa¬ 
mete. Va fi oare aceasta retumată primului, de unde a pro¬ 
venit, ori celui a cărui came a devenit?" 231 

Prima linie de apărare este recursul la puterea absolută 
a lui Dumnezeu. în logica obiecţiilor la teoria resurecţiei, 
carnea corpului de înviat dispare în această gaură neagră 
care este trupul canibal, şi numai o putere infinită poate sal¬ 
va dogma învierii de a fi dizolvată de sucurile gastrice ale 
antropofagului. 

într-un anumit sens, intervenţia fiinţei omnipotente era 
programată. Una din obiecţiile la adresa resurecţiei privea 
oricum improbabilitatea sintezei particulelor corpului. Mor¬ 
ţii se schimbă în cenuşă, în fragmente de os şi de ţărînă, care 
la rîndul lor sînt risipite în lume, fără o ordine anume şi fără 
ca noi să cunoaştem unde se găsesc. A reuni aceste fragmen¬ 
te infime şi nenumărate, toţi aceşti atomi în care a fost pul¬ 
verizat un corp, este o întreprindere extrem de dificilă. Nu 
imposibilă însă. Apologeţii creştini avansează rapid un ar¬ 
gument care pune în evidenţă două atribute divine, omni¬ 
scienţa şi omnipotenţa. Posesor al unei cunoaşteri absolute. 
Dumnezeu cunoaşte cu precizie poziţia fiecărei particule a 
fiecărui corp, iar ca posesor al unei puteri infinite, el este 
capabil să le aducă împreună, oriunde s-ar găsi acestea, pen¬ 
tru Judecata de Apoi. Athenagoras, de exemplu, arată că 
Dumnezeu are şi puterea, şi ştiinţa să comande corpurilor 
să revină la viaţă; această asamblare, arată el, nu se face la 
întîmplare, pentru că nici una din rămăşiţele noastre, ori- 
cît de mică, nu a scăpat atenţiei divine 232 . în capitolul De¬ 
spre cei abandonaţi şi devoraţi de fiare din Dialog între un creştin 
şi un filozof păgîn, această ştiinţă a lui Dumnezeu este pusă 
în evidenţă grafic: chiar dacă corpurile omeneşti au fost de¬ 
vorate şi s-au amestecat cu apa ori cu pămîntul, ele conser¬ 
vă preţioasa materie a corpurilor, care va fi apoi căutată şi 
reperată de Dumnezeu ca şi cum ar fi marcată cu o „culoa¬ 
re specială". Pentru Tatian, întreaga materie a corpurilor este 
mereu vizibilă pentru Dumnezeu, chiar şi în stomacul fia¬ 
relor 233 . 

Creatura care pune în pericol acest exerciţiu al bunătă¬ 
ţii, ştiinţei şi puterii divine este antropofagul. El este sin¬ 
gurul a cărui intervenţie îi alarmează pe autorii tratatelor 
despre învierea cărnii şi singurul care desemnează nişte li¬ 
mite ale nelimitatului divin. Agresiunea acestui personaj 
conceptual este una cu semnificaţie ontologică. Dincolo de 
sfidarea legii naturale, antropofagul pune sub semnul în¬ 
trebării planul divin al mîntuirii, recuperarea universală a 
corpurilor. 

In ordinea expunerii din tratatele de resurecţie, primul 
semn prevestitor al dificultăţii este animalul mîncător de car¬ 
ne de om. Acesta este în primul rînd peştele, probabil pen¬ 
tru că romanii mîncau peşte din Tibru, unde erau aruncate 
trupurile celor ucişi în jocuri. In altă ipoteză, animalul este 
fiara din arenă, deşi osîndiţii nu erau de regulă mîncaţi în 
faţa publicului, iar cazurile de animale dresate să mănînce 
oameni sînt rare şi neobişnuite. Carnea animalelor ucise în 
jocuri era însă vîndută sau dăruită poporului, însă aceasta 
nu includea, evident, carnea majorităţii carnivorelor 234 . 
Dincolo de aceste detalii, în arenă sau în natură, animalul 
este prăpastia în care corpul omenesc este pulverizat. „Zdro¬ 
bit şi mărunţit între dinţii lor cruzi" (Athenagoras), trupul 
celui mort se topeşte în intimitatea unui corp străin, acela 
al carnivorului. Variaţii ale dificultăţii: un singur corp ome¬ 
nesc ar fi împărţit de mai multe animale. Acestea, la rîndul 
lor, pot să se mănînce unele pe altele. O chimie a hazardu¬ 
lui absolut, imposibil de desluşit la scară omenească. Resti¬ 
tuirea atomilor de materie către posesorul lor de drept este 
posibilă doar ca urmare a „puterii infinite a lui Dumnezeu, 
ghidată de o bunătate fără margini, care va şti să distingă 
şi să extragă din corpul animalelor carnivore ceea ce a apar¬ 
ţinut acestui nefericit., chiar dacă [acest corp] ar fi trecut 
prin mai multe fiare feroce, în acelaşi timp sau succesiv" 235 . 

A doua incarnare a dificultăţii este aceea a canibalului 
involuntar. Uneori avem de-a face cu o antropofagie în lanţ: 
un om mănîncă un animal care a mîncat un om etc. — o spe¬ 
cie de canibalism prin contaminare. Insă ea este şi mai pri¬ 
mejdioasă în economia resurecţiei. Maiîntîi, prin ubicuitatea 

sa. închipuiţi-vă, arată oponenţii despre care ne informea¬ 
ză Athenagoras, cîţi oameni pier în naufragii. Trupul lor ser¬ 
veşte la îngrăşarea peştilor din mare. Cîţi oameni sînt ucişi 
în război sau în vreo „nenorocire publică", şi cadavrele lor 
rămîn neîngropate, pradă animalelor înfometate. în acest 
caz, cînd aceste „resturi triste" au dispărut în trupul ani¬ 
malelor de specii diferite, cine mai poate face separarea aces¬ 
tui aliaj? Lucru cu atît mai complicat cu cît unele din aceste 
animale sînt „bune de mîncat", la rîndul lor. „Bucăţi sucu¬ 
lente" din acestea ajung pe masa oamenilor şi de acolo în 
stomacul acestora, hrănindu-i şi împrumutîndu-le substan¬ 
ţa lor. Aşa se face că un om ar ajunge să se hrănească cu 
bucăţi dintr-un semen al lui, fragmente care vor fi trecut prin 
trupurile animale doar ca printr-un „depozit". 

A treia incarnare este aceea a canibalului propriu-zis. Per¬ 
sonaj extrem, simpla lui invocare pare să ridice tonul dis¬ 
cuţiei. Athenagoras: „în acest moment ni se arată, între 
lamentaţii, acei părinţi care, în ghearele unei foamete cru¬ 
de sau în accesele nebuniei sau furiei, şi-au devorat pro¬ 
priul fruct şi alţii, încă şi mai nenorociţi, a cărorrăutate neagră 
a duşmanilor lor i-a făcut să mănînce carnea copiilor lor, pre¬ 
zentată drept mîncare şi pregătită cu o grijă care face de ru¬ 
şine omenirea." Toma d'Aquino prezintă două cazuri încă 
şi mai dificile. Primul este acela al unui copil al unor cani¬ 
bali integrali, care s-ar fi hrănit doar cu came de om. Cum 
lichidul seminal este, după teoria lui Aristotel, rezultat al 
surplusului de hrană, atunci rezultă că acest copil ar fi plăs¬ 
muit dintr-o carne care nu îi va putea aparţine la resurec¬ 
ţie. Cel de-al doilea este acela al unui canibal care se hrăneşte 
numai cu embrioni umani ajunşi în stadiul în care au pri¬ 
mit un suflet raţional. Aceştia trebuie să cuprindă substanţa 
esenţială a individului. Dar o dată consumaţi, ei se trans¬ 
formă în sperma tatălui, care zămislind un copil va da via¬ 
ţă unei creaturi ce va prelua substanţa esenţială a altor fiinţe. 
Macarius descoperă un canibal mai precoce: după el, fătul 
îşi mănîncă mama în uter. 

Care este dificultatea pe care antropofagia o introduce 
în schema învierii? Athenagoras: „După această etalare [a 

ocaziilor canibalismului] criticii cred că au dreptate să tra¬ 
gă concluzia că învierea nu poate avea loc, pentru că nu este 
posibil ca doi oameni să învie în acelaşi timp, avînd aceeaşi 
came, şi nici nu e posibil ca un acelaşi mădular să se afle 
sub doi stăpîni diferiţi. Cum ar putea două corpuri, care suc¬ 
cesiv au fost în posesia aceleiaşi substanţe, să apară în in¬ 
tegralitatea lor, fără ca să le lipsească o bună parte din ele 
însele? La urma-urmei, fie părţile în litigiu se vor întoarce 
la primii lor posesori, lăsînd însă un vid în cei de pe urmă, 
fie ele se vor fixa în aceştia [din urmă], lăsînd în acest caz 
o pierdere ireparabilă în cei dintîi." 

Găurile pe care antropofagia le sfredeleşte în corpurile 
speculative ale morţilor marchează o limită vizibilă a pu¬ 
terii divine. Dificultatea dezvăluită de prezenţa canibalu¬ 
lui este aşadar una logică şi metafizică: simultaneitatea 
corpurilor presupusă de dogma învierii este contrazisă de 
pasajul substanţei presupus de antropofagie. Este aici o di¬ 
ficultate extremă, în care proprietatea asupra materiei este 
disputată de două corpuri cu jurisdicţie certă şi exclusivă. 

Primul răspuns este negarea posibilităţii canibalismului 
ori cel puţin minimalizarea incidenţei sale. O tactică a eco¬ 
nomiei: dacă antropofagia nu este cu putinţă, sau e aproa¬ 
pe de negăsit, atunci nu este nevoie ca dificultăţile resurecţiei 
pe care le presupune să mai capete un răspuns. Providen¬ 
ţa, crede Athenagoras, a pregătit şi a desemnat fiecărui ani¬ 
mal o hrană potrivită speciei sale. Antropofagii, susţine el, 
nu se îngraşă, ci dimpotrivă, pierd greutate şi pînă la urmă 
mor. Pentru Tertullian, balena care l-a înghiţit pe Iona ar fi 
putut, în trei zile cît profetul a stat în pîntecele sale, să îi di¬ 
gere carnea, „la fel de eficient ca un mormînt", însă nu a 
făcut-o 236 . în viziunea teologilor, intenţia Providenţei nu este 
ca fiecare să mănînce orice apucă, de orice natură ar fi, pen¬ 
tru că nu orice poate servi nutriţiei. O lipsă de apetit uni¬ 
versală pentru carnea de om este aşadar o caracteristică a 
ordinii providenţiale. 

Mai apoi, un fel de selectivitate intimă a corpului este 
cea care marginalizează antropofagia. Constatabilă la sca¬ 
ră macroscopică, ea este declarată imposibilă la scară mi- 

croscopică. Particulele de came omenească trec prin corpu¬ 
rile antropofagilor fără să fie asimilate. Tratatele de resurec¬ 
ţie a cărnii speculează asupra unei anatomii providenţiale. 
Resortul prim al acesteia pare să fie, în viziunea lui Athe- 
nagoras, un fel de repulsie naturală pe care o avem pentru 
o hrană nefirească: „... este suficient să fi examinat puţin na¬ 
tura şi calităţile alimentelor şi ale celor care le mănîncă, pen¬ 
tru a observa că tot ceea ce înghiţim cu forţa sau contra 
naturii nu devine de obicei profitabil pentru cel care a fost 
pus în această situaţie. Dimpotrivă, imediat ce aceste căr¬ 
nuri, pentru care există o atît de mare antipatie, intră în spa¬ 
ţiul din ventricul, natura revoltată le elimină imediat". 
Greaţa, aşadar, ca virtute escatologică. 

O dată îngurgitate, particulele omeneşti sînt urmărite de 
teologi pe un traseu al unei circulaţii separate. Aici se gă¬ 
seşte argumentul cel mai puternic din tratatele de resurec¬ 
ţie împotriva canibalismului. Prin discriminarea între o 
parte expandabilă şi una esenţială a corpului, autorii patris¬ 
tici încearcă să îl scutească pe Dumnezeu de faptul de a fi 
confruntat cu consecinţele operei antropofagului. 

Să presupunem, scrie Athenagoras, că alimentele inter¬ 
zise de constituţia fiecăruia sînt totuşi digerate şi asimilate. 
Aceasta nu este o dificultate pentru teoria resurecţiei, pen¬ 
tru că ceea ce vrem noi să spunem cînd afirmăm că trupul 
va învia este că acesta îşi va recăpăta oasele şi organele, 
„părţile esenţiale", şi nu materiile lichide şi uscate care se 
găsesc în corp şi unde se găsesc particulele care sînt asimi¬ 
late de canibal. Un dublu argument, aşadar: pe de o parte, 
asimilare selectivă în corpul canibalului, a particulelor ne¬ 
esenţiale. Pe de alta, o incoruptibilitate postulată pentru une¬ 
le porţiuni de materie din corp. Toma susţine o doctrină 
similară, pe care o derivă din Aristotel. Carnea consumată 
de antropofag nu aparţine prin natura sa corpului în care 
dispare. In general, prin corpuri circulă un flux de materie 
care nu le defineşte. Intr-un oraş, locuitorii săi vin şi se duc, 
însă „republica" rămîne aceeaşi; tot aşa într-un om, mate¬ 
ria circulă fără ca natura sa de individ să fie afectată. 

Nu numai principiile fiziologiei sînt cele care impun se¬ 
pararea şi decantarea cărnurilor interzise. Ceea ce ţine de¬ 
oparte trupul omului de contaminarea antropofagică este 
şi un imperativ moral. Acesta e un argument care face apel 
la necesitatea coerenţei, a ordinii morale în universul omu¬ 
lui. Dacă am accepta că natura nu se opune ca noi să con¬ 
sumăm came de om, arată Athenagoras, atunci ar fi licit să 
ne sfîşiem, să ne mîncăm unii pe alţii şi să facem „atîtea alte 
lucruri, pe care natura le-ar permite. Ce inconvenient ar fi 
ca în acest sistem să devenim nu doar antropofagi... ci să 
ne delectăm cu carnea celor mai apropiate rude şi să con¬ 
siderăm drept cele mai gustoase bucăţi pe acelea pe care 
le-am smulge din cadavrele celor mai buni prieteni ori ale 
celor care ne vor binele în cea mai mare măsură?" 237 Cani¬ 
balismul presupune aşadar un supliment — la rîndul său 
inacceptabil —, care este acela al cruzimii. Iar acesta nu este 
pur şi simplu imoral, el este unul care face societatea uma¬ 
nă imposibilă, pentru că se opune direct, în formularea lui 
Athenagoras, principiului „afecţiunii" (philia) care în ana¬ 
liza stoică şi peripatetică ţine împreună corpul social. 

Condiţia metafizică a separaţiei operate de Dumnezeu 
este indestructibilitatea materiei pe traseul alimentar al ca¬ 
nibalului. Numai o dată acceptat un principiu al conservă¬ 
rii materiei poate fi concepută analiza divină. în Enchiridion, 
Augustin arată că materialul corpului nu piere niciodată, 
chiar dacă devine hrană pentru oameni sau animale. în tra¬ 
tatul său despre resurecţia morţilor, Tertullian observă că 
multe cadavre se conservă în stare bună chiar după sute de 
ani, iar oasele giganţilor (fosilele) sînt o dovadă că unele părţi 
de materie nu se descompun. 

în cele din urmă însă, o porţiune de materie trebuie con¬ 
cesionată canibalului de autorii tratatelor de resurecţie. 
Confruntat cu rezilienţa ultragiului antropofag. Dumnezeu 
trebuie să se resemneze să comande unei porţiuni de ma¬ 
terie, abandonînd restul canibalului. Opoziţia este aici aceea 
între materie şi mişcare. Dumnezeu domneşte peste un uni¬ 
vers în esenţă parmenidean, în vreme ce canibalul este prin¬ 
ţul unui domeniu heraclitean, al dinamicii. Este o întreagă 

circulaţie a fluidelor şi a vaporilor aceea peste care el îşi în¬ 
tinde autoritatea. Delimitarea acestui volum epuizabil şi ne¬ 
controlabil este unul din scopurile tratatelor de înviere a 
cărnii. Athenagoras crede că nimic din toate aceste materii 
— bilă, aer şi altele asemenea — nu rezidă permanent în 
corp în timpul vieţii. „De aici rezultă că corpul poate învia 
fără aceste materii, care în noua sa stare îi vor fi perfect inu¬ 
tile şi nu îi vor servi în nici un fel la viaţa fericită de care 
ne vom bucura atunci." 238 



Fig. 32. învierea morţilor, ilustraţie dintr-un manuscris 
medieval al lucrării lui Augustin, „Civitas Dei" 

Soluţia lui Augustin, din Cetatea lui Dumnezeu, răspun¬ 
de direct dificultăţii acestei „probleme care pare să fie cea 
mai dificilă dintre toate, anume cui va fi înapoiat un corp, 
la înviere, care a devenit parte a corpului unui alt om viu?" 
Dintre tipurile posibile de canibalism, Augustin alege să 
menţioneze numai pe acela impus de foamete. Carnea 
care a fost asimilată de canibal trebuie să fie considerată 

drept „împrumutată". Se întîmplă aici exact ca în cazul ba¬ 
nilor împrumutaţi, care trebuie înapoiaţi posesorului. De¬ 
sigur, aceasta lasă o lipsă în corpul antropofagului. Augustin 
răspunde acestei obiecţii printr-un principiu al conservării 
materiei. Desigur că foametea a făcut ca antropofagul să slă¬ 
bească, înainte să consume carne de om. Trupul său s-a di¬ 
minuat prin epuizare, însă toată această carne care s-a topit 
în aer poate fi adusă înapoi de puterea infinită a lui Dum¬ 
nezeu. O opinie similară apare la Toma. Camea înghiţită de 
canibal aparţine de drept victimei sale. Astfel, va apărea o 
lipsă în trupul canibalului la resurecţie, care însă va fi su¬ 
plinită de Dumnezeu prin puterea sa infinită. Cît despre ca¬ 
zul copiilor canibalilor absoluţi, aceştia vor primi o parte 
din fiinţa lor de la alţii, pentru că o parte din sămînţa tată¬ 
lui ar putea să provină din substanţa esenţială a altor oa¬ 
meni, dar Dumnezeu va suplini deficienţele victimei. 

Discuţia despre canibal, în tratatele de resurecţie, nu 
este doar una despre corp. Dificultăţile teoriei învierii sînt 
nu doar dificultăţi ale degajării particulelor corpului din tra¬ 
seul lor labirintic presupus de antropofagie. Canibalul, 
acest personaj conceptual, este mai primejdios decît toţi 
criticii creştinismului pentru că el îşi reclamă o putere ex¬ 
traordinară asupra circulaţiei unor atomi asupra cărora Dum¬ 
nezeu va trebui să intervină cu o putere infinită pentru a-i 
recupera. Pînă în acel moment, antropofagul este stăpîn peste 
o lume la care omul, pentru că are un trup material, este 
obligat să participe. Dacă Dumnezeu va restitui în cele din 
urmă poziţia firească a particulelor şi corpurilor, aceasta este 
o concluzie pe care teoria resurecţiei va trebui să o dove¬ 
dească împotriva canibalului şi de care depinde o dogmă 
fundamentală a sistemului creştin. Ceea ce este aici în joc 
este însăşi posibilitatea mîntuirii, iar mîntuirea este, în epo¬ 
ca patristică, una generală, a cărnii şi a sufletului. Fără trup, 
este ameninţată chiar mîntuirea sufletului. Disertaţia despre 
canibal este impulsionată aşadar de grija pentru suflet. Un 
trup muritor, pulverizat pentru eternitate în ţărînă sau în 
măruntaiele canibalului, nu mai oferă o ţintă corporală pen¬ 
tru Judecata de Apoi. Athenagoras explică această situaţie: 

„Dacă Dumnezeu nu recompensează decît sufletul pentru 
tot ceea ce omul a făcut bun, atunci este evident că el este 
nedrept faţă de corp, pentru că nu e just ca după ce [tru¬ 
pul] a avut parte de toate oboselile pe care virtutea le-a re¬ 
clamat de la el, şi după ce a fost în serviciul sufletului şi al 
lui Dumnezeu, el să nu aibă parte de gloria care îi revine [de 
drept]." Din punctul de vedere al pedepsei, o dilemă simi¬ 
lară: „vedem clar că Dumnezeu ar face rău sufletului con- 
damnîndu-1 singur, în lipsa complicelui său, pentru păcatele 
pe care nu le-a comis, în cea mai mare parte, decît la insti¬ 
garea corpului". Stăpîn peste marele domeniu al corupţiei 
naturale, unde domneşte o injustiţie ce ameninţă să conta¬ 
mineze şi domeniul divin, canibalul este în sensul cel mai 
profund o figură diabolică, o antidivinitate. După ce îi va 
fi asimilat corpul, canibalul îşi va disputa cu Dumnezeu 
chiar sufletul omului. 

Experimentele ştiinţei mecanice 

Pînă în secolul al XVII-lea, discuţiile despre resurecţia 
trupului recapitulează teoriile avansate în vremea bisericii 
primitive. O dată cu apariţia ştiinţei mecanice şi a atomis- 
mului, universul de referinţă se schimbă fundamental. Din 
acest moment, circulaţia particulelor de materie este, cel pu¬ 
ţin în principiu, obiectul unei ştiinţe exacte. Noile discipli¬ 
ne ale fizicii sau chimiei corpusculilor sînt cele în contextul 
cărora vor fi reinterpretate dificultăţile resurecţiei şi solu¬ 
ţiile acestora. Rezolvarea problemei resurecţiei devine acum 
o parte a unui program ştiinţific. 

Tratatul despre adevărul religiei creştine al lui Hugo Gro- 
tius anunţă această evoluţie. Oricîte schimbări ar suferi cor¬ 
purile, materia din care ele sînt formate rămîne mereu 
aceeaşi, capabilă să primească diferite forme. A spune că în¬ 
vierea este imposibilă înseamnă a susţine că Dumnezeu nu 
este omniscient pentru că nu cunoaşte poziţia fiecărei par¬ 
ticule din care a fost compus corpul omenesc şi nu este su¬ 
ficient de puternic pentru a le reuni. Metafora pe care o 
foloseşte Grotius în legătură cu acţiunea de sinteză a cor- 

pului este una modernă: „Cum nu ar putea El să nu facă în 
acest univers, unde este stăpîn absolut, ceea ce vedem că fac 
chimiştii în furnalele şi cu instrumentele artei lor, cînd după 
ce au distrus un lucru dizolvîndu-1, îl reproduc apoi din uni¬ 
unea părţilor sale?" 239 

Cea mai redutabilă dificultate relativă la înviere este tot 
aceea, tradiţională, introdusă de antropofagie. Animalele, 
după ce s-ar fi hrănit cu came de om, se pot regăsi apoi pe 
masa altui om, admite Grotius. Reluînd un argument de ori¬ 
gine patristică, el arată că cea mai mare parte din ceea ce 
mîncăm nu este convertit în substanţă proprie, ci în excre¬ 
mente sau umori care nu sînt decît „accesorii". Mai mult. 
Dumnezeu ar avea grijă ca substanţa animalelor care s-au 
hrănit cu came de om să nu ajungă, prin efectul unei „Pro- 
videnţe particulare", să se asimileze în corpurile celor care 
le mănîncă. Acest proces, arată Grotius, ar fi similar cu tre¬ 
cerea prin organism a otrăvurilor şi medicamentelor, care 
nu servesc nutriţiei. Mai mult, natura ne dictează „într-un 
anume fel" că a eliminat carnea de om din rîndul alimen¬ 
telor care ne pot hrăni. 

Grotius evită să discute posibilitatea canibalismului vo¬ 
luntar. Oricare vor fi fost motivele sale, această omisiune 
este prompt taxată într-o notă de traducătorul ediţiei de la 
Utrecht, din 1692: „Acest raţionament [cel referitor la im¬ 
posibilitatea asimilării prînzului canibal]... pare destul de 
slab." Teoria lui Grotius „presupune un miracol în cursul 
ordinar al lucrurilor". într-adevăr, explicaţiile care se vor con¬ 
strui în epoca modernă în jurul canibalismului îşi vor apro¬ 
pia acest element al regularităţii cursului naturii, fără recursul 
la un act particular de voinţă divină. Mai curînd decît te¬ 
ologia, filozofia naturală este aceea care e chemată să des¬ 
copere eroarea lui Grotius. Criteriul adevărului este acum 
unul empiric: „Putem să îl asigurăm [pe cititor] că expe¬ 
rienţa distruge această supoziţie [a nonasimilării] şi că 
aceia dintre [indienii] americani care se hrănesc cu carnea 
inamicilor lor învinşi se hrănesc cu ea la fel de bine ca şi 
cu orice alt aliment." 

Fig. 33. Gustave Dore, „învierea oaselor' (sec. al XlX-lea) 

Intr-o serie de predici ţinute în 1704 şi 1705, din seria pre¬ 
legerilor Boyle, finanţate la origine de acesta pentru a com¬ 
bate ateismul, Samuel Clarke* discută dogma resurecţiei 
corpului. Clarke admite că aceasta nu e o doctrină care să 
poată fi descoperită doar pe baza „luminii raţiunii", nea¬ 
jutată de revelaţie. Pe de altă parte, ea nu este contrarie ace¬ 
leiaşi raţiuni. „Singura dificultate reală" pe care o identifică 
predicatorul nostru este aceea a canibalismului: „supoziţia 
după care un corp este folosit ca hrană şi devine astfel sub¬ 
stanţa altuia [altui corp], încît aceleaşi părţi să aparţină în 
mod egal la două corpuri, fiind imposibil ca aceleaşi părţi 
să le fie restituite". însă această obiecţie este o glumă, cre¬ 
de Clarke. Soluţia sa este simplă: să evite identitatea părţi¬ 
lor în chestiune. „Nu există o necesitate absolută ca, pentru 
a reconstitui un corp, să existe o restituire exactă a acelor 
părţi [care l-au compus]." 


4 Samuel Clarke (1675-1729). Filozof şi teolog englez, propaga¬ 
tor al sistemului newtonian, cunoscut în special pentru polemica sa 
cu Leibniz din 1715-1716. 

Clarke nu crede că supoziţia unei Providenţe care îm¬ 
piedică asimilarea particulelor unui corp de către altul, 
avansată de Grotius, este necesară. De fapt ea s-ar putea 
chiar să fie falsă, lasă el să se înţeleagă. Argumentul său face 
apel la puterile demonstrative ale canibalului: se prea poa¬ 
te să existe „în natură",arată el, „canibali barbari" care să se 
hrănească numai cu came de om, mîncîndu-se unii pe al¬ 
ţii 240 . Circulaţiei de particule dirijate de Providenţă, Clarke 
îi opune spectrul canibalismului absolut. 

Rezolvarea pe care o avansează el e una bazată pe noua 
ştiinţă a naturii. Instrumentul său este microscopul. „Nimeni 
nu va spune că e imposibil (iar cei versaţi în observaţii mi¬ 
croscopice vor susţine că e mai mult decît probabil) ca sta- 
mina originară, cea care conţine fiecare părticică solidă a 
corpului, inclusiv vasele şi cei mai mici nervi, este ea însăşi 
întregul corp". Aceasta este o reluare a teoriei clasice a sîm- 
burelui vital, însă sprijinită pe autoritatea noii optici şti¬ 
inţifice. Restul, pretinde Clarke, nu este decît materie 
suplimentară. Aceasta poate să fie lăsată să îşi parcurgă flu¬ 
xurile sale anarhice, pentru că nucleul vital rămîne neafec¬ 
tat: „Nici o confuzie a corpurilor nu e posibilă în natură." 

Clarke încheie cu o sugestie pentru un program de cer¬ 
cetări ştiinţifice care să demonstreze validitatea ipotezei cor¬ 
pului. Trebuie făcute observaţii minuţioase despre modul 
în care corpul „se construieşte pe sine prin creştere", despre 
cum nu se poate mări prin hrănire peste o anumită limită, 
despre modul în care vasele de sînge sînt capabile să se ex¬ 
tindă, şi „privitoare la imposibilitatea restaurării prin hra¬ 
nă de orice fel a vaselor şi a părţilor solide ale corpului, oricît 
de mici ar fi acestea, şi care au fost mutilate prin accident; 
toate aceste observaţii, efectuate adesea şi cu atenţie, vor fa¬ 
voriza foarte mult această speculaţie". 

Predicile lui Samuel Clarke sînt semnificative prin aceea 
că ilustrează flexibilitatea noii concepţii mecanice asupra na¬ 
turii. Dificultăţile implicate de antropofagie sînt atît de se¬ 
rioase încît el este nevoit să amendeze radical imaginea 
despre corp. în secolul al XVII-lea apare o concepţie despre 
corp care îl consideră pe acesta o sumă de mişcări mecani- 

ce ale părţilor sale. Acesta este corpul pentru filozofia ex¬ 
perimentală: un sistem, o sumă de traiectorii, forţe şi gre¬ 
utăţi ale elementelor sale. Or, Clarke deviază de la acest 
model atunci cînd tratează despre corpul resuscitat care nu 
este o simplă sumă de elemente între care canibalul ar veni 
să introducă confuzia. El propune o ipoteză esenţialistă, de 
extracţie clasică, formulată într-o manieră care să fie accep¬ 
tabilă şi testabilă pentru ştiinţa experimentală modernă. Că 
este aşa o arată şi referinţele sale aprobatoare la doctrinele 
patristice şi la apostolul Pavel. Putem să ne închipuim (nota 
de margine trimite la Origene) că tot aşa cum într-o sămîn- 
ţă de grîu există „un principiu minuscul şi seminal" care 
evoluează cînd sămînţa se corupe, pentru a forma din nou 
planta, „tot aşa şi corpul nostru prezent, muritor şi corup¬ 
tibil ar putea să nu fie altceva decît emanaţiile [E xuviae] unui 
principiu ascuns şi în prezent insesizabil (poate chiar actu¬ 
alul sediu al sufletului) care la resurecţie se va dezvălui pe 
sine în forma sa adevărată". 

In Cîteva consideraţii fizico-teologice despre posibilitatea re¬ 
surecţiei (1675) Robert Boyle identifică două obiecţii care pot 
fi aduse teoriei învierii. Prima: cadavrul omenesc se descom¬ 
pune în nenumărate fragmente, care se risipesc, se corup 
şi devin apoi parte a unor animale. A doua obiecţie este ca¬ 
zul canibalului, cînd resurecţia ar părea „mult mai impo¬ 
sibilă". Una din soluţiile pe care el le oferă este o versiune 
a teoriei corpusculului incoruptibil. Un corp omenesc nu este 
ca o statuie de marmură sau de bronz, ci este într-un flux 
continuu. El însă creşte dintr-un „Corpusculum, nu mai mare 
decît o insectă". Experienţele lui Sanctorius — crede Boy¬ 
le — ne arată că cea mai mare parte a substanţei corpului 
se schimbă într-un timp scurt 241 . Se ştie însă că oasele sînt 
de o textură mai stabilă, lucru dovedit de craniile şi oase¬ 
le celor pe care istoria ne arată că au murit cu multă vreme 
în urmă. 

Cealaltă demonstraţie a lui Boyle ne plasează direct în 
universul de discurs al ştiinţei moderne. El îşi propune să 
dovedească experimental posibilitatea recompoziţiei nece¬ 
sare resurecţiei. Unele corpuri se compun dintr-un fel de cor- 

pusculi, care îşi păstrează natura lor deşi sînt asociate al¬ 
tor corpuri. Acesta este cazul unor compuşi metalici [meta- 
line bodies] 2i2 . Aurul dizolvat în apă regală seamănă cu o 
„licoare" din care, după o „coagulare abilă", apare ca o sare 
sau ca un „vitriol". Acestea sînt experienţe chimice pe care 
Boyle arată că le-a făcut, în parte pentru a clarifica ideile de¬ 
spre învierea corpului: „în altă operaţie, am reuşit să îl fac 
[aurul] parte a unei flăcări"; în combinaţie cu alt mineral, 
poate fi redus la sticlă, precipitat cu mercur, „se obţine o glo¬ 
rioasă pulbere transparentă". 

Chimistul este apoi dublat de botanist. Aceste transfor¬ 
mări observate în studiul aliajelor metalice se regăsesc şi în 
animale şi plante. Untul are uneori un gust diferit, în func¬ 
ţie de plantele care au fost pe cîmp. Botanica în cauză nu 
este strict experimentală, ci şi livrescă: Hipocrate ar fi dat 
unui copil laptele unui animal care a luat E laterium care ar 
fi ajuns în lichid, păstrîndu-şi proprietăţile medicale. Exis¬ 
tă deci substanţe care au trecut prin multe stomacuri, fără 
să-şi piardă natura şi fără să-şi epuizeze atributele lor 
esenţiale. Boyle ne povesteşte de un om care trăia la malul 
mării în Irlanda şi care a confirmat că porcul are gust de 
peşte acolo, încît străinii nu o pot mînca; cauza este că aco¬ 
lo porcii sînt hrăniţi cu scoici. In insulele Caraibe creşte un 
fruct, Junipa, care dă o culoare violetă cărnii de porc şi de 
papagal, sau a altor păsări care se hrănesc cu el; în Ameri¬ 
ca creşte un alt fruct, foarte cunoscut plantatorilor englezi, 
care dă o culoare roşie urinei, încît cei care îl consumă pot 
să îi convingă uşor pe alţii că „se pişă cu sînge". 

Scopul lui Boyle este să arate că ştiinţa modernă, în spe¬ 
cial chimia, poate oferi un model şi o explicaţie a operaţiei 
divine de reasamblare a particulelor de materie. în cazul ma¬ 
nipulării savante, este posibil — arată el — ca unele particu¬ 
le să fie extrase din amestecul la care participă în asemenea 
feluri „încît cei care sînt străini de minunatele operaţii ale 
Naturii să nu creadă că e cu putinţă". Aceste operaţii nu sînt 
necunoscute „experţilor Chimişti" care fac să reapară, spre 
exemplu, mercurul pornind de la un sublimat cristalin. 

Tezele lui Boyle sînt elaborate în contextul unei metafi¬ 
zici a corpusculilor de materie. Materia, susţine el, e uni¬ 
formă în natura sa, şi ea este în esenţă doar Materia Primă. 
Particulele unui corp nu se disting decît prin „mişcare, mă¬ 
rime, poziţie etc., [proprietăţi] pe care noi le numim încli¬ 
naţii mecanice [Mechanical AJfections], Un agent inteligent, 
cum presupunem că este, prin definiţie. Divinitatea, poate 
urmări progresul unei porţiuni de materie şi poate schim¬ 
ba aceste înclinaţii mecanice după ce aceasta a fost extricată 
din alte porţiuni de materie cu acelea pe care le avea la ori¬ 
gine, „atunci cînd Agentul a început prima dată să obser¬ 
ve [mişcarea particulelor]". în acest caz, materia, indiferent 
de schimbările prin care a trecut, poate deveni ce a fost, ofe¬ 
rind un suport omnipotenţei divine. 

Pentru a-şi ilustra ideea, Boyle propune un experiment 
mental. Să presupunem că cineva taie un glob de ceară în 
două părţi egale, şi dintr-unul face cilindri, conuri, inele, spi¬ 
rale etc. Amestecînd cealaltă jumătate cu cocă, va face din 
ea un fel de „plăcinte, prăjituri şi Vermicelli (aşa cum numesc 
italienii pastele care le trec printr-o placă perforată ca să ara¬ 
te ca nişte viermi mici), napolitane, biscuiţi etc." După aceas¬ 
ta se poate separa, prin dizolvare, ceara, din care se reface 
aceeaşi semisferă ca la început, după care se lipesc cele două 
bucăţi, reconstituind sfera cum era la început „înainte să se 
facă bisecţiunea". Un exemplu încă şi mai dificil: dacă pri¬ 
vim la un precipitat, el este extrem de diferit de mercurul 
comun, fiind ca o pudră roşie. Dacă însă încălzim această 
pudră, vom reproduce mercurul cum era înainte să fabri¬ 
căm precipitatul. 

Entuziasmul pentru ştiinţă este temperat la Boyle de pio¬ 
şenie. Deşi a indicat diferite metode chimice pentru a „re¬ 
cupera corpurile de sub diferitele lor deghizări", el nu susţine 
că acestea sînt cele mai bune sau că ar fi singurele care ar 
putea fi folosite pentru resurecţie. Pînă ce „chimia şi alte 
părţi ale adevăratei filozofii naturale" nu vor fi mai bine în¬ 
ţelese şi promovate, noi abia că ne putem imagina ce căi de 
a „reproduce corpurile" vor mai fi descoperite. Noi nu pu¬ 
tem să stabilim ce mijloace va folosi Dumnezeu cu puterea 
sa incomparabil superioară nouă. 

In cele din urmă, pentru Boyle ca şi pentru Clarke, cer¬ 
titudinea ştiinţifică se traduce doar într-o probabilitate mo¬ 
rală. Ceea ce doresc aceşti savanţi este doar să demonstreze 
că resurecţia cărnii nu este în principiu imposibilă. Poziţia 
lor defensivă ne arată că în epoca modernă dogma resurec¬ 
ţiei este receptată pe un fond de scepticism crescînd. 

Teoria identităţii personale 

Dificultăţile resurecţiei cărnii au apărut atît de formida¬ 
bile încă de pe vremea primilor apologeţi creştini încît unii 
din aceştia avansează teza unei resurecţii a unui alt gen de 
corp decît cel natural. Origene critică, în Tratat despre prin¬ 
cipii, pe „aceia dintre noi care datorită îngustimii concepţi¬ 
ilor şi prin ariditatea explicaţiilor [pe care le avansează] 
atribuie resurecţiei o semnificaţie cu totul josnică şi abjec¬ 
tă" 243 . După Origene, doctrina literală a resurecţiei cărnii este 
greşită. Corpul înviat este acelaşi şi diferit de corpul dece¬ 
dat, precum o plantă este aceeaşi şi diferită de sămînţa din 
care provine. Origene propune ceea ce va avea apoi o carie¬ 
ră remarcabilă: doctrina după care corpurile înviate sînt spi¬ 
rituale, purificate de corupţia corpului muritor. Aceste corpuri 
spirituale sînt într-atîta de diferite de corespondentul lor pă- 
mîntesc încît este posibil, crede Origene, ca ele să aibă for¬ 
mă sferică. în Enchiridion, Augustin acceptă că materialul 
corpurilor va fi aranjat altfel la resurecţie, iar corpurile sfin¬ 
ţilor vor fi spirituale 244 . 

Teoria resurecţiei cărnii intră în declin, în secolele 
XVII-XVIII, în parte datorită reiterării dificultăţilor clasice, 
în primul rînd a celei presupuse de antropofagie. Din ar¬ 
ticolul Resurecţie din Enciclopedie aflăm că creştinii cred în 
„resurecţia cămii",însă „filozofii" opun două obiecţii. în pri¬ 
ma din aceasta îl vedem pe canibal ca aliat al luptei împo¬ 
triva superstiţiei. Aceeaşi materie ar trebui să servească la 
învierea a două sau mai multe corpuri: „De altfel, noi am 
văzut exemple de oameni care îi mănîncă pe alţii, cum ar 
fi Canibalii şi alţi sălbatici din Indiile Occidentale, care 
practică acest lucru cu prizonierii lor." Cine are dreptul, în 

acest caz, la „partea comună?" Unii au răspuns acestei di¬ 
ficultăţi arătînd că nu toată materia se poate asimila în cor¬ 
pul omenesc; carnea omenească ingurgitată va fi secretată 
şi apoi alipită corpului iniţial prin intervenţia puterii divi¬ 
ne. Insă pentru coteria din Paris „răspunsul domnului Leib- 
niz pare cel mai solid". Ceea ce este esenţial corpului este 
un jlamen originar, care se găseşte în sămînţa tatălui şi care 
nu se poate diviza ori adăuga la nici un alt corp. Tot restul 
corpului este un adaos de „materie străină". Rezultă că nu 
există, la urma urmei, o resuscitare exactă a corpului, deci 
„dificultatea cade prin ea însăşi, pentru că ea nu este baza¬ 
tă decît pe o ipoteză falsă". A doua dificultate pusă în evi¬ 
denţă de filozofi se sprijină pe „ultimele descoperiri care au 
fost făcute în ce priveşte economia animală". Corpul ome¬ 
nesc, aflăm această noutate de la savanţii Luminilor, se schim¬ 
bă perpetuu. Nimeni nu are acelaşi corp ca şi ieri, deci care 
corp va fi resuscitat şi pedepsit cu dreptate la Judecata de 
Apoi? Din fericire, se poate răspunde acestei obiecţii „pe 
baza principiilor domnului Locke" — „identitatea persona¬ 
lă a unei fiinţe raţionale constă în sentimentul interior, în 
puterea de a se considera ca sine-însuşi [soi-meme], ca un ace¬ 
laşi lucru în diferite timpuri şi locuri". Este această „iden¬ 
titate personală", arată autorul articolului, aceea care va fi 
obiectul pedepselor şi recompenselor. 

In această versiune luminată a teoriei învierii, sarcina lui 
Dumnezeu este mai simplă. Tot ce trebuie el să facă, pe de 
o parte, este să ţină socoteala unui set redus de particule 
elementare, ale căror traiectorii nu se şterg pe fondul ma¬ 
teriei. Pe de alta, el trebuie să devină psiholog, pentru a exa¬ 
mina sentimentele interioare ale fiecăruia şi pentru a-şi 
aplica puterea unui fragment din acestea. Dotat cu capaci¬ 
tatea de a citi mintea omului. Dumnezeu ar putea explica 
atunci de ce enciclopediştii nu au avut scrupule să plagie¬ 
ze, aproape cuvînt cu cu vînt, articolul despre resurecţie din 
Enciclopedia Chambers 2ii . 

Aşa cum se vede din articolul din Enciclopedie, o dată cu 
renunţarea la o teorie strictă a resurecţiei cărnii, dificultă¬ 
ţile nu dispar. Spiritual sau nu, corpul înviat este proble- 

matic din punctul de vedere al identităţii sale personale. 
Această obiecţie este discutată încă de teologii medievali, 
cum ar fi Toma d'Aquino. Este adevărat că discuţiile despre 
natura identităţii personale nu sînt legate exclusiv de pro¬ 
blema identităţii trupurilor înviate, aşa cum o dovedeşte, 
de pildă, Platon. Oricare ar fi fost sursele sale, teologice sau 
filozofice, chestiunea identităţii unei persoane devine o 
temă asociată discuţiilor despre înviere o dată cu apariţia 
cartezianismului şi atomismului modern. 

In O explicaţie a marelui mister al divinităţii (1660), Henry 
More arată că doctrina resurecţiei morţilor este cea mai ata¬ 
cată de ateişti, care speră că astfel vor distruge toate cele¬ 
lalte articole ale credinţei. După el, „entuziaştii" au avansat 
o teorie despre nonidentitatea „numerică" a corpului înviat. 
Ei susţin că antropofagii se hrănesc mereu cu carne de om 
şi chiar cu carnea tovarăşilor lor. Cum ar putea deci un ca¬ 
nibal să mai aibă acelaşi trup la resurecţie? Ar fi fără came 
proprie, ca acele păsări pe care alte păsări le-ar jumuli de pene. 
A doua obiecţie arată că unii oameni nu au fost îngropaţi, 
ci au fost mîncaţi de peşti, iar alţii au fost arşi sau au pu¬ 
trezit pe cîmp, iar carnea lor s-a topit în aer. In al treilea rînd, 
ei arată că principiul identităţii corpurilor implică o contra¬ 
dicţie, pentru că corpul a fost partener fie îh lucruri necu¬ 
rate, fie în lucruri lăudabile, dar el s-a transformat, nu a fost 
acelaşi, ca un rîu care curge. Noi nu avem acelaşi „corp nu¬ 
meric", ci căpătăm mereu unul nou. A pretinde că acelaşi 
„corp numeric" se scoală din groapă e o injustiţie, pentru 
că am cere ca un corp bătrîn să fie pedepsit pentru păcate¬ 
le unuia tînăr. 

Răspunsul lui More mobilizează în beneficiul creştinis¬ 
mului teoria sufletului a lui Platon. Sufletul e unic şi aces¬ 
ta determină identitatea individului. Nu există nici o 
„personalitatestabilă" într-un om decît aceea produsă de su¬ 
fletul său. Unde e acelaşi suflet, e aceeaşi persoană. Cei care 
se referă la nevoia de „identitate numerică" a corpului în 
timpul Judecăţii de Apoi ignoră faptul că corpul e lipsit de 
„orice simţ şi cunoaştere", aşa cum a arătat şi „excelentul 
filozof Descartes". In ce priveşte ideea că morţii se vor ri- 

dica din groapă, aceasta e o expresie profetică şi simbolică, 
deşi e posibil să se întîmple chiar aşa. Interpreţii mai recenţi 
cred că Scriptura arată că la fel ca în cazul seminţei, la re¬ 
surecţie Dumnezeu va da sufletului un corp diferit de ace¬ 
la cu care a fost îngropat. Noi ne vom întoarce la viaţă 
într-un corp „glorificat", conchide More 246 . 


Fig. 34. Sigttorelli, „învierea morţilor" 

Boyle înclină către o perspectivă apropiată de teoria se¬ 
minţelor. Nu este nici o mărime anume începînd de la care 
corpul omenesc să nu mai fie acelaşi, iar o mică porţiune 
de materie poate uneori să servească drept suport al aces¬ 
tei identităţi, cum se vede şi în succesiunea embrionului din 
uter, a copilului nou-născut, a omului adult şi al bătrînu- 
lui decrepit de 100 de ani, toţi fiind aceeaşi persoană, deşi 
au staturi foarte diferite. Chiar şi teoria dreptului sprijină, 
în opinia lui Boyle, această perspectivă asupra identităţii: 
dovadă obiceiul de a încorona regii şi împăraţii în pîntece- 
le mamelor lor şi condamnarea la moarte a criminalilor bă- 
trîni pentru crime comise în tinereţe. 

însăşi teoria identităţii corpurilor glorificate este pusă în 
dificultate, în cele din urmă, de realitatea antropofagiei. De 
data aceasta nu este vorba doar de antropofagul individu¬ 
al, ci de o viziune a unei antropofagii generalizate şi invo¬ 
luntare. Că există un canibalism involuntar, acest lucru 
este cunoscut încă de scriitorii patristici. însă progresul şti¬ 
inţelor amplifică percepţia ubicuităţii antropofagiei. Filozo¬ 
fia mecanică prezintă un univers în care particulele se 
mişcă de la un corp la altul, fără inhibiţiile proprii esenţe¬ 
lor scolastice. Observaţiile microscopiei arată că universul 
cuprinde un număr infinit de particule care circulă aparent 
haotic. Corpusculii cărnii ajung astfel la fiecare om. Con¬ 
fruntat cu o umanitate care a devenit, în totalitate, o naţiu¬ 
ne de canibali, exerciţiul puterii infinite a lui Dumnezeu 
asupra universului mişcării fizice este improbabil, dacă nu 
de-a dreptul imposibil. Aceasta duce, pe de o parte, la o doc¬ 
trină a „trupului glorios", şi pe de alta, la circumscrierea unui 
domeniu al dezordinii fizice, profunde şi seculare. Caniba¬ 
lismul universal este un experiment mental care marchea¬ 
ză graniţele lumii fizice modeme, tot aşa cum demonul lui 
Descartes angajează pe filozof pe drumul către descoperi¬ 
rea subiectivităţii absolute. 

Tratatul despre învierea morţilor al lui Thomas Burnet* 
abandonează teoria învierii cărnii pentru a salva teoria în¬ 
vierii trupurilor. Noi înviem cu un „corp glorios", fără or¬ 
gane, nu cu unul de materie obişnuită. Carnea şi sîngele sînt 
formate din particule ale căror proprietăţi esenţiale nu se 
vor conserva în starea incoruptibilă de după intervenţia lui 
Dumnezeu. Ceea ce determină identitatea corpului înviat 
este nu formula compoziţiei sale substanţiale, ci sufletul in¬ 
dividual, care poate fi ataşat la orice corp, sau la nici unul, 
fără ca să fie vorba totuşi de o altă persoană. 

Demonstraţia lui Burnet este un amestec de argumente 
clasice şi modeme. Corpul nostru, arată el, „nu este ceva 
stabil... nu este mereu acelaşi, pentru că este într-o mişca¬ 
re perpetuă şi e supus diferitelor schimbări". El variază în- 


* Thomas Burnet (1635-1715). Teolog englez. 

tr-atîta încît după un număr de ani se înnoieşte cu totul. Ast¬ 
fel, „pe durata unei vieţi care depăşeşte 70 sau 80 de ani, 
noi vom fi avut şapte sau opt corpuri diferite; într-unul vom 
fi practicat virtuţile creştine, iar în altul noi vom fi urmat 
căile nedreptăţii. Cum se va face dreptate fiecăruia dintre 
aceste corpuri?" 

Bumet preia în tratatul său unele dincriticile resurecţiei, 
în beneficiul revizuirii dogmei creştine. Iată problema, tra¬ 
tată de autori patristici precum Athenagoras, dacă învierea 
trupurilor este cumva un exerciţiu demn de majestatea di¬ 
vină. Pentru Athenagoras, ea este o manifestare supremă 
a bunătăţii fiinţei divine. Pentru Burnet întreaga întreprin¬ 
dere este suspectă pentru că rezultă într-o colecţie respin¬ 
gătoare: ar fi indecent ca curtea cerească să fie populată 

cu corpuri contrafăcute, estropiate, prea mici, de statura 
avortonilor, pentru că cea mai mare parte a oamenilor pie¬ 
re într-una din aceste condiţii corporale". 

Argumentul principal împotriva resurecţiei cărnii este 
extras de Burnet din noua filozofie a mişcării mecanice a 
materiei. Cadavrele se pulverizează în „mii de particule", 
se inserează în corpurile animalelor, în arbori şi în alte lu¬ 
cruri, „de unde nu pot fi retrase cu uşurinţă". O concepţie 
corectă despre natura corpului resuscitat face ca interven¬ 
ţia divină să nu mai aibă obiect, „pentru că este absolut inu¬ 
til ca noi să posedăm în corpul nostru nemuritor exact aceleaşi 
părţi de materie... [de aceea] nu putem ocupa atotputerni¬ 
cia lui Dumnezeu cu un lucru inutil". 

Nu numai inutil, dar şi imposibil: „Ar fi un miracol care 
ar depăşi infinit imaginaţia şi puterea de concepţie a înge¬ 
rilor şi a oamenilor [totodată], ca pulberea şi rămăşiţele tu¬ 
turor cadavrelor omeneşti care s-au adunat de la începutul 
şi pînă la sfîrşitul lumii să fie adunate şi apoi să se facă din 
această masă pentru fiecare corpul său vechi... Noi nu 
avem nici un exemplu al vreunui asemenea miracol atît de 
surprinzător şi care nu ar fi de altfel de nici un folos." 

După ce a înscris astfel omnipotenţa lui Dumnezeu în 
limitele utilităţii şi ale capacităţii noastre de a accepta ra¬ 
ţional un fenomen, Bumet ajunge la chestiunea antropofa- 

giei. Pentru el, canibalul este mai curînd un aliat în demon¬ 
straţie. Există mai multe persoane, arată el, care se îndoiesc 
de posibilitatea resurecţiei invocînd „voracitatea anumitor 
naţiuni, a anumitor antropofagi, care se mănîncă unii pe al¬ 
ţii şi care se hrănesc cu came de om. Aceasta înseamnă, cred 
ei, că în acest caz va fi imposibil ca aceeaşi carne care a con¬ 
tribuit, pe rînd, la formarea unei fibre în atîtea corpuri di¬ 
ferite să fie redată numeric şi specific diferitelor corpuri în 
acelaşi timp". Burnet acceptă implicaţiile potrivnice resu¬ 
recţiei cărnii ale antropofagiei. Mai mult, el supralicitează: 
„Dar de ce să ne oprim la această mînă de antropofagi? Noi 
sîntem cu toţii astfel [canibali]... ne hrănim cu rămăşiţele 
cadavrelor altor oameni, nu imediat, ci după cîteva trans¬ 
formări [ale acestor resturi] în ierburi şi în animale. Mîn- 
cînd aceste ierburi şi aceste animale, noi ne mîncăm strămoşii, 
ori măcar cîteva părţi din ei." 

Singura speranţă pentru o teorie a resurecţiei cărnii ar 
fi transformarea lumii într-un fel de mausoleu: „Dacă res¬ 
turile fiecărui om ar fi adunate şi conservate în urne, de la 
începutul lumii, sau mai curînd, dacă toate cadavrele ar fi 
fost transformate în mumii păstrate întregi... ar mai fi o spe¬ 
ranţă de a aduna toate părţile corpului, nefiind acum ames¬ 
tecate şi confundate cu altele." Această ipoteză este însă 
contrazisă de existenţa unei mişcări fizice a particulelor de 
materie lipsită de orice urmă de pietate. Din cauza „circu¬ 
laţiei continue", particulele se amestecă cu atîtea corpuri în¬ 
tr-un „circuit aproape infinit, în care aceeaşi materie va suferi 
mai multe metamorfoze şi va locui mai multe corpuri de- 
cît o va fi făcut sufletul lui Pitagora". Rezultatul este o in¬ 
flaţie a cererii şi o depresie a ofertei divine: „Să presupunem 
că primii descendenţi ai lui Adam, şi oamenii din primele 
secole, îşi vor cere corpul înapoi, şi că apoi popoarele din 
secolele următoare îşi vor căuta şi ele corpul. Va rezulta că 
pentru nepoţii mai îndepărtaţi ai lui Adam, sau pentru ul¬ 
timii locuitori ai pămîntului, nu va exista materie decît pen¬ 
tru plăsmuirea unor jumătăţi de corpuri." 

Traducătorul-comentator al tratatului lui Grotius de¬ 
spre resurecţie încearcă şi el să eludeze dificultăţile identi- 

tăţii. Chiar şi atunci cînd un corp pierde pentru totdeauna 
o parte a sa în beneficiul altui corp, nu rezultă de aici că el 
n-ar mai fi acelaşi. în fond, fiecare corp este într-un flux con¬ 
tinuu. „Transpiraţia particulelor care compun corpul, căro¬ 
ra le succedă continuu alte particule", îl schimbă cel puţin 
pe cît îl schimbă „acest accident de care vorbim" [antropo¬ 
fagia], Aşa cum ar fi arătat Seneca, timpul antrenează cor¬ 
purile noastre cu o rapiditate asemănătoare celei a unei 
flăcări. „Nimic din ceea ce vedem nu este stabil şi perpetuu. 
Chiar în momentul în care vorbesc despre această deveni¬ 
re [vicissitude], ea mi se întîmplă." Mişcarea la care este obli¬ 
gată filozofia, sub presiunea antropofagiei, este paradoxală: 
pentru a conserva o identitate problematică, aceasta înce¬ 
pe să fie văzută ca precară. Elementul care ţine împreună 
această sinteză improbabilă a particulelor în mişcare este o 
noţiune modernă a timpului, în care acesta este experimen¬ 
tat ca viteză. 

în 1753, Louis Reinier, profesor de filozofie la colegiul 
iezuit din Breslau, publică o traducere a discursului lui Athe- 
nagoras însoţită de note care se întind pe tot cuprinsul căr¬ 
ţii, într-un comentariu la fel de voluminos ca textul original. 
Caracterul acestei „dubluri" este în sine interesant, pentru 
că el este un aliaj între un spirit foarte modem, al Lumini¬ 
lor, şi o tendinţă religioasă şi conservatoare. 

Reinier confruntă direct problema canibalismului într-o 
serie de pasaje care ni-1 arată făcînd uz de naturalismul mo¬ 
derat pe care l-a justificat în polemicile sale cu filozofii mo¬ 
derni precum Locke, La Mettrie sau Descartes. Noi sîntem 
cu toţii, fără să vrem, antropofagi. Natura întreţine un fel 
de specie de „ trafic" între cele două regnuri ale creaţiei, cel 
animal şi cel vegetal, în care fiecare îşi apropriază ceea ce 
devine inutil pentru celălalt. Iarba care creşte pe mormin¬ 
tele strămoşilor noştri, ori sucurile cadavrelor care se des¬ 
compun generînd vegetaţie, aşa cum poate vedea oricine 
care a vizitat un cîmp de bătălie, toate aceste procese pun în 
circulaţie substanţa. Plantele se hrănesc pe socoteala noas¬ 
tră fără să mai fie necesar ca în prealabil să murim. Trans- 

piraţia imperceptibilă este un proces prin care pierdem o 
parte din noi înşine: „diferite specii de atomi, pe care miş¬ 
carea internă îi detaşează de corpurile noastre, îşi iau zbo¬ 
rul". Umiditatea aceasta pătrunde în plante prin rădăcini 
şi frunze, pentru ca apoi să fie asimilată şi astfel să se re¬ 
găsească pe masa omului, sub formă de hrană. 

Tot acest circuit al particulelor de materie nu ridică di¬ 
ficultăţi în ce priveşte resurecţia, crede Reinier, pentru că 
aceste substanţe care trec de la om la plante nu reprezintă 
materia proprie a omului, esenţială pentru identitatea sa. 
E adevărat că după resurecţie vasele din corpul resuscitat 
trebuie umplute cu un fluid, „însă pe de altă parte ar fi ab¬ 
surd să ne imaginăm că toată materia accesorie care a tre¬ 
cut prin corpul omului ar trebui să se regăsească la Ziua de 
Apoi, şi că din această materie pasageră nu s-ar găsi totuşi 
o cantitate suficientă pentru a umple fiecare corp, fără ca 
vreun altul să i-o poată disputa" 247 . 

Canibalism involuntar, total şi natural, aşadar. In teoria 
lui Reinier, dificultăţile ridicate de antropofagie sînt rezol¬ 
vabile cu ajutorul unei armonioase potriviri între părţile uni¬ 
versului. Totul conspiră aici pentru ca antropofagul să nu 
poată tulbura ordinea naturală: cantităţile de materie, care 
sînt suficiente pentru hidraulica divină; organele interne, 
care disting de la sine ce particule trebuie să preia; spiritul 
şi corpul său material, care se înţeleg împotriva diferenţei 
radicale de esenţă. Această idee a armoniei este una intens 
exploatată de filozofii iluminişti şi numai cîţiva sceptici pre¬ 
cum Voltaire şi Hume par să-şi fi pierdut răbdarea să îi ex¬ 
ploreze minunatele posibilităţi. Reinier citează aprobator, 
în legătură cu problema armoniei, pe Pope şi Maupertuis. 
Sursele sale sînt eclectice, pentru că el este un iezuit lumi¬ 
nat care încearcă să traducă ideile unui teolog din secolul 
al 11-lea în limbajul ştiinţei secolului al XVIII-lea. Din fiin¬ 
ţa crudă a antropofagului, ceea ce iezuitul german reţine în 
cele din urmă este o noţiune universală a canibalismului ca 
proces natural, ce traversează orice individualitate. Cani¬ 
balul se dizolvă în natură, de unde numai un miracol l-ar 
mai putea resuscita din particulele sale divizate. Dar în di- 

soluţia sa, el transmite cîte ceva din fiinţa sa subiectului mo¬ 
dem. 

Majoritatea filozofilor Luminilor sînt mult mai puţin în¬ 
crezători ca Reinier că dificultăţile teoriei identităţii presu¬ 
puse de canibalismul individual sînt rezolvabile. Voltaire 
arată în Dicţionarul filozofic (articolul înviere) că există „obiec¬ 
ţii aritmetice" împotriva dogmei învierii. Omul şi alte ani¬ 
male se hrănesc cu substanţa predecesorilor lor, pentru că 
trupurile omeneşti devin o pulbere ce se răspîndeşte în aer 
şi pe pămînt. Astfel, ele sînt asimilate şi devin „legume". Aşa 
se face că nu există nici un om care să nu fi înghiţit o bucă¬ 
ţică din primii noştri părinţi: „Iată de ce s-a zis că sîntem 
cu toţii antropofagi. Nimic nu este mai rezonabil după o bă¬ 
tălie: nu numai că ne ucidem fraţii, însă după doi sau trei 
ani îi vom mînca, după ce aceştia vor fi prins rădăcini pe 
cîmpul de bătălie." 

Articolul Resurecţie din Enciclopedia Yverdon este, conform 
autorului său, „refăcut" în raport cu cel din Enciclopedie. De 
fapt este mai mult decît atît. Ironic şi inventiv în versiunea 
originală, acum el propagă un scepticism aproape absolut 
cu privire la realitatea resurecţiei. Corpurile se descompun 
şi materia lor e antrenată în alte corpuri, circulă în anima¬ 
le, în vegetale etc., care se nasc în variaţia continuă din na¬ 
tură. Unele părţi din corp pot fi mîncate şi digerate de o fiară 
feroce, altele pot ajunge într-o plantă, planta păscută de o 
vacă, ce apoi e mîncată de un om, iar acest om poate fi mîn- 
cat de un antropofag. Cum să concepem atunci resurecţia? 
E o dificultate aici, care dispare doar dacă vedem că sub¬ 
stanţele circulă şi că părţile din care un corp e făcut la 10 
ani nu mai sînt aceleaşi cu cele din care el e făcut la 20. Păr¬ 
ţile de azi se disipează şi sînt înlocuite de altele. Cu toate 
aceste variaţii, omul rămîne acelaşi. Aşa şi o casă e aceeaşi 
după 200 de ani, deşi n-a mai rămas nimic din părţile ori¬ 
ginare. Conştiinţa de sine, „această reminiscenţă, această me¬ 
morie, acest sentiment intim", e suficientă pentru a constitui 
identitatea unei persoane. Puţin contează ce au devenit par¬ 
ticulele originare după moarte, cu condiţia ca sufletul să se 
conserve şi să se recunoască pe sine ca aceeaşi persoană. Insă 

sufletul nu este oare el ataşat unui germene imperceptibil 
pentru ochii noştri şi indestructibil, care nu aşteaptă decît 
o nouă matrice pentru a începe să trăiască din nou? Aceas¬ 
tă supoziţie nu e contradictorie, însă e foarte improbabilă, 
susţine Enciclopedia Yverdon. La nivelul realităţii substanţia¬ 
le a resurecţiei, autorii sînt sceptici declaraţi: „Cu privire la 
întrebarea «Cum se petrece resurecţia?», un modest Nu ştiu" 
ar fi singurul răspuns acceptabil. Fără îndoială că puterea 
creatoare poate să dea viaţă din nou materiei, însă noi nu ştim 
cum o va face. Poate că germenii tuturor oamenilor morţi 
în mare vor găsi acolo o matrice convenabilă unei noi naş¬ 
teri. Poate că un nou Adam va deveni sursă a mai multor 
generaţii succesive sau poate că un act de voinţă al divini¬ 
tăţii va face să apară, în viaţă, toţi oamenii care au existat. 
Cît despre forma în care vom învia, „egală ignoranţă în 
această privinţă". 

Scrisoarea către marchizul de La Farre, a lui Fontenelle, nu 
vehiculează îndoieli, ci doar certitudini. Ea este o denun¬ 
ţare satirică a consecinţelor ideii resurecţiei. La Farre era un 
libertin din mediul de la Palais-Royal care l-a întrebat în- 
tr-o zi pe Fontenelle ce crede despre învierea corpurilor. în 
replica sa, acesta recapitulează unele din dificultăţile resu¬ 
recţiei. Scripturile ne promit că trupurile vor învia, însă acest 
lucru nu este evident dacă acceptăm că Dumnezeu a creat 
o dată pentru totdeauna întreaga materie din univers. Ma¬ 
terialele din care corpul nostru este compus au fost folo¬ 
site şi pentru corpurile înaintaşilor noştri şi vor fi folosite 
mai apoi şi pentru formarea corpurilor celor ce vor veni 
după noi. 

Tezele lui Fontenelle se bazează pe un materialism radi¬ 
cal, pentru care masa de substanţă este încadrată în limite can¬ 
titative stricte. Teoria sa ţine de un principiu al economiei 
materiei care face imediat vizibilă circulaţia particulelor prin 
succesiunea de corpuri individuale. Cantitatea de materie 
creată de Dumnezeu nu scade, nu creşte, „neantul nu are nici 
un drept asupra sa". Ea este divizată în „elemente", a căror 
mişcare şi combinare formează diferiţi indivizi: „joncţiunea 
acestorelemente formează un corp" 248 . Ele se distrug şi se de- 

termină unele pe altele în fiecare clipă, fără ca substratul lor 
material să fie afectat de ceea ce percepţia „vulgară şi igno¬ 
rantă" numeşte creaţie şi distrugere. 

Pe acest fundal metafizic. Dumnezeu se confruntă cu o pro¬ 
blemă veritabilă, arată Scrisoarea, pentru că nu este evident 
cum ar putea el să facă în aşa fel încît nenumăraţi oameni care 
au împărţit aceleaşi particule de materie să fie contemporani. 
Toţi aceştia au avut un corp pentru că au împrumutat frag¬ 
mente din alte corpuri şi nu există nici o sursă de particule 
noi de unde o eventuală lipsă ar putea fi suplinită. 

Din fericire, există un „expedient", arată amuzat Fonte- 
nelle. Dacă vom învia într-o zi, atunci lucrurile care ne sînt 
necesare în această viaţă vor deveni atunci inutile, pentru 
simplul motiv că trupurile noastre nu vor mai fi plasate în 
regimul necesităţii. Dacă nimic din ce este spaţial nu va mai 
fi util omului şi dacă corpurile resuscitate nu vor mai avea 
forma şi funcţiile iniţiale, atunci „ordinea şi armonia uni¬ 
versului vor fi răsturnate, totul va deveni o grămadă de ma¬ 
terie, o masă informă, un haos şi o confuzie, aşa cum era 
în prima zi a Creaţiei". 

Intr-o atare situaţie. Dumnezeu poate să-şi manifeste din 
nou puterile creatoare. Din această materie plastică, el va 
putea da formă la infinit de mulţi oameni spirituali. Iar dacă 
într-adevăr se pune problema refacerii corpurilor materia¬ 
le, pentru a acomoda lipsa materiei. Dumnezeu ar putea face 
oameni mai mici. Din materia cuiva precum La Farre, care 
se îngrăşase peste măsură, s-ar putea plăsmui patru alţi oa¬ 
meni mai mititei. Canibalismul aici este unul universal şi 
involuntar. în teoria ironică a resurecţiei avansată de filo¬ 
zoful libertin, corpurile se canibalizează unele pe altele în 
fluxul mişcării fizice, iar pe fundalul acestei dinamici ano¬ 
nime tentativa de a descrie locul geometric al unui suflet 
care să-l definească pe individ este destinată eşecului. 

Inamicul lui Dumnezeu 

Pentru că pe Pămînt ar fi mai riscant de imaginat aşa 
ceva. Luna lui Cyrano de Bergerac este locul unde domneş- 

te o ideologie fundamental anticreştină. Locuitorii Lunii au 
idei cu privire la imortalitatea sufletului (o dogmă falsă, 
după ei), iar unul din ei se lansează într-un atac sistematic 
care are ca ţintă teoria resurecţiei 249 . Să presupunem că mîn- 
caţi un mahomedan, îi spune omul din Lună vizitatorului 
său pămîntean, şi îl convertiţi în substanţă proprie. Dige¬ 
rat, mahomedanul se transformă parte în came, parte în sîn- 
ge şi parte în spermă. „Îmbrăţişînd" o femeie, sămînţa „[fiind] 
extrasă în întregime din cadavrul mahomedan, veţi arun¬ 
ca în lume un mic creştin". Textul lui Cyrano pare să suge¬ 
reze că „micul creştin" este un avorton, amestecînd astfel 
în discuţie o altă temă disputată de teologi, aceea cu privi¬ 
re la soarta copiilor ori a fetuşilor morţi şi nebotezaţi. Ce 
se va întîmpla însă la Judecata de Apoi: mahomedanul va 
primi corpul său înapoi? Dacă da, atunci înseamnă că „mi¬ 
cul creştin" rămîne fără corp, pentru că el nu este, „în tota¬ 
litatea sa, decît o parte a mahomedanului". Dacă nu, atunci 
mahomedanul rămîne fără ce este al său. Dar dacă Dum¬ 
nezeu va plăsmui materie pentru a suplini lipsa? Omul din 
Lună este evident la curent cu subtilităţile teologiei pămîn- 
tenilor. In acest caz, arată el, apare o altă „dificultate", anu¬ 
me că mahomedanul damnat este resuscitat cu un corp nou, 
graţie lui Dumnezeu, în locul celui pe care creştinul i l-a „fu¬ 
rat". Corpul însă este legat de suflet, ele împreună formea¬ 
ză „un singur subiect", iar cadoul lui Dumnezeu înseamnă 
în acest caz că un alt corp decît acela al mahomedanului este 
pedepsit în infern. Deci un nou „subiect", altul decît ma¬ 
homedanul original, va fi damnat, pentru că numai estevor- 
ba de acelaşi „individ", iar pedeapsa meritată de un corp se 
va abate asupra aceluia „care nu şi-a împrumutat organe¬ 
le sale pentru comiterea nici unei crime". Astfel, Dumne¬ 
zeu condamnă pe altcineva decît pe cel care a meritat 
infernul. „Iar ceea ce ar fi şi mai ridicol este că acest corp 
ar fi meritat infernul şi paradisul în acelaşi timp, pentru că, 
în măsura în care aparţine mahomedanului, trebuie dam¬ 
nat, iar ca creştin, el trebuie mîntuit. Astfel se face că Dum¬ 
nezeu nu l-ar putea aşeza în Paradis pentru că ar fi nedrept 
să recompenseze cu glorie damnarea pe care ar fi meritat-o 

ca mahomedan, şi nici nu l-ar putea azvîrli în Infern, pen¬ 
tru că ar fi injust să recompenseze cu moartea eternă bea¬ 
titudinea pe care ar fi meritat-o ca creştin. Prin urmare, dacă 
Dumnezeu vrea să fie echitabil, trebuie [în acelaşi timp] să 
îl damneze şi să îl salveze etern pe acest om." După aceas¬ 
tă pledoarie, vizitatorului de pe Pămînt i se pare că a vor¬ 
bit „Anticristul". în aceste pasaje, scopul canibalului este 
nu numai să îi încurce pe teologi, ci şi să îl stupefieze pe 
Dumnezeu. 



Fig. 35 . Infernul, ilustraţie medievală 

O dată cu libertinismul şi radicalismul filozofic al Lu¬ 
minilor, canibalul devine, din dificultate incarnată, vehicu¬ 
lul unei critici a religiei creştine. El poate să joace acest rol 
pentru că este deja asociat cu necredinţa cea mai scanda¬ 
loasă. Transgresor al legii naturale, enunţată de voinţa lui 
Dumnezeu, el este în esenţa sa un rebel împotriva Divini¬ 
tăţii. Duşman neîmpăcat al Cerului, el închipuie o răstur¬ 
nare monstruoasă a principiilor creştinismului. în Evul 

Mediu, el personifică extremităţile necredinţei şi ereziei. însă 
scriitorii moderni deturnează acest potenţial către o critică 
a fanatismului religios. Mai întîi, ei apelează la figura an¬ 
tropofagului pentru a înfăţişa cruzimile războaielor religioa¬ 
se. Intr-un pamflet din 1646, Săgeata împotriva tuturor tiranilor 
şi tiraniei, „nivelatorul" Richard Overton califică intenţiile 
clerului drept „lupeşti, canibale şi inumane". în A Modest 
Enquiry into the Mystery of Iniquity (1664), Henry More ara¬ 
tă că „felurile ticăloşiei sînt infinite. S-ar zice că nu e nimic 
mai detestabil decît cruzimile canibalilor care se hrănesc cu 
came de om. Dar cît de puţin pare aceasta cînd aflăm că ade¬ 
renţii acestei puteri anticreştine [Spania] au jucat fotbal cu 
creierii oamenilor şi au pus pe masa lor carnea femeilor pră¬ 
jită ca pe momiţe, femei pe care întîi le-au violat şi apoi le-au 
tăiat sînii împreună cu o bucată dintr-o parte pe care de¬ 
cenţa nu ne permite să o numim" 250 . 

Radicalii Luminilor reciclează în beneficiul necredinţei 
o altă dificultate a religiei creştine, şi aceasta asociată cu an¬ 
tropofagia. Este vorba de implicaţiile canibale ale dogmei 
transsubstanţierii. Dacă pîinea şi vinul sfinţite sînt într-a- 
devăr trupul lui Cristos, nu rezultă de aici că creştinii sînt 
canibali? Aceasta este o implicaţie cunoscută şi discutată în 
teologia medievală şi pe care filozofii secolului al XVIII-lea 
vor fi interesaţi să o promoveze în contextul unei argumen¬ 
taţii subversive 251 . 

în Relatarea comică şi adevărată a religiei canibalilor moderni 
(1734) a lui Radicati, un călător a cărui navă este captura¬ 
tă de piraţi ajunge prizonier într-o ţară numită Taurasia, 
unde asupra lui se fac presiuni ca să se convertească la o 
religie ciudată. Aceasta presupune o ceremonie implicînd 
haine albe şi mersul la „moschee", unde este întrebat lucruri 
pe care nu le înţelege şi la care altcineva răspunde în locul 
lui. I se toarnă apă în cap, act prin care el devine „păgîn", 
prin intermediul, se pare, al unei „calităţi oculte" a lichidu¬ 
lui respectiv. 

După convertire, el descoperă un secret înfricoşător al 
religiei taurasiene. A doua incarnare a divinităţii locale ia 
forma unui „biscuit", despre care adoratorii săi cred că este 

făcut din carnea şi sîngele adevărate ale zeului umanizat. 
Pentru că mănîncă mereu mari cantităţi din acest gen de 
biscuiţi, taurasienii au devenit „cei mai experţi măcelari de 
came de om din întreaga lume". Creştinii sînt astfel nişte 
„canibali moderni". După ce examinează „Coranul" lor, ne¬ 
ofitul ajunge la concluzia că religia a fost coruptă de preo¬ 
ţii vicioşi. Dezgustat, el se converteşte la deism, în maniera 
unui bun filozof al Luminilor. 

în Relatare, canibalul îşi va asuma o mască pe care o va 
purta în multe dintre apariţiile sale ulterioare, aceea a sa¬ 
tirei. Canibalul ca personaj care concentrează privirile amu¬ 
zate ale publicului este una din moştenirile durabile ale 
radicalilor epocii Luminilor. Radicati expune o versiune gro- 
tescă a teoriei circulaţiei particulelor prin corpul antropo¬ 
fagului. Datorită digestiei, constată el, s-au răspînditîn lume, 
prin „orificiul prin care Natura se descarcă de ceea ce este 
de prisos, nenumărate mici particule din această zeitate pre¬ 
supus incoruptibilă". Cu timpul, aceste particule se ames¬ 
tecă cu altele şi, pe fondul „duratei eterne a Naturii", se 
combină cu nenumărate alte corpuri. In final, toate parti¬ 
culele din lume vor fi astfel „deificate". O asemenea reli¬ 
gie absurdă este rezultatul corupţiei introduse de preoţi, 
conchide Radicati 252 . 

Umor scatologic şi la Kames, în Schiţe despre istoria omu¬ 
lui. Preoţii fac trafic cu excrementele lui Dalai Lama, pe care 
credincioşii şi le atîmă la gît în nişte cutiuţe, ca pe relicve. 
Din acestea va fi mereu destul cum de altfel sînt destule res¬ 
turi din crucea lui Cristos sau din laptele Măriei, observă 
filozoful scoţian, pentru că preoţii, „din caritate, vor furni¬ 
za ei înşişi o cotă-parte, decît să îi lase pe bieţii credincioşi 
să plece cu banii din lipsă de marfă" 253 . 

Ideea că misterele religiei creştine includ canibalismul 
revine la Hume, în Istoria naturală a religiei. Un turc captiv 
în Europa şi care a fost convertit la creştinism este întrebat 
de preot, a doua zi după botez şi împărtăşanie, cîţi zei are 
noua sa religie, iar turcul răspunde: „Nici unul... Mi-ai 
spus tot timpul că e doar unul, iar ieri l-am mîncat." 254 

De la dificultăţile clasice ale resurecţiei şi transsubstan¬ 
ţierii, criticii creştinismului trec la critica religiei în general 
şi a creştinismului în special. Boyer d'Argens atacă, în Scri¬ 
sori evreieşti (1742), instituţia călugăriei. Majoritatea capilor 
de familie din Paris, arată el, se poartă la fel de barbar faţă 
de fetele lor ca şi acele popoare din Peru ce păstrează femei¬ 
le capturate în război, le hrănesc bine şi le fac copii, pe care 
apoi îi mănîncă. La rîndul lor francezii, o dată ce au trei sau 
patru fete, o mărită pe cea mai mare, iar pe celelalte le hă¬ 
răzesc de la naştere să fie trimise într-un fel de închisoare 
(la mînăstire, evident) unde îndură mii de chinuri 255 . 

Intr-un text publicat anonim în 1770, d'Holbach face re¬ 
chizitoriul religiei în general. Fondatorii religiilor au imagi¬ 
nat zei teribili, cărora au început să le aducă sacrificii. Sîngele 
omenesc a început să curgă pe altar şi cele mai dureroase, 
mai revoltătoare şi mai barbare sacrificii au fost folosite pen¬ 
tru a fi mai agreabile acestor zei antropofagi. Popoarele au 
ajuns să smulgă copii de la sînul mamelor pentru a-i da 
drept hrană Dumnezeului lor. Sacrificiile din Biblie ne ara¬ 
tă, crede d'Holbach, că zeul creştinilor este cel puţin la fel 
de crud şi de inamic al regnului uman precum zeii grecilor, 
fenicienilor sau mexicanilor 256 . D'Holbach va relua această 
teză şi în Sistemul naturii (1781). Teologia este o adevărată 
sursă a relelor de pe pămînt. Sacrificiile au ajuns să reclame 
oameni, pentru că o divinitate infinită nu se poate reconci¬ 
lia decît printr-o victimă infinită 257 . 

într-un roman epistolar. Scrisorile lui Amabed (1769), Vol- 
taire recurge şi el la comparaţia dintre creştinism şi caniba¬ 
lism. Acţiunea se petrece în Goa, iar scrisorile sînt trimise 
de un cuplu indian care este arestat de Inchiziţie sub acu¬ 
zaţia de apostazie. Inchizitorii sînt numiţi „antropofagi", iar 
religia lor „religie de bandiţi". în Dicţionarul filozofic (arti¬ 
colul Ateism) Voltaire arată că sînt mai curînd fanaticii re¬ 
ligioşi aceia care sînt primejdioşi pentru societate. Hobbes, 
„care era considerat drept ateu", a dus o viaţă liniştită în 
vreme ce exaltarea religioasă a inundat de sînge Anglia, Sco¬ 
ţia şi Irlanda. „Spinoza era nu doar ateu, ci chiar a propovă¬ 
duit ateismul; însă nu el a fost acela care... i-a sfişiat în bucăţi 

pe cei doi fraţi De Witt mîncîndu-i la frigare." In Istoria in¬ 
dienilor americani, James Adair reflectează asupra cruzimii 
femeilor indiene care îi torturează înfiorător pe prizonierii 
de război. Acesta este rezultatul educaţiei şi obiceiurilor, ara¬ 
tă el. Aşa se întîmplă şi în Europa, spre exemplu la Lisabo¬ 
na, unde doamne din înalta societate se duc să se amuze 
atunci cînd martirii credinţei sînt duşi să fie arşi pe rug 258 , 
în Robinson Crusoe, englezul află de la Vineri că pe insula 
acestuia există preoţi. De unde concluzia: „există preoţime 
chiar şi între cei mai ignoranţi păgîni din lume, iar politica 
de a plăsmui o religie secretă, pentru a asigura veneraţia 
poporului pentru cler, nu este proprie numai romanilor [ca¬ 
tolicilor], ci poate tuturor religiilor din lume, chiar şi la cei 
mai animalici şi mai barbari dintre sălbatici" 259 . 

Pornind de la o descriere grafică a diferitelor genuri de 
canibalism. Enciclopedia Yverdon (articolul Carne) arată că ori¬ 
ginea acestor acte aberante este „delirul", un termen extrem 
de versatil. De aici provin obiceiuri jenante, cum ar fi ace¬ 
la de „a-şi zdrobi nasul, a găuri urechile sau buzele, a lungi 
lobul urechii, a tăia bucăţi din degete, a scoate un testicul, 
a comprima corpul, a face incizii, a înfige ace în fese, a se 
epila, a-şi scoate dinţii [lista continuă în acelaşi stil pe un 
sfert de pagină] ... a damna, a arde, a semîncauniipe alţii 
şi a scrie tratate de morală despre bunăvoinţă si caritate". 

Adversarii filozofilor întorc complimentul. In Catehism 
filozofic (1749), abatele Flexier de Reval compară noua filo¬ 
zofie a impietăţii cu o „pudră corosivă" care „roade în came 
vie, găurind osul şi ajungînd pînă la măduvă". Jacob-Ni- 
colas Moreau, într-un articol din Mercure de France publi¬ 
cat în 1757 despre „Cacouacs" („cei răi" în limba greacă), 
îi atacă pe filozofi: „A fost descoperită recent, pe la parale¬ 
la 48 din emisfera nordică, o naţiune de sălbatici, mai fero¬ 
ce şi mai redutabilă decît au fost vreodată caraibii." 260 

Spectrul antropofagiei este invocat de filozofi şi în cri¬ 
tica anumitor obiceiuri religioase. în Cercetările filozofice 
asupra americanilor, de Pauw perorează împotriva circum- 
ciziei şi infibulaţiei. Evreii moderni „circumcid într-o ma¬ 
nieră foarte dezgustătoare şi care ar fi ea singură în stare 

să inspire oroare pentru absurdităţile lor religioase". Un 
„mohel", care are privilegiul de a nu îşi tăia niciodată un¬ 
ghiile „şi care este respectat infinit din cauza acestei difor¬ 
mităţi", taie prepuţul copilului, care ţipă în acest timp „ca 
şi cum ar fi omorît". După aceasta, „circumcisorul face cî- 
teva grimase, aplică limba pe părţile genitale ale neofitului, 
îşi bagă aceste părţi în gură şi începe să sugă din toate pu¬ 
terile sale", pentru a extrage sîngele. Uneori scuipă, alteori 
însă el înghite prepuţul copilului, „aşa cum fac circumci- 
sorii din insula Madagascar" 261 . 

Excesele sălbaticilor şi ale antropofagilor sînt o oglindă 
în care Iluminismul descoperă excesele credinţei religioa¬ 
se. Prin intermediul acestor comparaţii, creştinismul oficial 
este reconstruit de radicalii Luminilor ca un fel de artefact 
incompatibil cu progresul civilizaţiei. Dualitatea creşti- 
nism-canibalism face vizibilă o dimensiune istorică ce de¬ 
vine suspectă moral. 

Un subiect demn de o academie 

într-o notă la Aline şi Valcour, Sade arată despre origi¬ 
nea antropofagiei că este o chestiune „imposibil de rezol¬ 
vat" 262 . Este sigur însă, continuă el, că „acest obicei a fost 
general pe planeta noastră şi este la fel de vechi ca lumea", 
însă cauza care a făcut ca o bucată de om să ajungă pe masa 
altuia este „absolut de nedefinit". Pentru Sade, imposibili¬ 
tatea de a regăsi prima cauză este un handicap propriu şti¬ 
inţei istoriei. Altfel, analiza filozofică este perfect capabilă 
să regăsească, printr-un fel de regresiune imaginară, moti¬ 
vele care au „legitimat această cutumă". Aici, demersul său 
este similar celui al lui Rousseau, care în Discurs despre ori¬ 
ginea inegalităţii arată că este imposibil să stabilim care a fost 
originea istorică a inegalităţii, însă putem stabili în ordine 
filozofică ce anume a făcut-o pe aceasta permanentă. Nu ar 
fi un subiect nedemn pentru o academie, conchide Sade, de 
a propune o competiţie cu un premiu „pentru acela care ar 
dezvălui incontestabila origine a acestei cutume". 

Chiar şi fără premiul lui Sade, filozofii au încercat să des¬ 
copere originea obiceiurilor canibale. Astfel, ei au declan- 



Fig. 36. Căpitanul Cook observînd un sacrificiu uman, 
desen de [ohn Webber (1777) 

Teoria după care riturile îşi au originea în acte de cani¬ 
balism a fost frecvent vehiculată în secolul al XVIII-lea. In 
secţiunea numită Despre antropofagi a Cercetărilor filozofice de¬ 
spre americani, de Pauw, despre care Sade susţine că a scris 
cel mai mult despre problema originii antropofagiei fără însă 
a o rezolva, arată că „unii filozofi au crezut că obiceiul de 
a sacrifica victimele omeneşti derivă la origine [primitive- 
ment] de la antropofagie" 263 . El acceptă că toate naţiunile 
au sacrificat odată oameni, însă nu mai este posibil să dove¬ 
dim că toate popoarele au fost antropofage, pentru că aceas¬ 
tă stare barbară s-a petrecut înaintea timpurilor atestate 
istoric. Pluche arată că „această inumanitate [canibalismul], 
produsă de orgoliu şi mînie, pare să fi fost universală înain¬ 
te de potop" 264 . Sacrificiile omeneşti, scrie Virey, îşi au ori¬ 
ginea în antropofagie, care la rîndul său este produsă de 
pasiunea violentă a răzbunării mai curînd decît de foame¬ 
te. Barbaria este inseparabilă de antropofagie şi aproape toa- 

te popoarele au fost odată canibale 265 . Vico*, în Ştiinţa nouă, 
compară riturile sacrificiale din timpurile barbare cu sacri¬ 
ficiile antropofage din America 266 . 

Chestiunea originii ritualului este importantă pentru fi¬ 
lozofii Luminilor în măsura în care ea este un element al 
teoriei despre originea societăţii în general. Am văzut că în 
dreptul natural existenţa şi natura societăţii sînt clarificate 
plecînd de la o stare preasociativă, chiar sălbatică. Dar so¬ 
cietatea nu este pur şi simplu faptul de a fi împreună al unui 
număr de oameni. Important, pentru filozofi şi jurişti, e ceea 
ce anume îi leagă pe aceşti oameni, ceea ce îi ţine laolaltă, 
suplimentul semnificativ care face ca suma prezenţei lor să 
nu fie una doar numerică. Un exemplu este suficient. Di¬ 
sertaţiile speculative despre originea limbajului care sînt popu¬ 
lare în secolul al XVIII-lea (Rousseau şi Monboddo au 
produs două din cele mai cunoscute asemenea lucrări) sînt 
de fapt studii despre originea şi natura societăţii în gene¬ 
ral. Limbajul este necesar comunicării, care are un sens nu¬ 
mai în măsura în care oamenii alcătuiesc un grup, ceea ce 
înseamnă că pentru a descoperi originea limbajului este ne¬ 
cesar să descoperim care a fost izvorul şi scopul societăţii. 
Şi invers: numai în măsura în care înţelegem cum şi de ce 
s-a format societatea putem lămuri la ce anume a folosit lim¬ 
bajul şi ce forme a luat acesta în societatea primitivă. 

Discuţia despre originea ritualului este explicabilă, în par¬ 
te, tot printr-o asemenea necesitate de sistem. Cîtă vreme 
religia şi cultul religios sînt socotite condiţii necesare ale exis¬ 
tenţei societăţii, lămurirea originii lor devine o parte a dis¬ 
cursului despre natura corpului social. La rîndul său, acesta 
face lumină-asupra originilor religiei în general şi a cultu¬ 
lui în special. Antropofagia nu apare întîmplător în aceas¬ 
tă ecuaţie. Dacă omul stării de natură a fost un canibal, atunci 
primul său cult religios a fost unul sîngeros şi idolatru. 
Această inferenţă apare şi mai probabilă dacă ne amintim 


* Giambattista Vico (1668-1744). Filozof italian, profesor la uni¬ 
versitatea din Napoli. Lucrarea sa Ştiinţa nouă (1725) este o interpre¬ 
tare originală şi influentă a obiceiurilor şi mitologiei popoarelor. 

că în discuţiile despre starea de natură acţiunile omului na¬ 
tural sînt imputate pasiunilor sale, de pildă pasiunii fricii. 
Formarea religiei este explicată, de la Hobbes la Hume, ca 
o geneză a superstiţiei din sentimentul de teroare al omu¬ 
lui primitiv. 

Dar autorii secolului al XVIII-lea au şi unele motive mai 
particulare pentru a explora ideea originii canibale a cul¬ 
tului. într-o perioadă în care discursul despre originea in¬ 
stituţiilor este parte a naraţiunilor oficiale de legitimare, 
ideea că toate popoarele au trecut printr-o stare atît de pu¬ 
ţin nobilă şi că primul lor cult a fost unul antropofag are 
un cert potenţial subversiv. Dacă ea este adevărată, atunci 
înseamnă că omul natural nu a fost inocent şi că istoria ori¬ 
ginilor popoarelor civilizate trebuie privită cu o oarecare cir¬ 
cumspecţie. 

între manifestările religiei care atrag atenţia filozofilor, 
sacrificiul are o semnificaţie aparte. în istoria culturii creş¬ 
tine, repulsia faţă de anumite tipuri de sacrificiu are o gre¬ 
utate considerabilă. Filozofii preiau această temă şi pun sub 
semnul întrebării cauzele şi justificarea sacrificiilor reli¬ 
gioase. în articolul Antropofagi din Dicţionarul filozofic, Vol- 
taire arată că fanatismul religios este capabil să ducă la 
antropofagie şi sacrificii, după cum se vede din cărţile sa¬ 
cre ale evreilor, unde Moise le spune evreilor că dacă nu res¬ 
pectă ceremoniile atunci mamele vor ajunge să-şi mănînce 
copiii. în timpul lui Iezechel este probabil că evreii consu¬ 
mau came de om, după cum se vede din profeţiile acestuia, 
unde se arată că ei vor mînca nu numai caii inamicilor lor, 
ci şi călăreţii. „Acesta este un lucru pozitiv", comentează 
Voltaire. „De fapt, de ce evreii nu ar fi fost antropofagi? Ar 
fi singurul lucru care lipsea poporului lui Dumnezeu pen¬ 
tru a fi cel mai abominabil de pe pămînt." 

Ipoteza originii canibale a riturilor este de origine anti¬ 
că. Ea este formulată în cartea a II-a a lucrării lui Porfir, De¬ 
spre abstinenţă, care tratează despre sacrificiile animale şi ca 
atare nu priveşte direct subiectul nostru. Discutînd însă de¬ 
spre sacrificiile omeneşti. Porfir atinge problema canibalis¬ 
mului. Scopul său este justificarea vegetarianismului, iar 

unul din argumentele sale este că sacrificarea animalelor, 
chiar şi atunci cînd este necesară, nu trebuie să ne ducă la 
concluzia că trebuie să mîncăm carnea victimelor. Pentru a 
demonstra acest lucru, el face o paralelă cu jertfele omeneşti. 
După ce expune o istorie a sacrificiilor umane, despre care 
afirmă că unele ar fi perpetuate şi în prezent. Porfir arată 
că acestea nu autorizează consumul cărnii de om. Pe baza 
acestui exemplu special, el trece la enunţarea unei conclu¬ 
zii generale, anume că din necesitatea sacrificării animale¬ 
lor nu rezultă obligaţia de a le consuma carnea. Despre unele 
dintre sacrificiile animale. Porfir susţine că la început ele 
ar fi fost sacrificii omeneşti. Cu timpul, victima omeneas¬ 
că ar fi fost înlocuită de una animală. Concluzia filozofu¬ 
lui neo-platonist este categorică: din acest exemplu noi vedem 
nu doar că nu avem obligaţia să mîncăm carnea animalu¬ 
lui sacrificat, ci şi că sîntem sub o interdicţie de a o face, aşa 
cum în sacrificiul omenesc originar ar fi existat, desigur, in¬ 
terdicţia de a consuma carnea celui jertfit. 

în secolul al XVIII-lea, această teorie reapare pe fondul 
preocupării faţă de efectele superstiţiilor. Articolul abate¬ 
lui Edme Mallet despre Antropofagi din Enciclopedie avan¬ 
sează ideea că antropofagia este la originea ritualurilor 
care presupun victime omeneşti. El prezintă o teorie a is¬ 
toriei culturale a omenirii în care antropofagia nu este „cî- 
tuşi de puţin viciul unui ţinut sau al unei naţiuni, ci acela 
al unui secol. înainte ca oamenii să fie îmblînziţi prin naş¬ 
terea artelor şi civilizaţi prin impunerea legilor, se pare că 
majoritatea popoarelor se hrăneau cu came de om. Se spu¬ 
ne că Orfeu a fostprimul care i-a convins pe oameni de inu- 
manitatea acestui obicei şi a reuşit să-l abolească". 

Cea mai influentă teorie despre antropofagie, originea 
ritualului şi a societăţii, este aceea a lui Sigmund Freud. în 
Totem şi tabu (1913) el pleacă de la ideea după care între pro¬ 
cesele mentale ale nevroticilor şi ale sălbaticilor ar exista niş¬ 
te legături. în ce îi priveşte pe aceştia din urmă, Freud pare 
să creadă că antropofagia este o îndeletnicire naturală, do¬ 
vadă remarca sa despre aborigenii australieni, „cei mai 
înapoiaţi şi mai mizerabili dintre sălbatici... aceşti bieţi ca- 

nibali goi". Fenomenul care îl intrigă în cea mai mare mă¬ 
sură pe Freud este similaritatea dintre adorarea tabu -ului 
şi nevroza obsesională. Sălbaticii şi nevroticii obsesionali, 
precizează el, întreţin aceeaşi relaţie în raport cu unele 
nume. Freud este aici în căutarea unei explicaţii la un fe¬ 
nomen ciudat, anume prohibiţia incestului. Este tocmai 
acest caracter comun, mai precis universal, al prohibiţiei in¬ 
cestului, acela care este problematic. Sălbaticii, care alt¬ 
minteri duc o viaţă lipsită de multe din restricţiile omului 
civilizat, respectă şi ei prohibiţia incestului, ceea ce ne ara¬ 
tă că această interdicţie nu este impusă de civilizaţie. Ipo¬ 
teza lui Freud este că avem de-a face aici cu o cauză 
universală, mai precis cu una care acţionează la unnivel in¬ 
conştient. 

Pentru a degaja această cauză şi pentru a-i înţelege efec¬ 
tele, Freud face apel la un gen de stare de natură, mai pre¬ 
cis la ceea ce el numeşte „hoarda primordială a lui Darwin", 
tribul adunat în jurul totemului, o entitate determinantă în 
ceea ce priveşte identitatea societăţii primitive. Freud men¬ 
ţionează o teorie a lui Garcilasso de la Vega după care to¬ 
temul îşi are originea în nevoia clanurilor de a se distinge 
prin nume. Analiza din Totem şi tabu îşi propune să expli¬ 
ce în ce condiţii a apărut această distincţie de nume susţi¬ 
nută de alegerea totemului şi ce rol are ea. Hoarda primitivă, 
aşa cum o înţelege Freud, seamănă foarte mult cu familia 
patriarhală a filozofilor politici clasici. Ea este un grup 
hobbesian restrîns, în care un bărbat îşi exercită o domina¬ 
ţie arbitrară asupra cîtorva femei şi copii: „acolo se găseş¬ 
te un tată violent şi gelos, care ţine pentru el toate femelele 
şi care îşi goneşte fiii pe măsură ce aceştia cresc" 267 . 

Dacă ar fi rămas în acest stadiu, familia primitivă ar fi 
dispărut pe fondul animalităţii. însă Freud introduce o 
discontinuitate majoră în istoria formelor naturale de gu¬ 
vernare, un contract social pe care îl încheie între ei fiii mar- 
ginalizaţi şi izolaţi ai tiranului primitiv: „într-o zi, fraţii care 
au fost izgoniţi s-au întors reuniţi, l-au ucis şi l-au mîncat 
pe tatăl lor şi astfel au pus capăt hoardei patriarhale." Ca¬ 
nibalismul apare aici ca moment culminant al unui pact ce 

scoate omenirea din stadiul animalităţii. Pentru Freud, an¬ 
tropofagia este un complement necesar al răzbunării arhai¬ 
ce: „Pentru aceşti canibali sălbatici, este de la sine înţeles 
că ei nu s-au mulţumit să-şi ucidă victima, ci au devorat-o. 
Tatăl primordial şi violent a fost modelul temut pentru fie¬ 
care dintre fraţi. în actul de a-1 devora, ei şi-au desăvîrşit 
identificarea cu el, iar fiecare dintre ei a căpătat o porţiune 
din puterea sa. Masa totemică, probabil cel mai vechi fes¬ 
tival al omenirii, ar fi doar o repetiţie şi o comemorare a aces¬ 
tei crime memorabile, care a fost începutul atîtor lucruri — 
al organizării sociale, al restricţiilor morale şi al religiei." 

După uciderea tatălui, fraţii ucigaşi ar fi cuprinşi de re- 
muşcări, motiv pentru care ei ar fi încercat să inverseze sim¬ 
bolic sensul evenimentelor, interzicînd uciderea totemului, 
care este un substitut al mortului. Religia totemică, adică 
ansamblul de credinţe ce dau o identitate grupurilor pri¬ 
mitive de oameni, îşi are originea în „sentimentul filial de 
vinovăţie, ca o încercare de a atenua acest sentiment şi pen¬ 
tru a-1 îmbuna pe tată printr-o supunere ulterioară. Toate 
celelalte religii trebuie văzute ca încercări de a rezolva 
aceeaşi problemă". Fraţii ar fi încercat să se dezică de fruc¬ 
tele crimei lor, renunţînd la drepturile pe care le-au dobîn- 
dit asupra femeilor hoardei (care acum ar fi fost „eliberate"), 
de unde şi prohibiţia incestului. Prin urmare, prohibiţia in¬ 
cestului are la origine un gen de calcul politic. Fraţii ar fi 
fost uniţi împotriva tatălui pentru că doreau femeile aces¬ 
tuia, însă o dată tatăl eliminat şi femeile dobîndite, aceeaşi 
dorinţă îi dezbină. Alternativa renunţării la femei este o sta¬ 
re de natură hobbesiană, susţinută de pasiune şi de un gen 
de egalitate naturală, din care se iese numai printr-un trans¬ 
fer al unor drepturi primitive: „Noua organizaţie [a tribu¬ 
lui după asasinarea patriarhului] s-ar fi destrămat într-o 
luptă a tuturor împotriva tuturor, pentru că nici unul nu ar 
fi avut o asemenea putere covîrşitoare, încît să fie capabil 
să-şi asume cu succes poziţia tatălui. Fraţii nu au avut de 
ales, dacă doreau să trăiască împreună... decît să instituie 
legea împotriva incestului... în acest fel, ei au salvat orga¬ 
nizaţia care i-a făcut puternici şi care s-ar putea să fi fost 

bazată pe sentimente şi acte homosexuale, care îşi au pro¬ 
babil originea în lunga perioadă de expulzare din hoardă." 268 

Familia primordială condusă de un despot-patriarh, sta¬ 
rea de anarhie naturală, ideea contractului de întemeiere a 
societăţii şi a transferului de drepturi naturale, originea ri¬ 
turilor într-un sacrificiu sîngeros acompaniat de antropo¬ 
fagie, hoarda de primitivi canibali şi sodomiţi: toate aceste 
elemente sînt parte a unor scenarii îndelung exersate de fi¬ 
lozofia şi antropologia clasice şi care apoi nu au rămas fără 
ecou în antropologia ştiinţifică a secolului al XlX-lea. Pri¬ 
vită din această perspectivă, teoria despre totemism este o 
resuscitare remarcabil de ortodoxă a personajelor teatrului 
dreptului naturii, lucru deloc surprinzător, pentru că lec¬ 
turile filozofice au fost un element formativ important în 
cariera lui Freud. 

Schema din Totem şi tabu nu este totuşi o simplă reiteraţie 
a unor argumente clasice. In vreme ce canibalul este recu¬ 
perat în beneficiul unei reconstrucţii a istoriei societăţii şi 
a instituţiilor sociale fundamentale, el este totodată şi alie¬ 
nat. Ceea ce distinge canibalul lui Freud de acela al antro¬ 
pologiei clasice este faptul că el e un personaj abisal, actor 
al unei psihologii a inconştientului. Creaţie a naturii şi sur¬ 
să a societăţii, antropofagul freudian este un tiran emina¬ 
mente privat, a cărui tragedie primitivă este consumată şi al 
cărui reziduu este inconştient. Freud îl închide astfel pe ca¬ 
nibal într-un exotism şi un primitivism fundamental. Cani¬ 
balul autorilor clasici îşi celebrează festinul în extazul victoriei 
ori zdrobit de imperiul necesităţii. Canibalul lui Freud este 
strivit de propriile pulsiuni, iar în această implozie el se re- 
poziţionează ca sursă a istoriei conştiinţei sociale. 

Dieta imposibilă 

Cit de potrivită este carnea de om pentru a fi consuma¬ 
tă? Aceasta nu este o întrebare cu implicaţii doar gastrono¬ 
mice. în cazul în care carnea omenească se dovedeşte un 
aliment hrănitor şi sănătos, antropofagia nu poate fi respin¬ 
să pe baza unei fiziologii speculative ori experimentale. Mai 
grav: dacă omul poate prospera după ce consumă om, atunci 
se întrevede posibilitatea integrării antropofagiei într-un cir¬ 
cuit al substanţei nutritive sancţionat de legea naturii. Iată 
de ce filozofii sînt interesaţi să stabilească în ce măsură car¬ 
nea omenească este un aliment compatibil cu constituţia 
omului. 

Dificultatea redutabilă ridicată de această chestiune în 
aparenţă simplu de decis este următoarea: dacă în forma sa 
ea este susceptibilă de o confirmare experimentală, în rea¬ 
litate ea face parte dintre experienţele interzise, imposibil 
de organizat, din consideraţii morale. Cel mai celebru din¬ 
tre acestea este cel al copiilor crescuţi în izolare pentru a sta¬ 
bili natura primului limbaj pe care aceştia îl folosesc. 

Obstacolele epistemologice şi barierele morale au făcut 
problema dietei antropofage dificil de rezolvat. Virey ara¬ 
tă că nu ştim dacă unii autori au dreptate cînd afirmă că 
pentru canibali carnea deom este maigustoasă decît aceea 
de animal, dar că acest lucru nu este probabil. El nu furni¬ 
zează nici o dovadă, ci doar susţine că „acesta este un su¬ 
biect înfiorător asupra căruia s-a insistat prea mult" 269 . 
Predecesorii lui Virey însă par să-l fi găsit inepuizabil. 

Impresia iniţială a fost aceea că unele cărnuri neobişnui¬ 
te printre care şi carnea de om sînt alimente nenaturale şi 
de aceea ele produc disconfort, greaţă sau chiar boli. Mar- 

co Polo spune că un popor care consumă came crudă este 
greoi şi stupid, pînă la impotenţă. In Eseuri Montaigne afir¬ 
mă că în Indii oamenii sînt obişnuiţi cu alte alimente, în- 
tr-atîta încît pentru unele popoare de acolo „cărnurile 
noastre sînt mortale şi veninoase" 270 . în secolul al X VlII-lea, 
aceste relatări sînt diseminate, între alţii, de Adam Smith, 
care susţine, în prelegerile de jurisprudenţă ţinute la Glas- 
gow în 1763, că mîncatul de carne crudă le produce sălba¬ 
ticilor indigestie, melancolie şi ipohondrie 271 . Din cartea lui 
Labat despre Etiopia Occidentală aflăm că barbarii de aco¬ 
lo îşi obişnuiesc copiii să mănînce came omenească. Ei cred 
că cea mai bună carne este aceea a femeilor. Să nu ne mi¬ 
răm că aceşti nenorociţi sînt infectaţi de lepră şi de sifilis. 
Ei mănîncă corpuri infectate, beau un sînge corupt 272 . Vi- 
rey crede că cei din zonele meridionale nu pot digera bine 
carnea, spre deosebire de nordici, care o mănîncă uneori 
crudă. De aceea, ei o mănîncă semiputrezită, pentru a o asi¬ 
mila mai repede. Negrii o mănîncă putrezită, ceea ce îi îm¬ 
bolnăveşte de maladii cutanate 273 . Din articolul Carne din 
Enciclopedia Yverdon aflăm că în America se găsesc antropo¬ 
fagi, însă majoritatea nu mănîncă came de om şi nu beau 
sînge decît din necesitate sau bravadă. Unii vomită aceste 
alimente care îi incomodează foarte mult. 

Alţi savanţi care au studiatmai îndeaproape această pro¬ 
blemă ajung la concluzii diametral opuse. în Cercetări filo- 
zofice asupra americanilor, de Pau w respinge ideea că mîncatul 
cărnii de om este dăunător. Unii autori, ne informează el, 
au susţinut că sarea din carnea şi din sîngele de om îi pre¬ 
dispune pe antropofagi la anumite boli cum ar fi „virusul 
venerian". Această teorie, despreantropofagie ca producă¬ 
toare de boli venerice, ar fi fost avansată de un medic ita¬ 
lian, Fioravanti. El ar fi făcutexperienţe cu cîini pe care i-ar 
fi hrănit timp de două luni cu carnea altor cîini; bietele do¬ 
bitoace ar fi contactat o maladie care nu ar fi fost diferită 
de „răul venerian". Bacon a pretins şi el că negustorii de 
provizii au vîndut came de om pusă la sare trupelor fran¬ 
ceze care asediau oraşul Napoli, în 1494, locul unde a fost 
detectat sifilisul pentru prima oară în Europa. 



FILOZOFUL CRUD 


226 

împotriva acestor teorii, de Pauw ridică o serie de obiec¬ 
ţii influenţate de spiritul empirismului. Bacon ar fi trebuit 
să vadă că în insula Dominica, unde nu trăiesc antropofagi, 
există mai multe maladii veneriene ca în oricare altă parte, 
„ceea ce ruinează absolutaceastă ipoteză", pentru că în acest 
caz focarul maladiei ar fi trebuit sa fie în Caraibe şi nu în 
Antile. Cît despre experimentele cu cîini, acestea ar fi fost 
repetate de Astruc 274 . După ce a hrănit şase luni un cîine 
cu carnea altor cîini, acela ar fi constatat că animalul nu are 
nimic, „nici dezgust, nici pierderea părului" şi nici unul din 
simptomele descrise de italian. Este posibil, speculează de 
Pauw, să existe „o diferenţă sensibilă" între cele două ex¬ 
perienţe: Fioravanti ar fi folosit cărnuri „fetide şi putrefia- 
te" în vreme ce Astruc ar fi recurs la cărnuri „sîngerînde şi 
sănătoase". Experienţa medicului francez dovedeşte, con¬ 
chide de Pauw, că animalele care se devorează unele pe al¬ 
tele nu au nimic 275 . 

Fragmentele corpului omenesc au fost multă vreme şi 
un ingredient al unei farmacopei de inspiraţie magică. Te¬ 
oriile despre virtuţile curative ale sîngelui circulă pînă în 
plină epocă industrială. în abatoarele din Chicago erau 
aduse femei pentru a fi servite cu un pahar de sînge proas¬ 
păt de vită, un leac reputat contra anemiei. Sîngele omenesc 
era considerat eficace împotriva convulsiilor. Pulberea de 
craniu de om avea efect împotriva acceselor de nebunie, iar 
grăsimea spînzuraţilor este folosită ca ingredient în diferi¬ 
te unguente. In zonele protestante din Germania sîngele con¬ 
damnaţilor decapitaţi pe eşafod era vîndut, fiind uneori băut 
la faţa locului de epileptici şi de alţi nenorociţi, un obicei 
atestat ultima oară la Marburg în 1865. în 1843, lîngă Ha- 
novra, cîţiva epileptici s-au adunat în jurul eşafodului cu 
căni, fiind însă îndepărtaţi de un medic, pe motiv că sînge¬ 
le nu are nici un efect asupra bolii lor. Un oficial al tribu¬ 
nalului local s-a înduioşat de bolnavi şi le-a adus un certificat 
de la doi profesori de la Universitatea din Gottingen care 
atesta că băutul sîngelui ar putea avea un efect psihologic 
binefăcător 276 . Miloşii profesori sînt însă excepţia. în seco¬ 
lele al XVIII-lea şi al XlX-lea, avîntul farmaciei şi reforma 

pedepselor penale vor elimina asemenea remedii extreme. 
Tot în această perioadă intră în declin şi credinţele despre 
vampiri. Lucrarea lui Dom Augustin Calmet’, Tratat asupra 
apariţiilor şi asupra vampirilor (1751) arată că oamenii văd vam¬ 
piri datorită unui proces chimic, o influenţă a efluviilor care 
se ridică din pămîntul din cimitire, ce este îmbibat de sîn- 
gele morţilor şi de spiritele lor volatile. Aceşti vapori exci¬ 
tă imaginaţia oamenilor prea creduli 277 . Eliminat dintre 
personajele ştiinţei naturale, vampirul va popula de acum 
înainte doar imaginaţia literară. 

Ştiinţa modernă este aceea care pecetluieşte soarta dis¬ 
cuţiei despre calităţile nefaste ale cărnii de om. în secolul 
al XlX-lea, teoria germenilor patogeni are un efect dublu: 
pe măsură ce identifică noi surse de contaminare, ea elimi¬ 
nă de la orizontul explicaţiei sursele tradiţionale ale mala¬ 
diilor: contagiunea prin efluvii, vapori şi alte particule 
misterioase, cărora le substituie ipoteza infecţiei. Decima¬ 
rea populaţiilor de primitivi ca şi sănătatea lor lamentabilă 
vor fi explicate de acum înainte ca efecte ale mizeriei. Mur¬ 
dăria şi dezgustul au fost întotdeauna parte a sentimente¬ 
lor trezite de prezenţa sălbaticilor. Du Tertre descrie o băutură 
a indienilor care este făcută din saliva şi din ingredientele 
mestecate de nişte bătrîne „a căror gură pute ca o latrină" 278 , 
însă prezenţa murdăriei iese în evidenţă mai ales în seco¬ 
lul al XlX-lea, pe fondul trezirii conştiinţei igienice a omu¬ 
lui occidental. Malthus face un catalog al murdăriei naţiunilor 
sălbatice în Eseu despre principiul populaţiei (ediţia din 1803). 
în Ţara de Foc locuitorii sînt acoperiţi de mizerie şi viermi, 
pe coasta de nord-vest a Americii un explorator a găsit o 
casă în care dormeau, mîncau şi locuiau 800 de persoane; 
în acele locuri oamenii sînt aşa de murdari încît mănîncă 
viermii care îi acoperă, iar putoarea sălaşurilor lor o între¬ 
ce pe aceea a vizuinilor de animale; la unele triburi din Si¬ 
beria „rămăşiţele putrede ale peştilor şi excrementele 
copiilor nu sînt niciodată curăţate". Mizeria alimentelor, ob¬ 
servă Malthus, îi îmbolnăveşte pe sălbaticii care consumă 


* Dom Augustin Calmet (1672-1757). Teolog francez. 

„carne putredă" şi respiră „inhalaţii putrede". Datorită in¬ 
fecţiilor, în America regiuni întregi au fost transformate în- 
tr-un deşert presărat cu „cranii, membre, coaste şi coloane 
vertebrale ori alte vestigii ale corpului omenesc". 

Teoria despre consecinţele mizeriei, care înlocuieşte dis¬ 
puta privitoare la intoxicaţiile produse de carnea de om, 
semnalează o mutaţie epistemologică. în vreme ce discuţia 
despre carnea de om era parte a unei medicine speculative 
care, la rîndul său, ţinea de ştiinţa legilor naturii, noţiunea 
de mizerie este un element al ştiinţei sociale. în secolele al 
XVIII-lea şi al XlX-lea mizeria generează un univers de per¬ 
cepţii pe care se clădesc noile ştiinţe ale economiei politice 
şi sociologiei, precum şi noile ideologii ale luptei de clasă 
şi ale revoluţiei sociale. Pe fondul acestora, antropofagul dis¬ 
pare în beneficiul mizerabilului, un personaj care este des¬ 
coperit în toate tipurile de societate şi de aceea poate fi 
subiect al unei ştiinţe universale a inegalităţii şi lipsei. Pen¬ 
tru aceasta, chestiunea dietei aberante va apărea ca o pro¬ 
blemă socială şi nu ca o cheie în care poate fi descifrată 
natura omenească. 

Apologia vegetarianismului 

în Despre consumul de carne, Plutarh povesteşte că Dio- 
gene s-a aventurat să mănînce o caracatiţă crudă, pentru a 
scăpa de inconvenientul de a mînca mîncare gătită. „Acest 
filozof — arată Plutarh dezgustat— şi-a riscat viaţa luptîn- 
du-se cu o caracatiţă vie pentru a ne brutaliza nouă vieţile." 
A mînca sau a fi mîncat: acestea sînt limitele unui interval 
de posibilitate care i-a interesat în cel mai înalt grad pe fi¬ 
lozofi. în legătură cu dieta cu came, ei identifică două în¬ 
trebări majore: una de drept (dacă omul are vreun drept 
asupra cărnii fiinţelor cu care se hrăneşte) şi una de fapt 
(dacă omul este destinat prin natura sa consumului de car¬ 
ne). Prima conduce la o analiză a dreptului natural care co¬ 
mandă asupra regimului alimentar, iar cea de-a doua la o 
fiziologie speculativă. Antropofagia vine să complice soco¬ 
telile ambelor ştiinţe. 

Primii reprezentanţi importanţi ai vegetarianismului fi¬ 
lozofic au fost pitagoreicii. Despre aceştia ne relatează Por¬ 
fir, în Viaţa lui Pitagora. Unul din motivele pentru care secta 
pitagoreicilor se abţine atît de la came cît şi de la linte pare 
să fi fost teama de conotaţiile antropofage. Pitagora ar fi sus¬ 
ţinut că la începutul universului, pe cînd domnea dezordi¬ 
nea, germenii care erau răspîndiţi şi semănaţi pe pămînt 
putrezeau împreună, rezultînd o creştere comună a anima¬ 
lelor şi plantelor. Din aceeaşi putreziciune s-au format şi oa¬ 
menii şi lintea. Dovezile sale ar fi irefutabile, pentru pitagoreici 
cel puţin. Desfaceţi un bob de linte, expuneţi-o un timp la 
căldură şi reveniţi după un timp. Veţi simţi mirosul de să- 
mînţă umană. Cînd aceasta înfloreşte, puneţi-o într-un ghi¬ 
veci şi reveniţi după nouăzeci de zile; veţi vedea fie un cap 
de copil bine format, fie un sex femeiesc. 

Marea pledoarie a lui Porfir în favoarea vegetarianismu¬ 
lui se găseşte în Despre abstinenţă, unde sînt discutate idei¬ 
le în favoarea consumului de came propuse de stoici şi de 
epicurieni. Aceştia ar fi arătat că dacă filozofia pitagoreici¬ 
lor referitoare la transmigraţia sufletelor de la om la animal 
ar fi adevărată, acesta ar fi un argument nu împotriva, ci 
în favoarea uciderii animalelor. Astfel, noi am elibera mai 
repede sufletul din închisoarea trupului animal. Pe de altă 
parte, precauţiile pe care Pitagora le-ar fi luat pentru a-i sal¬ 
va pe oameni de la antropofagie sînt prostii. Ideea că este 
acelaşi lucru ca omul să-şi mănînce semenii sau să se îndoa- 
pe cu carne de porc ori de vită mai degrabă incită la antro¬ 
pofagie. Iar dacă nu există antropofagie în epoca respectivă, 
de ce a mai fost nevoie de un asemenea precept? 279 Porfir 
respinge aceste raţiuni ale consumului de carne, cu argu¬ 
mente care sînt aplicabile,însă nu specifice, şi în cazul con¬ 
sumului de carne de om: animalele sînt parte la logos, iar 
dacă scopul nostru este să îi semănăm lui Dumnezeu atunci 
noi trebuie să păstrăm o inocenţă faţă de toate fiinţele. 

Eseul lui Plutarh, din care Rousseau va extrage o por¬ 
ţiune considerabilă pentru a o insera în Emile, demonstrează 
că omul nu este carnivor de la natură şi că motivele obiş¬ 
nuite avansate în favoarea consumului de came sînt doar 

nişte pretexte. Astfel, noi nu mîncăm carne nici din necesi¬ 
tate şi nici pentru a ne apăra, caz în care ar trebui, afirmă 
Plutarh, să mîncăm lei şi tigri, nu animale domestice. Cît 
de costisitoare este masa aceea, întreabă el, pentru care o 
creatură şi-a pierdut viaţa? Să judecăm care filozofi sînt mai 
potriviţi să ne educe ca oameni: „cei care ne îndeamnă să 
ne mîncăm copiii, prietenii, taţii şi soţiile după moartea lor, 
ori Pitagora şi Empedocle?" 280 

Creştinismul aduce cu sine o justificare religioasă şi o 
popularitate crescîndă a restricţiilor consumului de carne, 
care însă nu elimină argumentele etice şi utilitare ale filo¬ 
zofilor. Una din cele mai comune teorii este aceea cu privi¬ 
re la caracterul crud al măcelarilor şi vînătorilor. Vînătoarea 
produce caractere crude, afirmă utopienii lui Morus, pen¬ 
tru că generează „plăceri brutale". Măcelarii sînt recrutaţi 
în Utopia doar din rîndurile sclavilor. Cetăţenii trebuie ţi¬ 
nuţi departe de această ocupaţie pentru că „măcelărind ani¬ 
male învăţăm să măcelărim oameni" 281 . Pentru Monboddo, 
schimbarea felului de viaţă al omului, de la fructivor la car¬ 
nivor, a produs „o mare schimbare în caracterul său". Ca 
vegetarian, omul era timid şi fugea la apropierea oricărei 
fiare. Ca vînător, el a devenit feroce şi îndrăzneţ, „plăcîn- 
du-i sîngele şi cruzimea". Rezultatul acestui proces a fost 
antropofagia: „Războiul s-a succedat, apoi, în mod natural, 
vînătorii, iar consecinţa războiului a fost că învingătorul l-a 
mîncat pe învins... pentru că între asemenea oameni războiul 
este o manieră de a vîna." 282 

O versiune extremă a vegetarianismului apare într-o uto¬ 
pie franceză, O nouă călătorie în ţinuturile australe, de Jacques 
Sadeur (1676), a lui Gabriel de Foigny. în această carte, niş¬ 
te ciudate fiinţe hermafrodite din Australia ţin discursuri 
în care prezintă doctrine fundamental opuse ideilor euro¬ 
pene. în chestiuni teoretice cum ar fi libertatea naturală ori 
sinuciderea, locuitorii pămîntului austral au opinii suspect 
de radicale. în unele pasaje este propus un vegetarianism 
absolut. Australienii urăsc într-atîta animalele, încît încear¬ 
că să le elimine complet. Ei „fac în fiecare zi lucruri de ne¬ 
conceput pentru a le extermina", pînă la a distruge insule 

întregi ori a nivela „munţi înalţi de o leghe", locuri unde do¬ 
bitoacele şi-ar putea găsi adăpostul. Nici peştii nu sînt mai 
populari între australieni. Ei nu mănîncă deloc carne şi nu 
înţeleg deloc de ce europenii fac asta. Motivele vegetaria- 
nismului lor sînt expuse sub forma unei liste cu cinci punc¬ 
te: 1. carnea e o hrană prea crudă pentru umanitate; 2. „carnea 
animalelor fiind apropiată de aceea a oamenilor, cei care pot 
să o mănînce vor mînca fără dificultate şi carnea acestora 
din urmă"; 3. digestia cărnii e periculoasă; 4. devenim ase¬ 
mănători brutelor a căror came o mîncăm; 5. animalele sînt 
o specie josnică 283 . Probabil nu cea mai sistematică expune¬ 
re de motive, însă concluziile, cel puţin, sînt clare. 

Cea mai importantă discuţie despre dietă, din perspec¬ 
tiva filozofiei politice, a fost aceea referitoare la posibilita¬ 
tea ca omul natural să fi fost vegetarian. Pentru că în teoriile 
dreptului natural omul stării de natură trăieşte sub dicta¬ 
tul legii naturale, este important de clarificat dacă această 
lege îi prescrie sau îi interzice cruzimea faţă de alte fiinţe 
şi, nu în ultimul rînd, faţă de alţi oameni. Vegetarian, acest 
om nu mai apare ca un transgresor primejdios al dreptu¬ 
lui natural ori ca o fiinţă greu de conciliat cu prezenţa unei 
societăţi. 

Aceasta este o posibilitate întrevăzută încă din Antichi¬ 
tate. Diodorus Siculus speculează că primii oameni s-ar fi 
hrănit cu fructe şi rădăcini 284 . Filozofii moderni sesizează 
potenţialul acestei teorii şi o integrează în speculaţiile de¬ 
spre omul natural. In Primul tratat asupra guvernării, Locke 
arată că Adam era vegetarian. Abia lui Noe i s-a acordat de 
către Dumnezeu permisiunea să folosească animalele pen¬ 
tru hrană. Această permisiune este văzută însă de Locke ca 
limitată; alternativa ar fi fost să recunoască un drept acordat 
de Dumnezeu primilor patriarhi de a folosi creaturile vii 
după plac. Acesta ar fi inacceptabil, pentru că ar implica ideea 
unei puteri de dispoziţie absolută asupra unor vietăţi şi ne-ar 
cultiva înclinaţii crude: „Sir Robert [Filmer] ar fi trebuit să 
ducă puterea monarhică [aşa cum o concepe el] un pas mai 
departe şi să ne demonstreze că prinţii pot să îşi mănînce 
supuşii, de vreme ce Dumnezeu a dat lui Noe şi moşteni¬ 
torilor săi puterea de a mînca orice lucru care mişcă." 285 

Chestiunea consumului de came în starea de natură are 
o importanţă centrală la Rousseau. El încearcă să stabileas¬ 
că, în Discurs despre originea inegalităţii, că omul natural este 
o creatură bună şi liniştită, care e departe de a trăi într-un 
univers hobbesian. Dacă pasiunea pentru carne şi absenţa 
normelor l-ar face antropofag, atunci acest om ar fi o fiin¬ 
ţă natural rea, pe care un superior politic are tot dreptul să 
îl domine. Cum Rousseau doreşte să dovedească exact con¬ 
trariul, anume că omul este de la natură bun şi că ordinea 
politică este o uzurpare, el trebuie să confrunte, evident, 
chestiunea dietei primitive. Soluţia sa este radicală: omul 
natural este vegetarian. Desigur, obiecţia principală ar fi că 
există numeroase popoare sălbatice care sînt carnivore şi 
chiar canibale. Exemplul clasic este acela al caraibilor. Aceas¬ 
tă dificultate este evitată de Rousseau pe baza unui apel ex¬ 
trem de parţial la autoritatea literaturii de călătorie. Intr-o 
notă la Discurs el pretinde că observaţiile anatomice ne ara¬ 
tă că specia umană este „fructivoră" şi nu carnivoră. Acest 
lucru are un efect pacificator. Prada este singurul motiv de 
luptă între animalele carnivore, scrie Rousseau într-un pa¬ 
saj influenţat probabil de Istoria naturală a lui Buffon; ani¬ 
malele care nu consumă came se bucură de o pace continuă. 
Pentru Rousseau, vegetarianismul omului natural ne ara¬ 
tă că viaţa era uşoară în starea de natură şi că existau pu¬ 
ţine motive ca omul să iasă din această stare, idee preluată 
apoi de Mercier, în Omul sălbatic (1784), unde acesta prezin¬ 
tă o imagine idilică a indienilor fericiţi. Mesele lor primiti¬ 
ve sînt modeste şi nu includ decît „ierburi gustoase, fructe 
de cocotier, rădăcini suculente şi uneori ceva vînat". 

în Eseu despre originea limbilor, Rousseau aduce altă do¬ 
vadă că omul naturii a fost vegetarian. Nu e posibil să con¬ 
sumăm came crudă, crede el; chiar şi sălbaticii o prăjesc la 
foc. Or, focul presupune deja o grupare socială. El pune pe 
fugă animalele, însă adună în jurul său un grup omenesc 
organizat şi nu pe solitarul stării de natură 286 . 

în Emile găsim o nouă disertaţie despre alimentaţie. Deşi 
subiectul lucrării este educaţia omului civilizat, chestiunea 
alimentaţiei în starea de natură este decisivă, pentru că 

Rousseau crede că copilul a cărui educaţie ideală o planifi¬ 
că trebuie să fie, cel puţin în anumite privinţe, asemenea omu¬ 
lui natural. Nu există un medic mai bun decît propriu] apetit, 
susţine el. In starea primitivă alimentele cele mai agreabile 
erau cele mai sănătoase, iar primul aliment pe care natura 
ni-1 oferă este laptele, care după Rousseau este o substan¬ 
ţă de natură vegetală şi nu animală. Această teorie nu este 
unică în epocă; ea este inspirată de eseul despre alimente 
al lui John Arbuthnot. După laptele vegetal, primele alimen¬ 
te pe care le consumă omul natural sînt „fructele, legume¬ 
le, cîteva cărnuri fripte, fără garnituri şi fără sare: acestea 
erau festinurile primilor oameni". Aceste gusturi trebuie să 
fie păstrate copilului pe cît de mult e posibil 287 . Că gustul 
pentru came n u este înnăscut este dovedit, crede Rousseau, 
de „indiferenţa" copiilor pentru came. Aceştia preferă, se 
ştie, „hrana vegetală, precum lactatele, patiseria, fructele... 
Este important să nu denaturăm acest gust primitiv şi să nu 
îi obişnuim pe copii [să fie] carnasieri" 288 . Această alimen¬ 
taţie este bună pentru „caracter". De ce însă un copil îndo¬ 
pat cu lapte şi plăcinte ar ajunge un cetăţean mai bun? 
Rousseau propagă o teză pe care probabil a întîlnit-o în Omul 
maşină al lui La Mettrie, conform căreia mîncătorii de car¬ 
ne au o doză de ferocitate. După Emile, marii mîncători de 
came sînt în general cruzi şi cu alţi oameni. „Aceasta este 
o observaţie valabilă pentru toate locurile şi timpurile: bar¬ 
baria englezilor e cunoscută... sălbaticii sînt cruzi... aceas¬ 
tă cruzime vine de la alimentele lor. Ei merg la război precum 
la vînătoare şi îi tratează pe oameni ca pe urşi... marii sce¬ 
leraţi se obişnuiesc cu crima bînd sînge." O altă sursă ar pu¬ 
tea fi Eseurile lui Montaigne, de unde aflăm că copiii au o 
înclinaţie către cruzime împotriva animalelor pe care adul¬ 
ţii din păcate nu o reprimă. „Aici sînt adevăratele seminţe 
şi rădăcini ale cruzimii, ale tiraniei, ale trădării." 289 

Speculînd asupra constituţiei omului, Monboddo crede 
că deşi dinţii par să îl situeze între erbivore şi carnivore, 
omul trebuie să fi fost fructivor de la natură. O dovadă ar 
fi relatarea lui Bougainville despre insulele Falklands, unde 
toate animalele s-au apropiat de el şi de tovarăşii săi. Dacă 
omul ar fi în mod natural un animal de pradă, speculează 

filozoful scoţian, atunci instinctul animalelor le-ar fi dictat 
acestora să îl evite. Rezultă de aici că în „starea originară" 
omul trebuie să fi fost vegetarian, devenind prădător doar 
prin obişnuinţă [aquired habit] 290 . 

O dată cu sfîrşitul secolului al XVIII-lea implicaţia an¬ 
tropofagiei nu se mai numără printre argumentele în favoa¬ 
rea vegetarianismului, care începe să fie susţinut mai ales pe 
baza constatării că fiinţele ucise pentru came au o sensibili¬ 
tate similară, cel puţin în datele sale fiziologice, cu aceea a 
omului. Pentru Bentham, capacitatea animalelor de a re¬ 
simţi durerea este cea care le conferă privilegii similare oa¬ 
menilor şi le exclude de drept din circuitul alimentar. Această 
schimbare de accent se petrece pe fundalul unei evoluţii a 
sensibilităţilor alimentare. Toleranţa la cruzime, care era un 
ingredient important al bucă tăriei omului modem, începe să 
scadă. Chinurile cărnii devin brusc vizibile pe masa cotidia¬ 
nă. Addison şi Steele marchează această schimbare de regis¬ 
tru emoţional atunci cînd relatează în The Tatler despre o masă 
la care este servit un purcel pe care gazda îl declară delicios 
pentru că a fost biciuit pînă ce a murit. „Trebuie să mărturi¬ 
sesc, l-am ascultat cu oroare şi n-am putut să mănînc un ani¬ 
mal care a avut parte de o asemenea moarte tragică." 291 

Faptul că Helvetius şi-a dat sufletul după ce a înfulecat 
un clapon, la masa lui Frederic cel Mare, ne sugerează că 
nu toţi filozofii Luminilor au fost favorabili vegetarianis¬ 
mului. Unii chiar au afirmat că dieta fără came este un lu¬ 
cru nesănătos, o „mortificare" propusă de adversarii lor, 
fanaticii religioşi. Brissot de Warville crede că în natură fie¬ 
care creatură are dreptul să o mănînce pe alta dacă îi este 
foame, iar cei care cred altceva nu sînt decît nişte exaltaţi. 
Ceea ce însă marginalizează argumentele privind vegeta- 
rianismul natural este mai puţin preferinţa gastronomică a 
filozofilor cît realizarea faptului că pofta pentru came de 
om este o pasiune profundă. 

Formarea perspectivei estetice 

Primele texte care menţionează gustul special al cărnii 
de om ca o raţiune a antropofagiei sînt medievale. Marco 

Polo aminteşte un regat în care locuitorii sînt pasionaţi după 
carnea de om, pe care o „mănîncă cu cea mai mare plăce¬ 
re". Spre deosebire de alte popoare cu obiceiuri alimentare 
ciudate, care par să ajungă la carnea de om în virtutea unei 
concepţii confuze cu privire la bucate, aceştia par foarte se¬ 
lectivi. Ei refuză să mănînce carnea celor care au murit de 
vreo boală. In scurtă vreme va apărea o teorie a gustului 
care explică apucăturile canibaleale unor popoare. Lery ara¬ 
tă că indienii din Brazilia nu consumă came de om doar din 
răzbunare sau de foame, ci şi „pentru gust". După ei, car¬ 
nea de om e incredibil de bună. Ei mănîncă tot, inclusiv ure¬ 
chile, cu excepţia creierului, de care nu se ating. Unii 
sălbatici mănîncă copiii prizonierelor. Indienii oferă carne 
de om aliaţilor lor europeni, iar dacă aceştia refuză să mă¬ 
nînce, îi cred prea puţin loiali. Unii din europeni au fost con¬ 
vinşi şi ei de calităţile cărnii de om, pentru că Lery 
menţionează pe cîţiva oameni din Normandia care au dus 
o viaţă de „ateişti" între femeile indiene şi se laudă că au 
ucis şi au mîncat prizonieri 292 . 

Cartea lui Poincy despre insulele caraibilor aduce noi de¬ 
talii. Există antropofagi care sînt ahtiaţi după carnea de om. 
Cei din Florida cred că aceasta e foarte fină şi că talpa pi¬ 
ciorului este cea mai delicioasă. Această bucată e servită de 
obicei şefului. Unii sălbatici din Noua Spanie îşi mănîncă 
chiar şi compatrioţii. în Java unii iubesc atît de tare acest 
abominabil festin încît îşi ucid părinţii şi aruncă bucăţile de 
came de la unul la altul, ca pe mingi. în Brazilia trăiesc cei 
mai răi, aceia care îşi mănîncă copiii şi deschid chiar pîn- 
tecele femeilor. Tînjesc atît de mult după carnea speciei lor, 
încît uneori ies să vîneze oameni aşa cum s-ar duce să vî- 
neze animale 293 . 

Dacă antropofagia este o chestiune de gust, rezultă ne¬ 
cesitatea unei clasificări a calităţii cămurilor. Canibalul de¬ 
vine astfel un gen de arbitru al gustului bizar. Scopul 
acestor disertaţii despre calităţile gastronomice ale diferi¬ 
telor varietăţi de oameni este adesea unul politic. De Poincy 
crede că războinicii caraibi au gustat mai multe neamuri, 
şi cred că francezii sînt cei mai „delicaţi", iar spaniolii se 



236 


FILOZOFUL CRUD 


digeră cel mai greu, diagnostic confirmat şi de Du Tertre, 
care adaugă că nişte caraibi au mîncat odată dintr-un mi¬ 
sionar şi au murit. De atunci au renunţat să mai mănînce 
creştini; îi ucid şi îi lasă acolo. Şi fiarele au gusturi selecti¬ 
ve atunci cînd este vorba de carnea de om. Crocodilii din 
America nu atacă niciodată oameni albi decît dacă aceştia 
sînt însoţiţi de negri 294 . Monboddo crede că unele anima¬ 
le, precum hipopotamul, care au gustat came de om ajung 
să o prefere oricărui alt fel de carne 295 . 



Fig. 37. Albert Eckhout, „Femeie indiană" (1641) 

O propunere modestă a lui Swift* dă glas ideii după care 
carnea de copil ar fi atît de delicioasă încît ar putea fi ser¬ 
vită la „ocazii vesele, în special la nunţi şi botezuri". între 
avantajele instituţionalizării antropofagiei s-ar număra şi 


* Jonathan Swift (1667-1745). Scriitor anglo-irlandez, cunoscut pen¬ 
tru romanul său satiric Călătoriile lui Gulliver (1726). O propunere mo¬ 
destă, pamfletul în care sugerează consumarea copiilor irlandezi, a fost 
compus după ce s-a retras în Irlanda. 

progresul artei culinare: un copil de un an, pus la frigare, 
ar fi o „figură considerabilă" la masa unui primar, incom¬ 
parabil mai bun la gust decît carnea de porc. In articolul An¬ 
tropofagi din Dicţionarul filozofic, Voltaire ilustrează excesele 
fanatismului prin exemplul femeii care ţinea o prăvălie la 
Dublin unde vindea „excelente luminări făcute din grăsi¬ 
me de englez". Confruntată cu o plîngere a unui client ne¬ 
mulţumit de ultima sa cumpărătură, femeia se disculpă: 
„Din păcate, luna asta ne-au lipsit englezii!" 

Teoria gustului este dezvoltată şi în Enciclopedia Yverdon, 
în articolul Carne. în America de Nord sălbaticii găsesc car¬ 
nea francezilor şi englezilor proastă, fiind prea sărată, în vre¬ 
me ce indienii din Paraguay au încercat să mănînce un 
misionar tocmai pentru că acesta ar fi european cu came 
sărată. Aceste pasaje nu sînt credibile, susţine enciclopedis¬ 
tul, care nu se îndoieşte că indienii doreau să mănînce un 
iezuit, dar e probabil că aveau motive mai serioase şi mai 
grave decît cele la care se referă Charlevoix şi Muratori. 
Scopul acestor clarificări este condamnarea expansionismu¬ 
lui european. Irochezilor le place gîtul, caraibilor le place 
carnea de pe picioare. Ei nu mănîncă copii şi femei, în vre¬ 
me ce cîinii de luptă ai spaniolilor mîncau copiii indieni ce 
le erau aruncaţi. E trist că istoria acestei planete nenoroci¬ 
te a fost „răvăşită de asemenea întîmplări". Dacă posteri¬ 
tatea nu ne va semăna, va crede că această lume a fost locuită 
de demoni. 

Gustul excentric pentru carnea de om marchează dife¬ 
renţa dintre civilizaţie şi primitivism. De aceea civilizarea 
sălbaticilor este uneori prezentată ca o educaţie a obiceiu¬ 
rilor culinare. Defoe, în Robinson Crusoe, vehiculează şi el 
teoria adicţiei la carnea de om. Prima reacţie a lui Robin¬ 
son în faţa rămăşiţelor unui ospăţ canibal a fost una de oroa¬ 
re şi repulsie „faţă de această degenerare a naturii omeneşti 
despre care auzisem atît de frecvent, însă pe care nu o vă¬ 
zusem niciodată îndeaproape"; el vomită cu o „violenţă ie¬ 
şită din comun". După ce descoperă că Vineri tînjea încă 
după came omenească şi „avea încă natură de canibal" , el 
născoceşte un plan pentru a-1 „îndepărta... de la acest mod 

oribil de a se hrăni şi de la plăcerile unui stomac canibal". 
Surprinzător, Vineri esteatîtdeîncîntatdebucătăria engle¬ 
zească incit renunţă bucuros la carnea de om 296 . 

Termenii relaţiei dintre gusturile omului civilizat şi cele 
ale sălbaticului sînt răsturnaţi în eseul lui Robert Boyle, De¬ 
spre mîncatul scoicilor (1665). Unul din avantajele călători¬ 
ilor este că ne împiedică să credem că obiceiurile altora sînt 
mai rele ca ale noastre doar pentru că sînt foarte diferite. 
Noi imputăm indienilor barbari că mănîncă carne crudă. 
Insă de ce acest obicei e mai rău decît cel de a mînca peşte 
crud, cum facem noi cînd mîncăm scoici? Iar felul nostru 
de a mînca pare chiar mai barbar decît al lor, observă Boyle, 
pentru că ei măcar ucid animalele înainte să le mănînce, 
în timp ce noi le devorăm de vii şi le ucidem nu cu dinţii 
sau cu mîinile, ci cu stomacul, unde încep să fie digerate 
înainte să moară. „Printre cei mai sălbatici barbari noi îi aşe¬ 
zăm pe canibali [catmabals]... care ucid oameni pentru a-i 
mînca, [şi] nu putem să detestăm prea mult cruzimea lor 
inumană. Insă a-i considera barbari numai pentru că se hră¬ 
nesc cu carnea şi cu sîngele omului înseamnă să uităm că 
laptele mamelor, cu care ne hrănim copiii de ţîţă, este, po¬ 
trivit opiniei învăţaţilor, nimic altceva decît sînge albit 
[blanched blood] şi că mumia [mummy] este unul din leacu¬ 
rile prescrise regulat de medicii noştri pentru căzături şi vî- 
nătăi. Iar dacă noi pretextăm că nu folosim mumia pentru 
hrană, ci ca medicament, indienii pot cu uşurinţă răspun¬ 
de că prin metodele noastre de a folosi carnea omului, noi 
ne alegem adesea cu boli şi durere, în vreme ce prin ale lor 
ei îşi menţin sănătatea şi vigoarea. In fine, călătorii menţio¬ 
nează, ca fiind cel mai înalt grad de abrutizare, pe solda- 
nienii de la Capul Bunei Speranţe, care mănîncă toată vaca, 
inclusiv măruntaiele amestecate cu bălegar. însă Boyle ştie 
pe unii din compatrioţii săi, inclusiv doamne, care pentru 
a se feri de gută beau propria urină ori pe altele „care iau 
spermanţet, deşi numele latin (sperma ceti) arată clar ce fel 
de excreţie de balenă este aceasta". Sub numele de album 
graecum, se dă rahat de cîine împotriva gîlcilor, iar în Olan¬ 
da se amestecă bălegar de oaie în brînză, ca să îi dea culoa- 

re şi aromă. Cu ce e mai bine că noi mîncăm scoica întrea¬ 
gă, „cu maţe, excremente şi toate celelalte", nu numai ca me¬ 
dicament, ci ca delicatesă, iar doamnele fac sos pentm homari 
din acea materie verde care este excrementul lor? Noi rîdem 
de obiceiurile altora doar pentru că nu am fost crescuţi aşa. 

Teoria despre gust semnalează una din cele mai impor¬ 
tante transformări în discuţia despre canibalism. în cadre¬ 
le sale, consumul de carne de om este explicat nu ca produs 
al necesităţii ori al pasiunilor primare, ci ca o chestiune de 
educaţie, de obişnuinţă, de preferinţă, în ultimă instanţă o 
chestiune de gust. Astfel, ea se conectează la ceea ce a fost, 
în secolul al XVIII-lea, marea ascensiune a „esteticii". Acest 
termen desemnează iniţial ştiinţa percepţiilor senzoriale ale 
omului şi abia apoi a ajuns să fie înţeles ca studiu al plăce¬ 
rilor umane mai elevate. Adevărul dezvăluit de estetică este 
unul cu valabilitate limitată, o certitudine care se naşte la 
suprafaţa de contact a individului cu lumea sa înconjură¬ 
toare. Consideraţiile despre „gust", un concept care desem¬ 
nează o capacitate de alegere relativ independentă de criterii 
exterioare şi bazată pe senzaţii imediate, sînt astfel insepa¬ 
rabile de o atenţie nouă faţă de circumstanţele specifice ale 
subiectului. înlocuirea explicaţiilor filozofiei naturale cu ace¬ 
lea extrase din domeniul teoriei senzaţiilor subiectului a fă¬ 
cut ca antropofagia să poată fi reinterpretată din perspectiva 
categoriilor esteticii. 

în bucătăria infernală a antropofagului, filozofii nu vor 
mai descoperi de acum înainte decît capriciile subiectivis¬ 
mului. O întreagă ştiinţă a naturii umane şi a corpului po¬ 
litic este înlocuită o dată cu descoperirea gusturilor extreme. 
Această mişcare este cea care face posibilă irupţia teoriilor 
relativismului moral. 

Sursele relativismului moral 

Teoria după care moravurile şi noţiunile despre bine sînt 
relative a fost cunoscută dintotdeauna de filozofi. Una din 
primele menţiuni ale canibalismului ca exemplu al acestei 
relativităţi se găseşte într-o scriere a unui filozof chinez din 

secolul V î.Cr., Mo Tzu. In vechime exista un trib numit 
K'ai-shu, unde întîiul născut era dezmembrat şi devorat în¬ 
dată după naştere, pentru a purta noroc fraţilor săi mai ti¬ 
neri. Cînd soţul murea, soţia sa era abandonată într-un loc 
pustiu. „Acestea erau privite de oficiali ca fiind reglemen¬ 
tări ale guvernului, iar oamenii [simpli] le considerau nor¬ 
male... Erau acestea lucruri bune şi drepte? Nu, însă ele erau 
socotite ca atare, datorită obişnuinţei care produce aproba¬ 
rea." 297 Cel mai cunoscut pasaj din Antichitate care tratea¬ 
ză relativitatea obiceiurilor se găseşte în Istoriile lui Herodot: 
relatarea comparării ritualurilor funerare la greci şi la in¬ 
dieni. Darius a chemat la el nişte greci şi i-a întrebat ce ar 
trebui să le dea ca să-şi mănînce părinţii morţi. Aceştia răs¬ 
pund că pentrunimic în lume nu ar face aşa ceva. După care 
Darius a chemat nişte indieni, dintre „aceia care îşi mănîn- 
că părinţii morţi", şi i-a întrebat ce ar trebui să le dea pen¬ 
tru a-şi arde părinţii care au murit. Aceştia au strigat: „Nici 
să nu mai pomeneşti un asemenea lucru oribil!" Herodot 
sugerează că întîmplarea ne arată că acestea sînt chestiuni 
stabilite de datină şi că Pindar ar avea dreptate atunci cînd 
susţine că „obiceiul e regele tuturor" 298 . 

In epoca modernă, relativismul moral este optica domi¬ 
nantă prin care este privită cutuma canibală. Pentru o bună 
parte a filozofiei morale moderne, binele sau răul asociat 
unor obiceiuri nu sînt decît un efect de perspectivă. între¬ 
barea pe care eticianul relativist o pune nu este dacă un act 
este bun sau rău în sine, ci în ce măsură acesta este rezulta¬ 
tul unor norme acceptate într-o societate dată, un rezultat 
normal al educaţiei. Această teorie este enunţată în contex¬ 
tul noilor filozofiisenzualiste ale cunoaşterii şi educaţiei din 
secolele XVH-XVIII. De la Locke şi pînă la materialiştii fran¬ 
cezi, filozofii se întrec să demonstreze că comportamentul 
omenesc decurge, în principiu, din suma influenţelor em¬ 
pirice. 

Această teorie despre puterile educaţiei şi experienţei îşi 
găseşte expresia, în literatura secolului al X VUI-lea, într-un 
gen literar care opune varietăţile obiceiurilor naţionale 
pentru a ilustra relativitatea ideilor morale şi pentru a cri- 

tica, în consecinţă, principiile morale şi politice ale unei so¬ 
cietăţi date. De regulă, aceste scrieri sînt organizate fie ca 
dialoguri între un străin şi un european, fie ca povestiri ori 
scrisori ai căror prezumtivi autori sînt străini care descriu 
stranietatea moravurilor continentalilor. Exemplul cel mai 
faimos al acestui gen de literatură sînt Scrisorile persane (1721) 
ale lui Montesquieu. 

Interesul pentru relativitatea moravurilor şi pentru cri¬ 
tica moralităţii europene explică de ce filozofii Luminilor 
au fost atraşi de figura exotică a canibalului ca ilustraţie a 
puterii educaţiei şi influenţelor mediului. In această perioa¬ 
dă, ideea că obiceiurile sălbaticilor sînt produsul educaţiei 
pe care aceştia o primesc este un loc comun. Montesquieu 
arată, în Eseu despre legile naturale, că antropofagia este în¬ 
văţată şi nu înnăscută. Abatele Pluche arată că anatomia sto¬ 
macului dovedeşte că omul poate mînca orice este „hrănitor", 
spre deosebire de animale, care trebuie să se limiteze la un 
anume fel de hrană. Aşa fiind, de ce n-ar deveni omul an¬ 
tropofag? Domeniul omului, recunoaşte el, este universal, 
ca şi puterea sa, „iar el nu degenerează în barbarie decît 
atunci cînd dispreţuirea conştiinţei sale îl transformă din- 
tr-un om într-un monstru". Deci un fel de patologie a con¬ 
ştiinţei îl împinge pe om către o hrană care de altfel nu îi 
este refuzată de constituţia sa. Omul ajunge aici printr-un 
exces al raţiunii: „Această raţiune nu rătăceşte decît atunci 
cînd ea vrea să meargă prima sau atunci cînd vrea să mear¬ 
gă singură [altfel spus, fără să se sprijine pe Revelaţie]. Aşa 
se întîmplă că filozoful indian respectă sîngele unei muşte, 
iar filozoful brazilian îl bea pe cel al aproapelui său." Pen¬ 
tru Pluche, „raţiunea" aceasta nu furnizează „prima regu¬ 
lă" în ce priveşte moravurile. Această forţă plastică este mai 
curînd obişnuinţa, educaţia. „Dacă noi am fi fost crescuţi 
printre canibalii dinTerra-Ferma ori printre antropofagii din 
Brazilia, o îndelungată obişnuinţă şi ideea accesorie a unei 
victorii complete ne-ar fi făcut să găsim o aparenţă de 
drept sau de plăcere care nu poate produce altor naţiuni alt¬ 
ceva decît cele mai teribile greţuri, o tresărire a inimii, a ra¬ 
ţiunii şi a întregii lor fiinţe." 299 

Nuîntîmplător canibalul este unul din personajele prin¬ 
cipale ale acestui gen de analiză filozofică. Antropofag, ateu 
şi poligam, indianul canibal este egal, prin definiţie, cu chin¬ 
tesenţa crimelor împotriva naturii. O tradiţie care în Euro¬ 
pa creştină coboară, prin Toma şi Augustin, pînă la sursele 
antice susţine că omul, ca fiinţă raţională, are o cunoaştere 
naturală şi înnăscută a normelor morale. Insă canibalul, mai 
mult decîtoricare alt personaj, este demonstraţia vie că cre¬ 
dinţa în Dumnezeu sau respectul dreptului natural nu sînt 
idei prezente de la natură în spiritul oricărui om. 

In secolul al XVII-lea, cel mai formidabil critic al teoriei 
ideilor înnăscute a fost John Locke. In cartea I din Eseu de¬ 
spre intelectul omenesc, el atacă principalele argumente fo¬ 
losite pentru a demonstra că există idei implantate de la 
natură în mintea omenească. De regulă, argumentele sale 
sînt citite ca fiind îndreptate împotriva unei epistemologii 
de inspiraţie carteziană, însă lista tezelor împotriva cărora 
el obiectează ne arată că el are în vedere mai ales argumen¬ 
tele dreptului natural referitoare la caracterul înnăscut al 
principiilor morale. Astfel, el discută argumentul consacrat 
cu privire la semnificaţia consimţămîntului universal. Chiar 
dacă acest consimţămînt ar exista, arată el, acest lucru nu 
dovedeşte nimic despre originea ideilor în cauză. Iar acest 
consimţămînt presupus de apărătorii ideilor înnăscute nici 
nu există, pentru că „nu există nici o idee asupra căreia ome¬ 
nirea să cadă de acord" 300 . Cazul „copiilor, idioţilor, sălba¬ 
ticilor şi analfabeţilor" este decisiv, pentru că aceştia sînt „cel 
mai puţin corupţi de obiceiurile sau de opiniile altora". In¬ 
tre aceştia, „ce maxime generale pot fi găsite? Şi ce fel de 
principii universale ale cunoaşterii?" Dacă la nivelul cunoaş¬ 
terii speculative nu există idei universal admise, situaţia din 
sfera principiilor „practice" este încă şi mai dramatică. Aici 
diversitatea obiceiurilor demonstrează limpede, crede Loc¬ 
ke, că nu există nici un fel de idei înnăscute, un lucru evi¬ 
dent pentru aceia care „cunosc fie şi măcar puţin istoria 
omenirii şi care au privit mai departe decît la fumul de pe 
casele lor" 301 . în capitolul Illdincarteal a Eseului Locke enu- 
meră o serie de obiceiuri atroce care ar arăta că omul nu are 

de la natură nici o idee despre bine: neamuri care îşi aban¬ 
donează copiii în gheara fiarelor sau care îi sacrifică dacă 
astrologul decide că s-au născut sub o zodie nefastă, care 
lasă bolnavii să piară ori care consideră că oamenii sfinţi 
au dreptul să se destrăbăleze. Printre obiceiurile extreme 
amintite cu această ocazie descoperim antropofagia. Gar- 
cilasso de la Vega a descris cum caraibii îşi îngraşă şi îşi mă- 
nîncă copiii sau prizonierii de război, iar Lery a arătat că 
aceşti sălbatici nu îl cunosc pe Dumnezeu, arată Locke. 

Această teorie despre canibalism ca dovadă a falsităţii 
teoriei ideilor înnăscute apare înaintea Eseului lui Locke. Că 
nu există nici o regulă înnăscută a moralei este un lucru evi¬ 
dent şi pentru marchizul d'Argens, tot pe baza luării în con¬ 
siderare a indienilor. In Filozofia bunului-simţ sau reflecţii 
filozofice asupra incertitudinii cunoştinţelor omeneşti, pentru fo¬ 
losul cavalerilor şi al sexului frumos (1687), el îi aminteşte pe 
„caraibi" şi pe „popoarele din Peru" care îşi îngraşă şi îşi 
mănîncă copiii, ori pe druizii din Liban, care se căsătoresc 
cu propriile lor fiice 302 . Nu avem nici idei înnăscute despre 
Dumnezeu, dovadă popoarele de atei din insulele Maria¬ 
ne. Argens critică teoria ideilor înnăscute aşa cum a fost for¬ 
mulată de Descartes în numele unui sistem inspirat de 
atomismul lui Gassendi, pentru care sufletul este material 
şi eventual muritor. 

Ideile înnăscute o dată eliminate, filozofia empiristă a Lu¬ 
minilor va reduce moralitatea la o sumă de opinii. Antro¬ 
pofagia va fi acum interpretată în aceeaşi optică. Istoria 
aventurierilorflibustieri conţine o digresiune despre diferen¬ 
ţele dintre obiceiurile caraibilor şi cele ale europenilor. Ele 
au, fiecare, justificările lor, şi „obiceiurile indienilor nu tre¬ 
buie să ni se pară mai ciudate [decît ale noastre]" 303 . Fran¬ 
klin crede despre sălbaticii din America de Nord că „îi numim 
sălbatici pentru că opiniile lor diferă de ale noastre şi pen¬ 
tru că noi considerăm moravurile noastre ca perfecte [per- 
fection de la politesse]; ei au exact aceeaşi opinie despre ei" 304 . 
Dezbătînd cu sine problema canibalilor de pe insula sa şi 
încercînd să descopere ce anume decretează Dumnezeu cu 
privire la acest „caz particular", Robinson realizează că din 

punctul de vedere al sălbaticilor antropofagia nu este o cri¬ 
mă: „ei nu ştiu că este o ofensă... nu gîndesc că este o crimă 
mai mare să ucizi un captiv în război decît noi cînd ucidem 
un bou; nici să mănînce came de om, precum mîncăm noi 
de berbec" 305 . Nici conştiinţa şi nici raţiunea lor nu le dez¬ 
văluie sălbaticilor caracterul criminal al obiceiului lor. 
Aceasta nu înseamnă că pentru Robinson actul este scuza¬ 
bil în natura sa, pentru că el contravine totuşi legii divine. 
Aceşti oameni „nu sînt criminali în sensul în care îi condam¬ 
nasem înainte în gîndurile mele, şi nu mai mult decît sînt 
criminali acei creştini care îşi omoară prizonierii pe care i-au 
luat în luptă". 

In secolul al XVIII-lea, pornind de la critica ideilor în¬ 
născute formulată de Locke, filozofii formulează ceea ce este 
astăzi perspectiva dominantă în materie de atitudine mo¬ 
rală: nu există universalii morale ori idei „practice" înnăs¬ 
cute, iar în cadrele lor proprii orice idee este susceptibilă 
de o justificare. Departe deafidoaro dificultate pentru noua 
ştiinţă a eticii, antropofagul a fost în această perioadă chiar 
vehiculul progresului teoriei relativismului moral. 

Originea acestei perspective tipic modeme asupra mo¬ 
ravurilor este de găsit în speculaţiile filozofilor clasici. Aceş¬ 
tia au formulat pentru prima oară exemplele pe care un 
filozof ca Locke le va relua în contextul criticii ideilor în¬ 
născute. Cea mai completă teorie antică privitoare la carac¬ 
terul relativ al prohibiţiei antropofagiei este cuprinsă în 
scrierile luiSextus Empiricus*. Preocuparea iniţială a scep¬ 
ticului nu priveşte lucrul în sine, ci forma judecăţii pe care 
o asociem lucrului în cauză. Cu privire la orice subiect se 
pot emite judecăţi diferite, chiar diametral opuse. Metoda 
sa favorită este de a enumera aceste argumente opuse şi de 
a arăta astfel că fiecare poziţie teoretică are o contrapoziţie 


* Sextus Empiricus (cca sec. II). Filozof şi medic grec, de la care 
s-a păstrat cea mai completă expunere a doctrinelor şcolii sceptice, 
în Adversus mathematicos şi Schiţă a scepticismului. Ambele lucrări au 
fost tipărite în latină în a doua jumătate a secolului XVI şi au avut 
un ecou considerabil. 

care apare cu acelaşi grad de probabilitate ca plauzibilă. Po¬ 
sesiunea unui adevăr ferm este aşadar nerecomandabilă, 
eventual imposibilă. Ceea ce scepticul speră să realizeze cu 
această tehnică este o eliberare de tirania opiniilor şi dog¬ 
melor. între două opţiuni la fel de probabile, el preferă să-şi 
suspende judecata, în favoarea unei atitudini pe care sur¬ 
sele antice o numesc ataraxia şi care s-ar putea traduce prin 
„linişte". 

Problema pe care Sextus o tratează în cartea a Xl-a din 
împotriva dogmatiştilor, intitulată împotriva eticienilor, este 
aceea a relevantei distincţiei teoretice dintrebine şi rău. De¬ 
finiţiile binelui avansate de filozofi nu fac decît să demon¬ 
streze imposibilitatea cunoaşterii acestuia prin mijlocirea 
definiţiilor. Dacă natura binelui nu e cunoscută dinainte, 
atunci cum pot să fie cunoscute proprietăţile acestui bine, 
întreabă Sextus? 306 

Dacă există ceva bun sau rău de la natură, raţionează Sex¬ 
tus, atunci acest lucru trebuie să fie aşa pentru toată lumea, 
dincolo de conflictul de opinii. S-ar petrece ceva similar cu 
ceea ce se întîmplă în cazul calităţilor unui lucru natural: 
focul e cald în general şi nu cald pentru unii şi rece pentru 
alţii 307 . însă Sextus este sigur că „nimic nu e bun sau rău 
într-un fel care să fie comun tuturor şi deci nimic nu este 
prin natura sa bun sau rău" 308 . Demonstraţia faptului că răul 
şi binele nu au o natură a lor se sprijină pe scepticism, pe 
o analiză a experienţelor excepţionale, a aberaţiilor de la nor¬ 
ma comună. 

Unele din aceste exemple de aberaţii sînt acelea propu¬ 
se de doctrinele stoice. Zenon justifică incestul, o practică 
asociată mai tîrziu cu triburile de canibali. Exemplele care 
ne interesează acum sînt cele privitoare la legitimarea an¬ 
tropofagiei la stoicii greci. Chrysippus, în Despre ce se cuvi¬ 
ne, ar fi susţinut cu privire la îngroparea părinţilor: „Cînd 
părinţii cuiva mor, acela trebuie să folosească cea mai sim¬ 
plă metodă de înmormîntare, potrivit ideii că corpul nu în¬ 
seamnă nimic pentru noi, precum unghiile sau părul [de 
care ne descotorosim] şi fără ca să mai fie nevoie ca noi să-i 
mai acordăm atenţie. Deci, în cazul în care carnea lor este 

folositoare ca hrană, oamenii o vor folosi, precum proprii¬ 
le membre, cum se întîmplă cînd un picior este tăiat — este 
necesar atunci să îl folosim..." Tot Chrysippus ar fi afirmat, 
în Despre dreptate: „Dacă unul din membrele noastre care este 
folositor ca hrană e tăiat, nu îl îngropa şi nu scăpa de el, ci 
mănîncă-1, pentru ca din părţile noastre o altă parte să ia 
fiinţă." 309 

Aceasta este pietatea stoicilor faţă de cei duşi de pe aceas¬ 
tă lume, comentează Sextus. Ei cred că „este drept să mă- 
nînce nu numai morţi, ci şi carne din carnea lor, dacă vreo 
parte a corpului lor se întîmplă să fie tăiată". însă spre de¬ 
osebire de textele modeme, unde canibalul este figura re¬ 
lativismului, în împotriva eticienilor teoria antropofagiei este, 
dimpotrivă, un exemplu de doctrină dogmatică ce trebuie 
dizolvată în acidul criticii sceptice. Stoicii, arată el, recoman¬ 
dă aceste idei fie „presupunînd că tinerii le vor pune în prac¬ 
tică, fie că nu le vor pune în practică". în cel de-al doilea caz, 
doctrina este „redundantă, de vreme ce practica sa este im¬ 
posibilă". Situaţia ar fi asemănătoare cu statutul picturii în- 
tr-un oraş unde toţi ar fi orbi. Mai problematică este prima 
opţiune. Sextus arată că „este sigur că [stoicii] recomandă 
aceste lucruri nu în ideea că le vor pune în practică, pen¬ 
tru că legile o interzic, poate cu excepţia cazului în care am 
vrea să trăim ca Laestrygonienii sau ca Ciclopii" 310 . Pasa¬ 
jul este foarte sumar, însă este probabil că Sextus se referă 
la legile naturii în general şi nu la normele stabilite prin con¬ 
venţie. O comunitate în care oamenii se mănîncă unii pe al¬ 
ţii este imposibilă. Dacă acesta este sensul pasajului atunci 
el conţine una din cele mai timpurii apariţii ale argumen¬ 
tului logic cu privire la imposibilitatea unei republici de ca¬ 
nibali. 

Scopul argumentaţiei lui Sextus Empiricus este doar par¬ 
ţial înrudit cu acela al relativismului modem. Şi scepticul 
antic şi cel modem resping ideea unei naturi absolute a bi¬ 
nelui şi a răului, sau cel puţin teza că această natură poate 
fi cunoscută. însă similarităţile se opresc aici. în vreme ce 
relativismul modem încearcă să justifice o morală nouă, de 
preferinţă libertină, Sextus neagă ideea folosului pentru via- 



O CHESTIUNE DE GUST 


247 


ţă a întregii ştiinţe morale. Relativistul modem este adesea 
un critic social, în timp ce Sextus pare mai curînd înclinat 
să justifice respectarea obiceiurilor stabilite. In fine, şi mai 
important, relativismul îşi propune să legitimeze varieta¬ 
tea opiniilor. Fiecare punct de vedere asupra moralei are o 
oarecare justificare. Scepticul antic reclamă o distanţare de 
opinie (şi de ştiinţă) în general, în favoarea unei suspendări 
a judecăţii aducătoare de linişte: „nu este posibil ca cineva 
să trăiască fericit dacă concepe anumite lucruri ca bune sau 
rele [prin natura lor]" 311 . 

Căzute în uitare, teoriile scepticismului antic au revenit 
în actualitate o dată cu traducerea, în a doua jumătate a se¬ 
colului al XV-lea, a scrierilor lui Sextus. O altă cale prin care 
argumentele filozofiei Antichităţii clasice despre relativita¬ 
tea opiniilor au ajuns în cercurile intelectuale europene a 
fost redescoperirea stoicismului, în secolul al XVI-lea. In 
această perioadă, marele text al relativităţii moravurilor 
este acela al Eseurilor lui Montaigne. în capitolul XXIII ( De¬ 
spre obicei şi despre faptul că nu se poate schimba cu uşurinţă o 
lege stabilită) din cartea I, el prezintă o listă de practici din 
cele mai excentrice pentru a dovedi că „legile conştiinţei, 
despre care noi spunem că se nasc din natură, se nasc din 
obiceiuri". Unii îşi vînd femeile sterile, alţii le circumcid, la 
alţii preoţii îşi scot ochii pentru a auzi mai bine oracolele, 
unii îşi şterg degetele de coapse ori de tălpi cînd mănîncă, 
alţii nu-şi taie niciodată unghiile sau părul, iar la alţii „fe¬ 
meile se pişă în picioare, bărbaţii aşezaţi pe vine". Şi tot aşa, 
preţ de cîteva pagini. Nu lipseşte nici canibalismul, în aso¬ 
ciere cu infanticidul, promiscuitatea şi sărăcia: „Aici se tră¬ 
ieşte cu came omenească; acolo e un act de pietate să-ţi ucizi 
tatăl la o anumită vîrstă; dincolo, tatăl decide care dintre co¬ 
piii din burta mamei vor fi păstraţi şi hrăniţi şi care vor fi 
abandonaţi şi ucişi; ... în altă parte, femeile sînt comune fără 
păcat... [altundeva] bogăţia este într-atît dispreţuită incit nici 
cel mai lacom dintre cetăţeni nu îndrăzneşte să se aplece 
să ridice o pungă de galbeni." 

Nici poziţia lui Montaigne nu este întru totul asimilabi¬ 
lă argumentului modem după care educaţia poate explica 

orice. Pasajele din Eseuri despre diversitatea obiceiurilor sînt 
complexe, iar puterea obiceiului şi educaţiei nu este decît 
una din temele pe care le vehiculează. Mai profund, Mon- 
taigne vrea să scoată în evidenţă nu atît puterea educaţiei 
cît mai ales incapacitatea şi slăbiciunea raţiunii omeneşti, 
gata să rătăcească la cea mai mică tentaţie. Diversitatea obi¬ 
ceiurilor este un semn al acestei slăbiciuni. Lucrurile se com¬ 
plică la Montaigne şi la alţi autori, pentru că ei cred, în 
acelaşi timp, în puterea formatoare a climatului, ca şi în ideea 
că unele percepţii şi înclinaţii pot fi transmise ereditar, o dată 
cu sămînţa tatălui. 

Scopul listei de bizarerii la Montaigne este unul de în¬ 
dreptare şi nu de relativizare a judecăţii: „Obţinem o clari¬ 
tate minunată a judecăţii omeneşti din frecventarea lumii. 
Noi...avemvederea limitată de lungimea nasului." Pentru 
Montaigne filozoful este locuitorul oraşului universal al stoi¬ 
cilor, în vreme ce omul opiniei comune este închis în gra¬ 
niţele sale mărunte, iar relele care i se întîmplă capătă o 
importanţă exagerată. Cînd îngheaţă viile, preotul din sat 
invocă mînia lui Dumnezeu împotriva rasei oamenilor, 
care ar fi cu toţii la fel de păcătoşi precum canibalii. Cel care 
priveşte însă „precum într-un tablou, această imagine a ma¬ 
mei noastre Natura în întreaga sa măreţie, care citeşte pe 
chipul ei o varietate generală şi constantă... doar acela apre¬ 
ciază lucrurile la adevăratele lor proporţii" 312 . Din perspec¬ 
tiva legii universale, există o justificare acceptabilă a 
canibalismului, şi anume cea avansată de stoicismul antic. 
Chrysippus şi Zenon au „gîndit corect că nu este un rău dacă 
ne servim de propria noastră came pentru orice fel de ne¬ 
voi ale noastre", ori să facem precum acei locuitori ai unui 
oraş sub asediu care au consumat carnea bătrînilor, femei¬ 
lor şi „altor persoane inutile în luptă". 

Aceste argumente ale filozofilor clasici au fost cele care 
au făcut posibilă ascensiunea teoriilor contemporane despre 
relativitatea moravurilor. în secolul al XlX-lea, o dată cu 
triumful pozitivismului juridic, toată această istorie îşi va 
pierde importanţa sub influenţa unei teorii ce începe să se 
prezinte pe sine ca pur analitică. Pentru John Austin, în Pro- 



O CHESTIUNE DE GUST 


249 


vincia jurisprudenţei stabilite (1832) este atît de limpede că 
nu există nici o lege morală naturală încît el crede că aceas¬ 
tă concluzie nu mai are nevoie de nici o demonstraţie. Sen¬ 
timentele morale ale diferitelor epoci şi naţiuni sînt „infinit 
de diferite". „Această propoziţie este atît de notoriu ade¬ 
vărată, iar pentru fiecare minte instruită faptele pe care ea 
se sprijină sînt atît de familiare, încît cu greu s-ar zice că 
mi-aş trata ascultătorii cu respect dacă aş încerca să o mai 
dovedesc." Poziţia lui Austin despre relativitatea principi¬ 
ilor morale nu este deloc originală. Altceva însă îi dă siste¬ 
mului său dreptul la o glorie suspectă. în optica clasică, 
ideile relativităţii sau universalităţii moravurilor sînt enun¬ 
ţate în contextul unui discurs despre varietatea popoarelor, 
dincolo de care stă cetatea universală a stoicilor şi legile care 
o guvernează. Austin renunţă la aceste referinţe pentru că 
— nu-i aşa? — noi ştim deja că morala e relativă. Aceasta 
înseamnă nu numai abandonarea stilului sclipitor al geo¬ 
grafiei filozofice în favoarea unuia plat, cel al eticii poziti¬ 
ve, cît mai ales invenţia unei moralităţi care nu mai are cum 
să atingă statutul unei ştiinţe universale şi asta deoarece ea 
nu doreşte să fie decît o artă a circumstanţelor. 

Familiile aberante 

Un călător prin starea de natură descrisă de filozofi ar 
fi fost întîmpinat de familii primitive, dominate mai curînd 
de un tată despotic decît de indivizi solitari. Cu toate că sta¬ 
rea naturală este una în care oamenii trăiesc neasociaţi în- 
tr-unstat, ea nu este, pentru autorii clasici, una de singurătate. 
Acele personaje care sînt marginale în raport cu ordinea po¬ 
litică deoarece sînt incapabile de o existenţă independentă 
— femeile, copiii şi sclavii — devin tovarăşii omului natu¬ 
rii. Acesta este văzut simultan ca părinte şi stăpîn, iar pu¬ 
terea sa este considerată naturală, pentru că este anterioară 
oricărei forme de asociere propriu-zis politică. 

A doua direcţie dinspre care familia pătrunde în teori¬ 
ile clasice este aceea a analizei naturii corpului politic. De¬ 
finiţia lui Aristotel, după care polis -ul este o asociaţie de 
familii, este cea mai cunoscută dintre aceste ipoteze care fac 
din familie celula corpului social. Morus arată, în Utopia, 
că „republica nu este altceva decît o familie extinsă" 313 . Vol- 
taire arată în Dicţionarul filozofic (articolul Patrie) că patria 
este „compusă din mai multe familii". Ambele concepţii, a 
familiei naturale şi a familiei civilizate ca element consti¬ 
tutiv al cetăţii, sînt, în fond, apropiate. în ambele cazuri 
avem de-a face cu un demers similar, în care analiza des¬ 
compune statul în materialele sale primare: indivizii neci¬ 
vilizaţi şi cei dependenţi de ei, în cazul stării de natură, şi 
capii familiilor libere, în cazul ordinii civile. 

Fără să fie neapărat o entitate politică, familia este o pia¬ 
tră de încercare pentru unele din marile categorii ale ştiin¬ 
ţei despre stat. Fie că este vorba de familia naturală sau de 
cea civilă, autoritatea tatălui este obiectul unei atenţii spe- 

ciale. Problema principală care se cere lămurită este aceea 
a raporturilor dintre această putere şi puterea politică. Dacă 
polis -ul trebuie înţeles, sub specia originii ori a naturii sale, 
ca o asociaţie de familii, atunci înseamnă că puterea tată¬ 
lui intră cumva în compoziţia puterii politice, măcar ca mo¬ 
ment care se cere depăşit. Pe de altă parte, statul pare să 
furnizeze un model convenabil pentru analiza familiei, care 
este văzută de unii autori ca un fel de monarhie primitivă. 
Putere patriarhală şi putere regală: iată cei doi termeni pe 
care discursul filozofiei politice despre familie este chemat 
să-i lămurească. 

Misiunea aceasta nu este deloc simplă datorită faptului 
că între cele două noţiuni se interpune una intermediară: 
puterea despotică. Familia la care se referă sursele clasice 
este familia extinsă, a proprietarului de pămînt şi de sclavi. 
De altfel, genealogia unor termeni comuni ne lămureşte în 
cemăsurăacestetemesîntînrudite. Termenul „despot"în¬ 
semna, la origine, „stăpîn de sclavi", iar acest stăpîn de sclavi 
este, în societatea greacă, şi capul familiei care se bucură de 
reprezentare politică în cetate. 

Incepînd din secolul al XVI-lea, se întîmplă două lucruri. 
Dacă pînă atunci familia este văzută mai degrabă ca o uni¬ 
tate infrapolitică, iar puterea despotică este considerată 
mai curînd ca o aberaţie, din acest moment autorii patriar- 
halişti încep să extragă concluzii absolutiste din teoria cla¬ 
sică asupra familiei, stabilind că autoritatea naturală de care 
se bucură tatăl este identică cu aceea a suveranului. Mai pre¬ 
cis, suveranul este prezentat ca un fel de tată (sau ca moş¬ 
tenitor al puterilor patriarhilor biblici), iar regatul său ca pe 
o familie asupra căreia el îşi exercită autoritatea. Patriarha- 
lismul tinde aşadar să şteargă diferenţele pe care filozofii 
clasici le postulaseră între monarh şi tatăl-despot. Uneori 
viziunea propusă este una patrimonială: monarhul deţine 
regatul său în proprietate privată, iar cetăţenii sînt reduşi 
la stadiul de sclavi sau servitori ai săi. 

O teorie despre sursele despotice ale puterii politice şi 
despre familiile naturale apare la JeanBodin.In Cele şase cărţi 
ale republicii (1576) el defineşte „republica" drept o „guver- 

nare legală a mai multor familii şi a ceea ce le aparţine în 
comun, sub o suveranitate puternică". Discutînd diferenţa 
dintre o familie şi un stat, Bodin arată că „buna guvernare 
a familiei este adevăratul model al guvernării republicii". 
El este unul dintre primii scriitori care încearcă să legitime¬ 
ze o putere absolută a tatălui asupra familiei şi să prezinte 
această idee ca pe o restaurare a unui aranjament venera¬ 
bil. Titlul unuia dintre capitolele sale este lămuritor: Despre 
puterea tatălui, şi dacă este potrivit ca tatăl să aibă puterea de via¬ 
ţă şi de moarte asupra copiilor, aşa cum avea la vechii romani. 
Bodin insistă asupra acestei puteri de viaţă şi de moarte pen¬ 
tru că aceasta era în epoca respectivă o definiţie curentă a 
puterii politice: puterea de a dispune de viaţa supuşilor. Aşa 
cum regele este judecător suprem în regatul său, tot aşa este 
tatăl în familia sa. Bodin recurge la o lectură a surselor an¬ 
tice pentru a ne convinge că legile romane recunoşteau ta¬ 
tălui o putere de viaţă şi de moarte asupra copiilor şi 
pentru a descoperi astfel rădăcina autorităţii politice. El ştie 
că această putere începe să nu mai fie recunoscută de juriş¬ 
tii romani începînd cu Ulpian şi Paul, însă arată că ea tre¬ 
buie să fie restaurată, pentru că „într-o republică bine 
ordonată este necesar să fie redată părinţilor puterea de via¬ 
ţă şi de moarte asupra copiilor lor, pe care legile lui Dum¬ 
nezeu şi ale naturii le-au acordat-o". Scopul său este 
formularea unei teorii despre suveranitate în care aceasta 
este văzută ca o putere de dispoziţie juridic nelimitată a prin¬ 
ţului, „cea mai înaltă, absolută şi perpetuă putere asupra 
cetăţenilor şi supuşilor unei republici". 

în epoca marilor călătorii, filozofii descoperă însăînsta- 
rea de natură familii aberante, în care puterea asupra soţi¬ 
ilor, copiilor şi servitorilor ia forme greu de explicat şi de 
împăcat cu noţiunile clasice. Dreptul legal al tatălui descris 
de juriştii romani pare să însemne mai degrabă o capacita¬ 
te de dispoziţie crudă şi iraţională asupra vieţii celor care 
depind de stăpînul familiei. Imaginea cea mai durabilă 
transmisă publicului de Istoria lui Garcilasso de la Vega este 
aceea a fuzionării şi pervertirii instituţiilor familiei şi scla¬ 
viei. Indienii din Anzi, arată el, îşi transformă prizonierele 

Fig. 38. Theodore de Bry, 

gravură cu familii de indieni canibali (sec. al XVI-lea) 

în concubine, cu care zămislesc copii. Pe aceşti copii îi cresc 
pînă la 13 ani, hrănindu-i bine, pentru a se îngrăşa. După 
aceasta ei îi ucid şi îi mănîncă. Acelaşi lucru îl fac şi cu ma¬ 
mele copiilor, după ce acestea nu mai sînt în stare să nas¬ 
că. De Poincy scrie în cartea sa despre caraibi că este „din 
cale-afară de ciudat" cum aceşti barbari îşi dau fiicele lor 
drept soţii prizonierilor. îi ucid, după care soţiile mănîncă 
primele din carnea lor; dacă au copii, îi mănîncă prăjiţi, une¬ 
ori imediat ce ajung pe lume 314 . în Relatare istorică despre Etio¬ 
pia occidentală (1732), Labat arată la rîndul lui că unii sălbatici 
sînt organizaţi în familii canibale. Ei devorează copiii de la 
sînul soţiilor lor; alteori mamele îşi mănîncă copiii. Despi¬ 
că burta femeilor însărcinate, iau fătul şi îl mănîncă, pen¬ 
tru că socotesc că e o bucăţică delicată 315 . în Dreptul naturii 
şi al naţiunilor, Pufendorf scrie că lîngă Marea Neagră exis¬ 
tau popoare unde taţii şi mamele se delectau cu carnea pro¬ 
priilor copii; mesageţii şi derbicienii îşi ucid propriii părinţi 
şi îi mănîncă. în Mic tratat sceptic, La Mothe Le Vayer ara- 

tă că există popoare la care nu întîlneşti respectul copiilor 
pentru părinţi, aşa cum este cazul cu acei indieni care îşi 
ucid părinţii şi îi mănîncă 316 . Sărăcia din China este atît de 
mare, arată Adam Smith, încît „căsătoria este încurajată, nu 
din cauza profitabilităţii copiilor, ci pentru libertatea de a-i 
distruge. In toate marile oraşe [chinezeşti] sînt expuşi în fie¬ 
care seară cîţiva copii, în stradă, sau sînt înecaţi precum că- 
ţeiiînapă".Separe că acolo există unii oameni care îşi cîştigă 
pîinea cu această meserie cumplită 317 . 

Alături de cruzime, o altă problemă ridicată de familiile 
sălbatice este varietatea relaţiilor conjugale, o varietate care 
poate fi reconstruită ca o violare a legii naturale. Primitivii 
şi barbarii trăiesc fie într-o promiscuitate absolută — caz în 
care absenţa familiei devine o problemă în raport cu ştiin¬ 
ţa clasică despre societăţi-—,fie practică obiceiuri extreme. 
Pufendorf arată că unele neamuri au permis adulterul, mai 
ales cu străinii; în Bretagna veche, o femeie avea mai mulţi 
bărbaţi, la părţi, invers. Rochefort arată că în America exis¬ 
tă sălbatici care nu cunosc instituţia căsătoriei şi se împe¬ 
rechează la întîmplare unii cu alţii, „precum animalele" 318 . 

Cazul familiilor de antropofagi este discutat de Locke în 
Primul tratat asupra guvernării, care este dedicat respingerii 
tezelor patriarhaliste ale lui Filmer. Conform acestuia, re¬ 
gii au o putere absolută care îşi are originea în autoritatea pe 
care Adam, ca întîiul dintre patriarhi, a primit-o de la Dum¬ 
nezeu şi pe care el a exercitat-o asupra familiei sale în ca¬ 
litatea sa de tată. Regii moştenesc puterea, crede Filmer, a 
celui dintîi dintre taţi: „Adam era tatăl, regele şi stăpînul 
familiei sale. Un fiu, un supus şi un sclav erau unul şi ace¬ 
laşi lucru la început." 319 Locke este evident în dezacord, iar 
unul dintre motivele sale este acela că el crede că argumen¬ 
tul lui Filmer ne cere să acceptăm o idee inacceptabilă de¬ 
spre familie, o familie în care antropofagia este o instituţie 
legitimă, aşa cum se întîmplă la popoarele despre care ne 
relatează călătorii. 

După Locke, patriarhalismul pretinde că există o „pu¬ 
tere absolută, arbitrară, nelimitată şi nelimitabilă asupra vie¬ 
ţilor, libertăţilor, proprietăţilor copiilor şi supuşilor" 320 . 

Dacă ar exista o asemenea putere, atunci ar trebui să accep¬ 
tăm că suveranul ori tatăl poate să dispună după plac de 
cei ce depind de ei, vînzîndu-i sau castrîndu-i. Acest gen 
de argument este augmentat în capitolul IV ( Despre titlul lui 
Adamla suveranitate pe baza calităţii sale de tată). Aici Locke 
îl acuză direct pe Filmer că teoria sa ar implica acceptarea 
antropofagiei. Există un contrast, susţine el, între ceea ce ve¬ 
dem în natură şi ceea ce ne învaţă teoria lui Filmer. In vre¬ 
me ce animalele îşi îngrijesc puii şi uneori chiar îşi dau viaţa 
pentru ei, părinţii filmerieni sînt mai cruzi decît cele mai 
rele fiare sălbatice, deoarece puteau exercita dreptul de a face 
rău propriilor copii. Un exemplu al „puterii paterne abso¬ 
lute, la înălţimea şi perfecţiunea sa" despre care vorbeşte 
autorul nostru îl găsim în „istorie", susţine Locke: în Peru 
există părinţi „care fac copii cu scopul de a-i îngrăşa şi mîn- 
ca". Pentru că „povestea e aşa de remarcabilă", Locke re¬ 
produce un citat substanţial din Garcilasso de la Vega, 
preluat probabil din traducerea franceză din 1633. în urmă¬ 
torul paragraf, Locke arată că mintea omului îl poate duce 
la o brutalitate mai mare decît cea a animalelor, atunci cînd 
renunţă la raţiune şi se bazează doar pe închipuire şi pe pa¬ 
siuni. El este gata atunci de „cele mai extravagante proiec¬ 
te". Ceea ce nebunia a început, obiceiul apoi declară sacru. 
Cel care priveşte la varietatea societăţilor omeneşti nu poa¬ 
te să nu aibă decît foarte puţin respect pentru practicile lor. 
Dacă precedentul ar fi suficient să stabilească o regulă în 
cazul de faţă, Filmer ar putea să găsească şi în Biblie copii 
sacrificaţi de părinţii lor, „şi asta chiar la poporul lui Dum¬ 
nezeu", însă această divinitate ar fi fost mînioasă să vadă 
pămîntul pîngărit cu sînge nevinovat. Filmer arată că pă¬ 
rinţii din Antichitate aveau dreptul să-şi vîndă şi să-şi cas¬ 
treze copiii; Locke răspunde că o putere încă şi mai mare 
ar fi aceea de a-i zămisli cu scopul de a-i îngrăşa şi pune 
pe masă. Cu asemenea argumente, arată el, putem justifi¬ 
ca absolut orice, inclusiv adulterul, incestul şi sodomia — 
o listă de ultragii care este de obicei asociată cu comunită¬ 
ţile de sălbatici. în Al doilea tratat asupra guvernăriiLocke ara¬ 
tă că dimpotrivă, părinţii au obligaţii faţă de copiii lor şi că 
aceasta este de fapt legea naturii 321 . 




Fig. 39. Theodor de Bry, ospăţ al antropofagilor 

Insă cea mai importantă schimbare apare la nivelul te¬ 
oriilor despre natura familiei. Cu toate că Bodin a exercitat 
o influenţă importantă asupra lui Hobbes, filozoful englez 

Dacă mai tîrziu discuţia despre familiile naturale nu mai 
angajează marile concepte ale teoriei politice este pentru că 
însăşi concepţia despre familie începe să se schimbe. O 
schimbare în sensibilităţile sociale şi juridice face ca ideea 
romană a dreptului de viaţă şi de moarte al tatălui să fie 
considerată ca arhaică şi crudă. Heineccius, spre exemplu, 
afirmă că „scopul acestei societăţi [familia] nu reclamă 
dreptul de viaţă şi de moarte asupra copiilor". Prin urma¬ 
re, prevederile dreptului roman erau abuzive. Poate doar 
în starea de natură are loc un asemenea drept, acolo unde 
familiile sînt foarte mari şi unde bărbaţii exercită puterea 
mai curînd ca prinţi şi magistraţi decît ca părinţi 322 . El nu 
aminteşte familiile de antropofagi, însă menţionează une¬ 
le obiceiuri antice cum ar fi expunerea copiilor, pedepse şi 
mutilări ori vînzarea în sclavie. 

lucrează cu o concepţie foarte atipică despre puterea pater¬ 
nă. în capitolul IX din De Cive, intitulat Despre drepturile pă¬ 
rinţilor asupra copiilor şi despre regatul patrimonial, el preia o 
parte din supoziţiile şcolii patriarhaliste, în special teza după 
care „copiii sînt supuşi taţilor nu mai puţin dedt sclavii stă- 
pînilor şi cetăţenii republicii". El arată însă că aceasta nu 
este o putere pur naturală. După Hobbes, nu este deloc evi¬ 
dent că în starea de natură puterea asupra copiilor aparţi¬ 
ne tatălui. „Dominaţia" asupra copiilor aparţine în această 
perioadă fiinţei în a cărei putere sînt şi de care depinde soar¬ 
ta lor, iar aceasta ar fi mama. Hobbes nu stăruie asupra po¬ 
sibilităţii ca mama să exercite o putere tiranică asupra copiilor, 
pentru că el este mai curînd interesat să treacă dincolo de 
acest moment al stării naturale, către situaţia în care cele 
două sexe încheie un fel de pact care să reglementeze rela¬ 
ţia de putere dintre ele. Superioritatea sexului masculin asu¬ 
pra celui feminin este, speculează el, „prea mică pentru a-1 
asigura pe bărbat de dominaţia asupra femeii, fără [să re¬ 
curgă la] război". Obiceiul este şi el un suport prea şubred, 
pentru că avem destule exemple în care femeile au supe¬ 
rioritate, precum în cazul amazoanelor. în fine, în starea de 
natură femeia este aceea care poate să îl cunoască cu sigu¬ 
ranţă şi să-l indice pe tatăl copilului. După aceste clarificări, 
familia nu mai are cum să îndeplinească în teoria lui Hob¬ 
bes acelaşi rol neproblematic de forma naturală de guver¬ 
nare pe care îl are în celelalte teorii clasice. Ea este, în De 
cive, o unitate artificială, o „persoană civilă". 

Dreptul natural nu mai este, pentru Hobbes, cheia de lec¬ 
tură a relaţiilor de putere care susţin contractul familial. O 
obiecţie evidentă este dacă nu cumva există acte care sînt 
criminale în natura lor indiferent de stipulaţiile legii civi¬ 
le. în primul capitol din De Cive, Hobbes arată că are ştire 
de această obiecţie, ocazie cu care menţionează paricidul. 
Soluţia sa este una pur conceptuală: „[termenul] fiu nu poa¬ 
te însemna, în starea naturală, acela care se găseşte, imediat 
după naştere, în puterea şi sub autoritatea persoanei căre¬ 
ia îi datorează conservarea vieţii sale: adică tatăl, mama sau 
persoana care îi asigură subzistenţa, aşa cum a fost demon- 

strat în capitolul IX". Ceea ce ne spune acest pasaj obscur, 
împreună cu capitolul menţionat, este că Hobbes nu găseş¬ 
te că relaţia de sînge are vreun fel de prioritate faţă de exi¬ 
genţele dreptului natural şi, mai ales, ale pactului civil care 
reglementează datoriile copiilor. Pentru el, „fiu" este o no¬ 
ţiune juridică. 

Teoria lui Hobbes marchează momentul în care o fami¬ 
lie de un tip nou, contractuală şi nu naturală, este inserată 
în analiza corpului politic. Această idee despre familie ca 
fiind bazată pe un contract între soţi are o tradiţie îndelun¬ 
gată în Occident. Ea a fost promovată de Biserică şi o regă¬ 
sim şi la nivelul practicilor populare. însă în secolul al 
XVIII-lea, ea dezlocuieşte aproape complet ideea caracte¬ 
rului natural al familiei. în aceste condiţii, în teoriile juriş¬ 
tilor şi filozofilor, canibalul naturii poate supravieţui în 
triburi ori ca individ izolat, însă de acum înainte el nu va 
mai avea o familie. 

Sclavia extremă 

Istoria discuţiei despre natura şi legitimitatea sclaviei ne 
pune în faţa unei situaţii paradoxale. în perioada Antichi¬ 
tăţii, cînd sclavia era o instituţie consacrată, teoriile specu¬ 
lative despre aceasta sînt destul de puţine, iar semnificaţia 
lor în sistemul ştiinţei politice este limitată. în perioadele 
medievală şi modernă timpurie, cînd sclavia devine o rea¬ 
litate rară în Occident, filozofia o descoperă ca pe un con¬ 
cept esenţial al analizei puterii politice. 

Pentru antici, sclavia este mai înainte de orice o catego¬ 
rie a economiei private. Ca parte a familiei extinse, sclavul 
aşadareste un simplu personaj al discursului despre domes¬ 
ticitate. Această profunzime a inserţiei sale în corpul social 
explică şi motivul pentru care el devine un subiect special 
în contextul jurisprudenfei civile antice, ca proprietate pri¬ 
vată ori ca deviant de la ordinea stabilită. în nici una din¬ 
tre aceste ocurenţe sclavia nu este o noţiune generală, demnă 
de atenţia filozofului, cît mai curînd o realitate individua¬ 
lă, a cărei cunoaştere ţine de artele practice ale omului eco- 

nomic sau ale juristului. Contestările filozofice şi politice la 
adresa sclaviei sînt extrem de rare şi de limitate. De regu¬ 
lă, avem de-a face cu teorii care justifică sclavia, cea mai cu¬ 
noscută dintre acestea fiind aceea a lui Aristotel, care arată 
în Politica că sclavia are o origine naturală. 

După căderea Imperiului Roman, instituţia sclaviei ajun¬ 
ge o realitate minoră în societăţile Occidentului civilizat. Ea 
nu fusese aproape niciodată centrală nici în lumea antică, 
în ciuda impresiei pe care ne-o poate lăsa discursul despre 
„sclavagism" al istoricilor secolului al XlX-lea. Decăderea 
sclaviei este însă aproape absolută în Evul Mediu, cînd este 
marginalizată în favoarea altor forme de exploatare. Influ¬ 
enţa Bisericii, care propagă o doctrină a egalităţii, este un 
factor important în această evoluţie. 

Dacă la nivelul practicilor sociale sclavia este discredi¬ 
tată, la nivelul abstracţiunilor filozofice ea devine însă un 
subiect de dispută intensă. Această situaţie stranie se da¬ 
torează tocmai influenţei textelor clasice. O dată cu redes¬ 
coperirea dreptului roman şi a filozofiei lui Aristotel, două 
autorităţi fundamentale ale perioadei scolastice, sînt regă¬ 
site şi justificările antice ale sclaviei, în special teoria lui Aris¬ 
totel din Politica, potrivit căreia războiul împotriva celor care 
nu acceptă să trăiască sub o guvernare este just 323 . Argu¬ 
mentele antice, la rîndul lor, inspiră o reconsiderare a pa¬ 
sajelor biblice şi patristice în care sclavia apare ca o instituţie 
legitimă. Filozofii scolastici şi moderni trebuie acum să se 
confrunte cu un concept arhaic care are însă capacitatea să 
afecteze ordinea comunităţilor creştine. 

Principalul motiv pentru care filozofii declanşează dez¬ 
baterea despre sclavie este clarificarea naturii puterii poli¬ 
tice înseşi. Că stăpînul de sclavi are o putere domestică, acest 
lucru este bine cunoscut. Problema este dacă puterea sa e 
similară puterii politice. Este suveranul un despot? Un 
despot poate fi un bun creştin? întrebările acestea nu apar, 
desigur, într-un vid. Noua regalitate centralizată a Evului 
Mediu tîrziu şi a epocii modeme timpurii reclamă moşte¬ 
nirea mantiei imperiale romane şi începe să sprijine progre¬ 
sul dreptului roman împotriva tradiţiilor legale locale ori 

a dreptului canonic. De asemenea, în măsura în care Anti¬ 
chitatea este chemată să furnizeze un model excelent de stat, 
acesta este, de regulă, tot Imperiul Roman şi, în cazuri mai 
rare, republica romană, iar aceste state practică sclavia. 

Reciclarea moştenirii intelectuale a Antichităţii este însă 
foarte selectivă. Filozofii scolastici şi moderni nusînt prea 
interesaţi de teza sclaviei naturale şi mulţi chiar argumen¬ 
tează împotriva acestei teorii. Ideea sclaviei ca instituţie spri¬ 
jinită pe autoritatea dreptului roman este aproape complet 
abandonată la începutul epocii modeme, după ce înainte fu¬ 
sese vehiculată aproape exclusiv în cercuri politice şi juri¬ 
dice. Există două direcţii din care autorii moderni apreciază 
că se poate construi o argumentare în favoarea despotismu¬ 
lui. Pe de o parte, este teza puterii absolute ca fiind de ori¬ 
gine divină. Acesta este faimosul „drept divin" al regilor, 
care este legitimat cu argumente teologice extrase din Ve¬ 
chiul Testament. Deşi pare o ideologie medievală, această idee 
este mai curînd subversivă în raport cu obiceiurile feuda¬ 
le, care stabileau un fel de relaţie de reciprocitate între vasal 
şi superiorul său. Pe de altă parte, avem de-a face în scrie¬ 
rile filozofilor şi teologilor cu o teză care mobilizează un in¬ 
teres filozofic considerabil, din partea teologilor, juriştilor 
şi a filozofilor, pînă în plin secol al XVIII-lea. Este vorba de 
teoria sclaviei ca o consecinţă a unui război drept. Mandat 
divin şi drept de dispoziţie asupra prizonierilor: aceste 
justificări vor fi puse la încercare de o nouă geografie po¬ 
litică. 

în Evul Mediu, europenii descoperă marea prezenţă a 
despotismului asiatic. Acesta era cunoscut încă grecilor, mai 
ales în incarnarea sa persană, dar puterea Imperiului Ro¬ 
man face ca percepţia despotismului răsăritean să se estom¬ 
peze. O dată ce marile imperii orientale, arab, mongol şi — 
mai ales — cel otoman, ajung la hotarele creştinătăţii euro¬ 
pene, filozofii sînt nevoiţi să cerceteze natura unei forme de 
guvernare care nu pare să fie regizată de principiile asocia¬ 
ţiei politice clasice, mai curînd participative şi interesate de 
salvgardarea utilităţii publice. Despotismul oriental apare 
ca o urmărire a unei puteri politice pure, libere de justifi- 

cări morale şi ameninţînd să subjuge chiar societatea occi¬ 
dentală. 

Pe măsură ce globul devine cunoscut, europenii consta¬ 
tă omniprezenţa despotismului şi sclaviei, în forme dintre 
cele mai abjecte. Relatările despre China şi Japonia ori de¬ 
spre regatele africane sau indiene îi fac pe europeni să con¬ 
ştientizeze faptul că unii monarhi nu sînt doar simpli regi, 
ci au o putere absolută asupra supuşilor ce pare să se con¬ 
funde cu un drept de proprietate limitat doar de imagina¬ 
ţia posesorului său. Despre antropofagii din Etiopia, Thevet 
afirmă că îşi iubesc atît de mult regele încît atunci cînd aces¬ 
ta îşi pierde vreo parte a corpului, ei îşi mutilează aceeaşi 
parte, găsind că nu pot să aibă impertinenţa ca ei să fie în¬ 
tregi, iar regele lor să rămînă „ofensat" 324 . 

Percepţiile despotismului sînt departe de a genera nu¬ 
mai idei strict negative. De fapt chestiunea despotismului 
este o ocazie pentru filozofi şi jurişti de a explora forme şi 
surse alternative ale puterii politice utile pentru o agendă 
socială şi filozofică. Dar unele din formele sclaviei nou-des- 
coperite par atît de extreme încît în legătură cu ele se ridică 
întrebări fundamentale. Ceea ce este remarcabil în legătu¬ 
ră cu acestea este faptul că puterea stăpînului de sclavi pare 
să depăşească orice limită. In lumea antică, sclavul era frec¬ 
vent tratat ca un simplu lucru, iar împotriva sa erau dicta¬ 
te pedepse atroce. Aceasta nu înseamnă însă că nu existau 
reţineri. In 319, Constantin emite un edict care stabileşte ce 
nu poate face un proprietar de sclavi. In esenţă, el nu poa¬ 
te să „facă excesiv uz de drepturile sale" — spre exemplu 
el nu poate să îl pedepsească pe sclav „cu pedepsele rezer¬ 
vate statului", adică sfîşierea de către animale sau arderea 
trupului 325 . Nimic din durităţile anticilor nu-i pregătesc pe 
filozofi pentru dezumanizarea sclavului din societăţile săl¬ 
batice şi despotice. 

In Moravurile sălbaticilor americani, Lafitau descrie tortu¬ 
rile şi chinurile pe care le îndură prizonierii de război ai in¬ 
dienilor, torturi care sfîrşesc prin canibalizarea victimei pe 
care el o numeşte constant „sclav". Dacă cel destinat sacri¬ 
ficării face un copil, este mîncat şi el, o barbarie pe care La- 

fitau o declară „fără egal, dincolo de care nu există nimic mai 
rău şi care este culmea brutalităţii acestor antropofagi". Char- 
levoix arată că indienii din Illinois şi-au masacrat după lup¬ 
tă toţi duşmanii, mîncînd la festinul victoriei o mîncare făcută 
din limbile celor ucişi. O femeie este torturată oribil, tăiată 
în bucăţi şi carnea ei dată de mîncare la sclavi 326 . Malthus 
arată, în Eseu asupra principiului populaţiei (1803), că obiec¬ 
tul războiului între triburile de indieni nu este cucerirea, ci 
distrugerea totală a adversarului, o distrugere care e împin¬ 
să uneori pînă la canibalism. Cînd un şef porneşte la răz¬ 
boi, el atribuie fiecărei grupe de războinici cîte un grup de 
colibe ai căror localnici pot fi mîncaţi. In Noua Zeelandă că¬ 
peteniile maore au fost observate mîncînd cîte un sclav pe 
săptămînă pentru a-şi „gratifica acest apetit nenatural" 327 . 

Posibilitatea pe care filozofii o descoperă în sclavia ex¬ 
tremă a sălbaticilor şi orientalilor este că puterea de viaţă 
şi de moarte asupra sclavului, o putere deja admisă de drep¬ 
tul roman, implică o crimă împotriva naturii. Această con¬ 
statare are implicaţii considerabile. Ea pune sub semnul 
întrebării nu numai teoria despre puterea despotică, aşa cum 
era ea transmisă din Antichitate, ci chiar şi noţiunile curen¬ 
te despre puterea suverană în general. 

In perioadele medievală şi modernă teoria sclaviei este 
discutată, de regulă, în contextul teoriei despre războiul 
drept. Această inovaţie în raport cu doctrinele antice are 
avantajul că nu lucrează cu un tip de sclav care este parte a 
economiei domestice, ci cu unul care este un personaj al unei 
relaţii de putere eminamente politică. Războiul este drep¬ 
tul şi atributul suprem al suveranului care exercită asupra 
inamicilor un drept legitim de viaţă şi de moarte. 

Menţionată de autorii greci, teoria războiului drept (sau 
just) este apoi dezvoltată de părinţii Bisericii, în special de 
Augustin. In perioada scolastică şi modernă timpurie, aceas¬ 
tă idee începe să interfereze cu teme din cele mai diverse. 
Unele din raţiunile acestui fenomen sînt sociale. Europa se¬ 
colelor XVI-XVII are numeroase oportunităţi de cucerire. 
Pe de altă parte, o dată cu Reforma, legitimitatea războiu¬ 
lui este pusă în discuţie cu o nouă intensitate de scriitori în- 

clinaţi spre pacifism. însă motivul principal al noii atenţii 
acordate războiului just şi a dreptului sclaviei de către fi¬ 
lozofi este mai curînd pur teoretic. 

Pe de o parte, noua sensibilitate istorică este mobilizată. 
Orice cucerire, atîta vreme cît nu mai este un eveniment de 
actualitate, îşi extrage legitimitatea în termenii unei istorii, 
în secolele XVI şi XVII, teoria războiului just este aplicată 
cu o mai mare atenţie naraţiunilor istorice pentru a le sta¬ 
bili sau contesta validitatea. De ce se întîmplă acest lucru 
este greu de precizat cu exactitate. Probabil că pe undeva este 
vorba de un scepticism mai accentuat cu privire la cronici¬ 
le istorice. Marile surse ale certitudinii istorice. Antichita¬ 
tea, povestirile religioase, sînt scrutate critic de comentatori 
care încearcă să extragă un nucleu raţional din materialul 
istoric. 

Pe de altă parte, şi probabil mult mai important, teoria 
războiului just este folosită ca un mijloc de analiză concep¬ 
tuală despre care se crede că răzbate pînă în esenţa corpu¬ 
lui politic. înaintea lui Grotius, teoria războiului drept era 
oarecum accesorie unei ştiinţe generale a corpului politic, 
în discuţia despre dreptul la război (jus ad bellum), cazuiştii 
medievali subliniază că trebuie să existe trei ingrediente ne¬ 
cesare: cauza dreaptă, autoritatea legitimă (publică) şi sco¬ 
pul bun. în bună parte, teoriile pregrotiene ale războiului 
drept sînt calibrate pentru a lămuri aceste condiţii. Iată de 
ce ele iau aspectul unei discuţii de cazuri. Conceptele de¬ 
scriptive ale corpului politic sînt aici presupuse ca date. însă 
o dată cu Grotius apare o reconstrucţie sistematică a rela¬ 
ţiei de subordonare politică în care teoria războiului drept 
joacă un rol bine definit şi esenţial. 

Importanţa acestei inovaţii este foarte mare. Teoria mo¬ 
dernă a războiului just este capabilă să recupereze naraţiu¬ 
nea istorică şi să-i dezvăluie sîmburele raţional. Pe de altă 
parte, şi probabil mult mai interesant pentru autorii de după 
Grotius, relaţia de subordonare subsecventă războiului drept 
este asimilată unui „consimţămînt tacit". Utilitatea acestei 
reformulări este evidentă: ştiinţa corpului politic se va pu¬ 
tea emancipa de ideea că autoritatea este dată natural ori 

supranatural. In locul viziunii tradiţionale, filozofii moderni 
vor justifica o relaţie seculară în conţinut şi juridică în for¬ 
mă, între suveran şi supus. In fine, un aspect care generea¬ 
ză reacţii foarte mixte este acela privitor la extensiunea 
puterii politice pe care dreptul de cucerire o legitimează. Aşa 
cum îl vede Grotius, dreptul de cucerire nu fundamentea¬ 
ză nimic altceva decît o relaţie de dominaţie absolută. 

Această doctrină foarte strictă este promovată şi de 
Hobbes în De Cive. Sclavul este un prizonier de război care 
a fost cruţat şi căruia i s-a lăsat o măsură de libertate fizi¬ 
că, în schimbul unei ascultări absolute. Există şi un gen de 
sclavi care sînt ţinuţi în lanţuri, caz în care între ei şi stă- 
pîni nu domneşte decît dreptul celui mai puternic. Nu este 
contrar dreptului natural ca acest servitor să fugă sau să-şi 
ucidă stăpînul. Insă sclavia bazată pe convenţie generează 
o putere despotică asemănătoare. Nu există nici un fel de 
rău pe care stăpînul să i-1 facă sclavului şi care să nu fie ba¬ 
zat pe consimfămîntul acestuia, dat în momentul acceptă¬ 
rii termenului sclaviei. 

Hobbes nu pare interesat să exploreze dacă nu cumva 
există acte pe care despotul le poate comite împotriva scla¬ 
vului şi care să fie transgresiuni ale legii naturale. Ar fi şi 
dificil, atîta vreme cît filozoful englez tratează sclavia ca o 
instituţie bazată pe convenţie. Singura limită pe care el o 
enunţă este interdicţia pe care o are stăpînul de a încălca 
„legile divine", însă nu ne spune cu această ocazie ce înseam¬ 
nă aceste legi în raport cu sclavul. El acceptă tacit că pu¬ 
terea despotului poate merge legitim şi pînă acolo că-şi poate 
mînca sclavul. In finalul aceluiaşi capitol care tratează de¬ 
spre sclavie, Hobbes are un paragraf în care arată că „drep¬ 
tul asupra animalelor nonraţionale este dobîndit în acelaşi 
fel ca acela asupra oamenilor, adică prin putere şi forţă na¬ 
turală". Cele două situaţii sînt similare şi nu este întîmplă- 
tor că Hobbes continuă cu derivarea unui drept de consum: 
„In starea de natură, din cauza războiului tuturor împotri¬ 
va tuturor, oricine poate supune şi chiar ucide oameni, cînd 
acest lucru pare în avantajul său; cu atît mai mult acesta va 
fi cazul cu animalele. Aceasta înseamnă că fiecare poate, la 

discreţia sa, să aducă în serviciul său acele animale care pot 
fi domesticite sau care pot fi utile, şi să pornească un răz¬ 
boi neîncetat împotriva celorlalte ca fiind dăunătoare, să le 
vîneze şi să le ucidă. Această dominaţie împotriva animale¬ 
lor îşi are originea în dreptul naturii şi nu în dreptul pozi¬ 
tiv divin. Dacă nici un asemenea drept nu ar fi existat înainte 
de publicarea Scripturilor, nimeni nu ar fi putut, pe drept, 
să măcelărească animale pentru hrană, cu excepţia celor de¬ 
spre care Scripturile spun că voinţa divină li s-ar fi revelat; 
iar condiţia omenirii ar fi fost cu siguranţă foarte grea cîtă 
vreme fiarele i-ar fi putut devora cu inocenţă, în vreme ce 
ei nu ar fi putut devora fiarele. De vreme ce corespunde 
dreptului natural ca un animal să ucidă un om, acelaşi drept 
spune că un om poate măcelări [slaughters] un animal." 

Istoriile călătorilor încep însă să dezvăluie implicaţiile 
inacceptabile ale acestei teorii despre puterea absolută a des¬ 
potului sau cuceritorului. Subit, antropofagia nu mai este 
doar o posibilitate logică, ci chiar un efect direct constata- 
bil al acestui gen de putere totală. Mai grav, în sclavia ex¬ 
tremă a sălbaticilor se pot detecta semnele unei răsturnări 
a termenilor: antropofagia nu este un drept între altele, pe 
care despotul l-ar avea asupra sclavului sau prizonierului, 
ci chiar scopul său fundamental. In relatările de călătorie, 
prizonierii de război ai sălbaticilor par să fie destinaţi anu¬ 
me consumului. 

In cartea sa despre caraibi, Poincy are un întreg capitol 
intitulat Tratamentul pe care caraibii îl rezervă prizonierilor de 
război. Ne vom dispensa de detalii, pentru că introducerea 
lui Poincy spune totul: „Ne vom înmuia pana în sînge pen¬ 
tru a schiţa un peisaj care trebuie să stîrnească oroarea ce¬ 
lui care îl vede şi în care nu apare nimic altceva decît lipsă 
de omenie, barbarie şi furie. Vom vedea creaturi raţionale 
devorînd pe altele, de aceeaşi specie cu ele, înfulecîndu-le 
carnea şi sîngele, după ce mai întîi îşi vor fi abandonat na¬ 
tura de oameni şi şi-o vor fi asumat pe aceea a celor mai 
sîngeroase şi mai furioase sălbăticiuni." 328 Garcilasso de la 
Vega descrie nişte indieni care sînt atît de lacomi de carne 
de om încît nici nu aşteaptă ca duşmanul lor să moară îna- 

inte să se arunce să sugă sîngele care îi ţîşneşte din răni 329 . 
După aceasta ei îl taie pe muribund în bucăţi şi îl mănîncă 
tot, lingîndu-şi mîinile. Alţii îşi leagă prizonierii de copaci, 
după care u decupează cu încetul şi îi mănîncă de vii, în¬ 
ghiţind carnea fără să o mestece. Ei socotesc această came 
sacră, iar femeile şi copiii se mînjesc cu sînge omenesc 330 . 



Fig. 40. Theodor de Bry, „Masacrarea prizonierilor " 


Relatarea istorică despre Etiopia occidentală a lui Labat ara¬ 
tă că există un trib african ce mănîncă morţii de pe cîmpul 
de luptă. Dacă găsesc sînge lichid în cadavre, îl beau; dacă 
este coagulat, se ung cu el. Fac un „sabat înfiorător", încît 
nici fiarele cele mai feroce nu îndrăznesc să se apropie. Pri¬ 
zonierii sînt ucişi cu cruzime: ţinuţi de cinci oameni, le sînt 
despicate membrele, după care carnea le este cărată spre a 
fi mîncată în linişte; oasele sînt sparte şi măduva este sup¬ 
tă 331 . Raynal arată şi el că soarta prizonierilor de război a 
variat în funcţie de diferitele epoci ale raţiunii. Naţiunile ci¬ 
vilizate [policees] îi răscumpără, îi schimbă sau îi restituie, 
o dată cu pacea; popoarele semibarbare îi fac sclavi, sălba- 

ticii ordinari îi masacrează fără să îi chinuie, cei mai sălba¬ 
tici dintre oameni îi „chinuie, îi sugrumă şi îi mănîncă. Aces¬ 
ta este execrabilul lor drept al naţiunilor" 332 . 

Confruntaţi cu aceste implicaţii grave ale teoriei sclaviei 
şi războiului just, filozofii încearcă să revizuiască o parte din 
premisele teoriilor clasice. Unul dintre primii care se anga¬ 
jează pe această cale este chiar marele teoretician al abso¬ 
lutismului, Jean Bodin. Cei care iau prizonieri pe aceia ce 
au purtat un război nedrept au dreptul să-i ucidă, însă nu 
au dreptul să-i ţină în sclavie pe baza faptului că le-au lă¬ 
sat viaţa. Cît despre argumentul care spune că sclavia nu 
a putut să se menţină atîta vreme dacă ar fi fost o institu¬ 
ţie contra naturii, Bodin arată că există liber arbitru, iar oa¬ 
menii aleg uneori ce este mai rău, adică ceea ce este contra 
naturii şi a legii divine. „Noi ştim foarte bine că nu poate 
exista ceva mai crud sau mai detestabil decît sacrificiul ome¬ 
nesc, însă aproape că nu există vreun popor care să nu fi 
făcut aşa şi care să nu fi acoperit acest lucru cu vălul pie¬ 
tăţii şi al religiei, aşa cum fac în zilele noastre cei din Peru 
sau din Brazilia şi alte popoare de pe rîul La Plata... Cu o 
pietate şi devoţiune asemănătoare tracii obişnuiau să-şi 
ucidă taţii şi mamele ajunşi la bătrîneţe şi apoi să-i mănîn- 
ce, pentru ca aceştia să nu sufere de boli ori, morţi fiind, să 
nu devină hrană pentru viermi, după cum reiese din răs¬ 
punsul pe care l-au dat regelui persan... Noi nu trebuie să 
măsurăm legea naturii după acţiunile oamenilor... şi nici să 
considerăm de aici că starea servilă a sclavilor este o con¬ 
secinţă a dreptului natural." 333 Dreptul natural nu justifică 
absolut orice fel de abuz al autorităţii, iar aberaţia antropo- 
fagică, imposibil de legitimat, conform lui Bodin, ne dez¬ 
văluie limitele dreptului sclaviei. 

în Două tratate asupra guvernării Locke arată, pornind de 
la Grotius, că sclavia este rezultatul unui război just. Cel care 
a încălcat legea naturală şi a dat altuia un motiv justificat 
de război este în puterea învingătorului, care poate decide 
dacă îi ia viaţa sau îl face sclav. Acesta este supus puterii 
[dominion] şi autorităţii absolute a stăpînului, ca cineva 
care a „renunţat [forfeited] la dreptul asupra vieţii lui şi, o 

dată cu aceasta, la libertăţile lui" 334 . Locke a arătat însă cu 
altă ocazie că nimeni nu are un drept de dispoziţie asupra 
propriei vieţi, de unde se vede că sclavia nu se poate baza 
pe consimţămînt 335 . O dată exclus consimţămîntul, mai ră- 
mîne posibilitatea ca sclavia să fie naturală. Locke este ca¬ 
tegoric: puterea de a dispune după plac de viaţa altuia nu 
se găseşte în starea naturală. Ce să înţelegem atunci din 
ideea sa după care autoritatea asupra sclavilor capturaţi în- 
tr-un război just este totuşi una despotică? Locke eludează 
dificultatea, cel puţin pentru moment, susţinînd că aceas¬ 
tă putere nu este decît „starea de război continuată" 336 . Scla¬ 
via este aşadar o instituţie temporară, un fel de moarte 
suspendată. Nu la acest nivel vom găsi limitaţiile dreptu¬ 
lui sclaviei la Locke. Ele sînt detectabile, pe de o parte, în 
ideea că prinţii sînt şi ei supuşi legii lui Dumnezeu şi na¬ 
turii, o idee comună încă din Evul Mediu, ceea ce implică, 
la Locke ca şi la mulţi alţii, că ei nu trebuie să fie cruzi. Pe 
de altă parte, capitolul Despre cucerire avansează un set de 
condiţii care circumscriu dreptul sclaviei. Acum, sclavia apa¬ 
re ca o pedeapsă juridică, individualizată, mai curînd de¬ 
cît un drept general al unui cuceritor asupra unui teritoriu 
şi asupra locuitorilor săi. Locke susţine că cuceritorul nu are 
nici un fel de putere despotică asupra copiilor celui cuce¬ 
rit, nu are un drept permanent de proprietate asupra a tot 
ce este în acea ţară şi că poporul cucerit nu este sclav. 

Despotul se găseşte faţă de supuşii săi nu într-o relaţie 
politică, ci în starea de natură, unde totul este permis şi unde 
nu există un judecător comun 337 . Pentru Locke, starea de na¬ 
tură este de fapt preferabilă relaţiei despotice, pentru că 
voinţa arbitrară a magistratului îi lasă pe oameni „într-o sta¬ 
re mai rea decît starea de natură", o stare de despotism unde 
ei trăiesc sub ameninţarea unei puteri colective căreia i s-au 
încredinţat singuri, pentru ca ea acum să îi „transforme în- 
tr-o pradă, după cum pofteşte" 338 . 

Montesquieu discută dreptul sclaviei în Spiritul legilor în 
legătură cu doctrinele dreptului roman şi ale dreptului na¬ 
tural 339 . El arată că sclavia este legitimată prin război, prin 
înrobirea datornicilor insolvabili sau prin nevoia extremă 

care îl împinge pe tatăl ce nu-şi poate hrăni copiii să şi-i vîn- 
dă ca sclavi. Aceste raţiuni ale jurisconsulţilor, susţine Mon- 
tesquieu, nu sînt deloc raţionale. Dreptul războiului nu ne 
autorizează decît să ne punem duşmanul într-o situaţie în 
care nu ne poate face rău. Este fals să presupunem că îl pu¬ 
tem ţine ca sclav pentru că i-am lăsat viaţa, pentru că drep¬ 
tul natural nu ne autorizează să-l ucidem cu sînge rece, după 
luptă. Un asemenea drept absolut de viaţă şi de moarte, scrie 
Montesquieu, ar fi echivalent cu acela pe care şi-l arogă ca¬ 
nibalii, „care îşi mănîncă prizonierii". 

Rousseau foloseşte şi el argumentul antropofagiei în 
Contractul social pentru a denunţa teoria sclaviei la Grotius 
şi la Hobbes. Întîia apariţie a acestei critici este în capitolul 
despre Primele societăţi, ceea ce ne arată că Rousseau are în 
vedere critica tuturor concepţiilor care aşază dominaţia 
politică pe baze naturale şi nu pe consimţămîntul celor gu¬ 
vernaţi. Grotius şi Hobbes, scrie Rousseau, au susţinut că 
în virtutea unui drept al sclaviei, regnul omenesc a ajuns 
sub dominaţia unui număr redus de oameni. Dacă ar fi aşa, 
atunci înseamnă că specia umană ar fi „divizată în turme 
de animale, fiecare cu şeful său, care o păstrează pentru a 
o devora" 340 . Această teorie ar fi fost promovată mai înain¬ 
te de Aristotel şi de Caligula. 

Implicaţia antropofagiei intervine pentru a doua oară în 
Contractul social în capitolul Despre sclavie. Aici argumentul 
priveşte chestiunea mai restrînsă a utilităţii dominaţiei ab¬ 
solute. Unul din argumentele filozofilor cu privire la abso¬ 
lutism este acela care stabileşte legitimitatea acestuia din 
utilitatea sa presupusă. Puterea absolută ar fi justificată pen¬ 
tru că ea garantează pacea civilă. Rousseau arată, într-un pa¬ 
sa j în care se simte influenţa lui Locke, că preţul acestei păci 
este inacceptabil: „Se spune că despotul asigură supuşilor 
săi liniştea [tranquillite] civilă... Ce cîştigă ei însă dacă aceas¬ 
tă linişte este una din mizeriile lor? Se trăieşte liniştit în tem¬ 
niţă; rezultă de aici că se trăieşte bine? Grecii închişi în 
peştera ciclopului trăiau liniştiţi, aşteptîndu-şi rîndul să fie 
devoraţi." 341 

Ceea ce trebuie să fie una din ultimele ocurenţe ale aces¬ 
tei critici a sclaviei extreme se găseşte într -0 scrisoare pe care 
Jacobi o adresează lui La Harpe, în 1790, Teoria lui Aristo- 
tel despre sclavia naturală şi ideea după care sclavia este 
justificată de inegalitatea facultăţilor raţionale duc la con¬ 
secinţa absurdă după care superioritatea intelectuală a unui 
om asupra altuia justifică îngrăşarea şi consumul acestuia 342 . 

Aceste critici ale teoriilor sclaviei şi războiului în starea 
de natură au la prima vedere un aer de irealitate în secolul 
al XVIII-lea, cînd sclavia colonială îşi găseşte din ce în ce 
mai puţini apărători printre filozofi şi cînd cei dispuşi să o 
legitimeze avansează de obicei argumente culturale şi eco¬ 
nomice şi nu teze extrase din juriştii dreptului natural sau 
din Aristotel. Din această perspectivă, impactul practic al 
unor asemenea speculaţii potrivnice dreptului despotic a 
fost foarte limitat. Importanţa lor este însă certă pe plan te¬ 
oretic: prin critica puterii despotice ele au fost una dintre 
forţele care au îndepărtat gîndirea politică a Luminilor atît 
de rădăcinile sale clasice, cît şi de referinţele obligatorii ale 
modernităţii timpurii. 

Regalitatea răsturnată 

Pînă la Iluminism, analiza regalităţii este principala for¬ 
mă şi scopul imediat al ştiinţei politice. Desigur, ceea ce filo¬ 
zofia politică clasică doreşte să elucideze, în mod fundamental, 
este natura corpului politic şi a puterii politice. Pentru a atin¬ 
ge acest scop, forma pe care ea şi-o asumă este aceea a cla¬ 
sificării, comparaţiei şi analizei regimurilor politice. Am 
desemnat cu altă ocazie această formulă teoretică drept „ana¬ 
liza clasică a regimurilor politice". Numai că acest model 
este util doar pentru a descrie arhitectura fundamentală a 
teoriilor politice clasice. Dintr-o perspectivă mai practică 
însă, această ştiinţă apare mai curînd ca reprezentată doar 
de o singură componentă a sa, anume analiza monarhiei. 

Acest lucru se petrece deoarece în schema clasică a re¬ 
gimurilor politice, doar monarhia este cea care mobilizea¬ 
ză constant atenţia filozofilor. Desigur, există analize şi 

legitimări ale aristocraţiei, democraţiei şi ale „republicii" 
(care este văzută de regulă ca un regim mixt). însă acestea 
sînt specifice mai curînd unor autori radicali. Pentru ma¬ 
joritatea scriitorilor medievali şi moderni însă, monarhia este 
regimul politic prin excelenţă, cel mai bun în ordine idea¬ 
lă şi cel mai potrivit în ordine practică. Acest lucru nu se 
întîmplă doar pentru că monarhia pare să fi fost, într-o for¬ 
mă sau alta, regimul dominant în lumea occidentală pînă 
la apariţia republicilor şi democraţiilor moderne. Scriitorii 
greci aşază şi ei monarhia într-o poziţie privilegiată, deşi uni¬ 
tatea politică în care ei trăiesc este aristocraţia sau oligar¬ 
hia. Există două explicaţii probabile ale acestei anomalii. 
Monarhia apare chiar şi celor din afara ei ca fiind o formă 
de guvernare dominantă. Astfel, pentru scriitorii greci mo¬ 
narhia persană sau cea egipteană au fost, din motive strate¬ 
gice şi culturale, un subiect interesant. însă raţiunea profundă 
pentru care majoritatea scriitorilor au favorizat monarhia 
s-ar putea să aibă de-a face cu consideraţii de sistem. Mo¬ 
narhia este regimul în care unul singur conduce şi de aceea 
ea pare cea mai simplă, elementară şi naturală formă de gu¬ 
vernare. Mai mult, unicitatea suveranului pare să reflecte 
unicitatea divinităţii care guvernează cosmosul. Monar¬ 
hia, aşadar, este imaginea guvernării divine. Această teo¬ 
rie despre corespondenţa dintre rege şi Dumnezeu este de 
origine orientală şi a pătruns în lumea occidentală prin in¬ 
termediul scriitorilor elenistici, după care a devenit un in¬ 
gredient important în teoriile politice ale creştinătăţii. 

Acest discurs despre regalitate îşi asumă mai multe for¬ 
me, toate avînd însă în comun insistenţa asupra virtuţilor 
şi viciilor monarhului. Pentru că monarhia este un regim 
în care voinţa unuia conduce, înseamnă că înclinaţiile ca¬ 
racterului acestuia sînt cele de care depinde fericirea publică 
şi buna ordine a cetăţii. Iată de ce unul din modelele exce¬ 
lente ale discursului despre monarhie este cel al aşa-numi- 
telor „oglinzi ale prinţului" 343 . 

Imaginile reflectate de aceste oglinzi savante nu sînt însă 
întotdeauna cele ale regalităţii virtuoase şi raţionale. Ceea 
ce analiza regalităţii descrie, de regulă, este un cuplu de per- 

sonaje: monarhul bun şi monarhul rău. Aceasta nu decurge 
doar dintr-o simplă dorinţă moralizatoare. In natura lor, ti¬ 
ranul şi monarhul sînt două aspecte ale aceleiaşi forme de 
guvernare: domnia unuia singur, ca opusă conducerii de că¬ 
tre cei puţini (aristocraţie-oligarhie) şi conducerii de către 
cei mulţi (democraţie). Desigur, regele se deosebeşte de ti¬ 
ran conform celui de-al doilea criteriu de clasificare din ta¬ 
bloul clasic al regimurilor politice: felul guvernării (bun-rău, 
legal-ilegal etc.). însă faptul că regalitatea şi tirania locuiesc 
într-un fel pe acelaşi palier al edificiului categoriilor politi¬ 
ce le face să fie inteligibile una în raport cu alta. Tirania este 
o regalitate pe dos, o inversiune monstruoasă a monarhiei 
bune. Iar inconstanţa şi tendinţa către corupţie a lucrurilor 
omeneşti face ca monarhia să fie animată de o tensiune in¬ 
terioară care o predispune către tiranie. Tirania este umbra 
proprie peste care monarhia trebuie să sară. Această ambi¬ 
valenţă animă o parte importantă a gîndirii clasice şi mo¬ 
deme timpurii. In republicile greceşti şiîn Roma republicană, 
„rege" este uneori sinonim cu „tiran", iar La Boetie se re¬ 
feră în Discurs despre servitutea voluntară la rege ca la un asu¬ 
pritor. Analiza tiraniei este aşadar o parte esenţială a ştiinţei 
politice clasice. 

Modelul cel mai influent al discursului despre tiranie este 
acela al tiranului-fiară. El apare mai întîi într-un pasaj din 
Thales, conservat de Diogene Laertios, unde se arată că ti¬ 
ranul este cea mai feroce dintre fiare. însă formularea ca¬ 
nonică este aceea din cartea a VlII-a a Republicii lui Platon, 
unde o întîlnim în contextul analizei transformării regi¬ 
murilor politice, un proces degenerativ care începe prin 
transformarea, sau mai precis prin degradarea sufletului 
cetăţenilor. Transformarea cetăţii democratice într-o cetate 
tiranică are un corespondent antropologic, anume transfor¬ 
marea omului democratic într-un iubitor al tiraniei. în ce¬ 
tatea democratică, datorită libertăţii care domneşte acolo, 
sufletele cetăţenilor sînt atrase din ce în ce mai mult către 
plăceri interzise. Aceasta este valabil în special pentru ti¬ 
neri, ale căror pofte nu mai sînt ţinute în frîu de autorita¬ 
tea nimănui. Aceasta duce în timp la o stare de degenerare 

a sufletului, pentru că în structura acestuia facultăţile supe¬ 
rioare, raţionale, nu îşi mai îndeplinesc funcţia naturală de 
a controla pasiunile inferioare. 

Cetatea democratică este o societate în care poftele care 
provin din straturile de jos ale sufletului se ridică la supra¬ 
faţă nestingherite. Pofta de avere precum şi lipsa de respect 
faţă de autoritate domină într-o democraţie, iar Plafon ca¬ 
lifică aceste pasiuni drept caracteristice unor caractere in¬ 
fantile. Cum poate această decădere a sufletului să fie 
împinsă mai departe? Răspunsul se găseşte într-unul din 
rafinamentele teoriei platoniciene despre suflet. In Republi¬ 
ca, sufletul este prezentat ca o entitate alcătuită din trei ele¬ 
mente principale. Primul este un element raţional, a cărui 
înclinaţie dominantă este dragostea de bine şi de dreptate, 
într-un suflet desăvîrşit, el se exprimă ca o pasiune pentru 
înţelepciune şi ordine şi controlează activitatea celorlalte 
componente ale sufletului. Al doilea element este unul pa¬ 
sional, afectiv, care înclină către onoruri. Dominaţia aces¬ 
tui element produce un caracter aristocratic. în fine, ultimul 
element este acela înclinat către plăceri şi dorinţe materia¬ 
le. Oligarhul şi democratul sînt variaţii ale caracterului te¬ 
luric. Pasiunile democratului îl împing pe acesta într-o 
situaţie în care nu mai ţine seama de nici o lege sau obicei, 
obişnuit fiind să nu aibă nici un stăpîn. Acesta este momen¬ 
tul în care un alt strat, al sufletului, cel mai profund, se tre¬ 
zeşte şi se exprimă ca o pasiune iraţională pentru hrana 
interzisă şi plăceri extreme. 

în acest moment, indivizii animaţi de dorinţe anarhice 
se asociază între ei, unii venind chiar din afara oraşului pen¬ 
tru a-şi găsi tovarăşi 344 . Ei vor îndrăzni să comită orice fel 
de acte pentru a-şi potoli poftele. Dacă restul cetăţii nu este 
suficient de puternic pentru a-i ţine în frîu, aceştia îşi vor 
găsi un şef, care este cu necesitate cel mai degradat dintre 
ei şi pe care îl vor ajuta să preia puterea în cetate. Din per¬ 
sonaj privat, tiranul devine, aşadar, un personaj public. El 
este „cel mai rău gen de om", iar viaţa sa este un coşmar în 
stare de veghe 345 . Acesta este subiectul care susţine tranzi¬ 
ţia antropofagiei de la statutul de accident privat la acela 



274 


FILOZOFUL CRUD 


de calamitate politică. Platon marchează distincţia dintre cele 
două tipuri de tiranie, cea privată şi publică, arătînd că cea 
de-a doua este „încă şi mai nenorocită" 346 . Tiranul public este 
înconjurat numai de inamici, cu care se află într-o stare de 
război permanent 347 . El este ca o femeie, prizonier al pro¬ 
priei case, trăind cu teama de a ieşi afară. Tiranul, omul care 
reuşeşte să-i conducă pe ceilalţi fără ca el însuşi să se poa¬ 
tă guverna pe sine, este de fapt un sclav al propriei puteri. 

In plus, el este o fiinţă compozită, o încrucişare între om 
şi animal: „Nu se întîmplă astfel cu liderul popular care do¬ 
mină o masă docilă şi care nu se dă în lături să verse sînge- 
le celor cu care e înrudit? El tîrăşte prin judecăţi pe vreunul 
sub acuzaţii false şi apoi îl ucide... şi astfel, curmînd o via¬ 
ţă omenească, buzele şi limba lui lipsite de pietate gustă din 
sîngele cetăţenilor. El îi exilează pe unii, îi ucide pe alţii, şi 
avansează sugestii poporului cu privire la anularea dato¬ 
riilor şi la distribuţia pămînturilor. Iar datorită acestor lu¬ 
cruri, nu ţine oare soarta lui, ca să fie ucis de inamicii săi, 
fie să se transforme dintr-un om în lup, devenind tiran?" 348 
Transformarea tiranului în monstru este similară, arată 
Platon, cu aceea descrisă într-o istorie despre cei care gus¬ 
tă măruntaie omeneşti amestecate cu carnea mărunţită a vic¬ 
timelor sacrificiale şi care astfel devin lupi. Tirania, 
constelaţie de transgresiuni care include paricidul, incestul, 
cruzimea şi canibalismul, este deci similară unui ultragiu 
religios, este o specie de miasma. 

Tiranul lui Platon pune în relaţie degradarea individu¬ 
ală şi dezordinea politică. El este actorul detestabil din cen¬ 
trul prăbuşirii polis-ului într-o anarhie criminală, un proces 
în care cetăţeni şi politicieni, fiecare în felul său, devin pra¬ 
da pasiunilor extreme. Canibalul-tiran devine din fapt ac¬ 
cidental al naturii, un accident al civilizaţiei. 

Teoria lui Platon despre tiran ca monstru antropofag a 
rămas, pînă în secolul al XVIII-lea, o temă importantă în dis¬ 
cursul despre abuzul de putere. în De Officiis [Despre dato¬ 
rii] Cicero arată că specia tiraniei trebuie eliminată din 
societatea omenească. Paragraful acesta este unul din pri¬ 
mele care justifică tiranicidul: tot aşa cum membrul cangre- 

nat este tăiat pentru a nu infecta restul corpului, tot aşa tre¬ 
buie eliminată şi această „sălbăticie şi monstruozitate care 
ia formă de om" 349 . In Cele şase cărţi ale republicii, Jean Bo- 
din îl compară pe regele adevărat cu tiranul, un personaj 
care calcă în picioare legile naturii şi ale lui Dumnezeu. In 
vreme ce primul îi taxează pe supuşi pe cît de puţin posi¬ 
bil şi nu ia nimic de la ei decît în caz de necesitate publică, 
tiranul „bea sîngele supuşilor, le roade oasele şi le suge chiar 
şi măduva, încercînd astfel prin toate mijloacele să-i slăbeas- 
că" 350 . Vindiciae contra tyrannos (1579), una din cele mai im¬ 
portante expuneri ale teoriei protestante a rezistenţei în faţa 
autorităţii despotice, arată că cei care în loc să asculte de lege 
ascultă de regele-tiran preferă să fie guvernaţi de o fiară, 
nu de un om. In secolul al XVII-lea, Marchamont Needham 
îl numeşte pe tiran, în Case of the Commonwealth, un Carni- 
vorum Animal. Algernon Sidney încearcă să extindă aceas¬ 
tă perspectivă asupra tiraniei la analiza monarhiei în general. 
După el, există doar două cazuri în care guvernarea rega¬ 
lă este potrivită: cînd cineva are mai multă virtute decît în¬ 
treaga naţiune la un loc sau cînd o naţiune este „într-atît de 
abrutizată încît este absolut incapabilă de cunoaştere raţio¬ 
nală [science] sau de a se guverna pe sine. Aristotel îi numeş¬ 
te pe aceştia servos natura. Se spune că unele popoare din 
Asia şi din Africa sînt aşa. însă aceşti oameni, din punct de 
vedere politic, nu diferă decît foarte puţin de fiare" 351 . 

Locke foloseşte această reprezentare despre tiranie în Al 
doilea tratat asupra guvernării. Un suveran absolut ar pune 
în pericol viaţa supuşilor, iar oamenii nu ar avea nici un mo¬ 
tiv să iasă din starea de natură dacă, evitînd răutăţile făcu¬ 
te de „pisici sălbatice sau vulpi, s-ar gîndi că a fi în siguranţă 
înseamnă a fi devorat de lei" 352 . In alt pasaj, el scrie: „Cine 
nu s-ar gîndi că este admirabilă pacea între cei mari şi cei 
mici, cînd mielul, fără să reziste, şi-ar întinde gîtul pentru 
a fi sfîşiat de lupul cel feroce? Sălaşul lui Polifem este un 
exemplu perfect al unei asemenea păci şi al unei asemenea 
guvernări, cînd Ulise şi tovarăşii săi nu aveau nimic altce¬ 
va de făcut decît să aştepte liniştiţi să fie devoraţi." 353 

Tot în această perioadă, Gian Vicenzo Gra vina reia aproa¬ 
pe literal analiza platoniciană a tiraniei. în Spiritul legilor ro¬ 
mane, o lucrare cunoscută de encidopediştii francezi, el 
susţine că unii regi se transformă în tirani însetaţi de sîn- 
ge, aşa cum ne-ar arăta acea fabulă care îi înfăţişează pe cei 
care se hrănesc la altarul lui Jupiter Licianul cu came ome¬ 
nească şi devin lupi. Spre deosebire de tiran, care este pra¬ 
dă anarhiei pasionale, regele excelent ştie să domnească 
asupra propriului suflet 354 . Scrisorile lui Cato, o serie de tex¬ 
te ce vehiculează un gen de republicanism aristocratic, ara¬ 
tă că „un prinţ cu o putere arbitrară este cea mai exaltată 
şi mai de succes bestie de pradă din teritoriile sale, iar toţi 
oficialii săi nu sînt decît nişte bestii de pradă subordonate, 
care vînează, jefuiesc şi devorează poporul, în numele lui 
sau în beneficiul propriu. El şi cu oficialii săi nu formează 
altceva decît un şir lung de tigri teribili la vedere, care se 
aruncă cu furie asupra oricărui om sau lucru care le stîr- 
neşte apetitul" 355 . Se prea poate, admite Raynal, că antro¬ 
pofagia nu are în sine nimic criminal şi nimic care să repugne 
moralei. însă cum ar putea consecinţele sale să nu fie peri¬ 
culoase? Cînd autorizaţi omul să mănînce came de om, dacă 
palatul său îi va găsi savoarea, nu va mai rămîne decît să 
faceţi vaporii de sînge plăcuţi mirosului tiranului. Imagi- 
naţi-vă atunci aceste două fenomene comune pe suprafaţa 
globului, şi opriţi-vă privirea asupra speciei omeneşti, dacă 
puteţi suporta spectacolul 356 . în timpul Revoluţiei Franceze, 
Maria Antoaneta este descrisă de un pamflet ca semănînd 
cu acele „animale carnivore şi veninoase", a căror mortă¬ 
ciune merită o recompensă. O altă fiţuică pretinde că ea a 
ajuns sa bea sînge din craniile francezilor pe care le-a cum¬ 
părat cu aur 357 . 

Acestei teorii de inspiraţie platoniciană focalizată asu¬ 
pra figurii individuale a tiranului i se va adăuga treptat una 
aplicată unui personaj colectiv. în De ira, Seneca prezintă o 
perspectivă hobbesiană asupra moravurilor contemporane: 
„între cei pe care îi vezi în haine civile nu este nici un fel 
de pace; pentru o mică recompensă orice om poate fi de¬ 
terminat să uneltească în vederea distrugerii celuilalt; ni- 

meni nu cîştigă decît pe baza pierderii înregistrate de altul; 
îi urăsc pe cei prosperi, îi dispreţuiesc pe cei săraci, îi dis¬ 
plac pe cei superiori lor şi sînt displăcuţi de cei inferiori lor... 
de dragul unei plăceri mărunte ajung să dorească pieirea 
întregii lumi. Ei trăiesc precum într-o şcoală de gladiatori: 
se luptă cu cei cu care împart mîncarea. Aceasta este o co¬ 
munitate de fiare sălbatice, numai că fiarele sălbatice sînt 
blînde unele cu altele, şi nu se sfîşie dacă sînt de acelaşi fel, 
în vreme ce oamenii se îmbuibă unii cu alţii. Ei diferă doar 
prin aceasta de dobitoace: în timp ce animalele devin mai 
blînde cu cei care le hrănesc, oamenii, în nebunia lor, înşfa¬ 
că chiar pe aceia de la care au primit hrană." 358 

Dacă romanii aveau dreptate că regii erau nişte anima¬ 
le de pradă, atunci ce fel de animal trebuie să fi fost poporul 
roman? se întreabă Hobbes în De Cive. însă abia epoca ma¬ 
selor şi a regimurilor populare este contextul în care figu¬ 
ra tiranului antropofag este abandonată în favoarea unor 
reprezentări colective ale sălbăticiei. Regalistul francez Mal- 
let du Pan arată despre propaganda revoluţionară: „O tac¬ 
tică diavolească... demnă de monştrii care au inventat-o... 
cincizeci demii de fiare sălbatice, spumegînd de furie şi ur- 
lînd precum canibalii, se aruncă cu viteză maximă asupra 
soldaţilor al căror curaj nu a fost excitat de nici o pasiune." 359 
în secolul al XVIII-lea antropofagul va începe să fie vizibil 
nu numai în mijlocul anarhiei criminale a mulţimii, ci şi în 
legătură cu conceptele sistematice ale noilor ştiinţe ale so¬ 
cietăţii. 

Patologia populaţiei şi economia mizeriei 

între marile personaje colective ale teoriei despre corpul 
politic, populaţia este cel mai modem şi mai complex. Gloa¬ 
ta, masa şi plebea sînt, la originea lor, percepţii imediate ale 
mulţimii. Conceptele de popor şi de naţiune presupun ra¬ 
ţionamente mai complicate, cum ar fi cele despre ierarhiile 
sociale necesare unui corp politic ori despre originea sa is¬ 
torică. Populaţia este însă un construct foarte elaborat, ale 
cărui contururi se dezvăluie la capătul unor raţionamente 

tehnice. Cîţi oameni trăiesc pe un teritoriu, care este dina¬ 
mica numărului lor, căror resurse îi corespunde o mulţime 
dată, ce relaţie are această populaţie cu puterea şi prospe¬ 
ritatea statului, ori cu comerţul: toate acestea sînt întrebări 
al căror răspuns nu poate fi extras decît cu metode forma¬ 
le din serii bine organizate de date empirice. Cele două con¬ 
diţii de posibilitate ale unei filozofii politice a populaţiei sînt 
acumularea de informaţii statistice cu privire la un mare nu¬ 
măr de oameni şi matematizarea ştiinţelor sociale, ambele 
realizate o dată cu apariţia statelor modeme, birocratice. în 
secolul al XVIII-lea excesul sau deficienţa de populaţie sînt 
văzute ca o sursă de putere sau, dimpotrivă, de ruină a sta¬ 
tului. Disertaţiile despre populaţie devin un gen major al 
discursului politic. 

Această ştiinţă a populaţiei nu este una strict aritmeti¬ 
că. Indivizii care compun populaţia nu sînt simple unităţi 
a căror adunare produce o sumă semnificativă. Mărimile cu 
care operează ştiinţa populaţiei sînt mai curînd mărimi mo¬ 
rale: munca, distracţiile, obiectele consumului, caracterele 
indivizilor, obiceiurile lor reproductive. Chiar şi bogăţiile 
unui teritoriu nu sînt întocmai mărimi pasive, pentru că ele 
depind, la rîndul lor, de capacitatea oamenilor de a le ex¬ 
trage din natură şi de a le da valoare. Iată de ce teoriile de¬ 
spre populaţie sînt inseparabile de o analiză a agenţilor 
morali. Trăsăturile indivizilor determină numărul lor în con¬ 
diţii date şi permite interpretarea acestei valori pe fondul 
unei teorii a corpului politic. Şi invers: mărimea populaţiei 
explică profilul moral al indivizilor, prin constrîngerile sau 
oportunităţile pe care le introduce. 

în sistemul acestei aritmetici morale care este ştiinţa cla¬ 
sică despre populaţie, intervenţia unei entităţi imorale este 
o sursă de probleme şi de posibilităţi. Pentru că prezenţa 
canibalului înseamnă absenţa altor oameni, antropofagul 
joacă rolul unui operator negativ în aritmetica politică a 
populaţiei. Aceasta este cu atît mai limpede cu cît caniba¬ 
lul scurtcircuitează traseul dintre resurse şi populaţie. In prin¬ 
cipiu, populaţia şi resursele se mişcă împreună lent în spaţiul 
analizei, relaţiile de cauzalitate dintre ele asumîndu-şi for- 

me nu neapărat directe. Dacă populaţia însăşi este văzută 
ca o resursă a canibalului, eficienţa acestuia poate fi con¬ 
statată imediat. Iată de ce voracitatea sa îl impune ca un ter¬ 
men opus prezenţei populaţiei. Această opoziţie ia trei 
forme principale. 

Mai întîi, ea apare ca argument strict speculativ ce vi¬ 
zează imposibilitatea unei societăţi de canibali perfecţi. De 
vreme ce aceştia s-ar mînca între ei, rezultă că se va ajun¬ 
ge cu necesitate la un punct în care nu va mai rămîne, la li¬ 
mită, decît un singur individ. Antropofagia şi populaţia sînt, 
aşadar, esenţial incompatibile. Că o întreagă naţiune s-a au- 
todevorat, aşa cum aflăm că s-ar fi petrecut cu „savanezii", 
nu e deloc adevărat, susţine Enciclopedia Yverdon, pentru că 
este imposibil să existe o stare de război civil între toţi. O 
asemenea societate ar fi distrusă imediat. Ceea ce susţine 
această logică este concepţia clasică despre corpul politic ca 
o unitate autosuficientă. Scopul acestui scenariu al autode- 
vorării unei societăţi pare să fie, de regulă, acela de a de¬ 
monstra limitele egoismului şi anomiei absolute şi, prin 
urmare, imposibilitatea unei stări de natură complet rele. 
James Adair, în Istoria indienilor americani, arată că prezen¬ 
ţa populaţiei exclude existenţa canibalismului şi a sacrifi¬ 
ciilor omeneşti în Lumea Nouă. Din două una, afirmă el: 
fie scrierile lui Acosta şi ale altor călători despre turnuri de 
cranii şi mari sărbători sacrificiale sînt nişte minciuni, fie 
Peru şi Mexic ar fi trebuit să fie depopulate înainte ca ei să 
ajungă acolo 360 . 

A doua formă a opoziţiei dintre antropofagie şi popu¬ 
laţie este aceea a scenariilor declinului populaţiei. Dacă e 
adevărat că indienii caraibi au mîncat, în 12 ani, zece mii 
de oameni pe care i-au răpit de pe insula Portorico, atunci 
fără îndoială că trebuie să-i privim pe aceşti insulari drept 
inamici, susţine articolul Carne din Enciclopedia Yverdon. An¬ 
tropofagia este astfel unul din numeroasele chipuri ale vi¬ 
ciului, alături de lenevie, alcoolism şi necredinţă, care sapă 
la temelia ordinii sociale. 

în final, antropofagul şi populaţia ajung la un gen de aco¬ 
modare. în această formulă, antropofagia este doar opusă 

unei prezenţe sănătoase, civilizate, a populaţiei. Este un loc 
comun în literatura despre sălbatici că aceştia trăiesc fie izo¬ 
laţi, fie în grupuri mici. Populaţia insuficientă a Americii 
şi a altor continente a fostunul din argumentele folosite pen¬ 
tru a justifica ocuparea acestor teritorii de către europeni. 



Fig. 41. Goya, „Femeie rea " 

Din secolul al XVIII-lea însă, valenţele negative ale an¬ 
tropofagiei vor fi activate în contextul unei teorii despre cea¬ 
laltă formă a patologiei populaţiei: excesul relativ sau 
absolut. Din negativitate pură, antropofagia devine acum, 
ironic, un gen de remediu la o boală a corpului politic. în 
pamfletul lui Jonathan Swift, O modestă propunere pentru a 
împiedica copiii săracilor din Irlanda să devină o povară pentru 
părinţii şi pentru ţara lor, şi pentru a-iface utili publicului (1729), 
problema adresată este existenţa unei suprapopulaţii rela¬ 
tive de săraci, o temă constantă a reformatorilor vremii. Nu 
toate familiile irlandeze îşi pot întreţine copiii, arată Swift, 
iar pînă cînd aceştia ajung la vîrsta cînd se vor putea între¬ 
ţine prin furtişaguri ori vor putea fi vînduţi vor consuma 
degeaba substanţa utilă publicului. Un cunoscut din Ame¬ 
rica ne asigură însă că un copil tînăr şi bine hrănit este „cea 

mai delicioasă, mai hrănitoare şi mai prielnică mîncare, ca 
tocană, friptură, copt sau fiert şi, nu mă îndoiesc, ar putea 
foarte bine să fie servit şi cafricasie sau ragoust". 

Inspirat evident de Garcilasso de la Vega, Swift propu¬ 
ne ca din cei 120 de mii de copii săraci născuţi anual să fie 
puşi deoparte 20 de mii pentru „înmulţire". Cît despre cei¬ 
lalţi, „ei vor fi oferiţi spre vînzare, nu înainte ca mama să 
le dea să sugă destul în ultima lună dt să se facă plini şi graşi 
pentru a fi puşi pe masă. Dintr-un copil ar ieşi cam două 
feluri de mîncare la un chef cu prietenii, iar dnd familia mă- 
nîncă acasă, partea din faţă sau din spate va fi îndeajuns". 
Proiectul are un fel de raţionalitate economică a sa. Aface¬ 
rea ar fi profitabilă pentru părinţi, iar pielea ar putea fi trans¬ 
formată în „mănuşi admirabile pentru doamne şi ghete de 
vară pentru domnii subţiri". Cît despre Dublin, acest oraş 
ar avea de cîştigat prin înfiinţarea de măcelării cu came de 
copil, deşi recomandarea autorului este ca aceştia să fie cum¬ 
păraţi mai degrabă vii. 

Avantajele schemei ar fi multiple. Rezolvarea problemei 
copiilor săraci nu ar fi decît primul dintre acestea. Vin la 
rînd evitarea avorturilor şi diminuarea violenţei casnice, 
deoarece soţul ar fi cointeresat în soarta pîntecelui consoar¬ 
tei. Căsătoriile vor fi astfel încurajate, iar populaţia Irlan¬ 
dei va prospera. în fine, numărul papistaşilor se va reduce. 
Singurul posibil dezavantaj al propunerii ar fi pericolul ca 
populaţia să nu scadă prea mult. 

Pamfletul lui Swift este naţional şi politic în acelaşi 
timp. El este o demascare a abuzurilor engleze, dar şi a ex¬ 
ploatării rurale: marii proprietari sînt invitaţi să se serveas¬ 
că, pentru că „după ce i-au devorat pe cei mai mulţi dintre 
părinţi, ei par să aibă un drept şi asupra copiilor". 

Omul cu patruzeci de ecus (1768) al lui Voltaire este o cri¬ 
tică acidă a teoriilor fiziocratice. Ţinta sa este o lucrare foar¬ 
te cunoscută în epocă, apărută cu un an înainte la Londra, 
intitulată Ordinea esenţială şi naturală a societăţilor politice şi 
scrisă de Le Mercier de la Riviere. Ideea lui Voltaire, care 
face ca textul său să fie memorabil, este de a imagina, în ma¬ 
niera statisticii modeme, un gen de om mediu, un Jacques 

Bonhomme, al cărui venit este egal cu media statistică, res¬ 
pectiv 40 de ecus. Scopul acestei idealizări este de a testa ce 
s-ar petrece în ipoteza în care fiziocraţii ar veni la putere în 
Franţa şi şi-ar aplica teoriile lor. „Ce s-ar întîmpla dacă 
populaţia s-ar dubla?" — întreabă omul nostru. Geometrul 
răspunde cu o succesiune de scenarii precise: fie s-ar redu¬ 
ce veniturile, fie ar trebui dublată economia, fie ar trebui 
trimişi jumătate dintre oameni peste mări, în America, fie, 
în sfîrşit, ar trebui ca „jumătate din naţiune să o mănînce 
pe cealaltă" 361 . 

Argumentul lui Voltaire, despre canibalism ca o conse¬ 
cinţă a excesului de fiinţe pe o suprafaţă dată, nu este nou. 
El este cunoscut din Evul Mediu, iar în secolul al XVIII-lea 
este reluat de Raynal şi de Diderot, printre alţii. Ceea ce era 
însă o inferenţă simplă pînă în Iluminism şi nu întotdeauna 
aplicabilă precis regnului omenesc acum devine un element 
al unei ştiinţe despre populaţie, o ştiinţă care la rîndul său 
este conectată la marile teme ale dreptului natural şi ale eco¬ 
nomiei politice. Pînă în secolul al XVIII-lea, relaţia de opo¬ 
ziţie dintre canibalism şi populaţie este reversibilă. Canibalul 
poate acţiona ca agent al depopulării,însă şi populaţia (ex¬ 
cesul sau deficitul său) poate fi cauză a canibalismului. în 
a doua jumătate a secolului al XVIII-lea, această relaţie în¬ 
cepe să se dezechilibreze. Din acest moment, în contextul 
teoriilor despre populaţie, antropofagia devine dependen¬ 
tă de variaţia numărului de oameni. 

în Dicţionarul filozofic, Voltaire arată că antropofagia îşi 
are originea într-o stare de penurie care era totodată un de¬ 
ficit de populaţie. în timpurile în care nu existau naţiuni ci¬ 
vilizate s-a întîmplat cu oamenii, speculează el, ceea ce se 
întîmplă astăzi cu elefanţii, leii şi tigrii, al căror număr a di¬ 
minuat foarte mult. „în timpul în care un ţinut era puţin 
populat, oamenii [de acolo] nu aveau o cultură avansată, 
erau vînători. Obişnuinţa de a se hrăni cu ceea ce ucideau 
a făcut ca ei să-şi trateze inamicii ca pe cerbi sau mistreţi. 
Superstiţia este cea care îi face [pe oameni] să sacrifice vic¬ 
time omeneşti, necesitatea este cea care îi face să se mă¬ 
nînce." 

în Contractul social, Rousseau susţine că există o legătu¬ 
ră între climat, alimentaţie şi populaţie. în ţările mai calde 
solul este mai fertil în vreme ce în nord el este mai sărac şi 
necesită mai multă muncă. în plus, acelaşi număr de oameni 
mănîncă mai puţin în ţările calde decît în ţările reci, iar hra¬ 
na lor conţine din ce în ce mai puţină came. în fine, alimen¬ 
tele din ţările calde sînt „mai substanţiale şi mai suculente". 
Rezultă că ţările calde pot hrăni mai mulţi locuitori, ceea 
ce produce un surplus „întotdeauna în avantajul despotis¬ 
mului". Aşa se explică faptul că în sud regimurile sînt des¬ 
potice, în zona temperată moderate, iar în nord barbare. însă 
tipul de regim şi populaţia nu sînt determinate direct de ac¬ 
ţiunea climatului asupra caracterelor, ca în versiunile ante¬ 
rioare ale acestei teorii, ci prin proporţia surplusului, care 
la rîndul ei determină genul de regim şi numărul locuito¬ 
rilor săi. După Rousseau, în zonele calde mărimea surplu¬ 
sului susţine o guvernare mai mare, deci mai opresivă; în 
acelaşi timp, face ca acelaşi număr de locuitori să ocupe o 
suprafaţă mai mare. Statele devin astfel mai mari, însă mai 
puţin populate, ceea ce iarăşi sporeşte forţa guvernării în 
raport cu a supuşilor. „Ţările mai puţin populate sînt ast¬ 
fel cele mai potrivite tiraniei: fiarele feroce nu stăpînesc de¬ 
cît în deşert." 362 

Virey arată, la rîndul său, că uşurinţa vieţii din starea de 
natură ar fi produs o multiplicare a populaţiei. Astfel, oa¬ 
menii s-au răspîndit în toate zonele de climă, inclusiv aco¬ 
lo unde a fost necesar ca ei să recurgă la vînătoare şi pescuit 
pentru a se putea hrăni. în aceste condiţii, omul a devenit 
un carnivor feroce 363 . 

Marele text al teoriei populaţiei din această perioadă este 
Eseul asupra principiului populaţiei al lui Malthus. După el, 
populaţia, atunci cînd nu este limitată, creşte într-o propor¬ 
ţie geometrică în vreme ce mijloacele de subzistenţă spo¬ 
resc doar într-o proporţie aritmetică. Aceasta este tendinţa 
naturală de evoluţie a celordouă mărimi, considerate în sine. 
însă Malthus crede că există forţe („mizeria şi viciul") care 
limitează această creştere a populaţiei, forţe care sînt acti¬ 
vate, în majoritatea lor, chiar de această dinamică. în ulti- 

mă instanţă, foametea este acea putere care reduce popu¬ 
laţia, ieşită temporar din limitele sale fireşti, în acord cu po¬ 
sibilităţile unui teritoriu: „Foametea pare să fie ultima şi cea 
mai teribilă resursă a naturii. Puterea populaţiei este într-a- 
tîta superioară puterii pămîntului de a produce subzisten¬ 
ţa oamenilor, încît moartea sub un chip sau altul trebuie să 
[înceapă să] bîntuie rasa omenească. Viciile omenirii sînt 
agenţi activi şi abili ai depopulării. Ei sînt precursorii ma¬ 
rii armate a distrugerii; adesea termină ele însele această ori¬ 
bilă muncă." 364 

In prima ediţie a Eseului, din 1798, Malthus nu menţio¬ 
nează antropofagia în contextul discursului despre foame¬ 
te şi viciu. Abia în ediţia din 1803 el descoperă canibalismul 
ca unul din aceste vicii teribile din viaţa societăţilor primi¬ 
tive. Reproducînd pasajul din Raynal despre originea insu¬ 
lară a antropofagiei, el arată că problema ridicată de autorul 
francez este una universală, valabilă pentru fiecare ţară şi 
continent, pentru că „în această privinţă [a multiplicării 
populaţiei dincolo de posibilităţile de subzistenţă] întregul 
pămînt este o insulă" 365 . Abatele Raynal, crede Malthus, nu 
pare să îşi dea seama că „un trib sălbatic din America îm¬ 
presurat de inamici şi o naţiune civilizată şi numeroasă" în¬ 
conjurată de inamici sînt în aceeaşi situaţie. 

Ceea ce se întîmplă la sfîrşitul secolului al XVIII-lea cu 
argumente precum cele din Eseul lui Malthus este nu doar 
o simplificare a raporturilor dintre canibalism şi teoria popu¬ 
laţiei. în această perioadă, ideea deficitului ori excesului po¬ 
pulaţiei din starea de natură începe să fie din ce în ce mai 
puţin relevantă faţă de problema ordinii politice, pentru că 
în contextul politicilor şi instituţiilor statului modem, po¬ 
pulaţia devine un obiect maleabil al ingineriei sociale. Ast¬ 
fel, antropofagia începe să fie văzută de teoria populaţiei 
doar ca o evoluţie posibilă în condiţii speciale, cum ar fi ace¬ 
lea din unele societăţi primitive. Canibalismul privit drept 
o consecinţă a excesului de populaţie va rămîne aşadar o 
ipoteză relevantă doar în cîmpul antropologiei istorice. Dar 
chiar şi pentru această ştiinţă, ea nu mai apare ca o incar¬ 
nare eminentă a viciului, ci ca un element secundar într-un 
lanţ cauzal care este acela al mizeriei. 

Pentru economia politică a secolelor al XVIII-lea şi al 
XlX-lea dinamica populaţiei este, în fond, interesantă toc¬ 
mai pentru că ea explică mizeria — sau este explicată de 
ea. Malthus, spre exemplu, critică teoria lui Kames după care 
triburile americane nu au trecut la agricultură pentru că nu 
s-au înmulţit suficient ca să recurgă la păstorit sau cultiva¬ 
re. Dimpotrivă, aceste triburi nu s-au înmulţit deoarece au 
rămas în stadiul de vînători şi astfel au fost expuse foame¬ 
tei 366 . Insă între mizerie şi antropofagie relaţiile nu sînt 
simple. Unul din aspectele cele mai contra-intuitive ale is¬ 
toriei teoriilor despre antropofagie este dificultatea de a for¬ 
mula ipoteza foametei ca o cauză a canibalismului înţeles 
ca instituţie socială. 

Legătura dintre foamete şi canibalism nu este deloc di¬ 
rectă. La prima vedere, s-ar părea că foametea ar trebui să 
fie explicaţia privilegiată a antropofagiei. Lucrurile însă stau 
foarte diferit: pentru mulţi autori, foametea este de fapt una 
din cauzele cel mai puţin demne de consideraţie. Intre cele 
patru raţiuni posibile ale canibalismului enumerate de Sade 
în Aline şi Valcour (superstiţia, apetitul dezordonat, răzbu¬ 
nare şi rafinament depravat), foametea se distinge doar prin 
absenţa sa. Chiar şi la autorii care o menţionează, aceasta 
se întîinplă de regulă doar ca un element dintr-o constela¬ 
ţie de motive. Lipsa hranei nu produce automat canibalis¬ 
mul pentru că numeroase alte lucruri se pot întîmpla pînă 
acolo. Numărul celor care îşi dispută o bucată de mîncare 
poate scădea dramatic ca urmare a războiului, infanticidu- 
lui sau altor obiceiuri. Pînă la carnea semenului său, omul 
poate să recurgă la o mulţime de alte alimente, unele foarte 
puţin probabile. Se întîmplă ca şi cum întregul univers de¬ 
vine deodată comestibil. Călătorii veacurilor XVII-XIX des¬ 
coperă dezgustaţi o gastronomie bestială. Discutînd despre 
cele mai primitive naţiuni, Malthus arată că acestea sînt în- 
tr-o stare de foamete cronică şi umblă necontenit în căuta¬ 
rea mîncării. Pitici, scheletici şi diformi, primitivii sînt gata 
să înfulece orice. Se urcă în copaci să prindă veveriţe zbu¬ 
rătoare, ciugulesc viermii din buturugi, fac mîncare din fur¬ 
nici. Indienii americani mănîncă păianjeni, şopîrle şi un fel 

de pămînt unsuros; păstrează oasele şerpilor şi peştilor pe 
care le pisează şi le mănîncă; unii indieni au mîncat coajă 
de copac, pieile de animal cu care se acopereau sau panto¬ 
fii din picioare. în Africa, femeile sînt mai pline de riduri 
în tinereţe decît europenele la şaizeci de ani; adevărate sche¬ 
lete ambulante, cu un copil sau doi în spate, ele culeg iar¬ 
bă să se hrănească. 

La autorii clasici, foametea nu explică decît un canibalism 
accidental. Lipsa de mîncare este la originea tentaţiei cani¬ 
bale, însă această lipsă este concepută de scriitorii premo¬ 
derni ca un eveniment excepţional, ce îl afectează fie pe 
individ (adică pe naufragiat) sau o comunitate izolată (exem¬ 
plul favorit fiind asediul). Acest lucru este cu atît mai re¬ 
marcabil cu cît foametea este, pînă în secolul al XVIII-lea, 
o prezenţă normală în experienţa omului european. însă 
această foamete are ciclurile sale. Abatele Galiani, în lucrare a 
sa despre comerţul cu grîne, se referă la acele provincii „a 
căror avere este în pămînt şi a căror soartă este în ceruri". 
Mai curînd decît un produs al unui sistem economic, ea re¬ 
zultă dintr-o intersecţie a ritmurilor naturale ale activităţi¬ 
lor omeneşti. 

în secolul al XVI-lea, Cardano este primul care explică 
antropofagia sălbaticilor din Lumea Nouă pe baza a ceea 
ce pare un argument economic. Indienii ajung să mănînce 
came de om, susţine el, pentru că pămîntul este sărac în 
America şi pentru că animalele pe care le-ar putea vîna sînt 
puţine. Iluminismul este perioada în care foametea încetea¬ 
ză să mai fie o cauză simplă şi devine un element care se 
cere explicat la rîndul său. Explicaţia este necesară pentru 
că înfometarea unei populaţii este privită mai degrabă ca 
un rezultat al unei economii a mizeriei şi mai puţin ca o con¬ 
secinţă al unui lanţ de cauze exterioare unei societăţi. 

Acesta este momentul în care europenii descoperă ma¬ 
rea realitate a mizeriei economice. în textele autorilor an¬ 
tici, sărăcia este un element marginal în analiza comparată 
a naţiunilor. Distincţia între barbari şi greci nu este una de 
avere. Pînă în secolul al XVIII-lea, percepţia avuţiei Bizan¬ 
ţului, Chinei, Etiopiei, Turciei sau Indiei nu pare cuplată cu 

un diagnostic economic diferenţial. Descoperirea, în seco¬ 
lul al XVll-lea, a unor teritorii ale mizeriei în nordul Euro¬ 
pei este ocazia primelor teorii despre sărăcia sistematică şi 
despre consecinţele sale. Din cartea lui Isaac de la Peyre- 
re. Descrierea Islandei (1644) aflăm că sărăcia produce pro¬ 
miscuitate: „Fetele, care sînt foarte frumoase în această 
insulă, sînt foarte rău îmbrăcate... se culcă cu ei [cu negus¬ 
torii germani] pentru pîine, biscuiţi sau alte lucruri de foar¬ 
te mică valoare. Chiar taţii îşi prezintă fiicele lor străinilor." 367 
însă această sărăcie nu e una fundamental rea. Islandezii 
lui La Peyrere locuiesc în cabane precum cele din Bucolice¬ 
le lui Virgiliu, fără medici şi medicamente, şi pot să trăias¬ 
că pînă la 100 de ani. Pentru Shefferius, în Istoria Laponiei 
(1674), laponii sînt atît de săraci încît regele Suediei s-a gîn- 
dit că este „prea scump" să le declare un război public. El 
a preferat să-i trateze ca pe „fiare sălbatice" şi să promită 
guvernarea asupra lor acelui particular care îi va cuceri 368 . 
In cartea lui Robert Molesworth, O descriere a Danemarcei 
(1694) găsim o teorie complexă despre mizerie. Despotis¬ 
mul, arată el, produce sărăcie, în vreme ce libertatea adu¬ 
ce prosperitate. Danezii au ajuns într-o situaţie mai jalnică 
decît aceea a sclavilor negri din Barbados, pentru că au tre¬ 
cut de la o regalitate electivă la una absolută şi arbitrară. 
Mizeria lor îi împinge să consume alimente ieftine cum ar 
fi peştele sărat, motiv pentru care crizele de apoplexie sînt 
foarte frecvente: „Cu greu poţi să treci pe străzile din Co¬ 
penhaga fără să vezi una sau două din aceste creaturi tă- 
vălindu-sepe jos, cu spume la gură şi cu un cerc de gură-cască 
împrejur." 369 Totuşi, la nici unul din aceşti autori sărăcia lu¬ 
cie nu este asociată cu canibalismul. Doar în contextul com¬ 
paraţiei dintre economia europenilor şi cea a sălbaticilor o 
asemenea concluzie poate să fie formulată, pentru că între 
cele două este descoperită, în secolul următor, o diferenţă 
de natură. 

Enciclopedia Yverdon (articolul Carne) arată că de vină pen¬ 
tru canibalism e vînătoarea, care îi ţine în sărăcie pe indieni. 
Prada şi vînătorul sînt la fel de sălbatice. Pentru de Pauw, 
el este produs de „necesitatea dură" a vieţii sălbatice. Aceeaşi 

teorie apare la Voltaire, în Eseu despre moravuri. De vină pen¬ 
tru antropofagia cîtorva popoare din America este răzbuna¬ 
rea şi foametea. Foametea, la rîndul său, este produsă de 
deficitul cronic de hrană, o consecinţă a climatului şi pămîn- 
tului sărac. Această ariditate a mediului produce atît foame¬ 
tea extremă cît şi un deficit de populaţie 370 . împotriva lui 
Robertson, care a susţinut că antropofagia îşi are originea 
în pasiunea răzbunării, Malthus arată că aceasta trebuie să-şi 
aibă originea în „nevoia extremă", însă apoi ar fi putut con¬ 
tinua „din alte motive". „Pare că cel mai rău compliment 
adus naturii omeneşti şi stării sălbatice este să atribuim aceas¬ 
tă masă oribilă unor pasiuni maligne... mai curînddecît ma¬ 
rii legi a supravieţuirii [self-preservation]." 371 


Fig. 42. Theodor de Bry, 
gravură cu vînători din Lumea Nouă 

Ceea ce explică antropofagia pentru aceşti autori este sis¬ 
temul economiei sălbatice, care duce cu fatalitate la mize¬ 
rie şi foamete generalizată. Adam Smith observă, în Avuţia 
naţiunilor, că viciul şi foametea sînt consecinţele unei eco¬ 
nomii simple, unde diviziunea muncii, proprietatea priva¬ 
tă şi acumularea financiară sînt necunoscute. Aceasta este 

o economie diferită de cea a Europei contemporane, însă 
cîtă vreme dreptul natural reţine starea de natură şi pe săl¬ 
baticii săi locuitori ca un prim moment al formării şi evo¬ 
luţiei societăţii, această ordine economică trebuie cu necesitate 
înscrisă într-o istorie a tipurilor de organizare economică, 
în secolele XVIII-XIX, aceasta ia forma unei teorii a succe¬ 
siunii stadiilor sociale, în care primitivismul bazat pe vînă- 
toare este succedat de barbaria caracterizată de creşterea 
animalelor, de stadiul agrar şi, în fine, de acela „comercial". 
Importanţa acestei scheme va intra în declin în a doua ju¬ 
mătate a secolului al XlX-lea, nu înainte ca ea să lase în urma 
sa o imagine durabilă, aceea a canibalismului ca produs al 
circumstanţelor unei economii a mizeriei. 



ORIGINILE 

DOCTRINEI COMUNISTE 


Comunismul primitiv 

Să ne imaginăm o societate în care toţi sînt egali şi liberi, 
unde nu există autoritate de stat şi nici delicte, unde pro¬ 
prietatea privată e necunoscută şi unde fiecare are suficient 
pentru nevoile sale, unde nu există bani, unde oamenii sînt 
sănătoşi, robuşti şi trăiesc peste o sută de ani, unde nu este 
nevoie să munceşti, unde sînt practicate plăcerile cele mai 
diverse, unde femeile sînt la dispoziţia oricui are poftă de 
ele şi de unde religia a fost izgonită. 

O utopie comunistă? Posibil, dacă ne plasăm în orizon¬ 
tul aşteptărilor socialismului secolului al XlX-lea. însă pînă 
în secolul al XVlII-lea în descrierea de mai sus un cititor ar 
fi identificat mai degrabă trăsăturile unei societăţi de cani¬ 
bali. Cum se face că un set de caracteristici specifice tribu¬ 
rilor de antropofagi au fost transferate unui ideal politic? 

Socialismul, ori comunismul, se formează ca ideologie 
politică modernă în prima jumătate a secolului al XlX-lea. 
(în această perioadă, cei doi termeni trimit la aceeaşi doc¬ 
trină, deci îi vom folosi acum fără să ţinem seama de dife¬ 
renţele de accent apărute mai ales în doua parte a secolului 
al XX-lea). Acesta este un proces complex care poate fi de¬ 
scris concis, pentru scopurile discuţiei noastre, ca unul în 
care doctrinele mai vechi ale egalitarismului radical sînt re- 
interpretate în contextul instituţiilor statului modem. 

Aceste doctrine ale egalitarismului radical au o istorie 
considerabilă. Pînă în secolul al XVII-lea, ele sînt de inspi¬ 
raţie religioasă, reverii ale unei epoci de aur care ar fi exis¬ 
tat în trecut şi a cărei instaurare este iminentă. Comunismul 
ţărănesc al Evului Mediu este o asemenea viziune, în care 
asupritorii fără Dumnezeu vor fi exterminaţi, iar drept-cre- 

dincioşii vor stăpîni pămîntul transformat într-un paradis. 
In epoca Revoluţiei engleze secta „nivelatorilor" [ Levellers ] 
reînvie idealurile pioase ale egalităţii. Tot în acest domeniu, 
al surselor religioase ale egalitarismului extrem, trebuie să 
amintim şi experienţa monahală. Mînăstirea este un model 
timpuriu al unei societăţi fără proprietate privată, iar criti¬ 
ca avuţiilor şi a îmbogăţirii este o temă constantă a teolo¬ 
gilor, mai ales a celor franciscani. 

în secolele XVII şi XVIII cea mai importantă sursă a idei¬ 
lor de egalitate socială este însă una seculară: experienţa so¬ 
cietăţilor extra-europene. Occidentul descoperă în această 
perioadă, cu o considerabilă uimire, o mulţime de popoa¬ 
re care nu cunosc autoritatea politică. în faţa acestei absen¬ 
ţe, reacţiile savante pot fi reduse la două. Pe de o parte, sînt 
cei care socotesc că lipsa guvernării înseamnă doar sălbă¬ 
ticie sau barbarism. Viziunile despre o stare de natură rea, 
proprie sălbaticilor, aparţin acestei categorii. însă nu puţini 
sînt aceia care găsesc că absenţa autorităţii şi a instituţiilor 
politice, cel puţin în formele lor tradiţionale, are aspecte po¬ 
zitive. Ceea ce fascinează cel mai mult este libertatea aproa¬ 
pe absolută a sălbaticilor. Fără un aparat al guvernării, 
aceşti oameni trăiesc, în opinia celor care îi observă, într-o 
stare de libertate şi egalitate fără nici un fel de echivalent 
în Europa. Numeroase scrieri pun în contrast modul de via¬ 
ţă al sălbaticilor cu acela al europenilor şi găsesc că acesta 
din urmă, în caz de comparaţie, e inferior. Apare acum o în¬ 
treagă literatură subversivă, de exaltare a virtuţilor sălbati¬ 
cului. Iar virtuţi el pare că are destule. Este liber şi demn, 
nu cunoaşte superiori ori inegalitatea proprietăţii private, 
este puternic, nu crede în superstiţii (mai ales în cele creş¬ 
tine), are un trai îndestulat. Desigur, lista presupuselor haruri 
ale sălbaticului variază în funcţie de gradul de entuziasm 
al autorului şi de scopurile sale precise. Astfel, nu toţi auto¬ 
rii găsesc că sălbaticii trăiesc în abundenţă, însă chiar şi în¬ 
tre cei care admit că ei sînt săraci sînt destui care cred că sărăcia 
aceasta este virtuoasă, rezultat al faptului că ei se limitea¬ 
ză să-şi satisfacă nevoile vitale, un lucru de altfel remarca- 

bil în sine pentru că el e departe de a fi asigurat pentru o 
bună parte a europenilor acelei vremi. 

Ceea ce însă nu a fost observat, după ştiinţa mea, de is¬ 
toricii ideilor egalitarismului extrem, este că nu orice socie¬ 
tate primitivă corespundea precis acestui set de trăsături: 
libertate, egalitate şi absenţa guvernării şi proprietăţii. Mul¬ 
te teritorii ale primitivismului, între care Africa, nici nu au 
fost considerate din perspectiva idealului egalitarist. De re¬ 
gulă, incarnarea egalitarismului şi a libertăţii extreme este 
societatea sălbaticilor antropofagi din America şi, ocazio¬ 
nal, aceea a primitivilor din insulele Pacificului. Bun sau rău, 
sălbaticul protocomunist este un canibal. 



Fig. 43. Theodor de Bry, „Consiliu de stat al indienilor" 


Cea mai veche reprezentare a canibalilor americani, care 
datează din 1505, înfăţişează un sălbatic ce roade un braţ 
de om, în vreme ce alte părţi ale corpului sînt gătite pe foc. 
Textul care însoţeşte imaginea asociază antropofagia, anar¬ 
hia, anomia, promiscuitatea, incestul şi comunismul: „Nici 
unul dintre aceştia nu posedă nimic al lui; tot ce au este co¬ 
mun, iar bărbaţii au ca soţii pe acelea de care le place, fie 
că le sînt mame, surori sau prietene. Se luptă [mereu] unul 




ORIGINILE DOCTRINEI COMUNISTE 293 

cu altul. Se mănîncă unul pe altul, chiar şi pe aceia care sînt 
[doar] răniţi, şi agaţă carnea la afumat. Trăiesc pînă la o sută 
cincizeci de ani. Nu au guvernare." 372 Cu excepţii rare pre¬ 
cum Fourier, un optimist patologic care mai credea că după 
stabilirea unei ordini colectiviste gheţurile polare se vor topi 
şi oceanele se vor transforma în limonadă, longevitatea este 
singurul merit al schemei pe care propagandiştii de mai tîr- 
ziu ai sistemului proprietăţii publice l-au trecut cu vederea. 

Caracteristicile societăţii canibale sînt rareori considera¬ 
te separat una de alta. De obicei ea este descrisă de un set 
de trăsături aproape constant. Libertatea şi egalitatea sînt 
doar cele mai evidente dintre acestea. Antropofagii sînt emi¬ 
namente eligibili pentru traiul în afara statului pentru că 
ei sînt cei mai apropiaţi de modul de viaţă animalic. Starea 
lor este una de libertate naturală, în care nu există autori¬ 
tate şi superiori. în societatea canibalilor, fiecare se condu¬ 
ce doar după propriile apetite, fără să se teamă de o lege 
superioară. 

în acelaşi timp, antropofagii sînt descrişi aproape inva¬ 
riabil ca trăind într-o stare de comunism al proprietăţii. Ei 
ignoră proprietatea privată şi tot ceea ce au ei stăpînesc în 
comun. Jean Struys pretinde că s-a întîlnit cu asemenea co¬ 
munişti avant la lettre: „Nu posedă nimic al lor şi ceea ce ei 
fură de la străini aduc, cu bună-credinţă, în patrimoniul co¬ 
mun, asupra căruia au toţi acelaşi drept." Raţiunea pentru 
care primitivii în general şi antropofagii în special sînt con¬ 
sideraţi ca neavînd proprietate privată este dublă. Comu¬ 
nismul sălbatic este atestat de călători, care nu recunosc în 
societatea primitivilor proprietatea în formele sale europe¬ 
ne. Dar este mai probabil ca această idee despre comunis¬ 
mul primitivilor să fie o reconstrucţie savantă, rezultat al 
unui proces deductiv. în dreptul natural, proprietatea pri¬ 
vată are, în esenţă, două mari forme: proprietatea bazată pe 
dreptul primului ocupant şi proprietatea „prin convenţie", 
altfel spus, aceea stabilită pe baza legilor pozitive. însă chiar 
şi cea mai veche dintre acestea, aceea bazată pe ocupaţie, 
are nevoie de un gen de garanţie legală, altminteri ea este 
instabilă. Concluzia logică este că în starea de natură, adi- 

că o stare caracterizată de absenţa oricărui superior legal, 
proprietatea privată nu poate să existe ori este redusă la for¬ 
me perfect elementare, precum dreptul de proprietate asu¬ 
pra propriei munci. Din punctul de vedere al teoriei 
dreptului natural aşadar, o societate absolut primitivă este 
în mod necesar una fără proprietate privată. 

O asemenea societate şi aceea europeană, bazată pe pro¬ 
prietate, trebuie să fi părut diametral opuse, după cum re¬ 
zultă dintr-o poveste pe care Montaigne o relatează în Despre 
canibali: un şef al acestor sălbatici este întrebat, după o vi¬ 
zită la Rouen, ce i s-a părut mai remarcabil acolo. El răspun¬ 
de că nimic nu l-a mirat mai mult decît contrastul pe care 
l-a observat pe străzile oraşului între cei bogaţi, graşi şi bine 
îmbrăcaţi, şi majoritatea trecătorilor, slabi, mizerabili şi să¬ 
raci. Şeful indian nu putea să priceapă cum se face că cei 
săraci şi mulţi nu sar la gîtul celor bogaţi şi nu le dau foc 
la case. Lupta de clasă nu a aşteptat apariţia proletariatu¬ 
lui pentru a fi teoretizată. Chiar şi ideea unei revoluţii a ce¬ 
lor oprimaţi este prezentă în literatura despre sălbatici. în 
Istoria celor două Indii, Raynal susţine că libertatea din Ame¬ 
rica este singura autentică. în optica sa, uciderea stăpînilor 
europeni este asimilabilă emancipării de tiranie: „Toţi oa¬ 
menii vorbesc despre libertate, însă numai sălbaticii o po¬ 
sedă. Nu este doar opinia unei întregi naţiuni, este individul 
acela care cu adevărat este liber. Sentimentul independen¬ 
ţei sale este la lucru în toate gîndurile şi acţiunile sale... El 
nu poate decît să-şi urască stăpînul şi să-l ucidă." 373 

Un aspect frapant al acestei proprietăţi comune este co¬ 
munismul femeilor. Şi acesta decurge în mod necesar din 
esenţa societăţii primitive, aşa cum este ea cunoscută de 
dreptul natural. Dacă e adevărat că familia este privită pînă 
în secolul al XVIII-lea ca cea mai veche şi cea mai natura¬ 
lă formă de asociere, nu e mai puţin adevărat că unii fi¬ 
lozofi cercetează dacă nu cumva în unele stadii primitive 
familia era inexistentă iar oamenii trăiau o viaţă, brutală, 
ca indivizi separaţi ori în cete, unde femeile erau pose¬ 
date în comun. Iarăşi, literatura de călătorie este cea care 
a furnizat probe ale comunităţii femeilor. în prima sa călă- 

torie în America, Columb descoperă o insulă a „amazoa¬ 
nelor" care trăiesc separat de bărbaţi, limitîndu-se la vizi¬ 
te pe furiş, noaptea. 

Un alt aspect al comunismului şi al egalităţii absolute 
este lipsa de interes pentru muncă. în vreme ce munca, de 
un fel sau altul, este un fel de blestem al omului european 
de care acesta e incapabil să scape, sălbaticii par să trăias¬ 
că într-un fel de indiferenţă şi torpoare. Unii scriitori cred 
chiar că sălbaticii trăiesc într-un fel de paradis al abunden¬ 
ţei naturale, în care munca aproape că nu este necesară. 

Cel mai bizar aspect al acestui comunism sălbatic este 
acela care priveşte carnea de om ca proprietate a întregu¬ 
lui grup. Aceasta este o idee care nu apare numai în legă¬ 
tură cu antropofagii americani, deci unele din sursele ei 
trebuie căutate altundeva decît în literatura de călătorie. Ma¬ 
rinarii naufragiaţi sînt menţionaţi şi ei ca avînd obiceiul de 
a diviza egal carnea; şi despre lupi se crede că împart egal 
prada. Canibalii din America sînt frecvent prezentaţi ca îm¬ 
părţind în mod egal carnea. 

In fine, din acest portret al comunismului nu trebuie să 
lipsească ateismul. Pentru omul secolului al XVI-lea, ateul 
era un personaj atît de monstruos încît chiar imaginarea lui 
este aproape imposibilă. Cît despre ideea unei societăţi de 
atei, aceasta este văzută ca un fel de contradicţie logică. Le¬ 
gile presupun religia, iar absenţa religiei ar duce la absen¬ 
ţa legilor, deci şi a societăţii. De aceea sugestia iezuiţilor, în 
secolul al XVII-lea, după care chinezii ar fi un asemenea po¬ 
por de atei, stîmeşte o furtună, după cum tot cu proteste 
este primită speculaţia lui Bayle, după care o societate de 
atei virtuoşi este imaginabilă. Dar înainte de chinezi şi de 
ateii libertinilor, europenii descoperă, mai ales în America, 
popoare care nu par să aibă nici un fel de cult şi care par 
să corespundă cu speculaţiile filozofilor despre viaţa bes¬ 
tială. Un timp, despre aceşti sălbatici se întreţine ideea că 
sînt superstiţioşi şi idolatri ori că practică o religie natura¬ 
lă. însă numeroşi autori ajung să sesizeze că un sălbatic in¬ 
tegral nu poate fi altceva decît un ateu. El ajunge uneori 
întîiul personaj al luptei antireligioase: liberi de superstiţii. 



296 


FILOZOFUL CRUD 


antropofagii sînt prezentaţi ca persecutînd şi chiar mîncînd 
pe misionarii care vin să-i creştineze. 

Dintre caracteristicile care mai tîrziu vor defini ideolo¬ 
gia şi grupurile revoluţionare moderne, singura ce nu este 
asociată cu comunităţile de canibali este aceea a conspira¬ 
tivităţii. Este un loc comun al literaturii despre sălbatici că 
ei sînt vicleni şi că ştiu să păstreze un secret, însă nu găsim 
aici nimic echivalent cu teoria secretului şi conspiraţiei care 
este formulată în legătură cu idealurile politice revoluţiona¬ 
re, mai întîi în lojile masonice radicale din perioada imediat 
premergătoare Revoluţiei Franceze. în secolul al XlX-lea, 
această teorie a ajuns o componentă esenţială a tacticii re¬ 
voluţionare. Chiar dacă are şi ea surse speculative, conspi¬ 
rativitatea este însă, în bună măsură, un răspuns la necesităţile 
pragmatice ale luptei politice modeme. Ea nu este parte a 
substanţei utopiei comuniste şi de aceea ea nu joacă decît 
un rol marginal în istoria originilor profunde ale ideologiei 
comuniste. 

Egali, liberi, comunişti integrali şi atei: aceştia sînt cani¬ 
balii, aşa cum îi cunoaşte publicul european în secolele al 
XVII-lea şi al XVIII-lea. Cum se face că aceste trăsături au 
fost apoi folosite pentru a descrie un ideal de societate ci¬ 
vilizată? Există oare o relaţie genetică între literatura despre 
canibali şi primele planuri pentru o societate comunistă? 

Veriga lipsă 

Răspunsul nu este dificil de aflat dacă realizăm că ima¬ 
ginea canibalului nu este neapărat una directă, nemediată, 
cît, mai ales, una artificială, proiectată de optica complexă 
a teoriei drepturilor naturale. Starea de natură ori, dacă pre¬ 
ferăm, democraţia primitivă este o stare ale cărei caracte¬ 
ristici sînt derivate speculativ ori prin apelul la autorităţile 
clasice. Desigur, este important că există descrieri ale săl¬ 
baticilor şi antropofagilor care să confirme tezele filozofi¬ 
lor. La rîndul ei însă, literatura despre canibal vehiculează 
imagini, idei, argumente şi valori ale dreptului natural cla¬ 
sic şi modem. 

în istoria filozofiei politice, antropofagul a fost foarte rar 
asociat cu instituţia proprietăţii private. Nici egoismul său 
absolut, nici capacitatea sa totală de dominaţie şi de con¬ 
sum privat nu l-au destinat pentru rolul de apologet al in¬ 
dividualismului şi al proprietăţii individuale. Doar unele 
pasaje din cinici şi stoici ar putea să legitimeze canibalis¬ 
mul pe baza unor drepturi strict individuale. 

între şcoala filozofiei cinice şi primele reprezentări mo¬ 
derne ale canibalilor este o anumită legătură. Numiţi după 
faptul că duceau o viaţă în afara normelor sociale, aseme¬ 
nea clinilor, cinicii au fost exemplul favorit de filozof rustic, 
în Evul Mediu, dincolo de marginile Europei trăiesc chino- 
cefalii, creaturile antropofage cu cap de cîine, iar o dată cu 
Columb, sînt descoperite în insulele Caraibe rudele lor cu 
faţă umană, canibalii. Am văzut deja că o parte din litera¬ 
tura modernă despre canibali este o reciclare a imaginilor 
antice despre popoare de antropofagi. în epoca modernă, 
descrierile societăţii canibale se înmulţesc, devin mai deta¬ 
liate şi mai conectate la marile teme ale teoriei politice şi mo¬ 
rale. Această abundenţă va fi exploatată apoi de unii autori 
în beneficiul unor idei radicale. 

Veriga lipsă între literatura despre canibali şi primele di¬ 
sertaţii în favoarea comunismului politic este un grup de 
lucrări în care sînt justificate unele aspecte ale societăţii săl¬ 
batice, în special libertatea, egalitatea şi comunismul proprie¬ 
tăţii, în vreme ce instituţiile politice, autoritatea, inegalitatea 
şi proprietatea privată sînt condamnate. Practica antropo¬ 
fagiei nu este întotdeauna menţionată, probabil din raţiuni 
tactice, cu toate că aceasta era o caracteristică notorie a so¬ 
cietăţilor discutate. 

Una din primele de acest tip este cartea baronului de La- 
hontan. Publicată mai întîi în 1702 şi apoi reeditată de Ni- 
colas Gaudeville, în 1705, într-o versiune încă şi mai radicală, 
ea a stîrnit scandal imediat după apariţie 374 . Concepută ca 
un dialog între un huron şi un european, ea face elogiul so¬ 
cietăţii primitive şi critica societăţii europene. Sălbaticul-fi- 
lozof îl îndeamnă constant pe interlocutorul său de peste 
ocean: „Frate, fă-te huron!" El susţine că europenii ar trăi 

mai fericiţi dacă ar renunţa la distincţia dintre „al meu" şi 
„al tău". Toate clişeele despre societatea primitivă sînt pre¬ 
zente aici, cu excepţia unuia. Nici indianul şi nici partene¬ 
rul său de dialog nu amintesc ceea ce probabil nici un cititor 
cultivat din acea perioadă nu ignoră: anume că huronii sînt 
canibali. 

înaintea lui Lahontan, Rochefort arată despre canibalii 
din Caraibe că, spre deosebire de asiaticii din Java, „care nu 
pot discuta nici cu propriul lor frate fără un pumnal în mînă", 
aceştia trăiesc în armonie, toate interesele lor fiind comu¬ 
ne. Casele lor nu au uşi cu zăvoare, însă spre deosebire de 
spartani, cu care Rochefort îi compară constant, ei nu cu¬ 
nosc furtul, iar dacă le lipseşte ceva din colibă sînt de păre¬ 
re că „un creştin a trecut pe aici!" Iau masa în case comune 
şi mănîncă mîncăruri foarte gustoase. Sînt poligami, fieca¬ 
re are atîtea femei cîte merită. Caraibii trăiesc liberi, fără am¬ 
biţie, dispreţuind aurul, precum vechii spartani. Se mulţumesc 
cu ce le dă natura. Sînt „incomparabil mai graşi şi mai bine 
dispuşi decît noi" 375 . 

Diderot ne prezintă viaţa paradiziacă a locuitorilor din 
insulele Pacificului. Ei trăiesc în acord cu principiile natu¬ 
rii, pe care se pare că europenii le ignoră. Femeile se dau 
oricui, bărbaţii nu ascultă de nimeni pentru că nu au gu¬ 
vernare sau legi scrise, nu cunosc inegalitatea de avere şi 
nici pe aceea de rang. Un bătrîn tahitian îi pune în dificul¬ 
tate pe europenii care încearcă să demonstreze că societatea 
lor este superioară. Nici Diderot nu dă atenţie canibalismu¬ 
lui nativilor, deşi în perioada în care el scrie sînt numeroa¬ 
se relatările care menţionează antropofagia insularilor din 
Pacific. 

Rousseau este însă, prin influenţa şi prin ingeniozitatea 
sa, exemplul extrem al acestor teorii care exaltă instituţiile 
societăţii canibale în vreme ce trece sub tăcere ori neagă an¬ 
tropofagia. în Discurs despre originea inegalităţii, el întoarce 
teoria stării de natură cu susul în jos. Filozofii dreptului na¬ 
tural ne vorbeau despre omul sălbatic atunci cînd ei de fapt 
descriau omul civil, crede el 376 . Nici unul dintre aceştia nu 
a ajuns să descrie corect starea de natură, pentru că ei nu 

au făcut decît să „transporte în starea de natură ideile pe 
care le-au găsit în societate". Pasiunile pretinse ale omului 
natural nu ar fi decît cele ale omului civil: orgoliu, dorin¬ 
ţe, nevoi, aviditate, opresiune. 


Fig. 44. Theodor de Bry, „Femei din Lumea Nouă" 


Ceea ce Rousseau propune este „să începem prin a da 
la o parte faptele, pentru că ele nu privesc în nici un fel ches¬ 
tiunea [naturii stării de natură]". în locul acestora, el sub¬ 
stituie ceva despre care pare să creadă că este o abordare 
mai solidă din punct de vedere metodologic: „raţionamen¬ 
te ipotetice şi condiţionale". Aceste raţionamente îl conduc 
pe Rousseau la ideea că omul natural era o fiinţă bună, să¬ 
nătoasă şi pacifică. El e robust precum spartanii, gîndeşte 
puţin, doarme mult, trăieşte singur, are simţurile ascuţite 
încît vede cu ochiul liber ceea ce europenii văd doar cu 
ocheanul şi „bea rachiul european ca pe apă". E preocupat 
doar de propria conservare. 

Din tratatele dreptului natural ştim că acest sentiment 
legitim al propriei conservări este punctul de plecare de la 
care se construieşte o întreagă cazuistică a actelor extreme 
care include şi antropofagia. Planul lui Rousseau, în Discurs 



300 


FILOZOFUL CRUD 


despre originea inegalităţii, este de a demonstra că, dimpotri¬ 
vă, popoarele civilizate sînt cele mai depravate. Civilizaţia, 
şi nu starea de natură, se bazează pe crimă: nenumăraţi oa¬ 
meni au pierit în războaie, în naufragii, consumînd băuturi 
falsificate sau „monstruoase amestecuri de alimente". Na¬ 
tura „ne face să plătim scump dispreţul cu care îi tratăm lec¬ 
ţiile". Ordinea civilă înseamnă „asasinate, otrăviri, hoţii la 
drumul mare... avorturi"; chiar pedepsirea crimelor contri¬ 
buie la această decădere, pentru că „dublează pierderea su¬ 
ferită de specia omenească". Starea de natură hobbesiană 
este transferată de Rousseau în sînul societăţii politice. Oa¬ 
menii civilizaţi au „gusturi brutale şi depravate, gusturi pe 
care sălbaticii şi animalele nu le cunosc niciodată" 377 . 

Problema e că faptele sînt destul de rezistente la acest 
gen de speculaţii. Pasul următor, aşadar, este negarea lor 
selectivă. Sălbaticii din Caraibe (altfel spus, canibalii) s-au 
îndepărtat cel mai puţin de starea de natură dintre toate po¬ 
poarele existente, afirmă Rousseau 378 . Numai că aceşti ce- 
tăţeni-model ai naturii nu pot fi antropofagi. Călătorii 
moderni, pretinde autorul nostru, au arătat că în multe in¬ 
sule din Caraibe locuitorii mor dacă mănîncă came 379 . 

Rousseau construieşte un ideal de societate care este in¬ 
spirată din descrierile stării naturale. Problema sa, şi a ma¬ 
jorităţii celor care exaltă omul natural, este că starea cea mai 
naturală — cel puţin în limitele teoriei dreptului natural — 
pare aceea a caraibilor antropofagi. Soluţia sa, ca şi a altora, 
este să nege sau să ignore că aceştia sînt antropofagi şi să se 
refere doar la egalitatea, libertatea şi socialismul natural. 

In cazul lui Radicati, antropofagia apare în contextul unei 
argumentaţii în favoarea egalităţii şi libertăţii, însă relaţia 
lor este una exterioară. Povestea canibalilor moderni din Cu¬ 
legere de piese curioase asupra subiectelor celor mai interesante 
este relatată de personajul „Zelim Musulmanul", „tradusă 
din arabă", şi tipărită la Roma de „Nicolas Machiavel". Ea 
însoţeşte alte cîteva piese radicale, cum ar fi o Istorie pre¬ 
scurtată a preoţimii şi Discursuri morale şi politice. în acestea din 
urmă, Radicati propune, printre primii în istoria ideilor po¬ 
litice, o guvernare perfect seculară şi comunistă. După ce 

expune schema clasică a regimurilor politice, el arată că de¬ 
mocraţia este „cea mai veche şi cea mai convenabilă con¬ 
diţiei naturale şi libertăţii omenirii" 380 . Democraţia la care 
se referă el este destul de diferită de democraţia anticilor, 
fiind un regim bazat pe „consimţămîntul general al poporu¬ 
lui" administrat central, unde oamenii sînt egali în „noble¬ 
ţe, putere şi bogăţie" şi unde autoritatea suverană propagă 
cu vigoare o ideologie seculară. Un ingredient esenţial al 
acestui regim este nu simpla egalitate de avere, ci elimina¬ 
rea proprietăţii private: „... trebuie ca toate bunurile să apar¬ 
ţină Republicii, şi ea, ca mamă bună a poporului, să le 
împartă fiecăruia după nevoile sale. în acest fel nimeni nu 
va fi obligat să cerşească şi nimeni nu va mai avea un sur¬ 
plus. Conform acestor maxime se poate stabili şi conserva 
o guvernare populară. însă dacă acestea nu vor fi respec¬ 
tate, şi dacă se va permite reintroducerea în societate a aces¬ 
tor cuvinte meum & tuum, ruina sa este inevitabilă. Iată de 
ce nu trebuie să se tolereze niciodată aceste expresii: «bunul 
meu», «mama mea», «copiii mei», «fraţii şi surorile mele», 
pentru că ele sînt incompatibile cu natura unei guvernări 
democratice" 381 . Pentru Radicati, ca şi pentru alţi radicali, 
eliminarea proprietăţii private trebuie efectuată la un nivel 
încă şi mai fundamental decît acela al proprietăţii asupra 
lucrurilor. 

Volumul lui Radicati este astfel un amestec de teme tra¬ 
diţionale — nu întotdeauna conectate organic — şi de idei 
modeme. între copertele lucrării sînt aduse împreună teme¬ 
le antropofagiei, ateismului (sau cel puţin anticreştinismu- 
lui), egalităţii, absenţei proprietăţii private şi comunismului 
sexelor. Din această reţetă, nu lipseşte canibalismul. în afa¬ 
ră de povestea lui „Zelim", Radicati mai include un plagiat 
al satirei lui Swift, O propunere modestă, în care este avansa¬ 
tă ideea reglării populaţiei prin consumarea copiilor săraci. 

La literatura de călătorie, la pamfletele radicale şi la spe¬ 
culaţiile filozofice se mai adaugă, în secolele al XVII-lea şi 
al XVIII-lea, literatura despre piraţi ca una din sursele idei¬ 
lor despre egalitarismul extrem. Pirateria devine la începu¬ 
tul epocii modeme, înainte de a fi eliminată la începutul 



302 


FILOZOFUL CRUD 


secolului al XlX-lea, o instituţie importantă, care dobîndeş- 
te uneori chiar o sancţiune oficială. Nu este o simplă coin¬ 
cidenţă faptul că principala arie de activitate a piraţilor este 
zona Caraibelor şi Antilelor. Societăţile de piraţi prezintă 
unele din caracteristicile frecvent asociate cu indienii cani¬ 
bali: infractori împotriva legii naţiunilor, cruzi, atei, sodo¬ 
miţi, obsedaţi de băutură şi jocuri de noroc. Insă cea mai 
frapantă trăsătură a acestor societăţi este aceea a egalitaris¬ 
mului. Unii piraţi au alcătuit, după cît se pare, asociaţii ega¬ 
litare, libere în felul lor, în care proprietatea era împărţită 
egal sau era socotită comună. în Istoria aventurierilor flibus- 
tieri, Exemelin ne spune că aceştia se socoteau un fel de „fraţi 
ai coastei [maritime]"; el descrie ritualuri elaborate de îm¬ 
părţire a prăzii şi a cheltuielilor. Ei par să fi cunoscut şi un 
gen de comunism al femeilor numit matelotage, în care o fe¬ 
meie este trasă la sorţi între doi piraţi, aceştia culcîndu-se 
„alternativ" cu ea 382 . Un grup de piraţi ar fi stabilit în jurul 
anului 1690 o colonie în Madagascar numită Libertalia, unde 
proprietatea era comună, iar guvernarea democratică 383 . 

Nu este imposibil ca unele dintre sursele ideilor comu¬ 
niste să fi fost locale şi pragmatice mai curînd decît livreşti. 
Cel mai citat exemplu este al obştii săteşti a slavilor, despre 
care mulţi radicali ruşi (Herzen şi Bakunin, între alţii) sus¬ 
ţin că a fost egalitară şi comunistă. Realitatea satului rus pare 
să fi fost alta, însă este clar că idei utopice comuniste cir¬ 
culau în folclorul rus, influenţînd şi practicile unor secte re¬ 
ligioase ortodoxe. Pînă la sfîrşitul secolului al XlX-lea s-au 
organizat chiar şi expediţii care să găsească aceste ţinuturi 
mitice, Belovode, Nutland sau Kitezh 384 . Dar dacă aceste spe¬ 
culaţii sînt un produs exclusiv al spiritului rus, aceasta este 
o chestie departe de a fi stabilită. Prima atestare tipărită a 
acestor legende este din 1807, iar ţinuturile sînt situate de 
regulă „dincolo de apă", ceea ce sugerează că relatările de¬ 
spre ele s-ar putea să fie ecouri ale literaturii de călătorie 
despre societăţile egalitare din America. 

Toată această constelaţie de texte despre anarhia comu¬ 
nistă a sălbaticilor constituie un mare rezervor de imagini 
şi de argumente care vor fi utilizate mai tîrziu de doctrina- 

rii comunismului modern. Acest transfer ideologic va fi fa¬ 
cilitat de existenţa acelor scrieri în care societatea sălbatică 
este propusă ca un ideal superior celei europene. Insă pa¬ 
sul decisiv este făcut abia o dată cu apariţia unor proiecte 
de reformă fundamentală a societăţii politice occidentale în 
acord cu legislaţia naturală pe care antropofagii au făcut-o 
vizibilă. 

Atacul asupra dreptului de proprietate 

In 1780 apare clandestin, probabil la Paris, o lucrare ano¬ 
nimă cu titlul Cercetări filozofice asupra dreptului de proprie¬ 
tate considerat în natură. Ea aparţinea tînărului Brissot de 
Warville şi este o discuţie despre canibalism pe fondul te¬ 
oriei dreptului natural, un tratament pur speculativ, lipsit 
aproape complet de referinţe savante, în care Brissot încear¬ 
că să deducă o întreagă teorie a proprietăţii pornind de la 
fizica particulelor în mişcare. Toate fiinţele trebuie să se hră¬ 
nească pentru a exista, iar de aici filozoful nostru deduce 
că există un drept de proprietate al fiecărei fiinţe vii faţă de 
ceea ce îi este necesar pentru supravieţuire. Intr-o secţiune 
numită Asupra a ce se poate exercita dreptul de proprietate? aflăm 
că acesta se confundă cu un drept imediat de dispoziţie. Ori¬ 
ce poate deveni obiect al acestui drept natural, inclusiv omul 
însuşi: „Da, omul, animalele, toate corpurile din natură au 
un drept asupra a tot. Ele au drepturi unele asupra altora. 
Omul are dreptul asupra boului, boul asupra ierbii, iar iar¬ 
ba [Brissot crede că plantele au simţuri ca şi animalele] asu¬ 
pra omului." Această reciprocitate a drepturilor face ca 
armonia naturală să se dizolve într-o luptă universală pen¬ 
tru existenţă: „... o luptă pentru proprietate ce pare că tin¬ 
de spre distrugerea naturii, dar care o aduce la viaţă, o 
reînnoieşte, distrugîndu-i formele". Acest argument este 
probabil inspirat de Buffon, care arată, în Istoria naturală, ge¬ 
nerală şi particulară, că moartea violentă este legitimă şi ne¬ 
cesară în ordinea naturii şi că animalele au dreptul să se 
devoreze unele pe altele, pentru a evita suprapopulaţia 385 . 

Acest „adevăr", sesizează Brissot, ridică cîteva întrebări 
importante, la care el crede că nu s-a răspuns satisfăcător 

pînă acum. „Trebuie oare ca oamenii să se hrănească numai 
cu vegetale? Pot ei să se hrănească cu carnea animalelor? 
Au dreptul să se hrănească cu semenii lor? Au animalele 
şi vegetalele aceleaşi drepturi asupra noastră? Pînă unde se 
poate întinde proprietatea asupra fiinţelor?" 

Foarte departe, din cîte se pare. „Nu am decît un singur 
cuvînt cu care să răspund la aceste întrebări... acest cuvînt 
îmi este dictat de natura însăşi: Fiinţele au dreptul să se hră¬ 
nească în orice fel care este propriu satisfacerii nevoilor lor." 
Brissot admite că acest principiu ar avea consecinţe „înfri¬ 
coşătoare", însă de ce adevărul ar trebui să ne nelinişteas¬ 
că, mai cu seamă cînd el reuşeşte să răstoarne „prejudecăţile"? 

Experienţa însăşi ne furnizează cel mai puternic argu¬ 
ment în favoarea ideii că animalele de aceeaşi specie au 
dreptul să se mănînce unele pe celelalte. Unii susţin că exis¬ 
tă un fel de „repugnanţă invincibilă de a sfîşia şi devora pe 
cei de aceeaşi specie". Acest lucru este demonstrabil fals, 
susţine Brissot. Multe animale, precum lupii din pădure, se 
mănîncă unele pe altele; şobolanii îşi mănîncă puii; insec¬ 
tele şi peştii aşijderea. Pentru eventualitatea că cineva mai 
poate fi sceptic şi după o asemenea înşiruire de evidenţe, 
Brissot se declară dispus să-l însoţească „la antropofagi. Aco¬ 
lo, spectator al festinurilor cu came umană, unde veselia pre¬ 
zidează, l-aş întreba unde e acea pretinsă repugnanţă faţă 
de carnea semenilor... l-aş conduce, în fine, la caraibi, căro¬ 
ra nu le e scîrbă să devoreze membrele încă palpitînd de 
viaţă ale propriilor lor copii, pe care i-au îngrăşat" 386 . 

Dacă educaţia sălbaticilor ar fi aceea care le-a şters dez¬ 
gustul pentru această hrană, atunci la ce ar mai fi bune prin¬ 
cipiile înnăscute şi de ce ar mai fi important să le avem, de 
vreme ce ele pot fi atît de uşor înlăturate? întreabă Brissot. 
Pentruel,raporturileuzualesîntinversate: nu există un simţ 
natural care să excludă antropofagia, ci mai curînd unul în 
favoarea sa. Natura este un rezervor de dorinţe reprimate 
de cultură care furnizează măsura aberaţiei vieţii civile: 
„Poate că sălbaticii antropofagi, care nu sînt cîtuşi de pu¬ 
ţin răsfăţaţi de instituţiile noastre sociale, nu fac altceva de¬ 
cît să urmeze impulsul naturii." 

Universul a cărui lege Brissot încearcă să o descifreze este 
unul inspirat de fizica mecanică, un loc în care distincţiile 
morale dispar în favoarea exigenţelor mişcării şi care face 
irelevante ierarhiile lanţului fiinţelor. Ce contează diviziu¬ 
nea pe specii?! —exclamă filozoful — acestea nu sînt altce¬ 
va decît simple definiţii, „diviziuni himerice", fără nici o 
realitate. Toate corpurile aparţin aceleiaşi naturi. în acest spa¬ 
ţiu se instituie capacitatea de dispoziţie a unor fiinţe asu¬ 
pra altora, o capacitate pe care Brissot o botează „drept de 
proprietate". 

Despre acest „drept", Brissot susţine apoi că este unul „uni¬ 
versal" şi nu unul „exclusiv": „Nu există proprietate exclu¬ 
sivă în natură. Acest cuvînt este şters din codul său..." Cu 
alte cuvinte, singura formă de proprietate întemeiată în na¬ 
tură este un gen de comunism al forţei, în care fiecare crea¬ 
tură înşfacă ce poate. Aceasta este proprietatea sacră, crede 
Brissot, care trebuie respectată de toţi. „Foamea, iată titlul 
său. Cetăţeni depravaţi, arătaţi un altul, mai puternic!" 387 

în ciuda radicalismului poziţiei sale, nu trebuie să scă¬ 
păm din vedere faptul că Brissot lucrează în orizontul teo¬ 
riilor dominante ale dreptului natural, ale cărui concepte 
el doar încearcă să le deturneze. Ideea că foamea ori nevo¬ 
ia absolută în general dau un drept imediat de dispoziţie 
care, în imperiul necesităţii, este superior celui de proprie¬ 
tate privată este una comună în dreptul natural, de la Toma 
d'Aquino şi pînă în secolul al XVIII-lea. Brissot însă crede 
că acest titlu este unul care le face pe toate celelalte invali¬ 
de. După el, proprietatea socială s-a deghizat ca proprietate 
naturală, o transformare pe care el o reproşează „apărăto¬ 
rilor orbi" ai proprietăţii private. El se referă la derivarea 
proprietăţii civile dintr-o formă sau alta de proprietate na¬ 
turală, o mişcare iarăşi foarte comună în dreptul natural. 
Brissot identifică două teorii despre originea şi legitimita¬ 
tea proprietăţii, aceea care face din proprietate un drept ce 
decurge dintr-o cucerire şi alta care îl derivă pe baza „pri¬ 
mei ocupaţii". Lipseşte aici, destul de curios, ideea — foar¬ 
te curentă de altfel în dreptul natural — a proprietăţii bazate 
pe consimţămînt. Ţinta îui Brissot este Hobbes şi un grup 

de „jurişti" pe care el nu-i numeşte, dar despre care putem 
bănui că îi include pe Grotius şi pe Pufendorf. 

Argumentaţia sa se desfăşoară pe două planuri. Primul 
este exaltarea proprietăţii naturale, despre care am aflat că 
este unica legitimă. Cine altcineva este proprietarul natu¬ 
ral prin excelenţă dacă nu sălbaticul? Dacă vrem să vedem 
omul „cu adevărat măreţ [vraiment grand], cu adevărat pro¬ 
prietar, iată-1 pe acest sălbatic născut în fundul Canadei". 
Canadianul este, după Brissot, un om perfect liber şi care 
se bucură de o dispoziţie perfectă asupra bogăţiilor natu¬ 
rii: munţi, păduri, animale, şi altele asemenea. In ce priveş¬ 
te proprietatea asupra femeilor, Brissot presupune că ea este 
una amiabilă pentru că aici nevoia înseamnă „iubire". 

Pe de altă parte, Brissot critică vehement instituţia pro¬ 
prietăţii private, despre care afirmă că este una „frivolă şi 
inutilă". Ea presupune o contradicţie: dreptul natural de pro¬ 
prietate este universal, însă proprietatea privată este indi¬ 
viduală, deci particulară. E clar că cele două sînt opuse. 
Singurul temei legitim al proprietăţii este nevoia, ceea ce 
pentru Brissot pare să excludă complet proprietatea în so¬ 
cietăţile politice, „proprietatea finanţistului bogat, care şi-a 
clădit palate superbe pe ruinele averii publice, a prelatului 
avid... a burghezului leneş". Păcatul acestora este că au mai 
mult decît le trebuie pentru satisfacerea celor mai elemen¬ 
tare nevoi. Iar nevoia îi apare lui Brissot mai mult ca un fel 
de pulsiune imediată şi irezistibilă decît ca ceva stabil şi 
calm. Criticînd ideea dreptului primului ocupant, el susţi¬ 
ne că din nevoia eventuală a acestuia nu decurge dreptul 
la stabilitatea posesiei: dacă cineva nu mai are nevoie de un 
loc, atunci de ce îl mai ocupă, întreabă mirat Brissot? Ne¬ 
voia unuia distruge titlul pe care celălalt arputea să îl fi avut 
asupra unui teren. 

De ce însă în natură proprietatea ar lua doar o formă le¬ 
gitimă? Pentru că, explică Brissot, deşi fiecare are dreptul 
la tot în starea de natură, omul natural are un singur crite¬ 
riu: utilitatea. Utilitatea ar fi aşadar un fel de barieră pe care 
natura o ridică în calea uzurpării dreptului de proprietate. 
Lucrurile par să stea puţin diferit, admite Brissot, atunci cînd 

doi oameni, în natură, reclamă acelaşi drept asupra acelu¬ 
iaşi lucru. în acest caz, susţine el, are drept de proprietate 
acela care are cea mai mare nevoie; dacă nevoia este egală, 
atunci predomină dreptul celui mai puternic, o situaţie pe 
care Brissot o descrie într-o manieră strict obiectivă, ca un 
fel de ciocnire între două bile. 

O societate în care oamenii devin bile mînate de nevoi 
bazale şi care intră în coliziuni destructive unele cu altele 
nu este chiar cetatea fericită a filozofilor. Brissot arată că nu 
trebuie totuşi să pierdem din vedere că discuţia a fost una 
despre proprietate în dreptul natural. „Ar fi periculos să o 
aplicăm la societăţile noastre. Putem să-l iertăm pe părin¬ 
tele Jean că a mîncat pulpa unui englez care s-a sinucis. El 
se găsea în deşertul Siberiei, aproape mort de foame. Neno¬ 
rocire însă aceluia care în societatea noastră ar dobîndi gus¬ 
tul pentru came de om! Legile l-ar pedepsi cu severitate." 

Nu e însă limpede de ce ar trebui să fie aşa, atîta vreme 
cît aceleaşi legi şi aceeaşi societate au fost condamnate ca 
nedrepte, iar bogatul a fost numit „un hoţ". Omul în socie¬ 
tate este „un sclav", care dacă îi este foame ajunge să ceară 
„cu umilinţă" de pomană, aparent fără să ştie că „proprie¬ 
tatea asupra fiinţelor este universală". Brissot admite în cele 
din urmă că acest drept de proprietate naturală pe care toc¬ 
mai l-a descoperit are o relevanţă pentru societăţile civili¬ 
zate şi trebuie să servească dreptcriteriu de reformă juridică. 
Tribunalele nu ar trebui să-i pedepsească atît de sever pe 
aceia care în numele foamei au furat. Ei nu au făcut altce¬ 
va decît „să împlinească dorinţele naturii". Brissot scrie că 
ar fi fericit dacă viaţa acestor inocenţi ar fi salvată, aparent 
fără să bage de seamă că genul acesta de delict deja nu mai 
era o chestiune capitală în majoritatea jurisdicţiilor civili¬ 
zate. Această operă umanitară ar merita „secole de imor- 
talitate", afirmă el într-un pasaj despre care e greu de spus 
dacă e o ironie sau un acces de modestie. Oricum ar fi fost, 
moartea era mai aproape de Brissot decît bănuia el. în tim¬ 
pul Revoluţiei Franceze el a fost unul din liderii girondini¬ 
lor, calitate în care a promovat războiul revoluţionar ca o 
cruciadă pentru libertate în Europa. După o serie de înfrîn- 



308 


FILOZOFUL CRUD 


geri ale armatelor franceze, girondinii sînt înlăturaţi, iar în 
1793 Brissot a fost ghilotinat, devorat de revoluţia printre 
ai cărei părinţi s-a numărat. 

Cercetarea filozofică asupra dreptului de proprietate nu este 
o lucrare care este amintită, de regulă, în discuţiile despre 
originile doctrinei comuniste. Insă importanţa ei s-ar putea 
să fi fost considerabilă, nu doar pentru ideile conţinute, ci 
şi pentru că ea este o piesă din istoria constituirii egalita¬ 
rismului revoluţionar de dinaintea anului 1789. Brissot a fost 
unul dintre cei care frecventau cercurile de la Palais Royal 
şi era prieten cu Restif de la Bretonne, cel care foloseşte pen¬ 
tru prima oară termenul „comunism", în 1782, pentru a se 
referi la un proiect de abolire a proprietăţii private. Restif 
a fost prieten şi cu Mercier, scriitorul al cărui 2440 sau un vis 
cum n-a mai fost, cuprindea şi el propuneri de reformă radi¬ 
cale. Restif este în corespondenţă cu un anume Joseph-Ale- 
xandre-Hupay de Fuvea, un scriitor provincial, ce este primul 
care, într-o scrisoare, se desemnează pe sine ca un auteur 
communiste. Hupay este şi autorul unui proiect de societa¬ 
te comunistă seculară, intitulat Proiect pentru o comunitate 
filozofică (1779). Sursele din care se inspiră Hupay sînt Rous- 
seau, Mably şi relatările despre indieni 388 . In fine, tot Restif 
este veriga care îi leagă pe aceşti autori de tipografia revolu¬ 
ţionară a lui Nicolas Boneville şi, prin acesta, de Sylvan Ma- 
rechal şi de Grachus Babeuf, cei care se vor afla în centrul 
Conspiraţiei Egalilor, prima tentativă de a instaura o ordine 
a egalitarismului extrem şi secular într-un stat modem. 

Consumul extatic 

Ideologia comunistă pare să fie caracterizată de o aten¬ 
ţie specială pe care o acordă problemei sărăciei. Ea este o 
formă de egalitarism, iar raţiunea de a fi a acestui egalita¬ 
rism pare să derive din existenţa pauperităţii. Aceasta este, 
în orice caz, interpretarea pe care apostolii comunismului 
modem au sancţionat-o şi care a devenit monedă curentă. 

Dacă însă comunismul nu ar fi decît un proiect de re¬ 
zolvare a problemei sărăciei, el ar fi rămas, după toate pro- 

babilităţile, doar una din miile de scheme de acest gen care 
au fost născocite în ultimele două-rei secole. Că nu s-a în- 
tîmplat aşa este o indicaţie a faptului că doctrina comunis¬ 
tă are în centrul său altceva decît conceptul de sărăcie. 

La originile sale, comunismul era mai degrabă o doctri¬ 
nă a abundenţei. Acest lucru pare straniu, dacă ne gîndim 
că experienţa societăţilor comuniste este sinonimă cu mi¬ 
zeria de masă. Insă înainte de instaurarea regimurilor co¬ 
muniste, înainte chiar de formarea partidelor socialiste şi 
comuniste şi de participarea lor la lupta politică,înainte deci 
de proba aspră a realităţii, primul motor al imaginaţiei co¬ 
muniste era abundenţa. 

Abundenţa pe care o întrezăresc autorii comunişti nu tre¬ 
buie luată în înţelesul comun al termenului. In contextul se¬ 
colelor al XVII-lea şi al XVIII-lea, chiar şi acesta ar fi fost 
radical. In condiţiile în care sărăcia şi mizeria sînt realităţi 
dominante, o propunere a unei societăţi în care fiecare are 
destul este o utopie cu accente subversive. Insă abunden¬ 
ţa proiectelor comuniste nu trebuie confundată cu o sim¬ 
plă satisfacere a dorinţelor vitale şi eventual încă ceva pe 
deasupra. Ea este în toate privinţele o abundenţă extraor¬ 
dinară. Comunismul este înainte de orice, la sursele sale, o 
sistematizare şi o legitimare a unei societăţi în care pot fi 
gratificate şi altfel de dorinţe decît cele comune, în manie¬ 
re altele decît cele consacrate. Pentru cei care o inventează, 
ordinea comunistă este una a consumului extatic. 

Ceea ce autorii radicali găsesc atrăgător în societatea na¬ 
turală a canibalilor este, aşa cum am văzut, libertatea, ega¬ 
litatea, fraternitatea şi prosperitatea. Libertatea este un 
atribut care pare nelalocul său într-o discuţie despre comu¬ 
nism, care a făcut posibile unele din cele mai represive state 
din cîte au existat în istorie. Libertatea la care se referă aceşti 
autori nu este însă libertatea civilă a tradiţiei liberale şi de¬ 
mocratice modeme, ci una naturală şi comunală, o libertate 
a tribului sau „republicii", în virtutea căreia o înregimenta¬ 
re a indivizilor este nu doar posibilă, ci chiar dezirabilă. Dar 
libertatea canibalilor trece chiar dincolo de o libertate a spar¬ 
tanilor. Ea este una a fiinţelor libere de la natură, ceea ce o 

face încă şi mai revoluţionară în comparaţie cu orice liber¬ 
tate politică. Ea dă un titlu imediat şi imprescriptibil asu¬ 
pra a orice. 

Această libertate naturală este aceea care aduce în ori¬ 
zontul poftelor obiecte noi, imposibile sau improbabile 
pentru omul civil. Aici, în opinia autorilor radicali, este ră¬ 
dăcina superiorităţii sălbaticului canibal asupra omului ce¬ 
tăţii. Canibalul poate dori ceea ce celălalt nu poate concepe 
sau nu poate accepta să dorească. Mai mult decît atît, do¬ 
rinţele sale sînt legitime, graţie dreptului naturii, în vreme 
ce dorinţele omului civilizat se trezesc pe un fond al cul¬ 
pabilităţii. 

Carnea de om este un asemenea obiect al consumului 
prohibit, probabil chiar obiectul interzis prin excelenţă. 
Această interdicţie sub semnul căreia stă a produs o fasci¬ 
naţie detectabilă în numeroase scrieri despre canibali. Fes¬ 
tinul cu came de om al sălbaticilor este privit într-o manieră 
ambivalenţă de scriitorii Luminilor. Pe de o parte, el mar¬ 
chează primitivismul indienilor, pe de altă parte însă, el este 
dovada unei libertăţi naturale mai cuprinzătoare decît 
aceea civilă. Este aceeaşi libertate despre care tratatele de 
drept natural şi de cazuistică au susţinut că este legitimă şi 
care are precedenţă, în anumite condiţii, în raport cu aceea 
politică. în numele acestei libertăţi naturale, sălbaticul îşi 
satisface o poftă care pe omul politic nu-1 poate decît ani¬ 
ma în secret. 

Din această libertate absolută decurge egalitatea. Egali¬ 
tatea nu este aşadar origine şi scop ultim, un fel de Alfa şi 
Omega în doctrina comunistă. Ea apare în tabloul comu¬ 
nismului primitiv ca unrezultat al libertăţii naturale, o con¬ 
diţie indispensabilă pentru manifestarea ei. O dată apărută 
însă, ea este o nouă şi perversă sursă de plăcere. 

Pentru a înţelege natura egalităţii în comunismul primi¬ 
tiv, trebuie să evităm să o privim sub specia egalităţii civi¬ 
lizate, proprii unei societăţi liberale contemporane. Lumea 
autorilor secolelor al XVII-lea şi al XVIII-lea era una fun¬ 
damental ierarhică, în care egalitatea locuia doar nişe eco¬ 
logice restrânse. Sugestia unei societăţi de egali era, în aceste 

condiţii, mai mult decît radicală: ea era vecină cu blasfemia. 
De aici îşi împrumută ea puterile magice. Egalitatea revo¬ 
luţionarilor este una fundamental ireverenţioasă. Pentru ei, 
ierarhiile nu sînt doar necunoscute sau ignorate, precum în 
epoca democraţiei de masă. Ele există şi se cer depăşiteîn- 
tr-o manieră demonstrativă, vecină cu Carnavalul, ocazia 
principală în care ierarhiile societăţii tradiţionale sînt răs¬ 
turnate şi luate în derîdere. Lipsa de respect, limbajul vio¬ 
lent şi grosolan nu sînt doar artificii la care propagandiştii 
comunişti recurg în focul luptei politice, ci aspecte ale aces¬ 
tei demolări retorice a inegalităţii. Neciopliţi, indienii sînt 
purtătorii de cuvînt ideali ai unei doctrine care îşi propu¬ 
ne să calce în picioare întreaga simbolistică a reverenţei. în 
Militarul-filozof, o lucrare publicată anonim de Naigeon şi 
dedicată criticii teoriei despre religie a lui Malebranche, cri¬ 
ticul îi cere interlocutorului său „să nu fie şocat de terme¬ 
nii tari care îmi pot scăpa atunci cînd vorbesc despre religia 
dumneavoastră. Eu joc rolul unui personaj liber, indiferent... 
rolul unui sălbatic care nu are spiritul afectat de supersti¬ 
ţii" 389 . în timpul Revoluţiei Franceze un nou gen de jurna¬ 
lism de agitaţie va duce la perfecţiune jargonul primitivilor, 
în Pere Duchene, Hebert nu scapă nici o ocazie să insereze 
cîte un foutre sau bougre. Titlurile pamfletelor revoluţiona¬ 
re sînt şi ele sugestive în acelaşi sens 390 . 

Ateismul comuniştilor moderni are şi el precedente în 
literatura despre antropofagi. Desigur, nu orice adept al co¬ 
munismului a fost ateu. în secolul al XlX-lea Lammennais 
sugerează, printre primii, că creştinismul a fost un gen de 
socialism, iar în secolul al XX-lea „teologia eliberării" a pro¬ 
movat şi ea asemenea idei. însă majoritatea doctrinarilor co¬ 
munişti au propagat un ateism violent, care este de neînţeles 
doar ca simplă necredinţă. Satisfacţiile blasfemiei sînt o ex¬ 
plicaţie mai probabilă pentru frenezia lor. în Rusia Sovie¬ 
telor a existat o mişcare numită a „mîncătorilor de preoţi" 
(popoedstovo) care agita ideea eliminării neîntîrziate a pre- 
oţimii. Unul din afişele lor înfăţişa ţărani care se hrăneau 
cu intestinele unui Cristos spintecat 391 . 

Libertatea şi egalitatea interpretate în cheie subversivă: 
iată raţiunea legitimării nudităţii, o altă temă care leagă li¬ 
teratura despre sălbatici de aceea revoluţionară şi egalita¬ 
ră . Originile atracţiei pentru nud în discursul politic radical 
al secolului al XlX-lea sînt destul de complexe, de ele fiind 
responsabilă în parte arta clasică. Insă nuditatea ca o valoa¬ 
re politică şi morală are şi alte surse. In perioada Reformei 
apare o sectă, a adamiţilor, care promova nuditatea pe baza 
ideii că primii noştri părinţi au fost, conform Scripturii, goi. 
în secolele al XVlI-lea şi al XVIIl-lea însă, marele personaj al 
nudismului este, incontestabil, sălbaticul. Din cartea despre 
caraibi a lui Rochefort aflăm că sălbaticii umblă goi; dacă 
cineva îşi ascunde părţile naturale, ei îl iau în rîs. In faţa obiec¬ 
ţiilor europenilor, ei răspund că aşa am venit cu toţii pe 
lume 392 . în Scrisoare despre nuditatea sălbaticilor către marchi¬ 
za de ***, compusă probabil de Fontenelle, aflăm că pudoa¬ 
rea este doar efectul educaţiei şi obişnuinţei. De ce caraibii 
ar trebui să roşească, întreabă autorul, cînd ei umblă goi în 
starea de natură? 393 în fond, aproape toate popoarele din 
istorie şi de pe alte continente umblă goale sau se îmbracă 
în felul lor, precum hotentoţii care se mînjesc cu balegă. Săl¬ 
baticii şi filozofii cinici ne mai învaţă, de asemenea, că nu tre¬ 
buie să ne fie ruşine să perpetuăm specia şi să ne ascundem 
organele destinate acestui scop nobil. Este adevărat că so¬ 
cialismul de partid al secolelor al XlX-lea şi al XX-lea a fost 
mai curînd conservator din punctul de vedere al moralităţii, 
o consecinţă inevitabilă după instituţionalizarea mişcării co¬ 
muniste şi atragerea muncitorimii către partidele proleta¬ 
riatului. însă ideea nudismului a supravieţuit în marginea 
socialismului oficial. în anii 1920 în Rusia Sovietică a exis¬ 
tat o mişcare numită Jos ruşinea! pentru care costumul lui 
Adam era uniforma democratică prin excelenţă şi care a or¬ 
ganizat manifestaţii nudiste în Moscova şi Harkov 394 . 

Fraternitatea autorilor egalitarismului radical din seco¬ 
lul al XVIII-lea este, de asemenea, una care nu se suprapu¬ 
ne exact peste ideile comune de solidaritate socială. Filozofia 
politică clasică, în special aceea aristoteliană, vorbeşte de¬ 
spre philia (amiciţie, simpatie, dragoste) ca fiind legătura 




Fig. 45. Theodor de Bry, „Abundenţa din Lumea Nouă" 


afectivă fundamentală într-o cetate bine ordonată. Conse¬ 
cinţele acesteia sînt notabile în planul proprietăţii: între prie¬ 
teni toate lucrurile sînt comune, avertizează Aristotel. Insă 
afecţiunea reciprocă din republicile de sălbatici este fasci¬ 
nantă pentru că ia forme hiperbolice şi licenţioase cum ar 
fi comunismul femeilor şi homosexualitatea. Disponibilita¬ 
tea totală a femeilor este cea care inflamează cel mai mult 
imaginaţia autorilor protocomunişti. Restif de la Bretonne, 
unul din cei mai cunoscuţi „pornografi" ai perioadei, pro¬ 
pune, în Pornograful sau ideile unui om de treabă asupra unui 
proiect de reglementare a prostituţiei (1769), un sistem centra¬ 
lizat de bordeluri, cu tarife fixe, pentru satisfacerea pofte¬ 
lor cetăţenilor, care vor găsi acolo şi fete sub 14 ani. Modelul 
femeilor publice Restif îl găseşte în istoria antică (femeile 
spartanilor, pretinde el, erau comune) şi în experienţa „săl¬ 
baticilor liberi", ale căror femei ar urma „instinctul natu¬ 
rii" 395 . Mai tîrziu, după revoluţia din 1917, unii bolşevici vor 
lua o vreme în seamă ideea desfiinţării familiei. 

Absenţa proprietăţii private este, fără discuţie, unul din 
pilonii doctrinei comuniste. Insă această idee are o origine 
destul de misterioasă, pe care multe pagini de istorie, mai 
mult sau mai puţin înregimentată ideologic, nu au reuşit 
să o lămurească satisfăcător. Astăzi proprietatea privată este 
văzută ca unul din cei doi termeni ai unei relaţii polare, ce¬ 
lălalt fiind proprietatea publică. A încerca să regăsim însă 
această dualitate în contextul discuţiilorradicale despre pro¬ 
prietate, în secolele XVI-XVIH, înseamnă să comitem un alt 
anacronism. Ceea ce autorii acelei perioade opun proprie¬ 
tăţii private nu este pur şi simplu o proprietate publică, pen¬ 
tru simplul motiv că aceasta, cel puţin în formele sale 
elaborate din secolele XIX şi XX, nu există încă. Proprietatea 
comună la care se referă aceşti scriitori este una inspirată 
de tezele dreptului natural şi se traduce ca un drept de apro¬ 
priere, bazat pe necesitate, dintr-un fond altminteri comun 
— „comun" însemnînd aici de regulă „comun tuturor oa¬ 
menilor". în acest sens, de pildă, se poate spune că marea 
largă este „comună". 

Acest comunism al stării de natură nu este aşadar o in¬ 
stituţie juridică superpozabilă proprietăţii de stat de mai tîr- 
ziu. El este, dimpotrivă, o instituţie pre- şi chiar antijuridică. 
Comunismul sălbatic nu se mulţumeşte doar să ignore pro¬ 
prietatea privată, ci reprezintă inversiunea sa completă. De 
aceea, el este de regulă teoretizat ca furt. Nu este o întîm- 
plare că Proudhon va pune în legătură, în secolul al XlX-lea, 
furtul şi proprietatea. Teoria sa are antecedente în diserta¬ 
ţiile despre sălbatici din secolele precedente. Că aceştia tră¬ 
iesc într-o stare de natură, unde proprietatea privată este 
necunoscută, este bine cunoscut. însă dreptul naturii, după 
cum ştim deja, este unul care îi împuterniceşte pe aceştia 
să treacă peste distincţiile pe care omul civil le aşază între al 
meu şi al tău. Comunismul originar este aşadar unul al ho¬ 
ţiei generalizate, unde fiecare înşfacă ce poate. Exact aşa sînt 
descrise societăţile de canibali şi exact aşa îi vor îndemna 
revoluţionarii pe oamenii gloatei să facă. De la Warvillepînă 
la Lenin, hoţia este văzută ca o componentă a libertăţii na¬ 
turale uzurpate de ordinea civilizată. Sălbaticii nu sînt, de- 

sigur, singura sursă a acestei idei bizare despre proprietate, 
în Antichitate spartanii sînt descrişi ca legitimînd, în anu¬ 
mite condiţii, furtul, lucru care nu a scăpat observaţiei ra¬ 
dicalilor Luminilor. Banditismul şi pirateria sînt două 
activităţi asociate cu un gen de justiţie populară. însă nici 
una din aceste surse nu descrie în măsura în care o face li¬ 
teratura despre antropofagi o societate în care proprietatea 
privată este imposibilă pentru că fiecare se serveşte cu ce 
îi cade în mînă. 

La originile doctrinei comuniste se găseşte o idee despre 
omul din natură şi despre societatea naturală. în virtutea 
dreptului natural, a cărui restaurare este reclamată, subiec¬ 
tul discursului comunist este unul al unor dorinţe extreme, 
în utopia comunismului primitiv, el trăieşte înconjurat de 
femei şi de plăceri interzise, blasfemiază după plac şi dis¬ 
pune după plac de obiectele din jurul său. Acestă idee de¬ 
spre o societate de egali este apoi preluată de primii scriitori 
socialişti şi comunişti, care au fost astfel mai fideli surselor 
doctrinare decît îşi imaginează o bună parte a istoriogra¬ 
fiei, care este gata să vadă în excentricităţile acestor autori 
doar un simptom al unui delir individual. Cînd Fourier ara¬ 
tă că o femeie din falansterele sale trebuie să se dea în timpul 
vieţii sale la 15 000 de bărbaţi, pentru a lăsa „amintiri plă¬ 
cute" fiecăruia dintre ei, iar copiii trebuie trimişi să strîngă 
fecale pentru că asta se potriveşte „pasiunilor" lor, cînd Prou- 
dhon arată că la originea proprietăţii este furtul, cînd 
Marx şi Engels speculează asupra desfiinţării familiei şi pro¬ 
prietăţii private ori cînd Lasalle vorbeşte despre un „drept 
la lene", avem de-a face aici cu teme care provin dintr-o li¬ 
teratură radicală în care antropofagul a jucat rolul principal. 
Canibalul, mai mult decît oricare alt personaj, este înteme¬ 
ietorul comunismului modem. Este poate ceea ce a ştiut Le- 
nin, atunci cînd scrie, într-o scrisoare din 19 martie 1922 
marcată „Top secret" şi adresată membrilor Biroului Poli¬ 
tic, îndemnîndu-i să treacă la măsuri decisive pentru insta¬ 
urarea noii ordini: „Acum şi doar acum, cînd în regiunile 
unde este foamete s-a ajuns să se mănînce came de om, şi 
cînd sute dacă nu mii de corpuri zac pe drumuri, este mo- 

mentul în care putem (ceea ce înseamnă că trebuie) să con¬ 
fiscăm averile bisericeşti cu cea mai sălbatică şi nemiloasă 
energie, şi să nu ezităm să zdrobim orice rezistenţă... ca să 
punem mîna pe un fond de cîteva sute de milioane de ru¬ 
ble de aur." 

Critica geografiei morale 

Intr-o utopie publicată anonimîn 1795, eroul, care se tre¬ 
zeşte abandonat pe o insulă, observă un fum în depărtare. 
„Primul gînd care mi-a trecut prin cap — arată el — este că 
[fumul] provenea de la focul unor indieni sau poate chiar 
al unor canibali", motiv pentru care a grăbit pasul pentru 
a ajunge mai repede între oameni 396 . Acest pasaj ne arată 
că figura antropofagului este pe cale să-şi piardă valenţele 
negative. La începutul secolului, în Robinson Crusoe, eroul 
fuge în direcţie opusă de îndată ce suspectează prezenţa ca¬ 
nibalilor pe insula sa, suspiciune declanşată de amprenta 
unui picior gol pe nisip. „Terifiatîn ultimul hal, uitîndu-mă 
în urmă la fiecare pas", Robinson se baricadează pentru trei 
zile în mica sa citadelă — „n-a fost vreun iepure sau vulpe 
să se ascundă în vizuină mai terorizat decît am fost eu" 397 . 

De unde pînă atunci canibalul era unul dintre actorii 
principali ai dramei dreptului natural, o dată cu secolul al 
XlX-lea noi sensibilităţi teoretice îl degradează la rangul de 
figurant excentric. Cauzele acestui declin nu sînt evidente. 
Epuizarea influenţei teoriilor dreptuluinaturaleste oare cea 
care elimină canibalul din rîndurile personajelor influente 
ale ştiinţelor omului? Această explicaţie nu poate să fie pe 
deplin mulţumitoare. Dacă este adevărat că teoriile drep¬ 
tului natural se prăbuşesc, cel puţin în formele lor clasice, 
acest lucru se datorează,într-o măsură deloc neglijabilă, toc¬ 
mai discreditării ori marginalizării unora dintre elemente¬ 
le lor. In această istorie a declinului, canibalul îşi va face 
simţită prezenţa încă o dată, într-un mod destul de para¬ 
doxal. El este adus în discuţia savantă pentru că în legătu¬ 
ră cu fiinţa sa încep să se manifeste dubii. Acestea anunţă 

nu doar ieşirea din scenă a canibalului, ci şi declinul ştiin¬ 
ţelor la care acesta participă. 

Un scepticism pur cu privire la existenţa antropofagilor 
a fost greu de susţinut în faţa acumulării impresionante de 
mărturii, însă el nu a fost inexistent. John Atkins arată, în 
O călătorie în Guineea , Brazilia şi Indiile de Vest (1735), că do¬ 
reşte să nege existenţa naţiunilor cu obiceiuri canibale, „îm¬ 
potriva autorităţii celor mai gravi autori". Cei mai mulţi 
dintre sceptici admit că antropofagia există, însă este excep¬ 
ţională. Virey notează că Atkins şi Dampier au contestat exis¬ 
tenţa canibalilor. El nu este atît de sigur, pentru că există 
„probe incontestabile în favoarea existenţei lor", însă admi¬ 
te că s-a „exagerat excesiv" numărul lor 398 . în Enciclopedia 
Yverdon, în articolul Carne, citim că deşi există trei feluri de 
canibali americani, aceştia sînt destul de rari, iar antropo¬ 
fagia lor este accidentală şi neesenţială. Alături de cei care 
omoară prizonieri pentru a se hrăni şi de cei care îi mănîn- 
că pe cei morţi de boli sau răni (şi al căror număr e foarte 
mic; poate că nu sînt cunoscute „nici măcar trei popoare la 
care obiceiul de a fi înmormîntat în stomacul posterităţii să 
fie atestat"), se găsesc cei care nu se ating decît de apendi¬ 
cele corpului omenesc, precum Topinambours sau Tapui- 
ges, care nu devorează decît tunica şi o parte a cordonului 
ombilical al nou-născuţilor, ori peruvienii care pun puţin 
sînge de om în pîinea sacră. 

Antropofagia caraibilor, poporul de canibali prin exce¬ 
lenţă, începe să dispară şi ea din relatările savante. în pri¬ 
ma sa călătorie în America, Columb se îndoieşte de relatările 
localnicilor despre un neam fioros numit „Caniba" şi care 
mănîncă oameni. Aceştia ar putea fi oamenii Marelui Han 
(Khari) chinez, crede Columb, despre care ceilalţi indieni şi-ar 
fi închipuit că le-au mîncat tovarăşii. în repetate rînduri el 
scrie în jurnal că indienii mint sau se înşală. Abia după în- 
tîlnirea cu un grup de indieni ostili el admite că a văzut ca¬ 
nibali sau cel puţin vecini ai acestora. în secolele al XVlI-lea 
şi al XVIlI-lea numărul scepticilor creşte. Du Tertre afirmă 
că dieta obişnuită a caraibilor nu include came de om 399 , 
în Dicţionarul Universal (Trevoux), nu există nici un articol 

despre canibali. Există unul despre antropofagie, destul de 
scurt, şi altul, încă şi mai scurt, despre antropofagi, precum 
şi o menţiune a disputei relatate de Herodot, între greci şi 
indienii antropofagi, în cadrul articolului despre „Sepultu¬ 
ră". Omisiunea cea mai surprinzătoare intervine în artico¬ 
lul „Caraibi". Aproape jumătate din acesta discută originea 
numelui, iar în rest aflăm lucruri deloc senzaţionale despre 
acest popor din America. Cu toate că referinţele bibliogra¬ 
fice ale articolului trimit la lucrări în care canibalismul este 
abundent ilustrat şi cu toate că din articolul despre antro¬ 
pofagi rezultă că cei din America i-au „depăşit pe toţi cei¬ 
lalţi în ferocitate", autorul reuşeşte să treacă complet sub 
tăcere incidenţa canibalismului între caraibi. Poate că refe¬ 
rinţa la predicatorii ce au făcut deja cunoscute Evangheliile 
mîncătorilor de came de om explică această tăcere suspectă. 
O omisiune similară se găseşte în cartea părintelui Labat, 
Călătorii în insulele Americii (1724), unde descrierea caraibi¬ 
lor nu cuprinde nici o referinţă la antropofagie. Asta nu pen¬ 
tru că bunul părinte ar fi avut vreo reţinere să îi invoce pe 
canibali, dovadă că în alte lucrări ale sale el prezintă o ade¬ 
vărată enciclopedie a canibalismului. Este mai probabil că 
avem de-a face cu o omisiune calculată. Labat arată că este 
o eroare să credem că indienii caraibi formează societăţi de 
antropofagi, aşa cum au încercat să ne convingă atîţia au¬ 
tori: „Am probe cu privire la contrariu ce sînt clare ca lu¬ 
mina zilei." El încearcă să discrediteze mărturiile savante 
despre canibalismul indian. Indienii se căsătoresc cu prizo¬ 
nierele lor, însă îşi cresc copiii ce rezultă din aceste uniuni, 
„fără să se gîndească să-i ucidă". Cel mai rău lucru pe care 
ei cred că îl pot face acestora este să-i vîndă europenilor. Ca¬ 
zurile de dezmembrare a prizonierilor sînt explicate ca o do¬ 
rinţă de a conserva trofee ale victoriei. 

Unii autori, mai ales dintre cei protestanţi, neagă exis¬ 
tenţa canibalismului între indieni din motive politico-reli- 
gioase. In Istoria indienilor americani Adair pretinde că 
relatările misionarilor spanioli despre canibalism în Lumea 
Nouă sînt nişte invenţii. Spaniolii îi urau pe mexicani şi pe 
peruani, îi ucideau pentru a le lua aurul, şi de aceea i-ar fi 

descris ca pe o „adunătură abominabilă de canibali idolatri 
ce ofereau sacrificii omeneşti... şi mîncînd victimele lor ne¬ 
naturale" 400 . Montesquieu reuşeşte să omită canibalismul 
din Indii în discuţia sa despre dreptul sclaviei, deşi surse¬ 
le pe care le citează (printre care Garcillaso de la Vega) oferă 
numeroase exemple ale acestei practici. Pentru Montesquieu, 
ca şi pentru Raynal, religia a fost pretextul crimelor din 
Indii, iar spaniolii au justificat în mod superficial şi nepla¬ 
uzibil sclavia pe considerente de diferenţă de civilizaţie, sub- 
jugîndu-i pe indieni pentru că fumau tabac ori nu îşi tundeau 
barba ă l’espagnole. 

La sfârşitul Iluminismului nu doar personajul individu¬ 
al al canibalului dispare din peisajul filozofic. Naţiunea ca¬ 
nibală, ca personaj colectiv, este pe cale să-şi piardă la rindul 
său semnificaţia teoretică. Buffon explică de ce acest con¬ 
cept nu mai are curs în noua filozofie a socialului. Autorii 
care au vorbit despre obiceiurile naţiunilor sălbatice, arată 
el, n-au observat că ceea ce ei au considerat obiceiuri ale unei 
întregi societăţi nu erau în realitate decît „acţiuni proprii 
[doar] cîtorva indivizi, adesea determinate de circumstan¬ 
ţe sau de capriciu" 401 . Unele naţiuni, ni se spune, îşi mănîn- 
că duşmanii, unele îi mutilează sau îi ard. Unele sînt într-o 
stare de război perpetuu, altele caută să trăiască în pace, la 
unele tatăl e ucis la o anumită vîrstă, la altele părinţii îşi mă- 
nîncă copiii. Aceste istorii, pe care călătorii le spun „cu atî- 
ta complezenţă", se reduc după Buffon la povestiri ale unor 
fapte particulare şi ele nu înseamnă nimic altceva decît că 
un anume sălbatic şi-a mîncat duşmanul, că altul l-a ars sau 
mutilat, că altul şi-a ucis sau şi-a mîncat copilul. Aceasta se 
poate întîmpla la mai multe naţiuni de sălbatici, căci oriun¬ 
de nu e oordine, o societate stabilită [societehabituale],o lege 
sau un stăpîn, avem mai puţin de-a face cu o naţiune decît 
cu un „ansamblu tumultuos de oameni barbari şi indepen¬ 
denţi". 

Regiunile anexate imaginaţiei extreme devin, în secolele 
al XVIII-lea şi al XlX-lea, mai civilizate. Acest proces for¬ 
ţează în literatura ştiinţifică o îngustare a spaţiului de po¬ 
sibilitate al canibalismului. Atlasul lui John Ogilby (1670) 



AGENTUL CRUZIMII ABSOLUTE 321 

prezintă Africa drept o colecţie de regate bine organizate 
şi nu ca pe o adunătură de triburi sălbatice. Ilustraţiile înfă¬ 
ţişează aşezări ordonate, cu oficiali de diferite ranguri, case 
bine întocmite şi cîmpuri cultivate. Exemplul cel mai spec¬ 
taculos este însă acela al Americii. De unde în secolele al 
XVI-lea şi al XVII-lea America este prin excelenţă continen¬ 
tul primitivismului, o dată cu Tocqueville şi Hegel, ea de¬ 
vine „pămîntul viitorului". Eliminarea canibalului de pe 
mapamond este semnalată şi de Enciclopedia Yverdon (arti¬ 
colul Carne) atunci cînd notează că europenii au extermi¬ 
nat aproape complet popoarele care mîncau came de om. 
Progresul manierelor civilizate înseamnă şi o schimbare a 
bucătăriei. In Robinson Crusoe, naufragiatul englez îl întrea¬ 
bă pe Vineri dacă întors în ţara lui va mai mînca oameni. 
Conversia canibalului pare definitivă: „Nu, nu. Vineri le zice 
să trăiască bine, să roage pe Dumnezeu şi să mănînce pîine 
de porumb, lapte şi came de vacă, nu mîncat om din nou." 402 

Din punctul de vedere al consecinţelor pentru teoria mo¬ 
rală, mai importantă decît civilizarea sau exterminarea an¬ 
tropofagilor a fost neîncrederea crescîndă în literatura 
clasică de călătorie. O doză de scepticism cu privire la ve¬ 
ridicitatea şi relevanţa relatărilor călătorilor a fost probabil 
o componentă naturală a receptării acestui gen. în Istoria cu¬ 
ceririi Mexicului, Solis arată că religia şi obiceiurile indieni¬ 
lor sînt un amestec a ceea ce idolatria a produs mai abominabil 
în alte părţi ale lumii, însă repetarea acestor atrocităţi este 
„plictisitoare", „o instrucţie foarte puţin necesară, care nu 
produce plăcere şi nu e nici utilă" 403 . Rochefort arată că săl¬ 
baticii caraibi nu călătoresc niciodată şi le reproşează euro¬ 
penilor pasiunea lor pentru călătorii. Astfel, „ei au onoarea 
să semene cu Socrate", care nu pleca niciodată din Atena 404 . 

în secolul al XVIII-lea acest scepticism începe să fie cul¬ 
tivat mai atent, iar relatările despre obiceiurile sălbaticilor 
încep să fie cenzurate pentru exuberanţa lor. Vico arată în 
Ştiinţa nouă că există trei obiceiuri „universale şi eterne", 
practicate de toate popoarele: religia, căsătoria şi îngropa¬ 
rea morţilor. Cum literatura călătorilor nu pare să concure 
la verificarea schemei sale, Vico arată că aceasta vehiculea- 

ză neadevăruri: „Să nu permitem ca primul nostru princi¬ 
piu să fie acuzat de falsitate de călătorii moderni, care po¬ 
vestesc că în Brazilia şi în alte ţări din Lumea Nouă oamenii 
trăiesc în societate fără să îl cunoască pe Dumnezeu, după 
cum Antoine Amauld crede că este cazul în insulele numite 
Antile... Acestea sînt poveşti ale călătorilor, scrise pentru a-şi 
vinde cărţile." 405 Rayrial arată, cu referire la nişte relatări de¬ 
spre insulele Mariane de a căror veridicitate el se îndoieş¬ 
te, că „nici o autoritate nu trebuie să ne convingă să credem 
într-o absurditate". Lafitau susţine că multe relatări antice 
şi modeme despre popoare cu obiceiuri extraordinare sînt 
doar fabule. Thomas Sheridan îi denunţă în The Intelligen- 
cer (1728) pe povestitorii care spun lucruri de necrezut, o 
pasiune „care predomină mai ales la călători" 406 . 

In Discurs despre originea inegalităţii, Rousseau avansea¬ 
ză o critică sistematică a literaturii de călătorie. De trei sau 
patru sute de ani, scrie el, sînt publicate numeroase relatări 
de călătorie, însă noi nu îi cunoaştem cu adevărat decît pe 
europeni. Sub numele pompos de „studiu al omului", sa¬ 
vanţii nu au scris altceva decît un studiu al oamenilor din 
ţările lor. „Indivizii vin şi se duc, dar se pare că filozofia nu 
călătoreşte deloc." Cauza Rousseau o găseşte în natura ce¬ 
lor care întocmesc aceste relatări de călătorie, cel puţin cele 
care privesc ţinuturile îndepărtate: „Nu există decît patru 
feluri de oameni care pleacă în călătorii lungi: marinarii, ne¬ 
gustorii, soldaţii şi misionarii. Or, nu trebuie să ne aştep¬ 
tăm ca primele trei clase să furnizeze observatori buni. Cît 
despre cei din a patra categorie... pentru a predica cu folos 
Evanghelia nu trebuie decît zel pentru că Domnul dă res¬ 
tul, însă pentru a studia omul trebuie talente pe care Dum¬ 
nezeu nu se angajează să le dea nimănui şi care nu sînt 
întotdeauna la îndemîna sfinţilor." 

Lipseşte, aşadar, o literatură de călătorie scrisă cu inten¬ 
ţie şi abilitate filozofică. S-ar putea obiecta că ea există şi că 
Rousseau însuşi citează aprobator din aceasta. Intr-adevăr, 
poziţia Discursului este că numai unele părţi ale literaturii 
de călătorie sînt suspecte — evident, cele care îl deranjea¬ 
ză mai mult pe autor. Astfel, aflăm că China a fost „bine ob- 

servată" de iezuiţi, iar despre Persia pare să se fi spus to¬ 
tul. Despre popoarele din Indiile Occidentale nu ştim nimic, 
crede el, pentru că au fost vizitate de europeni care doreau 
mai degrabă să-şi umple pungile decît capul. Africa este şi 
ea necunoscută. „întregul pămînt este acoperit de naţiuni 
despre care nu cunoaştem nimic decît numele, şi noi ne apu¬ 
căm să judecăm regnul omenesc!" Sugestiv, voiajul cel mai 
important pe care un nou Montesquieu, Buffon, Condillac 
sau d'Alembert al geografiei l-ar putea face este în „Carai- 
be. Florida şi în celelalte ţinuturi sălbatice, călătorie... care 
ar trebui făcută cu cea mai mare grijă". 

Acest scepticism faţă de literatura de călătorie îl condu¬ 
ce pe Rousseau la o inovaţie în materie de teorie politică. în 
Contractul social (1762) referinţele geografice dispar aproa¬ 
pe cu desăvîrşire. Accentul analizei comparate se mută în 
teritoriul istoriei. Această absenţă este cu atît mai remarca¬ 
bilă cu cît, după mărturia lui Rousseau, Contractul social este 
un „tratat", altfel spus, el discută aceleaşi teme şi urmează 
aceleaşi convenţii ca marile tratate ale dreptului natural ale 
unui Grotius, Locke sau Pufendorf, despre care am văzut 
că apelează intens la datele literaturii de călătorie. 

In Emile, Rousseau continuă atacul asupra geografiei. Stu¬ 
diul diversităţii popoarelor nu este necesar, pentru că „omul 
este aceleaşi în toate stările [etats] sale" 407 . El este animat de 
acelaşi pasiuni: cunoşti pe unul, îi cunoşti pe toţi, cel puţin 
în ce-i priveşte pe oamenii din starea civilă. Este o eroare ca 
copiii să înveţe geografia, care are dezavantajul că substi¬ 
tuie simboluri obscure realităţilor concrete. într-o secţiune 
intitulată Despre călătorii, Rousseau arată că „toate cărţile ne 
fac să neglijăm cartea lumii". 

Argumente similare sînt reluate de Virey. Care sînt ca¬ 
uzele antropofagiei? se întreabă el. Unii au susţinut că foa¬ 
mea, alţii că gustul special al cărnii de om. „Ce absurdităţi 
oribile!" Nu merită să dăm crezare „scenelor atroce" din li¬ 
teratura de călătorie, afirmă Virey, pentru că aceasta este pro¬ 
dusul superstiţiilor călătorilor care au dorit să stîmească 
interesul pentru scrierile lor. Misionarii, la rîndul lor, s-au 

servit şi ei de aceste „spectacole ale ororii" pentru a-şi scoa¬ 
te în evidenţă meritele 408 . 

în secolul al XVIII-lea canibalul dispare din nişele eco¬ 
logice tradiţionale pe care le ocupa în disciplinele ştiinţifi¬ 
ce. încă din 1580, Reginald Scot se îndoieşte că vrăjitoarele 
practică antropofagia. Este „neadevărat, incredibil şi impo¬ 
sibil" ca acestea să „fiarbă copii (după ce i-au omorît îna¬ 
inte să fie botezaţi), pînă cînd carnea lor devine potabilă". Ele 
nu sînt „rudele antropofagilor şi canibalilor", arată Scot, şi 
nici un om onest nu poate afirma că a văzut în Anglia şi 
Franţa aşa ceva. Începînd cu a doua jumătate a secolului al 
XVII-lea, cînd demonologia intră într-un declin implacabil, 
acest gen de scepticism va deveni monedă curentă. Cani¬ 
balul va dispărea apoi şi din specializările mai puţin dis¬ 
cutabile ale teologiei. Dificultăţile resurecţiei presupuse de 
canibalism şi acceptate de radicali vor deveni nerelevante 
pentru autorii mai noi. Principalul motiv al acestei schim¬ 
bări de accent este probabil evoluţia către o teorie a resu¬ 
recţiei corpului spiritual cuplată cu o marginalizare a ideii 
învierii. Oricare vor fi fost motivele, este cert că antropofa¬ 
gul nu mai tulbură somnul teologilor. în tratatul său despre 
Moartea celor drepţi ori maniera dea muri bine, Jean de la Pla- 
cette scrie că „o infinitate de persoane" acceptă obiecţiile cu 
privire la resurecţie. Care anume sînt acestea, nu aflăm. Lis¬ 
ta argumentelor în favoarea învierii arată că la Placette cu¬ 
noaşte literatura clasică despre înviere, însă din motive care 
nu sînt clare preferă să treacă sub tăcere travaliul subver¬ 
siv al canibalului. Mai aproape de noi, articolul despre în¬ 
viere din Enciclopedia filozofică Routledge nu aminteşte 
canibalul, deşi autorul său prezintă şi el o listă destul de ti¬ 
pică a dificultăţilor resurecţiei. 

Poate că cea mai evidentă evoluţie este cea care îl omi¬ 
te pe antropofag din faimosul tablou al şalupei cu naufra¬ 
giaţi. Drepturile omului şi cetăţeanului (1673), a lui Pufendorf, 
menţionează şalupa în contextul tratamentului cazurilor de 
necesitate care suspendă obligaţia legilor, mai ales a celor 
pozitive. Dreptul care justifică acţiunile discutate în aceas¬ 
tă secţiune este, evident, dreptul asupra sinelui propriu. Pînă 

unde se întinde acest drept şi ce consecinţe presupune pos¬ 
tularea sa? Pufendorf începe prin a da la o parte elemente¬ 
le neesenţiale, supraadăugate schemei dreptului natural, 
pentru a ajunge la un strat profund al drepturilor şi obli¬ 
gaţiilor. Dreptul de dispoziţie pe care îl avem asupra sine¬ 
lui, arată el, nu este unul discreţionar. Nu avem dreptul să 
ne distrugem sau să ne punem în pericol părţile corpului 
pe baza unui capriciu pur, însă avem dreptul să tăiem un 
membru atacat de un rău incurabil, pentru a împiedica piei- 
rea întregului corp. Stabilind astfel un drept la dezmembra¬ 
re, Pufendorf trece la analiza situaţiei din şalupă, omiţînd 
însă orice referire la canibalism. Această omisiune este des¬ 
tul de surprinzătoare, de vreme ce lista cazurilor citate în con¬ 
tinuare seamănă cu aceea din marele său tratat, unde totuşi 
antropofagia este menţionată, alături de cazul naufragiaţi¬ 
lor care îşi dispută o scîndură, al celui obligat, pentru a scă¬ 
pa cu fuga, să ucidă un nevinovat, al celor doi oameni care 
aflaţi în pericol de moarte, unul grăbeşte moartea celuilalt, 
în ambarcaţiune, conflictul drepturilor fundamentale este 
imediat pus în evidenţă: avem de-a face cu o „şalupă prea 
mică pentru toţi" 409 . Ignorînd chestiunea foametei extreme, 
el arată că în acest caz cei din şalupă pot trage la sorţi care 
dintre ei să fie aruncat în apă. Dacă vreunul refuză, ceilalţi 
au dreptul să-l arunce pe el în apă. 

în cele trei tomuri masive ale Dicţionarului de cazuri de 
conştiinţă (1730) Jean Pontas menţionează şalupa o singu¬ 
ră dată, în articolul Naufragiu. Ambarcaţiunea este de data 
aceasta încărcată cu „negustori", care nu mai dezbat cine 
să fie aruncat în apă sau mîncat, ci doar cine să-şi arunce mar¬ 
fa în mare şi cum să fie acela despăgubit, la întoarcerea în 
port. Extravaganta sa enumerare de cazuri şi situaţii, une¬ 
le din cele mai neverosimile, nu menţionează antropofagia. 
Există un singur articol ( Scandal , cazul XI) carepriveştecon- 
sumul de came interzisă. Un preot este prins de algerieni 
şi pus să mănînce, în închisoare, „came sărată", pe care aceşti 
infideli o servesc intenţionat în timpul postului, în dispre¬ 
ţul religiei creştine. Ceilalţi creştini captivi se „scandalizea¬ 
ză" în timp ce preotul mănîncă. Răspunsul lui Pontas: Preotul 

păcătuieşte. Conform opiniei sfîntului Toma, el ar trebui mai 
curînd să-şi rişte viaţa decît să mănînce acea came şi astfel 
să-i „scandalizeze" pe ceilalţi 410 . 

Cazuistica dreptului natural se purifică treptat de pre¬ 
zenţa canibalului nu numai pe mare, ci şi pe uscat. în dis¬ 
cuţia despre dreptul de înmormîntare din Ştiinţa nouă (1744) 
Giambattista Vico sugerează existenţa unei creaturi impro¬ 
babile, un degenerat vegetarian care mişună printre cada¬ 
vre: „în sfîrşit, pentru a înţelege ce principiu important pentru 
umanitate este îngroparea, să ne imaginăm o stare sălbati¬ 
că, în care corpurile rămîn neîngropate şi risipite pe pămînt 
ca hrană pentru ciori şi pentru cîini. Cu siguranţă că acest 
obicei bestial ar fi însoţit de pămînturi necultivate şi de ora¬ 
şe nelocuite. Oamenii ar supravieţui ca nişte porci mîncînd 
jirul pe care l-ar găsi printre cadavrele în putrefacţie ale se¬ 
menilor lor. De aceea, cu dreptate au fost numite îngropă¬ 
ciunile în fraza sublimă: «pacte ale rasei omeneşti» [foedera 
generis humanis), şi... de Tacit drept «întovărăşiri ale uma¬ 
nităţii» ( humanitatis commercia)."* 11 

Unul din argumentele care îl exilează în insignifiantul 
etic pe mîncătorul de came de om e acela care îl face un ac¬ 
cident izolat, un produs al unei fiziologii normale şi neim¬ 
putabile voinţei morale. Astfel, antropofagul este privat de 
conotaţiile de monstru moral, de aberaţie fiziologică ori de 
proprietar al unor drepturi pe cît de primitive pe atît de in¬ 
compatibile cu viaţa civilizată şi este transformat într-un re¬ 
zultat al unor factori comuni de mediu. Un număr crescînd 
de autori încep să susţină că antropofagia este produsă doar 
de foametea extremă. Departe însă de a fi o idee firească, 
aşa cum pare pentru noi, această speculaţie apare la capă¬ 
tul unor raţionamente complexe, al căror scop este restric¬ 
tiv. Prin eliminarea explicaţiilor alternative, este suspendată 
necesitatea unei teorii în care canibalul-monstru este un in¬ 
gredient necesar, ca imagine a subversiunii ordinii morale 
a naturii. 

Această transformare are loc în interiorul spaţiului noii 
ştiinţe a economiei politice. în Cele două tratate asupra gu¬ 
vernării Locke explică existenţa unei diferenţe esenţiale de 

avuţie între societăţile primitive şi cele civilizate, o diferen¬ 
ţă produsă de muncă, în primul rînd aceea care produce o 
îmbunătăţire a productivităţii solului. Lockeobservă că exis¬ 
tă o situaţie paradoxală în Lumea Nouă: deşi indienii au 
foarte mult pămînt la dispoziţie, ei sînt totodată foarte să¬ 
raci. în cuvintele sale, „un rege al unui teritoriu mare şi fer¬ 
til de acolo se hrăneşte, se adăposteşte şi se îmbracă mai rău 
decît un ziler din Anglia." 412 

Pentru Cornelius de Pauw, foametea şi nu o fiziologie 
excepţională produce canibalismul. Unii naturalişti au 
avansat o teorie „ridicolă" despre canibalism, care ar fi pro¬ 
dusul unei anatomii aparte a stomacului. Adevăratul prin¬ 
cipiu al canibalismului este necesitatea dură a vieţii 
sălbatice 413 . Acest lucru fusese deja anunţat de abatele Mal- 
let, autorul articolului Antropofagie din Enciclopedie (1751): 
„Unii medici şi-au imaginat, ridicol, că ar fi descoperit 
principiul antropofagiei într-o umoare acră, bilioasă, care 
se găseşte în membranele ventriculului şi care produce 
prin iritaţie această voracitate teribilă care a fost remar¬ 
cată în diferite maladii." Articolul Came din Enciclopedia 
Yverdon fuzionează textele lui de Pauw şi ale Enciclopediei, 
ajungînd şi el la concluzia că explicaţia fiziologică a cani¬ 
balismului ca produs de o membrană e atît de ridicolă „in¬ 
cit nici nu merită menţionată". Progresul scepticismului este 
evident dacă comparăm aceste articole cu acela despre an¬ 
tropofagie din ediţia din 1740 a popularului Dicţionar uni¬ 
versal (Trevoux). Medicii au crezut că au găsit principiul 
antropofagiei într-o „umoare neagră şi acră, ce rezidă în tu¬ 
nicile ventriculului, şi care produce această voracitate"; ei 
ar fi adus şi mai multe exemple ale acestui gen de „foame 
inumană". 

Această foamete ordinară nu mai este o experienţă care 
să îl conecteze direct pe spectator cu universul anarhic al 
crimelor contra naturii. în Teoria sentimentelor morale (1759) 
Adam Smith susţine că putem „simpatiza" cu durerile 
[distress] celor înfometaţi peste măsură, „atunci cînd citim re¬ 
latări despre un asediu sau despre călătorii pe mare", ima- 
ginîndu-ne pe noi înşine în situaţia celor care suferă. Dar 

gradul în care simpatizăm este, după Smith, limitat, „pen¬ 
tru că noi nu flămînzim pe măsură ce citim povestea lor" 414 . 
Foametea extremă este împinsă astfel de Smith în penum¬ 
bra cunoaşterii morale şi nu este o coincidenţă că acest lu¬ 
cru se întîmplă din a doua jumătate a secolului al XVIII-lea, 
atunci cînd pentru Occident foamea încetează să mai fie o 
experienţă socială comună. 

Dezmembrarea dreptului natural 

Istoria alienării antropofagiei ca figură a dreptului na¬ 
tural începe o dată cu formularea, de către Hobbes, a unei 
teorii a stării de natură ale cărei consecinţe sînt apreciate 
aproape universal, în secolele al XVlI-lea şi al XVIII-lea, 
drept inacceptabile. în Leviathan, starea naturală este o si¬ 
tuaţie unde nu există o autoritate suverană care să impună 
ordinea. Această „condiţie naturală" a omenirii este una de 
primitivism şi de război generalizat: „într-o asemenea con¬ 
diţie nu este loc pentru activităţi productive [ industry ] pen¬ 
tru că roadele lor sînt nesigure; de unde rezultă ca pămîntul 
nu este cultivat, nu se navighează, nu se folosesc mărfuri 
care să fie importate pe mare, nu există clădiri confortabile 
şi nici instrumente de mişcat încoace şi încolo acele lucruri 
care [pentru a fi mişcate] e nevoie de multă forţă; nici un 
fel de cunoaştere a geografiei pămîntului; nici o socoteală 
a timpului; nici ştiinţe şi nici litere; şi ceea ce este cel mai 
rău, o frică neîncetată şi un pericol [permanent] de moar¬ 
te violentă; iar viaţa omului este singuratică, săracă, rea, ani¬ 
malică şi scurtă [solitari/, poor, nasty, brutish and short]." ils 

în starea de natură domneşte deci o anarhie naturală, săl¬ 
batică şi sîngeroasă, unde legea naturală este perfect com¬ 
patibilă cu brutalitatea. Actele pe care un om le comite în 
starea de natură sînt justificate de această lege. Unde nu este 
lege civilă nu există nici un fel de crimă şi chiar nici un fel 
de păcat, cu condiţia ca intenţia să fie dreaptă 416 . 

Ideea cea mai subversivă pe care o introduce Hobbes este 
aceea despre libertatea naturală. Că necesitatea dă un drept 
absolut asupra a orice, aceasta era o poziţie teoretică cunos- 

cută, discutată şi chiar acceptată, pînă la o anumită limită, 
în starea naturală, omul era văzut ca fiind supus al impe¬ 
riului necesităţii, iar în această privinţă dreptul natural pe 
care fiecare l-ar avea de a comite orice acte necesare supra¬ 
vieţuirii era unul ultim şi inevitabil. însă Hobbes arată că 
libertatea omului natural implică un drept absolut asupra 
a orice. Necesitatea care este la originea actelor omului na¬ 
tural nu exclude libertatea. Apa care curge la vale este „li¬ 
beră" să îşi urmeze drumul, dar în acelaşi timp ea curge în 
virtutea necesităţii. Pentru om, libertatea este doar absen¬ 
ţa obstacolelor exterioare în calea voinţei sale. Această spe¬ 
cie de libertate, înţeleasă ca simplă capacitate de mişcare a 
unui corp animat, poate să coexiste cu cea mai severă ne¬ 
cesitate. Hobbes reia exemplul stoic al celui care îşi aruncă 
bunurile în mare în vreme de furtună, pentru a arăta că un 
om poate fi în acelaşi timp liber şi constrîns să comită un 
act. Există două genuri de constrîngere în legătură cu care 
Hobbes vorbeşte despre libertate. Una este constrîngerea po¬ 
litică, exercitată de suveran asupra supusului, un gen de 
constrîngere ce face vizibil domeniul libertăţii civile. Pe de 
altă parte, şi mai important pentru discuţia noastră, este con¬ 
strîngerea naturală. în starea de natură, unde „între oameni 
fără stăpîn este un război perpetuu", oamenii se bucură de 
un alt fel de libertate, „deplină şi absolută" 417 . în De cive el 
compară necesitatea cu o piatră care cade şi arată că aceas¬ 
ta scuză orice act: „Nu este prin urmare absurd, nici repro¬ 
babil şi nici contrar raţiunii dacă fiecare face un efort să-şi 
apere corpul şi membrele de moarte şi să şi le salveze." Aşa¬ 
dar, „primul principiu \foundation ] al dreptului natural este 
că fiecare om îşi protejează viaţa şi corpul [limbs] pe cît de 
mult poate" 418 . 

Hobbes elaborează aşadar o teorie în limitele căreia 
omul este învestit de la natură cu un drept suprem de a co¬ 
mite orice fel de acte, şi asta nu pur şi simplu în virtutea 
necesităţii, ci ca parte a libertăţii sale. Pentru el, omul este 
un gen de animal de pradă, iar pacea (relativă) ce caracte¬ 
rizează ordinea civilă este obţinută numai cu preţul unei pu¬ 
teri supreme care să inspire teamă. 

Antropofagia apare aici ca o consecinţă firească a drep¬ 
tului natural. In capitolul al XlV-lea din Leviathan, Hobbes 
descrie starea de natură într-un mod care sugerează că el 
se gîndeşte la canibalism: „într-o asemenea stare, fiecare are 
dreptul la orice, chiar şi la corpul celuilalt." Din punctul de 
vedere al dreptului natural, aceasta nu pare să pună vreo 
problemă, pentru că „nimic nu poate fi injust [în starea na¬ 
turală]. Noţiunile de bine şi de rău, dreptate şi nedreptate 
nu au nici un Ioc aici". Posibilitatea antropofagiei este im¬ 
plicită şi în expunerea doctrinei necesităţii. Dacă suveranul 
ordonă cuiva să se abţină de la „mîncare, aer sau medica¬ 
mente, sau orice altceva fără de care nu poate trăi, acel om 
e liber să nu asculte" 419 . în Dialog între un filozof şi un student 
al dreptului englez, Hobbes reia ideea după care starea de na¬ 
tură implică antropofagia: „Fără lege, fiecare lucru aparţi¬ 
ne oricui, care îl poate lua, poseda şi folosi fără să comită 
un delict [without wrong] împotriva altui om; orice, pămîn- 
tul, animalele, fructele şi chiar corpurile altor oameni, dacă 
raţiunea sa îi spune că altfel nu poate trăi în siguranţă..." 420 
E adevărat că acest punct de vedere este expus de perso¬ 
najul avocatului, însă filozoful răspunde: „Toate acestea sînt 
foarte raţionale." 

Pentru că evidenţa este foarte fragmentară, nu putem 
spune cu certitudine pînă unde ideea lui Hobbes despre sta¬ 
rea de natură este influenţată de literatura de călătorie. 
Această ipoteză este însă foarte probabilă, dată fiind simi¬ 
laritatea dintre cele două descrieri. Hobbes cunoştea dese¬ 
nele lui White despre indienii americani, iar în timpul exilului 
său în Franţa este foarte posibil ca el să fi cunoscut litera¬ 
tura franceză despre America (Lery, Thevet, Lescarbot). în 
capitolul „Omul în afara societăţii civile" din De cive Hob¬ 
bes indică spre sălbaticii americani ca fiind echivalentul 
exact al stării de natură şi al războiului generalizat: „Seco¬ 
lul nostru ne prezintă un exemplu al acesteia la americani." 

Cu toate că antropofagia este o consecinţă riguroasă a 
teoriei sale despre dreptul din starea de natură şi cu toate 
că în literatura despre sălbaticii americani pe care a cunos¬ 
cut-o aceştia sînt înfăţişaţi constant ca antropofagi, Hobbes 

evită totuşi să-l declare pe omul stării naturale drept cani¬ 
bal. Raţiunile acestei omisiuni nu sînt deloc limpezi şi se 
poate ca antropofagia să aibă un statut similar ateismului, 
în filozofia lui Hobbes. Dacă acesta a fost sau nu ateu, dacă 
creştinismul său a fost pe atît de ortodox pe cît a susţinut 
el ori dacă Hobbes a aderat la un gen sau altul de erezie, 
acestea sînt chestiuni care sînt dezbătute şi acum pentru că 
în materie de religie opiniile sale veritabile sînt greu dacă 
nu imposibil de distins în spatele unor formule dictate de 
prudenţă. Aceeaşi prudenţă s-ar putea să-l fi determinat să 
evite să-l descrie pe omul natural ca pe un antropofag jus¬ 
tificat, pentru a fi scutit să mai arate că antropofagia, de¬ 
parte de a fi o crimă împotriva naturii, este legitimă din 
punctul de vedere al dreptului natural general, — ceea ce ar 
fi constituit o concluzie incendiară, care ar fi complicat recep¬ 
ţia şi aşa dificilă a scrierilor sale. Din punctul de vedere al fi¬ 
lozofiei politice, Hobbes era mai degrabă interesat, în perioada 
dintre De cive şi Leviathan, să îşi impună metoda inspirată de 
ştiinţa mecanică a naturii şi de matematică decît să polemi¬ 
zeze pe tema istoriei stării de natură. De asemenea, este po¬ 
sibil ca relativa absenţă a canibalismului din reconstrucţia sa 
să fie explicabilă prin aceea că atenţia sa era concentrată asu¬ 
pra excesului de cruzime al omului civil. în fond, celebra sa 
expresie Homo homini lupus (omul este lup pentru om) nu de¬ 
scrie antropofagia naturală, ci starea de război la care duce 
absenţa unei suveranităţi suprastatale. Oricare vor fi fost ra¬ 
ţiunile sale, discreţia lui Hobbes nu i-a indus în eroare pe cri¬ 
ticii săi. Imediat după apariţia sa, Leviathan-ul a fost violent 
atacat, mai întîipentru opiniile sale religioase. Cu timpul însă, 
Hobbes a devenit un autor subversiv datorită ideilor sale de¬ 
spre pasiunile naturale ale omului şi despre starea de natu¬ 
ră ca una de război al tuturor împotriva tuturor. 

Pentru filozofii dreptului natural, teoria lui Hobbes ri¬ 
dică o serie de complicaţii. Pe de o parte este cert că meto¬ 
da filozofiei hobbesiene a fost extrem de influentă, chiar la 
autorii care resping concluziile filozofului englez. Pe de altă 
parte însă, consecinţele riguros derivate de Hobbes din no¬ 
ţiunea dreptului individului natural sînt aproape uniform 

apreciate ca eronate, scandaloase şi inacceptabile. în acest 
context, chestiunea antropofagiei implică dificultăţi din cele 
mai serioase. A admite că omul în starea de natură este un 
canibal şi că această calitate este sancţionată de dreptul na¬ 
tural înseamnă a renunţa la ideea clasică după care antro¬ 
pofagia este o crima împotriva naturii, cel puţin cîtă vreme 
omul şi-a păstrat libertatea sa naturală; această renunţare, 
la rîndul său, duce la necesitatea unei legitimări universa¬ 
le a canibalismului în starea de natură, un progres teoretic 
pe care marea majoritate a autorilor nu sînt deloc dispuşi 
să-l accepte. Iată de ce teoreticienii posthobbesieni ai drep¬ 
tului natural sînt nevoiţi să elaboreze o teorie despre sta¬ 
rea de natură şi despre omul natural care să evite implicaţia 
antropofagiei. 

Această deplasare teoretică se desfăşoară în mai multe 
dimensiuni. Una este critica ideilor despre natura sclaviei 
în starea de război. în capitolul „Despre dreptul de cucerire" 
din Două tratate asupra guvernării Locke investighează ge¬ 
nul de putere pe care o are stăpînul asupra sclavului. Deşi 
Locke era familiar cu literatura de călătorie, care descrie o 
dominaţie despotică şi crudă pînă la extrem, în pasajele de¬ 
spre dreptul „perfect despotic" al învingătorului din răz¬ 
boiul just, Locke uită să menţioneze că acest gen de putere 
despre care el însuşi admite că este „absolută", implică an¬ 
tropofagia. Această omisiune este cu atît mai stranie cu cit 
tot Locke arătase în repetate rînduri că puterea absolută in¬ 
troduce o stare de război între oameni, iar cel care exercită 
o asemenea putere devine asemenea unei fiare sălbatice 421 . 
Locke scrie la un moment dat, probabil cu referire la Hob- 
bes, că „cel care crede că puterea absolută purifică sîngele 
oamenilor şi corectează josnicia naturii omeneşti nu trebuie 
decît să citească istoria acestor vremi, sau a celor trecute, 
pentru a se convinge de contrariu" 422 . Or, este exact aceas¬ 
tă istorie aceea pe care Locke o foloseşte selectiv în polemica 
sa, pentru a păstra ficţiunea unei puteri absolute a stăpînu- 
lui de sclavi care însă nu degenerează în antropofagie. 

După toate probabilităţile, omisiunea lui Locke este in¬ 
tenţionată. Am văzut deja că în Primul tratat asupra guver- 

nării el critică concepţia despre puterea absolută la Filmer 
susţinînd că aceasta legitimează canibalismul aşa cum este 
el practicat în familiile de antropofagi indieni. Problema este 
că această critică este, destul de probabil, culeasă chiar din 
scrierile lui Filmer şi apoi întoarsă împotriva acestuia. Este 
chiar Filmer cel care, în pasaje pe care este greu de crezut că 
Locke nu le-a observat, critică teoria despre starea de natu¬ 
ră a lui Hobbes, arătînd că aceasta implică antropofagia. 

Intr-o carte publicată în 1652 (republicată postum în anii 
1679-1680, cînd toate scrierile lui Filmer au apărutîn două 
ediţii pe care Locke le-a studiat pe cînd lucra la cele Două 
tratate) şi intitulată Observaţii privitoare la originea guvernă¬ 
rii, Filmer inserează un pasaj despre „Leviathanul domnului 
Hobbes". Aici, el susţine că benevolenţa divină face impo¬ 
sibilă o stare de natură hobbesiană care include canibalis¬ 
mul: „Nu trebuie să credem că Dumnezeu l-ar crea pe om 
într-o condiţie mai rea decît a oricăror animale, ca şi cum 
el nu ar fi dat alt scop natural oamenilor decît să se distru¬ 
gă unul pe altul. Un drept al tatălui de a-şi distruge copiii 
sau de a-i mînca, şi al copiilor de a face la fel cu părinţii lor, 
este mai rău decît [comportamentul] canibalilor. Această 
condiţie oribilă a naturii pure i-a fost reproşată domnului 
Hobbes, iar refugiul său a fost să răspundă că «nu trebuie să 
se înţeleagă că vreun fiu este în starea de natură» [De Cive, 
1, 10] ceea ce este totuna cu a-şi nega propriul principiu, pen¬ 
tru că dacă oamenii nu se nasc liberi, atunci nu mai este po¬ 
sibil ca el să stabilească vreun alt moment în care aceştia să-şi 
reclame un drept natural la libertate." 

In continuare, Filmer pune în legătură teoria hobbesia¬ 
nă a stării de natură cu antropofagia, prin mijlocirea cate¬ 
goriilor populaţiei. Dacă există o stare de natură aşa cum 
pretinde Hobbes, susţine el, „nu văd de ce aceasta trebuie 
să fie numită o stare de război a tuturor împotriva tuturor". 
Teoria lui Hobbes ar presupune suprapopulaţia, deşi aceas¬ 
ta nu e evident în Leviathan sau De Cive: „Intr-adevăr, dacă 
o asemenea mulţime de oameni ar fi creată încît pămîntul 
să nu-i mai poată hrăni cum trebuie, atunci aceştia ar avea 
un motiv să se distrugă unul pe altul decît să piară din lip- 

să de mîncare." Ceea ce îi permite lui Filmer să afirme im- 
plauzibilitatea ideii hobbesiene despre starea de natură 
este tot atributul divin al benevolenţei. Dumnezeu a avut 
prevederea să creeze suficient loc pe pămînt şi suficiente re¬ 
surse pentru fiecare, deci „nu există nici o necesitate abso¬ 
lută a războiului în starea de natură pură" 423 . La nivelul 
cauzelor secundare, aşadar, imensitatea lumii fizice desfi¬ 
de înmulţirea cu finalitate contranaturală. 

Criticile lui Filmer şi Locke anunţă ceea ce în secolul al 
XVIlI-lea va deveni un scepticism aproape general cu privi¬ 
re la validitatea teoriei hobbesiene a stării de natură. Evis¬ 
cerarea teoriei acestei stări este în centrul procesului de 
dezagregare a edificiului dreptului natural. La sfîrşitul se¬ 
colului al XVUI-lea starea de natură devine un concept sus¬ 
pect, dacă nu cumva ridicol şi incoerent. Acesta este un 
proces gradual, în care dificultăţile presupuse de existenţa 
canibalismului joacă un rol important. Insă antropofagul 
nu-şiextrage dintr-unneantputerile sale distructive. Dacă el 
rămîne o prezenţă perturbatoare, aceasta se întîmplă pentru 
că teoriile moderne ale stării de natură nu au reuşit sau nu 
au dorit să integreze antropofagia pe fondul legii naturale. 

în epoca Luminilor începe să fie pusă la îndoială iden¬ 
tificarea pe care călătorii şi filozofii o stabiliseră între omul 
stării de natură şi primitivi. David Hume arată în Tratatul 
despre natura umană că un călător care ar susţine că a întîlnit 
oameni cu exact acelaşi caracter ca cei din Republica lui Pla¬ 
tan sau Leviathan- ul lui Hobbes ar fi întîmpinat cu aceeaşi 
neîncredere justificată ca acela care ar pretinde că a găsit, 
la paralela 50 de nord, o ţară în care iama e vară şi vara e 
iarnă 424 . In Despre originea şi progresul limbajuluiMonboddo 
scrie că o stare de natură aşa cum a înţeles-o Hobbes, ca un 
război perpetuu, „nu există şi nici nu a existat la nici o spe¬ 
cie de animale" 425 . Discutînd despre dreptul sclaviei, Hei- 
neccius arată că stăpînul are un drept de viaţă şi de moarte 
asupra cuiva aflat într-o „servitute perfectă", o noţiune 
prin care el înţelege sclavia ce decurge dintr-un război just. 
El însă nu tratează posibilitatea ca un asemenea stăpîn să 
violeze legile naturii. Ceea ce limitează puterea de dispo- 

ziţie a stăpînului sînt, după Heineccius, prevederile legilor 
civile. Starea de natură nu mai este, pentru juristul german, 
una în care tot felul de aberaţii îşi caută o explicaţie şi o jus¬ 
tificare. Această stare, afirmă el, nu a fost aşa de rea pe cît o 
credeau Hobbes şi Pufendorf, care nu au dat prea multă im¬ 
portanţă faptului că şi aici oamenii au obligaţii unul faţă de 
altul. Relele pe care ei le comit în starea naturală nu decurg 
din natura acestei situaţii, ci din „răutatea omenirii", care 
se face simţită, inevitabil, şi în starea civilă 426 . 

Un scepticism cu privire la fertilitatea noţiunii de om na¬ 
tural este propagat în secolul al XVIII-lea de autori precum 
Francis Hutcheson. Intr-o prelegere din 1730 despre natu¬ 
ra socială a omului el atacă critica lui Locke la adresa idei¬ 
lor înnăscute. De cînd acesta şi-ar fi susţinut teoria, arată 
filozoful scoţian, mulţi scriitori onorabili au evitat complet 
orice investigaţii privitoare la existenţa ideilor şi judecăţi¬ 
lor naturale, şi cu privire la „simţurile prin intermediul că¬ 
rora diferitele tipuri de lucruri sînt percepute". Teoria lui 
Locke ar fi relevantă doar cu referinţă la anumite idei, nu şi 
în ceea ce priveşte existenţa unor facultăţi naturale, în spe¬ 
ţă a unui simţ moral. Criticii ideilor înnăscute ar trebui să 
ia în considerare un subiect moral dezvoltat pentru a se în¬ 
treba asupra naturaleţei percepţiilor acestuia. în loc să facă 
asta, ei studiază fiinţe imature: „Cu siguranţă că ar fi mai 
bine dacă ar cerceta aceste judecaţi, percepţii şi aparenţe ale 
lucrurilor aşa cum le prezintă natura, decît să dispute ceea 
ce poate fi observat sau nu într-un animalicul care se va dez¬ 
volta apoi într-o fiinţă omenească, ori în cîţiva nefericiţi năs¬ 
cuţi în cine ştie ce colţ sterp al pămîntului, care duc o viaţa 
aspră şi animalică, fără meşteşugurile şi condiţiile necesa¬ 
re unei vieţi potrivite pentru oameni." 427 

în Eseu despre moravuri, Voltaire critică teoriile stării de 
natură care presupun că omul trăia o viaţă grea şi singura¬ 
tică. Aceste speculaţii nu au nici o valoare, arată el, pentru 
că se sprijină pe raţionamente greşite. Dacă omul trăieşte 
acum în societate, nu avem de ce să credem că a existat oda¬ 
tă o stare în care el trăia singur. „Omul, în general, a fost 
întotdeauna ceea ce este... noi nu sîntem făcuţi să trăim ca 

urşii." Cazurile de copii sălbatici nu dovedesc nimic. Exis¬ 
tă oi rătăcite / însă de aici nu putem deduce că oile nu tră¬ 
iesc în turmă 428 . 

în prelegerile de jurisprudenţă ţinute la Glasgow în 1763, 
Adam Smith arată, cu referire la homicid, că nu există „de- 
cît un singur caz în care, după cîtştiu", este justificat să luăm 
viaţa unui om nevinovat ca să ne-o salvăm pe a noastră. 
Acesta ar fi celebrul caz „care este de obicei prezentat" de 
filozofi în care doi oameni într-un naufragiu îşi dispută o 
scîndură care nu-i poate ţine pe amîndoi la suprafaţă 429 . Me¬ 
moria lui Smith este, dincolo de orice îndoială, foarte selec¬ 
tivă. El cunoştea foarte bine autorii dreptului natural, 
dovadă referinţele salesolidela Pufendorf, printre alţii. Or, 
aceşti autori enumeră şi alte cazuri. Smith alege să treacă 
peste exemplele acestora, probabil pentru că nu doreşte să 
confrunte problema canibalismului. Această sfiiciune este 
vizibilă şi în Avuţia naţiunilor (1776). Discutînd despre să¬ 
răcia extremă în care se zbat naţiunile primitive de vînători 
şi pescari, Adam Smith pretinde că aceştia sînt nevoiţi frec¬ 
vent să-şi ucidă sau să-şi abandoneze copiii, bătrînii şi bol¬ 
navii pentru ca aceştia să „moară de foame sau să fie devoraţi 
de fiarele sălbatice". Nici aici, şi nici în exemplul care ur¬ 
mează, Smith nu aminteşte posibilitatea ca foamea extre¬ 
mă să ducă la canibalism. în China, explozia populaţiei a 
dus la o mizerie absolută a claselor de jos. în Canton, oame¬ 
nii sînt gata să „pescuiască şi cele mai oribile gunoaie arun¬ 
cate peste bord de o navă europeană. Orice leş, hoitul unui 
cîine sau al unei pisici, chiar pe jumătate putrezit şi împu¬ 
ţit, este la fel de bine venit pentru ei cum este hrana cea mai 
gustoasă pentru oamenii din alte ţări" 430 . 

în Eseu despre originea limbilor, Rousseau propune o vi¬ 
ziune asupra stării de natură, care, fără să excludă explicit 
antropofagia, o va face irelevantă. După el, primii barbari 
erau mai curînd vînători şi consumatori de came decît de 
cereale ori de pîine, alimente care au început să fie consu¬ 
mate abia după stabilirea proprietăţii. Meseria de vînător 
este favorabilă antropofagiei, un obicei care pentru Rous¬ 
seau pare să fie un fel de adevăr obscur al progresului or- 

dinii politice. Primii vînători, scrie el, au devenit feroce şi 
au început să vîneze oameni. „Războiul şi cuceririle nu sînt 
altceva decît vînare de oameni. După ce i-au cucerit, nu le-a 
mai rămas [stăpînilor] decîtsă-i devoreze [pe supuşi]. Este 
ceea ce succesorii lor au învăţat să facă." Această sugestie 
a antropofagiei nu este însă relevantă pentru analiza stării 
de natură, ci exclusiv în ordine civilă. Meseria de vînător, 
afirmă Rousseau, nu este favorabilă populaţiei. Rezultă de 
aici că starea de natură este caracterizată de o populaţie foar¬ 
te rară. Este adevărat că „un om abandonat pe faţa pămîn- 
tului, la mîna rasei omeneşti, trebuie să fi fost un animal 
feroce. El era gata să facă la alţii tot răul de care se temea 
că îl va primi de la aceştia". El ataca pentru a se apăra. Insă 
aceste atacuri erau puţine în starea de natură, pentru că oa¬ 
menii trăiau izolaţi datorită nevoilor limitate şi stilului de 
viaţă primitiv, fiecare mulţumit cu ceea ce natura îi oferea. 
Intîlnirile erau astfel rare. „Peste tot domnea starea de răz¬ 
boi, iar pe întreg pămîntul era pace." 431 

Este o eroare, după Rousseau, că starea de natură a fost 
concepută ca un război al tuturor contra tuturor. Hobbes 
nu a observat, crede autorul nostru, „că aceeaşi cauză care 
îi împiedică pe sălbatici să uzeze de raţiunea lor, după cum 
pretind jurisconsulţii noştri, îi împiedică în acelaşi timp să 
abuzeze de facultăţile lor". Omul natural nu este capabil de 
ultragii inacceptabile. Iată lupta pentru hrană în negura tim¬ 
purilor primitive, aşa cum o imaginează Rousseau: „Omul 
sălbatic, atunci cînd a mîncat, este împăcat cu întreaga na¬ 
tură şi prietenul tuturor semenilor săi. Ajunge el oare în si¬ 
tuaţia de a-şi disputa masa [cu un altul]? Nu se ajunge 
niciodată la lovituri fără să se compare dificultatea de a în¬ 
vinge cu aceea de a-şi găsi în altă parte hrana, iar cum or¬ 
goliul nu se amestecă în [această] luptă, ea se va termina după 
cîteva lovituri de pumn. învingătorul mănîncă, învinsul îşi 
caută norocul în altă parte şi totul este pacificat." 432 

Dacă filozofii moderni ar fi confruntat problema existen¬ 
ţei antropofagiei în starea de natură, ei s-ar fi găsit în faţa 
unei dileme extrem de dificile. Este antropofagia omului na¬ 
tural legitimă sub specia dreptului naturii? Această între- 

bare este radical diferită în raport cu aceea, de origine cla¬ 
sică, dacă omul decăzut ocazional în starea de necesitate ul¬ 
timă are dreptul să devină canibal. Respingerea legitimităţii 
antropofagiei în starea de natură presupune un om natural 
care este, cel puţin potenţial, un criminal în raport cu drep¬ 
tul natural, o construcţie ce pune probleme evidente. însă 
acceptarea antropofagiei este, la rîndul său, o tactică pro¬ 
blematică, la îndemîna doar a unor scriitori radicali precum 
Voltaire sau Sade. Iată de ce filozofiile modeme ale dreptu¬ 
lui natural preferă să lucreze cu o noţiune a stării de natu¬ 
ră care să nege sau să facă irelevantă incidenţa antropofagiei 
între oamenii stării naturale. 

Dar această evacuare a canibalului din sfera stării de na¬ 
tură, departe de a stabiliza teoria drepturilor naturale, îi anun¬ 
ţă descompunerea. Se întîmplă astfel pentru că antropofagul 
este, pentru o lungă tradiţie intelectuală, una din articula¬ 
ţiile teoriei dreptului natural, personajul conceptual care face 
vizibilă existenţa unei legislaţii naturale. O dată cu dispa¬ 
riţia canibalului, şi după ce celelalte personaje ale teatrului 
naturii îşi vor fi epuizat fertilitatea teoretică, poate apărea 
ideea reconstrucţiei dreptului în termeni pur utilitari şi po¬ 
litici. Acest proces este încheiat în prima jumătate a seco¬ 
lului al XlX-lea, cînd dreptul natural, ca model al filozofiei 
dreptului, este înlocuit de ştiinţa pozitivă a dreptului. 

Acest proces debutează pe Continent. în Germania ani¬ 
lor 1830, şcoala istorică a dreptului împinge în anonimat pe 
autorii secolului precedent. Această transformare nu are, de¬ 
sigur, resorturi strict teoretice. în secolul al XlX-lea formu¬ 
la statului birocratic modem şi naţional ajunge la maturitate, 
iar legislaţia apare din ce în ce mai mult ca o activitate ghi¬ 
dată de criterii pragmatice, situaţie în care juriştii elimină 
sau marginalizează în tratatele lor nivelul legitimării natu¬ 
rale, în favoarea unui set de argumente pozitive. Că legea 
este voinţa suveranului este o idee care circulă încă în pe¬ 
rioada scolastică, dar chestiunea legitimităţii acestei voinţe 
nu se mai pune acum în termeni de respect al legii divine. 
Importantă este şi natura suveranităţii implicată de aceas¬ 
tă nouă înţelegere a legii. Din ce în ce mai mult, ea se de- 



AGENTUL CRUZIMII ABSOLUTE 339 

personalizează pe fondul a ceea ce a devenit „sistemul po¬ 
litic". Legea este acum înţeleasă ca sumă de artificii ale cla¬ 
sei conducătoare. Dreptul natural dispare pe Continent 
sub presiunea birocraţiilor politice ale unor state noi, legiti¬ 
mate de pragmatism sau de naţionalism. 

In ţările anglo-saxone acest proces este mai lent, însă la 
fel de sigur. Un moment important al declasării dreptului 
natural este cartea lui John Austin, Delimitarea domeniului 
jurisprudenţei. Apărută în 1832, ea va deveni influentă în An¬ 
glia şi în America începînd cu anii 1860, fiind unul din ac¬ 
tele fondatoare ale pozitivismului juridic modern. Pentru 
Austin, materia jurisprudenţei nu este decît „legea poziti¬ 
vă: legea pur şi simplu, ori [altfel spus] legea aşa cum este 
ea dictată de superiorii politici inferiorilor politici". Cît de¬ 
spre aşa-numita „lege a naturii", Austin pretinde că avem 
de-a face cu o noţiune „ambiguă şi înşelătoare". Fiecare lege 
este doar un gen de „poruncă". Există, într-adevăr, porunci 
divine, care formează „legea lui Dumnezeu", de care însă 
jurisprudenţa nu are cum să se ocupe. Distincţia pe care au¬ 
torii clasici au făcut-o între legi pozitive şi naturale este, 
după Austin, „absolut neinteligibilă" 433 . 

Problema pe care el o identifică corect este aceea a ches¬ 
tiunii existenţei unui gen de simţ ori instinct moral. O tra¬ 
diţie care coboară cel puţin pînă la Aristotel şi Platon identifică 
o anume naturaleţe a judecăţii morale din care normele îşi 
derivă obligaţia. Austin propune un criteriu foarte diferit de 
derivare a normelor legale, anume „utilitatea publică". Or, 
utilitatea publică este un criteriu social, rezultat al existen¬ 
ţei unei ordini civile. Este necesar, aşadar, să se demonstre¬ 
ze că normele nu au şi nu pot avea o fundamentare mai 
adîncă, vizibilă în starea naturală de dinaintea asocierii po¬ 
litice. 

Pentru a demonstra acest lucru, Austin reia într-o che¬ 
ie ridicolă experimentul mental al omului abandonat în sta¬ 
rea naturală. Să considerăm, scrie el, un copil care a crescut 
şi a ajuns la maturitate singur, în sălbăticie, fără asistenţa 
societăţii. „îmi imaginez că sălbaticul, cînd umblă în cău¬ 
tarea prăzii, se întîlneşte pentru prima dată în viaţa sa cu 

un om", un vînător care poartă în spinare un cerb ucis. Săl¬ 
baticul dă să îl înşface, moment în care vînătorul rezistă. Re¬ 
zistenţa sa îl face pe sălbatic să pună mîna pe o piatră şi să-i 
dea în cap, după care îi ia prada. Mai apoi, sălbaticul se în- 
tîlneşte cu al doilea vînător, însă de data aceasta el e cel agre¬ 
sat. Este rănit, pune mîna pe o piatră şi îl ucide pe agresor 434 . 
Conform ipotezei naturaleţei sentimentelor morale, sălba¬ 
ticul ar trebui să resimtă în primul caz o remuşcare ce nu ar 
putea să provină din nici o convenţie socială; în al doilea 
caz, el nu ar trebui să se simtă astfel, pentru că actul său ar 
fi legitimat de un principiu evident (pentru un intelect capa¬ 
bil să sesizeze legea naturală) al autoapărării. Problema, cre¬ 
de Austin, este că nu există o evidenţă că asemenea sentimente 
naturale există. Ipoteza copilului sălbatic, aşadar, nu ne aju¬ 
tă să descoperim o substanţă naturală a moralităţii. 

Posibil. însă mai există o problemă, pe care Austin nu e 
dispus să o sesizeze. în relatarea despre omul natural el evi¬ 
tă să îl considere pe acesta ca antropofag. într-adevăr, pri¬ 
mitivul şi vînătorul se bat pe bucata de came animală. Chiar 
şi după ce îl ucide pe vînător, sălbaticul nu pare să pofteas¬ 
că la mai mult. Canibalismul considerat ca simplă posibi¬ 
litate ne-ar fi condus la două genuri de consideraţii. Pe de o 
parte, dacă sălbaticul s-ar fi înfrînat de la actul antropofag, 
atunci am fi avut o prohibiţie naturală, iar Austin ar fi avut 
de explicat ceea ce probabil ar fi de neexplicat în cadrele te¬ 
oriei sale, care urmăreşte tocmai să substituie acestei teze 
pe aceea a caracterului exclusiv artificial al legilor. Pe de altă 
parte, dacă sălbaticul ar fi antropofag, aceasta ar fi intro¬ 
dus elemente suplimentare într-o ecuaţie teoretică altmin¬ 
teri destul de simplă: dreptul de a se hrăni sau dreptul de 
autoapărare. Antropofagia pare să fie genul de act care prin 
cruzimea sa implică, o dată cu simpla sa prezenţă, nevoia 
unei cenzuri morale. Sau dimpotrivă, o justificare bazată pe 
nevoia absolută, urgentă şi naturală. O clarificare morală 
nelalocul ei pentru cineva care doreşte tocmai să constru¬ 
iască o stare a-juridică. 

Austin completează această demonstraţie atacînd noţiu¬ 
nea de drept natural aşa cum a fost ea formulată de Ulpian. 

E adevărat că unele legi au drept cauză instinctele, arată fi¬ 
lozoful englez, mai ales cele referitoare la relaţiile dintre fe¬ 
meie şi bărbat ori la relaţiile între părinţi şi copii. Insă legea 
nu trebuie confundată cu instinctul. Instinctele nu sînt legi 
şi ele nu formează obiectul jurisprudenţei. De ce nu ar pu¬ 
tea ele însă să-i furnizeze materia preliminară, precum la 
Hobbes? Austin nu are timp să explice aceste subtilităţi. El 
afirmă doar că jus quod natura omnia animaţia docuit este doar 
una „dintre cele mai prosteşti" idei ale lui Ulpian, care s-a 
strecurat în „compilaţiile lui Justinian". Aceasta nu ar fi avut, 
în opinia lui Austin, „nici o influenţă perceptibilă asupra 
detaliilor dreptului roman". 

După Ulpian, vin la rînd Grotius şi Montesquieu. Aus¬ 
tin respinge doctrina drepturilor naturale la aceşti autori pe 
motiv că ea nu este clară. în legătură cu definiţia din Spiri¬ 
tul legilor, a legilor ca relaţii necesare, determinate de natu¬ 
ra lucrurilor, Austin comentează: „Ce anume, rogu-vă, sînt 
acelea «relaţii»? Şi ce anume, rogu-vă, este «natura lucru¬ 
rilor»?... Termenii definiţiei sînt incomparabil mai obscuri 
decît termenii pe care se presupune că îi explică." 435 

„Natura lucrurilor" şi „relaţiile" sînt abundent discuta¬ 
te în tratatele filozofilor dreptului natural, însă Austin nu 
simte nevoia să se raporteze la acestea. El nu o resimte pen¬ 
tru că lectura sa selectivă a argumentelor jurisprudenţei a 
cenzurat acea articulaţie teoretică ce permite aducerea în 
cîmpul atenţiei a legii naturale ca fundament absolut al drep¬ 
tului şi moralităţii. Absenţa canibalului este una din con¬ 
diţiile de posibilitate ale pozitivismului juridic. 

Concluzie: stat şi istorie naturală 

Dispariţia progresivă a antropofagului din teritoriile fi¬ 
lozofiei nu lasă în urma sa un cer mai senin al imaginaţiei 
morale. Dimpotrivă. Începînd cu secolul al XVI-lea, începe 
să-şi facă loc o percepţie tot mai acută a faptului că există 
o specie de degradare morală încă mai profundă decît 
aceea a canibalului. 

Condamnarea pasiunilor omeneşti a fost primul dome¬ 
niu, limitat, în care acest gen de argument a fost exersat mai 

întîi. Asocierea dintre avariţie şi antropofagie are o tradi¬ 
ţie venerabilă. Seneca arată, în De beneficiis, despre cel care 
stă la căpătîiul unui muribund aşteptînd momentul în care 
îi va moşteni averea: „Precum păsările de pradă care se hră¬ 
nesc cu leşuri veghează asupra animalelor ce sînt roase de 
boală şi stau să cadă, tot aşa un asemenea om aşteaptă cu 
poftă lîngă patul de moarte şi se roteşte în jurul cadavru¬ 
lui." 436 In Utopia lui Morus, oile devin antropofage: „au de¬ 
venit atît de lacome şi de aprige încît devorează chiar şi 
oameni. Ele au devastat şi depopulat cîmpurile, casele şi ora¬ 
şele." 437 Pentru Jean de Lery, cămătarii francezi sînt încă şi 
mai cruzi decît canibalii americani. Ei sug sîngele şi mădu¬ 
va şi mănîncă de vii văduve şi orfani, pe care mai bine i-ar 
ucide dintr-o lovitură decît să-i mai chinuie atîta. O dată cu 
instituţionalizarea egoismului economic, antropofagia de¬ 
vine un termen de comparaţie util în condamnarea siste¬ 
mului capitalist, aşa cum este cazul la Moses Hess, unul dintre 
radicalii germani care l-au influenţat pe Marx. In lucrarea sa 
Despre esenţa banilor (1843), Hess scrie: „Banii sînt sîngele 
şi sudoarea coagulate, ale celor care îşi vînd proprietatea 
lor inalienabilă... — altfel spus, activitatea lor vitală — în 
schimbul a ceea ce se numeşte capital, cu scopul de a se 
hrăni într-o manieră canibalistică din propria lor grăsime... 
Banii pe care îi consumăm, pentru care muncim, sînt pro¬ 
pria noastră came şi propriul nostru sînge — dobîndite, jefui¬ 
te şi consumate de noi în formele lor alienate. Să fim cinstiţi, 
noi sîntem, cu toţii, canibali, bestii de pradă, vampiri." Jar¬ 
gonul hegelian este pus aici la lucru în slujba denunţului 
ordinii sociale. Textul lui Hess are, pe lîngă o intenţie ge¬ 
nerală, şi o ţintă particulară: evreii. în Europa creştină, ara¬ 
tă el, trăieşte un popor care se hrăneşte cu acest sînge financiar: 
„Omul îşi trăieşte viaţa sub forma banilor, într-o manieră 
brutală, bestială, canibală... în istoria naturală a lumii ani¬ 
malului social, evreii au misiunea istorică de a dezvolta bes¬ 
tia prădătoare în om. Ei acum şi-au îndeplinit această 
sarcină... Misterul sîngelui lui Cristos, precum şi acela al res¬ 
pectului antic al evreilor pentru sînge, este dezvăluit acum 
în misterul bestiei de pradă." 438 

Duelul este unul dintre obiceiurile modernilor care au 
fost nefavorabil comparate cu sălbăticia antropofagilor. Ja¬ 
mes Beattie*, în Eseu despre natura şi imuabilitatea adevărului 
în opoziţie cu sofistica şi scepticismul (1773), arată că o istorie 
care să prezinte în adevărata lor lumină unele din obiceiu¬ 
rile modeme, cum ar fi duelul, jocurile de noroc şi adulte¬ 
rul, „ar înfăţişa o barbarie brutală şi o infatuare prostească" 
cel puţin pe măsura nativilor din „Kamceatka, California 
sau ţara hotentoţilor" 439 . In Scrisoare către d'Alembert, Rous- 
seau condamnă acea manieră de a purta un duel care este 
numită în epocă au premier sang: „Pînă la prima picătură de 
sînge! Dumnezeule mare! Şi ce vrei să faci cu sîngele, bes¬ 
tie feroce? Vrei să îl bei?" 443 

Asocierea dintre fanatismul religios şi canibalism este sta¬ 
bilită încă din Evul Mediu. Din istoria lui Orderic Vitalis, 
care relatează evenimentele din timpul primei cruciade, 
aflăm că atunci cînd armata creştină s-a confruntat cu o foa¬ 
mete teribilă, soldaţii „au fost siliţi să devoreze fără scrupu¬ 
le lucruri murdare, ciudate, dezagreabile sau chiar interzise. 
Unii din ei au mîncat chiar carnea turcilor". Nici cronica¬ 
rul şi nici nobilii prezenţi la faţa locului nu par să-şi fi fă¬ 
cut probleme fundamentale (deşi despre aceştia din urmă 
citim că s-au simţit „ruşinaţi şi îngroziţi"), pentru că nici 
unul dintre antropofagi nu este pedepsit. Vitalis explică: 
„Aceasta nici nu mai era privită ca cea mai josnică dintre 
crime, pentru ei sufereau voluntar foametea în numele lui 
Dumnezeu şi pentru că atacau pe inamici nu numai cu mîi- 
nile, ci şi cu dinţii. Este adevărat că ei au acţionat ilegal, însă 
necesitatea irezistibilă [compellebat necessitas] i-a forţat să 
violeze legea " 441 O dată cu epoca războaielor religioase, ca¬ 
nibalii devin un termen de comparaţie al depravării şi cru¬ 
zimii suscitate de fanatism. Jean de Lery, un protestant a 
cărui carte apare la Geneva scurtă vreme de la masacrul nop- 


* James Beattie (1735-1803). Scriitor scoţian, al cărui Eseu despre 
natura şi imuabilitatea adevărului , în opoziţie cu sofistica şi scepticismul 
(1780), un atac asupra teoriilor lui David Hume, a fost foarte popu¬ 
lar în vremea sa. 

ţii Sfintului Bartolomeu, arată că în tragedia sîngeroasă din 
Franţa, grăsimea celor ucişi a fost licitată public, iar ficatul, 
inima şi alte părţi din corp au fost mîncate de ucigaşi. 
Acest execrabil măcel le depăşeşte pe toate cele ale antro¬ 
pofagilor din America, crede Lery, pentru că ei îşi ucid doar 
inamicii, însă în Franţa s-a ajuns să fie ucise rudele, vecinii 
şi compatrioţii 442 . 

Filozofii radicali ai secolului al XVIII-lea vor prelua 
aceste argumente pentru a denunţa consecinţele religiei or¬ 
ganizate şi în special pe acelea ale catolicismului. David 
Hume arată, în Istoria naturală a religiei, că sacrificiile ome¬ 
neşti ale cartaginezilor, mexicanilor şi ale altor naţiuni bar¬ 
bare nu depăşesc vărsarea de sînge comisă de Inchiziţia din 
Roma şi Madrid. Sacrificiile acelea probabil nici nu erau atît 
de primejdioase pentru societate, speculează Hume, pentru 
că victimele erau alese prin tragere la sorţi ori prin „alte sem¬ 
ne exterioare" şi astfel nu afectează restul societăţii, în vre¬ 
me ce inchizitorii şi-ar fi îndreptat furia în special către aceia 
animaţi de virtute, cunoaştere, dragoste de libertate, toate 
fiind calităţi care sînt exilate din societate, şi care o lăsa pra¬ 
dă „celei mai ruşinoase ignoranţe, corupţii şi servilism" 443 . 

De la critica obiceiurilor şi a fanatismului, filozofii ajung 
la o critică generală a civilizaţiei modeme, în care antropo¬ 
fagul este angajat pe post de critic social. Lordul Kames re¬ 
construieşte istoria întregii omeniri, în Schiţe despre istoria 
omului, ca pe o succesiune de abuzuri şi cruzimi. Nici un 
trib de sălbatici, crede el, nu a fost atît de crud precum au 
fost grecii şi troienii descrişi de Homer. în tragedia greacă 
sînt aplaudate scene de o cruzime oribilă, cum ar fi aceea 
din Electra a lui Sofocle, unde o mamă e ucisă de propriii săi 
copii. Evreii şi romanii erau şi ei cruzi; aceştia din urmă îşi 
tratau copiii ca pe vite, o proprietate a tatălui 444 . Lafitau ara¬ 
tă, în Moravurile sălbaticilor americani, că şi alte popoare au 
fost crude. Romanii, spre exemplu, au organizat lupte de 
gladiatori. Răutatea europenilor moderni îi uimeşte pe pri¬ 
mitivii care, conform lui Lafitau, oricît de barbari ar fi, îşi 
menajează compatrioţii mai mult decît o fac europenii. „Ei 
privesc cu îndreptăţire, ca pe un lucru mult mai barbar şi 

mai feroce, brutalitatea duelurilor." Individualismul este su¬ 
pus şi el unei critici timpurii săvîrşite tot din optica sălba¬ 
ticului naturii. Pentru europeni, moartea unuia aparţinînd 
propriei naţiuni nu pare să intereseze pe nimeni, aceasta fi¬ 
ind o iresponsabilitate care i-a surprins pe indieni 445 . In Eseu 
despre moravuri, Voltaire arată că dacă sălbaticii sînt aceia care 
trăiesc în mizerie, în familii mici, vorbind o limbă de neîn¬ 
ţeles, ignoranţi şi gata să se ucidă unii pe alţii cînd bate toba 
în sat, atunci noi în Europa avem peste tot sălbatici din aceş¬ 
tia. Popoarele din Canada şi cafrii, conchide Voltaire, „sînt 
infinit superioare" celor de la noi, pentru că ele sînt măcar 
libere, în timp ce popoarele noastre nu 446 . 

Sînt popoarele civilizate acelea care sînt crude şi depra¬ 
vate, scrie Rousseau în Discurs asupra originii inegalităţii. In- 
tr-o urmare la Discurs despre arte şi ştiinţe, el arătase că acestea 
pot juca, paradoxal, un rol moderator faţă de oamenii pe 
care tot ele i-au corupt. Să lăsăm artele să îndulcească fe¬ 
rocitatea oamenilor civilizaţi şi „să oferim [astfel) cîteva ali¬ 
mente acestor tigri, pentru ca să nu ajungă să ne devoreze 
copiii" 447 . In Ultimul răspuns..., un alt text ce continuă po¬ 
lemica din acest Discurs, el admite că există în Africa şi Ame¬ 
rica multe popoare vicioase, însă acolo se întîlnesc şi cîteva 
exemple de virtute, în vreme ce între popoarele civilizate 
nu există nici unul. Naţiunile civilizate sînt comparate ne¬ 
favorabil cu sălbaticii şi în Eseu despre originea limbilor. O dată 
cu progresul artelor, legilor şi comerţului, se deschide o eta¬ 
pă în istoria omenirii în care se formează popoarele, care 
apoi se succedă „precum valurile mării... oamenii adunaţi 
în cîteva locuri... pentru a se devora unii pe alţii şi a face 
un teribil deşert din restul lumii, un demn monument al uni¬ 
unii sociale şi al utilităţii artelor" 448 . 

Pe acest fond al criticii civilizaţiei modeme filozofii des¬ 
luşesc o figură care începe să le eclipseze pe toate celelal¬ 
te: statul. Formarea statului modem este evenimentul care 
domină istoria politică a Europei secolelor al XVII-lea şi al 
XVIII-lea. Apariţia agentului unei suveranităţi de tip nou, 
birocratic, stîmeşte anxietăţi profunde. Atitudinile filozo¬ 
filor faţă de acest proces au fost diverse, iar unii din ei, în 

special iluminiştii francezi şi germani, au salutat unele as¬ 
pecte ale sale. Trebuie însă să ne ferim să citim istoria idei¬ 
lor din perspectiva unui prezent pentru care faptul simplu 
al existenţei statului este unul solid, impenetrabil pentru 
scepticismul istoric. Nu este vorba de a estima aici dacă şi 
în ce măsură unele din politicile statului modern au fost le¬ 
gitimate de către filozofi, ci de a captura sentimentul lor în 
faţa mişcării seismice care a adus treptat în viaţa oameni¬ 
lor o prezenţă nouă, neobişnuită şi irezistibilă. Din perspec¬ 
tiva celor care gîndesc asupra filozofiei istoriei în epoca 
Luminilor, apariţia statului rescrie traumatic datele unor 
probleme fundamentale legate de puterea politică. 

Procesul acesta este unulîncare noţiunile clasice despre 
stat sînt profund afectate şi alterate. In ştiinţa politică cla¬ 
sică, statul este o asociere al cărei scop este viaţa bună. Exis¬ 
tă, desigur, o patologie a suveranităţii, după cum există 
autori, precum Machiavelli, care au pus la îndoială semni¬ 
ficaţia acestei supoziţii. însă este cert că statul clasic presu¬ 
pune o esenţă a binelui şi a dreptăţii. Nici măcar tîlharii, 
arată Augustin în Cetatea lui Dumnezeu, nu pot să nu respec¬ 
te, măcar între ei, un gen de justiţie. Iată de ce sugestia după 
care ar putea exista un gen de stat ai cărui supuşi şi suve¬ 
rani să fie cu toţii nişte criminali împotriva naturii şi al că¬ 
rui scop să fie contrar binelui este profund problematică în 
orizontul filozofiei clasice. 

Acest gen de state încep totuşi să fie descoperite de că¬ 
lători. Marco Polo scrie despre un loc din Asia unde există 
măcelării publice de came de om. însă acest stat este acela 
al unor fiinţe contranaturale, al unor monştri chinocefali. 
Garcilasso de la Vega arată că un asemenea stat a existat în 
Anzi înainte de opera civilizatoare a incaşilor. Aspectul cel 
mai frapant al lucrării sale Istoria regilor Inca priveşte pre¬ 
zentarea canibalismului ca pe o instituţie socială şi nu doar 
ca pe o aberaţie individuală. Antropofagii lui de la Vega nu 
sînt în primul rînd nişte degeneraţi, nişte monştri ori nişte 
simpli participanţi la un ritual orgiastic. Pentru el, caniba¬ 
lismul este integrat în ordinea socială. Desigur, aceasta este 
o ordine aflată la limita întunecată a dezordinii şi barbariei. 

Canibalii din Anzi trăiesc în sărăcie, sub dominaţia unor ti¬ 
rani mărunţi şi îşi petrec viaţa într-un „exerciţiu continuu 
de asasinate şi furtişaguri", femeile şi bărbaţii umblă goi sau 
îmbrăcaţi doar cu piei de animale, sînt atei ori idolatri şi 
practică sodomia. Insă aceasta nu este starea de natură a in¬ 
divizilor izolaţi ori trăitori în cete mici, ci una politică, pro¬ 
prie unor republici ale groazei, în care există „măcelării publice 
de came omenească în care se prepară cîmaţi, pentru a nu 
se pierde nimic" 449 . Cruzimea canibalilor din Anzi este încă 
şi mai şocantă decît aceea a fiarelor sălbatice ori a omului 
natural pentru că ea este organizată social. Mai mult, ea nu 
pare un răspuns la o situaţie extremă, de pildă foamea sau 
exigenţa unei religii a Diavolului. Ea apare mai curînd ca 
o instituţionalizare ce desfide raţiunea unei pofte mistui¬ 
toare. împotriva preceptelor filozofiei politice clasice, statul 
antropofagilor din Anzi este unul întemeiat pe pasiunile cele 
mai improbabile şi mai anarhice. 

Republicile descrise de Marco Polo şi de Garcilasso sînt 
tipuri extreme, situate undeva în marginea ordinii civile, 
pentru că ele sînt asociaţii de barbari. însă în epoca Lumi¬ 
nilor, filozofii explorează posibilitatea ca antropofagia să co¬ 
existe cu o ordine altminteri civilizată. In relatările de călătorie 
şi în comentariile geografiei filozofice apar menţiuni ale unor 
state autentice care acceptă canibalismul. în cartea de călă¬ 
torii a lui Struys citim despre un popor de mîncători de oa¬ 
meni din Asia, care trimite ambasadori într-un regat vecin, 
spre a oferi ajutor militar. Gazdele, ştiind cît de puţin îşi res¬ 
pectă aceste creaturi angajamentele, refuză oferta 450 . Cu 
această ocazie, aflăm cîte ceva şi despre locuitorii tării ca¬ 
nibale. îndeletnicirea li se citeşte pe faţă, se pare, pentru că 
privirea lor e „înfricoşătoare, atitudinea trufaşă, ţinuta te¬ 
ribilă". în Enciclopedie, articolul Ansico menţionează un re¬ 
gat african unde locuitorii sînt antropofagi şi în care există 
măcelării publice unde se vinde came de om, „unde se pot 
vedea, atîmate, membre de oameni... şi undese taie două sute 
de oameni pe zi pentru a fi serviţi la masa marelui Maco- 
co, care este numele monarhului lor". Autorul articolului 
arată însă că aceste relatări sîntgreu de crezut pentru că „tre- 

buie să suspectăm pe orice călător... că a umflat puţin lu¬ 
crurile, cel puţin dacă nu vrem să ajungem să credem fa¬ 
bulele cele mai absurde". Mai încrezător în posibilităţile 
omului. Sade descrie, în Aline şi Valcour, un roman filozofic, un 
regat african, Butua, unde antropofagia este normală. Sar- 
miento, un portughez aciuat la curtea regelui Ben Mîacoro, 
face apologia canibalismului după ce îşi spune rugăciunea 
în faţa unei mese cu came de om. Reţinerile noastre sînt doar 
fructul obişnuinţei, îi explică el călătorului, simple absur¬ 
dităţi. Nu există nici un fel de bine moral, avem doar gus¬ 
turile cu care ne formează natura, pentru care acţiunile 



Fig. 46. Theodor de Bry, „Indieni la vînătoare de crocodili" 

noastre sînt indiferente. Binele şi răul trebuie apreciate doar 
în funcţie de obiceiurile ţării în care sîntem. în Butua, nu este 
nici o diferenţă între a mînca un om sau un bou, iar acest lu¬ 
cru este conform cu intenţiile naturii, care operează prin dis¬ 
trugerea operelor sale 451 . Din elogiul lui Sarmiento, deducem 
că acest regat african, mai curînd decît statele europene, este 
întemeiat pe legea naturii. Ierarhia şi nu egalitatea este baza 
statului, continuă filozoful portughez, iar cel mai puternic 
are întotdeauna dreptate. 

Viziunea unei republici unde legea civilă acomodează 
canibalismul ne semnalează că statul modernilor, spre de¬ 
osebire de corpul politic al filozofiei morale clasice, nu este 
incompatibil în principiu cu exerciţiul crimelor împotriva 
naturii. Astfel este iniţiată o mişcare prin care suveranita¬ 
tea modernă se desprinde de formele primitive ale excesului 
de putere şi care este descrisă nu atît de o ştiinţă a legii na¬ 
turale, cît de una pozitivă, a corpului social. 

Meditînd la posibilitatea ca antropofagii să-i invadeze 
insula, Robinson se gîndeşte că superioritatea militară de 
care se bucură datorită armelor de foc îi va permite să uci¬ 
dă grupurile de sălbatici. Insă o dificultate morală îl face 
să evite să-i provoace pe sălbatici: dacă el ar ucide azi „o du¬ 
zină", mîine alta, şi tot aşa, ad infinitum, atunci „în cele din 
urmă ar deveni la fel de criminal pe cît sînt ei ca mîncă- 
tori de oameni, şi poate chiar mai rău" 452 . Ceea ce este in¬ 
teresant aici, alături de inversiunea momentană, în imaginaţie, 
a raporturilor morale dintre antropofagie şi civilizaţie, 
este faptul că superioritatea lui Robinson pare asigurată. 
Inspiraţi şi de datele geografiei şi istoriei colonizării, filo¬ 
zofii secolului al XVIII-lea au descris şi au explicat deze¬ 
chilibrul raporturilor de putere între sălbatici şi lumea 
civilizată ca fiind meritul unei organizări diferite. în sche¬ 
ma istorică avansată de Adam Smith în prelegerile sale de 
jurisprudenţă din 1763 şi reciclată apoi în Avuţia naţiunilor 
(1776), naţiunile sălbatice nu pot purta războaie pe scară 
mare, pentru că ele trăiesc în triburi mici. Această formă de 
coabitare este determinată de modul lor de hrănire. Vînă- 
toarea, arată el, nu poate susţine mulţi oameni. Această ca¬ 
uzalitate economică determină diferenţe de organizare 
militară. O naţiune sălbatică, continuă Smith, nu poate să 
trimită o mare expediţie militară, pentru că acei oameni nu 
pot lua multe provizii (nu au căruţe), iar cît adună din vî- 
nătoare de pe un teritoriu dat este insuficient pentru între¬ 
ţinerea unui număr mare de oameni. „O ceată plecată la 
scalpat arareori numără mai mult de zece sau doisprezece 
oameni." O naţiune de vînători nu poate fi „ameninţătoare 
pentru naţiunile civilizate care îi sînt vecine", crede Smith. 

O naţiune de păstori, da. Prin creşterea pe care cucerirea 
unor noi teritorii o face posibilă în stadiul pastoral, uriaşe 
armate pot fi adunate, cum istoria ne învaţă că s-a întîm- 
plat în cazul tătarilor 453 . 

Pentru Smith, sălbaticii suferă de o incompetenţă eco¬ 
nomică şi militară structurală, ca şi de un deficit de popu¬ 
laţie. Abatele Raynal găseşte că sporul populaţiei, posibil 
sub o bună guvernare, nu este la îndemîna sălbaticilor. Di¬ 
namica populaţiei este diferită în funcţie de tipul de popor 
pe care îl avem în vedere. Pentru popoarele civilizate, spo¬ 
rirea populaţiei este de dorit. Pentru cele sălbatice sporul 
populaţiei este nefast, pentru că ele abia îşi asigură subzis¬ 
tenţa, iar un exces al populaţiei va devasta locurile în care 
trăiesc 454 . 

Slabi şi puţin numeroşi, soarta societăţii sălbaticilor este 
să fie măturaţi de pe scena istoriei de o organizaţie de un 
tip nou. Acest proces istoric este descris de filozofi ca unul 
în care deasupra ultragiilor clasice la adresa dreptului na¬ 
tural apare o nouă ameninţare, calitativ diferită. Aristotel 
observase, în Politica, că omul rău este cea mai abominabilă 
dintre fiare, pentru că inteligenţa sa îi oferă mai multe mij¬ 
loace de a face rău. Hobbes indică războiul civil ca fiind oca¬ 
zia unei depravări care o depăşeşte pe aceea suscitată de 
pasiunile din starea naturală. In secolul al XVIII-lea anali¬ 
za se mută treptat din teritoriul pasiunilor către acela al 
instituţiilor. In satira sa din 1756, Edmund Burke nu men¬ 
ţionează antropofagia, însă avansează — probabil primul 
— ideea că guvernarea politică este, prin natura sa, crimi¬ 
nală: „Societatea politică este pe drept acuzată de o mare 
parte din distrugerea speciei [omeneşti]... conform unui cal¬ 
cul modest, [aceasta] a fost mijlocul prin care au fost ucişi 
un număr de oameni egal cu de multe ori numărul actua¬ 
lilor locuitori ai pămîntului." 455 Burlamaqui compară, în 
Principii de drept natural, crimele împotriva dreptului natu¬ 
ral şi cele contra dreptului naţiunilor şi arată că suveranul 
care încalcă acest din urmă drept este cel puţin la fel de vi¬ 
novat ca particularul care calcă legea naturală, pentru că ac¬ 
ţiunile sale rele au urmări mai funeste. D'Holbach contribuie 

şi el la această linie de argumentare, în Sistemul social (1773), 
unde aplică conceptul de stare de natură relaţiilor dintre sta¬ 
te. Aceasta nu este în sine o noutate, pentru că şi Hobbes ara¬ 
tă, încă în De cive (1642), că suveranii se găsesc în starea de 
natură unii în raport cu ceilalţi, pentru că nu se află sub do¬ 
minaţia unei puteri comune. însă d'Holbach transferă elemen¬ 
te specifice stării primitive asupra statului modem. Naţiunile 
civilizate mai conservă vestigii ale stării sălbatice, arată el. 
Şefii lor, ca adevăraţii sălbatici, trăiesc într-o stare de natu¬ 
ră, în război continuu şi în certuri injuste, deşi nu e nimic 
mai contrar raţiunii. Ei îşi sacrifică cu uşurinţă supuşii, ceea 
ce arată că majoritatea dintre ei sînt „caraibi sau adevăraţi 
canibali". însă aceştia din urmă domnesc doar peste „hoar¬ 
de dezordonate şi prea puţin disciplinate", în vreme ce pri¬ 
mii au la ordinele lor armate de sclavi, care au învăţat arta 
de a devasta cu metodă şi de a ucide naţiuni întregi. 

Suveranitatea şi războiul au fost întotdeauna strîns aso¬ 
ciate în tradiţia gîndirii politice. împotriva protestelor lui 
Platon, în Legile, care susţine că pacea şi nu războiul trebuie 
sa fie scopul unei constituţii, împotriva tuturor proiectelor 
de pace eternă ale scriitorilor secolelor al XVII-lea şi al 
XVIII-lea, războiul a fost privit, de la Bodin şi Machiavelli 
pînă la sfîrşitul secolului al XVIII-lea, drept o preocupare 
capitală a omului politic. Dar statul modem aduce cu el o 
nouă competenţă în materie de război, care depăşeşte ab¬ 
solut tot ceea ce imaginaseră scriitorii clasici. Dacă pentru 
aceştia cheia supremaţiei militare este de găsit în calităţile 
personale ale supuşilor sau ale suveranului, autorii moderni 
sesizează faptul că esenţa statului modern este de a se ma¬ 
nifesta ca o acumulare de putere cu o logică proprie, nemi¬ 
loasă şi eficientă, bazată pe exploatarea unor resurse 
necunoscute sau inaccesibile republicilor clasice. O dată cu 
Francis Bacon apare şi o teorie sistematică despre rolul şti¬ 
inţei moderne în sporirea puterii militare a unui stat. 

Este, paradoxal, tocmai sporul de civilizaţie al unui stat 
acela care este descoperit acum ca o sursă de pericole. în 
Schiţe despre istoria omului, lordul Kames arată că progresul 
artelor războiului, în special al artileriei, face fortificaţiile 

inutile. Singura apărare pe care o mai au la dispoziţie su¬ 
veranii statelor slabe este să se unească într-o confederaţie 
ori de cîte ori unul din ei este atacat de o forţă superioară. 
Rousseau tratează problema războiului modern în Discurs 
despre economia politică, publicat în Enciclopedie. Invenţia ar¬ 
tileriei şi a fortificaţiilor a forţat pe suveranii europeni să-şi 
procure trupe profesioniste. Consecinţa este o sporire a mi¬ 
zeriei. Rousseau sugerează chiar că aici am avea de-a face 
cu un proces istoric a cărui logică este inevitabilă şi ale că¬ 
rui consecinţe sînt „funeste": „aceste instituţii periculoase 
[armatele regulate] se înmulţesc de la un timp cu o aseme¬ 
nea rapiditate încât nu putem prevedea altceva decît depopu- 
larea, în viitorul apropiat, a Europei, şi mai devreme sau 
mai tîrziu ruina popoarelor care locuiesc [pe acest conti¬ 
nent]" . Aceasta este o lume în care pacifismul este, în fond, 
imposibil. Paşnicii quakeri ar fi fost devoraţi de mult, ara¬ 
tă Voltaire în Eseu despre moravuri, dacă nu ar fi fost prote¬ 
jaţi de belicoşii lor vecini. 

în mica sa lucrare Pacea perpetuă: un proiect filozofic (1795), 
Kant indică spre natura statului modem ca producătoare 
de război. Postura agresivă a statelor, care întreţin armate per¬ 
manente, conduce la instabilitate, iar creditele contractate 
de autorităţi conduc la formarea unui fond din care se pot 
întreţine aventurile militare la o scală înainte de neimagi¬ 
nat. Statul este inamicul păcii exact aşa cum inamic al pă¬ 
cii este şi omul în războiul generalizat din starea de natură. 
Oamenii asociaţi în state naţionale şi cei izolaţi, din starea 
naturală, pot fi judecaţi exact după aceleaşi criterii, „deoa¬ 
rece fiecare este o ofensă la adresa celuilalt pentru simplul 
fapt că sînt vecini". Din această comparaţie Kant nu derivă 
o superioritate morală a statului asupra singurătăţii omului 
natural. Noi sîntem obişnuiţi, arată el, să privim cu dispreţ 
„libertatea nelegiuită" a sălbaticilor, „care preferă libertatea 
nebuniei în loc de aceea a raţiunii". In loc să abandoneze 
această condiţie de război, fiecare stat îşi caută măreţia în 
eliberarea de orice „constrîngeri legale externe", iar „gloria 
conducătorului său constă în puterea de a ordona miilor de 
oameni să se sacrifice pentru o cauză care nu îi priveşte cu 



AGENTUL CRUZIMII ABSOLUTE 353 

adevărat". Aici se vede, crede Kant, „diferenţa principală 
dintre naţiunile sălbatice din Europa şi acelea din Ameri¬ 
ca... în vreme ce unele triburi americane au fost mîncate cu 
totul de inamicii lor, europenii ştiu să se folosească mai bine 
de cei pe care i-au învins decît să-i pună pe masă. Ei îi folo¬ 
sesc mai curînd pentru a-şi spori numărul supuşilor şi ast¬ 
fel să-şi sporească stocul de instrumente cu care să poarte 
războaie încă şi mai cuprinzătoare". 

In analiza kantiană, puterea suveranului modem creş¬ 
te conform unei logici ascendente şi implacabile, care duce 
la un deznodămînt devastator şi cu semnificaţie universa¬ 
lă. Acesta este momentul în care canibalul dispare ca subiect 
al ştiinţei despre ordinea morală, pentru că el a fost eclip¬ 
sat de stat, noul agent al cruzimii absolute. 

NOTE 


1 Discuţia despre exemple se găseşte la finalul capito¬ 
lului XLII, Despre puterea ecleziastică 

2 Vezi lucrările lui Quentin Skinner, Reason and Rhetoric 
in the Philosophy ofHobbes (Cambridge, 1996) şi David John¬ 
son, The Rhetoric of Leviathan. Thomas Hobbes and the Politics 
of Cultural Transformation (Princeton, 1986) 

3 Cf. Ann Blair, The Theater ofNature. ]ean Bodin and the 
Renaissance Science (Princeton, 1997), p. 153 

4 Jean-Pierre Camus, L'amphitheâtre sanglant (Paris, 2001), 
pp. 179-180 

5 David Hume, op. cit., p. 140 

6 Despre maşini în teatrul baroc, vezi Maravall, pp. 231-240; 
observaţia despre relaţia dintre cîştigul unuia care este 
pierderea altuia, în baroc, vezi pp. 166-167 

7 Rousseau, OC V, p. 17 

8 Op. cit., 982b 

9 Pluche, op. cit., voi. I, p. iii 

i° Pluche, op. cit., voi. III, p. 477 

11 Robert Bolton, 1632, citat în John Bums (ed.), The 
Cambridge History of Political Thought 1450-1700 (Cambrid¬ 
ge, 1991), pp. 350-351 

12 Hugo Grotius, Le droit de la guerre et de la paix (Amster¬ 
dam, 1739), p. 211. Vezi şi clarificările din notele traducă¬ 
torului, Jean Barbeyrac. Acest pasaj din Grotius este reluat 
şi de Pufendorf, în Dreptul naturii şi naţiunilor 

13 Op. cit., voi. II, p. 47 

14 Evenimentul este relatat de Comelius de Pauw, în Re- 
cherches philosophiques sur le grecs (Berlin, 1788), voi. 2, pp. 
414-420. El se referă probabil la uncazdinl782, cînd o cea- 

tă de 200 de ţigani au fost acuzaţi că ar fi fript şi mîncat cî- 
teva zeci de ţărani unguri. După torturi în care unii au măr¬ 
turisit crima, 41 dintre ei au fost spînzuraţi. O anchetă 
ordonată de împărat a descoperit pe urmă că presupusele 
victime ale lăcomiei ţigăneşti erau încă în viaţă 

15 Herodot, op. cit., I, 216 

16 Op. cit., IV, 64-65 

17 La Chtmson d'Antiochie, citat în Danielle Regnier-Bohler, 
Croisades et pelerinages. Recits, croniques et voyages en Terre 
Sainte (Paris, 1997), pp. 150-151 

18 Jean de Lery, Histoire d'un voyagefaict en la terre dv Bre- 
sil, avtrement dite Amerique (Geneva, 1580), pp. 211-212 

19 Histoire generale de l'Espagne, du P. Jean de Mariana (Pa¬ 
ris, 1725), voi. 5, p. 137 

20 Samuel Formey, Conseils pour former une bibliotheque peu 
nombreuse mais choisie (Berlin, 1746), p. 24 

21 Rousseau, op. cit., pp. 454-455 

22 Op. cit., 1360a30 

23 The Tatler, nr. 254 

24 Op. cit., II, 15-16 

25 De Pauw, op. cit., p. 162 

26 Ulpian, Institutele, cartea 1 

27 Op. cit., 3, 33 

28 Op. cit., p. 564 

29 Op. cit., p. 567 

30 Locke, Politicul Essays, pp. 109 şi 98 

practicat şi în Danemarca; în zonele catolice el ar fi fost cu 
totul excepţional, precum la ghilotinarea lui Ludovic al 

363 Virey, op. cit., voi. I, pp. 100-101 

364 Es say..., p. 51, în The Works of Thomas Robert Malthus, 
Londra, 1986, voi. 1 

365 Malthus, op. cit., voi. II, p. 46 

366 Malthus, op. cit., voi. II, p. 43 

367 Isaac de La Peyrere, Relation d'lslande (Paris, 1663), 
pp. 23-24 

368 John Shefferius, The History of Lapland (Oxon, 1674), 

p. 61 

36, [Robert Molesworth], An Account of Denmark, as it was 
in the year 1692 (Londra, 1738), p. 57 

370 Voltaire, op. cit., în Oeuvres (Paris, 1829), voi. XVII, pp. 
405-406 

371 Malthus, voi. 2, pp. 36-37 



NOTE 


387 


372 Vezi Arens, The Man-Eating Myth. Anthropology and An- 

